
OBIECTUL OCEANOGRAFIEI 
ŞI 
ISTORICUL DEZVOLTĂRII EI 


A. MĂRI, OCEANE ȘI GEOGRAFIE 


Legătura dintre apă și geografie este de nedesfăcut, 
Apa joacă un rol de cea mai mare importanţă în natură : 
fără ea viaţa pe planeta noastră ar fi de neconceput. Este 
firesc deci ca în geografie — știința care se ocupă cu stu- 
diul şi descrierea regiunii scoarţei Pămîntului din punct 
de vedere fizic, economic și politic — preţiosul lichid să 
ocupe un loc major. Dacă nu ne gîndim la altceva decît 
la faptul că circa 72%; din suprafaţa globului este aco- 
perită de mări și oceane, că în 19 cazuri din 20 orice 
punct de pe suprafaţa unui continent are la antipodul 
său — un punct situat în mare sau în ocean, înţelegem nu 
numai locul ocupat de problemele apei în geografie, dar 
și faptul că s-au format ramuri aparte ale științei care 
într-un fel sau altul se ocupă cu studiul apelor. Printre 
acestea amintim hidrologia mărilor sau  oceanologia, 
care, devenită chiar știință independentă, cercetează cu 
metode proprii oceanul planetar 1 —. făcînd parte dintre 
științele  fizico-geografice (meteorologia, climatologia, 
geomorfologia, zoogeografia etc.). 


1 Totalitatea mărilor şi oceanelor globului terestru. 


Mările şi oceanele constituie însă obiectul de predi- 
lecţie al oceanografiei, știința care se ocupă cu studiul 
reliefului şi structurii fundului oceanului planetar, al 
fenomenelor fizice și chimice din oceâne și mări și de 
asemenea cu studiul influenţei mediului marin asupra 
florei și faunei marine de la diferite adîncimi. 

Complexitatea oceanografiei face ca în cadrul aces- 
teia să se aplice atît metodele clasice ale geografiei — 
observaţia, comparaţia, descrierea, experimentarea și 
explicaţia, cît și metodele moderne de lucru și cercetare 
ale științelor înrudite, ca: hidrofizica, hidrochimia, hi- 
drologia, geologia marină etc. 


B. DIN ISTORICUL DEZVOLTĂRII 
OCEANOGRAFIEI 


1. Începuturi 


Contactul omului primitiv cu apa — sub forma rîului, 
lacului sau chiar a mării sau oceanului — s-a produs în 
vremuri imemoriale şi, aşa după cum există temeiuri dintre 
cele mai serioase să așezăm pescuitul pe prima treaptă a 
cuceririi spaţiilor marine de către om, tot așa trebuie să-l 
considerăm și drept una dintre acele dintii îndeletniciri 
omenești care a contribuit în largă măsură la îmbogă- 
ţirea conţinutului social al vieţii celor mai vechi dintre 
strămoşii noștri, o dată deveniți oameni. Asocierea oa- 
menilor în grupe mai mari la care-i obliga, în cazul dat 
pescuitul marin, perfecţionarea continuă a uneltelor fo- 
losite au fost momente importante în dezvoltarea socie- 
tăţii omenești, momente în a căror săvirşire apa curgă- 
toare — rîul, fluviul —, lacul sau marea au jucat un rol 
important, solicitîndu-și eroii anonimi mereu la noi acte 
de îndrăzneală, de căutare. 

Încă din epoca pietrei, pescarul, dezvoltîndu-și teh- 
nica de navigaţie — la început auxiliară și strict legată 
de nevoia asigurării hranei zilnice — a devenit navi- 
gator, reuşind să întreprindă călătorii îndepărtate și să 

„folosească“ apa nu numai ca mediu în care își exercita 
îndeletnicirea pescuitului, ci şi ca o cale de transport. 

Savantul francez Paul Rivet a demonstrat că omul 
primitiv — a cărui primă unealtă „susţinută de apă“, 
demnă de un asemenea nume, a fost „luntrea monoxilă“, 
luntre scobită într-un singur trunchi de copac sau buștean 
și mînuită cu o vîslă primitivă — a realizat pînă şi marile 
migrații de populare a unor vaste spaţii continentale, cir- 
culînd peste ape de la un pămînt la altul. Rivet a subliniat 
că: „migraţiunile pe calea apei, prin penetraţie fluvială 
sau cabotaj maritim ! au jucat în istoria umanităţii un rol 
esenţial, probabil cu mult mai însemnat decît migraţiunile 
săvîrșite pe uscat“, 2 și a relevat că asemenea acțiuni au 
avut un rol de seamă în istoria răspîndirii omului pe în- 
treg Pămîntul. La, rîndul său, binecunoscutul istoric ger- 
man al geografiei Paul Herrmann susține : „Apare sigur 
că încă din epoca de piatră se întreprindeau călătorii în- 
depărtate pe mare“ și, după ce dă exemplul folosirii mu- 
sonilor de către navigatorii indieni cu cel puţin două 
milenii î.e.n., adaugă: „Se pare că în epoca inițială a 
umanităţii universul cunoscut era aproape tot atît de vast 
ca și astăzi. Este foarte probabil că nici un obstacol nu-l 
împiedica pe omul erei de piatră să plece din așezările sale 
din Europa şi Asia, pentru a atinge ţărmuri atît de înde- 
părtate ca America și Australia...“ 3. « 

Pe aceste „drumuri fără pulbere“, cărări întinse pe creş- 
tet de valuri, străbătute după necesităţi și interese, omul, 
în ambareaţiile lui, nu numai că a plutit, dar în același 
timp a și învăţat, și-a lărgit necontenit orizontul vieţii și 
cunoștințele sale, iar apa a devenit un veritabil „pod“ 
între oamenii din diverse părţi ale lumii. 

Ar fi greu de apreciat astăzi cine au fost primii navi- 
gatori care au deschis calea spre asemenea perspective. Dar 
în Mediterana, în Oceanul Indian și în lumea insulară a 
Pacificului au fost create, experimentate şi apoi perfec- 
ţionate, de-a lungul mileniilor, de către populaţii de na- 


1 Navigaţie pe lîngă țărm, urmărind conturul acestuia. 

2 Paul Rivet, Les origines de Phomme américain, Paris, 1957, 
pp. 171—172. 

3 Paul Herrmann, L'homme à la découverte du monde, Plon, 
Paris, 1962, pp. 15—16., 


vigatori, mijloacele care în cele din urmă l-au dus pe om 
să-și cunoască, și prin aceasta să-și cucerească, lumea în 
care trăieşte. Pe această cale, rolul apei în viaţa economică 
a omului în decursul milenarei lui evoluţii a fost uriaș. 
Înlesnindu-i drumurile, apa i-a ajutat omului să intre în 
contact cu îndepărtaţii semeni ai lui, i-a dat prilejul să 
cîştige în sociabilitate, l-a smuls din izolare şi l-a îndemnat 
totodată, tocmai pentru a le realiza pe toate celelalte, s-o 
cunoască, s-o stăpinească. 

În aceste condiţii a devenit important să se cunoască nu 
numai orientarea pe mare, dar și natura fundurilor, a ţăr- 
murilor, adîncimile, curenţii și toate celelalte amănunte a 
căror stăpînire îl formează pe cunoscătorul cîrmaci, pe 
vrednicul marinar de cursă lungă al tuturor vremilor. Ase- 
menea preocupări, legate nu numai de acumularea de cu- 
noștințe nautice şi maritime, dar și de păstrarea şi trans- 
miterea lor, au existat încă din antichitate. 

Herodot (484—425 î. e. n.) scria în cartea a Il-a a Istoriei 
sale : „Cînd navighezi spre Egipt şi te afli la o depărtare 
de coastă de o zi, aruncă sonda ; vei ridica nămol de la o 
adîncime de 11 braţe“. * 

lată dar că acea sondă primitivă, la care nu s-au adus 
prea mari perfecţionări pînă acum, era practicată nu nu- 
mai ca să se cunoască adîncimea, ci încă din timpul lui 
Herodot se imagingse un procedeu pentru a ridica de la 
fund o probă de sediment și de a se afla astfel natura de- 
punerilor în diferite locuri. 

Prin această folosire timpurie a sa, sonda a devenit pri- 
mul aparat utilizat de om pentru a se iniţia în secretele 
oceanografiei. 

Încă din antichitate s-au emis diferite păreri cu privire 
la adîncimile marine. Despre fundul mărilor au scris și fi- 
lozoful grec Aristotel (384—322 î.e.n.) și filozoful roman 
Lucretius Carus (95—51 î.e.n.) şi geograful Strabo 
(63—23 î. e. n.), supranumit „părintele geografiei“, și filo- 
zoful roman Seneca (3—65 e. n.). 

Aceştia doi din urmă au fost de părere că fundul mă- 
rilor ar fi brăzdat de munţi, dealuri și văi, dar nu s-au 


* 1 braţ = 1,62 m. 

pronunţat cu privire la adîncimea mărilor. Chiar atunci 
cînd Strabo, în Geografia sa, citează o adincime de 1 000 
de orgii (cca 1500 m) undeva prin preajma Sardiniei, el 
nu informează cum s-a făcut măsurătoarea. 

Au trebuit să treacă multe, multe secole pînă să se rea- 
lizeze cea dintii încercare cu adevărat serioasă de a măsura 
adîncimea mării. Ea se datorează lui Magellan și a fost 
întreprinsă în anul 1521, într-un loc din Oceanul Pacific 
situat între 9° şi 15° latitudine sudică. Cu acest prilej, 
după ce a înnodat cap la cap tot ce exista la bord ca 
funie, Magellan a filat cca 700 m lungime, cu o greutate 
Ja capăt, fără să atingă fundul. 

Este interesant de subliniat că marinarii credeau pe 
atunci, ca și mulţi oameni de ştiinţă ai vremii de altfel, 
pînă în timpuri mai aproape de noi, că la o anumită adîn- 
cime, apa devine aşa de densă prin compresibilitate, încît 
greutatea sondei n-o mai poate „pătrunde“ şi, prin urmare, 
orice sondaj ajunge iluzoriu. 

Cu timpul, o dată cu perfecţionarea instrumentelor de 
navigaţie, oceanele au ajuns să fie cercetate cu cea mai 
mare asiduitate, între continente s-au stabilit legături sis- 
tematice permanente. Studiul mărilor a început să aducă 
o oarecare lumină asupra adîncimii acestora, mai ales în- 
cepînd din secolul al XVII-lea. 

Dezvoltarea oceanografiei ca știință este legată în primul 
rînd de numele acelui geniu multilateral care a fost Leo- 
nardo da Vinci (1452—1519), creatorul faimoasei Gioconde. 
Pictor, sculptor, arhitect, naturalist şi inginer, celebrul 
artist italian s-a ocupat și de problemele mării. Studiind 
litoralul ligur, el a fost atras de mișcările apei și de ac- 
țiunea mării asupra țărmului. Deși era preocupat în fapt 
de hidrograție, da Vinci a sfîrșit prin a deveni un veritabil 
oceanograf, datorită celor două importante lucrări ale sale : 
„Del moto e misura dell’acqua“ (Despre mişcarea și mă- 
surarea apei) și „De la natura dell’acqua“ (Despre natura 
apei). 

Da Vinci era interesat în mod deosebit de natura miş- 
cării ondulatorii a mării. El voia să afle dacă valurile sînt 
mișcări de ondulaţie sau de translație. El atribuie fenome- 
nele de sedimentaţie litorală mișcării valurilor în vreme 

de furtună. Intuiţia lui s-a verificat şi în legătură cu adîn- 
cimea maximă pînă la care se simte influența mișcării on- 
dulatorii de la suprafaţă. 

Leonardo da Vinci a vorbit și despre puterea erozivă a 
apei. El a descris chiar cum materialul erodat dintr-un loc 
este transportat şi depus în altul, unde prin segregarea 
materialului de la pietrișul grosolan spre nisip şi, la adînc, 
spre milul cel mai fin, se formează o plajă. În acest fel, 
el a dat și primele noţiuni de litologie a fundului mării. 

Ulterior, o dată cu începuturile geologiei, atenţia savan- 
ţilor lumii a fost atrasă de problemele aspectelor fundului 
mării și s-a trecut la studiul sedimentelor și al fosilelor 
marine. 

Ferdinand de Marsigli (1658—1730) — celebrul geograf 
şi naturalist italian, care a fost un timp şi guvernator al 
Transilvaniei și a scris despre Dunăre şi despre izvorul 
natural de gaz metan de la Bazna, de lîngă Mediaş —, în 
lucrarea sa Istoria fizică a mării, apărută în anul 1725, 
arată că cele mai mari, adîncuri oceanice corespund celor 
mai înalți munţi de pe uscat. De asemenea, el a situat cele 
mai mari adîncimi ale Mediteranei în regiunea insulei 
Malta, fapt ce corespunde cu rezultatele sondajelor exacte 
făcute ulterior. Pentru cercetările întreprinse în părţile 
sudice ale Franţei, Marsigli a întrebuințat ca instrumente 
termometrul, plasa și draga. Toate acestea fac ca el să fie 
considerat drept adevăratul fondator al oceanografiei fizice 
și biologice. 

Printre cei care au contribuit la dezvoltarea oceano- 
grafiei ca ştiinţă se numără savantul rus Mihail Vasilievici 
Lomonosov. Acesta a cercetat cîteva dintre problemele 
oceanografice de bază. 

Prima probă de fund din marea adîncă a fost luată 
de-abia în anul 1773 de către englezul Phipps. El a mă- 
surat în Oceanul Arctic, în largul coastei septentrionale a 
Norvegiei, cu o sondă de 70 kg, adîncimea de 1250 m, 
aducînd totodată la suprafaţă și nămol albastru. 

Cele dintîi organisme de adincime (coraline, crustacei, 
stele de mare) au fost aduse la suprafaţă mult mai tîrziu, 
de J. Ross, în anul 1818, în golful Baffin, de la o adîncime 
de 1 920 m. Și mai târziu, în 1840, Ross a sondat în At- 

lanticul de sud la vest de Capul Bunei Speranţe adincimi 
de 4 435 și 4895 m. Acestea s-au petrecut într-o vreme în 
care și chimia a abordat marea, realizindu-se primele ana- 
lize chimice de apă de mare. De altfel a mai trecut un timp 
pînă ce a fost realizată prima analiză chimică completă a 
apei de mare urmată de determinarea compoziţiei sale chi- 
mice. Aceasta a fost efectuată de Forchamer, în anul 1865. 

Primele sondaje nu au furnizat decît valori cu totul ne- 
sigure ale adîncimii reale, deoarece saula sondei, fiind con- 
fecţionată din cînepă, întîmpina o rezistență mare în apă, 
iar greutatea ei proprie era superioară aceleia a sondei, 
din care cauză nu se putea aprecia exact momentul cînd 
ea atinge fundul. 

Numai către mijlocul secolului al XIX-lea, cînd s-a pus 
problema întinderii cablurilor telegrafice peste Atlantic, 
între Europa și America şi a devenit necesară cunoașterea 
precisă a structurii fundului oceanic, sondarea marilor 
adîncimi a început să facă progrese mai însemnate. 1 

În 1854, aspirantul de marină Brooke, preocupat de 
perfecţionarea sondei, a avut fericita idee să propună ca 
greutatea acesteia să fie abandonată imediat ce a atins 
fundul, lucru tradus în fapt prin acţiunea unui mecanism 
declanșator. Ca urmare, sonda fiind mult ușurată, nu mai 
era în primejdie să se rupă. Ea aducea la suprafaţă un tub 
uşor, încărcat cu sedimente. 

„Proba“ de fund da dovada că acesta a fost cu adevă- 
rat atins. 

Sistemul de sondaj cu greutate pierdută se foloseşte şi 
astăzi. Eficienţa lui, determinată îndeosebi de scurtarea 
timpului sondării, a dat un mare impuls cercetărilor ocea- 
nogratice. 

O importantă îmbunătăţire a tehnicii sondării s-a produs 
în anul 1873, o dată cu înlocuirea sondei de cînepă prin- 
tr-un fir de oţel cu diametrul de 1 mm. Acest fir avea 
avantajul că prezenta o încărcătură la ruptură foarte 
mare, pentru o greutate scăzută la kilogram de fir. La 
început însă, din cauze de fabricație, firele de oțel se 


1 În anul 1963 s-au împlinit 100 de ani de la aşezarea primului 
cablu comercial submarin pe fundul Atlanticului, între America 
şi Europa. 

rupeau destul de des. Din acest motiv nava Challenger 
a executat între anii 1872—1876 toată renumita sa cam- 
panie de sondaje în toate oceanele, tot cu sonda cu greu- 
tate pierdută, cu saulă de cinepă. 

De atunci încoace mașinile de sondat s-au perfecţionat 
continuu. Frîna lor se opreşte automat de îndată ce greu- 
tatea sondei a atins fundul, astfel încît firul sondei nu se 
mai derulează. 

O dată cu noile tehnici ale secolului al XX-lea, în ocea- 
nografia experimentală a intrat un nou aparat de sondare, 
care a permis ca studiul fundului oceanelor să ia o serioasă 
amploare, Este ecolotul, un aparat de o uimitoare pre- 
cizie : la o adincime de cîţiva kilometri, eroarea nu de- 
pășește cîțiva metri. Urmărind evoluţia tehnicii sondării, 
de-a lungul anilor, se poate spune că ea se confundă cu 
istoria oceanografiei. 

A recapitula principalele momente din istoria cercetă- 
rilor oceanografice înseamnă într-o măsură destul de im- 
portantă a parcurge istoria navigaţiei, cel puţin în ceea 
ce privește marile ei etape. Iată pentru ce trecerea în re- 
vistă a cercetărilor înfăptuite pe mări şi oceane în scopuri 
ştiinţifice trebuie să fie împărţită în capitole bine distincte, 
după cum ea priveşte cercetări desfăşurate în apele ocea- 
nului planetar, cercetările întreprinse cu prilejul desco- 
peririi drumurilor maritime de nord, al cuceririi Polului 
Nord și al explorării Arcticei sau al cuceririi Polului Sud 
și al explorării Antarcticei. Desigur din punctul nostru de 
vedere, de o menţiune aparte vor trebui să se bucure cer- 
cetările efectuate în Marea Neagră, după cum, datorită 
importanţei și organizării lor pe plan mondial, cercetările 
întreprinse în cursul Anului geofizic internaţional (A.G.I.) 
vor trebui să fie prezentate separat cititorilor. 


2. Expediţii științifice 
și cercetări oceanografice 
în apele oceanului planetar 


Marile descoperiri geografice. în lumea oceanelor încep 


de fapt prin călătoriile făcute de Columb, Vasco de Gama 
și Magellan. Destul de rapid, către mijlocul secolului 

al XVI-lea, mările tropicale şi cele temperate au ajuns 
a fi cunoscute în linii mari. Lucrările de cartografiere 
însă nu erau prea sigure şi adesea se ajungea în -situația 
de a nu se putea regăsi locul descoperit, așa cum s-a în- 
tîmplat cu insulele Solomon din Pacific, care, după ce au 
fost descoperite, au fost pierdute din nou timp de aproape 
două secole. 

Pe atunci navigatorii încă nu cunoșteau determinarea 

punctului navei pe mare și în general lipsea putinţa ori- 
cărei localizări precise a accidentelor geografice și a fe- 
nomenelor studiate. Latitudinea putea fi calculată — ce 
e drept — cu destulă precizie, dar determinarea longitu- 
dinii a continuat să prezinte un obstacol pentru navigația 
în largul mării. Această problemă esenţială a fost rezol- 
vată numai în secolul al XVIII-lea, aproape în același timp 
în Franţa și în Anglia, o dată cu construirea primelor cro- 
nometre de marină. S-a putut trece apoi la determinarea 
orei primului meridian, de la Greenwich, prin calcule 
astronomice și apoi, cu ajutorul cronometrului, la stabi- 
lirea orei locale. Întretăind latitudinea cu longitudinea, re- 
zulta „punctul“ determinat pe mare. Numai după aceea 
s-a putut întocmi harta generală a mărilor, cu excepţia 
regiunilor polare, încă necunoscute la începutul secolului 
al XIX-lea. 
Printre călătoriile celebre întreprinse în a doua jumă- 
tate a secolului al XVIII-lea și la începutul secolului 
al XIX-lea, se numără voiajul în jurul lumii al căpitanului 
englez Cook și expedițiile realizate de navigatori ruşi. Din- 
tre acestea sînt de citat călătoria în jurul lumii întreprinsă 
de navele Nadejda şi Neva în anii 1803—1806 sub condu- 
cerea lui Kruzenştern, aceea a navelor Diana și Kam- 
ciatka tot în jurul lumii (1807—1811 şi 1818—1819) sub 
conducerea lui Golovnin, precum şi voiajul întreprins de 
Kotzebue pe bricul Riurik, cu care prilej el a descoperit 
mai multe insule în Pacific situate pe drumul între Chile 
și Kamciatka. 

În cea de a doua jumătate a secolului al XIX-lea, din 
necesitatea așezării cablurilor telegrafice peste Atlantic, în 
scopul legării Statelor Unite cu vestul Europei prin le- 
gături telegrafice submarine, s-a efectuat sondarea preli- 
minară în traversul oceanelor Atlantic și Pacific. 

În anii 1856 și 1857, navele americane Arctic și Cyclope 
sondează pentru așezarea cablului telegrafic peste Atlantic, 
între Valentia (Irlanda) şi Terra Nova; Arctic ridică în 
acest timp şi mîl de globigerine din 34 de puncte ale son- 
dărilor. Vasul englez Bulldogg întreprinde și el, în 1860, 
o campanie analogă. 

Este de subliniat că în cadrul campaniei de sondări ame- 
ricanul Maury a întocmit prima hartă batimetrică a părţii 
de nord a Oceanului Atlantic. Pe baza acesteia s-au în- 
tocmit cele dinţii atlase de vînt și curenţi ale acestui 
ocean. 

După ce cablul transatlantic a fost în sfîrşit întins, vasul 
american Tuscarora a întreprins în acelaşi scop o campa- 
nie de sondări în Pacificul de nord. Ea s-a desfășurat în 
anii 1873 și 1874, punîndu-se apoi, cu oarecare întârziere, 
şi cablul transpacific. Au urmat apoi instalările cablurilor 
submarine care au legat Anglia cu Europa și cu unele din 
coloniile sale. 

O dată acest prim succes obţinut, elanul cercetării știin- 
ţifice a oceanelor a crescut. 

Călătoriile de încercare realizate de vasele Lichtning și 
Porcupine (între 1868 şi 1870) au trezit o curiozitate ge- 
nerală. Amiralitatea engleză a pregătit o nouă explorare a 
oceanelor Atlantic, Pacific și Indian cu fregata t cu vapori 
Challenger. Aceasta a ridicat ancora în luna decembrie 
a anului 1872. La bord se aflau de data aceasta și mai mulţi 
savanţi. După ce a cutreierat oceanele și a parcurs în total 
circa 96 000 de mile marine, vasul s-a înapoiat în Anglia 
în anul 1876. El executase mai bine de 5 000 de sondări. 
Rapoartele făcute pe Challenger, publicate în 52 de vo- 
lume, conţin precizări asupra adîncimilor, constituţiei fun= 
dului, distribuţiei temperaturii, salinităţii și densității apei 
de mare. Ele sînt considerate cu drept cuvînt ca un an- 
samblu de documente științifice din care oceanografia fi- 
zică şi biologică a ieșit pe deplin întemeiată. 


1 Fregata este o navă militară cu vele, cu trei catarge şi o sin- 
gură punte. Este mai mare decît corveta şi mai mică decît nava 
de linie. 

Cam în același timp, corveta germană Gazelle a între- 
prins şi ea o expediţie în jurul lumii. Aceasta a durat trei 
ani (1874—1876). 

Este de subliniat că rezultatele acestor trei mari expe- 
diţii — Challenger, Gazelle şi Tuscarora — formează 
baza cunoştinţelor oceanografice de pînă acum. 

După aceste călătorii printre cele mai importante expe- 
diţii de cercetări oceanografice sînt de enumerat la loc 
de frunte acelea care au realizat și înconjurul lumii, cer- 
cetînd toate oceanele. Aceste expediţii au fost între- 
prinse de : 


— corveta rusă cu aburi Viteaz, navigînd sub comanda 
amiralului Makarov (1894—1895) ; 

— nava germană Planet (1906—1908) ; 

— nava americană Carnegie (1904—1909) ; 

— nava daneză Dana (1921—1923) ; 

— nava suedeză Albatros. 


Aceasta din urmă, cu un deplasament de 1400 de tone, 
a întreprins un voiaj în jurul lumii în anii 1947—1948, 
avînd la bord o seamă de savanţi printre care profesorul 
Petterson şi inginerul Kullenberg. Inginerul Kullenberg 
pusese la punct un aparat propriu de luat probe de fund, 
numit tubul carotier. Cu acest aparat perfecţionat, el a 
reuşit să ridice din fundul unui fiord norvegian carote de 
15—20 m lungime. În straturile unei astfel de carote se 
poate „citi“ istoria Pămîntului. + În timpul acestei expediţii 
s-au făcut sondaje în Oceanul Atlantic, Oceanul Pacific, 
Oceanul Indian și în Marea Mediterană, experimentîn- 
du-se în același timp și o nouă metodă suedeză pentru 
măsurarea grosimii stratului de sedimente de pe fundul 
oceanelor. În timpul traversării Atlanticului au fost ridi- 
cate primele carote de mil de globigerine, mîl specific 
catenei centrale a acestui ocean. 

În Oceanul Pacific exploratorii au dat peste un fund 
stîncos sub stratul de sedimente, care nu întrecea 200 me- 


1 O carotă (coloană de sedimente) de 5 metri reprezintă o pe- 
rioadă de circa 1 milion de ani, căci la 1000 de ani se sedimen- 
tează circa 6 mm de depozit. 

tri grosime. Aici carotierul nu a adus la suprafață carote 
mai lungi de 10 metri. În apropiere de groapa Filipinelor 
s-a putut ridica o carotă de sedimente de la 7-860 metri. 

În Oceanul Indian s-a scos din groapa Sunda o carotă 
de sedimente lungă de 7,60 metri de la adîncimea de 7 000 
metri avînd culoarea gri-verzuie. 

În Mediterana, în mai 1948, în apropiere de insula Creta, 
carotierul a adus la suprafaţă sedimente în care s-au găsit 
urme de erupţiuni vulcanice din care s-a dedus data dis- 
trugerii palatelor de la Cnossos din Creta și a modificării 
conturului insulei Santorin, distrusă cu milenii în urmă de 
o erupție vulcanică. : 

Din Mediterana, Albatros a trecut în Atlantic, unde a 
sondat groapa Romanche (întretăierea ecuatorului cu me- 
ridianul 20° longitudine vestică) și a efectuat o serie de 
dragaje, aducînd la suprafaţă mai mulţi peşti fosforescenţi 
de la adîncimea de 5500 metri. La est de insula Porto- 
Rico (Antile) a fost efectuat un dragaj la adîncimea de 
8000 metri prin filarea unui cablu de 12 000 metri. Cu 
acest prilej s-au ridicat la suprafaţă 14 specii diferite de 
organisme vii. 

Nava daneză Galatheea (numită astfel în memoria va- 
sului Galatheea care a ocolit Pămîntul în 1845—1847) a 
făcut cercetări oceanografice între anii 1950—1952 în toate 
oceanele, înconjurînd globul. Misiunea principală a navei 
a fost să dragheze cele mai mari adîncimi întîlnite, cu 
ajutorul unor drage de 3 metri deschidere la gură. La 
22 iulie 1952 a fost dragată groapa Filipinelor la o adîn- 
cime de 10 450 m, cu o dragă trasă la capătul unui cablu 
de 12 km și tîrîtă pe fund timp de 14 ore. La ridicare, 
draga a scos mil și pietre, precum și 17 anemone, 61 holo- 
turii, 4 moluște și un amfipod. Un peşte numit Brassogi- 
gas a fost dragat mai tîrziu în groapa Java la 7800 m 
împreună cu 3 000 holoturii și alte nevertebrate. În depre- 
siunea Kermadec (Oceanul Pacific de sud) 14 dragări efec- 
tuate între 2 500 și 8 500 metri au scos la suprafaţă 16 spe- 
cii diferite de animale și un mil foarte bogat în bacterii. 
Expediția de pe nava Galatheea a mai cules și o moluscă 
considerată drept dispărută încă de acum 400 milioane 
de ani. 


18 


Reluînd tradiţia marilor călătorii ale celebrei corăbii 
Challenger, nava engleză Challenger II, de 1 140 de tone, 
a avut ca temă principală în expediţia întreprinsă în jurul 
lumii (1950—1952) stabilirea configurației fundului o- 
ceanic. 

Nava a efectuat măsurători seismice în Oceanul Atlantic 
pentru a determina grosimea sedimentelor. 

În Oceanul Pacific, la nord de insulele Hawai, s-a con- 
statat că peste roca fundului există nu strat de sedimente 
gros de 500 de metri. În groapa Marianelor, nava a mă- 
surat o adincime de 10 899 metri. O probă de mil ridicată 
la suprafață de la adîncimea de 10 500 metri conţinea ar- 
gilă roşiatică-brună amestecată cu radiolare diatomee și 
pulbere vulcanică. În Oceanul Indian, cercetările au do- 
vedit că structura fundului este aproape identică cu aceea 
a Oceanului Pacific. La 5° sud de ecuator s-au descoperit 
pe fundul oceanului doi munţi submarini ridicaţi cu 
2 000 metri peste nivelul acestuia. 

Trecînd prin Mediterana, în iulie 1952, nava Challen- 
ger II a găsit pe fundul mării, între Port Said şi Cipru, 
sedimente groase de 300 metri. 


Alte expediţii de cercetări oceanografice s-au limitat să cer- 
ceteze numai unele oceane şi mări sau doar părţi din anumite 
oceane şi mări. Redăm cîteva dintre cele mai cunoscute expediţii 
care au intrat în istoria oceanografiei sub numele navei pe care 
au fost întreprinse : 

nava americană Blake a cercetat golful Mexic şi Atlanticul 
de nord în perioada anilor 1877—1889 ; 

nava franceză Travailleur a cercetat golful Gasconiei şi Atlan- 
ticul de est în perioada anilor 1880—1882 ; 

nava italiană Washington a cercetat toată Marea Mediterană 
în anii 1881—1885 ; 

nava italiană Vittorio Pisani a cercetat Oceanul Pacific în anii 
1882—1885 ; 

nava franceză Romanche a cercetat Oceanul Atlantic în pe- 
rioada 1882—1883 ; 

nava americană Enterprise a cercetat oceanele Atlantic şi In- 
dian în anii 1883—1886 ; 

nava Hirondelle I, aparţinînd Principatului Monaco, a cercetat 
Atlanticul și Mediterana în anii 1885—1888 ; 

nava austro-ungară Pola a cercetat Mediterana și Marea Roșie 
în anii 1890—1896 ; 

nava daneză Ingolf a cercetat Atlanticul de nord în anii 
1895—1896 ; 

Nave ale U.R.S.S. au executat, după cel de-al doilea 
război mondial, numeroase expediţii oceanografice. Prin- 
tre ele se numără și nava Viteaz. Ea a fost numită astfel 
în amintirea corvetei Viteaz, pe care am menţionat-o în 
paginile anterioare. 

În anii 1949—1955, Viteaz a parcurs prin Pacificul de 
nord un drum de 150 000 mile marine, descoperind groapa 
Kurilelor, cu adîncimea de 10 382 de metri în punctul 44° 
nord şi 151° est. Din cercetările seismice a rezultat că gro- 
simea sedimentelor la est de Kamciatka este de 600 metri. 
Fundul mării a fost fotografiat pînă la adîncimea de 3 000 
metri. La nord-est de insulele Bonin, Viteaz a mai desco- 
perit şi un munte submarin de 5 000 metri înălțime, ridi- 
cat de pe fundul plat pînă la 1400 metri sub nivelul 
mării. De la 7200 metri adincime s-a pescuit un peşte 
de 24 cm lungime. 

În groapa insulelor Mariane, nava Viteaz a măsurat 
adîncimea de 11 034 m, o adîncime care o întrece pe aceea 
de 10 899 găsită în 1951 de nava engleză Challenger II în 
aceeași regiune. 


nava germană Valdivia a cercetat oceanele Atlantic și Indian 
în anii 1898—1899 ; 

nava americană Albatros a cercetat Oceanul Pacific în anii 
1899—1900 ; 

nava americană Galilei a cercetat Oceanul Pacific în perioada 
anilor 1905—1908 ; 

nava daneză Thor a cercetat Marea Mediterană și Oceanul Pa- 
cific în intervalul de timp 1908—1911 ; 

nava germană Planet a cercetat Oceanul Pacific în anii 
1911—1913 ; 

nava Hirondelle II, aparţinînd Principatului Monaco, a cer- 
cetat Mediterana și Atlanticul în anii 1911—1915 ; 

nava spaniolă Giralda a cercetat Atlanticul şi Mediterana în 
intervalul de timp 1920—1921 ; 

nava japoneză  Manayu a cercetat Oceanul Pacific în anii 
1924—1929 ; 

nava germană Meteor a cercetat Atlanticul în perioada 
1925—1927 ; 

nava americană Atlantis a cercetat Atlanticul în perioada ani- 
lor 1931—1932 ; 

nava americană Catalyst a cercetat Oceanul Pacific în anii 
1932—1936 ; 

nava egipteană Mabahiss a cercetat Oceanul Indian în anii 
1933—1934. 

În 1962 nava Viteaz a întreprins cea de-a 35-a expe- 
diţie oceanografică (de astă dată cea de a doua în Oceanul 
Indian), lą care a luat parte ca invitat, printre alţi invi- 
taţi străini, și savantul academician Eugen Pora, Nava a 
parcurs în această expediţie 25 000 de mile marine, cu 
scopul de a cerceta îndeosebi partea de est, sud-est și cea 
centrală a oceanului. 

Prin dragare s-a stabilit că fundul oceanului conține 
concreţii feromagnetice, avînd 12 cm diametru, cu circa 
15%% metale (fier, mangan, nichel, cobalt etc.). Tot în tim- 
pul acestei călătorii s-au făcut mai multe fotografii pe 
fundul oceanului din care una la adîncimea de 2 970 
metri, în care se vede urma unui animal monstruos, ne- 
cunoscut încă de știință. 

Importante expediţii oceanografice au întreprins în 
ultimele decenii și vase de marină ale S.U.A. Majoritatea 
lor însă au rămas secrete. Din datele care au fost publi- 
cate se cunosc unele dintre rezultatele cercetărilor efec- 
tuate de vasele Atlantis, Caryn și Horizon. Nava Atlantis 
a cercetat în 1954 groapa depresiunii situată la nord de 
Porto-Rico (9210 m — cea mai mare adincime din 
Atlantic). Cu acest prilej s-a constatat că alunecările de 
teren din vecinătate sînt cauza producerii de mari valuri 
pe coastele insulelor Porto-Rico şi Barbados (Antile), va- 
luri a căror origine era înainte necunoscută. 

În aceeași epocă o flotilă de şapte nave, întreprinzînd 
măsurători ale Gulfstreamului (Golfstrom), a găsit că 
între capul Hatteras și bancurile de la Terra-Nova viteza 
curentului merge de la 4—5 mile, pe lărgimi cuprinse 
între 10 şi 14 mile. 

Nava Caryn a făcut în anul 1952 fotografii subma- 
rine în Atlantic, obţinînd clișee pe funduri de la mai 
multe mii de metri adincime. În 1954 aceeași navă a exe- 
cutat ridicări topografice submarine în vederea constru- 
irii în largul coastelor Statelor Unite a unor insule 
artificiale. 

Nava Horizon a efectuat la rîndul său o explorare prin 
scufundări autonome pe locul unde s-a aflat insula Falcon 
din arhipelagul Tonga din Oceanul Pacific (aici în anul 
1936 era un vulcan activ, de 70 m înălţime, iar în 1954 
locul era complet scufundat și acoperit de corali). 

În 1957 şi 1958 două nave americane au cercetat tempe- 
ratura și salinitatea apelor și oxigenul dizolvat în apele 
Oceanului Atlantic între latitudinile de 48°N şi 32*$, 
comparînd rezultatele cu cele obţinute de nava germană 
Meteor în 1925—1927. Măsurătorile au dovedit pe deplin 
că schimburile de ape între marile adincimi ale Atlanti- 
cului sînt destul de lente. 

În lunile octombrie şi noiembrie ale anului 1965, nava 
oceanografică americană Anton Brun, tu un deplasament 
de 1 500 tone, prevăzută cu diferite aparate și dispozitive 
de sondare, dragare și fotografiere submarină, avînd prin- 
tre oamenii de ştiinţă din echipaj — americani, vestger- 
mani, canadieni și peruvieni — şi pe dr. Mihai Băcescu, 
membru corespondent al Academiei Republicii Socialiste 
România, directorul muzeului „Grigore Antipa“ din Bucu- 
rești, a întreprins o croazieră de 40 de zile în apele 
Oceanului Pacific, de-a lungul ţărmurilor Ecuadorului şi 
Perului, în vederea studierii însușirilor fizico-chimice ale 
apelor și a faunei de la fundul „groapei“ peruviene din 
depresiunea oceanică Chile-Peru, adîncă de 5 000—6 000 m. 
Regiunea este străbătută de curentul rece al lui 
Humboldt, venit din direcţia sud-vestică a oceanului şi 
care produce o răcire a apei la temperatura de 16—19”C 
în plină zonă tropicală (la aceeași latitudine, în largul 
oceanului, temperatura apei este de 28—30° C). 

La scăzuta temperatură a acestor ape contribuie şi ridi- 
carea la suprafaţă a straturilor reci de apă de la adîncime, 
sub influenţa alizeului de sud-est. 

Expediţiile oceanografice engleze de după cel de-al 
doilea război mondial au fost întreprinse în mare parte în 
colaborare cu nave americane. 

Expediția științifică de pe nava Discovery II, care a 
cercetat sedimentele de pe fundul Oceanului Indian în 
anul 1951, a executat mai multe sondaje în Marea Medi- 
terană şi în 1952 a studiat influenţa vînturilor asupra 
curenților marini în Oceanul Atlantic. 

În afară de expediţia Galatheea, întreprinsă în jurul. 
lumii, marina daneză a organizat aproape în fiecare an 
croaziere îndelungate în Marea Nordului şi în regiunile: 
Groenlandei, folosind nava oceanografică Dana. 

Cercetătorii norvegieni s-au limitat în eforturile lor să 
studieze apele din jurul țărmurilor ţării lor și cele ale 
Oceanului Arctic. O excepţie constituie expediţia între- 
prinsă în anul 1947 de etnograful Thor Heyerdahl. Îm- 
preună cu 6 însoțitori, el a plutit în derivă prin Oceanul 
Pacific pe o distanță de 7 000 kilometri. Temerarii explo- 
ratori au plecat de pe ţărmul peruvian, îmbarcaţi la bordul 
unei plute construite din bîrne de balsa. Expediția s-a 
făcut cunoscută sub numele Kon-Tiki. Scopul acestei 
întreprinderi a fost verificarea ipotezei după care primii 
locuitori ai Polineziei s-au servit de ambarcaţii asemănă- 
toare și au urmat același drum, din America de Sud, 
navigînd spre Polinezia sub acţiunea vîntului și a 
curenților. 

Începînd din anul 1949, pe traseul liniilor aeriene staţio- 
nează în permanență nave americane, engleze, franceze 
şi norvegiene. Acestea au însărcinarea de a comunica 
avioanelor diferite date meteorologice. Aceste nave folo- 
sesc în același timp perioadele de staționare și pentru 
cercetări oceanografice. 

În luna martie 1966, nava oceanografică engleză Disco- 
very II, întreprinzînd cercetări oceanografice în Marea 
Roșie, a descoperit la adîncimea de 2000 de metri un 
curent de apă caldă cu temperatura medie de 40°C (tem- 
peratura Mării Roșii, începînd de la 300 m, este staţionară 
la 22° C). Apariţia acestui curent este determinată de nu- 
meroase fisuri de pe fundul mării prin care se propagă 
spre exterior căldura Pămîntului. După cum s-a constatat 
fenomenul reprezintă și o indicație asupra mișcărilor tec- 
tonice din adîncimi. 

Cercetările oceanografice franceze, deşi nu au fost atît 
de importante ca ale celorlalte naţiuni maritime, totuși nu 
au fost neglijabile. Printre altele este de semnalat activi- 
tatea navei Calypso, armată în permanenţă din anul 1950. 
Aceasta a întreprins numeroase croaziere în Marea Roşie, 
golful Persic și Oceanul Indian, cu care prilej s-au realizat 
“foarte reuşite fotografii submarine și filme în culori. 
Cercetări importante au fost întreprinse în Marea Medi- 
terană și Oceanul Atlantic în anii 1956 și 1957, dintre 
<are unele, deasupra gropii Romanche, pentru a realiza 

fotografii submarine la foarte mare adincime, precum și 
studii asupra procesului schimburilor de apă între Medi- 
terana și Atlantic. În luna septembrie a anului 1961, 
într-o croazieră de zece zile în Mediterana, cu instrumente 
speciale la bord, de pe nava Calypso, s-a măsurat cu 
precizie gradul de radioactivitate al apei de mare. 

Către mijlocul secolului al XIX-lea aparatele folosite 
de scafandri au început să fie perfecţionate, pentru a 
putea servi la întrebuinţarea lor în scopuri oceanografice. 
Legarea aparatului de scafandru de pompa de aer de la 
suprafaţă printr-un tub flexibil de cauciuc nu putea să 
dea un impuls cercetărilor oceanografice, care au nevoie 
de o deplasare „liberă“ pe fundul mării. Numai un sca- 
fandru autonom poate să îndeplinească un asemenea rol. 

Meritul de a-l fi realizat îi aparţine francezului 
Cousteau. Acesta a adus diferite modificări scafandrului 
autonom realizat de Le Prieur încă din anul 1926. După 
cîțiva ani de încercări, noul scafandru a ajuns să poată 
fi folosit cu ușurință pînă la adincimi de 40 și 50 de metri 
(în condiţii excepţionale chiar și pînă la 100 de metri) 
pentru explorarea fundului litoral. Serviciile acestui sca- 
iandru autonom sînt excelente pentru studiul funduiui 
mării prin observare directă. 

Cu ajutorul scafandrului autonom s-au putut descoperi 
pe fundul Mării Mediterane vestigii ale naufragiilor şi 
„urme“ ale luptelor navale desfășurate în antichitate în 
apele mai puţin adinci. Pe ţărmul de răsărit al Tunisiei, 
în lungul localităţii Mahdia, s-a descoperit la adîncimea 
de 40 de metri un vas cu pinze încărcat cu statui de 
marmură și de bronz, sute de amfore şi diferite alte 
obiecte. Acest veritabil cargobot antic, deplasînd circa 400 
de tone, lung de circa 40 de metri şi lat de 12 metri, a 
naufragiat în jurul anului 80 î.e.n. 

În largul mării, nu departe de Atena, scafandrii auto- 
nomi au descoperit în vara anului 1961, pe fundul mării, 
două galere romane acoperite în parte cu nisip și încărcate 
cu opere de artă. 

În apropiere de Biarritz, pe țărmul atlantic al Franţei, 
scafandrii autonomi au descoperit resturile unui număr 
de 13 vase spaniole cu pînze, scufundate în anul 1613 
într-o luptă dată cu o flotă franceză. 

Imersiunea scafandrului autonom, chiar pînă la 100 de 
metri, pune însă probleme greu de rezolvat mai ales în 
ceea ce privește șederea și activitatea îndelungată a aces- 
tuia, dusă în condiţii variate și revenirea lui la suprafaţă, 
cînd trebuie readus la presiunea normală. 

Pornind de la aceste necesităţi, s-a ajuns la construirea 
unei încăperi submarine, în care scafandrul trăieşte şi 
lucrează la presiune constantă şi din care poate să iasă 
pentru a-și continua activitatea sub apă. 

Procedînd în acest fel, specialistul francez Cousteau a 
realizat cea dintii experiență cu doi oameni care au trăit 
timp de o săptămînă într-o cameră cilindrică la adîncimea 
de 10 metri și din care coborau uneori pînă la 25 metri 
adîncime. În anul 1963, Cousteau a repetat experienţa sa, 
de astă dată nu în Marea Mediterană, ci în Marea Roşie, 
cu un echipaj de cinci oameni. 

În luna septembrie a anului 1965 „casa de sub mare“ 
a lui Cousteau, o sferă cu un diametru de 5,70 m, în fapt 
un ansamblu plutitor greu de 60 de tone, a ancorat în 
largul capului Ferrat din Marea Mediterană cu un lest 
de 70 de tone fier, la o adincime de 100 metri; ea era 
locuită de șase oceanonauţi. Aici echipajul a stat timp de 
patru săptămîni. În tot acest timp oceanonauţii au „mon- 
tat“ pe fundul mării un cap de puț de petrol de 4 tone, 
ceea ce prefigurează forajul submarin viitor. Înainte de 
a ieși la suprafaţă, exploratorii adîncurilor mării au stat 
timp de trei zile în stare de „decompresiune“ pentru a 
reveni treptat la presiunea normală de o aimosferă. 

Această experienţă a însemnat un pas hotăritor pentru 
explorarea mării şi mai ales pentru adaptarea omului la 
viața submarină. 

Între timp a apărut şi a început să se perfecţioneze 
batiscaful, aparat de scufundare construit special pentru 
cercetarea fundului mării, la adîncimi foarte mari. 

În anul 1947, cunoscutul savant elveţian Piccard a con- 
struit un aparat constind dintr-o sferă de oţel și nichel 
atîrnată de un flotor de un diametru de 2 metri, avînd 
grosimea pereţilor de 9 centimetri. Întregul aparat avea 
greutatea de 20 de tone. Acest aparat de scufundare a fost 
numit batiscaf. După mai multe încercări și ameliorări, 

batiscatul a reuşit să coboare, purtînd două persoane în 
interiorul sferei, pînă la adîncimea de 4050 metri, în 
largul portului Dakar (Republica Senegal). La această 
adincime au fost văzute pe fundul oceanului crevete mari, 
crabi și alte animale marine. Cu acest prilej s-au observat 
și curenţi submarini destul de puternici, fapt care contra- 
zicea părerea anterioară după care apa mării la marile 
adîncimi ar fi dacă nu imobilă cel puţin aflată într-o 
derivă foarte lentă. 

Batiscaiul francez Arhimede, coborînd în anul 1958 în 
argul portului Tokio, a lămurit o anomalie a ecourilor 
ultrasonore. La adîncimea de cca 2 800 metri acestea se 
repercutau lovindu-se de obstacole neidentificate. În cele 
din urmă s-a constatat că e vorba de straturi de apă cu 
emperaturi diferite şi de stînci înalte, care se ridică abrupt 
din fundul oceanului. În luna iulie a anului 1962 acest 
batiscaf a coborit la adîncimea de 9 400 metri în regiunea 
depresiunii insulelor Kurile. 

Batiscaful american Trieste a realizat o scufundare la 
adîncimea de 11000 metri în „groapa“ de lîngă insulele 
ariane. La data de 22 iunie 1960, intrată în analele 
oceanografiei, batiscaful sub comanda lui Jacques Piccard 
a atins adîncimea de 11 000 de metri. 

Ulterior, în anul 1964, Piccard a construit un mezoscaf 
de 160 tone. Acesta este o ambarcaţie intermediară între 
batiscaf — stăpînul abisurilor submarine — de o parte 
și submarinul obișnuit pe de altă parte, care evoluează 
aproape de suprafaţă. Mezoscaful este calculat pentru a 
atinge adîncimea de 1500 metri şi este destinat să facă 
doar excursii sub apă în lacul Leman din Elveţia, lac 
care are adîncimea cea mai mare de 304 metri. Aventura, 
temerară pentru marele public, era rezervată pînă acum 
marinarilor specialiști şi savanților. Mezoscaful va per- 
mite oricărui amator scufundări în lacul Leman execu- 
tate cu viteza de 5 noduri pe oră. 

Tot recent, în analele oceanografiei s-a înregistrat 
realizarea unui batiscaf francez cu un diametru de 
6 metri, care a stat scufundat pe fundul Mării Medite- 
rane între Corsica şi ţărmul francez la adincime de 100 
metri; în acest timp membrii echipajului au făcut cerce- 

tări, experimeniînd capacitatea de muncă a omului în 
decursul unor șederi prelungite în adîncurile marine. 

Marina americană posedă, începînd din anul 1963, un 
microsubmarin de 4,40 m lungime, cu o rază de acţiune 
de 32 km și cu 12 hublouri de chioșe, adaptat pentru 
studiul vieţii animalelor marine la diferite adincimi 
mijlocii. 

Aluminantul, la rîndul său, este un gen de submarin 
francez, care poate cobori pînă la adîncimea de 5 000 
de metri, fiind înzestrat cu miini-robot şi cu un dispo- 
zitiv fotografic special, destinat explorării fundului 
submarin. 

În luna iunie 1967 a fost inaugurat la Marsilia în 
Franța, telescaful, teleferic submarin, funcţionînd cu 
cabine etanșe cu geamuri panoramice. El transportă 24 
de persoane, pe un traseu submarin lung de 400 de metri, 
marcînd începutul turismului subacvatic. 

Pînă nu de mult rolul de nave oceanografice era înde- 
plinit de nave militare, de comerț sau iahturi special 
amenajate, cu toate că ele nu corespundeau întru totul 
dezideratelor oceanografilor. Pentru a dispune însă de 
o navă specială rezervată scopurilor de cercetări oceano- 
grafice, Organizaţia Naţiunilor Unite pentru educaţie, 
ştiinţă şi cultură (U.N.E.S.C.0.) a întreprins o vastă 
consultare a specialiștilor în oceanografie în vederea 
construirii navei oceanografice ideale, pe care o va arma 
această organizaţie. 

Statul francez dispune de o navă oceanografică, vasul 
Jean Charcot, destinată cercetărilor pe toate latitudinile, 
avînd în efectivul ei 29 de oceanografi, biologi şi geofi- 
zicieni. Ea a fost inaugurată la 25 ianuarie 1966 în portul 
Brest și este prevăzută cu o platformă pentru decolarea și 
aterizarea unui elicopter. 

În prezent, Uniunea Sovietică dispune de una dintre 
cele mai reuşite nave oceanografice moderne. Este vorba 
de cunoscuta navă Viteaz lansată în anul 1949. Ea are 
un deplasament de 5 700 de tone și o stabilitate sufi- 
cientă pentru ca să se poată lucra la bordul său, chiar 
pe o mare agitată de gradul 6. Pe această navă oamenii 
de știință pot lucra în 14 laboratoare speciale cu profil 
de hidrologie, hidrochimie, hidrooptică, meteorologie, 

geologie, seismologie, hidrofizică, tehnică marină, radio- 
chimie, bioluminescenţă, studiul pianctonului, al bento- 
nului, ihtiologie și fotografie specială. 

Unele dintre aparatele de cercetare de care dispune 
această navă pot fi coborîte pînă la cele mai mari adîn- 
cimi, cu ajutorul a 12 vinciuri electrice montate pe puntea 
navei. Nava este înzestrată cu aparatura cea mai mo- 
dernă pentru înregistrarea: adîncimilor, stabilirea relie- 
fului submarin, înregistrarea curenților marini la orice 
adîncime, studierea luminescenţei și a radioactivităţii 
apei la diferite adincimi. Nava posedă tuburi carotiere 
pentru luarea coloanelor de mil din fundul mării, utilaj 
seismic pentru măsurarea grosimii sedimentelor de 
fund etc. 

Tot navă oceanografică este considerată și nava ne- 
magnetică sovietică Zarea í... Ea este o goeletă care a 
întreprins, în Anul Geofizie -Internațional 1957—1959, 
cinci rute în Oceanul Indian și a traversat de șase ori 
Oceanul Atlantic, a măsurat încontinuu cîmpul magne- 
tic al Pămîntului și a parcurs peste 100 000 kilometri. 
Deasupra marilor adîncimi ale Atlanticului nava a des- 
coperit anomalii necunoscute mai înainte şi care dovedesc 
particularităţile geologice ale structurii fundului oceanic 
din această regiune ?. 


3. Cercetări pe drumurile maritime 
din nord 


În Oceanul Arctic există două drumuri maritime : pri- 
mul, numit și drumul maritim de nord-est, reprezintă 
calea cea mai scurtă pe la nordul Siberiei, între vestul 


1 Nava este construită din lemn, cu pînze, fără nici o piesă de 
fier (partea metalică este făcută din alamă); ea a ajutat partici- 
panţii la A.G.I. să-şi verifice aparatele de bord. Este singura navă 
de acest fel din lume. 

2 Recent în U.R.S.S. a fost lansată o nouă navă de cercetare 
ştiinţifică, cu un deplasament de 6 800 tone și o viteză de 18 noduri. 
Ea poartă numele savantului academician Kurceatov. 

şi estul Uniunii Sovietice, adică între Murmansk și 
Vladivostok. Al doilea este aşa-numitul drum maritim 
de nord-vest. Acesta traversează ţinutul arctic pe la 
nordul continentului american din Oceanul Atlantic în 
Oceanul Pacific. 


Drumul de nord-est. Cucerirea drumului mari- 
tim de nord-est, prin apele Arcticei, reprezintă un mare 
succes al cercetătorilor geografi ruși şi sovietici. 

Țarul Ivan cel Groaznic și apoi Petru cel Mare au 
sprijinit rezolvarea problemei drumului maritim pe la 
nord-est, veche dorință a navigatorilor ruşi de a realiza 
o nouă legătură între Rusia europeană și Extremul Orient 
rusesc (Murmansk— Vladivostok). Prin expedițiile între- 
prinse în anii 1826—1829, navigatorii ruși F. P. Litke 
(autorul lucrării „Cele patru călătorii în Oceanul Înghe- 
tat“) şi F. P. Vranghel au adus contribuţii însemnate la 
descoperirea drumului maritim de nord. 

Mai tîrziu, expediţia  ruso-suedeză organizată de 
A. E. Nordenskjöld pe nava Vega a străbătut în între- 
gime drumul maritim de nord, între 1878 şi 1879, iernînd 
pe țărmurile Ciukotkăi. 

În anii 1914—1915 şi-a desfăşurat lucrările hidrografice 
expediţia organizată pe navele spărgătoare de gheaţă 
Taimir şi Vaigaci, care au efectuat două curse între Vla- 
divostok și Arhanghelsk, pe drumul maritim de nord-est. 

Rezolvarea deplină a acestei importante probleme a 
avut loc abia după victoria Marii Revoluții Socialiste din 
Octombrie. În anul 1918 a fost organizată o expediţie 
hidrografică în Oceanul Arctic, în scopul cercetării con- 
diţiilor de navigaţie de la Marea Barenţ la capul Dejnev. 

Lucrările de cercetare a drumului maritim de nord-est 
au fost continuate și în anul 1921, cînd au fost organi- 
zate noi expediţii științifice, în special în Marea Kara. 
Aceste expediţii au avut ca rezultat acumularea unei bo- 
gate experienţe nautice, atît în ceea ce priveşte condu- 
cerea navelor pe mările arctice, cît şi pentru efectuarea 
transportului fluvial pe fluviile Obi şi Enisei. 

În anul 1922 a fost înființat primul institut științific 
maritim din U.R.S.$., prevăzut cu secţii de cercetare în 

domeniul hidrologiei, biologiei, meteorologiei și geologiei. 
Încă din anul 1923, vasul Perseu, aparţinînd acestui in- 
stitut, a efectuat prima sa expediţie polară. 

În anul 1923 a fost creată cea dintii staţiune polară 
sovietică în regiunea Matocikin Şar, pe țărmul răsăritean 
al insulei Novaia Zemlea, iar un an mai tîrziu a început 
cercetarea sistematică a ghețarilor cu ajutorul avioanelor. 

Înzestrarea expedițiilor polare cu cele mai moderne 
utilaje, entuziasmul și eroismul cercetătorilor sovietici 
n-au întîrziat să-și arate roadele : în anul 1932, spărgă- 
torul de gheaţă Sibireakov, de sub comanda lui Schmidt, 
a efectuat prima călătorie fără escală (într-o singură pe- 
rioadă de navigaţie a acoperit în 65 de zile drumul dintre 
Arhanghelsk şi strîmtoarea Bering). În anul 1933 a fost 
efectuată o altă călătorie reuşită pe drumul maritim de 
nord-est pe nava Celiuskin. 

Cu un an mai tîrziu (1934), spărgătorul de gheaţă 
Litke a străbătut acelaşi drum, dar în sens invers, de la 
Vladivostok la Murmansk ; în anul 1938 un alt spărgător 
de gheaţă din flota U.R.S.S. a executat pentru prima dată 
în istorie, într-o aceeași perioadă de navigaţie — o 
vară — ambele drumuri, dus şi întors. Astfel s-a demon- 
strat practic posibilitatea folosirii căii maritime nordice 
pe toată întinderea ei. Este de subliniat că cei 11 113 km 
dintre Murmansk și Vladivostok reprezintă aproape ju- 
mătate din lungimea rutei făcute prin Mediterana şi 
Canalul de Suez. Trecînd numai prin apele mărilor so- 
vietice, drumul nordic leagă între ele porturi situate la 
gura unor fluvii foarte mari (Obi, Enisei, Lena) sau a 
unor rîuri importante și prin care se poate pătrunde 
adînc în interiorul Uniunii Sovietice. 

În vederea asigurării navigaţiei din Oceanul Arctic, în 
U.R.S.S. a fost construit în anul 1959 și spărgătorul de 
gheaţă cu motor nuclear „Lenin“. El a navigat prin 
această regiune timp de trei ani încontinuu fără a fi 
necesară realimentarea cu combustibil nuclear a celor 
trei reactoare atomice ale sale. În anul 1962, acest spăr- 
sător de gheaţă a dublat perioada de navigaţie la 5 luni 
în loc de 2 şi jumătate pe an. În acest timp el a condus 

prin gheţuri peste 90 de vase. Această experiență va 
servi la crearea unei flote de spărgătoare de gheaţă pentru 
intensificarea traficului pe acest drum maritim. 

În anii primelor cincinale sovietice au fost executate 
şi mari lucrări de amenajare a drumului maritim de 
nord-est, fiind construite porturi, baze de alimentare cu 
combustibil, baraje pentru protejarea ţărmurilor, precum 
şi noi tipuri de nave amenajate special pentru navigația 
printre gheţuri, înzestrate cu aparate ştiinţifice şi de 
măsurat de cea mai nouă concepţie. 

Astăzi, navigația pe calea maritimă nordică se face în 
mod regulat. 


Drumul de nord-vest. Problema realizării im- 
portantelor căi de navigaţie prin Arctica se pusese încă 
din secolul al XVIII-lea, dar n-a putut fi rezolvată de 
navigatorii de atunci (Davis, Hudson sau Baffin) din 
cauza condiţiilor tehnice de navigaţie din acea vreme. 
Ulterior navigatori englezi întreprind o serie de expediţii 
fructuoase : Pearry atinge insula Melville (1819—1820) ; 
Ross ajunge numai pînă la Marea Baffin (1829) ; Franklin 
înaintează și mai mult spre nord-vest, dar fără să poată 
realiza trecerea din Atlantic în Pacific (1845); Me Clure 
reuşeşte să realizeze trecerea de nord-vest, însă fără 
urmări practice (1849); norvegianul Roald Amundsen 
izbutește să treacă pe la nordul Canadei, în sens invers, 
prin strimtoarea Bering, spre Labrador (din Pacific în 
Atlantic ; 1903—1906). 

La începutul secolului al XX-lea (1903—1906) drumul 
maritim de nord-vest a fost cucerit. Înfăptuirea s-a da- 
torat tot lui Amundsen, care pe vasul cu motor Giva, 
însoţit de 6 oameni, a parcurs drumul din Oceanul 
Atlantic în Oceanul Pacific, ocolind continentul american 
prin apele arctice. 

În 1944 canadianul Henry Larsen a parcurs într-o 
singură campanie de navigaţie drumul maritim de 
nord-vest, după care au mai urmat alte expediţii — ame- 
ricane, daneze și norvegiene — organizate și înfăptuite 
în scopul punerii în exploatare a acestei noi căi de 
navigaţie. 

4. Cucerirea Polului Nord 
și cercetarea Arcticei 


Cuprirsă între cercul polar de nord şi Polul septentrional 
al globului, Arctica are în limitele sale Oceanul Arctic, 
cu mările mărginașe : Barenţ, Kara, Laptev, Marea Si- 
periei de răsărit, Mările Ciukotka, Beaufort, Baffin, 
Groenlandei și Norvegiei, precum și insulele: Arhipe- 
lagul Arctic Canadian, Groenlanda, Spitzbergen, Franz 
Joseph, Novaia Zemlea, Severnaia Zemlea, Novaia Sibiri 
și Vranghel. 

Asaltul asupra gheţurilor de nord a început încă de- 
mult. El a luat naştere o dată cu ivirea ideii de a ajunge 
din Europa în China mergînd pe la nordul continentului 
american. Multe dintre încercările efectuate s-au termi- 
nat cu drame care au înscris în istoria descoperirilor geo- 
grafice numele unor mari cutezători ca: John Davis, 
Henri Hudson, Baffin şi alţii. 

Încercările de atingere a regiunii Polului Nord pro- 
priu-zis, unde nici nu se știa precis dacă este mare sau 
uscat, au început abia în a doua jumătate a secolului al 
XIX-lea, o dată cu perfecţionarea mijloacelor de navigaţie 
prin mările polare. 

În anul 1879 o expediţie americană sub conducerea lui 
De Long s-a îndreptat spre nord pe vasul Janette. In 
1881 vasul s-a scufundat, strivit de gheţuri; echipajul 
s-a salvat cu greu. După trei ani, pe țărmurile de sud 
ale Groenlandei au fost găsite de eschimoși cîteva obiecte 
care au aparţinut vasului Janette. Aceasta însă consti- 
tuia un argument pentru existenţa unui curent marin 
care pornind din regiunea Siberiei de est transportă ghe- 
ţurile spre Groenlanda. 

Norvegianul Fridtjof Nansen, studiind fenomenul și 
condiţiile catastrofei vasului Janette, trage concluziile 
necesare și iniţiază construirea vasului Fram, dîndu-i 
forme speciale ca să reziste la compresiunea exercitată 
de sloiurile de gheaţă. 

În anul 1893, Nansen a pornit cu vasul său, înzestrat; 
cu alimente și aparate oceanografice, necesare unei cam- 
panii îndelungate printre gheţurile din nordul Norvegiei, 

prin Marea Kara, de-a lungul coastei siberiene şi, trecînd 
la vest de insulele Novosibirsk, a fost luat de curentul 
care traversează Oceanul Arctic. 

De la 78° latitudine nordică şi 133° longitudine estică, 
vasul a navigat în derivă prin gheţurile polare. Nansen, 
văzînd că după un an de navigaţie nu mai are şansa de 
a ajunge la pol, a debarcat de pe vas cu Johansen şi, pe 
sănii trase de cîini, s-a îndreptat spre Polul Nord, lăsînd 
ca echipajul de 12 oameni să continue drumul prin ghe- 
turi. Nansen, totuși, nu a ajuns decît pînă în punctul cel 
mai nordic atins pînă atunci de oameni (86"14' latitudine 
nordică și 95° longitudine estică). În drumul de întoar- 
cere spre insulele Franz Joseph, Nansen și Johansen au 
întîlnit pe cercetătorul polar Jackson, care i-a readus 
pe vasul său în Norvegia. După trei ani de plutire în de- 
rivă, Fram, trecînd pe la vest de insulele Spitzbergen, 
s-a întors și el în Norvegia, cu un bogat material oceano- 
grafic. 

Cercetările întreprinse de Nansen au dus la preţioase 
rezultate ştiinţifice, dovedind că banchiza de gheaţă 
polară se deplasează în derivă de la strimtoarea Bering 
spre Groenlanda, că adîncimea în partea centrală a Ocea- 
nului Arctic depăşeşte valori de 4 000 metri. că în Ocea- 
nul Arctic pătrund, dinspre Groenlanda, curenţi de apă 
caldă, sărată şi că în medie ghețarii se deplasează cu o 
viteză de 50 de ori mai mică decît vînturile care îi împing. 

Fridtjof Nansen a propus, încă din anul 1928, ca Arc- 
tica să fie studiată cu ajutorul unui campament situat pe 
gheaţă plutitoare. Tot lui îi aparţine ideea de transpor- 
tare a oamenilor şi a echipamentului pe sloiul de gheață 
respectiv cu ajutorul dirijabilului. Nansen însă n-a trăit 
pînă la realizarea acestei idei. 

Ulterior, suedezul S. A. Andre a întreprins o expediţie 
arctică cu balonul și după ce a atins paralela 82° latitu- 
dine nord, a sfîrşit tragic în regiunea insulelor Franz 
Joseph. O altă călătorie rămasă celebră a fost întreprinsă 
de ducele de Abruzzi. Nava Steaua Polară a expediției ita- 
liene, condusă de Abruzzi, a fost prinsă de gheţuri ; mem- 
brii expediției au înaintat cu săniile cu 30 km mai la 
nord decît Nansen. 

În anul 1909, Pearry a reușit să atingă 89°55'24"" lati- 
tudine nordică și 139” longitudine estică, adică a ajuns 
în regiunea Polului Nord. 

În anul 1925 s-a desfăşurat expediţia lui Amundsen, 
care a întreprins un zbor cu avionul din Arhipelagul 
Spitzbergen, fără să atingă Polul Nord. A urmat apoi 
zborul deasupra Polului Nord, întreprins de amiralul 
Byrd (1926) şi expediţia generalului Nobile cu dirijabilul 
Italia (1928). Cu toate aceste expediţii însă, din punct de 
vedere ştiinţific, regiunea Polului Nord rămînea și pen- 
tru mai departe o „pată albă“ pe harta globului. 

Este de subliniat, în acelaşi timp, că pe măsură ce se 
studia drumul maritim de nord-est, partea centrală a 
Arcticei atrăgea din ce în ce mai mult atenţia cercetă- 
torilor sovietici. Aceştia ocupă locul de cinste în lupta 
pentru cucerirea Polului Nord în condiţii climatice ex- 
cepțional de grele. 

După cea dintii expediţie, condusă de savantul sovietic 
O. I. Schmidt, îmbarcat pe spărgătorul de gheață Sibi- 
reakov (1932), la 25 mai 1937 a pornit în misiune de 
cercetare științifică o nouă expediţie, formată de astă 
dată din 5 avioane speciale (O. I. Schmidt și I. Papanin) 
care au ajuns la 20 km de Polul Nord, la 89°29' latitu- 
dine nordică. Chiar în ziua aterizării expediției sovietice, 
a luat ființă pe gheţurile plutitoare Staţiunea ştiinţifică 
„Polul Nord 1“. Această expediţie științifică a înregistrat 
succese fără precedent, prin efectuarea a numeroase son- 
daje de 'adîncime. S-a înlăturat definitiv ideea că Arctica 
ar fi um continent. Tot cu acest prilej au fost efectuate 
cercetări asupra fundului Oceanului Arctic și a florei și 
faunei polare, studiindu-se și deplasarea în derivă a cîm- 
purilor de gheaţă. 

Savanţii şi exploratorii sovietici ai regiunilor polare 
au adus o contribuţie esenţială și la studiul Mării Groen- 
landei. În anii 1932—1934, ei au navigat pe navele so- 
vietice de cercetări oceanografice Perseu şi Knipovici. 

În anul 1935, în Marea Groenlandei și-a desfășurat 
lucrările marea expediţie de pe vasul Sadko. 

În anii 1937—1938, de-a lungul ţărmurilor Groenlandei 
a plutit în derivă Staţiunea „Polul Nord 1“. Grupul de 


35 


exploratori polari sovietici — Papanin, Șirşov, Krenkel 
și Feodorov — care a debarcat la Polul Nord a fost:pur- 
tat de gheţuri pînă în Marea Groenlandei. Plutirea pe 
gheaţă a durat 274 zile şi nopţi, străbătîndu-se în acest 
timp circa 2500 km. Istoria expedițiilor polare nu mai 
cunoscuse o faptă eroică asemănătoare. Cu acest prilej 
s-a efectuat, pentru prima oară, o explorare sistematică 
și completă a Mării Groenlandei. Pînă atunci, partea ei 
de nord nu fusese cercetată aproape de loc. 

Între anii 1937 și 1940 s-a organizat expediţia sovietică 
de pe spărgătorul de gheaţă Sedov. Oamenii de ştiinţă 
care au luat parte la această călătorie au constatat că în 
Arctica a început un proces de încălzire a climei, în 
urma căruia se reduce volumul gheţurilor. Între anii 1920 
şi 1940, unele insule de gheaţă s-au topit, iar altele s-au 
rupt în bucăţi sau chiar au dispărut (insulele Semeo- 
novsk şi Vasilievsk). Marea Kara, denumită „luciul de 
gheață“, este astăzi aproape curățată de gheaţă. Intre 
alte cauze, s-a dovedit că deriva Oceanului Atlantic 
(Gulfstream-ul) exercită o influență binefăcătoare asupra 
climei Arcticei. 

În anul 1937, aviatorii sovietici Cikalov, Baidukov şi 
Beleakov au zburat peste Polul Nord, fără escală, aco- 
perind distanţa de 8 600 km dintre U.R.S.S. și Statele 
Unite în 60 de ore. În același an s-a organizat cu 
succes un al doilea raid aviatic polar sovietic, efectuat 
pe o distanţă de 10 000 km, fără escală, de aviatorii Gro- 
mov, Jumacev și Danilin. 

Lucrările de cercetare a oceanului Arctic au continuat 
și în anii celui de-al doilea război mondial. După război 
studiile au fost intensificate și lărgite prin noi cercetări 
oceanografice, folosind staţiunile în derivă sau explo- 
rările din avion în paralel cu expedițiile maritime știin- 
ţifice care se efectuează! de către nave special construite. 
De fiecare dată cînd se organizează asemenea expediții, 
se culeg probe de fund, se fac sondaje de adincime, se 
determină variaţia temperaturii și salinităţii apei în di- 
feritele straturi cercetate, se stabilește compoziţia chi- 
mică a apei la diferite adîncimi, se studiază starea fizică 
și compoziţia chimică a gheţurilor, precum și deriva ghe- 

țarilor plutitori, se măsoară curenţii de suprafață, se re- 
coltează probe de plancton, se determină intensitatea 
radiaţiei solare și schimbul de căldură dintre ocean și at- 
mosferă, se fac sondaje meteorologice etc. Aceste măsu- 
rători oceanografice prezintă o deosebită importanţă știin- 
țifică și economică. 

La 2 aprilie 1950 a luat fiinţă la nord de Alaska Sta- 
ţiunea științifică sovietică „Polul Nord 2“, care a parcurs 
în derivă, printre, gheţuri, o distanţă de peste 2 000 km. 
Ca rezultat al expedițiilor anterioare, la 9 aprilie 1954, 
s-a instalat în centrul Arcticei, Staţiunea științifică „Po- 
lul nord 3“ (86° latitudine N și 175° 45' longitudine V), 
iar la 6 aprilie 1955, o altă staţiune, „Polul Nord 4“ 
(75%48' latitudine N și 178°25' longitudine V), care au 
cercetat probleme de oceanografie, de meteorologie de 
climatologie, de glaciologie etc. 

În ultimii ani au fost organizate şi alte expediţii sovie- 
ice, care au instalat staţiunile științifice „Polul Nord 5“ 
a 20 aprilie 1955 (32%4' latitudine N şi 107° longitu- 
dine V), „Polul Nord 6“ la 26 aprilie 1956 (74°24 latitu- 
dine N şi 177°3' longitudine V), urmată de „Polul Nord 7“. 

În toamna anului 1961 spărgătorul de gheaţă cu mo- 
oare atomice Lenin a debarcat pe o banchiză în derivă 
din Marea Siberiei de Răsărit Staţiunea științifică „Polul 
Nord 10“ ; la înapoiere spre insula Severnaia Zemlea au 
ost debarcate 15 staţii radiometeorologice automate în 
derivă. 

În 1964 a lucrat în derivă Staţiunea „Polul Nord 14“. 
Pe lîngă cercetătorii polari sovietici au lucrat şi cerce- 
tători americani, înființind două staţiuni în derivă: 
„Alfa“ și „Bravo“. Participanţii la deriva pe Staţiunea 
„Alfa“ au comunicat că staţiunea lor trece deasupra unui 
lanţ, muntos, a cărui lungime şi lățime nu s-au putut 
însă stabili ; era evident că fusese descoperit sub gheață 
un lanţ muntos submarin. Acesta merge paralel cu lanţul 
Lomonosov, descoperit anterior de cercetătorii sovietici. 

La finele anului 1947 submarinul englez Ambush a 
făcut observaţii și cercetări în Oceanul Arctic, unde a stat 
în imersiune sub banchiza de gheaţă, timp de mai bine 
de o lună de zile. Ulterior, în anul 1955, nava Litke a 

descoperit cea mai mare adincime din Oceanul Arctic 
măsurînd 5 449 m în punctul 83%21' N și 53011! E. 

Staţiunile științifice în derivă au fost echipate cu cele 
mai noi aparate științifice. Munca hidrologilor s-a desfă- 
șurat în condiţii grele. Ei au trebuit să stea pe geruri 
cumplite deasupra copcii făcute în gheaţă, ca să înre- 
gistreze curenţii, să dragheze fundul oceanului la adîn- 
cimi de peste 4 000 m, să coboare în apă sub gheaţă în 
costume de scafandru ca să facă observaţii asupra lumi- 
nozităţii gheții și diferite alte măsurători de temperatură, 
salinitate etc. 


5. Cucerirea Polului Sud 
și cercetarea Antarcticei 


În contrast cu regiunile polare nordice, în regiunile po- 
lare din sud cercetările geografice au fost mai puţin in- 
tense, pentru ca la începutul secolului al XX-lea ele să 
devină din ce în ce mai accentuate și să se extindă și în 
domeniul oceanografiei. 

Primul navigator care a căutat continentul de la Polul 
Sud, continent despre care vorbise Ptolomeu în geografia 
sa, dar pe care îl „descoperise“ din intuiţie, ca contra- 
greutate de echilibru „așezată acolo“ ca să nu se „răs- 
toarne“ lumea aflată în partea septentrională, a fost na- 
vigatorul englez James Cook. După ce a încercat în 
zadar, în 1775, să pătrundă prin banchiza din jurul conti- 
nentului, Cook a descris destul de sumbru acele locuri, 
pentru ca la urmă să conchidă : „Continentul există, dar 
mai bine să uităm de el“. 

În fapt, adevărata descoperire a celui de al şaselea 
continent — Antarctida! — se datorește navigatorilor 
ruși Faddei Bellingshausen și Mihail Lazarev și a fost 
realizată între anii 1819 şi 1821. 

După o călătorie pe corvetele Vostok și Mirnii care 
a durat 751 zile, timp în care a fost parcurs un drum 


1 Continentul propriu-zis, fără insulele și mările înconjură- 
toare, se numeşte Antarctida. Dacă se adaugă cele trei prelungiri 
ale oceanelor Pacific, Atlantic și Indian, cu insulele din jurul 
Antarctidei se definește zona antarctică. 

de 50000 mile !, navigatorii ruși au ajuns pentru prima 
dată în apropierea Antarcticei și au văzut ţărmul acestui 
continent. În afară de conturul Antarctidei, Bellingshau- 
sen și Lazarev au trecut pe hartă și au descris încă 29 de 
insule, consemnînd date oceanografice referitoare la tem- 
peratura, transparenţa, culoarea și greutatea specifică a 
apei la diferite adîncimi. Ei au denumit regiunea marină 
de la vest de strimtoarea Drake Marea Bellingshausen. 


1 O milă marină = 1852 m. 

Este de subliniat că regiunile de margine ale Antarcticei 
(Subantarctica) au fost des explorate de vînătorii de 
balene £. 

Printr-un şir de expediţii curajoase, spre sfîrșitul se- 
colului al XIX-lea, la cunoaşterea Antarcticei au contri- 
buit și alţi exploratori (Smith, Weddell, Palmer, En- 
derby, Ross, Scott, Shackleton, Amundsen). 

Balenierul (vînător de balene) englez Weddell, în ex- 
pediţia întreprinsă prin apele Oceanului Austral, între 
anii 1822—1824, a depășit cercul polar antarctic, ajun- 
gînd la latitudinea de 74*15' S într-o mare liberă de 
gheaţă. Această mare a fost numită apoi Marea Weddell. 

Englezul Clarke Ross a condus între anii 1839—1843 
trei campanii de navigaţie în regiunile antarctice și a pă- 
truns spre sud pînă la latitudinea de 70° şi 4 în golful 
de gheaţă numit apoi bariera sau cîmpul de gheaţă al 
lui Ross, unde grosimea gheţei atinge 70 de metri. 

La 18 august 1897 și-a ridicat ancora, îndreptindu-se 
spre Antarctica, baleniera polară Belgica sub comanda 
căpitanului Adrien de Cerlache. Dintre cele 19 persoane 
care formau echipajul expediției, făceau parte şi norve- 
gianul Roald Amundsen, care studia probleme de oceano- 
grafie, oamenii de știință polonezi Arktowski şi Dobro- 
vodski, care urmăreau probleme de antropologie, englezul 
Cook, care cerceta fenomenele magnetice, belgianul 
E. Danco și tînărul savant român Emil Racovită, care 
studia flora şi fauna oceanică. Expediția de pe Belgica 
fusese echipată cu toată aparatura ştiinţifică pentru cer- 
cetări oceanografice, biologice, meteorologice şi geologice. 
Emil Racoviţă a lucrat cu multă pasiune în laboratorul 
de biologie al acestui vas. 


1 În anul 1929 s-au descoperit în arhivele palatului Topkapu 
din Istanbul hărţi geografice întocmite de amiralul otoman Piri Reis 
în anii 1513—1528, care prezintă cele două Americi și Antarctida 
cu o precizie uimitoare. Controlate de unele birouri hidrografice, 
s-au găsit exacte distanţele între vechiul și noul continent, deta- 
liile coastelor, amplasamentul insulelor Azore, Madera şi Canare, 
precum şi unele date despre Antarctida. Explicaţia surprinzătoarei 
precizii din aceste hărți nu a fost dată pînă în prezent într-un mod 
satisfăcător. De altfel, ele mai sînt în discuția istoricilor geografiei. 

Prin sondajele făcute în strîmtoarea Drake, expediția 
a constatat că adîncimile oceanului variază între 3 690 m 
și 4 040 metri. În acest fel s-a dezminţit ipoteza existen- 
ţei unui prag submarin care ar lega America de Antarc- 
tica. De asemenea, s-au studiat și curenţii marini (viteza 
și direcţia lor) fixîndu-se cartografic conturul și coordo- 
natele regiunilor cercetate. În această strimtoare însă 
vasul a fost prins de  gheţuri şi a rămas imobilizat 
13 luni, reușind să iasă din ea abia în luna martie 1899. 
Acesta a fost primul iernat printre gheţurile Antarcticei. 
Rezultatele culese în timpul expediției au însemnat un 
pas important în cucerirea Antarcticei. 

Pe lingă cercetarea florei şi a faunei antarctice, Emil 
Racoviţă a studiat și problema bipolarităţii, adică a le- 
găturii între biologia arctică și cea antarctică; el a de- 
monstrat limpede lipsa în general a unor specii comune 
ambilor poli. Concluzia a rămas valabilă pînă astăzi. 

Cu prilejul expediției vasului Belgica şi la propunerea 
lui Emil Racoviţă, o insulă din apropierea Ţării Graham 
a primit numele savantului român Grigore Cobilcescu. 

Expediția vasului Belgica a avut mare răsunet în lumea 
științifică și în cercurile largi. 

În anul 1904, englezul Scott a înaintat pe continent 
pînă la 82 grade latitudine sudică, iar Shackleton — pînă 
la 88%30'. Mai tîrziu, în 1911, norvegianul Amundsen și 
englezul Scott au reînceput cucerirea Polului Sud. Scott 
a atins Polul Sud cu 33 zile mai tîrziu decît Amundsen 
și și-a găsit moartea în această expediţie. 

Pînă acum vreo trei decenii aceste regiuni ucigătoare 
și aproape de nepătruns interziceau cu asprime accesul, 
prin pericolele care rezultau din cauza frigului şi a dis- 
tanței de zonele locuite ale pămîntului. Astăzi se pot 
atinge toate regiunile Antarcticei cu mijloacele cele mai 
moderne care stau la dispoziţia omului. 

Începînd din anul 1928, avionul şi-a făcut apariţia și 
pe cerul Antarcticei, o dată cu zborurile exploratorului 
Wilkins. Acesta însă nu a ajuns deasupra Polului Sud. 
Amiralul american Richard Byrd a fost primul om care 
a privit din avionul său, în anul 1929, „pe verticală“ 
Polul Sud. În 1933—1935, Byrd a întreprins a doua ex- 

pediţie în regiunea antarctică, de astă dată avînd la 
bordul navei avioane, tractoare speciale și tot materialul 
necesar pentru observaţii meteorologice! și cercetări ocea- 
nografice. 

În fine, spre sfîrşitul anului 1946, o nouă mare 
expediţie americană, tot sub conducerea amiralului Byrd, 
s-a îndreptat spre regiunile antarctice, întrunind 4 000 
de oameni, printre care și numeroși oameni de știință. 
Expediția avea la dispoziţie un spărgător de gheaţă, car- 
goboturi, portavioane, nave de transport şi de aprovizio- 
nare, un submarin, mijloace amfibii de transport, 
avioane, hidroavioane şi elicoptere. Avioanele erau în- 
zestrate cu aparate radar pentru descoperirea aisbergu- 
rilor, iar scafandrii plasau explozibili sub banchizele care 
împiedicau trecerea navelor. 

Doi ani mai tîrziu, în 1948, o expediţie antarctică fran- 
ceză îmbarcată pe nava Charcot, prevăzută și ea cu 
mijloace moderne, a ajuns pe țărmurile regiunii Adslie, 
descoperită tot de francezi în 1840. 

Încă din anul 1947, cercetătorii sovietici şi-au reluat 
și ei drumul spre Polul Sud, atît prin flotila pentru vînă- 
toarea de balene cît și prin expediţii științifice. Astfel, 
la 30 noiembrie 1955 s-a îndreptat către Antarctica o 
expediţie științifică sovietică, îmbarcată pe navele Obi, 
Mirnâi şi Lena. Navele erau utilate cu aparatură modernă 
de navigaţie și de cercetare. Comandant al grupului expe- 
dițţionar a fost Mihail Somov, erou al Uniunii Sovietice, 
care în 1950—1951 a condus lucrările ştiinţifice la sta- 
ţiunea în derivă „Polul Nord 2“. 

Specialiștii sovietici au construit în Antarctida orășelul 
„Mirnii“, din care s-au dezvoltat apoi staţiunile de ob- 
servare ştiinţifică „Pionerskaia“, „Vostok 1“ 1, „Oazis*, 
„„Sovietskaia“ și „Komsomolskaia“. 


1La 24 august 1960, în staţiunea „Vostok 1“, s-a înregistrat 
cea mai scăzută temperatură a aerului de la suprafaţa globului 
pămîntesc (—88,3° C), iar mai tîrziu expediţia americană a înregis- 
trat temperatura de 92,79 C sub 0. Potrivit unui comunicat al 
Institutului polar din Norvegia, temperatura minimă la Polul Sud 
a atins în cursul iernii australe 1965/1966 —94,59 C, cea mai 
scăzută temperatură înregistrată vreodată pe glob. 

În aceste staţiuni s-au întreprins importante cercetări 
științifice asupra magnetismului pămîntesc, asupra în- 
cărcării electrice a atmosferei terestre, precum și studii 
de seismologie, de meteorologie şi de glaciologie. 

Cu prilejul unei expediţii întreprinse pe sănii tractate, 
exploratorul A. Treșnikov, erou al muncii, după o călătorie 
de 69 de zile, a ajuns la polul geomagnetic. 

Aşa cum remarca academicianul sovietic D. Șcerbakov, 
expediţia sovietică din Antarctica nu a lucrat izolat, ea 
a stabilit contacte continue cu expedițiile S.U.A., Aus- 
traliei, Franţei şi ale altor ţări. „Mimnii“ este vizitat 
adeseori de savanţi americani și australieni. Între expe- 
diţia sovietică şi cea americană s-a practicat schimbul de 
specialişti. Lucrările acestor expediţii au constituit un 
model de colaborare internaţională utilă între savanți. 

Datorită eforturilor depuse de delegaţii Uniunii Sovie- 
tice, la 20 octombrie 1959, în cadrul Conferinţei Interna- 
tionale pentru Antarctica, ţinută la Washington, s-a căzut 
la un acord general, privitor la folosirea acestui continent 
exclusiv în scopuri pașnice, legate mai ales de cercetări 
științifice. 


6. Din istoricul cercetării 
Mării Negre 


În România a fost organizată, în anul 1893, o primă ex- 
pediţie științifică pe Marea Neagră, pe un crucișător al 
Marinei Militare Române. Expediția a durat 9 luni și a 
avut asigurată o competentă conducere ştiinţifică în per- 
soana savantului biolog dr. Gr. Antipa, care, împreună 
cu profesorul I. Borcea, a făcut primele cercetări din do- 
meniul ihtiologiei Mării Negre. 

Ulterior, după începutul secolului nostru, o serie de 
cercetători români, ca: Gr. Antipa, Ion Borcea, C. Bră- 
tescu, Th. Bușniţă, N. Gavrilescu şi Popovici, au între- 
prins importante studii și observaţii geologice, geomorto- 
logice, biogeografice, hidrochimice ete. privitoare la 
Marea Neagră. 

În anii 1901 şi 1902, o echipă de ofiţeri de marină ro- 
mâni, sub conducerea comandorului Alexandru Cătuneanu, 

a executat lucrări hidrografice, atît pe litoral cît şi pe 
platoul continental al țărmului românesc, întocmind cea 
dintii hartă marină de navigaţie românească, foarte nece- 
sară navigatorilor în această regiune. 

În 1930 s-a înființat un serviciu hidrogratic al Marinei 
Militare Române cu sediul la Constanţa, care a întreprins 
o serie de sondaje, măsurători de curenţi şi alte lucrări 
hidrografice, sub conducerea comandorului Alexandru 
Stoianovici și apoi a lui E. Grecescu. Rezultatele cerce- 
tărilor au fost publicate în revistele Marinei militare. 
Ulterior, R. Ciocîrdel a executat lucrări hidrografice de 
adîncime și măsurări de curenţi, în regiunea gurilor Du- 
nării, cercetări legate îndeosebi de asigurarea condiţiilor 
de navigaţie pe canalul Sulina. 

În anii puterii populare a fost stabilit un intens pro- 
gram de studii şi de cercetări privitoare la Marea Neagră. 
În prezent în staţiunile de cercetări marine de la Agigea 
și de la Constanţa — înfiinţate încă cu mulţi ani în urmă 
de savanții români Gr. Antipa și Ion Borcea și înzestrate 
cu tot materialul modern pentru cercetări oceanogra- 
fice — lucrează colective de cercetători hidrologi, biologi, 
oceanografi sub conducerea profesorilor N. Gavrilescu și 
N. Ionescu. Lucrările oamenilor de știință din aceste co- 
lective, printre care se numără Gh. Șerpoianu, V. Chirilă, 
C. Mărgineanu și alţii, sînt publicate în Buletinul Insti- 
tutului de cercetări piscicole. 

În cursul anului 1954, specialiștii de la Staţiunea de 
cercetări maritime de la Constanţa şi Comisia Hidrolo- 
gică a- Academiei Republicii Socialiste România. au între- 
prins un studiu al platoului continental. Observațiile au 
fost efectuate de pe pescadorul Nisetrul, într-o zonă ma- 
rină cuprinsă între paralelele 45°10' Nord (Sulina) şi 
44°42' Nord (Gura Portiţei), de la țărm pînă la meridia- 
nul 30° Est, în lunile iulie, septembrie și octombrie. 
Transparenţa apei s-a măsurat cu aparate speciale ca 
discul Secchi ; temperatura s-a înregistrat cu termometre 
reversibile ; salinitatea apei a fost determinată în labo- 
rator după metoda Mohr-Knudsen, iar curenţii s-au mă- 
surat cu aparatele mecanice Eckman-Mărz. 

În Buletinul pe 1957 este descris ingeniosul apucător- 
sondă de fund pentru colectarea simultană a macro și 
mierobentosului, creat de dr. Mihai Băcescu. Aparatul 
a fost experimentat şi pe Marea Azov de o comisie ocea- 
nografică sovieto-bulgară şi a fost găsit pe deplin satis- 
făcător. 

Țara noastră colaborează strîns cu Uniunea Sovietică 
și cu R. P. Bulgaria la lucrările ce se întreprind pentru 
cunoaşterea și folosirea Mării Negre. Oamenii de știință 
din Republica Socialistă România cercetează în special 
vecinătatea țărmului românesc al Mării Negre. 

Este de subliniat că primele cercetări geografice între- 
prinse asupra ţărmurilor Mării Negre sînt destul de vechi, 
datînd din anul 1696. Ele au fost întreprinse de naviga- 
tori îmbarcaţi pe nava rusă Krefort. Ulterior, în anul 
1701, ţarul Petru I a dispus executarea unei hărți a Mării 
Negre. Este prima hartă rusă a acestei mări care încă din 
secolul al XIII-lea figurase în hărţi și portulane redac- 
tate de alţi navigatori. 

În anul 1771, amiralul rus A. N. Seneavin a alcătuit 
o hartă a peninsulei Kerci și a Mării de Azov, iar în 1799, 
în urma cercetării amănunțite a regiunilor de vărsare ale 
fluviilor Nipru, Nistru şi Dunăre, I. Billings a întocmit 
primul atlas al părţii de nord a Mării Negre. În anul 
1807, I. M. Budișcev a redactat hărţi asemănătoare ale 
Mării Negre și Mării de Azov. 

F. F. Bellingshausen a descris, la rîndul său, în anul 
1816, țărmurile dinspre Caucaz ale Mării Negre. 

După anul 1920, cercetătorii sovietici au întreprins o 
serie de valoroase studii asupra Mării Negre. 

Expediția organizată în anul 1927 de Observatorul ma- 
ritim din Sevastopol, condusă mai întîi de E.F. Skvoitov 
și apoi de V. A. Znejinski, a folosit cabluri metalice pen- 
tru efectuarea sondajelor fundului mării. Rezultatele 
acestei expediţii stau la baza monografiei științifice a 
Mării Negre întocmite după un deceniu de A. D. Arhan- 
ghelski și N. M. Strahov. 

În anul 1949, în Marea Neagră au fost efectuate noi 
cercetări, de pe bordul navei Viteaz a Academiei de 
Ştiinţe a U.R.S.S. 

Dintre cercetătorii sovietici care au întocmit mai re- 
cent studii valoroase privitoare la Marea Neagră sînt de 
amintit V. P. Zenkovici și V. M. Klenova. 


C. CERCETĂRI OCEANOGRAFICE 
IN CADRUL ANULUI GEOFIZIC 
INTERNAȚIONAL 


Ideea unei coordonări a eforturilor de studiere a mărilor 
polare a apărut încă de mult. 

O temerară expediţie austro-ungară, pusă sub condu- 
cerea ofițerului de marină Karl Weyprecht, s-a reîntors 
din Oceanul Arctic în 1874, fără corabie. Nava se pier- 
duse în gheţuri, după ce ajunsese la o distanţă de 900 km 
de pol și descoperise Țara Franz Joseph. Weyprecht sus- 
ținea că regiunile polare au importanță excepţională 
pentru știință, deoarece gheţurile influențează repartiţia 
căldurii pe întreg pămîntul. Cu același prilej el mai 
afirma că principala deficiență a studierii Arcticei constă 
în aceea că încercările expedițiilor polare nu erau nicio- 
dată coordonate. Weyprecht cerea ca regiunea polară 
arctică să fie înconjurată de un inel de staţiuni, care să 
facă simultan, în decurs de un an, diferite observaţii, 
folosind metode de lucru şi aparate de cercetări identice. 

Programul unui „An polar internaţional“, elaborat de 
Weyprecht, a fost discutat la Congresul meteorologie 
internaţional, ţinut în primăvara anului 1879 la Roma; 
a fost adoptat un apel către guverne, de a sprijini această 
acţiune. S-a fixat și perioada : august 1882—august 1883 
(anul 1883 corespundea unei activităţi solare „de vîrf“). 

Aşa a început la 1 august 1882 primul An polar inter- 
naţional (A.P.[.), la care au participat 11 ţări. Rezultatele 
primului A.P.I. au fost tipărite în 36 de volume mari, 
conținînd date foarte preţioase despre deriva în Oceanul 
Arctic, despre ghețari şi mișcările lor, despre fenomenele 
geomagnetice, despre aurorele polare etc. 

După 50 de ani s-a simţit necesitatea unei noi cam- 
panii de culegere de date geofizice și astfel, la un con- 
gres ținut la Hamburg, s-a propus să se organizeze în 
anii 1932—1933 al doilea An polar internaţional, care 

trebuia să dureze 13 luni, cu începere de la 1 august 1932. 
La- această nouă campanie au luat parte oameni de 
știință din 44 de ţări, care aw lucrat în mai mult de 100 
de staţiuni, din care jumătate se găseau în regiuni polare. 
În acel an s-au organizat și mai multe expediţii pe nave 
pentru studiul curenților, măsurarea adîncimilor, luarea 
de probe de sedimente de pe fundul mărilor. 

La 1 august 1932, staţiunile științifice și navele îm- 
prăștiate în Arctica, Antarctica, pe mări și oceane au 
început să lucreze după un program unic. 

E expediţie americană sub conducerea lui Byrd a por- 
nit cu două nave în Antarctica, avînd la bord oameni de 
știință, aviatori, radiotelegrafiști, tractorişti, 5 avioane, 
6 tractoare și 150 de cîini cu sănii. Pe bord se mai gă- 
seau aparate meteorologice şi geofizice, laboratoare, o 
centrală electrică etc. A fost creată baza „Mica Americă“, 
pe țărmul Antarctidei. 

Rezultatele obţinute în cel de-al doilea A.P.I. au cons- 
tibuit un reper important în cunoaşterea planetei. Ele 
au fost în cea mai mare parte publicate. 

Participanţii sovietici la cel de al doilea A.P.I., în afară 
de alte lucrări publicate, au întocmit și o hartă care cu- 
prinde adîncimile din regiunea polară arctică. 

În anul 1950, un grup de geofizicieni s-au adunat într-un 
orăşel din Statele Unite și au discutat problema organi- 
zării unui nou An „polar“ internaţional şi au propus ca 
acesta să se desfăşoare nu după 50 de ani, ci după 25 de 
ani de la al doilea A.P.I. din cauză că aparatele de cer- 
cetare s-au perfecţionat extrem de mult, iar în anii 
1957—1958 urma să fie un nou maximum al activităţii 
solare. Propunerea a fost aprobată de organizaţiile inter- 
naţionale ale geofizicienilor, astronomilor, meteorole- 
gilor, care au recomandat ca studiile să se limiteze nu 
numai la regiunile polare, dar să fie extinse şi asupra 
zonelor tropicale și temperate, în care să se includă și 
Oceanul Planetar. Astfel al treilea A.P.I. proiectat s-a 
transformat în „Anul Geofizic Internaţional“ (A.G.[.) cu 
durata de la 1 iulie 1957 pînă la 31 decembrie 1958. Ul- 
terior, termenul de colaborare internaţională a fost pre- 
lungit pînă la 31 decembrie 1959, intervalul de timp al 

prelungirii observaţiilor fiind numit „Colaborarea geo- 
fizică internaţională, din 1959*. 

La lucrările A.G.I. au participat 64 de ţări — printre 
care şi România — cu 4 centre de informare-coordonare : 
Moscova, Washington, Paris şi Tokio. Ele au stabilit un 
total de 26 de baze pe continentul antarctic, din care 
Statelor Unite ale Americii le-au revenit 6 staţiuni, 
Uniunii Sovietice — 5 staţiuni, plus încă una cedată; Po- 
loniei, Angliei — 3 staţiuni, Franţei, Australiei, Noii 
Zeelande — cîte 2 staţiuni, Japoniei, Belgiei, Argentinei, 
statului Chile şi Norvegiei — cîte o staţiune. 

Un loc important printre problemele cercetate în ca- 
drul A.G. l-au ocupat studiile oceanografice. Pentru 
efectuarea lor s-au ales 6 regiuni în cuprinsul cărora s-au 
făcut observaţii intense. Acestea se aflau în Arctica (o 
zonă cuprinzind regiuni cu latitudini de peste 60° N), 
Antarctica (o zonă situată ia latitudini depășind 60 $), 
regiunea ecuatorială a globului (o zonă cuprinsă între 
paralelele de 23° latitudine N şi 23° latitudine S), o fișie 
de-a lungul unui meridian (o zonă de 10° situată în jurul 
meridianului de 10°E, Greenwich, trecînd prin Spitzbergen, 
Norvegia, R. F. a Germaniei, Franţa, Tunisia, Nigeria, 
ţărmul occidental al Africii, pînă în Antarctica), o re- 
giune centrală pe un meridian (o zonă de 20° centrală 
pe meridianul de 140*E trecînd prin Siberia — Verho- 
iansk —, Japonia, insulele Mariane, Noua Guinee, Aus- 
tralia şi o parte a Antarctidei) și o regiune în jurul me- 
ridianului de 75° (o zonă trecînd prin insulele arctice 
canadiene, golful Hudson, regiunea marilor lacuri din 
S.U.A., peninsula Florida, Cuba, Panama, Ecuador, Chile, 
pînă în Antarctida). 


1. În Oceanul Pacific 


Cu prilejul A-G.I., membrii expedițiilor îmbarcaţi pe 
vasele sovietice Obi şi Lena au efectuat numeroase son- 
daje în Oceanul Pacific, pentru completarea hărților ba- 
timetrice. Ei au luat probe de apă de la diferite adîncimi 
și au făcut analizele cerute de programul A.G.I. îndeo- 

sebi asupra conţinutului apei. în CO, şi pentru stabilirea 
vechimii apei din adîncimi. Rezultate interesante s-au 
obţinut şi în domeniul biologiei. Este de subliniat că na- 
vele amintite au întreprins şi alte campanii de navigaţie 
în Oceanul Austral pînă sub țărmurile Antarctidei, con- 
tribuind prin lucrările lor la rectificarea hărților locale. 
Prin sondajele şi ridicările de carote sedimentare (în lun- 
gime de 15 m) s-au putut preciza circulaţia apelor şi 
structura fundului. 

Expediția îmbarcată pe nava Viteaz, aparţinind Aca- 
demiei de Științe a U.R.S.S., a făcut cu acest prilej cer- 
cetări oceanografice atît în Oceanul Pacific, cît şi în 
Oceanul Atlantic, rezultatele obţinute fiind comunicate 
în cadrul Comitetului Naţional pentru A.G. de la 
Moscova. 

Cercetiîndu-se fundul Pacificului în regiunea dintre Ja- 
ponia, Filipine, Noua Guinee și meridianul de 154° lon- 
gitudine E, s-au descoperit cîţiva munţi submarini cu 
înălțimea de 3—5 km deasupra fundului oceanului. La 
sud de insulele Marchize s-a identificat, cu ajutorul unei 
radiosonde, o depresiune adincă de -11 034 m, adică cu 
circa 100 m mai adîncă decît cea mai joasă depresiune 
oceanică cunoscută pînă atunci (cea de lîngă insulele Ma- 
riane). 

În anul 1960, nava antimagnetică sovietică Zarea a 
plecat într-o nouă expediţie de cercetări în Oceanul In- 
dian şi în partea occidentală a Pacificului, după un iti- 
nerar ce s-a intersectat cu acela al navelor americane 
Carnegie şi Galilei. Ea a parcurs o distanţă care depă- 
șeşte lungimea ecuatorului şi şi-a încheiat cursa la Vla- 
divostok. 

De asemenea, în vederea întreprinderii de cercetări 
științifice a fost înzestrat cu aparate moderne submarinul 
sovietic Severeanka. Acest submarin, aparţinînd Institu- 
tului unional de oceanografie şi piscicultură din U.R.S.S., 
este un adevărat laborator specializat pentru cercetarea 
adîncimilor. 

Studii importante au fost făcute de expedițiile navelor 
S.U.A., Japoniei, Franţei, Australiei și Noii Zeelande. 

Astfel, o expediţie oceanografică a Universităţii din 
Washington a studiat apele din vecinătatea Aleutinelor, 

din sud-vestul Alaskăi (temperatura și proprietăţile chi- 
mice ale apei), calculînd apoi „vîrsta“ apei. Rezultatele 
parţiale ale acestor cercetări arată că există curenţi as- 
cendenţi de la fund pînă la 275 metri adîncime; că în 
această regiune aproape la toate adîncimile a fost con- 
statat un flux de apă în direcţia S.V.; că spre 6000 m 
adîncime, concentraţia de oxigen este foarte mică şi că 
la fund ea scade şi mai mult; că în Marea Bering apa 
este ceva mai caldă decît în strîmtorile dintre insulele 
Aleutine și că maximul de salinitate (la 6 000 m) este de 
350%, la extremitatea occidentală, iar minimum — de 
34%), în extremitatea orientală a regiunii cercetate. 

Studiul curenților oceanici, al mareelor şi al valurilor 
de diferite amplitudini, al nivelului oceanului ete. s-a 
efectuat și se continuă, cu ajutorul unor staţii fixe am- 
plasate de-a lungul ţărmurilor (staţiile din porturi sînt 
înşirate pe țărmurile de apus ale celor două Americi, pe 
țărmurile Japoniei, ale Filipinelor, Indoneziei, Australiei 
și pe alte insule mai mici). 

Curenţii marini au fost cercetaţi pentru studiul core- 
laţiei dintre constituţia apei calde a curenților și restul 
apei din ocean. t Planctonul a fost studiat îndeosebi în 
regiunile cu ape reci (în strimtoarea Bering şi în partea 
de sud a oceanului). Prin probele de apă de la fund s-a 
constatat că la adincime există ape care nu s-au „mișcat“ 
de loc de multă vreme, poate chiar de milioane de ani. 

Cercetarea mareelor s-a făcut în special pentru a se 
studia corelaţia dintre acestea şi frînarea rotației Pămîn- 
tului. Au fost întreprinse studii pentru a se lămuri pu- 
terea de ridicare a apei (raz de mare) în strînsă legătură 
cu erupțiile vulcanice submarine ; toate punctele obser- 
vate au fost fixate pe hartă. 


2. în Oceanul Atlantic 


În afară de colectivul ştiinţifice de pe Zarea care a adunat 
un bogat material geomagnetic și oceanogratic, diferite 
1 În orașul Nouméa, capitala arhipelagului Noua Caledonie, a 


luat ființă în anul 1946 Institutul francez al Oceaniei ; aici se fac 
cercetări oceanografice și se studiază biologia marină. 

nave special amenajate au cercetat şi ele Oceanul Atlan- 
tic. Partea centrală a oceanului a fost cercetată de nave 
din S.U-A., Anglia și Franţa ; în sudul Atlanticului (între 
Capetown şi Argentina) s-au întreprins sondaje și studii 
interesante de către echipaje argentiniene. Partea de nord 
(frontul polar) a fost intens urmărită de expedițiile orga- 
nizate de U.R.S.S., Anglia și Franța, Danemarca, Norve- 
gia și S.U.A. care au studiat apele, ghețarii plutitori (ais- 
bergurile), curentul cald Gulfstream, curentul rece al La- 
bradorului și alte probleme importante (culoarea apelor, 
salinitatea, temperatura, raportul dintre apa caldă şi cea 
rece, planctonul, biologia mamiferelor acvatice și a peş- 
tilor, viteza derivei aisbergurilor, viteza curenților, in- 
fluenţa lor asupra stării meteorologice etc.). S-au efectuat 
și diverse sondaje, s-au făcut studii de gravimetrie și de 
magnetism terestru și au fost urmărite aurorele polare, 
prin vizibilitate și prin fotografie. 

Oceanografii sovietici au stabilit existența unui schimb 
de ape între fundul și suprafaţa oceanului, descoperind 
un important fluviu submarin de apă rece, care circulă 
pe fundul oceanului în sens invers Gulfstreamului (cu o 
viteză de 18 km/oră). 

Un grup expediționar danez a făcut studii complete 
între Groenlanda, Labrador, Ţara Baffin, insula Devon 
și insula Ellesmere. 

Alte grupuri expediţionare au făcut observaţii asupra 
circulației marine, prin introducerea de materii radio- 
active în apa oceanului, asupra schimbului de căldură 
între atmosferă și ocean, asupra hulei marine și asupra 
însușirilor fizico-chimice ale apei. 

În Oceanul Indian cercetările au fost mai puţin intense. 


3. În Oceanul Arctic 


În regiunile Oceanului Arctic, cercetări intense fuseseră 
întreprinse de către specialiști din Uniunea Sovietică cu 
mult timp înainte de începerea A.G-I., prin staţiunile 
științifice „Polul Nord“ instalate pe gheţurile în derivă 
și conduse de oameni de ştiinţă, precum şi prin staţiunile 
radiometeorologice automate. O staţiune specială polară 

sovietică fusese instalată pe insula Victoria, între insulele 
Spitzbergen și Franz Joseph. 

Observarea schimbării zilnice a poziţiei staţiunilor în 
derivă a dus la concluzii importante privind deplasarea 
gheţurilor pe ocean, după cum studiul evacuării gheţa- 
rilor printre Groenlanda și Spitzbergen în Marea Groen- 
landei şi de acolo în Oceanul Atlantic a arătat că există 


Spitzbergen s-a constatat că în ultimii 10 ani s-a produs 
o încălzire simţitoare în această regiune. Dacă pînă la 
începutul secolului nostru arhipelagul Spitzbergen era 
înconjurat complet cu gheţuri, chiar și în timpul verilor 
polare călduroase, astăzi, în timpul verii, el este eliberat 
aproape în întregime de ghețuri. 

Prin colaborarea dintre staţiunile în derivă sovietice şi 
cele americane s-a ajuns la întocmirea de hărți magne- 
tice și batimetrice. Rezultatele obținute pînă acum au 
arătat că trebuie să se schimbe complet concepția despre 
morfologia și geologia fundului acestui ocean. De aseme- 
nea, pe baza cercetărilor efectuate, s-a putut stabili exis- 
tenţa unui lanţ de munţi submarini, ale căror vîrfuri se 
ridică cu circa 1500 metri deasupra fundului oceanului. 
Se crede că noua catenă de munţi este paralelă cu marele 
lanţ Lomonosov, descoperit, după cum am mai amintit, 
de exploratorii sovietici. 

Staţiunile în derivă sovietice au mai descoperit urme 
de vulcanism, unele vîrfuri din munţii Lomonosov fiind 
de origine vulcanică. + Pe baza studiilor și a cercetărilor 
efectuate s-a stabilit că înălțimile de pe fundul oceanu- 
lui cuprinse între paralela 85°15’ și meridianele 83° și 
93° longitudine V sînt de origine vulcanică. 


4. În regiunea Antarcticei 
În această regiune a planetei, lucrările au început încă 
din vara australă 1955/1956, cu participarea Uniunii So- 
vietice, a Statelor Unite ale Americii, Angliei, Franţei, 


1 Un vulcan submarin .a erupt în noiembrie 1954, tocmai cînd 
trecea pe deasupra lui stațiunea de derivă „Polul Nord 3“. 

Japoniei, Australiei, Norvegiei, Argentinei, Belgiei, Re- 
publicii Chile și Noii Zeelande. 

Expediția sovietică a trasat cu precizie limita conti- 
nentului sudic în fișia cercetată, ridicînd harta insulelor 
în care este instalată baza „Mirnii“ — harta barierei 
de gheaţă de la Shackleton, insulele Mill etc. În timpul 
verii australe, expediţia sovietică de la „Mirnîi“ a desco- 
perit o grupă de insule pe care le-a numit insulele 
„8 Martie“. 

Expediția americană a explorat bariera Ross, golful 
Balenelor, golful Okuma, golful Salzberg şi golful Rigli. 
Grosimea gheții determinată aici a fost de 240 m, iar 
adîncimea apei măsurată sub crusta de gheaţă este de 
375 m. 

Celelalte ţări participante au cercetat țărmurile atri- 
buite lor, în scopul ridicării de hărţi și pentru explorarea 
banchizei. 

Pe lîngă alte diferite lucrări, toate staţiunile au studiat 
și viaţa în Antarctica, constatîndu-se că anumite forme 
ale regnului animal se găsesc numai în apa oceanului. 
Aici s-au găsit diferite organisme microscopice, arici de 
mare, melci, scoici, peşti caracteristici, păsări marine 
(pinguini, pescăruşi, albatroşi), mamifere (foci, leoparzi 
de mare și balene). 

Pe stîncile prăvălite de-a lungul falezei se găsesc lipiţi, 
miliarde de mici crustacee, apoi ciuperci microscopice, in- 
fuzori și alge unicelulare sau filamentoase. 

Flora oceanică constă din alge microscopice plutitoare ; 
împreună cu organismele animale plutitoare, acestea al- 
cătuiese planctonul marin. De acest plancton depinde 
existența masei de crustacee, cunoscută sub denumirea 
de „krill“, care, la rîndul ei, formează hrana principală 
a balenelor, a cașaloţilor, a unor foci etc. 

Glaciologii sovietici au constatat că în regiunea Polului 
Sud stratul de gheaţă atinge o altitudine de 3500 m dea- 
supra nivelului mării (terenul pe care stă ghețarul atinge 
o înălțime de 300 metri de la nivelul mării). Rezultă deci 
că gheaţa la pol are o grosime de peste 3 000 m: 

Tot acum, oamenii de ştiinţă sovietici au atins pentru 
prima oară polul inaccesibilităţii. Pe un vînt năprasnic, 


53 


săniile greu încărcate, trase de tractoare, au înaintat 
printre munţi și mormane de gheaţă şi zăpadă. După un 
drum de 2200 km şi o scurtă oprire la staţia „Soviet- 
skaia“, expediţia a ajuns la înălțimea de 3500 m dea- 
supra oceanului. Cercetătorii au construit acolo unde 
niciodată nu mai călcase picior de om o staţiune meteo- 
rologică. Pe turla instalaţiei ei au înălțat bustul lui Lenin 
şi au ridicat în mod solemn drapelul Uniunii Sovietice. 

Ca rezultat al cercetărilor întreprinse, Institutul sovie- 
tic pentru Arctica şi Antarctica a editat în 1960 cinci vo- 
lume ale lucrărilor științifice din Antarctida. De aseme- 
nea, a fost editată lucrarea „Specificaţia denumirilor 
geografice din Antarctida răsăriteană“, care cuprinde de- 
numirile obiectivelor descoperite de expedițiile sovietice. 

Printre acestea sînt de remarcat două lanţuri muntoase 
și o imensă cîmpie, care se găsesc sub carapacea groasă 
de gheaţă de 1—2 km. 

Vizitînd oaza „de Benguer“, cercetătorii sovietici au 
găsit o vastă întindere liberă de gheaţă ; aici vara se în- 
registrează temperaturi maxime de 4+25*C ; ea are lacuri, 
cursuri de apă şi o slabă vegetaţie de licheni și mușchi, 
precum şi păsări diferite. Un lanţ de munţi apără oaza 
de vînturile reci de sud, iar dinspre nord influenţa ocea- 
nului îndulcește climatul. 

După cum poziţia pe glob a Antarctidei guvernează 
mișcarea de profunzime a apelor submarine, tot așa ea 
influenţează și pe aceea a vînturilor. Studierea sistema- 
tică a acestora va permite să se prevadă cu mult înainte 
vremea pe glob și, prin urmare, meteorologia va intra 
definitiv în era observaţiilor pozitive şi a utilizării sale 
practice. 


x 


După încheierea Anului geofizic internaţional, o con- 
ferință oceanografică întrunită la Copenhaga în iulie 
1960, la care au luat parte reprezentanţi din 30 de ţări, 
a luat hotărîrea să se construiască şi să se echipeze în 
comun o mare navă destinată cercetărilor oceanografice. 

În anul 1966 s-au desfășurat la Moscova lucrările celui 
de al doilea Congres internaţional de oceanografie (pri- 

mul avusese loc la New York în anul 1959). La organi- 
zarea lui şi-au adus contribuţia U.N-E.S-C.O., F.A.O., A- 
genţia Internaţională pentru energia atomică și alte or- 
ganisme internaţionale, participînd 1 800 -delegați din 
60 ţări, printre care şi un grup de oameni de ştiinţă ro- 
mâni în frunte cu dr. Mihai Băcescu. 

Printre personalităţile cele mai marcante care au luat 
parte la lucrările congresului s-au remarcat cercetătorii 
francezi Cousteau și Piccard, savanții sovietici A. Vino- 
gradov, L. Zenkovici și V. Bogorov, oceanologul american 
W. Munk, hidrologul japonez K. Hidaka, biologul danez 
E. Steeman Nielsen, biologul australian G. Humphrey, 
profesorul american de geologie marină H. Menard, sa- 
vantul indian D. Lal și alţii. Deviza congresului a fost: 
„Cercetarea oceanelor pentru binele omenirii !“. Lucrările 
congresului s-au desfășurat în patru direcţii şi anume : 
oceanul și atmosfera, viaţa în oceane, geologia marină, 
structura scoarței de pe fundul oceanelor şi a mantiei su- 
perioare. 

Specialistul român prof. dr. M. Băcescu a prezentat co- 
municarea „Distribuţia animalelor marine în legătură cu 
aslomeraţiile peștilor“. 


MĂRILE ȘI OCEANELE GLOBULUI 


II 


A. RAPORTUL DINTRE MARE ŞI USCAT 


Din totalul suprafeţei de 510 milioane km? a planetei, su- 
prafața ocupată de ape, hidrosfera, are o întindere de 
361 milioane km?, adică 71% iar uscatul, litosfera, are 
doar 149 milioane km?, adică numai 29/. Raportul din- 
tre apă și uscat, pe suprafața globului, este deci de 2,5 
părți la una. 

Mările şi oceanele reprezintă însă un înveliş neînsem- 
nat, în comparaţie cu mărimea pămîntului. Grosimea 
hidrosferei (considerînd adîncimea medie a oceanului pla- 
netar de cca 3 800 m) reprezintă numai 1: 1 600 din raza 
medie a pămîntului (6 378 km). 

Greutatea hidrosferei a fost evaluată la 14 X 108 tone, 
adică reprezintă mai puţin decît 7%% din greutatea scoar- 
tei terestre ; mările şi oceanele însumează un volum de 
cca 1370 mil. km3 (a 800-a parte din volumul total al 
globului terestru : 1 096 miliarde km3). 
` În cadrul celor două emisfere polare, repartizarea do- 
meniului acvatic și a celui terestru se prezintă astfel : 


Emisfera de nord (boreală) | Emisfera de sud (australă) 
Suprafaţa uscatului = Suprafața uscatului = 
100 500 000 km? 48 500 000 km? 

Suprafata mării : Suprafața mării : 
154 500 000 km? 206 500 000 km? 

Repartizarea mărilor şi oceanelor pe globul pămîntesc 

Diagrama repartiţiei apei şi uscatului 

În emisfera de nord (boreală), raportul între suprafața 
uscatului și a mării revine la 1 : 1,5, iar în emisfera de 
sud (australă) la 1:4. Această situaţie determină denu- 
mirile lor : prima se mai numeşte și emisfera continen- 
tală. iar a doua emisfera oceanică. 

În tabelul ce urmează se arată repartiția uscatului și 


a apei (în mil. km?) pe zone de cîte 10° latitudine : 


Emisfera de nord 


Emisfera de sud 


LOPE Muerge uscat | maree |SWBTalAla | uscat |. mare 
90%—809 3,9 0,4 3,5 3,9 12,1 3,4 
809—70* 11,6 3,4 8,2 11,6 
70°—60° 18,9 13,5 5,4 18,9 | 1,9 17,0 
60%—50* 25,6 14,6 11,0 25,6 0,2 25,4 
50°—40° 31,5 16,5 15,0 31,5 1,0 30,5 
40°—30° 36,4 15,6 20,8 36,4 42 329 
° —20° 40,2 15,1 25,1 40,2 | 9,3 30,9 
0°—10° 42,8 i 1.3 31,5 42,8 i 9,4 332 
10°— 0° 44,1 10,1 34,0 44.1 | 10,4 eră 

B. ADINCIMILE OCEANELOR 


Ca și relieful uscatului, care are o infinitate de forme, 
de la înălțimea Munţilor Himalaia și pînă la întinse pus- 
tiuri sau chiar zone cu altitudini negative — sub nivelul 
mării (de ex. Ţările de Jos, stepele kirghize şi zonele 
vecine Mării Caspice) — și relieful submarin prezintă 
pante și variaţii destul de mari. Astfel, în unele regiuni 
ale globului, adîncimile oceanelor formează adevărate 
prăpăstii cum sînt cele care mărginesc Oceanul Atlantic 
spre est și vest sau cele care străbat fundul Oceanului 
Pacific. După cum s-a arătat, s-au descoperit adîncimi 
pînă la 11034 m în depresiunea Mindanao, din vecină- 
tatea insulelor Mariane. În regiunea insulelor Caroline, 


Senezifa 
3710m 


Noldoveanuk, 


2250 m 


q 
A 
pema 


Adîncimea maximă a oceanelor în comparație cu 
cîteva înălțimi mari de pe globul terestru 

fundul Oceanului Pacific are o adincime de 10863 m, 
adică întrece cu aproape 2 000 m altitudinea maximă a 
uscatului. Totuși datorită dimensiunilor planetei, pe un 
glob cu diametrul de 2 m, aceste adîncimi ar trebui re- 
prezentate, la scară, prin simple scobituri de 1—2 mm. 

Mările din emisfera de sud sînt, în medie, ceva mai 
adinci decît cele din emisfera de nord. În general, cele 
mai mari adiîncimi se găsesc în vecinătatea blocurilor 
continentale, unde relieful prezintă o denivelare bruscă, 
sub forma unor povîrnișuri sau gropi (sub 7000 m), 
marcate la suprafaţă prin insule coraligene (recife și atoli) ; 
aceste insule sînt fixate uneori chiar pe conurile unor 
vulcani submarini. 

Diferite caracteristici ale oceanului planetar sînt cu- 
prinse în hărţi generale pe care relieful uscatului este 
prezentat prin izohipse (linii care unesc punctele de egală 
înălţime), trasate la anumite intervale de altitudine. 
Adîncimile oceanice se indică prin izobate (linii care 


unesc punctele de egală adîncime). Asemenea rezultate 
sînt centralizate în tabelul de mai jos. 
Suprafata treptelor pupila treptelor 
Denni de altitudini Marea de adincime 
(altitudini PE SER (adincimi % din 
în metri) | mi. km? | suprafața | În mD | mil. km? | suprafata 
pămîntului pămîntului 
peste 3 000 8,5 1,6 200 27,5 5,4 
3 000 — 2 000 11,2 22 200 — 1 000 15,3 3,0 
2 000 — 1000 22,6 45 1 000 — 2 000 14,8 2,9 
1000— 500 28,9 5,7 2 000 — 3 000 23,7 4,7 
500 — 200 39,9 7,8 3 000 — 4 000 72,0 14,1 
200 — 0 37,0 1,3 4000— 5000 | 121,8 23,9 
sub 0 0,8 0,1 5000 — 6 000 81,7 16,0 
peste 6 000 43 0,8 
148,9 29,2 361,1 70,8 

Diagrama adînci mii oceanelor și 
a marilor înălțimi de pe globul 
terestru 


Pentru o mai ușoară înţelegere, datele cuprinse în ta- 
bel sînt reprezentate sub forma unei curbe hipsografice. 

Întrucît înălțimea medie a uscatului este de 875 m, 
iar adîncimea medie a oceanului planetar de cca 3 800 m, 
înălţimea medie a podișului continentelor deasupra fun- 
dului mării este de 4675 m. În timp ce pe uscat predo- 
mină înălțimile sub 1000 m, în oceane sînt dominante 
adîncimile cuprinse între 3 000 m și 6000 m (750%). Mai 
mult de 1/ din întreaga suprafaţă a oceanului planetar 
prezintă adîncimi de peste 4000 m. Trebuie subliniat că 
aproape 1/4 din întregul fund (adică o suprafață mai mare 
decît Asia și cele două Americi) are o adincime de peste 
5.000 m. O suprafaţă cît Europa are adîncimi mai mari 
de 6000 m, iar adincimile de peste 7000 m abia ega- 
lează suprafața Spaniei. 

Un calcul simplu a arătat că în cazul nivelării întregii 
suprafețe a globului la o altitudine mijlocie, apele ar 
acoperi pămîntul cu un strat continuu de cca 400 m 
adîncime. Unui fluviu cu un debit de 1 km3/minut i-ar 
trebui aproximativ 2 000 de ani pentru a umple actualul 
bazin al oceanului planetar. 

C. CLASIFICAREA MĂRILOR 
ȘI OCEANELOR 


Oceanul planetar se deosebeşte de restul hidrosferei prin 
faptul că prezintă continuitate (din orice punct al ocea- 
nului se poate ajunge în oricare alt punct, fără a stră- 
bate uscatul), suprafața lui coincide cu suprafaţa geoidu- 
lui, iese de sub influența țărmurilor ce îl înconjoară în 
cea mai mare parte a sa t. 

În general, oceanul planetar se împarte în oceane, con- 
siderate ca mări primare și în mări secundare (mările 


propriu-zise). Din prima categorie fac parte cele 4 
oceane 
fe it nn Suprafata tat medie „Seria 
Oceanul Atlantic 93 100 000 3 650 9218 
în Indian 74 920 000 3897 7 450 
s Pacific 179 680 000 4028 11 034 
» Arctic 13 100 000 1205 5220 


Uscatul și marea vin în contact de-a lungul unei linii 
sinuoase. Porțiunile marginale ale oceanului pătrund 
uneori în adîncul uscatului, diferențiindu-se într-o oare- 
care măsură de restul oceanului. Asemenea porțiuni 
marginale, de dimensiuni considerabile, mai mult sau 
mai puţin izolate de ocean, constituie ceea ce numim 
„mări“, în timp ce părţile separate de acestea se numesc 
„golfuri“ și au adeseori o înfățișare de o deosebită fru- 


! În cea mai mare, parte a întinderii lor, mările sînt înconju- 
rate de continente și de insule, dar uneori se unesc cu oceanele 
printr-o singură strîmtoare. Aceasta face ca acţiunea uscatului să 
fie simțită la suprafaţă şi în adincime, în toate punctele masei 
marine. 

2 În tratatele şi în lucrările mai vechi de oceanografie figurează 
și un al cincilea ocean, sub denumiri diferite: Oceanul Austral, 
Oceanul Îngheţat de Sud, Oceanul Antarctic. El este format din 
reunirea oceanelor Pacific, Atlantic şi Indian în partea lor de sud, 

museţe. Unul dintre aceste golfuri, Montego Bay, din 
insula Jamaica, este considerat drept cel mai frumos de 
pe glob. 

Această terminologie nu se respectă riguros. Uneori 
lacuri mari sînt denumite mări (Caspica, Aral, Marea 
Moartă), iar cîteva mări sînt numite golfuri (Hudson, 
Bengal etc.). Uneori, denumirea de mare se atribuie chiar 
și unor porţiuni centrale ale oceanului, care nu au nici 
o legătură cu uscatul (Marea Sargaselor). 

Criteriile de clasificare a mărilor sînt foarte diferite. 
Aproape fiecare autor adoptă cîte un criteriu specific. 
În cele ce urmează reproducem un exemplu dintr-o 
asemenea clasificare. 


Mări dependente 


Mări mediterane (continentale) Mări de bordură (marginale) 
Mări interioare Mări închise Mări interioare Mări închise 
Mediterana Eu- | Marea  Caraibi- | Marea Roşie, Marea: Japoniei, 


ropei, împreună | lor, Celebes, | Baltică, Califor- | Chinei de est, 
cu Marea Neagră | Banda, Sulu, |niei, Albă, Gol-| Nordului, Mî- 
Chinei de Sud|ful Hudson și] necii, Ohoţk, Ir- 
şi Golful Siam | Golful Persic landei și Golful 
Sf. Laurenţiu 


O altă clasificare a bazinelor marine ţine seamă nu 
numai de unele criterii geografice, ci și de particularită- 
tile regimului hidrologic. O astfel de categorisire, adop- 
tată de Muromţev și Kalesnik, împarte mările în : 

Mări interioare — înconjurate din toate părţile de uscat 
și comunicînd cu oceanul sau cu o mare vecină prin in- 
termediul uneia sau al mai multor strîmtori (golful Hud- 
son, Marea Albă, Marea Baltică, Marea Azov, Marea 
Neagră, Marea Marmara, Marea Roşie, Marea Japoniei, 
Marea Mediterană ș.a.) ; 

Mări semiînchise — mărginite numai parţial de con- 
tinente și despărțite de ocean sau de marea vecină prin- 
tr-o peninsulă ori printr-un lanţ de insule; pragurile 
submarine dintre ele împiedică schimbul liber de apă 

(Marea Bering, Marea Nordului, Marea Ohoţk, Marea 
Galbenă, Marea Chinei de est, Marea Chinei de sud, Ma- 
rea Andamană, Marea Japoniei, Marea Caraibilor, golful 
Mexic ș.a.) ; 

Mări deschise — situate la marginea continentelor şi 
care păstrează o legătură largă cu restul oceanului (Ma- 
rea Barenţ, Marea Kara, Marea Laptev, Marea Siberiei 
orientale, Marea Ciukotka, Marea Bellingshausen, Marea 
Ross, Marea Weddell, Marea Arabiei, Marea Coralilor ş.a.) ; 

Mări înterinsulare — înconjurate de un inel de insule, 
mai mult sau mai puţin dese (Marea lava, Marea Ce- 
lebes, Marea Sulu, Marea Banda). 

Cu cît izolarea de ocean este mai mare, cu atît regimul 
și viaţa mării sînt mai individualizate. 

Caracteristicile morfohidrografice diferă de la ocean la 
ocean. 


1. Oceanul Atlantic t 


Are următoarele limite : la sud, paralela de 35° lat. (trece 
pe la Capul Acelor — punctul sudic al Africii) ; la nord, 
linia care uneşte pragurile submarine (530 m adîncime) 
dintre Capul Walsingham (Ţara lui Baffin) şi Capul 
Stadtland (Norvegia) — prin sudul Groenlandei ; la vest, 
țărmurile celor două Americi ; la est, țărmurile Europei 
şi Africei. 

Oceanul Atlantic are o formă alungită-sinuoasă, larg 
deschisă spre sud și gîtuită spre nord. Lăţimea Oceanului 
Atlantic între Coruna (Spania) și St. Pierre (Terra-Nova) 
este de cca 3 610 km, iar între Dakar (Africa) și San Roque 
(Brazilia) de cca 2940 km. Suprafaţa Atlanticului este 
de cca 93 100 000 km? (împreună cu toate mările se- 
cundare). 

Interesant este și faptul că pe fundul Oceanului Atlan- 
tic se găsește un lanţ muntos submarin în formă de S, 


1 Numit așa de la insula legendară Atlantis, despre care amin- 
teşte Platon în dialogurile „Timeos“ şi „Critias“ (presupusul conti- 
nent „Atlantida“). 

5 — Mările și oceanele pămîntului 


Oceanul Atlantic | 


ce se întinde de la nord (Islanda) pînă la 43° lat. S pe 
direcţia insulelor Azore, St. Paul, Ascension ete. Lanţul 
submarin este întretăiat în regiunea ecuatorului în groapa 
abisală de lîngă insuleie Antile (9218 m) și lîngă insulele 
Sandwich de sud (8 264 m). Adncimea medie a oceanu- 
lui este de 3656 m. 

O altă caracteristică a Oceanului Atlantic o constituie 
mările și insulele sale, care în majoritate sînt situate în 
partea centrală şi în cea nord-estică. 

De asemenea, se constată că în acest ocean se varsă 
cele mai multe fluvii din lume. Structura generală a 
cuvetei sale și corespondenţa sinurilor ! și a promonto- 
riilor 2 respective (mai ales la ecuator) par să fi ușurat 
în trecut traversarea oceanului. Cu toate acestea Oceanul 
Atlantic a intrat în geografie cu mult mai tîrziu decît 
Oceanul Pacific și cel Indian. 

Comparativ cu alte oceane, insulele din Atlantic sînt 
puţin numeroase și de suprafeţe reduse. Dintre cele mai 
importante, cu excepţia celor din Mediterana și din jurul 
Angliei, amintim : insulele Falkland din sud-estul Ame- 
ricii de Sud și insulele: Cuba, Haiti, Jamaica, Porto- 
Rico, Bahamas din regiunea de est a golfului Mexic, Is- 
landa etc. 

Mările şi sinurile principale ale Oceanului Atlantic 
sînt : Marea Nordului, Marea Baltică, Marea Irlandei, Ma- 
rea Minecii (Canalul englez), Marea Mediterană, golful 
Gasconiei (Biscaya), golful Guineei, Marea Labrador, gol- 
ful Hudson, Marea Sf. Laurenţiu, Marea Mexicană (go!- 
ful Mexic), Marea Caraibilor. Între insulele Capului 
Verde şi arhipelagul Bahamas se găseşte Marea Sarga- 


1 Porţiuni întinse din suprafața mării intrate în uscat (golf, 
„baie“, fiord). 

2 Promotoriu, sinonim cu cap, înseamnă limba de uscat înai 
tată în mare (de exemplu Capul Caliacra din Marea Neag; 
Obișnuit capurile sînt înalte şi stîncoase. Cînd pe ţărmul m 
alternează roci dure cu roci afînate, profilul țărmului prezintă si- 
nuozităţi. Capurile sînt părţile rezistente ce pătrund în mare: 
părţile „tinere“ devin scobituri sau „băi“ (golfuri). 

selor, acoperită cu imense cantităţi de alge din genul 
Sargassum. t 

Marea Nordului este limitată : la nord de paralela de 
61°; la sud de ţărmul Olandei și Belgiei; la est de ţăr- 
murile Norvegiei, iar la vest, de țărmurile Angliei. Ea 
ocupă o suprafaţă de circa 544 300 km?. Pragul din re- 
giunea de nord (insulele Shetland) o separă de marile 
adîncimi oceanice. În partea de vest, adîncimile sînt mici 
(chiar la 13 m) din cauza multor praguri submarine — 
de unde și denumirea ei de „Marea pragurilor““ (bancu- 
rilor). O depresiune mai adîncă (433 m) se găseşte lîngă 
țărmurile Norvegiei. Ţărmuriie de est sînt brăzdate de 
multe fiorduri (Hardanger, Bök Lyse, Lister) și insule 
(grupul Hallingen). De-a lungul țărmurilor de sud se gă- 
sesc insule mai mari (Texel, Terscheiling, Borkum, Wan- 
gerooge, Spiekeroog, Langeoog etc.) şi două sinuri la ţăr- 
murile Olandei Zuiderzee ? și Delta Rinului). 

Marea Nordului este bîntuită de furtuni puternice, care 
produc deseori avarii însemnate instalaţiilor din porturile 
de pe țărmurile de sud şi de sud-vest ; însuși fluxul este 
periculos în aceste regiuni. 

Furtuna îngrozitoare din 2 februarie 1953 despre a 
cărei tărie se menţionează că nu a fost întrecută în ulti- 
mii 200 de ani, coincizînd cu fluxul mării, a ridicat ni- 
velul acesteia pe țărmurile sudice ale Mării Nordului și 
valurile au rupt digurile de apărare ale Olandei, Belgiei 
și Angliei, producînd pagube incalculabile. S-au pierdut 
numeroase vase pe mare, au pierit peste 5 000 de oameni 
şi au fost sinistrate 100 000 de persoane. 

Marea Baltică se încadrează în inima șesurilor şi a 
platourilor regiunii scandinave ; ea comunică cu Marea 
Nordului prin sistemul de strîmtori Sund, Beltul mare 
și Beltul mic. 'Țărmurile sale sînt foarte puţin articulate, 
cuprinzînd în afară de golful Botnic, golful Finic şi gol- 
ful Riga. În totalitate, inclusiv golful Botnic, Marea Bal- 


! Alge din familia Fucacee, al căror tal smuls de pe țărmurile 
americane și dus de curenţii marini formează în această regiune 
o vastă preerie flotantă, de 60 000 mile?. 

2 În prezent sinul Zuiderzee a fost desecat, fiind transformat 
într-un uriaș polder, cîmp fertil redat agriculturii. 

tică are o suprafaţă de circa 415 480 km? (lungimea sa 
este de 1 400—1 500 km, lățimea — pînă la 222 km, iar 
lungimea ţărmurilor — de 8140 km); adîncimea medie 
a Mării Baltice este de 86 de metri, iar maximă de 459 
metri. În sectorul stîncos al Stockholmului, adîncimea 
maximă este de 159 metri. În Marea Baltică se varsă 
peste 250 rîuri (Oder, Vistula, Niemen, Dvina, Neva etc), 
ceea ce contribuie simţitor la îndulcirea apelor marine. 

Dintre insulele mai mari ale Mării Baltice amintim : 
Öland, Gotland, Bornholm, Seeland şi Fiinen. Din cauza 
vînturilor neregulate, a greului acces la coastă şi a peri- 
oadei lungi de îngheţ Marea Baltică este puţin favorabilă 
navigaţiei. 

Marea Irlandei sau Marea Irică este situată între cele 
două mari insule britanice şi comunică cu Oceanul Atlan- 
tic prin Canalul de nord, între Irlanda şi Scoţia, şi prin 
Canalul Sf. George, între Valles şi Irlanda. Adîncimile 
acestui mare culoar variază între 36 și 150 m, în unele 
mici depresiuni mergînd pînă la 272 metri. 

Marea Mânecii sau Canalul englez desparte Franţa de 
Anglia. La nord-est acest canal comunică cu Marea Nor- 
dului prin Pasul Calais, iar la vest se deschide larg spre 
Oceanul Atlantic. Canalul are o lungime de 500 km; 
între Dover şi Calais se strîmtează la 33 km1; adînci- 
mile cresc de la est (36—42 m) spre vest -(59—97 m), 
ajungînd în unele locuri la 170 m. 

Ceaţa foarte deasă în timpul iernii, adîncimile mici, 
bancurile de nisip şi curenţii marini fac periculoasă na- 
vigaţia în canal şi totuşi puţine sînt regiunile oceanice 
cu o circulație maritimă mai activă decît acesta. 

Marea Mediterană este cea mai importantă dintre mă- 
rile interioare ale globului. Ea este închisă între Europa, 
Asia și Africa. Se întinde pe o lungime de 3800 km 
(măsurată pe paralela de 35° N) și are o suprafaţă de 
circa 2 505 000 km2. Marea Mediterană formează un vast 
domeniu care comunică cu Oceanul Atlantic prin îngusta 
strimtoare Gibraltar ; legătura sa cu Marea Roşie prin 


1 Se pregătește construirea în viitorii ani a unui tunel sub- 
marin în această regiune. 

Canalul de Suez, influenţează infim schimbul de ape 
dintre cele două mări. 

Mediterana este brăzdată de numeroase căi maritime: 

Marea Mediterană se împarte prin pragul africano-si- 
cilian, dintre Capul Bon și Marsala, în două bazine: 
Mediterana occidentală și Mediterana orientală. Bazinul 
oriental este mai adînc (4594 m între Sicilia și Creta) 
decît cel occidental (2 000 m). Insulele Corsica și Sardinia, 
cu strîmtoarea Bonifaccio dintre ele, subdivid bazinul 
occidental cu Marea Balearelor și Marea Tireniană, cu 
golfurile Lyon şi respectiv Liguric. 

În bazinul Mediteranei se includ următoarele mări 
anexe : Marea Tireniană, Marea Adriatică, Marea Egee, 
Marea Marmara, Marea Neagră, Marea Azov. În afară de 
acestea, Marea Balearelor şi Marea Ionică nu prezintă la 
rîndul lor caracteristici prea evidente faţă de restul bazi- 
nului Mediteranei. 

Marea Tireniană constituie o depresiune distinctă a 
Mării Mediterane spre țărmurile de vest ale Italiei. În 
partea ei centrală, adîncimile ating 3 730 m, iar spre nord, 
în apropierea ţărmurilor Corsicii s-au găsit adîncimi re- 
duse (500 m). 

Marea Adriatică formează un mare goli al mării Medi- 
terane între peninsulele Italică și Balcanică. La sud ea 
comunică cu Marea Ionică prin strîmtoarea Otranto 
(largă de 70 km şi adîncă de 800 m). Are lungimea de 
960 km și lăţimea de 120—180 km. Jumătatea de nord a 
Mării Adriatice este mai puţin adincă (200 metri) decît 
partea ei de sud (1 600 m), datorită aluviunilor aduse de 
rîurile Adige, Po şi altele, care își adună apele din Alpi. 
Cea mai mare adîncime (peste 1600 metri) este între 
Brindisi (Italia) şi Dubrovnik (Iugoslavia), iar cea mai 
mică — în largul orașului iugoslav Pola. 

Înspre nord, Marea Adriatică formează trei golfuri: 
Veneţia Triest și Rjeka (Fiume), cu adîncimi care nu de- 
păşesc 100 m. În partea de est se găsesc insulele dalma- 
tice, între care adîncimile variază de la 60 m la 80 metri. 

Marea Egee sau Marea Arhipelagului grecesc este de- 
numită așa din cauza numeroaselor sale insule, care se 
grupează în arhipelag (Sporade, Ciclade). Este cuprinsă 

între Peninsula Balcanică şi Asia Mică şi insula Creta. 
Are o structură asemănătoare celei a Mării Tireniene. 
Marea Egee are suprafaţa de circa 196 350 km?. Adînci- 
mea medie a Mării Egee este de 1000 metri (în unele 
depresiuni atinge 2 530 m). 

Marea Marmara ocupă o suprafaţă foarte mică (circa 
11 000 km?) din bazinul Mediteranei, la limita dintre 
Europa și Asia. Ea comunică cu Marea Egee prin strîm- 
toarea Dardanele, iar prin strîmtoarea Bosfor cu Marea 
Neagră. Are o lungime de 300 km, lăţimea de 100 km, 
adîncimea medie de 357 m şi maximă de 1355 m (adîn- 
cimi mai mici de 100 metri se găsesc în Bosfor și în 
Dardanele). 


Marea Mediterană este o mare caldă și — cu rare ex- 
cepţii — nu este bîntuită de gheţuri. În unele regiuni 
ale acestei mări se produc fenomene de miraj optic 
(acolo unde domneşte o lipsă de precipitaţii, adică în zona 
dintre Marea Ionică și Libia) ; aici apar renumitele „fata 
morgana“ ale strimtorii Messina (între Sicilia şi Penin- 
sula Italică) și „sarab“ (în apele golfului Sirta din nordul 
Africii), care, după cum indică „Instrucţiunile nautice“, 
se arată în timpul vînturilor de sud. Această parte deșer- 
tică prezintă cea mai mare limpezime a atmosferei și cea 
mai mică nebulozitate. 

Marea Mediterană este mult inferioară biologicește 
faţă de mările subarctice și chiar față de mările tropicale. 

Marea Neagră reprezintă o prelungire a Mării Medi- 
terane, de care se leagă prin strîmtorile Bosfor şi Dar- 
danele. Este așezată între paralelele de 46%325* şi 
40%55'5” latitudine nordică și între meridianele de 27°27 
și 41°42 longitudine estică. Între aceste coordonate geo- 
grafice, Marea Neagră are o lungime maximă de 1 150 km 
și o lățime de 611 km. Lungimea totală a ţărmurilor este 
de 4000 km, din care ţărmul românesc reprezintă 6%/, ; 
cea mai mare lungime de litoral revine Uniunii Sovietice. 

Suprafaţa Mării Negre este de 413 448 km?, iar volu- 
mul apelor ei este de 529 954 km?. Adîncimea maximă. a 
Mării Negre atinge 2245 m, iar cea medie — 1197 m. 

De la țărm şi pînă la izobata de 200 metri, fundul 
Mării Negre coboară lin, după care prezintă o pantă 

foarte înclinată, adîncimile crescînd brusc către fund ; 
înspre nord-vest izobata de 180 m se depărtează mai mult 
de țărm, ca rezultat al imenselor cantităţi de aluviuni 
aduse de principalele fluvii şi rîuri (Dunărea t, Nistrul, 
Bugul și Donul). 

Trăsătura caracteristică a Mării Negre constă în faptul 
că este cuprinsă într-o zonă întinsă de uscat (masa con- 
tinentală euroasiatică), ceea ce influențează îndeosebi 
particularitățile ei climatice. 

Marea Azov se prezintă ca un golf nordic al Mării 
Negre, de care este legată prin strimptoarea Kerci, adîncă 
de 5—19 m; are lăţimea (N—S) de 150 km şi lungimea 
(V—E) de 445 km, adică suprafața mării este de circa 
38 000 km?. Adîncimea Mării Azov este de 9 m (adînci- 
mea maximă, de 13 m). 

Marea Mezicană se prezintă ca un golf al Oceanului 
Atlantic. Diametrul cel mai mic “al acestei mări este de 
800 km, iar cel mai mare — de 1760 km (suprafaţa ei 
e aproape de 4 ori mai mare decît a Mării Negre). Adin- 
cimile Mării Mexicane sînt cuprinse între 3 000 și 4000 
metri ; spre țărmurile peninsulei Florida, adîncimea mă- 
rii este mult mai mică (pînă la 200 metri). 

Marea Caraibilor este o mare interioară din zona tro- 
picală umedă cuprinsă între insulele Cuba, Haiti, Porto- 
Rico, arcul Antilelor mici și ţărmul de est al Americii 
(40°—43° longitudine estică şi 37°—38° latitudine nor- 
dică). Ea are o suprafaţă de circa 1543 000 km?. Adînci- 
mile sale medii sînt de 1512 metri, iar cele maxime de 
4 200 metri. 

Recifele coralifere dantelează fără întrerupere ţărmu- 
rile insulelor Cuba, Haiti, Porto-Rico, ale peninsulei 
Yukatan, ale statelor Honduras și Panama și ale Antile- 
lor mici. Ele sînt mai mari pe țărmurile Columbiei și pe 
acelea ale Venezuelei. 

Marea Hudson (golful sau „baia“ Hudson). Țărmul de 
nord al Canadei prezintă o mare excavaţie (circa 
1200 000 km?) în platoul continental, care formează toc- 


1 Dunărea aduce anual 753 milioane tone aluviuni. 

mai Marea sau „baia“ Hudson (comunică cu Oceanul 
Atlantic prin strîmtoarea Hudson). Este o mare interi- 
oară cu adîncimi medii de 128 m (adîncimea maximă, — 
257 metri ; în strîmtoarea Hudson se întîlnesc adîncimi 
de pînă la 622 m). 

Marea Sf. Laurenţiu face parte din platoul continental 
al Americii de Nord și se întinde ca un mare estuar 1 al 
fluviului cu același nume, între Labrador și insulele Noua 
Scoţie și Terra-Nova. Marea comunică cu Oceanul Atlan- 
tic prin strîmtorile Belle Isle (între Labrador şi Terra- 
Nova) și Cabot (între Terra-Nova și Noua Scoţie); are 
suprafața de circa 219 000 km?, iar adîncimea, de 200 m; 
în canalul Cabot creşte pînă la 440—488 metri, în partea 
ei centrală. 

În regiunea golfului Sf. Laurenţiu se află insula Terra- 
Nova cu bancurile sale, unde există una din cele mai 
active vieţi marine de pe glob. Dar nu numai bancurile, 
ci toată regiunea aceasta cu polul ei de ceaţă, cu ape 
polare reci, cu amestecul ei de ape salmastre, pe alocuri 
aproape dulci din cauza apelor terestre şi a munţilor de 
gheaţă, constituie un furnicar imens de fiinţe vii, în spe- 
cial pești, printre care se numără renumiţii somoni și 
moruni. În această regiune se întîlnesc la pescuit goelete, 
bricuri, vase mari, vase cu motor, prevăzute unele cu 
ambarcaţiuni mai ușoare, care pescuiese şi aduc produ- 
sul lor la vasul-mamă. Printre pescuitori, în 1965, au 
apărut pentru prima oară și navele noastre „Constanţa“ 
și „Galaţi“, care au adus în ţară cantităţi însemnate de 
peşte de ocean. 

Marea Labrador, între coastele de sud-vest ale Groen- 
landei și peninsula Labrador. 


Golful Guineii, între coastele de vest ale Africii. El are 
o suprafaţă de 1533 mil. km? şi o adîncime maximă 
de 6 363 m. 

Golful Gasconiei are adîncimea maximă de 5 120 metri. 


1 În mările unde fluxul și refluxul sînt puternice, gurile flu- 
viilor se lărgesc și iau forma unui golf triunghiular, a cărui bază 
o formează marea. Asemenea golfuri se numesc estuare. 

2. Oceanul Pacific 


Spre deosebire de Oceanul Atlantic, Oceanul Pacific are 
o formă eliptică : mai deschis spre sud şi aproape închis 
spre nord. Este cuprins între Asia, Australia şi America, 
avînd ca limite : la nord — Marea Bering, la sud — Ocea- 
nul Austral, la est — țărmurile Americii, la vest — ţăr- 
murile Asiei şi Australiei. Oceanul Pacific împreună cu 
oate mările sale secundare ocupă o suprafaţă de circa 
179 680 000 km2, fiind considerat cel mai mare dintre 
oceane. Comunicarea lui este mai întinsă cu oceanele In- 

dian şi Austral. În schimb cu Oceanul Arctic, prin Marea 
Bering (adincă de 50 m), nu stabileşte decît un foarte 
slab schimb de ape între cele două oceane. De asemenea, 
legătura cu Oceanul Atlantic prin canalul Panama (lung 
de 81 km, lat de 91 metri și cu adîncimea maximă de 
12,5 m) nu contribuie la un schimb de ape între aceste 
oceane, canalul fiind cu ecluze. 


Spre deosebire de Oceanul Atlantic care era foarte puţin 
cunoscut pînă la călătoriile lui Cristofor Columb, Ocea- 
nul Pacific a fost străbătut de băştinași cu mult înainte 
de sosirea europenilor. 

Oceanul Pacific, cu toată denumirea sa de ocean „„liniş- 
tit“, cuprinde zone de foarte mare instabilitate. 'Părmurile 
sale sînt presărate cu vulcani aproape stinși sau în activi- 
tate. De fapt Oceanul Pacific este oceanul erupţiilor vul- 
canice, al seismelor și al invaziilor mării și totodată ocea- 
nul cu cele mai numeroase formaţiuni coraligene. O carac- 
teristică o constituie numeroasele sale gropi abisale, care 
la est, la nord și la vest îl înconjoară sub forma unei pot- 
coave gigantice. Adîncimile cele mai mari sînt aproape de 
ţărmuri, adesea la piciorul lanțurilor muntoase. Ele se 
găsesc la est și la sud de insulele Mariane (11 034 m) şi la 
est de insulele Filipine (10 789 m). Adîncimea medie a 
oceanului este de 4 028 metri. 

Printre marile adîncimi ale Oceanului Pacific se numără 
groapa Atacama (7 634 metri), situată chiar la baza mari- 
lor lanţuri muntoase ale Anzilor, groapa Guatemala 
(6 488 m), groapa Aleutinelor cu adincimi pînă la 7 678 m, 
groapa Kurilelor (8 576 metri), groapa Japoniei (10 553 m), 
groapa Marianelor cu adîncimea maximă de 11034 m, 
groapa Filipinelor (10789 m), groapa Kermadek (9 427 m) 
și groapa Tonga (10882 metri). În general, peste 7/» din 
suprafaţa fundului său este ocupată de adîncimi de peste 
4000 de metri, iar 1⁄3 — de adîncimi peste 5000 metri. 


Spre vest ghirlandele de insule și fundurile înalte ale 
oceanului se grupează într-o prelungire ce formează o 
adevărată punte între Asia și Australia. Ele închid o serie 
de mări marginale care au o alimentare fluvială conside- 
rabilă și sînt sediul unei intense vieţi marine. 

În partea de est a oceanului o dorsală începe pe fundul 
său de la sudul peninsulei California, taie ecuatorul, cu- 
prinde insula Paștelui, de unde se îndreaptă apoi spre 
sud-vest către Antarctica. Din această dorsală principală 
se desprinde una care cuprinde insulele Galapagos și se 
întinde spre Panama. De la Insula Paștelui se desprinde 
o altă catenă, spre est și apoi se înconvoaie spre sud, spre 
ţărmul Americii de Sud. 

Mările și sinurile principale ale Oceanului Pacific sînt : 
Marea Bering, Marea Ohoţk, Marea Japoniei, Marea Gal- 
benă, Marea Chinei de est, a Chinei de sud, Marea Sulu, 
Marea Celebes, Marea Banda, Marea lava, Marea Cali- 
forniei, Marea Coralilor, Marea Tasmaniei. 

Marea Bering este situată între peninsula Kamciatka, 
strîmtoarea Bering (care o unește cu Marea Ciukotka), 
Alaska și insulele Aleutine, întinzîndu-se pe o suprafață 
de circa 2 304 000 km?. Ea are adîncimea medie de 1 598 m 
și maximă de 4 773 m. 

Marea Ohoţk are aspectul unui golf, situat la vest de 
Kamciatka și separat de Oceanul Pacific prin insulele Ku- 
rile. Este o mare subarctică, cu o suprafață de circa 
1590000 km? și cu adîncimea medie de 859 m (maximă 
de 3 657 m). 

Marea Japoniei este o mare aproape închisă, situată în- 
tre insula Sahalin, coasta Asiei, Coreea și țărmurile de 
vest ale Japoniei. Comunicarea cu exteriorul se reali- 
zează prin patru strimtori înguste şi puţin adinci : Tatar- 
schi (5 m), La perouse (55 m), Țugaru (106 m) și Țușima 
(Kruzenștern) (167 m). 

Se întinde pe o suprafaţă de circa 978 000 km? ; adînci- 
mea medie este de 859 metri, iar cea maximă de 4036 m. 

Marea Galbenă este cuprinsă între țărmurile Chinei de 
nord-est și Coreea, formînd împreună cu Marea Chinei 
de est un golf al Oceanului Pacific pătruns în continentul 
asiatic. Ocupă o suprafaţă de circa 417 000 km?. Este o 
mare cu adincimi foarte reduse : media — de 40 m, iar 
maxima — de numai 106 metri. 

Marea Chinei de est se întinde la sud de Marea Gal- 
benă între limitele țărmului asiatic, Taivan şi insulele 

Riukiu, pe o suprafață de circa 752 000 km2?. Adîncimile 
medii sînt de 349 metri, iar cele maxime de 2717 metri. 

Marea Chinei de sud, împreună cu golfurile Siam și 
Tonkin, se întinde între insulele Taivan, Luzon, Pala- 
wan, Borneo şi țărmul răsăritean al peninsulei Malacca. 
Partea de nord prezintă adîncimi mari (5 126—5 420 m), în 
timp ce partea de sud, care formează platoul continental 
al Indochinei, are adîncimi mult mai reduse (50—87 me- 
tri). Marea Chinei de sud comunică cu Oceanul Pacific 
prin strîmtoarea Bataan, situată între Taivan și Luzon. 
Cu Marea Sulu nu are legături decît prin strimtori cu 
adîncimi reduse (excepţie : strîmtoarea Mindoro de peste 
1000 metri). Cu Marea lava comunicația se face prin 
strîmtorile dintre Borneo și Sumatera, cu adîncimi de sub 
50 metri. Legătura cu Oceanul Indian se realizează prin 
strîmtoarea Malacca, cu adîncimi de 18 metri. 

Marea Sulu formează un bazin complet izolat între in- 
sulele Palavan, Borneo, Mindanao și arhipelagul Sulu. 
Are suprafaţa de circa 348 000 km?, cu adîncimi medii 
de 1 591 metri și maxime de 5 119 metri. 

Marea Celebes este cuprinsă între insulele Mindanao, 
Celebes și Borneo și comunică cu Marea Iava prin strîm- 
toarea Makasar. Suprafaţa mării este de circa 435 000 km? ; 
ea prezintă adîncimi medii de 3 645 metri și maxime de 
6 220 metri. 

Marea Djava se întinde pe platoul continental al Indochi- 
nei, între insulele Borneo şi Djava. Comunică cu oceanul 
prin strîmtoarea Sunda. Suprafaţa ei este de circa 
480 000 km?; adîncimile sînt reduse (medii — de 45 m 
şi maxime — de 89 metri). 

Marea Banda este situată la est de insulele Celebes și 
cuprinde mai multe bazine adînci (Flores, Ceram, Timor, 
Moluce). Are suprafaţa de circa 1227 000 km? și este cea 
mai adîncă dintre toate mările din această regiune 
(7 260 metri). 

Marea Arafura și golful Carpentaria se găsesc în nor- 
dul Australiei. 

Marea Californiei este o mare interioară nu prea întinsă, 
formată de Oceanul Pacific pe țărmurile de vest ale Ame- 
ricii de Nord ; are suprafaţa de circa 117 000 km?, cu adîn- 
cimi medii de 818 metri şi maxime de 3 127 metri. Legă- 

tura cu oceanul se face printr-o deschidere largă între 
Capul San Lucas şi Capul Corrientes. 

Marea Coralilor se întinde între Noua Guinee, Austra- 
lia și Noua Caledonie. Comunică cu Marea Arafura prin 
strîmtoarea Torres. Suprafaţa acestei mări este de circa 
4791 000 km?, iar adîncimile sale medii sînt de 2 394 me- 
tri şi maxime de 9 140 m. 

Marea Tasmaniei este cuprinsă între Noua Zeelandă, 
Noua Caledonie şi Australia ; în partea sa de sud-vest 
prezintă adîncimi de pînă la 5 940 m. 

Insulele Oceanului Pacific, în afară de Noua Guinee și 
de Noua Zeelandă, sînt foarte numeroase și relativ mici. 
Suprafaţa lor totală însumează circa 90 000 km2. Din mul- 
ţimea acestora amintim pe cele mai importante : Aleutine, 
Kurile, Riukiu, Mariane, Caroline, Bismarck, Solomon, 
Marschall, Gilbert, Santa Cruz, Noile Hebride, Noua 
Caledonie, Kermadek, Norfolk, Viti, Tonga, Samoa, Union, 
Fenix, Midway, Havai (Sandwich), Sporadele Polineziei 
Centrale, Cook, Marchize, Tahiti, Tubuai, Mangaia, Paş- 
elui, Kodiak, Vancouver, Revilla-Gigedo, Galapagos, Juan 
Fernandez ete. 


3. Oceanul Indian 


Este un ocean mai mic, deschis mult spre sud. Litoralul 
său este format la nord de ţărmul sudic al Asiei, la sud 
se îmbină cu Oceanul Austral ; la vest Oceanul Indian se 
mărginește cu țărmurile estice ale Africii (pe meridianul 
de 20° est), iar la est, cu arhipelagul Malaiez şi ţărmul 
vestic al Australiei (meridianul de 147° est). Între aceste 
limite, Oceanul Indian acoperă o suprafață de circa 
74 920 000 km?. Adîncimea lui medie este de 3 897 metri, 
iar cea maximă de 7450 metri (la sud de Djava). 
Fundul Oceanului Indian este brăzdat de o creastă mun- 
toasă, care pleacă din regiunea golfului Aden spre sud, 
și cuprinde grupurile de insule Saya da Malha, Amster- 
dam, St. Paul, Kerguélen, McDonald și se continuă spre 
Antarctica. Această creastă împarte bazinul Oceanului In- 
dian în două chiuvete, răsăriteană și apuseană. De la Saya 
da Malha se desprinde o creastă spre nord-est, trecînd prin 

insulele Chagos spre sudul Indiei, iar alta spre nord-vest, 
spre insulele Seychelles. 

Între Australia și dorsala central-indiană se află întinsa 
Depresiune vest-australiană, cu adîncimi pînă la 6327 
metri, La sud de Australia se află Depresiunea sud-aus- 
traliană cu adîncimi pînă la 5632 metri. La nord-estul 
depresiunii indo-australiene se află groapa Djavei, cu 
adîncimea maximă de 7 450 metri. 

Poziția geografică a- Oceanului Indian este caracteris- 
tică. El constituie singurul bazin uriaş de apă întins 

aproape exclusiv în regiunea caldă. De asemenea, centura 
marilor mase continentale care îl înconjoară din trei 
părţi este o particularitate a Oceanului Indian. Această 
așezare determină mari schimbări termice între uscat și 
mare și în consecinţă, vinturi periodice (musoni) ; aceste 
vînturi modifică, de la un sezon la altul, sensul curenți- 
lor marini. Este singurul exemplu de influenţă puter- 
nică a continentelor asupra oceanului. 

Insulele sînt rare și, cu excepţia Madagascarului — o 
rămășiță a Gondvanei (continent scufundat) — majorita- 
tea lor sînt coraligene (insulele Lacadive, Maledive și Cha- 
gos din sudul Indiei ; insulele Andamane şi Nicobare, din 
golful Bengal ; insulele Cocos și Christmass (Crăciunului) 
din sudul Djavei ; insulele Amirante, Seychelles și Masca- 
rene, din nord-estul Madagascarului ; insulele Amster- 
dam, St. Paul, Crozet și Kerguélen din sudul oceanului). 

Mările și sinurile principale ale Oceanului sînt Marea 
Roșie, Marea Arabiei, Marea Persiei (golful Persic), Ma- 
rea Andamană și Marea Bengal (golful Bengal). 


Marea Roșie! este situată între peninsula Arabia şi Egipt. 
Comunică cu Oceanul Indian prin strimtoarea Bab-el-Man- 
deb și golful Aden, iar cu Marea Mediterană, prin cana- 
lul de Suez; acoperă o zonă lungă de 2 240 km şi lată de 
220—350 km (suprafaţa circa 450 000 km?). Adîncimile 
sale variază între 1000 şi 2000 m, maximele fiind de 
2605 m. În strîmtoarea Bab-el-Mandeb, adîncimile se re- 
duc la 58—65 m. 


Marea Arabiei se întinde între Arabia și India, avînd 
ca limită nordică golful Oman. Acesta o desparte de Ma- 
rea Persiei. În partea sa centrală are adîncimi de 4 425— 
4436 m (pe direcţia nord-sud), iar spre țărmurile Ara- 
biei — de 5 029 m. 

Marea Persiei (golful Persic) se prezintă ca un golf al 
Mării Arabiei, prelungit spre platoul continental al Asiei 
meridionale pe o suprafaţă de circa 232 000 km?. Spre 
sud-est, această întindere marină comunică prin strîm- 


1 Își datorează numele sumedeniei de alge roşii (Trichodesmium 
erithreum) dezvoltate în apele sale 

toarea Ormuz cu Marea Arabiei. Prezintă adincimi re- 
duse (62—89 m spre nord şi cca 100 metri în strîmtoarea 
Ormuz). 

Marea Andamană este situată la vest de Indochina, 
între ghirlanda de insule Andamane și Nicobare. Supra- 
faţa sa este de 602 000 km?, cu adîncimi medii de 1096 m 
și maxime de 4 171 m. 

Marea Bengal (golful Bengal) se întinde la vest de Ma- 
rea Andamană, de-a lungul ţărmurilor de sud-est ale In- 
diei. Are suprafaţa de circa 2 172 000 km?. Ca și Marea 
Arabiei, ea prezintă o înclinare a fundului de la nord la 
sud, cu adîncimi medii de 2 586 m şi maxime de 5258 m. 


4. Oceanul Arctict 


Acest ocean reprezintă cea mai mare întindere de apă 
marină îngheţată de pe glob. Are o formă triunghiulară, 
delimitată de Groenlanda, de arhipelagul insulelor arc- 
tice americane, de țărmurile peninsulei Alaska şi de ţăr- 
murile Uniunii Sovietice şi ale Norvegiei. 

Oceanul Arctic comunică cu Oceanul Atlantic prin larga 
deschidere dintre Groenlanda și Norvegia — o întindere 
de apă al cărei fund prezintă mai multe praguri subma- 
rine. O altă comunicare cu Oceanul Atlantic se stabileşte 
și prin intermediul Mării Baffin, de care se leagă prin 
strîmtorile Smith, Robeson și Kenedy, precum şi prin ca- 
nalele întortocheate și ramificate dintre insulele arhipe- 
lagului arctic american. Legătura sa cu Oceanul Pacific, 
prin Marea Bering, nu reprezintă un mijloc activ de co- 
municare a apelor dintre cele două oceane. 

Ca rezultat al mișcării scoarței pămîntului, legătura 
Oceanului Arctic cu Oceanul Pacific și cu Oceanul Atlan- 
tic s-a întrerupt de cîteva ori, iar insulele arctice s-au 
unit din cînd în cînd cu continentul. Cele mai importante 
dintre ele sînt: Groenlanda și insulele arhipelagului ca- 


1 Arctos (grec) — constelația Ursa Mare. Arcticos (grec) — 
septentrional, boreal sau nordic (Polul Nord). 

nadian, apoi Franz Joseph, Spitzbergen, Novaia Zemlea, 
Severnaia Zemlea, Novosibirsk (Noua Siberie) și Vranghel. 

Dintre mările legate de Oceanul Arctic amintim : Ma- 
rea Groenlandei, Marea Norvegiei, Marea Barenţ, Marea 
Albă, Marea Kara, Marea Laptev, Marea Siberiei orien- 
tale, Marea Ciukotka, Marea Beaufort, Marea Kane, 
Marea Baffin, Marea Hudson, precum şi golfurile Obi și 
lenisei. 

Marea Groenlandei este situată în nordul Islandei, spre 
țărmurile de est ale Groenlandei. Ar putea fi considerată 
ca o parte din Marea Norvegiei, de care se deosebește prin 
faptul că este o mare îngheţată. Are suprafața de: cca 
1205 000 km2. În partea de est atinge adincimi de 1 000— 
3000 m. La nord de insulele Jan Mayen prezintă două 
depresiuni cu adîncimi de 3 650—4 846 m. 

Marea Norvegiei se găseşte dincolo de țărmurile vestice 
ale Norvegiei. Are suprafaţa de cca 1 383 000 km?. În par- 
tea de est prezintă adîncimi de 500—2 000 m, iar în partea 
de vest adincimile cresc pînă la 3 860 m. 

Marea Barenţ, se întinde între insulele Svalbard (Spitz- 
bergen), arhipelagul insulelor Franz Joseph, Novaia Zem- 
lea și țărmurile Europei. Are suprafaţa de circa 1 405 000 
km2. Din cauza curenților din Oceanul Atlantic, deseori 
ea este lipsită de gheţuri. Adîncimea sa medie este de 
229 m, iar cea maximă de 600 metri. 

Marea Albă are aspectul unui golf al Mării Barenţ (su- 
prafaţa de circa 90 000 km?). Din cauza afluxului impor- 
tant de ape dulci din golful Kandalakșa, ale fluviilor One- 
ga şi Dvina de nord, precum și datorită slabei acţiuni a 
hulei şi a valurilor, Marea Albă este acoperită de gheaţă 
din octombrie pînă în aprilie. Pe o mare întindere, ea are 
adîncimea de 100 metri, cu excepţia părţii de vest, unde 
adîncimea atinge 330 m, în golful Kandalakşa. 

Marea Kara este situată la sud-est de insula Novaia 
Zemlea și la vest de Severmaia Zemlea (suprafaţa cca 
883 000 km?). În partea de sud-est prezintă adîncimi re- 
duse (cca 50 m) ; spre nord, adîncimile cresc pînă la 620 m, 
iar spre est, pînă la 340 m. 

Marea Laptev se găseşte mai la est, între insulele Se- 
vernaia Zemlea și Novosibirskie (suprafaţa — cca 650 000 

km?). Adîncimea medie este de 519 m, iar adîncimea ma- 
ximă de 2 980 m. 

Marea Siberiei orientale se întinde între insulele Novo- 
sibirskie și Vranghel, pe o suprafață de circa 900 000 km?. 
Este cea mai puţin adîncă mare din Oceanul Arctic; 
adîncimea sa medie este de 58 m, iar cea maximă de 
155 m. 

Marea Ciukotka se găseşte în partea de nord-est a Asiei, 
între insula Vranghel, peninsula Ciukotka și Alaska (su- 
prafaţa cca 582.000 km2?). Este o mare puţin adincă; în 
partea centrală prezintă adîncimi de cel mult 160 metri. 

Marea Beaufort se întinde la nord de Alaska, pe o su- 
prafaţă de cca 467 000 km?. Are adîncimea de 4683 m. 

Marea Kane ocupă o depresiune mică, delimitată de 
ţărmul nord-vestic al Groenlandei şi de ţara lui Ellesmere. 
Adîncimea ei nu depășește 154 m. 

Marea Baffin se întinde între Țara lui Baffin și Groen- 
landa (suprafaţa — cca 476 000 km?). Adincimea sa ma- 
ximă este de 2 136 m. La sud această mare este limitată 
de Oceanul Atlantic prin pragul groenlando-canadian care 
întretaie strîmtoarea lui Davis. 

Cu toată natura aspră a Oceanului Arctic prin mările 
lui navighează astăzi spărgătoare de gheaţă şi, pe dru- 
mul croit de ele, vapoare încărcate cu mărfuri. Peste 
pustiul de gheață zboară avioane, iar cercetările între- 
prinse în ultimii ani au scos la iveală bogății, a căror va- 
lorificare economică a şi început. 


5. Oceanul Austral 


Oceanul Atlantic, Oceanul Pacific și Oceanul Indian se 
reunesc în partea lor de sud cu apele Oceanului Austral, 
fără să apară vreo limită geografică între ele. Există însă 
deosebiri meteorologice și fizice, fenomene ale naturii care 
determină totuşi o limită între ele. 

Oceanul Austral se caracterizează la suprafață prin cen- 
tre atmosferice depresionare, care se mişcă continuu și 
dau naștere unui regim ciclonie de- vînturi cu direcția 
generală de la vest spre est. Ele nu întîlnesc nici un ob- 

stacol în drumul lor, afară de vîrful meridional al Ame- 
ricii de Sud, fără însă ca acesta să le oprească. Oceanul 
Austral, aproape în totalitatea sa, spre deosebire de cele- 
lalte oceane, nu este supus acţiunilor mecanice şi termice 
care își au originea pe continente şi produc centrele anti- 
ciclonice și curenţii marini. El este însă influențat direct 
de prezenţa continentului antarctic, care acţionează asupra 
caracterelor fizice de suprafaţă şi chiar de adincime ale 
acestui ocean (prin acoperirea în parte a suprafeței lui cu 
aisberguri). Spre deosebire de celelalte oceane; Oceanul 
Austral nu prezintă aproape niciodată o suprafaţă plată, 
adică fără nici o încreţitură. Apele sale sînt domeniul ce- 


Oceanul Austral 

lor mai lungi hule și celor mai înalte valuri, produse neîn- 
cetat de vînturi mereu reînnăscute. Fenomenele electrice 
se traduc rar aici prin descărcări violente. Aurorele polare 
devin mai frecvente şi mai importante o dată cu creșterea 
latitudinilor, iar strălucirea lor este așa de vie, încît uneori 
poate lumina drumul navelor. 

Oceanul Austral este cel mai sărac în insule t. Privind 
harta lui, constatăm prezenţa insulelor Falkland și Ker- 
gudlen, aproape pe aceeași latitudine. Celelalte insule, 
izolate și răspîndite în ocean, sînt mult mai mici și așezate 
pe socluri submarine. Există și un arhipelag în arc de 
cere, compus din insulele Georgia de sud, Sandwich de 
Sud și Orcadele de Sud, care stabilește legătura structu- 
rală cu America de Sud prin insulele Falkland şi cu An- 
tarctida, prin Țara Graham. Afară de acestea mai sînt de 
amintit insulele Tristan da Cunha și Diego Alvarez în 
sudul Atlanticului, iar pe meridianul Parisului, insula 
Bouvet. În sudul Pacificului nu există insule, pe cînd la 
sud de Oceanul Indian sînt presărate, la mari distanţe 
unele de altele, insulele Marion, Crozet, Amsterdam, 
St. Paul, Heard, MeDonalt, iar în jurul Noii Zeelande se 
găsesc insulele Chatham, Auckland, Campbell și Mac- 
quarie. 

Mările antarctice legate de Oceanul Austral sînt : Ma- 
rea Ross între Țara Victoria şi Țara lui Eduard al VII-lea, 
cu o adîncime maximă de numai 668 m ; Marea Beliings- 
hausen, între strîmtoarea Drake şi Țara Charcot, cu 
adîncimi de aproape 2000 de m; Marea Weddell, între 
insulele Graham, insulele Orcadele de Sud și Sandwich de 
Sud, cu adîncimi pînă la 6000 m; Marea antilelor Meri- 
dionale, între insulele Georgia de Sud, Sandwich de Sud 
și Orcadele de Sud, cu adîncimea maximă de 6 468 m. La 
nord-est de insulele Sandwich de Sud se întinde depre- 
siunea argentiniană, cu adîncimea de 8252 m; cea mai 
mare a Oceanului Austral. 


1 În largul acestui ocean, spre est de insula Campbell, unde 
meridianul de 180° se întretaie cu paralea 5598, se află „polul 
oceanic al globului terestru“. 

D. REPARTIŢIA MĂRILOR PE BAZINE 


OCEANICE 


Răspîndirea generală a mărilor pe bazine 
oceanice este următoarea : 


Adîncimi în m 


> i fața | Volum 
Denumirea oceanelor şi a mărilor în mil. | în mil. asia 
km? km | medii pish 
I. Oceanul Arctic 
Marea Groenlandei 1205 | 1740 | 1444 | 4846 
» Norvegiei 1 383 | 2408 | 1742 | 3860 
»  Barenţ 1405 322 229 600 
» Albă 90 8 89 | 330 
„Kara 883 104 118 620 
„ Laptev 650 338 519 | 2980 
» — Siberiei orientale 900 53 58 155 
» Ciukotka 582 51 88 160 
» Beaufort 467 478 | 1004 | 4683 
» Baffin 476 593 881 | 2136 
a Kane = = = 154 
II. Oceanul Atlantic 

Marea Baltică 415 38 86 459 
» Nordului 544 52 96| 433 
» Irlandei = — —4 272 
„Mediterană 2505 |3754 | 1498 | 4594 
» Tireniană == = = — 
» Adriatică = — = — 
„ Ionică = = = — 
» Egee => a — = 
» Marmara IN! 4 357 | 1355 
» Neagră 413 | 537 1 197 | 2245 
„Azov 38 0.3 9 13 
» Hudson 1 232 92 112 622 
» Labrador = — = — 

» Sf. Laurenţiu (Estuarul Sf. 
Laurenţiu) 219 — — 488 
»  Mexicană (golful Mexic) 1760 — — | 4000 
Caraibilor 1543 |2332 1512'| 4200 


(continuare) 


Sape Adîncimi în m 
k = a fața Volum E- =e a 
Denumirea oceanelor şi a mărilor în mil in mil. a Ea 
me km: | medii nie 
TII. Oceanul Indian 
Marea Persiei (golful Persic) 232 — — 100 
„ Roşie 450 251 558 | 2605- 
» Arabiei - 7 — | 5029 
» Andamană 602 660 | 1096 | 4171 
„Bengal (golful Bengal) 2172 | 5616 | 2586 | 5258 
IV. Oceanul Pacific 
Marea Bering 2304 | 3683 | 159% | 4773 
» Ohoţk 1590 | 1365 859 | 3657 
„Japoniei 978 | 1713 | 859 | 4036 
„ Japoniei interioare == Ši = = 
„Galbenă 417 17 40| 106 
„» Chinei de est 752 263 349 | 2717 
» Chinei de sud -— — — | 5420 
» Sulu 348 553 | 1591 | 5120 
» Celebes 435 | 1586 | 3645 | 6220 
„Banda 1227 | 2805 — | 7260 
» Californiei (golful Cali- 
forniei) 117 145 818 | 3127 
„  Djava 480 22 45| 89 
»  Coralilor 4791 |11 470 | 2394 | 9 140 
» Tasmaniei = — — | 5940 
V. Oceanul Austral 
Marea Ross = = = 668 
» Bellingshausen — — — 2000 
» Weddell mkg be — |6000 
„ Antilelor Meridionale r His — 6468 
» Depresiunei Argentiniene — — — | 8252 

RELIEFUL MĂRILOR 
Pantea alla şi AL OCEANELOR 


EVOLUȚIA GEOLOGICĂ 
A 
MĂRILOR ŞI OCEANELOR 


III 


A. ETAPELE VIEȚII PĂMÎNTULUI 


Actualul aspect al hidrosferei reprezintă un stadiu al dez- 
voltării ei. 

Cu milioane de ani în urmă, suprafața Pămîntului era 
cu totul alta. Unii oameni de ştiinţă presupun chiar că 
uscatul se întindea pe atunci peste tot. În această lumină 
despre apariţia pe suprafaţa globului terestru a acelor 
două domenii distincte — oceanic şi continental — se 
poate vorbi numai după „formarea“ apei. 

Știința modernă a împărţit timpul scurs de la formarea 
Pămîntului ca planetă și pînă în zilele noastre, în cinci 
mari subdiviziuni, erele : arhaică, proterozoică, paleozoică, 
mezozoică şi neozoică sau kainozoică. Erele, la rîndul lor, 
au fost împărţite în perioade, acestea în epoci, iar apoi 
în etaje sau vîrste. În fiecare din subdiviziunile timpului 
geologic au trăit animale și plante, ale căror resturi s-au 
păstrat în straturile Pămîntului. 

Era arhaică cuprinde timpul de cînd Pămîntul a de- 
venit planetă și pînă la apariţia primelor vieţuitoare care 
au lăsat urme fosile. 

Spre sfîrșitul erei arhaice, cu peste două milioane de 
ani în urmă, atunci cînd temperatura apelor mării a 
coborit sub 40°C, în aceste ape au luat naștere cele mai 

simple vieţuitoare microscopice. În era următoare, prote- 
rozoică, vieţuitoarele simple cum sînt coralii, scoicile şi 
altele s-au înmulţit, răspîndindu-se în toate mările. 

Deoarece salinitatea oceanului planetar actual este un 
bilanţ al acumulării sărurilor în decursul întregii perioade 
de existenţă a hidrosferei marine, se poate presupune că 
salinitatea mărilor precambriene era mai mică. În prote- 
rozoic, salinitatea era probabil de 2,5 pînă la 1%. Mările 
vechi se prezentau deci ca niște lacuri imense cu apă 
salmastră. De asemenea, proporţia principalilor compo- 
nenţi ai apei de mare era diferită de cea actuală. La 
începutul erelor geologice, mările erau sărace în carbonaţi, 
iar scheletul multor organisme marine nu era calcaros, 
ci format din silice sau chitină. Apa și aerul conţineau 
mult bioxid de carbon și puţin oxigen. 

O trăsătură caracteristică a timpurilor arheozoice este 
formarea unui strat de sial (înveliş granitic) continuu al 
Pămîntului, ca rezultat al diferenţierii învelișului bazaltice 
primar. 

Era paleozoică se caracterizează prin apariţia primelor 
vieţuitoare ; de fapt, istoria vie a Pămîntului începe cu 
această eră. Domeniul oceanic din acea vreme era sediul 
unei vieţi intense, manifestate atît prin apariţia diferitelor 
protozoare (foraminifere), celenterate (radiolari), brachi- 
pode t, cefalopode? dar mai ales prin trilobiţi (crustacei 
fosile). 

Uscatul și mările aveau acum o repartiție simplă. La 
sfîrșitul cambrianului, ridicările şi scufundările au modi- 
ficat în repetate rînduri raportul dintre uscat şi mare. 
Tot în această perioadă (și în silurian) continuă formarea 
învelișului sialic (în geosinclinale) și creșterea volumului 
total al complexului sedimentar. Schimbarea condiţiilor 
ecologice, determinată de redistribuirea uscatului şi a 
mării, variațiile de climă și variațiile caracterului fizic al 
învelișului au servit ca stimulent pentru dezvoltarea con- 
tinuă a lumii organice. În silurian apar primii peşti. 


1 Animale marine fixe, fără cap şi fără picioare, avînd corpul 
acoperit cu o cochilie bivalvă. 

2 Moluște cu cap distinct, prezentind o coroană de braţe (ten- 
tacule) în jurul gurii. 

În istoria lumii organice trebuie considerate ca mo- 
mente de răscruce : apariţia amfibiilor, a insectelor, a co- 
ralilor şi a ferigilor (în devonian), a gimnospermelor. (în 
carbonifer) și a reptilelor (în permian). Pe uscat, dezvol- 
tarea intensă a vegetației superioare era însoţită de un 
mare consum de bioxid de carbon, cu degajare de oxigen. 
Clima era mai caldă ca astăzi, dovadă apariţia coralilor în 
nordul Europei. 

În etapa hercinică (devonian, carbonifer şi permian) se 
complică mișcările oscilatorii ale litosferei. O porțiune din 
America de Nord, Groenlanda, Atlanticul septentrional și 
Țările Scandinave formau marele continent boreal. În 
sudul acestui continent se ridica lanţul de munţi numit 
Huronian, iar în carbonifer — Munţii Hercinici, care ocu- 
pau locul Alpilor de azi și se întindeau pînă în Dobrogea. 

În emisfera de sud se găsea un continent mai mare 
(Gondvana) care se întindea din America de Sud pînă în 
Australia, ceea ce arată neîndoielnic că pe amplasamentul 
actualelor oceane Atlantic de sud și Indian se întindea 
uscatul. Între aceste două continente se afla Oceanul 
Tethys, care-şi modifica necontenit țărmurile. Nici Ocea- 
nul Atlantic, nici Oceanul Indian nu existau pe atunci. 
În schimb, Oceanul Pacific era mult mai mare şi se în- 
tindea peste o bună parte din vestul celor două Americi, 
pînă în regiunea de est a Asiei. Cercetările geofizice 
actuale scot la iveală faptul că partea lui centrală are 
fundul de altă natură (bazaltică) decît a continentelor. 
Relieful este şes, iar vulcanii aruncă lavă cu totul deo- 
sebită de aceea a vulcanilor continentali. Învelișul de 
roci depus peste fundul iniţial este subţire. Toate datele 
arată că partea centrală a Oceanului Pacific a crescut 
considerabil prin alipirea continuă a noi întinderi de apă, 
în urma prăbușirii unor întinse porțiuni de uscat. 

În partea de nord a Oceanului Atlantic a existat un 
lanţ de munţi ce aparţinea unui presupus continent 
numit Eria, care făcea legătura între Canada și nordul 
Europei. El a început să se scufunde în era mezozoică 
şi azi se prezintă ca un platou submarin pe care sînt 
întinse cablurile telegrafice dintre Europa și America 
de Nord. 

"De asemenea, datele geologice referitoare la partea 
centrală a Oceanului Atlantic arată că domeniul marin 
a existat încă de la începutul acestei ere și a persistat 
pînă la sfîrşitul mezozoicului, cînd prin formarea unui 
lanţ muntos a apărut „continentul“ Atlantida t, prăbuşit 
după cîte se pare în timpurile mai apropiate de noi. 

Sudul Oceanului Atlantic, la începutul formării scoarţei 
Pămîntului, făcea corp comun cu partea lui centrală. În 
cambrian și în silurian, el a devenit uscat şi a contribuit 
la formarea vastului continent al Gondvanei. 

O evoluţie asemănătoare cu partea de sud a Oceanului 
Atlantic a avut-o — în bună parte — și Oceanul Indian. 
Din Madagascar și pînă în India se întindea continentul 
numit Indo-malgaș, care făcea parte din blocul Gond- 
vanei. Cercetările geofizice au arătat că numai partea de 
est a Oceanului Indian este veche, apărută probabil la 
începutul formării scoarţei Pămîntului. 

Era mezozoică se caracterizează printr-o mare dez- 
voltare a cefalopodelor, cu apariţia strămoșilor păsărilor 
(în jurasic). Acum domină reptilele. Foraminiferele 
existau, ca și azi, în număr mare în domeniul oceanic, 
iar depozitele lor calcaroase au dat naştere la straturi 
de cretă groase de zeci de metri. De asemenea, coralii 
au construit insule ca cele din vremea noastră. Mult 
răspîndite erau și echinodermele 2, brachipodele și mo- 
luştele, dintre care unele, ca trigonia (cu cochilia triun- 
ghiulară) și diceras (cu cochilia în formă de coarne), ale 


1 N. V. Jirov consideră că scufundarea Atlantidei (insula At- 
lantis) relatată de Platon în „Timeos“ și „Cristias“ este reală şi 
că acest cataclism s-a produs în antropogen, aproximativ în al 
10-lea mileniu înaintea erei noastre. Legendele indienilor din 
America despre existența Atlantidei, legenda „Potopului“ sau a 
altui cataclism în mitologia diferitelor popoare, şi-ar avea ori- 
ginea tocmai în această catastrofă a Atlantidei. Atlantida s-ar 
fi aflat cam în regiunea spinării tectonice din mijlocul Atlanti- 
cului, în dreptul Azorelor. Dispariţia Atlantidei, precedată de o 
lungă perioadă de instabilitate tectonică, ar fi avut un rol hotărî- 
tor. în apariţia Gultstreamului, şi deci în retragerea ghețarilor 
din nordul Europei. 

2 Animale marine cu corpul radiat, dar cu simetrie bilaterală 
(de ex. steaua de mare). 

căror tipare se pot culege din stînca de la Cernavodă, 
au dispărut. 

Mezozoicul a fost o eră de relativă stabilitate, cu pro- 
cese organice slabe. Totuşi, în această perioadă au avut 
loc mari schimbări în conturul domeniului oceanic. 
Astfel, Marea Mediterană sau Marea Tethys, care exista 
încă din era primară, în acele timpuri unea jumătatea 
de vest a Oceanului Pacific cu Oceanul Atlantic de sud, 
întinzîndu-se de la insulele Antile pînă la Noua Zee- 
landă. Europa era aproape toată sub apă și cu ea și țara 
noastră. Numai Munţii Măcinului formau o mică insulă 
în această mare. Formațiunile geologice de vîrstă triasică, 
jurasică și cretacică existente în Munţii Alpi, Carpaţi, 
Caucaz, Himalaia, Anzi ete. dovedesc că pe locul actua- 
lelor zone muntoase au fost în acele timpuri mări adinci. 

Era neozoică se caracterizează prin mişcări orogenice 
ale scoarţei terestre. Din triasic și pînă în paleogen au 
avut loc trei scufundări lente ale geosinclinalelor şi ale 
platformelor și s-au produs primele faze mari de oro- 
geneză, iar în paleogen și neogen au avut loc noi ridicări 
vaste, însoţite de faze orogenice puternice, care au defi- 
nitivat structurile cutate alpine. Resturile vechiului con- 
tinent Gondvana s-au dislocat în mai multe părţi; o 
parte s-a scufundat în apele Oceanului Atlantic de sud 
și în apele Oceanului Indian ; ceea ce a rămas s-a păstrat 
sub forma unor blocuri continentale izolate : brazilian, 
african, indian, australian și antarctic. Pînă în perioada 
terţiară a existat un continent în partea de nord a Ocea- 
nului Atlantic. Partea centrală a fundului Oceanului 
Pacific are, de asemenea, o structură de platformă, ceea 
ce înseamnă că și aici a existat cîndva un continent. 

În această epocă devin predominante bazinele oceanice. 
De aceea este lesne de înțeles de ce geologii nu descoperă 
depozite de apă adîncă în componenţa vechilor roci sedi- 
mentare, căci pînă în kainozoic nu au existat oceane 
adinci. 

Formarea bazinului Oceanului. Atlantic datează din ter- 
tiar; Atlanticul septentrional s-a format aproape complet 
în miocen. Un istm între Groenlanda şi insulele Britanice, 

care cuprindeau Islanda, constituia singura rămășiță 
a vechiului continent. 

La începutul perioadei terțiare, Marea Tethys (Marea 
Mediterană) cuprindea Pirineii şi Alpii de azi, acoperea 
o parte din teritoriul pe care-l ocupă astăzi Spania, nor- 
dul Africii, Europa meridională, Asia Mică, U.R.S.S. şi 
ajungea pînă aproape de Munţii Himalaia. Mai tîrziu, 
prin formarea Munţilor Himalaia, Carpaţi, Alpi și Masi- 
vul Central, Marea Tethys s-a retras necontenit spre 
vest şi a lăsat în urma ei Marea Caspică și Lacul Aral. 

Spre sfîrșitul terțiarului ia naștere Marea Neagră și 
se formează insulele arhipelagului egeean, prin prăbu- 
şirea uscatului dintre Asia şi Europa. În felul acesta, 
treptat-treptat, continentele se modelează, căpătînd ac- 
tualul lor contur. 

În regiunile polare și temperate, începutul perioadei 
cuaternare se caracterizează prin cea mai mare glaciaţie 
din istoria planetei noastre (suprafaţa ghețarilor atingea 
43 mil. km? şi ocupa peste 29%, din suprafaţa totală de 
atunci a uscatului). 

Perioada cuaternară (antropogenă) începe o dată cu 
apariția omului. 


B. MIȘCĂRILE CONTINENTELOR 


Încă de la începutul secolului al XX-lea, printre alte con- 
cepţii menite să explice actuala înfățișare a globului te- 
restru, a apărut și teoria migraţiei continentelor, datorată 
savantului austriac Alfred Weggener. La început aprig 
combătută, ea a fost abandonată o vreme, dar a cunoscut 
o nouă strălucire în ultimele decenii, fiind reluată în dis- 
cuţie și la Congresul oceanografice internaţional ţinut la 
New York în luna septembrie 1959. 

Conform ideilor actuale despre deplasările continente- 
lor pe faţa globului, continentul european și cel nord- 
american s-ar depărta unul de altul cu o viteză de apro- 
ximativ un metru la o mie de ani. S-a mai afirmat, cu 
acelaşi prilej, că oceane noi ar fi în curs de formare din 
Marea Roșie și din Golful Californiei ; cu alte cuvinte, că 
Africa ar avea tendința să se despartă de Asia, iar 

peninsula californiană ar tinde spre o derivă în largul 
Oceanului Pacific. 

Doctorul Maurice Ewing, decanul Observatorului geo- 
logic Lomont de la Universitatea Columbia, a insistat 
asupra semnificației deosebite a crăpăturilor uriașe care 
există în mijlocul bazinelor oceanice, mai cu seamă în 
Oceanul Atlantic. După el, acestea au putut lua naștere 
ca urmare a unei tensiuni căreia i s-ar datora însăși for- 
marea marilor bazine oceanice. Cu toate acestea, savantul 
nu împărtășește teoria continentelor „derivante“, pe o 
bază mai mult sau mai puţin plastică, a lui A. Weggener. 

În același congres s-a subliniat că, dacă crăpăturile 
oceanice sînt zone de expansiune, s-ar putea foarte bine 
ca continentele să nu fie împinse ca niște plute pe un 
lac, ci presate, ceea ce ar explica formarea „cutărilor“ 
munţilor. 

Teoria expansiunii crăpăturilor oceanice este sprijinită 
de faptul că acestea sînt relativ tinere, căci după fosilele 
descoperite, cea mai veche crăpătură din Pacific n-ar 
avea mai mult decît vreo sută de milioane de ani. 

În anul 1963, o expediţie de oceanografi englezi, care 
a lucrat în Oceanul Indian, a găsit noi probe în sprijinul 
teoriei care susține că în urmă cu 250 milioane de ani 
continentele pămîntului erau unite într-un singur bloc. 
Oceanografii au examinat insulele Seychelles, ajungînd 
la concluzia că ele au fost odată unite cu continentul 
african și probabil și cu India. Savanţii englezi au invocat 
următoarele argumente : 

1, Insulele Seychelles sînt formate din granit, în timp 
ce alte insule așezate în mijlocul oceanelor sînt formate 
din materiale de origine vulcanică. Granitul insulelor 
Seychelles — vechi de circa 750 milioane de ani — este 
de același tip cu rocile descoperite în Africa şi în India. 

2. Lanţul de corali din jurul insulelor Seychelles este 
subţire, numai de 100 de metri, în vreme ce în jurul insu- 
lelor de formaţie vulcanică ajunge să depășească 1 km 
și jumătate. 

3. Magnetismul prezent în rocile din insulele Seychel- 
les are un „nord“ complet deosebit de cel pe care-l 
arată astăzi busolele. ` 

Fapt este că, în timp ce paleomagnetismul dovedeşte 
deriva continentelor, explorarea oceanelor aduce noi 
probe în susţinerea acestei teorii. Tehnica actuală per- 
mite înregistrarea continuă a undelor seismice, obținerea 
de ecograme care arată exact topografia fundului marin. 
Mai mult, o aparatură seismică poate cartografia sedi- 
mentele aflate sub stratul superficial de pe fundul ocea- 
nelor. 


C. EVOLUȚIA GEOLOGICĂ 
A MĂRII NEGRE 


Bazinul Mării Negre reprezintă o relicvă a oceanului ce 
înconjura în trecutul îndepărtat globul nostru asemenea 
unui brîu și pe care geologii l-au numit Marea Tethys. 

În timpurile geologice mai recente, în miocenul supe- 
rior, Marea Neagră făcea parte dintr-un complex de ba- 
zine cu totul separate de Mediterana, care alcătuiau Ma- 
rea Sarmatică. Ea îngloba actuala Mare Neagră, cu anexa 

ei — Marea Azov —, Marea Caspică şi Lacul Aral; după 
cum arată Grimm, complexul Sarmatic se prelungea din 
bazinul Vienei pînă dincolo de lanţul Uralilor și pînă în 
Oceanul Arctic. În interiorul Mării Sarmatice se găseau 
o serie de insule, reprezentate .prin lanţul actual al Mun- 
ţilor Carpaţi, Munţii Caucaz, nordul Dobrogei și sudul 
Crimeei. 

În timpuri şi mai noi, în pliocen, întinderea primitivă 
a acestei mări s-a redus la limitele bazinului Aralo-caspo- 
pontice sau la așa-zisa!Mare Pontică, din care se desprind 
în cuaternar cele trei bazine marine actuale, bazinul 
Mării Negre conținînd apă și mai îndulcită decît cel al 
Mării Sarmatice. 

Formele şi dimensiunile de mai tîrziu ale Mării Negre 
au fost constatate după fosilele găsite în diferite straturi 
în mările sau în porțiunile lor, denumite Marea Sarma- 
tică, Marea Meotică, Marea Pontică, Marea Cimerică (cu 
Golful Dacic), Bazinul Levantin etc. 

Tot în cuaternar s-a prăbușit pragul care despărțea 
Marea Neagră de Marea Mediterană şi a luat naștere 
Bostorul. Prin acesta încep să comunice apele celor două 
mări. Evenimentul, la care, probabil a asistat şi omul, 
apărut de curînd, a schimbat profund caracterele fizice, 
chimice și biologice ale apelor Mării Negre, cu impor- 
tante consecinţe biooceanografice. 

Cea mai mare parte din fauna Mării Negre a pierit, 
ca urmare a creșterii salinităţii, iar o mică parte s-a re- 
tras în zonele mai îndulcite ale Mării Negre (limanuri, 
gurile fluviilor), supraviețuind şi astăzi sub formă de 
faună relicvă ponto-caspică. 

Scurgerea apei din Marea Mediterană, prin strimtoarea 
Bosfor, amestecată cu apa salmastră a Mării Negre, ră- 
masă din Marea Sarmatică, a făcut ca salinitatea Mării 
Negre să conţină astăzi numai 17—18 grame săruri la 
litrul de apă, adică să fie de două ori mai redusă decît 
a oceanelor şi a Mării Mediterane. Din cauza influenţei 
apelor mediterane ce intră prin Bosfor s-au format două 
straturi de apă bine distincte, de salinităţi diferite, ce nu 
se amestecă între ele. Pînă la izobata de 180 m există 

un strat de apă bine aerat ce oferă posibilități mari de 
viaţă animalelor și plantelor acvatice. 

De la 180 m adincime pînă la fund (adică 65% din 
suprafaţa totală a fundului Mării Negre sau 9/10 din vo- 
lumul ei) se întinde zona hidrogenului sulfurat produs 
de bacteriile anaerobe, zonă în care viaţa animalelor nu 
se poate dezvolta. Marea Neagră, deși lipsită de faună de 
adîncime, conţine o anumită bogăţie în peşti autohtoni 
și migratori. Din 173 specii de peşti existente în Marea 
Neagră și în Marea Azov, 105 specii provin din Marea 
Mediterană, 31 sp:cii sînt autohtone, iar 37 specii sînt 
forme de apă dulce, ce trăiesc la gurile fluviilor. 


| ȚĀRMUL MĂRII 


IV 


Marea şi uscatul nu rămîn mereu aceleași. Atît relieful 
uscatului cît și adîncimea mării se schimbă încontinuu 
sub influența diferitelor forţe. ale naturii. O dată cu 
aceasta însă se modifică și configuraţia țărmului +; în 
unele locuri acesta înaintează mult în interiorul uscatu- 
lui; în alte părţi, uscatul se ridică din apă sau însăși 
marea contribuie la creșterea țărmului, prin depozitele ei. 

'Țărmul constituie teatrul pe scena căruia se dă con- 
tinuu o gigantică luptă între mare și uscat. Ea are aspecte 
schimbătoare, biruinţa aparţinînd cînd apelor, cînd pă- 
mîntului ; din cînd în cînd însă se stabilește echilibrul 
relativ. 

'Țărmul mării? prezintă o deosebită importanţă econo- 
mică, căci pe el se ridică porturi și de-a lungul lui se 


1 'Tărm (sinonim „coastă“, zona prelitorală) — fişia de pămînt 
alternativ uscată şi inundată prin jocul mareelor ; poate atinge 
15 km lărgime și 15 m denivelare. Lungimea totală a ţărmurilor 
de pe planetă este de 261700 km, din care 108 300 km reprezintă 
țărmurile mărilor interioare. 

2 în topografie se obișnuiește să se considere drept linie a ţăr- 
mului mării linia de contact. a apei cu uscatul — la nivelul me- 
diu —, iar dacă există maree, urma mareei — la nivelul cel mai 
înalt. 


99. 


construiesc căi ferate și şosele. Pentru securitatea navelor 
şi a vaselor maritime pe timp de furtună și pentru asi- 
gurarea descărcării lor, porturile trebuie să fie în afara 
atacului valurilor. De asemenea, țărmurile trebuie con- 
solidate, pentru ca circulaţia litorală pe căile ferate şi pe 
autostrăzi să nu fie prejudiciată. Rezolvarea acestor pro- 
bleme nu este posibilă fără cunoaşterea legilor generale 
ale modificării țărmului, adică a morfologiei și dinamicii 
ţărmurilor marine. 


A. MORFOLOGIA ȚÂRMURILOR 


Aspectul exterior al ţărmurilor maritime și oceanice se 
prezintă destul de eterogen, totuși în linii mari litoralul 
marin + prezintă fie țărmuri înalte, fie ţărmuri joase. 
Ambele tipuri de țărmuri, precum și insulele, în forma 
lor actuală, sînt rezultatul unui proces de transformare, 
al unei neîncetate acțiuni de prefacere întreprinse de vîn- 
turi, de valuri, de curenţi marini, de mișcări tectonice sau 
de organismele vii, cît și, în timpul din urmă, din ce în ce 
mai mult, al acţiunii omului asupra ţărmurilor mării. Da- 
torită izbirii valurilor, la care se adaugă descompunerea 
continuă a rocilor din cauza apei de mare, ploilor, 
îngheţului etc., cele mai multe ţărmuri sînt supuse unei 
distrugeri lente și neregulate. Totuși țărmurile nu sînt 
modificate numai prin distrugeri. Înfăţișarea lor poate fi 
schimbată şi prin depunerile de sedimente. 

Acţiunea distrugătoare a mării asupra țărmurilor înalte 
și abrupte, formate din roci dure, se manifestă diferit de 
acţiunea sa asupra țărmurilor joase, formate din nisip, 
din gresie, din argilă etc. 


1 Prin litoral se înțelege banda continentală care mărginește 
marea și al cărei caracter specific este influențat de aceasta, după 
cum şi marea, la rîndul ei, este influențată de natura litoralu- 
lui. Litoralul se întinde de la linia superioară a țărmului, cu- 
prinzînd zona preliiorală — bătută de valuri — şi întreaga zonă 
litorală, pînă la adîncimea de aproximativ 100 m. 

1. Țărmuri înalte 


De obicei țărmurile înalte sînt caracterizate printr-o 
pantă abruptă, la piciorul căreia se întinde uneori o plajă 
îngustă t. În cazul litoralurilor muntoase uscatul — pe 
linia abruptului — pare să fie tăiat cu cuțitul ; pe abrupt 
se observă foarte bine secţiunile recente din roci. Stra- 
turile se prezintă fie sub forma unor pături netede ori- 
zontale, fie ca nişte cute ondulate (de exemplu pe lito- 
ralul caucazian al Mării Negre, în Crimeea, la Capul 
Caliacra etc.). 

Acolo unde munţii coboară spre mare, ţărmul abrupt 
al mării reprezintă un fel de prelungire firească a mun- 
ţilor. Cînd însă se apropie de mare o cîmpie înaltă (de 
ex. în regiunea Odesei, Constanţei etc.), litoralul cade 
brusc, prezentînd o pantă abruptă. Șesul neted se întinde 
pe zeci de kilometri și dintr-o dată, la țărmul mării, for- 
mează un perete vertical, la baza căruia se lovesc valu- 
rile. Înălţimea peretelui atinge 40—50 de metri. În astfel 
de locuri se vede clar că ţărmul este format chiar de 
mare, care, distrugînd treptat uscatul, l-a tăiat după o 
linie dreaptă. 

Cînd valurile mării se lovese de țărmuri stîncoase 
înalte, ele determină surpări verticale (ca un zid), nu- 
mite faleze, mai ales în masivele calcaroase. Înălțimile 
falezelor sînt variabile : unele nu au decît 2 m, altele — 
30 de m, iar, mai rar, depăşese 500 de metri (de ex. fa- 
leza din sud-vestul Groenlandei trece de 700 de metri). 
În Marea Neagră, faleza de piatră de la Capul Caliacra 
are înălţimea de 70 de m. 

Procesul de abraziune nu duce numai la formarea fa- 
lezei (kliff), ci uneori produce accidente variate, ca de 
pildă apariţia grotelor sau a cavernelor. Unele din acestea 
au devenit celebre datorită formei lor şi efectelor de 
lumină, uneori feerice, care se produc în adincurile lor 
(de ex. celebra grota Azzura de pe insula Capri, lîngă 
Neapole). Tot atît de renumite sînt grota Morgat, de la 
Capul Finisterre, în nord-vestul Spaniei, grota de pe 


1 Şes format din aluviunile marine (nisip, cochilii cu pietriș) 
de-a lungul țărmului. 

insula Busi, în Adriatica, şi grota lui Fingal t, de pe insula 
Staffa din nordul Scoției. 

Deoarece rocile litoralului nu au peste tot aceeași du- 
ritate și nu sînt supuse în mod uniform acţiunii mecanice 
a valurilor, ţărmul nu este drept, ci dantelat, formele 
abrupte prelungindu-se în mare cu virfuri de stînci gra- 
nitice sau alternînd cu plaje formate din bolovani, pie- 
triș, cochilii şi nisip. 

Cînd acţiunea mării de-a lungul țărmului se exercită 
fără obstacol, se formează o platformă tăiată în țărm, de 
lăţime variabilă, după natura rocilor și după puterea va- 
lurilor — o terasă marină. Dezvoltarea platformei („pris- 
pei“) tinde să limiteze acţiunea valurilor, care se sting 
pe suprafaţa acesteia înainte de a ajunge la piciorul fa- 
lezei. 

Un alt tip de țărm înalt este cel cu fiorduri, golfuri 
strîmte, scobite adînc în interior. Fiordurile decupează 
țărmurile occidentale ale Scandinaviei, ale Scoției, ale 
unor porţiuni din țărmurile Groenlandei și, în emisfera 
sudică, țărmurile Americii de Sud, ale insulelor Falkland, 
ale Noii Zeelande și ale insulelor din Oceanul Arctic. Ele 
se deschid spre mare printr-un prag submarin, se adîn- 
cesc spre mijloc și pătrund în interiorul uscatului pînă 
la 30—40 km, ramificîndu-se ; au o formă alungită și pre- 
zintă adîncimi cuprinse între 400 m și 600 m- 

La origine fiordurile sînt văi săpate de ape curgătoare, 
peste care au venit ghețarii și le-au modelat. Apoi, întreg 
ansamblul litoralului s-a scufundat și fiordurile au deve- 
nit golfuri marine. Ca și văile glaciare, fiordurile au pro- 
filul albiei lor în formă de U. Prezenţa la niveluri ridicate 
a teraselor marine etajate pe flancurile fiordurilor, în 
special în Scandinavia, dovedeşte că abruptul fiordurilor 
a fost timp îndelungat supus unor fenomene de emer- 
siune și de imersiune. 


1 Această grotă este produsă de răcirea stîncilor bazaltice în 
fuziune, avînd o regularitate aproape perfectă. Lăţimea sa este 
de 11 metri, lungimea de peste 60 de metri, înălţimea de 14 me- 
tri, iar adîncimea apei, de 2—5 m. Aspectul singular și impunător 
şi zgomotul asurzitor al valurilor au făcut pe scoțieni s-o lege 
de numele eroului legendar Fingal. 

Spre deosebire de fiorduri, țărmurile cu rias sînt văi 
vechi, acoperite de apa mării, în urma mișcărilor oscila- 
torii negative ale scoarței terestre. Astfel de golfuri se 
găsesc pe țărmurile Galiciei (Spania), Bretaniei (Franţa) — 
unde sînt cunoscute sub numele de aber —, în ţara Ga- 
lilor şi în sud-vestul Irlandei. 

Un alt fel de țărm, cel de tip dalmatic, de-a lungul 
căruia sînt insule paralele cu uscatul, este produsul in- 
vaziei mării într-o regiune cutată şi coborită. În acest 
caz văile longitudinale au devenit golfuri foarte strîmte, 
închise între pereţi înalţi, iar reliefurile orientate în sen- 
sul încreţiturilor au dat naştere peninsulelor și insulelor. 

Tărmurile dalmate sînt caracteristice litoralului de est 
al Mării Adriatice. Importanța acestor ţărmuri pentru na- 
vigaţie este binecunoscută ; navigația se face uşor prin 
canale iar porturile se construiesc în fundul golfurilor, 
unde navele găsesc locuri bune de ancoraj şi de adăpost, 
ca de exemplu golful Kotor. 

În general, țărmurile înalte și abrupte favorizează dez- 
voltarea porturilor maritime. Datorită adîncimii mari, 
navele se pot apropia foarte mult de țărm ; formele va- 
riate de teren, ca şi reperele de pe țărm, vizibile de la 
distanţe mari, ușurează identificarea țărmului. 

Există totuși ţărmuri abrupte a căror uniformitate nu 
prezintă ancoraje bune, iar altele care cer multă precau- 
ţie pentru apropierea navelor de ele, din cauza insulelor 
și a vîrfurilor de stînci ce se prelungesc sub apă. 

'Țărmurile abrupte şi dantelate au constituit în toate 
timpurile regiuni deosebit de favorabile pentru pescuit 
și navigaţie. 


2. Tărmuri joase 


'Țărmurile joase mărginesc de obicei cîmpii plane. Încli- 
narea ușoară a țărmului face ca limita dintre apă şi uscat 
să nu fie bine definită, iar zona litorală să fie foarte 
largă, îndeosebi acolo unde există maree. În timpul flu- 
xului (maree înaltă), uscatul este inundat mult în interior 
de apa mării ; apa duce cu sine materialul răscolit de va- 

luri (mil, nisip, pietriș) pe care la întoarcere îl depune 
pe creasta mai înaltă. 

Printre cele mai caracteristice forme de țărmuri joase 
se înscriu țărmurile de acumulare, cele drepte, cele cu 
lagune etc. 

În cazul ţărmurilor de acumulare, nisipurile îngrămă- 
dite de vînturi și apoi împădurite (de ex. în golful Riga) 
se mărginesc direct cu marea, formînd plaje foarte în- 
tinse. Suprafaţa acestor plaje nu este netedă. De-a lungul 
țărmurilor se întind praguri de nisip în pantă uşoară, care 
în timpul furtunilor puternice sînt spălate, pentru a se 
forma apoi din nou, din nisipul adus de valuri. 

Pe cîmpiile din Kamciatka de vest se pot număra pînă 
la 50 cordoane litorale de acest fel, care formează de-a 
lungul mării o fişie lată de peste 2 km. Cordoanele lito- 
rale de nisip mai apropiate de mare sînt lipsite de vege- 
taţie. Pe acestea se întîlnesc de obicei cochilii și sfără- 
mături aduse de valuri şi bucăţi de copaci care au fost 
aruncaţi în mare. Pe măsură ce ne îndepărtăm de mare, 
cordoanele încep să fie acoperite de iarbă, de tufe, de ar- 
bori, așa că numai de pe un deal înalt sau din avion se 
poate observa că aceste cordoane se întind paralel cu 
țărmul. 

Cordoanele. litorale se formează sub acţiunea mării. 
Astfel de ţărmuri nu se distrug, ci cresc și înaintează în 
mare. În acest caz, valurile mării nu mai ajung pînă la 
cordoanele pe care au crescut tufe și arbori, ci se pierd 
lin pe întinsul plajei din fața acestora. Asemenea ţărmuri 
de acumulare se găsesc și pe litoralul nostru marin, în- 
deosebi în porţiunea de est a insulei Sahalin (sud-vest de 
Sf. Gheorghe). 

În cazul țărmurilor drepte, sub acţiunea curenților li- 
toralului, particulele de materiale, smulse și spălate de 
valuri, sînt transportate lateral, înspre țărm, unde se de- 
pun în locuri liniștite (intrînduri sau golfuri). Punctele 
proeminente ale uscatului ieșite în mare (promontoriile) 
pierd din teren prin eroziune, iar intrîndurile (golfurile) 
cîștigă teren prin depuneri. În felul acesta, prin acţiu- 
nea combinată a valurilor, a mareelor şi a curenților are 

loc o neîntreruptă modelare a ţărmurilor (la sud de Con- 
stanța pînă la Mangalia). 

Cu totul alta este înfăţişarea țărmurilor cu lagune. În 
tendinţa de a simplifica linia țărmului, marea transportă 
nisipul și alte sedimente și le depune sub formă de 
„limbă“ sau de săgeată (perisip) la gura golfului pînă ce 
îl barează. Astfel se formează laguna. Rezultat al acestei 
acţiuni, perisipul sau cordonul litoral apare ca un dig na- 
tural, construit de mare din nisip, nămol și pietriș, la li- 
mita dintre apa mării și gura unor golfuri adinci. În golful 
Mexic se găsește un cordon sau perisip lung de 1800 km. 
Cordoanele sînt cele mai lungi și mai mari forme de acu- 
mulare. Dacă cordonul litoral este înconjurat de alte de- 
pozite fluviale sau marine, îndepărtîndu-se astfel de țărm, 
ele formează un grind (grindurile din Delta Dunării). 

Forme tipice de lagune se întîlnesc în nord-vestul 
Mării Adriatice (lagunele venețiene), în Marea Baltică şi 
pe țărmurile de nord-vest și vest ale Mării Negre (com- 
plexul lagunar Razelm 1 etc.). 

Spre deosebire de lagune, limanurile sînt văi largi îne- 
cate de mare și apoi separate fie prin mișcări tectonice, 
fie prin cordoane litorale (perisipuri) ; în acest caz legă- 
tura cu marea se îngustează, terenul devine lacustru, apa 
se îndulcește ete. (de exemplu limanul Mangalia). Tot li- 
manuri sînt şi gurile de rîuri și de fluvii foarte largi şi 
puţin adînci (de ex. limanurile de la gura Nistrului, a 
Bugului, a Niprului). 

Dacă limanul este închis complet de cordonul litoral, 
nu mai comunică cu marea şi nici nu se alimentează cu 
ape curgătoare din interiorul uscatului, el se transformă 
într-un lac sărat (prin evaporarea apei, sărurile se con- 
centrează, nivelul apei scade, formîndu-se pe fund un 
nămol vîscos şi foarte bogat în săruri de iod, de magne- 
ziu etc. provenite din vegetaţia marină din timpul exis- 
tenţei limanului). Astfel de lacuri sărate, destul de nu- 


1 Complexul Razelm (Razim) cuprinde următoarele lagune: 
Dranov (2 200 ha), Razelm (36000 ha), Babadag — odinioară golf 
marin (2300 ha), Goloviţa “(6 800 ha), Zmeica (5600 ha) și Sinoe 
(Caranasuf şi Tuzla = 16400 ha). El ocupă locul unui golf de 
origine tectonică, format în timpurile cele mai recente ale cua- 
ternalului, în epoca postglaciară. 

meroase, se întîlnesc pe țărmurile Dobrogei (de ex. Te- 
chirghiol, Agigea). Ele sînt recunoscute ca excelente 
bazine de cură pentru vindecarea reumatismului și a altor 
afecţiuni. 

Atunci cînd limanul pierde legătura cu marea și ali- 
mentarea lui se face doar cu apă dulce de pe continent 
sau provenită din izvoare, apele i se îndulcese complet 
și nivelul său se ridică mai mult decît cel al mării. În fe- 
lul acesta limanul se transformă într-un lac litoral (de 
ex. lacurile 'Tașaul, Siutghiol etc.). Primul este format 
numai din cursul superior al văii, deoarece cursul mij- 
lociu și cel inferior au fost înecate de apele mării, iar 
secundul reprezintă numai obirșia văii, care a fost îne- 
cată în întregime. 

'Țărmurile joase prezintă și alte sinuozităţi caracteris- 
tice, cum sînt : baia, estuarul și delta. 

Baia sau mileaua este o sinuozitate mai puţin închisă 
decît golful. Sub acţiunea mării începe să se clădească 
pe linia țărmului un cordon litoral ce tinde să transforme 
treptat baia într-un golf, apoi într-un liman; şi, în cele 
din urmă, într-un lac de ex. baia sau mileaua Musura, 
de la nord-vest de Sulina). 

Estuarul. În mările unde mareele sînt puternice, gurile 
fluviilor se lărgesc şi iau forma unui golf triunghiular, a 
cărui bază o formează marea. Aceste golfuri se numesc 
estuare. Ele sînt din ce în ce mai adinci, cu cît ieşim în 
largul mării, ceea ce le deosebeşte de delte (de ex. Rio 
de la Plata, a cărui intrare are 250 km, iar suprafaţa — 
40 000 km?)- 

Delta este o formă de depunere litorală cu aspect de 
triunghi, asemănător literei grecești delta (A) de unde-i 
vine și numele. Se prezintă ca o invazie a uscatului în 
domeniul marin, caracterizată prin distribuirea apei curgă- 
toare în mai multe braţe, ce închid între ele aluviunile 
recent aduse de apă. În constituţia unei delte, materialul 
aluvionar se depune în straturi înclinate, în funcţie de 
natura şi de puterea vînturilor. Ele se clădesc în mările în- 
chise, dar se formează şi în mările agitate cînd cantitatea 
de material adus este așa de mare, încît apa mării nu-l 
poate împrăștia ; atunci se formează punți ce înaintează 

AA Midia == 


Delta Dunării 


în mare (de ex- delta Mississippi). Delta are înfățișarea 
unui con de dejecţie foarte plat, care se formează la în- 
ceput sub apă, avînd partea frontală abruptă şi ascunsă 
sub nivelul mării. Ca să se formeze o deltă trebuie ca 
apa curgătoare să aducă mari cantități de aluviuni, că- 
derea rîului pe km (lungime) să fie redusă, viteza de 
scurgere mică, iar marea să fie liniștită, fără maree sau 
cu maree slabe, cum este și Marea Neagră. Cînd apa 
curgătoare se varsă într-o mare închisă, puţin adîncă și 
fără curenţi litorali, se formează un tip de deltă răsfirată 

(de ex. Delta Volgăi). Cînd în zona litorală marea este 
adîncă, ea poate să dea naștere unui tip de deltă digitală. 

Uneori, curenţii litorali pot deforma abruptul frontal 
al deltei, în care caz delta nu mai este convexă spre mare, 
ci pare o îmbinare de două arcuri concave, formînd o 
deltă unghiulară (de ex. Delta Tibrului). Acest tip nu este 
decît o deltă digitală combinată. Alteori, apele curgătoare 
(Nilul, Ronul, Padul și Dunărea) se varsă în mare prin- 
tr-un golf, deci la adăpost de curenţii marini. Dacă golful 
este puţin adînc, delta începe răsfirat, iar dacă este mai 
adînc, se formează o deltă digitală. O asemenea deltă nu 
va avea însă consistență; cu ajutorul aluviunilor, marea 
construieşte cordoane şi transformă golful în lagună. 
Delta se dezvoltă în interiorul lagunei; numai după ce 
această deltă internă a fost constituită, fluviul rupe cor- 
donul şi formează o deltă externă revărsată sau digitală. 
Acesta este tipul deltei barate. t 

Delta Dunării este cea mai recentă formare de teren 
a ţării noastre. Începuturile ei se află în cuaternar. Pe 
atunci Marea Neagră prezenta în locul actualei delte un 
golf întins pînă în regiunea Isaccea. După astuparea gu- 
rii golfului cu un cordon litoral (perisip) format de vîn- 
turi, valuri și curenţi marini, el a fost treptat umplut de 
aluviunile aduse de Dunăre. Delta înaintează în mare 
anual cu cca 4 metri. 

Este de notat că despărțirea unui fluviu la vărsare în 
mai multe braţe nu este o condiţie esenţială pentru ca ea 
să poarte denumirea de deltă. Fluviul Ebro (Spania) se 
varsă în mare printr-un singur braț şi cu toate acestea 
şi-a creat o deltă care avansează necontenit în mare. 


! De la cuvîntul „bară“ = prag — o succesiune de praguri ce 
se întind transversal la gura unui fluviu, formînd o ridicătură 
situată uneori deasupra nivelului mării. Bara de la- gura fluviilor 
(de ex. bara de la Sulina) reduce adîncimea apei, pînă la crearea 
unei piedici pentru navigaţie, de unde necesitatea de a se executa 
lucrări de dragaje. Suprafaţa Deltei Dunării este de circa 
430.000 ha; din acestea terenul solid (grindurile) ocupă circa 
72 000 ha; din rest 2/3 sînt stufări și plaur și numai o treime ape 
bune de pescuit. $ 

Delta Ebrului 


În general, țărmurile joase prezintă mai multe deza- 
vantaje pentru navigaţie decît țărmurile înalte și abrup- 
te, datorită adîncimilor mici spre litoral și uniformi- 
tăţii terenului plajei, ceea ce îngreunează orientarea na- 
velor dinspre larg. 


Pe țărmurile joase se găsesc porturi naturale, cu rade 
deschise și cu adîncimi mici (de ex. Balcic, din R. P. Bul- 
garia). Aici comunicaţia cu uscatul, descărcarea şi încăr- 
carea navelor se fac anevoios, din cauza distanţei mari 
de la țărm și a greutăților care apar cînd marea este 
agitată. Dezavantajele acestea însă se remediază prin 
construcţii de diguri și de cheuri și prin dragarea fun- 
dului: Asemenea construcţii sînt: portul Mangalia, por- 
tul Gdynia, de pe ţărmul Mării Baltice (dragat și zidit 
complet în uscat), portul Constanţa, aflat în curs de dez- 
voltare etc. 


Locuri bune pentru porturi naturale se găsesc mai ales 
la gurile fluviilor (de ex. portul Sulina, ale cărui intrări 
sînt bine consolidate cu diguri, marcate prin faruri, gea- 
manduri şi balize şi dragate în mod continuu). 

3. ŢĂRMUL ROMÂNESC AL MĂRII 
NEGRE 


În partea de apus a Mării Negre, înaintarea apei asupra 
uscatului a pus în contact cu valurile unei mări furtu- 
noase roci putin rezistente, ca : loess, argile, marne, pre- 
cum și calcar sarmatic (în sectorul de sud). Aceasta a 
înlesnit regularizarea țărmului. Din această cauză, ţăr- 
mul marin românesc se prezintă ca o linie puţin ondu- 
lată, cu băi și lagune ușor arcuite, cu plaje întinse în 
unele locuri și înguste în altele, cu capuri (promontorii) 
puţin înaintate în mare. 

În cuprinsul graniţelor sale (la nord, gura braţului 
Chilia şi la sud, Vama Veche). ţărmul românesc prezintă 
sectoare cu un aspect variat. 


De la gura brațului Chilia (Canalul Stambulul vechi) 
pînă la Capul Midia, ţărmul este jos, clădit de valuri şi 
de curentul litoral. Spre nord se află Delta Dunării, cu 
o ușoară proeminenţă ce se ridică deasupra apei cu 0,46 
m. La sud de gura braţului Sf. Gheorghe se prelungește 
de lîngă țărmul mării insula Sahalin, pe o distanță de 
circa-20 km (pînă la Ciotic). De aici și pînă la Capul Mi- 
dia, ţărmul se arcuieşte ușor spre vest; izolînd comple- 
xul Razelm prin două cordoane litorale: cordonul Dra- 
nov-Crasnicol-Insula Lupilor și cordonul Perișor-Chituc. 
Aceste cordoane reprezintă, de. altfel, cele mai întinse și 
mai. înalte perisipuri de pe; ţărmul românesc al Mării 
Negre. 

Începînd cu Capul Midia, ţărmul este însoţit de un 
larg perisip, care se îngustează spre Constanţa. Această 
fişie de nisip izolează: de mare lacurile Gargalic, Tașaul 
și Siutghiol. Pe acest perisip se întinde vasta plajă de la 
Năvodari şi cunoscuta plajă de la Mamaia. 

În interiorul cordonului litoral de sud se află ruinele 
vechii. cetăţi Histria. Soarta portului Histria a fost pece- 
tluită de limba de pămînt formată de mare şi care a în- 
chis pentru totdeauna pentru el poarta corăbiilor. 

De la Constanţa și pînă la Vama Veche, configuraţia 
țărmului este determinată în mare măsură de structura 

geologică a podișului Dobrogei. Placa sarmatică din care 
este clădită această parte a Dobrogei este uşor ondulată, 
formînd largi sinclinale și anticlinale, în dreptul anticli- 
nalelor sînt mici promontorii peste care se revarsă, spu- 
megînd, marea, iar în dreptul sinclinalelor se găsesc băi 


Țărmul românesc al Mării Negre 

arcuite, cu plaje frumoase şi cu guri de limanuri cu peri- 
sipuri (de ex. perisipul lacului Techirghiol, pe care s-au 
dezvoltat cunoscutele stațiuni balneare maritime Eforie 
Nord şi Eforie Sud. 


B. DINAMICA 'ŢĂRMURILOR 


Procesele produse pe țărmul mării şi care determină 
continua lui modificare sînt dintre cele mai variate. Prin- 
tre ele se numără : abraziunea, mișcările oscilatorii ale 
scoarţei terestre (eustatice), acţiunea organismelor mari- 
ne, vulcanismul, cutremurele de pămînt şi activitatea 
omului. 


1. Abraziunea 


Abraziunea este fenomenul de distrugere a țărmului sub 
influenţa vînturilor, a valurilor, a curenților marini, a 
ploilor, a îngheţului etc. 

Activitatea vîntului ca agent geomorfologic se poate 
manifesta prin fenomene de eroziune, de transport şi de 
depunere. În natură însă toate acestea se manifestă si- 
multan, iar rezultatul lor final depinde numai de rapor- 
tul dintre intensitatea lor. t 

Cînd vîntul bate dinspre mare spre țărm, el nu poate 
provoca distrugerea apreciabilă a țărmului. Dacă însă 
vîntul transportă pe suprafața reliefului respectiv parti- 
cule și sfărimături fine, acţiunea lui este mult mai 
eficace (fenomenul numit deflaţie). Prin frecarea parti- 
culelor transportate sau prin rostogolirea lor pe relieful 
țărmului, suprafaţa de contact se distruge. Acţiunea de 
distrugere întreprinsă de vînt, cu ajutorul materialului 
transportat, se numește coraziune. 

Vîntul transportă particulele de roci atît în stare de 
suspensie 2, cît şi prin rostogolire pe țărmurile uşor încli- . 


1 Presiunea (p) a vîntului (în kg/m?) este legată de viteza (v) 
a vîntului (m/s) prin raportul : p = 0,8 X v2. 

2 La o viteză de 4—6 m/s, vîntul transportă particule mici, de 
0,25 mm. iar dacă suflă cu o viteză de 10 m/s, poate deplasa par- 
ticuie de pînă la 1 mm. 

Parte din mal prăvalit 


Teren surpat 


Siral argiloș 
impermeabil 


Nivelul. mării 


Mal dărîmat prin infiltraţii 


nate. Deflaţia și coraziunea (eroziunea eoliană) se mani- 
festă însă mai intens în condiţiile unui relief accidentat, 
deoarece vîntul, pătrunzînd într-un culoar, produce acolo 
o distrugere mai puternică decît pe plajele întinse. În 
acest caz, el contribuie alături de acţiunea valurilor, la 
distrugerea țărmurilor înalte. În timpul furtunii, aerul şi 
apa pătrund cu mare presiune în crăpăturile stîncilor, 
lărgesc aceste crăpături și în felul acesta le reduc coeziu- 
nea. În ajutorul valurilor vine și coraziunea. Rocile sînt 
foarte repede erodate de vînt, dacă sînt umectate perma- 
nent de valuri, deoarece apa mării acţionează în mod 
distructiv asupra multor minerale. 

Pe țărmurile joase, orice obstacol al terenului opreşte 
nisipul, și-l îngrămădește sub formă de movile, mai mult 
sau mai puţin înalte, numite dune. Înălţimea dunelor din 
Languedoc (Franţa) atinge 7 metri, a celor de pe ţărmul 
Balticii — aproape 30 m, iar a celor de la Capul Bojador 
(țărmul de vest al Africii) se ridică pînă la 80 m. Pe ţăr- 
mul Mării Negre se întîlnesc dune în regiunea plajelor 
de la Sulina, Mamaia și Agigea, unde înălţimea lor atin- 
ge 6m. 

Deosebit de aceasta, vîntul influențează și asupra for- 
mării valurilor mării. Vîntul pierde o mare cantitate de 
energie pentru formarea valurilor, iar valurile păstrează 
în ele rezerva acestei energii. Cu cît valul este mai lung 
și mai înalt, cu atît energia lui este mai mare. Pentru 
valuri cu înălţimea de 4 m și cu lungimea de 60 m (des- 
tul de dese în Marea Neagră), rezerva de energie este 
de 360 000 kgm pe fiecare metru de front al valului. 


În timpul furtunilor puternice, loviturile valurilor zgu- 
duie întreg litoralul. În porturile Mării Negre, valurile 
au distrus de mai multe ori digurile și au aruncat în apă 
blocuri de beton de peste 200 tone greutate. 

Forţa loviturii valurilor atinge o mărime considerabilă. 
Astfel, pe țărmurile mărilor! ea atinge pînă la 15 t/m2, 
iar pe țărmurile oceanelor — pînă la 30 t/m’. 

'Țărmul este distrus mai mult de loviturile bucăţilor de 
roci decît de valuri. Lovind cu colţurile sale ascuţite 
într-un punct al țărmului, blocul masiv de stîncă sau 
bolovanul rostogolit în mare acţionează ca un ciocan și 
sfărîmă roca. El se sparge apoi în bucăţi mai mici, pe 
care valurile le rostogolese din loc în loc, le șlefuiese pe 
toate părţile și le transformă treptat în particule rotun- 
jite, caracteristice ţărmurilor mării- Uneori pe timp de 
furtună valurile provoacă deplasarea materialelor de-a 
lungul țărmului pe o distanţă de 20 m în timp de 24 de 
ore. În felul acesta, o mare parte din roci se transformă 
în pietriș și în particule mici de nisip. 

Cum decurge procesul de distrugere a unui țărm stîn- 
cos ? Datorită izbirii pietrelor și coraziunii» la limita ni- 
velului obişnuit al mării se formează în masivul respec- 


1 Savantul sovietic V. P- Zenkovici a arătat că în U.R.S.S. la 
Soci s-a instalat, nu departe de ţărmul Mării Negre, un dina- 
mometru special pentru determinarea presiunii apei, înregistrînd 
o forță a loviturii de 11 t/m?. Totodată, un alt dinamometru ase- 
mănător, instalat la linina țărmului, a indicat că forţa loviturii 
valului este de numai 4 t/m?. Rezultă, deci, că aproape 2/3 din 
energie s-au pierdut în procesul de distrugere a valului, înainte 
ca valul să fi intrat în zona cu apă puţin adîncă. 

tiv o scobitură, numită firidă de abraziune 1. ` Această 
firidă se adincește treptat și roca ce rămîne suspendată, 
ne mai avînd suport, se prăbuşeşte în marea. agitată, 
spărgîndu-se într-o masă de sfărîmături. Valurile conti- 
nuă să izbească piciorul falezei cu aceste sfărimături, 
spală mereu firida și provoacă din nou o prăbuşire. Fa- 
leza se depărtează de mare, iar în faţa ei rămîne un pat 
ușor: înclinat, pe care se rostogolesc sfărimăturile mari. 
Depozitele mai mici, nisipul grosier și nisipul fin sînt 
transportate de valuri în jos, la adîncimi mai mari şi 
formează o terasă submarină. 

Litoralul abrupt, suprafața aproape netedă a fundului 
dezgolit ce-l continuă, apoi terasa formată din depozite 
fine sînt elemente caracteristice ale profilului unui țărm 
distrus de mare ; (abruptul creat de mare este tocmai 
faleza, iar fundul neacoperit -de . depuneri se numește 
suprafață, „platformă” de abraziune, în timp ce acumu- 
larea de depozite la adîncimi relativ mari este terasa 
submarină de acumulare sau talusul litoral). 


Cel mai repede sînt distruse țărmurile formate din 
argile și loess (0,5 — 1 m/an). Valurile antrenează parti- 
culele mici rezultate -din sfărîmarea ţărmurilor şi le 
transportă la adîncimi mari ; porţiunea de la baza falezei 
este protejată de terase late, nisipoase, formate din frag- 
mente de cochilii și din aluviuni fluviatile. 

Condiţiile structuralo-litologice influenţează, de ase- 
menea, asupra aspectului formelor litorale. Astfel s-a 
observat că straturile orizontale sînt favorabile formării 
țărmurilor abrupte sau cu faleze verticale, în timp ce 
straturile înclinate spre mare formează ţărmuri mai pu- 
ţin accidentate. Dacă straturile sînt înclinate spre inte- 
riorul uscatului, atunci țărmul se prezintă escarpat 
(rîpos). 

Profilul țărmului „atacat” de mare se modifică treptat. 
Pe măsură ce faleza se retrage, lățimea platformei con- 
tinentale crește (atît a celei de abraziune cît și a celei 


1 Dacă rocile ce alcătuiesc ţărmul nu sînt destul de tari. nu se 
formează firida ; marea creează o pantă abruptă, pe care au loc 
surpări sau mici prăbușiri. 

de acumulare). Înainte să atingă piciorul falezei; valurile 
au de parcurs o distanță din ce în ce mai mare, într-o 
zonă cu apă mică. De aceea, într-o apă puţin adîncă, 
energia valurilor se pierde, iar acţiunea lor asupra ţăr- 
mului se reduce. 

Cu timpul terasa submarină devine atît de lată (cîteva 
sute de metri sau chiar kilometri), încît numai în cazul 
furtunilor puternice (tempeste), valurile „„reziduale”, de 
dimensiuni foarte reduse, parcurg întreaga distanţă pînă 
la piciorul falezei. În cele din urmă, suprafaţa falezei 
„moarte”, datorită surpării rocii, devine din ce în ce mai 
lină şi se acoperă cu iarbă și arbuști. Acest proces durea- 
ză mii și chiar zeci de mii de ani. 

Sub acţiunea valurilor, părţile tari ale coastei pietroase 
rămîn izolate de ea sub formă de stînci, care ne dau posi- 
bilitatea să determinăm întinderea coastei de altă dată. 
Stîncile din lungul coastei, de la capul Constanţa și de 
la Agigea, care cu 60 de ani înainte erau cu mai bine de 
un metru deasupra apei, iar acum se găsesc sub apă, 
sînt indicii de distrugere a țărmului prin eroziune. 

Acţiunea valurilor nu se reduce însă numai la atît. 
Valurile transportă cantităţi imense de nisip, pietriș și 
bolovani de-a lungul țărmului. De cele mai multe ori, 
valurile nu înaintează perpendicular pe direcţia ţărmu- 
ui, ci vin către țărm pieziș. În acest caz, se înţelege că, 
sub acţiunea curentului litoral apa ce lovește ţărmul 
antrenează cu ea o serie de depozite, pe care le depune 
pe plajă, sub forma unor linii curbe dispuse armonios ; 
aceste linii înaintează pe plajă sub formă de unghiuri 
ascuţite, împreună cu apa după care se rostogolesc îna- 


al 


Stadiile succesive de for marefa unui mal abrupt 

Schema deplasării depozitelor marine de-a lungul itara 
ului: 


mărimea pasului este indicată cu 1 pentru pietre, cu 2 pentru 
pietriş şi cu 3 pentru nisip 


poi în mare, pe linia înclinării maxime a plajei. Lîngă 
țărm, în punctul A se găsesc bolovani, pietriș și nisip 
pe care curentul le antrenează. Particulele de nisip stră- 
bat întreaga plajă și se opresc în punctul D, în timp ce 
pietrele şi pietrișul rămîn în punctele E şi F, acolo unde 
curentul slăbește. La înapoiere însă, curentul antrenează 
din nou pietrele şi pietrișul şi le transportă în jos, pe 
plajă, în punctele B şi C. Astfel, cu fiecare val, particu- 
lele efectuează un anumit pas” de-a lungul țărmului, 
ca şi cînd plaja ar „curge”. Mult mai lent se petrece 
acest proces pe fundul povîrnișului litoral submarin. Cu 
cît particulele sînt mai mari, cu atît deplasarea lor de-a 
lungul litoralului este mai lentă ; în schimb, dacă valul 
este mai mare şi înaintează oblic spre țărm, deplasarea 
particulelor se face mai repede î. În timpul unei furtuni 
care bate spre țărm sub un unghi de 45°, de-a lungul 
litoralului curge un „rîu“ de pietriș și de nisip. Acesta 
este curentul de depozite litorale sau de fund. 


1 V, P. Zenkovici arată că în Marea Neagră, în condiţiile unei 
agitaţii nu prea puternice a mării, viteza deplasării unor particule 
izolate a atins 43 m/oră, iar întreaga masă de pietriș colorat 
(cca 1 mp) s-a deplasat numai 17—20 m/oră. În cazul unor fur- 
tuni puternice, întreaga masă de depozite de pe plajă parcurge 
circa 900 metri în 24 ore. 

Nisipul transportat de-a lungul litoralului se poate 
acumula la adăpostul unor obstacole, formînd plaje arti- 
ficiale. Un exemplu tipic este plaja de la Mangalia. Ingi- 
nerii constructori ai portului acestei localităţi nu s-au 
gîndit, în anul 1895, că digul pe care-l construiesc oblic 
pe direcţia țărmului, ca să apere portul contra valurilor, 
va deveni cu timpul un pericol pentru existența acestuia 
prin crearea unei băi în care se va aduna nisipul adus 
de valuri și va forma renumita plajă de la Mangalia. 
Drept este însă că la adăpostul acestui dig se efectuau 
cu zeci de ani în urmă încărcări şi descărcări, mai cu 
seamă de cereale pe vase cu pescaj de pînă la 5 metri. 
După ce plaja a ajuns la lăţimea ei actuală, vîntul de 
nord-est a îngrămădit nisipul pînă la înălțimea digului, 
apoi spulberîndu-l peste el a împotmolit portul şi a for- 
mat aici o nouă plajă. Plaja de la Mangalia, pe lîngă fap- 
tul că a dat naştere. unei staţiuni, balneare cu renume 
mondial, a devenit pentru totdeauna și o apărătoare a 
coastei contra eroziunii valurilor, care în decurs de aproa- 
pe 2 400 de ani au rupt din țărm pînă la promontoriul 
de unde începea digul de apărare “al portului Callatis, 
construit pe atunci de vechii greci din Heraclea. Dato- 
vită acestei situaţii, plaja aceasta mai îndeplineşte şi ro- 
lul de păstrătoare în „muzeul“ de sub ea a vestigiilor 
erodate de valuri din cetatea Callatis. 

Un alt exemplu de transport al nisipului de-a lungul 
coastei de către curenţii marini îl oferă formarea. diguri- 
lor naturale. Cînd materialele în suspensie trebuie să. 
înconjoare un cap sau un promontoriu, atunci ele se 
îngrămădesc (în linie dreaptă sau curbă) sub formă de 
dig, așa cum s-au petrecut lucrurile cu portul Messina, 
din nord-estul Siciliei. De asemenea, peninsula Chituc, 
de la gura Buazului, de pe coasta Dobrogei, este un fel 
de dig natural, format la adăpostul capului Caraharman. 

La eroziunea ţărmurilor mai contribuie şi surparea 
malurilor din cauza ploilor. Astfel, apa de infiltraţie pă- 
trunde pînă deasupra stratului impermeabil și argila de- 
vine lunecoasă. Spălind piciorul falezei, marea “strică 
echilibrul maselor de teren și se produce o dislocare. 
Aceasta duce la distrugerea rapidă a unei fîșii late de 

Portul Messina cu digul 
natural 


țărm. Aşa se explică surparea malului, împreună cu clă- 
dirile, în partea de est a Constanţei, proces ce nu a putut 
fi stăvilit decît prin lucrări de indiguire. 

Pe latitudinile mari, procesul de eroziune este inten- 
sificat atît de acţiunea ploilor abundente, cît și de sfări- 
marea stîncilor prin înghețarea apei din crăpături. Toc- 
mai din această cauză țărmurile abrupte ale continente- 
lor prezintă cel mai înalt grad de distrugere. 


2. Mișcările oscilatorii 
ale scoarţei terestre 


Esenţa mișcărilor oscilatorii ale scoarței terestre constă 
în faptul că vaste porţiuni din litosferă suferă ridicări 
sau scufundări lente ; acestea au o influenţă considera- 
bilă asupra evoluţiei litoralului marin. 

Dacă uscatul se înalţă, iar nivelul mării rămîne ne- 
schimbat, porțiunile de fund cele mai apropiate de linia 
țărmului ies la suprafață; același lucru se întîmplă şi 

„cînd porţiunea de scoarță terestră are o poziţie stabilă, 
însă scade nivelul mării. În ambele cazuri are loc o 
regresiune, adică o retragere a mării. Scufundarea usca- 
tului, cînd nivelul mării rămîne neschimbat, ori creşte- 
rea nivelului mării, cînd uscatul are o poziţie stabilă, 
atrage după sine o transgresiune (înaintare) a mării și 
inundarea uscatului. 

Prezenţa teraselor marine pe litoral, resturile de orga- 
nisme marine descoperite pe uscat, deasupra nivelului 
mării şi departe de țărm, insulele de corali ridicate mult 
deasupra nivelului mării — toate acestea arată că în re- 
giunile respective s-a produs o înălțare sau o coborîre a 
țărmului mării. Cît despre scufundarea ţărmurilor, acest 
proces este evidenţiat de ruinele unor orașe descoperite 
pe fundul mării, de resturile de vegetaţie arborescentă 
de pe fundul mării de terasele marine inundate, de văile 
fluviatile acoperite de mare și de adîncimea mare (peste 
40—60 m) a calcarelor coraligene din care sînt construite 
recifele coraligene. 

Dacă nivelul mării în raport cu ţărmul nu se înalță 
treptat, ci dintr-o dată, iar această ridicare rapidă alter- 
nează cu perioade mai lente, atunci pe țărm apar o serie 
întreagă de terase marine, la niveluri din ce în ce mai 
ridicate. În mod firesc, formarea oricărei terase noi este 
precedată de inundarea celei anterioare. Terasele marine 
inundate dovedesc o transgresiune marină în cursul că- 
reia ridicarea nivelului mării (scufundarea continentului) 


Terase marine și faleze vechi pe un țărm. care a suferit o 
ridicare 

s-a produs cu perioade mai lente suficiente pentru for- 
marea podurilor teraselor. 

Mișcările pozitive sau de ridicare a nivelului mării 
deasupra țărmului se produc prin scufundarea uscatului; 
este vorba de o serie de mișcări tectonice epirogenice 
negative, așa cum se observă pe coastele Bretaniei, pe o 
mare parte a coastelor engleze, olandeze, daneze, dobro- 
gene şi pe întreg ţărmul norvegian. Nivelul apei ridi- 
cîndu-se, conturul litoral devine din ce în ce mai nere- 
gulat, marea pătrunde în văi, se formează promontorii 
și insule. În Olanda acest fenomen de scufundare a usca- 
tului a dat naștere Golfului Zuiderzee. Pe coasta de est 
a Dobrogei, toate văile au ajuns cu fundurile lor sub ni- 
velul mării, fiind transformate mai întîi în golfuri și apoi 
în limanuri, prin întreruperea legăturii lor cu marea. 
Așa s-au format lacurile : Siutghiol, Techirghiol, Tatla- 
geac și Mangalia. 

Cînd mișcarea de scufundare a uscatului încetează, 
atunci eroziunea își începe acţiunea prin atacarea pro- 
montoriilor și prin umplerea băilor şi a golfurilor cu se- 
dimente, contribuind astfel la îndreptarea liniei ţărmu- 
lui. 'Țărmurile care se prezintă în astfel de condiţii sînt 
cele mai favorabile așezărilor omenești, porturilor și pes- 
căriilor și sînt de fapt cele mai populate. 


Influenţa unei mișcări negative a nivelului mării se 
manifestă printr-o simplificare a liniei țărmului, pentru 
că aceasta se ridică la suprafaţă ca un fund modelat prin 
sedimentare, care nu mai are un aspect sinuos. 

Asemenea terase litorale se găsese pe coasta occiden- 
tală a Scoției, în Islanda și în Norvegia. Localitatea Gué- 
rande, pe coasta de vest a Franţei, era altădată port, iar 
acum se găseşte în interiorul uscatului. Și în alte părţi 
ale globului se produc ridicări și scufundări ale ţărmuri- 
lor, căci cu toată aparența sa de imobilitate, suprafaţa 
pămîntului este supusă în mod continuu unor mișcări os- 
cilatorii. Astfel, țărmul de est al Groenlandei se ridică, 
în timp ce ţărmul de vest se scufundă, ca și nord-estul 
Americii de Nord. În Oceanul Pacific sint două zone care 
se scufundă și, între ele, una care se ridică. Primele două 
cuprind insulele Societăţii, Caroline, Gilbert, Marshall 

Schema transformării unei for me litorale 


etc. apoi Noua Caledonie, Australia și bazinul Oceanului 
Indian cu insulele Chagos și Maledive. Zona care se ri- 
dică cuprinde : Noua Zeelandă, Insula Kermadek, insu- 
lele Noile-Hebride, insulele Solomon și Noua Guinee, cu 
bifurcaţii spre insulele Filipine şi spre Djava şi Su- 
matera. 

Nu trebuie să uităm însă că evoluţia țărmului este 
strîns legată de nivelul mării, care nu rămîne niciodată 
constant. În decursul secolelor, continentele, împreună 
cu marginile lor — țărmurile mării — se ridică şi coboa- 
ră. Astfel, o dată cu fiecare nivel al mării începe din 
nou procesul de abraziune a țărmului. Țărmul poate să 
se scufunde şi să se ridice de cîteva ori. În perioada de 

ridicare, fundul lat al mării este descoperit și ia aspectul 
de țărm jos. Între timp, apele continentale brăzdează li- 
nia țărmului prin văile lor, se produce o nouă scufun- 
dare și marea formează iar un țărm cu golfuri. Așa se 
desfăşoară această acţiune seculară de nivelare şi de re- 
tezare a marginilor continentelor, care constituie doar 
unul din procesele ce au loc în viaţa geologică a scoarţei 
pămîntului. 


3. Vulcanism şi cutremure de 
pământ 


Fenomenele tectonice şi vulcanismul imprimă litoralului 
marin un aspect particular. Vulcanii de pe litoralul con- 
tinentelor modifică îndeosebi țărmurile, fie prin adău- 
gare de cenușă şi lavă, fie prin distrugere, producînd rup- 
turi în uscat în care pătrund apele mării sub formă de 
golfuri (de ex. țărmurile Greciei). 

Dintre cele două emisfere, cea nordică, care are cea 
mai mare întindere continentală, este de fapt cea mai bo- 
gată în vulcani. Însă este de remarcat că activitatea erup- 
tivă se limitează mai mult la ţărmul occidental al noului 
continent, pe cînd la vechiul continent, ea se concentrea- 
ză pe ţărmul său oriental. Dintre cele două oceane, cu 
întinderi pînă în regiunile polare Oceanul Atlantic este 
cel mai sărac și Oceanul Pacific cel mai bogat în vulcani. 
O centură aproape neîntreruptă de centre eruptive vul- 
canice face înconjurul Oceanului Pacific. 

S-a constatat în timpul cercetărilor Anului geofizic in- 
ternaţional că pe Antarctida nu sînt cutremure de pă- 
mînt, cu toate că există un vulcan în acţiune. 

Un exemplu de vulcanism cu modificări violente ale 
reliefului terestru este oferit de vulcanul Krakatoa, care 
se ridică pe mica insulă cu același nume dintre insulele 
Iava și Sumatra, din Indonezia. În anul 1883, Kra- 
katoa a făcut să dispară printr-o violentă erupție explo- 
zivă 2/3 din suprafaţa insulei de 33 km?, proiectînd în 
aer 18 km? de sfărîmături și acoperind cu lavă incan- 
descentă jumătate din munte. 

La începutul lunii ianuarie 1958 s-a produs o puter- 
nică explozie submarină în apropiere de insula Fayal 
din grupul insulelor Azore (Oceanul Atlantic) care s-a 
soldat de astă dată cu apariţia unei insule nou formate, 
Ilha Nova, înaltă de 80 de metri şi care este însuși conul 
vulcanului. 

Insula Raoul, importantă staţiune meteorologică la 600 
mile nord-est de Noua Zeelandă, a fost complet evacuată 
în noiembrie 1964 din cauza intensificării activităţii vul- 
canice, înregistrîndu-se 20 de cutremure pe zi. 

Cutremurele de pămînt sau seismele se produc în tim- 
pul erupţiilor vulcanice, erupţiilor submarine sau mişcă- 
rilor tectonice. Ele pot apărea chiar fără fenomene vulca- 
nice propriu-zise. 

Cutremurele de pămînt se ivesc în lungul faliilor sau 
în apropierea marilor adîncimi oceanice, adică acolo unde 
există dezechilibru în coaja Pămîntului. 

Prin aceste fenomene seismice se aduc modificări im- 
portante formei litorale a fundului submarin. 

Numai începînd din secolul al XX-lea pînă în anul 
1965 au fost înregistrate pe glob 17 cutremure cu carac- 
ter catastrofal, în care au pierit circa 500 000 de oameni. 
Cutremurele cu cea mai mare intensitate au fost cele 
produse în Chile începînd de la 22 mai 1960. Ele s-au 
succedat aproape fără întrerupere timp de şase zile. Aces- 
tea au fost cele mai puternice cutremure cunoscute pînă 
în zilele noastre și au fost înregistrate de toate seismo- 
grafele de pe glob. 

Unele cutremure au provocat valuri uriaşe, care au 
lovit întreaga coastă a Pacificului din America de Nord, 
din America Centrală și de Sud, pînă în Japonia și Fili- 
pine, valurile ajungînd pînă în Alaska și în toate insulele 
din Pacific unde au provocat numeroase victime și pagu- 
be materiale. 


4. Acţiunea organismelor marine 
Organismele vii joacă un rol important în transformarea 
aspectului ţărmurilor maritime şi oceanice. Este de ajuns 
să se parcurgă țărmul, mai cu seamă în regiunile cu fa- 

Apărarea țărmului de către o insulă 


leze calcaroase, pentru a recunoaşte intensitatea activită- 
ţii desfășurate de o sumedenie de nevertebrate. Aceste 
animale găuresc fără încetare piatra, pentru a-şi lărgi 
locașul în care trăiesc. Fiecare individ scoate sub formă 
de praf foarte fin o cantitate din stîncă ceva mai mare 
decît corpul său. Pentru că sînt miliarde de asemenea 
organisme, reunite pe un spaţiu întins al ţărmurilor, ele 
reușesc prin munca lor — adunată în timp — să distrugă 
faleza. - Stîncile găurite devin sfărîmicioase. Ciuruite de 
galerii, în cele din urmă ele se prăbușesc. Aşa se explică 
prezenţa milului cenușiu de pe lingă unele țărmuri cal- 
caroase. 

Unele animale nu se mulțumesc numai cu roca calca- 
roasă, ci atacă bazaltul și chiar granitul cel mai- dur. 
Dintre acestea, molusca Pholas dactylus este cea mai 
„activă“. După cum cariul găurește lemnul, săpînd gale- 
rii întortocheate, tot aşa această moluscă perforează pie- 
trele cele mai tari. 

Moluștele care perforează stîncile acţionează fie meca- 
nic — întrebuințînd scoicile lor (de ex. Pholas) cu ex- 
crescențe dinţate situate pe marginea anterioară a co- 
chiliei drept pile — fie chimic, cu ajutorul acidului car- 
bonic sau al unui alt acid (de exemplu Lithodomus). Or- 
ganismele care acționează mecanic se învîrtesc în timpul 


1 Asemănător cu aceasta, molusca vermiformă Teredo navalis 
roade și sfredeleşte toate obiectele şi construcţiile de lemn — 
submerse, pricinuind astfel mari deteriorări  ambarcaţiilor şi 
unor lucrări portuare. 

„lucrului“ în galeria lor; celelalte nu se rotesc; de 
aceea, la multe dintre ele, galeria are în secţiunea trans- 
versală o formă ovală, destul de alungită. La moluștele 
perforante, deseori scoica este destul de răsucită. La Spi- 
rodomus (din carbonifer) răsucirea a mers atît de depar- 
te, încît toată scoica s-a transformat într-un adevărat 
sfredel. 

Chiar de la începutul vieţii, lor, aceşti „mineri“ neobo- 
siţi întreprind perforarea rocilor pe care le întîlnesc în 
cale. Ei fac mai întîi o gaură mică în piatra în care se 
instalează. Apa le procură o hrană suficientă. Încet, încet 
organele acestor vietăţi se dezvoltă şi sînt silite să-și lăr- 
gească locuinţa, vîrîndu-se în ea tot mai adînc. La înce- 
put, indivizii înaintează, aproape în sens orizontal. Ajunși 
la o oarecare adincime, ei îşi schimbă brusc direcţia și 
sfredelesc piatra de sus în jos. Galeria unei asemenea 
moluște are aspectul unei pipe, al cărei ciubuc comunică 
cu marea. Prin orificiul acestui locaș, marea introduce 
zilnic hrană animalului prizonier şi în același timp extra- 
ge praful de rocă produs de acesta şi care se depune pe 
fundul submarin. 

În afară de moluște, mai sînt şi alte mici organisme 
care ajută marea în acţiunea ei de înghiţire a unei părți 
din uscat și de depunere a lui pe fund. Astfel, dintre ane- 
lide (viermi inelaţi) se citează Polydora ciliata, care ciu- 
ruiește calcarele cele mai tari. 

Dintre spongierii perforanți, Cliona vastiphica acţio- 
nează în mod asemănător, cu observaţia că ei atacă și 
scoicile, săpînd și în ele galerii ; în felul acesta, spongierii 
produc pagube grave bancurilor de stridii din crescătorii. 

Dintre echinoderme, aricii de mare sapă cel mai pu- 
ternie în granitul tare, formînd alveole emisferice, în 
care se adăpostesc. Pe ţărmul de vest al Europei se văd 
stînci ciuruite de găuri, de forma unor cupe de mărimea 
unei jumătăţi de portocală, în care se adăpostesc aricii 
de mare. Ei produc aceste scobituri, învîrtindu-se uşor 
și atacînd piatra cu ajutorul substanţelor acide pe care le 
secretă. 

Acţiunea liniștită, imperceptibilă, însă continuă a tutu- 
ror acestor ființe produce efecte imense ; ele fac să dis- 
pară mari suprafețe din litoral, pe care-l transformă în- 

tr-o masă fină ce se depune, împreună cu celelalte sedi- 
mente, pe fundurile abisale. 

Un alt mod, interesant, de modelare a țărmului, este 
atorit unor viermi inelaţi (Leucodora). Aceşti viermi 
redelesc rocile cele mai diferite din unele locuri de pe 
țărmul Franţei,  putindu-se acumula uneori pînă la 
300 000 de indivizi pe m°. Ei își construiesc o căsuţă tu- 
ulară din particule de nisip. Reuniţi în colonii şi lipin- 
u-și tuburile unele de altele, ei formează adevărate zi- 
uri, cu înfăţişarea unor faguri de albine. În anumite 
puncte ale țărmului, viermii inelaţi își fac edificii care 
acoperă părţi importante de teren. Astfel, în Baia Can- 
cale, pe ţărmul de nord al Franţei, se găseşte „bancul 
hermulelor“, un adevărat recif care a cotropit bancurile 
de stridii din apropiere: 

În acţiunea de transport, vieţuitoarele au un rol secun- 
ar, atît pe continent, cît și în apele mării. Unele alge 
e dimensiuni pînă la 305 m, ca cele din Marea Sarga- 


no 


aog 


a 


selor se fixează pe stîncile țărmului, din care smulg une- 
ori bucăţi, pe care le poartă, sub influenţa curenților, pînă 
departe în largul mării. 


Există însă şi organisme marine care manifestă acţi- 
uni de protejare a țărmului. Astfel, algele și ierburile 
marine (Zoostera) sînt aruncate de valuri pe țărm, con- 
tribuind, după putrezire, la formarea milului și a nisi- 
purilor de pe plajă. Coralii clădesc bariere calcaroase 
care apără ţărmul de acţiunea valurilor. La tropice, tufi- 
șurile de mangrove protejează, de asemenea, ţărmul și 
favorizează acumularea milului viscos în zona litorală. 


5. Activitatea omului 


'Țărmurile mărilor sînt, de obicei, foarte populate; în 
multe insule, regiunile din interior sînt aproape nelocui- 
te, populaţia fiind grupată mai ales în zona litorală. Dez- 
voltarea navigaţiei a dat naştere la centre cu o intensă 
activitate economică, așezate pe țărmurile mării, centre 
care au devenit mari porturi şi staţiuni balneare. Aceste 
așezări omenești au schimbat radical aspectul litoralului 
în multe părţi ale lumii. 

Schema acţiunii de apărare 
a sparge-valului submarin 
(înainte de construirea 
sparge-valului—sus; în pri- 
mul an —la mijloc şi în al 
doilea an — jos) 


Cantități uriaşe de material au fost transportate pe li- 
toralul mării pentru ridicarea oraşelor și a porturilor, 
pentru construirea digurilor şi pentru consolidarea ţăr- 
murilor sau pentru înălțarea farurilor și a staţiilor de 
semnalizare. Făcînd asemenea lucrări, omul modifică 
continuu și înfățișarea țărmului ; acesta este unul din 
aspectele luptei permanente, multilaterale și complexe 
pe care o duce omul pentru supunerea forțelor naturii. 

Dacă forțele naturii conlucrează atit la distrugerea 
şi la modelarea ţărmurilor, cît și la apărarea lor (spre 
exemplu prin barierele calcaroase ale recifelor corali- 
gene), contribuţia omului la modificarea aspectului ţăr- 
murilor maritime și oceanice are numai un caracter con- 
structiv. 

Mijloacele de luptă împotriva distrugerii țărmului sînt 
diferite : sarcina științei este de a le găsi pe cele mai 
sigure și mai avantajoase. Cunoscînd forțele care acţio- 
nează asupra țărmurilor și modul cum schimbă ele con- 
figuraţia acestora, omul poate dirija procesul în folosul 
lui și chiar să silească forţele distrugătoare să conlucreze 
la consolidarea țărmului. 

Cînd trebuie apărate sectoare litorale foarte valoroase, 
omul recurge la diferite mijloace, folosind și forțele na- 
turii. În acest sens, „sparge-valurile“* submarine şi teres- 

tre îndeplinesc și un rol activ. Sparge-valul este format 
dintr-un şir lung de masive de beton compacte și prinse 
între ele, situate la 30—50 metri de țărm ; limita ante- 
rioară a masivelor este în pantă ușoară, iar cea poste- 
vioară — verticală. Valurile ce trec peste aceste sparge- 
valuri pierd circa 750% din energia lor ; totodată, ele a- 
runcă peste sparge-val diferite materiale de eroziune, 
pe care le depozitează în spatele lui și formează treptat 
o plajă, care apără ţărmul de restul valurilor slabe. 

Lupta contra forţei mării necesită eforturi foarte mari, 
ducînd adeseori la adevărate lucrări de transformare a 
naturii. 

În multe țări s-au întreprins mari lucrări în această 
direcţie. Uniunea Sovietică pășeşte astăzi la realizarea 
unor construcţii cu adevărat gigantice, cum este canalul 
care va lega Marea Neagră de Marea Caspică. ! 

Printre alte lucrări spectaculoase care au schimbat în- 
făţișarea geografică a unor regiuni ale globului, deter- 
minînd şi schimbarea drumurilor maritime între conti- 
nente, se numără marile sisteme de diguri din Olanda, 
Canalul de Suez între Marea Mediterană şi Marea Roșie, 
Canalul Panama care leagă Oceanul Atlantic cu Oceanul 
Pacific, Canalul Sulina care pune în comunicaţie mările 
şi oceanele cu interiorul Europei etc. 

Dacă adăugăm la operele efectuate de mîna omului 
ucrările efectuate la noi în țară — prin construcția por- 
turilor Sulina, Mangalia și Constanţa, prin îndiguirile 


1 După cum se știe, nivelul Mării Caspice este în continuă 
scădere. Ceva mai mult, prevederile pe termen lung arată că 
peste 10—11 ani nivelul Caspicei va scădea cu încă 1,5—2 m, 
astfel că navigația şi pescuitul vor fi periclitate. Pentru comba- 
terea acestui fenomen atît de dăunător, proiectul ing. sovietic 
B. Kajinski prevede săparea unui canal lung de 900 km care 
să unească Marea Neagră (la strîmtoarea Kerci) cu Marea Cas- 
pică (în regiunea Mahacikala). Cum între cele două mări există 
o diferență de nivel de 28 m, s-a calculat că anual vor trece din 
Marea Neagră în Marea Caspică 62,5 miliarde m? de apă. Da- 
torită acestei diferențe de nivel, pe canalul nou creat se va putea 
construi şi o hidrocentrală electrică cu o putere de 450000 kW. 
În legătură cu această problemă există şi alte păreri, cum ar fi 
aceea de a aduce o parte din apele rîurilur Siberiei vestice în 
Marea Caspică. 

aflate în curs de executare în lunca Dunării și în Deltă 
— se vede ce rol important îl are activitatea omului la 
modificarea malurilor mării și ale apelor în general. 


C. INSULELE 


Insula este o suprafaţă terestră, în general puţin întinsă, 
supusă din toate părţile influenţei întinderii de apă care 
o înconjoară. 


În afara celor cinci continente, la care se adaugă și 
continentul Antarctic, care reprezintă marea 'masă a us- 
catului, oceanul planetar este presărat cu numeroase 
insule, a căror suprafaţă este de cca 8 300 000 km?” (fără 
Groenlanda). 

Singură Groenlanda, cea mai mare insulă de pe pă- 
mînt, are o suprafaţă de 2176000 km”, din care 
1 834 000 km? sînt acoperiţi cu ghețari. 

După poziţie, litologie şi geneză se deosebesc insule 
continentale și insule oceanice. 


1. Insulele continentale 


Insulele continentale s-au desprins din continente mai de 
mult sau sînt resturile unor părţi ale continentelor scu- 
fundate. Deşi sînt despărțite de continente printr-o întin- 
dere de apă, totuşi aceste insule, prin baza lor, continuă 
să fie legate de corpul continentului. Baza unora dintre 
ele se sprijină fie pe platforma continentală (de ex. No- 
vaia Zemlea, Vranghel, Terra-Nova, Marea Britanie cu 
Irlanda, Tasmania etc.), fie pe poviîrnișul continental (de 
ex. Madagascar, Ceylon, Sardinia, Corsica etc.). 

Insula Șerpilor, numită în antichitate Fidonisi, singura 
insulă din largul Mării Negre, și insula Popina din ccm- 
ptexul Razelm sînt resturi aie dealurilor Dobrogei, care 
se întindeau peste Mahmudia, departe în Marea Neagră, 
pînă în Crimeea. Insula Şerpilor este situată spre larg de 
litoralul maritim al Deltei Dunării, la o distanță de 48 
km în direcţia E-NE de farul de la Sulina. Constituită 

din gresii, conglomerate și cuarţite, insula are o supra- 
faţă de 17 ha, acoperită în mare parte cu guano (prove- 
nit de la miile de păsări care o populează în timpul clo- 
citului) și un perimetru de 1980 de metri. Punctul cel 
mai înalt al insulei este situat la 49 m faţă de nivelul 
mării și 72 m faţă de fundul apei. 

Puimii vizitatori care au debarcat pe țărmurile acestei 
insule și de la care știm cum arăta ea acum 2500 de ani 
au fost corăbierii heleni. Pe atunci, insula însuma o su- 
prafaţă de 4 ori mai mare decit cea actuală, mărturie 
fiind stâncile submerse din jurul ei aflate la cîteva sute 
de metri în larg (și care fac astăzi periculoasă apropie- 
rea de ţărmul ei). 

Cercetările geologice întreprinse de oamenii de știință 
ruşi în perioada 1819—1841 au redat științei o gamă bo- 
gată de dovezi ale civilizaţiei antice, printre care 2000 
de monede grecești, romane şi calipidice, precum și res- 
turile templului consacrat eroului troian Achile, de formă 
pătrată cu fiecare latură de 29,87 m. Materialul ruinelor 
templului a fost folosit de foştii stăpînitori ai insulei, tur- 
cii, prin anul 1846, la construirea farului şi a clădirii pă- 
zitorilor lui. 

Aceste mărturii ale civilizaţiei helene de acum 2 500 
de ani dovedesc că stîncile submerse din jurul insulei, 
erodate de valurile mării, constituiau împreună cu stînca 
rămasă de astăzi o insulă cu o suprafață apreciabilă, 
prevăzută cu golfuri bine adăpostite, care permiteau na- 
vigatorilor greci în peregrinările lor prin Marea Neagră 
să-și ancoreze triremele lor cu toată siguranţa pe fundul 
golfurilor. 

Soarta insulei însă este ameninţată. Vînturi puternice 
din toate direcţiile generează valuri de 3—4 m înălţime, 
care, cu forța de aproape 200 cai putere pe cm?/s, vor 
șterge în decurs de circa 1500 de ani această insulă de 
pe hărţile marine. 

Insulele continentale, numite și insule dezmembrate, 
trădează proveniența lor continentală prin concordanța 
structurii lor geologice cu a acelui continent din care 
s-au desprins, precum şi prin asemănarea florei și a fau- 
nei lor. Insulele care au rămas izolate din timpuri foarte 
vechi au specii endemice proprii : Celebes, Ceylon, Antile. 

Uneori, insulele — îndeosebi cele stincoase — sînt uni- 
te cu țărmul printr-un prag numit „tombolo“. El poate 
fi simplu, ca la Gibraltar, sau dublu, ca la Monte Argen- 
tario. În acest caz, țărmurile sînt mai bine apărate și 
consolidate. 

Insulele au jucat și joacă un rol însemnat în viaţa oa- 
menilor, fapt pe care îl vom ilustra aici prin cîteva exem- 
ple cu caracter de curiozităţi științifice. 

O insulă cu triplă însemnătate este Bahrein, din Golful 
Persic. Celebritatea i-au adus-o zăcămintele de petrol şi 
perlele sale. Dar asta nu e totul. Nisipul galben al insu- 
lei este presărat cu vreo sută de mii de tumuli, coline 
mici artificiale, morminte construite cu vreo 3000 de 
ani î.e.n. de vechii sumerieni, care trăiau pe atunci la 
nord de Golful Persic. Iată deci că încă de acum cinci 
milenii primele civilizaţii aveau tentaţie spre viața 
insulară. 

Mica insulă Gotland din Marea Baltică, denumită insu- 
la Vikingilor, a jucat şi ea un rol foarte însemnat timp 
de mai bine de opt secole, prin comerţul ce-l făcea în 
special cu Rusia, Bizanțul și cu Engliterra devenind în 
scurtă vreme „Cartagina Balticii“. Marea a săpat în ţăr- 
murile ei peșteri adînci, folosite de întreprinzătorii vi- 
kingi pentru adăpostirea bogățiilor lor. 

Insula Djerba din golful Gabes, aproape de coasta Tu- 
nisiei, a atras atenţia lui Homer, căci aici a fost una din 
escalele lui Ulysse în timpul călătoriei sale de întoarcere 
spre Itaca. 

Insula Cipru, cu frămîntata ei istorie, a dat numele său 
aramei — cupru —, pe timpul romanilor acest metal con- 
stituind o însemnată bogăţie a insulei, cu care locuitorii 
ei făceau un întins comerţ. 


2. Insulele oceanice 


Insulele oceanice nu au nimic comun cu continentele, adi- 
că n-au făcut niciodată parte dintr-un continent, ci au apă- 
rut cu totul independent. În general, insulele oceanice au 
întindere mică, iar fauna și flora lor sînt bogate în forme 

endemice (răspîndite pe o suprafață restrînsă) şi în tipuri 
proprii vechi. 

Toate grupurile de insule, foarte diferite, împrăștiate în 
Oceanul Pacific și cuprinse între coastele orientale ale 
Asiei și țărmurile occidentale ale Americii, precum și cele 
situate la sud și sud-est de Indochina constituie, după 
geografi, Oceania. Această lume aparte, de insule, cuprin- 
de patru regiuni geografice : Malaesia, cu insulele indo- 
neziene (Sumatera, Djava, Kalimantan, Celebes,, Flores, 
Bali, Timor ș.a.) și insulele Filipine ; Melanezia cu insu- 
lele și arhipelagurile : Noua Guinee, Moluce, Amiralității, 
Bismarck, Solomon, Santa Cruz, Noua Caledonie, Viti, 
Noile Hebride și Figi ; Micronezia (la nord de Melanezia) 
cu arhipelagurile Bonin, Mariane, Palau, Caroline, Mar- 
shall, Gilbert și Ellice ; toată partea de est a Oceaniei o 
formează Polinezia cu arhipelagurile Havai, Ecuatoriale, 
Fenix, Samoa, Marchize, Tonga (Cook, Societăţii, Tua- 
motu, Tahiti, Tubuai, Mangareva, Noua Zeelandă şi 
Tasmania, insula Paștelui și Galapagos. 

Printre insulele oceanice unele reprezintă un mare izvor 
de bogății naturale datorită depunerilor de guano. Aşa 
sînt insulele situate în largul țărmului peruvian. Aici, la 
distanţe cuprinse între 3 şi 35 de mile de coastă se află o 
serie de insule izolate sau grupate, ca Lobos de Tierra, 
Lobos de Afuera, Pescadores, San Lorenzo și altele. 
Aceste insule constituie locul de clocit a milioane de 
păsări, care se hrănesc cu ceea ce le dau apele de supra- 
aţă. El au fost descrise recent de profesorul dr. M. Bă- 
cescu, care a luat parte la expediția americană de 40 de 
zile în Oceanul Pacific în 1966 : 

„Contemplînd de pe punte țărmurile care se îndepăr- 
au, sîntem deodată izbiţi de un miros neplăcut. Se ves- 
tesc astfel insulele de guano sau “insulele albe», cum le 
numesc localnicii. Pustii, lipsite de orice vegetaţie, insu- 
ele acestea sînt o adevărată bogăţie pentru economia 
Perului. Păsările numite de localnici «guanai», care-și fac 
cuibul aici, sînt producătoarele celui mai bun îngrășă- 
mînt natural din lume, de 30 de ori mai activ decît gu- 
noiul de grajd. Anual ele depun 350 000 tone de guano 
pe insule. Cam din șapte în șapte ani cînd curentul cald 

«El Ninio» dinspre ecuator pătrunde între litoralul peru- 
vian și curentul Humboldt, îndepărtîndu-l cu 200—300 
km spre larg, guanaii, negăsind cantitatea necesară de 
pește, pier cu duiumul, iar valurile clădesc pe țărm din 
cadavrele lor adevărate dune“. 

Guanoul a fost folosit cu secole în urmă de incaşi, iar 
grija faţă de păsările guanai era atît de mare, încît ori- 
cine pătrundea în perioada clocitului pe insule era pe- 
depsit cu moartea. Și azi ele se află sub protecţia specia- 
lă a legii, iar stîncile pustii, de rocă roșie, cu căciula lor 
albă de guano, nu pot fi vizitate decît cu permis special. 

Insulele oceanice se mai deosebese și după modul de 
formare, unele avînd o geneză legată de vulcanism, altele 
fiind generate de acţiunea constructivă a coralilor. 

Erupția unui vulcan pe fundul mării constituie înce- 
putul formării unei insule vulcanice. În locurile de mică 
adincime, insula se poate forma într-o singură fază. ! 
Dacă însă insula se înalță de la adîncimi mari, ea apare 
la suprafaţă de obicei după erupții repetate, ca urmare a 
depunerii materiei rezultate din aceste erupții vulcanice. 
Astfel de manifestări ale vulcanismului submarin se re- 
cunosc adeseori la suprafaţa apei după fragmentele plu- 
titoare și după scoriile (bucăţi de lavă poroasă) aflate în 
acea regiune, după bolborosirile de gaze însoţite de flă- 
cări ce se degajă din adincuri, după întinsele cîmpuri de 
cadavre ale organismelor marine etc. 

Insulele vulcanice sînt înalte, deoarece ele continuă să 
crească şi după apariţia lor deasupra nivelului mării. 


t În anul 1796, navigatorul rus Kotzebue a observat aproape 
de Umnak naşterea unei insule (din grupul Aleutinelor), pe „care 
a denumit-o „Bogoslav“. După 8 ani, niște vînători 
această insulă, înaltă de 116 metri și au constatat că apa 
jurul ei avea o temperatură ridicată, iar terenul ei era atît de 
cald, încît prin unele locuri nu se putea trece. În anul 1819, 
insula s-a ridicat la 130 metri, în 1880 s-a redus la 80 metri, iar 
în 1883 s-a ridicat din nou pînă la 200 metri. Fenomene similare 
s-au observat recent în zona Azorelor, a Irlandei etc. 

Insula Havai, formată din 5 vulcani care s-au conto- 
pit între ei (doi dintre ei, Mauna Loa şi Kilauea, sînt ac- 
tivi şi în prezent), este caracteristică în această privinţă. 
Baza vulcanului Mauna Loa se găsește la o adincime de 
4 600 m., iar înălţimea lui deasupra nivelului mării este 
de 4166 m; deci, giganticul edificiu vulcanic se înalţă 
cu 8766 m deasupra fundului mării, adică aproape atin- 
ge înălțimea lui Ciomolungma (Everest). 

Insulele vulcanice sînt răspîndite în toate oceanele, la 
diferite latitudini. Pe ele se fixează în multe cazuri cora- 
lii și alte organisme constructoare, dînd naștere recifelor, 
atolilor și insulelor de corali. 

Adesea se pot vedea pe insulele din Pacific torente de 
lavă solidificată ajunsă pînă la ţărmul mării. 'Țărmurile 
stîncoase şi prăpăstioase alternează cînd cu plaje de nisip 
în spatele cărora se întind văi cu arbori şi palmieri, cînd 
cu maluri joase pe care domină desișurile de mangrove. 
Versanții înalţi ai insulelor vulcanice, situaţi în calea vîn- 
turilor alizee, care aduc umezeală, sînt acoperiţi de vege- 
taţie tropicală bogată și deasă. Pe versanţii opuşi, care nu 
sînt bîntuiţi de vînturi, vegetaţia este mult mai săracă, 
iar colinele sînt acoperite de iarbă, mărăciniş uscat şi lăs- 
tăriș. 

În Marea Mediterană, cele mai cunoscute insule vulca- 
nice sînt: Lipare (Stromboli), Pantelleria, Santorin; în 
Oceanul Atlantic — Azorele, Jan Mayen, Madera, Ascen- 
sion, Sf. Elena, Martinica. În Oceanul Austral : Tristan 
da Cunha, Bouvet, Crozet, Kerguélen, Amsterdam ; în 
Oceanul Indian — Comore, Mascarene. În Oceanul Paci- 
fic, insulele vulcanice sînt foarte numeroase. Aici, ele sînt 
situate atît central (multe dim insulele Oceaniei, insulele 
Havai etc.), cît și pe margini (Galapagos, Juan Fernan- 
dez, o serie din insulele Sondele Mici, insula Paștelui 
etc.). În mijlocul Oceanului Atlantic, stîncile St. Pierre 
și St. Pau. sînt simple „vîrfuri eruptive“ 1, 


1 Pe aceste insulițe au fost descoperite recent (1965) unele roci 
considerate a fi cele mai vechi de la suprafața pămîntului. Pe 
baza analizelor efectuate cu ajutorul stronţiului radioactiv, s-a 
putut stabili că vîrsta lor este de 45 miliarde de ani. 

Localizarea vulcanilor pe insule sau pe țărmurile mă- 
rilor se explică prin faptul că litosfera, la limita dintre 
mări și continente, posedă cea mai mare mobilitate, adi- 
că are cea mai mare tendință de formare a crăpăturilor. 
Numai rareori se găsesc vulcani în interiorul continente- 
lor ; în acest caz, ei sînt situaţi de-a lungul marilor frac- 
turi continentale (Africa de est). 


Insulele de corali sînt joase și reprezintă una din nu- 
meroasele construcţii clădite pe corali! — cunoscute sub 
numele de recife coraligene sau de madrepore. Aceste 
insule depășesc rareori 250 sau 500 m în lăţime. în 
schimb se pot întinde pe cîţiva kilometri în lungime. Joa- 
se și piate ca o masă, ele n-au decit cîțiva metri înălțime, 
astfel că valurile și vîntul spulberă peste ele nisip şi 
fragmente de corali. Totuşi, stratul subţire de pămînt de 
pe ele face posibil să crească o vegetaţie luxuriantă. Re- 
cifeie coraligene sînt formaţiuni caracteristice mărilor 
puţin adînci, mai ales pe platforma continentală. Relie- 
furile ridicate ale fundurilor Oceanului Pacific şi Ocea- 


1 Coralii sînt zoofite (animale cu aspect de plante), organisme 
marine ce fac parte din încrengătura Celenterate, clasa Antho- 
zoare; exemple tipic coralul sau mărgeanul roşu (Corallium 
rubrum) şi hexacoralii. La formarea recifelor participă şi hidroizii 
(Millepora), bryozoarele (Victorella, Cristatella, Flustra) şi algele 
calcaroase. 

Coralii au aspectul unui arbore rămuros, format dintr-o parte 
centrală (polipier), constituită din CaCO, şi FeO; care se utili- 
zează în bijuterii. Polipierul este acoperit cu o masă cărnoa 
(sarcosom), cu mici cavităţi în interiorul cărora se află indi 
(polipii). Fiecare polip are opt braţe, crestate şi albe, considerate 
odinioară flori de coral. 

Coralii se hrănesc cu alge, cu protozoare și cu tot felul de or- 
ganisme planctonice. Ei se înmulţesc prin ouă, prin larve şi prin 
înmugurire și proliferaţie, formînd colonii în chip de rămurele 
sau de crăci cu aspecte infinit de variate şi de un colorit scîn- 
teietor. 

Diverse specii de mărgean cu o nuanţă destul de palidă la lu- 
mina obișnuită, capătă culori verzi foarte vii cînd sînt luminate 
de raze ultraviolete. 

nului Atlantic și, mai ales, vîrfurile vulcanilor submarini 
din apele Australiei sînt deseori încoronate cu formaţiuni 
de recife, alcătuind insule dintre cele mai pitorești. 

Pentru ca recifele să se poată dezvolta, este necesar ca 
mediul marin să îndeplinească anumite condiţii : apa să 
fie limpede (transparentă), să aibă temperatura de 20— 
25°C şi să conţină rezerve suficiente de materie organică. 

Insula se înalță datorită faptului că pe scheletele ani- 
malelor moarte se așază animale vii, care la rîndul lor 
sînt înlocuite de alte generaţii. Creșterea lor se face cu 
1,5—3 cm pe an. Coralii își înalţă construcţiile numai 
puţin sub nivelul mării. Aceste construcţii pot ridica 
și deasupra nivelului apei, datorită îngrămădirii sfărimă- 
turilor de calcar coraligen, sub acţiunea valurilor și a 
mișcărilor pozitive ale insulelor coraligene. 


Colonii de corali 

Schema recifului costier (F — flux; R — reflux); 
a — lîngă țărm înalt; bi— lîngă țărm jos 


Adîncimea maximă pînă la care pot trăi coralii este de 
40—60 m. Totuși, s-au descoperit construcţii de corali și 
la adîncimi mai mari de 300 de metri. 

Coralii sînt mai răspindiţi în regiunile insulelor vul- 
canice. Fără acestea ar fi imposibilă existenţa recifelor 
coraligene în largul oceanului, în regiunile cu adincimi 
mari. La început, de pe fundul oceanului se înalţă un 
con vulcanic ; cînd vîrful acestui con se apropie de su- 


Recif barieră (F — flux; R — reflux) 


prafaţa apei, încep să se dezvolte colonii de polipi co- 
ralieri. t 

Construcţiile coraligene sînt de mai multe feluri : re- 
cife marginale (costiere), recife-barieră şi atoli. 

Recifele marginale (costiere) sînt lipite direct de ţărmul 
unei insule sau de cel al unui continent. În timpul reflu- 
xului: (mareea joasă), reciful rămîne complet descoperit. 


4 La alcătuirea recifelor propriu- -zise participă în primul rînd 
algele, apoi foraminiřerele şi abia în al treilea rînd coralii, ur- 
mați de scheletele de brachiopode, moluște echinoderme, spon- 
gieri etc. 

Recifele-barieră sînt mai mari decît cele marginale și 

se formează de-a lungul țărmurilor în pantă uşoară, la o 
oarecare distanță de ele, de care le desparte o fișie mai 
mult sau mai puţin largă de apă ; acest canal este adese- 
ori în comunicaţie cu marea, astfel că prin el navele pot 
să intre pentru a-și găsi adăpost. 
n afară de Marea Barieră din nord-estul Australiei, 
asemenea recife se mai găsesc în jurul insulelor Noua 
Guinee și în Noua Caledonie (recife alcătuite din calcar 
dur, alb, cu suprafaţa foarte neregulată), apoi în grupu- 
rile de insule Viti, Samoa, Tahiti, Caroline etc., pe am- 
bele ţărmuri ale Mării Roșii, în jurul insulelor Comore 
din Canalul Mozambic și, pe alocuri, la țărmul Braziliei. 
Marea Barieră se întinde, cu mici întreruperi, pe o 
lungime de 2000 km, de la latitudinea de 25*S a Capu- 
lui Sandy, de pe coasta de est a Australiei, pînă la 
strîmtoarea Torres, la o depărtare de coastă de 50—150 
km. În partea meridională a coastei australiene, tempe- 
ratura mult mai joasă a apelor împiedică dezvoltarea 
formațiunilor coraligene. Cu tot adăpostul acestui recif- 
barieră coasta este puţin favorabilă pentru construirea 
de porturi maritime. Laguna dintre coastă și recif este 
presărată cu sute de insule de corali. Privite din avion, 
aceste insulițe par pete aurii pe albastrul mării, iar adîn- 
cul apei prezintă un peisaj cu totul neobișnuit, alcătuit 
din construcţii de corali de un colorit, scînteietor, pe ale 
căror terase ondulează nenumărate alge cu frumoase re- 
flexe de lumină. 

Atolii au forme circulare. Ei închid o lagună mai mult 
sau mai puţin largă, cu diametrul pînă la 50 km şi cu 
adîncimi de pînă la 30 m. Coroana atolului este, de obi- 
cei, întretăiată de mai multe deschideri, prin care se face 
legătura între lagună și mare și care uneori sînt navi- 
gabile. 

Cea mai mare parte a atolilor se află în Oceanul Pa- 
cific. Numărul lor depăşeşte aici 300. Există însă atoli 
și în alte oceane : 68 în Oceanul Indian, 26 în Marea Ca- 
raibilor și unul în Oceanul Atlantic. $ 

Privit de pe puntea unei nave, atolul își etalează plaja 
orbitoare de corali, apoi verdele întunecat al palmierilor 

Atol, aspect general (sus) şi secţiune transversală (jos): 
E — partea emersă de vegetaţie; L — lagună; F — flux; R— re- 


flux; K—corali în lagună; e—regiune bogată în corali; 
0 — limita inferioară de 40 m; Ca — corali de adincime; 
Br — blocuri rupte 


și după aceștia, prin canalele dintre insulițe se zărește al- 
bastrul sau verdele de smarald al apei din lagună. Mai 
departe se află oceanul albastru, iar pe recif spuma de 
argint a valurilor ce se rostogolesc. 

Viaţa locuitorilor de pe atol nu este de loc ușoară, cum 
s-ar crede ; ea este grea prin lupta neobosită pentru exis- 
tență ; luptă pentru hrană, luptă pentru apă de băut, 
luptă pentru spaţiu. Viaţa este însă cu mult mai uşoară 
pe insulele vulcanice mari, atît de mănoase și unde omul 
găsește apă din abundență. 

Lagunele atolilor au forme variate, apa închisă în ele 
avînd o temperatură mai ridicată decît a oceanului din 
jurul atolului. Laguna interioară puţin adîncă de la Tua- 
motu (adîncimea nu trece de 25—35 m) are apă foarte 

caldă: La Funaphuti (în Arhipelagul Ellice), la adîncimea 
de 27 m s-a constatat o temperatură de +31". Unele la- 
gune sînt, prin dimensiunile lor, adevărate mări inte- 
rioare ; cîteva lagune din Tuamotu au o lungime de pînă 
la 55—70 km, iar cele din partea de nord a insulelor Ma- 
ledive — pînă la 140 km (lăţimea, de 30 km). Aici, lăţi- 
mea medie a inelului care înconjoară laguna nu trece de 
0,5 km; alteori însă, diametrul inelului atinge 139 km 
(de exemplu atolul din insulele Maledive, din Oceanul 
Indian). Profilul lor este totdeauna același. Platforma 
inelară, ieșită la suprafaţă, este îngustă, iar înălțimea ei 
rareori trece de 3 m. Pe platforma acoperită cu resturi 
de corali și cu nisip coraligen cresc palmieri care, pri- 
viţi de la distanţă, parcă ar ieși din mare. Apă dulce nu 
există în atoli, şi totuşi această vegetaţie — provenită 
din seminţele aduse de vînturi sau de păsări — crește şi 
se dezvoltă, cu rădăcinile îmbibate în apa de mare. 

Construcţiile coraligene sînt, de obicei, întrerupte. Lîn- 
gă Noua Guinee, insulele Solomon, Noile Hebride, reci- 
fele costiere se întrerup complet în locurile în care apele 
dulci se varsă în mare, precum şi în regiunile în care 
abundă tufișurile de mangrove. Același lucru se constată 
şi în regiunile cu recife-barieră care înconjoară insulele 
de origine vulcanică din Oceanul Pacific — Tahiti, 
Figi ş.a. 

Un interes deosebit îl prezintă „atolii imperfecţi“, adi- 
că acei atoli în ale căror lagune apar insulițe alcătuite din 
roci eruptive şi nu insulițe de corali. Un exemplu este 
Mangarewa (grupa Tuamotu) ; altul — Insula Ermit (la 
vest de insulele Amiralității), în laguna căreia se află 4 
insulițe vulcanice, precum și laguna Truck (în centrul 
arhipelagului Carolinelor) ; în laguna Truck, cu un dia- 
metru de circa 60 km, se găsesc 16 insulițe care au aspect 
de piscuri de munte, una dintre ele atingiînd înălțimea de 
480 metri deasupra nivelului mării. 

În Oceanul Pacific, insulele de corali sînt aşezate pe 
înălțimi submarine orientate, de obicei, de la nord-vest 
spre sud-est (insulele Caroline, insulele Marschall, Mar- 
chize, Tuamotu, Samoa și Tubuai etc.). 

For marea recifelor coraligene, după Darwin: 
a—b, c—d, e—f —nivelul mării; I—insulă vulcanică cu recif de țărm; 1/—insulă 
vulcanică cu recif-barieră; 1/I—atol 


În Marea Mexicană (golful Mexic), coralii au îngustat 
ieşirea Gulfstreamului, astfel că, peste multe milenii, 
factorul biologic va determina închiderea completă a gol- 
ului. Același fenomen se petrece şi de-a lungul insulelor 
Antile, unde se formează o barieră (de la insulele Baha- 
mas și pînă la insula Trinidad) care tinde să închidă 
Marea Antilelor şi s-o separe de Oceanul Atlantic. De 
asemenea, alinierile existente între atolii din Oceanul In- 
dian indică modificări profunde la țărmurile de sud ale 
Asiei. La fel, Marea Roșie este pe cale să sufere modifi- 
cări o dată cu dezvoltarea considerabilă a recifelor cora- 
ligene în regiunea ei de nord. 

În ceea ce priveşte modul de formare a recifelor, există 
mai multe ipoteze. Darwin a fost primul care a arătat 
că scufundarea fundului mării este motivul principal al 
dezvoltării acestor „edificii“. Paralel cu dezvoltarea reci- 
felor se produce și distrugerea lor sub acţiunea valurilor 
și a organismelor perforante. Este suficientă o furtună 
puternică, pentru ca o bună parte dintr-un recif să fie 
smulsă și distrusă. Marile cutremure de pămînt și erup- 
ţiile ce au loc în multe ape populate de recife contribuie, 
de asemenea, la nimicirea acestora. t 


1 Scăderea nivelului mării aduce după sine moartea numeroa- 
selor organisme care rămîn afară din apă. După unii geografi 
mai există o categorie de insule, cele calcaroase, cu înfățișare de 
platou. Țărmurile lor sînt abrupte şi prăpăstioase, brăzdate de 
rîpe adinci şi acoperite cu stînci de forme curioase. Suprafața lor 
este acoperită cu tufă; i hăţișuri de arbori. Ele nu au înălţime 
mare deasupra nivelului apei. 


FUNDUL MĂRII ȘI AL OCEANULUI 


Relieful fundului oceanului a fost format prin aceleași 
procese ca şi relieful continentelor ; și în acest caz s-a 
manifestat influenţa mișcărilor de ridicare și de scufun- 
dare a fundului oceanelor, de formare a cutelor și a fa- 
liilor, precum și acțiunea cutremurelor şi a vulcanilor. 
În prezent se ştie că pe fundul oceanului planetar există 
mari masive subacvatice centrale care formează un sis- 
tem unitar. Un inel de ridicături (pe fundul oceanului) 
înconjoară globul terestru între 40° și 60° latitudine su- 
dică. Din acest inel se ramifică spre nord trei ramuri 
muntoase meridionale : masivul central atlantic, masivul 
central indian și ridicătura est-pacifică. Masivul central 
atlantic are peste 20 000 km lungime. 

Chiar dacă acest relief nu este așa de frămîntat ca ace- 
la al continentelor, el prezintă totuşi forme foarte varia- 
te. Astfel, soclurile pe care stau insulele sînt adesea foar- 
te abrupte. Insula Sf. Elena are pante de 40°, Tristan da 
Cunha — 33%, Cuba — 35%, Sf. Paul, în Atlantic — 62%, 
iar în Mediterana pantele insulei Santorin din arhipela- 
gul grecesc trec de 50°. Ca titlu de comparaţie se indică 
Fujiyama din Japonia, care este unul din vulcanii cu 
forma cea mai regulată şi care nu are decît 35° în pantă 

în partea sa cea mai abruptă, iar la bază panta nu este 
decît de 12 grade — 15 grade. 

În numeroase părţi ale globului sondajele au scos la 
iveală existenţa. pragurilor submarine. Unul dintre cele 
mai caracteristice este acela care barează strimtoarea Gi- 
braltar și separă Mediterana de Atlantic printr-o creastă 
sau un fel de dig stîncos, care se ridică vertical de pe 
fundul mării și care determină, între cele două părţi, ac- 
centuate diferenţe de temperatură a apei. 

În cea mai mare parte, fundul oceanelor are înfățișarea 
unor cîmpii întinse, cu dealuri largi, fără văi adinci și 
fără culmi crestate — un peisaj relativ monoton, puţin 
variat, cu pante în cea mai mare parte reduse. Aici nu 
are cine să dăltuiască relieful. Despre vînt, ploi, variaţii 
de temperatură, ape curgătoare nu se poate vorbi pe fun- 
dul mărilor şi al oceanelor. Numai arar fundul apare 
stîncos și numai acolo unde mai ajunge efectul curen- 
ţilor puternici de la suprafaţă și oprește depunerea mîlu- 
lui. Restul fundului este acoperit cu un mil foarte fin, 
alcătuit din nămolul depus de fluvii sau rezultat din sfă- 
rîmăturile ţărmurilor, praful atmosferic căzut în mare, 
cenușa vulcanilor, nenumăratele celule şi schelete de 
alge, de protozoare sau de moluște, provenite de la supra- 
fața apei. 1 

În afară de unele regiuni marine „închise“ (strîmtori 
sau anumite gropi oceanice foarte adinci şi cu suprafaţa 
mică), fundul oceanului este peste tot convex. El urmea- 
ză pe toată întinderea sa convexitatea pămîntului. Atit 
înălțimile munţilor, cît și adîncimile oceanice nu consti- 
tuie de fapt — luate la scară — decit asperităţi neînsem- 
nate faţă de diametrul pămîntului. 


A. PRINCIPALELE ELEMENTE 
MORFOLOGICE ALE BAZINULUI 
OCEANIC 


Relieful fundului oceanic prezintă mai multe regiuni și 


zone şi anume: regiunea treptei continentale, care cu- 
prinde platoul continental ( cu zonele : prelitorală, lito- 


1 Grosimea milului creşte în fiecare an cu 0,5 mm. 

rală şi sublitorală), taluzul sau panta continentală: (zona 
batială) și regiunea abisală, cu adîncimi de peste 6 000 m 
(fundul oceanic sau albia propriu-zisă) în cadrul căreia se 
întîlnesc gropi sau depresiuni abisale. 

Pe baza sondajelor și a măsurătorilor făcute se indică 
următoarele date privind suprafeţele și adincimile zone- 
lor oceanice : 


tan ANI pia | medie taia) % 
Platoul continental 22,5 90 6,3 
Taluzul continental 43,6 1270 12,1 
Albia oceanică 283,7 4420 78,5 
Depresiunile abisale 11,2 6.100 3,1 


Platoul (platforma continentală) sau, cum i se mai 
spune, „regiunea periferică de mică adîncime“ (şelf) re- 


prezintă prelungirea submarină a continentului, margi- 
nea lui inundată, cu adîncimi de pînă la 200 m. Este un 

Regiunile şi zonele de adîncime ale fundului oceanic 

fel de prispă sau prag continental, cu un povîrniș foarte 
lin. De fapt, schimbarea pantei și nu adîncimea consti- 
tuie adevărata limită a platoului continental. În unele 
părţi, această schimbare de pantă se produce la 100 m, 
în altele la 300 m şi chiar la 500—650 m. 

În general, adîncimea de 200 m marchează bine limita 
unei zone care prezintă interes pentru navigaţie şi pentru 
pescuit. 

Regiunea platoului continental cuprinde mai multe 
zone i 

Zona prelitorală este acea parte a mării care rămîne 
uscată în timpul refluxului (mareei joase). Ea se întinde 
între limita maximă de acţiune a valurilor, spre uscat și 
linia retragerii apelor de la țărm spre mare, sub acţiu- 
nea vînturilor. În partea ei interioară îndeplinește rolul 
unei anticamere a zonei litorale, iar în partea superioară 
face tranziţia spre viaţa geobiotică. 

Zona litorală este porţiunea de mare dintre zona preli- 
torală și linia adincimilor de 100 m, este considerată ca 
limită maximă pentru dezvoltarea algelor marine. 2 


Zona sublitorală este porţiunea de mare dintre limita 
zonei litorale și muchia platoului continental, adică de la 
100 m la 200 m adîncime. 


Deasupra platoului continental (0—200 m), lumina pă- 
trunde în parte pînă la fund, valurile aerisesc bine apa, 
vegetaţia marină (iarba de mare, algele mari și micro- 
scopice, diatomeele, flagelatele) se dezvoltă din abunden- 
tă. Aici numărul vieţuitoarelor este mai mare decît în 
oricare altă parte a mării. 

Suprafaţa platoului continental se prezintă ca o vastă 
cîmpie litorală a Oceanului Planetar ; ca şi cîmpiile te- 


1 În regiunea platoului continental se găsesc mările anexe, li- 
manurile, estuarele, deltele, lagunele şi lacurile litorale. 

2 Pentru flora acvatică (planctonică și bentonică) un minimum 
de asimilare se află în limitele razelor galbene, roşii şi, parțial, 
ale celor verzi ale spectrului. La adîncimea de cca 100 m, con- 
siderată ca limită teoretică, dispar aproape complet razele ri 
și rămîn numai urme de raze galbene și verzi. Pe baza cercetă- 
rilor întreprinse în Oceanul Atlantic, unii oameni de știință nu- 
mesc adîncimea de 100 m „limita laboratoarelor de producţie a 
vieţii marine și a pășunilor animalelor planctonice“. 

restre, ea are numeroase neregularități care, în general, 
nu sînt prea mari (movile, depresiuni, văi submarine, 
terase etc.). 

În regiunile arctice ale Siberiei, platoul continental se 
întinde pînă la o distanţă de 300—650 km de țărm, în 
timp ce în lungul țărmurilor de vest ale Americii de Sua 
este foarte îngust. În Marea Mediterană, în faţa Algeru- 
lui, de la o distanță determinată de bătaia farului, o son- 
dă aruncată de pe navă arată adîncimea de 2000 m ; la 
țărmurile Norvegiei, platoul continental este precedat de 
o platformă orizontală, după care urmează un  taluz 
brusc și apoi platoul propriu-zis. Canalul Mînecii, Marea 
Irlandei, aproape toată Marea Nordului și Marea Baltică 
fac parte din platoul continental. 


Sondajele sonice au demonstrat că pe fundul platoului 
continental se întîlnesc uneori, pe întinderi mari, denive- 
lări sub formă de „dune“ sau de praguri de nisip. In Ma- 
rea Nordului, înălţimea acestor praguri submarine este 
de 10—12 m, iar lungimea lor atinge 200 m. Ele sînt cu- 
noscute și temute de echipajele flotelor de pescuit, de- 
oarece uneori vîrfurile lor ascuţite produc neplăceri la 
remorcarea și la tragerea pe fund a uneltelor. Ele prezin- 
tă pericole pentru navigaţie, mai ales dacă în timpul fur- 
tunilor își schimbă forma și poziţia. Formarea acestor 
praguri este determinată de natura fundului, de viteza 
curenților și de adîncime. 

Pe plajele alcătuite din prundiș, nisip sau nămol nisi- 
pos şi acoperite de apă se observă ondulaţiuni mai mult 
sau mai puţin fine și regulate, cunoscute sub numele de 
undișoare (ripple Marks) acestea apar evident oricui face 
baie la mare pe o obișnuită plajă de nisip. 


Zona batială a fundului marin cuprinde adîncimi de 
200—1 500 m (limita maximă de pătrundere a razelor ul- 
traviolete) ; fiind mărginită de taluzul platoului conti- 
nental al cărui unghi de înclinare rămîne sub 4—7 grade 
(numai uneori ajunge la 13—14 grade și foarte rar la 
40—45 grade, pe lîngă insulele de corali și cele vulca- 
nice). Iniţial taluzul este abrupt, apoi panta lui devine 

lină, pentru a se racorda la fundul plan, adevărata albie 
a oceanului. 

Suprafaţa taluzului este de obicei dreaptă sau ușor on- 
dulată, fiind în unele locuri străbătută de văi adinci, care 
pornesc uneori, în zona platoului, chiar de la țărm. Son- 
dajele au arătat că de multe ori între văile de platou și 
cele de pe taluzul continental și gurile apelor curgătoare, 
există o legătură. Așa se întîmplă la vărsarea fluviilor 
Anabar, Oleniok, Lena, Congo, Hudson, Mississippi, Yu- 
kon, Ind, Gange. 

Pe ţărmul de vest al Franţei — la promontoriul Bre- 
ton, unde se găsea altădată gura fluviului Adour — se 
află o interesantă vale submarină care debutînd la aproa- 
pe 300 m de țărm, prin adincimi de 30 m, taie platoul 
continental pînă la adîncimea de 1000 m. Pe timp fru- 
mos, această vale submarină devine vizibilă de la supra- 
faţa mării liniștite. 

Valea submarină de la vărsarea fluviului Congo pre- 
zintă pînă la țărm funduri de peste 500 m pe o fîșie cu 
direcţia est-vest, lată de 5—10 km, în timp ce la nord 
și la sud, ea nu este, mai adîncă de 50 m. Această vale 


f) 

Harta bati metrică a văii submarine Adour 

este orientată chiar pe direcţia gurii fluviului și pătrunde 
cu cîţiva kilometri în interior (unde se găsesc adîncimi 
de peste 200 m). 

Valea submarină din fața Deltei Indului are o formă 
regulată și, începînd la 20 km de țărm, prezintă o adîn- 
cime de 1000 m la marginea platoului continental. 

Sondajele efectuate pe direcţia văii submarine Hudson 
au arătat că o parte a acestei văi a fost croită de fluviul 
Hudson încă din epoca glaciară, pe cînd gura lui se găsea 
aproape pe actuala izobată de 70 m. Valea continuată pe 
direcţia izobatelor de 180 şi 900 m nu este decit conti- 
nuarea văii fluviului și provine din unul dintre braţele 
vechii guri a fluviului, astăzi scufundată. 


Zona abisală cuprinde adincimi între 1500 și 6 000 m. 
Ea constituie fundul propriu-zis al oceanului, albia lui 
și are ca suprafaţă porţiunea înconjurată de muchia infe- 
rioară a taluzului continental, fiind regiunea cea mai 
accidentată a oceanului. 

Porțiunea fundului cu adîncimi de peste 6000 m for- 
mează depresiuni adinci sau gropi abisale, care uneori 
coboară foarte mult. 

Cu toate accidentele ce le prezintă fundul oceanului 
adînc și abisal, peisajul său oferă totuşi puţine variaţii de 
reliefuri și excavații. Pantele acestora, în afară de acelea 
ale insulelor vulcanice, sînt așa de dulci, încît sînt cu 
greu observate de un presupus călător submarin. Cauza 
acestei regularităţi de forme submarine este ușor de în- 
teles. În timp ce masele continentale sînt expuse acţiunii 
tuturor agenţilor atmosferici : vînturi, ploi, scurgeri de 
ape, înghețuri, acţiune tradusă în final prin fenomene 
de eroziune și care deformează aspectul formelor conti- 
nentale, adîncind văile, izolînd vîrfuri, cu un cuvînt pro- 
ducînd relieful atît de variat al continentelor, pe fundul 
oceanului aceste fenomene nu se produc. Urmarea este 
peste tot un sol uniform, de culoare gri, arid, peste care 
cade în permanenţă o adevărată ninsoare fină și neîntre- 
ruptă, acoperind totul cu resturile provenite de la supra- 
faţă sau din zonele superioare. 

PRINCIPALELE GROPI ABISALE 


Adîncimea 


Denumirea gropii 


maximă 
(în m) 


Poziţia gropii 


A. Oceanul Pacific 


Atacama 
Guatemala 


Groapa Insulelor 
Aleutine 


Groapa Insulelor 
Kurile 


Japoneză 
Riukiu 
Mindanao 


Groapa Marianelor 
Bougainville 
Groapa Noilor Hebride 


Tonga 
Groapa Kermadekului 


B. 
Groapa Antilelor 
Romanche 

la 
Groapa Djavei 

D. 


Groapa arctică 

7 634 
6 488 
7678 
10382 
10553 
7507 
10789 
11 034 
9140 
7569 


10816 
10 002 


Oceanul 


9218 
7728 


Oceanul 
7 450 


Oceanul 


5449 


De-a lungul litoralului Ame- 
ricii de Sud 

De-a lungul litoralului 
tic al Americii Centrale 


Mărgineşte la sud lanțul insu- 
lelor Aleutine 


ves- 


Mărgineşte spre est insulele 


Kurile 

Situată în estul Japoniei 
La est de insulele Riukiu 
La sud-est de 
pine 


La sud-est de insulele Mari- 
ane 


insulele Fili- 


Între insulele Solomon şi 
Noua Guinee 

În vestul insulelor Noile 
Hebride 


La est de insulele Tonga 
La est de insulele Kermadek 


Atlantic 

La nord de insula Porto-Rico 
La nord-est de Brazilia 
Indian 

De-a lungul insulei Djava 
Arctic 


În punctul 82°23'N şi 19°3P E 


B. RELIEFUL FUNDULUI OCEANIC 


Prezenţa pe fundul oceanelor a unor proeminențe și de- 
presiuni reprezintă o mărturie a mișcărilor sale, parte 
integrantă din mișcările în general ale scoarței planetei. 

O caracteristică a regiunii de la periferiile nordice și 
sudice ale Oceanului Pacific o constituie arcurile de insu- 
le, adevărate ghirlande de pămînturi. De-a lungul mar- 
ginii exterioare a acestor arcuri se află cele mai adinci 
depresiuni ale Oceanului Planetar — adevărate jgheaburi 
înguste, a căror adincime o întrece cu mult pe aceea a 
oceanului (4 000—6 000 m), depășind și 10000 m. 

Lanţul acestor „şanţuri“ de mare adincime se întinde 
de la țărmurile Alaskăi pînă la Noua Zeelandă. Aseme- 
nea depresiuni se întîlnesc însă și la marginea estică 
(americană) a Oceanului Pacific, unde nu există arcuri 
de insule. Aici, ele sînt legate de crestele munţilor, si- 
tuate de-a lungul continentului. Așa este cu groapa Ata- 
cama, situată în largul zonei litorale a Americii de Sud. 

Arcurile de insule și depresiunile oceanice cu gropile 
abisale sînt în același timp şi zonele celor mai active 
mișcări ale scoarței pămîntului. În aceste regiuni şi astăzi 
se mai formează munţi, producîndu-se crăpături și de- 
plasări ale scoarţei, urmate de multe ori de cutremure 
de pămînt. 

În marea depresiune de-a lungul coastei Ecuador- 
Peru, cercetătorii din S.U.A. au întreprins studii oceano- 
grafice în lunile octombrie și noiembrie ale anului 1965. 
Cu ecografele, care înregistrau permanent adîncimea, s-a 
conturat mai întîi profilul fundului oceanic. Prin sonda- 
jele efectuate la adîncimile indicate de ecografe s-a adus 
apoi la suprafaţă — o dată cu proba fundului marin — 
și fotografia terenului mușcat de aparatul de sondat. 

Acolo unde pe fotografii apăreau ridicături, expediţia 
a descoperit prin dragaje o mare aglomeraţie de concre- 
iuni feromanganoase (depuneri de fier și mangan) pro- 
vocate de bacterii, care au dat naștere unor bulgări sfe- 
rici de dimensiuni între mărimea unei nuci și aceea a 
unei mingi de fotbal. Aceste concreţiuni sînt exploatate 
în S.U.A. pentru extragerea manganului, care revine mai 
ieftin decît cel din minele terestre. 

Pietrișurile din largul coastei de sud-vest a Africii dau 
5 carate de diamant la tonă (zăcămintele terestre din 
Africa de Sud dau 1 carat la tonă). În golful Tokio se 
scot lunar 30.000 tone de nisipuri feruginoase negre uti- 
lizate curent în siderurgie. În largul Malaieziei și al In- 
doneziei (pînă la 40 m adincime) se draghează minereu 
de cositor. 

Spre deosebire de accidentele de relief continentale 
care pot fi observate direct, în cele mai mici amănunte, 
accidentele de pe fundul oceanic pot fi constatate fie pe 
baza măsurătorilor de adîncime, fie în ultimul timp prin 
observaţii batiscopice directe. 

Pînă nu de mult, măsurarea adîncimilor se făcea cu 
ajutorul sondei cu greutăţi; în prezent, adîncimile se 
măsoară cu ajutorul sondelor-ecou cu ultrasunet şi înre- 
gistrare automată. Folosirea acestora face posibilă efec- 
tuarea neîntreruptă a măsurătorilor în tot timpul mersu- 
lui unui vas. Procedeul permite să se studieze pînă la 
detaliu forma și adîncimea depresiunilor marine, adevă- 
rate jgheaburi înguste şi lungi, întinse pe lungimi de sute 
de kilometri. Totuși, sonda cu greutate mai este folosită 
și acum în navigația costieră şi la marile adîncimi, în spe- 
cial pentru ridicarea de probe din fundul oceanului. 

n urma sondajului efectuat cu ajutorul sondei-ecou, 
nava părăseşte punctul dat, se mișcă de-a curmezișul 
depresiunii și numai în cîteva minute de mers adîncimea 
se poate modifica cu 2 000—3 000 metri, fără ca schimba- 
rea să fie detectată. 

În anii din urmă s-au organizat cinci expediţii care 
au studiat în mod special depresiunile de mare adînci- 
me : expediţia suedeză întreprinsă pe nava Albatros, cea 
daneză — pe Galatheea, cea engleză — pe Challenger II, 
cea americană — pe nava Byrd şi expediţia Capricorn. 
Este de amintit că nava sovietică Viteaz a întreprins o 
explorare a zonelor de mare adincime din Oceanul Paci- 
fic și în special a depresiunii Curile — Kamciatka. Aceas- 
ta este în prezent cea mai bine studiată dintre depresiu- 
nile marine. 

În 1874, cablierul american Tuscarora a descoperit în 
depresiunea Kurile — Kamciatka o adincime de 8514 m. 

Ea a fost cunoscută ca adîncimea Tuscarora, fiind consi- 
derată maximă, pînă în anul 1953, cînd nava Viteaz a 
descoperit în această depresiune oœ altă adincime, de 
10 382 metri. 


Recent s-a propus utilizarea gropilor  abisale pentru 
depozitarea deșeurilor radioactive provenite de la între- 
buinţarea izotopilor radioactivi în industrie. S-a și ales 
în acest scop depresiunea Tonga din Oceanul Pacific, care 
depășește adîncimea de 10 km și se află departe de așe- 
zările omenești. Această propunere ar fi acceptabilă numai 
în cazul în care depresiunea ar cuprinde un bazin de apă 
imobilă, adică cu apă stătută, iar substanţele radioactive 
ar rămîne acolo pe veci nemișcate. 

Nava oceanografică sovietică Viteaz, în cursul expe- 
diţiei sale întreprinsă în anii 1957—1958 în Oceanul Pa- 
cific, a avut de executat cercetări și pe această temă în 
cadrul Anului geofizice internațional. 

Prima sarcină în studierea unei depresiuni abisale con- 
stă în cercetarea amănunţită a reliefului fundului ei. În 
acest scop nava Viteaz înainta în zigzag de-a lungul în- 
tregii depresiuni Tonga, a cărei lungime depășește 1 000 
de mile, schiţind, sub controlul sondei-ecou, conturul ei 1. 
În mijlocul depresiunii se întinde un jgheab îngust, cu 
pereţii abrupți, avînd în unele părţi o lăţime de numai 
2—3 mile. În ziua a cincea a lucrărilor sonda-ecou a na- 
vei Viteaz a înregistrat o adincime de 10816 metri. A- 
ceastă adincime poate fi considerată drept a doua adîn- 
cime a oceanului mondial, fiind întrecută numai de adîn- 
cimea de 11034 m, descoperită tot de nava Viteaz, în 
depresiunea Marianelor. 

Cu acest prilej, însă, s-a dovedit în mod cît se poate 
de cert (ca de altfel în cazul altor depresiuni cercetate 
ulterior), că depresiunea Tonga este bine spălată în lun- 
gul ei de curenţii de mare adincime. Din această cauză, 
dacă deșeurile radioactive ar fi aruncate în depresiune, 
ele ar infecta apa oceanului, primejduind viața locuitori- 


1 Depresiunea se întinde de la nord la sud. La vest de ea se 
află lanţul insulelor Tonga (cam pe latitudinea de 25 grade S 
și longitudinea de 180 grade V, iar spre est adîncimea scade, 
revenind la nivelul fundului obișnuit. 


153 


lor insulelor învecinate. Așadar, depresiunile abisale nu 
pot fi folosite drept cimitir de deşeuri radioactive. 

În cursul lunii ianuarie 1958 nava Viteaz a cercetat și 
groapa depresiunii Kermadek, descoperită în 1793 de a- 
miralul francez d'Entrecasteaux și care se află la sud de 
insulele Tonga. Aici s-a găsit adîncimea de 10002 m; 
groapa este mai adîncă cu 4 000—5 000 m decît fundul 
oceanului. din jur, fiind deschisă la ambele capete și, ca 
și groapa Tonga, bine spălată de curenţii abisali. În 
groapa depresiunii a fost coborîtă şi o dragă, care a adus 
la suprafaţă, printre alte animale abisale, și multe pogo- 
nofore. 

Cercetări recent efectuate au arătat că relieful fundu- 
lui oceanic prezintă următoarele trăsături caracteristice : 

În Oceanul Atlantic există un imens lanţ submarin, 
serpentiform care se întinde în partea sa centrală, din 
Islanda pînă la 43 grade lat. S. În regiunea de nord a 
acestui ocean, se încadrează Islanda, cu vulcanii ei, si- 
tuaţi de-a lungul crăpăturilor tectonice (cel mai mare, 
Hekla, cu înălţimea de 1447 m, a erupt ultima dată în 
anul 1947). Lanţul muntos se înalță simţitor spre sud; 
în emisfera boreală predomină adîncimi de 3 000 — 3 500 
m, iar în emisfera australă (oceanică) de numai 2 000 — 
2500 m. În unele locuri, vîrfurile lanțului muntos se 
ivesc la suprafaţa apei (Insulele Azore, St. Paul, Ascen- 
sion, Sf. Elena). În prelungirea lanţului Atlantic se află 
aşa-numitul prag t africano-antarctie (cu insula Bouvet). 
Pe lanţul submarin şi pe anticlinalele legate de acesta se 
află vulcanii activi și stinşi din insulele amintite. 

Spre vest și est, lanțul submarin este însoţit de depre- 
siuni adinci și largi, cu contururi ovale sau neregulate, 
despărțite între ele prin praguri nu prea înalte : la vest 
se află depresiunile nord-americană, braziliană și argen- 
tiniană, iar la est depresiunea nord-africană, cea a Ango- 
lei și depresiunea Capului. Între acestea două din urmă, 
de la ţărmul Africii (la 20 grade lat. S) spre extremitatea 


T Spre deosebire de „lanţ“, care este o înălţime lungă și în- 
sustă avînd povirnişuri foarte înclinate „pragul“ este o înălţime 
lungă şi lată, cu pante uşor înclinate. Un prag cu o culme foarte 
lată formează un platou. 

de sud a lanţului Atlantic, se întinde lanțul submarin 
Balleny. Între depresiunea braziliană şi cea argentiniană 
se află platoul submarin Rio Grande, iar în regiunea 
unde se unesc cele două lanţuri muntoase, se află insu- 
lele vulcanice Tristan de Cunha. 


În partea de vest a Oceanului Atlantic, vulcanii sînt 
izolaţi în zonele de fractură, care cuprind Marea Mexi- 
cană și Marea Caraibilor (vulcanul Mont Pelée din insula 
Martinica, insulele Antilele Mici etc.). Numeroși vulcani 
se află și la est de lanţul Atlantic, cum sînt cei din insu- 
lele Madera și Canare. 


În Oceanul Indian. De la extremitatea sudică a Indiei 
şi pînă la aproximativ 40 grade lat. S se întinde lanţul 
submarin numit lanţul central indian. De la acesta, din 
regiunea arhipelagului Chagos spre Capul Guardafui se 
desparte o ramură muntoasă, denumită lanţul arabo-in- 
dian. Mult mai spre sud de insulele vulcanice Amsterdam 
și St. Paul se îndreaptă lanţul submarin Kerguslen-Gaus- 
berg, pe direcţia insulelor vulcanice cu același nume 
(Kerguélen). 

În Oceanul Pacific. În afară de gropile abisale carac- 
teristice și de înălțimile slab înclinate dintre ele, fundul 
Oceanului Pacific mai prezintă și alte importante nere- 
gularități. Dintre acestea mai reprezentative sînt platoul 
Albatros, din apropierea Americii Centrale și cîteva lan- 
țuri submarine : lanțul Havai — de peste 3500 km; 
lanţul Fanning, orientat pe direcţia Insulelor Linné (Spo- 
radele Centrale ale Polineziei) ; un lanţ paralel cu prece- 
dentul, pe direcţia insulelor Marshall și Gilbert ; lanţul 
Pacificului, la nord de Marea Ross. 

În jurul adîncimilor mari se găsesc munţi avînd culmi 
plate, care se ridică pînă la 500 — 1000 m sub nivelul 
mării. Astfel de munţi sînt întîlniţi între insulele Havai și 
insulele Mariane. 

În 1957 nava Viteaz a descoperit în Pacific, cu sonda- 
ecou, un munte submarin în punctul 13°30 lat. N și 180° 
long. E. El este înalt de 4900 m iar vîrful lui e coborit 
cu 850 m sub nivelul mării. 

Regiunea din Asia cu vulcanismul cel mai intens este 
legată de zona de fracturi, care cuprinde mările arhipe- 

lagului australo-asiatic, precum și ghirlandele de insule 
din estul Asiei — mărginite de gropile abisale ale Ocea- 
nului Pacific. Aici se află ramura de vest a celebrului 
„inel de foc“ al Pacificului, continuat în spre sud cu 
insulele vulcanice Solomon, insulele Noile Hebride, Sa- 
moa, Tonga etc. Ramura de est a inelului de foc, care 
începe cu insulele Aleutine, unde se găsesc cca 50 de 
vulcani, influenţează vulcanismul din America. 

În ultimul timp, oceanografii atribuie o mare impor- 
tanță influențelor vulcanice şi seismice în ce priveşte 
formarea fundurilor submarine. Este de observat că văi- 
le submarine care brăzdează platoul continental sînt pos- 
terioare formaţiunii acestui platou şi deci sînt recente, 
pe cînd gropile abisale sînt mult mai vechi și apar ca un 
produs al tectonicii. Există însă şi unele de dată mai re- 
centă, produse de fenomene vulcanice sau seismice. 

În Oceanul Arctic se distinge lanţul submarin Lomo- 
nosov, un masiv muntos lung de cca 1800 km, cu ver- 
sanţi foarte abrupți, cu înălţimi de 2 500 — 3 000 m dea- 
supra fundului, care se întinde de la insulele Noua Si- 
berie, prin Polul Nord, pînă în apropierea Groenlandei 
(spre Țara lui Ellemere). 

Partea centrală a oceanului este împărţită în trei de- 
presiuni adînci : cea mai vastă și mai adincă (5 220 m) 
este situată între lanţul Lomonosov și taluzul continental 
al Mării Barenţ şi Marea Kara ; a doua (4 000 m) de cea- 
laltă parte a lanţului Lomonosov, în apropiere de Polul 
Nord ; cea de a treia (3820 m), le nord de Marea Ciu- 
kotka și de Marea Beaufort. Pe fundul oceanului mai 
sînt și alte lanţuri muntoase. Ele se întind de la Marea 
Ciukotka pînă la nord de Marea Groenlandei (toate se 
întretaie cu direcţia lanţului Lomonosov). 

În partea centrală a bazinului polar există o zonă largă 
de mică adincime, presărată cu insule şi cu arhipelaguri. 

Pragul submarin Nansen (între Spitzbergen și partea 
de nord-est a Groenlandei) desparte partea centrală a 
oceanului Arctic de depresiunea Mării Norvegiei și de 
aceea a Mării Groenlandei care, la rîndul lor, sînt sepa- 
rate de Atlanticul de nord, prin pragurile Fărder-Islanda 
și Groenlanda-Islanda. 

Regiunea oceanică din nord-estul Islandei cuprinde un 
sector de scufundare a scoarței terestre, cu mari linii de 
fractură marcate prin insulele vulcanice, ca Jan Mayen. 


Este de subliniat faptul că orografia submarină a ocea- 
nelor prezintă o importantă unitate în planul ei de alcă- 
tuire. Părţile centrale ale oceanelor sînt mai ridicate. 
Ele au întotdeauna caracterul unor lanțuri muntoase 
asemănătoare. Cele mai mari adincimi se află de obicei 
spre marginile lor, în apropiere de țărmurile continen- 
telor sau ale unor insule. De obicei, în apropierea lanţu- 
rilor submarine nu se găsesc gropi abisale. 


C. RELIEFUL FUNDULUI MĂRII 
NEGRE 


Din examinarea hărţii batimetrice a Mării Negre se 
constată că, de jur-împrejur, continentul înaintează sub 
apele mării pînă la adîncimea de 180 m. Această regiune 
periferică, „marea platoului continental“, are o suprafaţă 
orizontală de 144000 km?, ocupînd 35%, din suprafața 
totală a întregului bazin. Fundul ei ridicat se întinde ca 
o terasă puţin înclinată peste zona litorală și cuprinde 
toată marea puţin adincă. Din punct de vedere bionomic 
și biologic, limita inferioară a platoului continental (pînă 
a 180 m adincime) corespunde cu limita vieţii din această 
mare și prezintă oscilaţii foarte mari în diferite regiuni 
ale mării. Astfel, izobata de 180 m este foarte apropiată 
de țărm în partea de nord-est, la sud și la sud-est și 
oarte îndepărtată — depășind chiar 160 km — în partea 
de nord-vest, pe linia dintre Sevastopol și Burgas, unde 
formează un bazin puţin adînc, cu o suprafaţă de cca 
4 ori mai mare ca a Mării Azov. 


În dreptul litoralului românesc, înclinarea este foarte 
entă și izobata de 180 m se depărtează pînă la aproape 
200 km. De la Burgas pînă la Benderegli (pe ţărmul 
Anatoliei), precum și în faţa strîmtorii Kerci (între No- 
vorossiisk și Capul Maganom), platoul continental are o 
întindere mai mare. În schimb de-a lungul ţărmurilor 
Caucazului, Georgiei, Armeniei şi Anatoliei (pînă aproape 
de Bosfor) platoul este foarte îngust. 

MAREA NEAGRĂ! 
după Gr Antipa 


Harta batimetrică a Mării Negre 


De la izobata de 180 m în jos, de la limita platoului 
continental, începe taluzul sau panta continentală, cu o 
înclinaţie foarte mare, care în unele locuri ajunge pînă 
la 8—12 grade. Numai începînd de la 1800 m taluzul 
continuă mai lent, racordindu-se la albia propriu-zisă 
a mării. 

După datele prezentate de dr. Gr. Antipa, în lucrarea 
sa „Marea Neagră“, rezultă că suprafața mării, de la izo- 
bata de 180 m în jos ocupă 65%, din suprafaţa totală 
a bazinului. Calculîndu-se suprafaţa dintre izobatele de 
180 m şi 900 m, unde înclinația taluzului este maximă, 
s-a găsit că aceasta ocupă doar 9% din suprafața totală 
a mării. 

Pînă nu de mult se cunoșteau doar puţine date bati- 
metrice cu privire la Marea Neagră ; pentru adîncimi de 
peste 100 m s-au efectuat numai 2000 de sondaje, iar 

Profiluri transversale în Marea Neagră 


pain, adîncimi de peste 500 m — doar 1000 sondaje. 
n general, se poate spune că, raportat la întreaga supra- 
față a mării, exista un sondaj la 300 km?. 

În ultimele trei decenii, Institutul de oceanografie al 
U.R.S.S., prin filiala sa de la Ghelendgic (Caucaz), a 
efectuat numeroase cercetării batimetrice, utilizînd eco- 
sonda cu înregistrare automată. În felul acesta s-au înre- 
gistrat cele mai variate profiluri (peste 20 000 km relief 
de fund) corespunzînd la cca 2,5 milioane de sondaje. 

Cu acest prilej s-a dovedit că nu există o legătură tec- 
tonică submarină între Anatolia și Crimeea, infirmîn- 
du-se deci ipoteza legăturii tectonice tîrzii dintre munții 
acestora. Taluzul platoului continental este aproape pre- 
tutindeni abrupt, cu excepția colțului de NV și a regiu- 

nii cuprinse între Caliacra și Bosfor. Munţii Crimeei sînt 
continuaţi pe o distanţă de 35 km în direcţia SV, de un 
lanţ muntos submarin. Pe ţărmul Mării Negre, dinspre 
Anatolia, în regiunea Sinope, pe o distanţă de cca 150 km 
există două lanţuri muntoase paralele cu ţărmul. Adîn- 
cimile maxime ale Mării Negre se găsesc în mijlocul ei; 
cea mai mare adincime a fost sondată pe linia Sevasto- 
pol-Sinope, în punctul de latitudine 43°36’ N și longitudine 
34°30' E (2 246 m). 


D. SONDAREA ADÎINCURILOR 
OCEANELOR ȘI MĂRILOR 


Pentru a întocmi o hartă batimetrică prin trasarea izo- 
batelor t s-ar părea că este suficient să se cunoască adîn- 
cimile. În general însă, la executarea sondajelor se cere 
ca o dată cu măsurarea adîncimii, sonda să aducă la su- 
prafaţă o probă din fundul atins, să măsoare temperatura 
apei la diferite adîncimi și chiar să scoată la suprafaţă 
o cantitate de apă dintr-un strat oarecare. 

Pentru a rezolva aceste probleme se pot întrebuința 
diferite mijloace. Astfel, se poate lăsa pe fundul apei o 
greutate suspendată de un fir a cărui lungime desfășurată 
va măsura adîncimea atinsă de greutate; concomitent, 
se aduc la suprafaţă o probă de fund și o cantitate de 
apă luată dintr-un anumit strat. În acest fel se efectuează 
sondarea directă cu sonda cu saulă ?. 

Adîncimea se mai poate determina însă, în mod indi- 
rect, măsurînd presiunea apei. Pentru aflarea adîncimii 
se mai poate folosi procedeul sondării fără saulă, prin 
sunet, măsurîndu-se timpul de la emiterea sunetului și 
pînă la recepționarea lui, după reflexia sa pe fund. 

Este de subliniat că numai sondarea cu saulă poate să 
satisfacă în întregime cerinţele oceanografiei ; sondarea 
fără saulă se poate folosi destul de bine în hidrografie 


= Curbe de aceeași adincime. 
> Saula este un termen marinăresc prin care se indică o trîn- 
ghie groasă de 1,5—3,5 cm sau un cablu subțire de oţel. 

și în navigaţie, deși şi la acestea din urmă este citeodată 
indispensabil a obţine probe de fund. 

Sondarea directă este cel mai vechi sistem întrebuințat 
la navigatori. Se mai practică şi astăzi în navigaţie, pen- 
tru cercetarea regiunilor oceanice puţin adinci. Pentru 
măsurarea adîncimilor mici, pînă la 50 m, se utilizează 
sonda de mînă („plumbul“). Ea se compune dintr-o greu- 
tate de plumb (2—10 kg) de formă piramidală, atîrnată 
de o saulă gradată în metri. 

Pentru sondarea cu sonda de mînă este necesar ca 
viteza ambarcaţiei de pe care se sondează să fie redusă 
(să nu treacă în nici un caz de 5 noduri). 

Greutatea sondei are în partea de jos o cavitate plină 
cu seu, sau o cupă conică, numită armătură, de care se 
lipesc particulele de nisip, nămol, scoici ete. de pe fund, 
sau se încarcă în cupă. Proba scoasă cu sonda de mînă 
serveşte navigatorului pentru cunoașterea naturii fundu- 
lui și a calităţii ancorajului. 

Pentru adîncimi mai mari se poate folosi sonda grea 
de 10 kg, numită și sondă de mare adîncă. După practică 
îndelungată, se poate sonda cu sonda grea, pînă la 300 m 
adincime. 

Pentru adîncimi de peste 200 m acest procedeu este 
greu de aplicat, deoarece cu sonda de mînă nu se poate 
stabili exact momentul în care greutatea a atins fundul. 
La sondele mecanice automate se foloseşte cîteodată un 
indicator care marchează momentul atingerii fundului de 
către greutatea sondei. 

Cînd sonda este aruncată în mare, atunci viteza sa de 
cădere descrește mai repede, pentru că se mai adaugă 
la rezistenţa ei și frecarea exercitată de apă pe suprafaţa 
laterală a saulei şi care merge crescînd cu lungimea 
acesteia. Pentru ca saula să aibă rezistență cît mai mică 
la frecare și la acţiunea curenților de adîncime și să poată 
suporta o greutate cît mai mare, se întrebuinţează la 
sondarea adîncimilor mari fir de oţel de un milimetru 
diametru. Acesta poate suporta o încărcătură la rupere 
de 110 kg £. 


1 Şase kilometri, din acest fir cîntăresc în apă 33 kg și 600 g; 
aceasta este supragreutatea care se adaugă la greutatea sondei 
cînd se atinge adîncimea de 6 000 m. 

Pentru aparatele automate de sondat se întrebuințează 
cablu subţire de 2,6 mm diametru, format din 3 șuviţe 
de oţel galvanizat și care prezintă o rezistență de 250 kg 
la rupere. Încărcat cu o greutate de 60 kg, un astfel de 
fir coboară în apă cu o viteză de peste 2 m pe secundă. 

Un sondaj executat în aceste condiţii pînă la 10 000 m 
adincime se poate efectua în cel puţin 4 ore. Iată pentru 
ce, practic vorbind, la marile adîncimi nu se pot face mai 
mult de două sondaje pe zi. 

De multe ori pe firul sondei se adaugă diferite aparate 
pentru măsurarea temperaturii apei sau pentru a aduce la 
suprafaţă probe de apă de la diferite adîncimi, Se folo- 
sese recipiente speciale numite batometre şi mai cu seamă 
batometre cu răsturnare. Ele se coboară deschise în mare 
pînă la adîncimea cerută sau pînă ce greutatea atinge 
fundul apei, pentru ca termometrele de pe batometre să 
poată înregistra temperatura apei înconjurătoare. Apoi 
se lasă să alunece pe cablu o bilă de declanșare, care lo- 
vind batometrul superior face ca acesta să se răstoarne 
și să se închidă ermetic în timp ce o a doua bilă se 
desprinde și alunecă în jos pe cablu, declanșînd același 
mecanism de la cel de al doilea batometru ș.a.m.d. În fine, 
toate batometrele sînt ridicate sus, cînd se constată că 
termometrele indică temperatura apei în situ (la fața 
locului). Lichidul din batometre serveşte la efectuarea 
analizelor chimice ale apei oceanice, la determinarea 
conţinutului său în oxigen, acid carbonic și în diferite 
săruri. 

Cînd greutatea a atins fundul, aceasta aduce la supra- 
faţă o probă de sedimente. 

Pentru sondajele de mari adincimi, greutatea sondei 
atîrnată de saulă este astfel construită, după principiul 
lui I., M. Brooke, încît să se declanșeze și să rămînă pe 
fund pentru a ușura saula la ridicarea la suprafaţă a apa- 
ratelor atîrnate de ea. 

Pentru ca proba din sedimentele fundului mării să fie 
mai abundentă și să servească la cercetarea proprietăţilor 
fizice și chimice ale acestui sol se întrebuinţează tuburi 
metalice grele, numite carotiere, despre care am mai 
amintit. 

Tuburile sînt coborite în apă cu mare viteză și cînd 
ajung la fund se înfig în mil și extrag din el o probă. 
Ridicate pe puntea navei, carotele de sol sînt scoase cu 
presa hidraulică. În probele de sedimente din aceste ca- 
rote, se dezvăluie istoria oceanului pe perioade de multe 
milioane de ani. Din cercetările acestor carote s-a dedus 
că în largul Oceanului Pacific se depune în o mie de ani 
circa un centimetru de sedimente. 

Nu departe de vulcanul Vezuviu s-au ridicat carote de 
mil submarin, din care s-a dedus data sedimentelor de 
cenuşă vulcanică în raport cu erupțiile vulcanului și s-a 
regăsit cenușa provenită de la erupția care a provocat 
distrugerea localităților Pompei şi  Herculanum în 
anul 79 e.n. 

Cele mai însemnate progrese în oceanografie au fost 
aduse prin perfecționarea sondei cu greutate pierdută și 
a tubului sondă, care pătrunde adînc în sedimentele 
submarine. 

Sondajele la mari adîncimï-se fac cu ajutorul unor 
maşini speciale de sondaj, cu funcționare automată. O 


Maşină de sondat 


I—tălci; 2— tambur; 3—derulator; 4—pîrghii; 5—arcuri; 6--şurub de acţionare a 
îrînei auxiliare; 7—frînă; 11—manivelă 

asemenea mașină se compune din două fălcele de fontă 
(1), între care se învirtește un tambur (2) pe care se în- 
făşoară 8 000—10 000 m cablu (2 mm grosime). Cu aju- 
torul unui contor se determină numărul de rotații ale 
unui derulator (3) peste care trece cablul sondei. Două 
arcuri elicoidale (5) leagă derulatorul cu partea superi- 
oară a fălcelelor ; tensiunea lor poate fi reglată cu ajuto- 
rul unei manivele (11). Cînd greutatea sondei atinge 
fundul, arcurile trag derulatorul spre tambur și prin in- 
termediul unei pîrghii (4) strîng frina (7) și blochează 
tamburul. O mică frînă auxiliară acționată de un șurub 
(6) permite oprirea mașinii în orice moment. 

O navă oceanografică, pe lingă mașina de sondat, mai 
este prevăzută și cu diferite troliuri electrice, de la vin- 
ciul mic şi uşor pentru scufundarea unor aparate mai 
puţin voluminoase (batometre, plase de colectat plancto- 
nul), pînă la troliuri grele destinate dragajului la mari 
adîncimi şi ancorării în largul mării. Aceste troliuri sînt 
fixate pe punte, pe cînd tamburele cablului pînă la 14 
km sînt fixate în cala navei (din cauza marilor greutăţi 
și pentru a nu influenţa stabilitatea navei). 

Sondarea prin sunet este un procedeu de stabilire a 
adîncimii prin măsurarea timpului în care o undă sonoră 
sau ultrasonoră parcurge distanța navă-fund-navă. O 
sondă ultrasonoră se compune dintr-un emiţător (2) și 
un receptor (3), aflate în legătură cu un calculator de 
timp (1), prevăzut cu un cadran pe care se poate citi 
direct adîncimea apei. 

Aparatele de sondat prin sunet obișnuit întrebuințează 
semnale sonore perceptibile urechii omului. Frecvența 
mișcării oscilatorii a acestor semnale sonore este cuprinsă 
între 50 și 18 000 perioade pe secundă. 

Aparatele de sondat prin ultrasunete întrebuinţează 
semnale. 

Ultrasunetele se propagă în apă cu aceeași viteză ca 
și sunetele ordinare, însă sînt absorbite de masa lichidă 
mult mai repede decit sunetele obișnuite (sondele ultra- 
sonore sînt calculate pentru o viteză a sunetului de 
1500 metri pe secundă). 

În cazul sondării prin presiune, în mod obișnuit, de- 
terminarea adîncimii se face cu ajutorul sondei Thomson, 
care se folosește pînă la 200 metri. Se ştie că dacă se 
cufundă în apă un tub de sticlă. deschis la capătul 
inferior, conform legii lui Boyle-Mariotte, apa pătrunde 
în tub pînă la o înălţime care depinde de presiune și deci 
de adîncimea apei. 

Sonda Thomson folosită pe navele moderne este o 
sondă mecanică cu manevră manuală sau cu motor, care 
constă dintr-un schelet de oţel ce susține un tambur pe 
care este înfășurată o sîrmă de oţel. Tamburul se poate 
roti în ambele sensuri şi este prevăzut cu o frînă. Pentru 
manevră manua'ă, axul tamburului este prevăzut cu 
două manivele. 

La un capăt al sîrmei se prinde saula, prevăzută cu 
o greutate denumită scufundător. Pe saulă este fixat un 
cilindru metalic în care se află un tub de sticlă deschis 
la capătul de jos şi vopsit în interior cu cromat de 
mercur. 

După atingerea fundului de către scufurdător, tubul 
metalic este ridicat la bord. Se scoate tubul.de sticlă şi 
se măsoară înălțimea coloanei de apă pătrunsă în inte- 
rior, prin determinarea lungimii părţii decolorate a tu- 
bului. Dacă nu se cere o măsurare prea exactă a adînci- 
mii, aceasta se poate deduce dintr-o tabelă care dă 
adîncimea în funcţie de sîrma filată şi de viteza navei. 

Adîncimea apei se mai poate determina în mod indirect 
și prin măsurarea temperaturii. În acest scop se folosesc 
două termometre reversibile. Unul. este termometrul re- 
versibil de model obișnuit, întrebuințat la măsurarea tem- 
peraturii apei de mare în adincime. El este protejat contra 
presiunilor mari printr-un tub exterior de sticlă groasă. 
Al doilea termometru este tot reversibil, însă nu are tub 
protector. 

Scutundîndu-le în același timp, termometrul protejat va 
indica temperatura adevărată, iar celălalt va arăta o tem- 
peratură fictivă, din cauza compresiunii sticlei. Diferenţa 
dintre cele două temperaturi va exprima presiunea, deci 
adîncimea la care s-a produs inversarea termometrului. 

În mod practic, temperatura indicată de termometrul 
neprotejat creşte cu 0,09*C pentru 10 m adincime; la 
600 m adincime, diferenţa indicaţiilor dintre termometrul 
protejat și cel neprotejat este de 54°C. 

Comparaţia acestor două termometre — ale căror citiri 
se pot face pînă la 1/100 de grad C — permite măsurarea 
adîncimii cu o foarte mare precizie (erorile nu trec de 
0,40/9 — 0,60%/, pentru adîncimi mai mari de 1000 metri). 

Dintre sistemele de sondaj expuse, cel mai rapid pro- 
cedeu de măsurare a adîncimilor mari este cel cu sonda 
ultrasonoră, însă cel mai reușit este cel termometric. 
Acesta din urmă are însă dezavantajul că nu poate da în 
același timp şi proba de fund. Din acest motiv, sondajul 
cu sonda cu saulă este încă practicat pe scară întinsă. 

Oricare ar fi sistemul de sondă întrebuințat, stîncile as- 
cuțite pot scăpa sondajului şi pot produce naufragii. Din 
acest motiv, în afară de sondaj se practică uneori și dra- 
gajul hidrografic. 

Draga hidrografică este o parîmă remorcată la o anu- 
mită adîncime în două șalupe. Cînd se întilnește un vîrf 
de stîncă, draga îl prinde, iar un scafandru coboară și ţine 
plumbul chiar pe stîncă, pentru a se putea determina adîn- 
cimea. 

Pentru recoltarea organismelor mici din apa de mare — 
alge monocelulare, peștișori, raci, și alte mici vietăţi, ouăle 
și larvele lor,. așa-numitul plancton — se întrebuințează 
plase pelagice și plase pentru plancton. Cu aceasta din 
urmă, în formă de sac conic, se recoltează apa de la o 
anumită adîncime şi se aduce la suprafaţă după ce a fost 
închisă printr-un sistem de declanșare ca să nu mai poată 
recolta alt strat de apă. Sînt și plase pelagice foarte mari 
cu care se recoltează felurite vieţuitoare de la mari adîn- 
cimi. Pentru recoltarea animalelor de pe fundul mării — 
bentosul — se folosește draga tîritoare, în formă de sac 
cu ochiuri. Cu astfel de drage se poate aduce la supra- 
faţă din fundul mării peste o tonă de nămol, în care mi- 
șună multe vietăţi. La un asemenea dragaj nava înaintează 
foarte încet, de obicei în derivă. 

În timp ce se cerceta depresiunea Tonga, nava sovietică 
Viteaz a coborit la mari adîncimi diferite aparate pentru 

măsurat salinitatea apei, temperatura și pentru a face dra- 
gajul fundului. A fost foarte greu să se coboare aparatele 
și dragele la adîncimi de peste 10 000 m, trebuind să se 
fileze cablu în lungime de 13—14 km. Aici a fost cel mai 
adînc dragaj oceanic efectuat cu succes dintre toate dra- 
gajele efectuate pînă atunci. 

În anul 1956 s-au experimentat în Marea Azov — cu 
ocazia schimbului de experienţă între hidrologii sovietici, 
bulgari și români — diferite aparate oceanografice şi 
apucătorul-sondă de fund prezentat de dr. Mihail Băcescu. 
Cercetătorii aparatului l-au admirat și socotit drept cea 
mai bună realizare, care are avantajul, faţă de orice tip 
de sondă, de a ridica la suprafaţă orice probă de fund, 
fără nici o alterare sau strivire. 

E. HARTA MARINĂ 


Hărțile marine sînt documente cartografice speciale, în- 
tocmite pentru navigația pe mare. O hartă marină ser- 
vește navigatorilor ca să traseze pe ea drumul lor pe mare 
de la un punct de plecare pînă la punctul de sosire. Hăr- 
tile marine cuprind indicaţii asupra locurilor stincoase și 
bancurilor, trasează curbele de nivel pentru fundurile 
mari și mici și semnalează dacă fundul este de natură 
stîncoasă, nămoloasă sau nisipoasă. Pe hărți mai sînt in- 
dicate farurile, semafoarele, balizele etc. Hărțile de ma- 
rină sînt întocmite în proiecția Mercator, care derivă din 
proiecția cilindrică. 

Sondajele se execută de regulă cu nava (cu sonde ultra- 
sonore sau cu sonde Thomson), atunci cînd adîncimile 
sînt mari, sau cu barca (cu sonda de mînă), cînd adînci- 
mile sînt mici (în apropierea coastei). Oricare ar fi pro- 
cedeul ales, sondajele nu se execută niciodată izolat, ci 

pe serii, la distanțe egale, pe o „linie de sondaje“ sau, 
eventual, pe un arc de cerc. În primul caz, nava (barca) 
execută sondarea urmînd un anumit aliniament (o direc- 
ție marcată prin două obstacole din teren sau prin două 
balize). Nava (barca) urmează aliniamentele, sondînd la 
distanţe egale. Unghiurile orizontale se înscriu, împreună 
cu adîncimea, într-un registru special, după care se trec 
pe hartă, stabilindu-se poziţia fiecărui sondaj. 

Cînd nava se găsește în larg, în afara vederii uscatului, 
determinarea punctelor de sondaj se face prin procedee 
astronomice sau, și mai bine, prin procedee electronice. 

Astăzi și în hărţile marine s-a introdus procedeul tra- 
sării curbelor de nivel (curbe de egală adîncime : izobate) 
obţinîndu-se hărți batimetrice. 

Trecînd pe hărţile batimetrice adîncimile găsite în di- 
verse puncte ale oceanelor și ale mărilor, s-a putut de- 
termina topografia fundului, calculîndu-se totodată adin- 
cimile medii și volumul apei. 

Orice sondaj comportă o eroare dublă, și anume : una 
relativ la înălţimea de apă găsită și alta în determinarea 
punctului sondajului. Prima eroare (pînă la 3%) se da- 
torește în special curbării saulei, din cauza curenților de 
la mare adincime. 

Eroarea provenită din determinarea punctului exact al 
sondajului este mult mai mare, datorită insuficientei pre- 
cizii cu care se pot face observaţiile astronomice la bord. 

O altă eroare a măsurării adincimii poate proveni şi 
din cauza fundului foarte înclinat sau accidentat. Și de 
această eroare trebuie să se ţină seama în operaţiile de 
sondaj. 

Pentru construcția hărților batimetrice şi, mai cu 
seamă, pentru a determina relieful submarin, este nevoie 
să se cunoască densitatea sondajelor (numărul mediu de 
sondaje pe milă pătrată) într-o anumită regiune. 

În anii 1901 şi 1902, un grup de ofiţeri români de ma- 
rină au procedat la ridicarea primei hărţi hidrografice 
românești, sub conducerea comandorului Cătuneanu. 
Hărţi precise ale fundului submarin nu există în prezent 
decît pentru 2%, din suprafaţa totală a oceanelor. 

F. NIVELUL MEDIU AL MĂRILOR 


Toate sondajele efectuate sînt raportate la un nivel con- 
siderat invariabil : nivelul mediu al mării sau nivelul 
celei mai joase ape. 

Aproape toate ţările maritime întrebuințează ca nivel 
de reducere al sondelor nivelul celei mai joase dintre 
mareele joase (mareea joasă a sizigiilor). 

Pentru reducerea sondelor la nivelul celei mai. joase 
ape, trebuie cunoscută înălțimea apei deasupra acestui 
nivel în momentul sondajului, ceea ce necesită studiul 
complet al mareei în tot timpul sondajului (acolo unde 
există acest fenomen). 

În mările fără maree, spre exemplu în Marea Neagră 
sau în Marea Baltică, nivelul mediu al mării servește și 
pentru raportarea pe hartă a sondajelor hidrografice. 

Nivelul mediu general al apelor Pămîntului nu este fix, 
ci foarte variabil, sub influența multor fenomene naturale, 
ca: mareele, oscilaţia barometrică a vînturilor, schimbă- 
rile de temperatură, evaporarea și diferenţa de salinitate. 
Astfel, o importantă cantitate de apă dulce provenită, în- 
tr-o regiune a bazinului oceanic sau maritim, din ploi 
abundente sau din fluvii, modifică salinitatea, pe cînd o 
evaporare constantă mărește concentraţia apei în săruri şi 
o face mai densă. 

După cum înălțimile coloanelor lichide din două vase 
comunicante sînt în raport invers cu densităţile lor, tot 
așa înălțimea apei din două mări inegal sărate, care co- 
munică între ele, se găsește în raport invers cu densitatea 
apelor lor. Din această cauză, nivelul mărilor lîngă coastă 
trebuie să fie ceva mai ridicat decît în larg, deoarece se 
află sub influenţa cursurilor de apă care îndulcesec mai 
mult apa mării din această regiune. Marea Neagră are o 
densitate mai mică decît Marea Mediterană. De aceea, ea 
prezintă o ușoară ridicare de nivel față de Marea Medi- 
terană. 

Savantul sovietic Knipovici a evaluat creșterea nivelului 
Mării Negre datorită aportului mare de apă dulce al flu- 
viilor ei, la 93 centimetri. Creşterea nivelului provoacă cu- 

renţi marini în interiorul mării şi spre Bosfor, precum şi 
stratificarea apei. 

Vîntul, la rîndul său, face să varieze nivelul mării, nu 
numai intensificînd evaporarea, dar mai cu seamă împin- 
gînd apa în lungul coastelor, cînd suflă de la larg și scă- 
zînd tot aici nivelul apei, cînd bate de la coastă spre larg. 

Variaţiile presiunii atmosferice au o influenţă vizibilă 
asupra nivelului mării ; nivelul mării scade la presiuni 
înalte şi creşte la presiuni atmosferice joase. În regiunile 
oceanice cu maxime barometrice și cu depresiuni aproape 
constante, nivelul poate fi influenţat pe întinderi consi- 
derabile. 

O ridicare cu un milimetru a coloanei de mercur a ba- 
rometrului produce o coborire cu 13,6 milimetri a nive- 
lului apei. Acest fenomen produce mișcarea ritmică a 
suprafeţei apei (seișe). 

Modificarea nivelului mărilor se mai produce și prin 
umplerea parţială a fundului lor cu sedimente provenite 
mai ales din distrugerea continentelor. Aceste depuneri 
pe fundul mărilor contribuie la ridicarea nivelului într-o 
proporţie foarte mică, deoarece sînt compensate de scăde- 
rea nivelului din diferite cauze. Spre exemplu mineralele 
feruginoase absorb apă. 

Influenţa rotației Pămîntului determină de asemenea 
inegalităţi locale în nivelul mărilor. 

Cu toate aceste influenţe, se poate admite că nivelul 
mediu al mării variază destul de puţin, așa că poate fi 
considerat constant în aplicaţiile practice. 

Stabilirea nivelului mediu la coastele mării prezintă 
un mare interes științific, nu numai pentru a raporta la 
el cotele de înălțime și de adîncime, ci și pentru a servi 
ca punct fix în relevarea mișcărilor scoarței Pămîntului. 

Pentru a indica în mod practic poziţia nivelului mediu 
sau de referinţă, se întrebuințează două sisteme de apa- 
rate : maregraful totalizator şi medimaremetrul. Ele se in- 
stalează în locuri ferite de valuri, de obicei în porturi, şi se 
pun în comunicaţie cu marea prin tuburi subțiri, prin care 
se comunică aparatelor orice fluctuaţie a nivelului apei. 


= 


LITOLOGIA SUBMARINĂ 


VI 


Litologia submarină (parte integrantă a oceanografiei) 
studiază constituţia şi compoziţia sedimentelor ! de pe fun- 
dul mării și întocmește hărţi litologice. Spre deosebire de 
hărţile geologice, care reprezintă sinteza grafică a struc- 
turii rocilor unei regiuni, hărţile litologice se referă numai 
la suprafaţa fundului mării, pînă la o adîncime în sol ac- 
cesibilă aparatelor de sondaj 2. 

O dată cu recoltarea probelor de sedimente se deter- 
mină și poziția geografică a punctului de priză. În labo- 
rator se face apoi analiza mecanică și chimică a probelor 


1 Sedimentele sînt depozite stratificate de materiale, formate 
din acumularea produselor rezultate de pe urma alterării (dezin- 
tegrării și descompunerii) scoarței globului, sub influenţa factorilor 
externi. La alcătuirea sedimentelor participă materiale provenite 
din patru surse distincte: aporturi detritice (epiclastice), organo- 
gene, de natură eruptivă (piroclastice și magmatogene) și cosmice 
(meteoritice). Rocile sedimentare reprezintă unităţi în care carac- 
terul inițial al depozitului a fost fundamental modificat prin di- 
verse procese sedimentologice (de ex. nisipul devine rocă în mo- 
mentul cînd procesul de cimentare l-a transformat în gresie). 

2 Probele culese se usucă și se pun în saci sau sînt aduse în 
laboratoarele de pe vas chiar în tuburile în care au fost recol- 
tate, pentru a fi analizate și studiate. 

recoltate, se stabilește natura materialului, după care se 
înseamnă pe hartă punctele regiunii studiate, reprezen- 
tînd priza sau locul de recoltare a probelor. Fiecare 
punct este indicat pe hartă cu o culoare sau cu un semn 
convenţional, după natura sedimentelor respective. Prin 
unirea punctelor de aceeași culoare sau a semnelor con- 
venţionale se obţine o hartă litologică a unei porţiuni sub- 
marine, care are aspectul unei hărţi geologice terestre. 

În general, oceanograful nu întocmeşte hărţi marine ; 
el trece semnele convenţionale pe hartă și colorează hăr- 
ţile indicate de inginerii hidrografi, după cum geologii 
folosesc hărţile terestre topografice, pe care nu ei le în- 
tocmesc. Gradul de precizie a unei hărţi litologice depinde 
de densitatea punctelor de priză, adică de numărul 
locurilor de recoltare a probelor de sedimente, raportate 
la o milă. De obicei se folosesc hărți batimetrice pe care 
se trec numai punctele litologice, obţinîndu-se astfel o 
singură hartă, batilitologică. 

Studiul litologic al fundului mării prezintă o mare im- 
portanță mai ales în apropierea litoralului și în special 
în vecinătatea ţărmurilor joase sau la gurile fluviilor, 
unde pe timp de noapte, de ceaţă sau cînd nu se văd 
puncte pe uscat pentru luarea relevmentelor, singură 
sonda poate da indicaţii certe asupra poziţiei navei, de- 
oarece cu ea se află în același timp şi adîncimea şi na- 
tura fundului apei. De aceea, toate hărțile marine cuprind 
atît adîncimile exacte ale fundului apei, cît şi natura 
acestuia. 

Interesul pentru problemele structurii geologice a fun- 
dului submarin a crescut, mai ales în ultimele decenii, 
din cauza practicării forajului în mare pentru extragerea 
petrolului. De aceea este explicabil folosul practic și știin- 
tific pe care-l aduce orice colecţie de sedimente marine 
pentru întocmirea hărților batilitologice. 

Din lucrările efectuate în timpul Anului geofizice inter- 
naţional (1957—1959) s-a publicat un raport asupra re- 
surselor minerale care zac pe fundul mărilor. Petrolul 
submarin nu este singura bogăţie pe care omul o poate 
extrage din ocean. Există pe fundul mărilor importante 
nodule de congregaţiuni de mangan răspîndite pe întin- 

deri de km?, care cuprind fier, cupru, nichel, cobalt, și 
alte minerale ce vor putea fi exploatate în viitor. 

Fundul mărilor conţine și numeroase obiecte istorice. 
Așa, în august 1964 s-a descoperit în Marea Mediterană, 
în apele franceze, un depozit de obiecte arheologice, avînd 
o vechime de circa 3 000 de ani, care conţinea şi 300 bare 
de aramă și bronz, 80 de topoare și 50 de brățări, toate 
foarte bine conservate !. 

Adesea, în sedimentele marine se găsește și pulbere 
cosmică, provenită din spaţiile interplanetare, căzută sub 
formă de praf micrometeoritic a cărui mărime nu întrece 
diametrul de 0,2 mm. 

Prin experienţe efectuate în mare s-a constatat că, pe 
cînd viteza sunetului în apa de mare este aproximativ 
de 1500 m/s, în sedimentele marine viteza sunetului este 
de 1600 la 2 400 m/s, putînd atinge chiar 3 000 m/s într-o 
argilă foarte compactă ; într-o rocă calcaroasă viteza su- 
netului este de 2400 la 5500 m/s; în rocile de granit 
4 600—6 000 m/s şi în bazalturi. 6 000—8 000 m/s. 

Cu un geotermometru s-a măsurat temperatura sedi- 
mentului din fundul Pacificului între Tahiti şi Havai 
și s-a găsit 0,5” între suprafaţă şi 11 metri adîncime. 

Cu aparatele de sondat cu sunet foarte sensibile s-au 
putut înregistra ecourile unei mici explozii submarine 
efectuată pe suprafața sedimentului și pe suprafața stîn- 
coasă care suportă sedimentul : timpul care separă aceste 
două ecouri indică grosimea sedimentului. 

În Oceanul Pacific şi în Oceanul Indian grosimea se- 
dimentelor era mai mică ca 100 m, și chiar 50 m și rareori 
întrecea 400 m, pe cînd în Oceanul Atlantic și în Marea 
Mediterană au fost măsurate grosimi mai mari ca 3 000 m, 
maximum fiind 3 650 m în Atlantic, iar în golful Bengal 
s-au măsurat 4 000 de metri. Cunoscindu-se viteza de acu- 
mulare, 6 mm în 1 000 de ani, acest sediment din Atlantic 
s-a format în 600 milioane de ani. 


! în anul 1961 s-a ridicat de pe fundul Oceanului Atlantic 
un fragment destul de mare de sticlă care s-a analizat la Univer- 
sitatea din Manchester și s-a găsit că ar fi format din bazalt prin 
influenţa apei de mare. 

Folosirea hărților batilitologice este de mare valoare 
pentru practica navigaţiei, precum și pentru efectuarea 
pescuitului marin industrial în zonele platoului continen- 
tal. Se știe că migrațiile și cantonările peştelui în anumite 
regiuni sînt în strînsă legătură și cu natura litologică a 
fundului apei. 

Astfel, sînt unele specii de pești care își depun pro- 
dusele sexuale pe funduri de nămol, altele — pe pietre 
sau în scobiturile stîncilor, multe din ele — pe nisip, pe 
bancuri de scoici și, în fine, pe întinsele pajiști de vege- 
taţie. De aici rezultă importanța pe care o prezintă hăr- 
ţile litologice pentru flotele de pescuit. 


SEDIMENTELE ȘI GENEZA LOR 


În comparaţie cu uscatul, marea este în special o regiune 
de acumulare. Sedimentele sînt furnizate oceanului de 
continente, de atmosferă şi de organismele marine. Ele 
se compun din materiale smulse din continente, de ploi, 
sau rupte prin eroziune și transportate în mare de cursu- 
rile de apă, din materiale roase din continente și din insule 
prin eroziunea valurilor, din produse măcinate de ger și 
transportate la distanțe mari de gheaţa costieră sau de 
munţii de gheaţă plutitori (aisberguri), din pulberea ri- 
dicată de pe pămînt de vînturi şi spulberată la mari de- 
părtări (cum este cazul cu pulberea Saharei, transportată 
de vînt în Oceanul Atlantic), din erupții vulcanice, din 
pulberea cosmică sau meteoritică provenită din spaţiul 
interplanetar și căzută direct pe întinsele suprafeţe ale 
mărilor și ale oceanelor și, în fine, din resturile calcaroase 
sau silicoase ale organismelor animale și vegetale. 
Examinind partea superioară a zonei litorale, se ob- 
servă că aici încep întinsele „uzine“ în care marea își 
prepară cea mai însemnată cantitate de sedimente și le 
amestecă cu cele ale uscatului (minerale și organice), dis- 
tribuindu-le apoi pe fund la diferite distanţe și adîncimi. 
De la stînca cu sfărîmăturile ei, pe care valurile mării le 
rostogolește necontenit și le pulverizează pînă ajung să 
formeze cele mai fine nisipuri ; de la resturile de animale 

și vegetale pe care marea le aruncă şi le depune continuu 
pe mal sub forma unor cordoane litorale organice, pînă 
la detritusul fin de substanţe organice ce reprezintă rezul- 
tatul final al procesului de alterare ; de la aluviunile mi- 
nerale încărcate cu resturi organice terestre, pe care le 
aduc fluviile și le depun în mare la gurile lor sub formă 
de bare și bancuri, pînă! la suspensiile fine, coloidale, pe 
care apa tulbure le poartă la distanţe mari etc., totul se. 
triază în partea superioară a zonei litorale şi se amestecă 
(eu ajutorul forţelor naturii), după care materialul este 
purtat în suspensie de valurile mării şi depus pe fund, 
mai aproape sau mai spre larg, în ordinea greutăţii lui 
specifice. 

În general, sedimentele grele — bolovani, pietre, pietriș 
de diferite dimensiuni, nisip mai greu ete. — sînt depuse 
în apropierea ţărmurilor, iar cele mai uşoare, ca : nămo- 
lurile de diferite grade de fineţe, milul, resturile organice 
ete. sînt transportate la distanţe mai mari. 

Din punct de vedere biologic, cu cît depărtarea de țărm 
este mai mică, cu atît suprafeţele ocupate de diferite se- 
dimente sînt mai reduse și mai variate ; cu cît crește dis- 
tanţa de țărm spre larg, cu atît aceste suprafețe devin mai 
întinse, pînă ce, în zona adincimilor mari, fundul este 
aproape uniform. Mai spre adînc, fundurile de nisipuri 
curate sau de nisip cu scoici devin din ce în ce mai rare, 
pînă ce dispar cu totul, pentru a lăsa locul fundurilor cu 
nămol amestecat cu nisip, continuate cu fundurile mîlu- 
rilor curate, a căror suprafață uniformă este tot mai 
mare. 


1. Mecanismul sedimentării 


Materialul fragmentar și granular se sedimentează atunci 
cînd agentul de transport nu este îndeajuns de energic 
pentru a purta mai departe anumite particule. Granulele 
care se rostogolesc pe substrat se opresc, mai aproape 
sau mai departe, potrivit cu forma și cu greutatea lor. 
Particulele fine, transportate în suspensie, se depun, de 
asemenea, după mărimea, forma și greutatea lor specifică, 

în funcţie de densitatea și de turbulența apei. Particulele 
sferice cad la fund cu o viteză mai mare decît oricare alte 
particule. 

Situaţia se schimbă pentru particulele coloidale. Depu- 
nerea sau precipitarea acestora are loc sub influenţa unor 
factori fizici şi chimici bine determinaţi (schimbarea 
temperaturii, o acţiune catalitică, anularea sarcinii elec- 
trice a particulelor). 

Tot datorită acestui fenomen se depun în delte și în 
estuare argilele aduse de fluvii de pe continente. De ase- 
menea, barele și bancurile de nisip de la vărsarea fluviilor 
în mare se datoresc aluviunilor venite în contact cu so- 
luţiile electrolitice (sărurile) din mediul marin. 


2. Rolul organismelor 
în sedimentarea marină 


Organismele marine își dau contribuţia la sedimentogeneză 
fie prin cochilii, fie prin substanţa organică propriu-zisă. 
Scheletele pot fi de trei feluri : silicioase, carbonatate sau 
fosfatate. În mod excepţional apar alte substanţe mine- 
rale, cum sînt : sulfatul de stronţiu din unii radiolari, sau 
mari concentrări de florură de calciu provenite din dan- 
tura rechinilor. 

Principalele organisme silicioase sînt radiolarii, spon- 
gierii, diatomeele şi, în subsidiar, silicoflagelatele. 
Radiolarii sînt organisme marine care trăiesc în toate 
părţile oceanului terestru și pătrund chiar în lagune. Pre- 
feră apele calde, motiv pentru care adeseori se găsesc în 
calcare. (roci depuse în special în apele calde sărace în 
bioxid dè carbon). Cel mai adînc sondaj de la care s-au 
scos radiolari a depășit 8 100 m. După observaţiile oceano- 


1 Dacă într-o eprubetă cu o suspensie fină de argilă se toarnă 
apă distilată, iar în alta, o soluţie de sulfat de cupru (SO,Cu), și 
după agitare se lasă un timp în repaus, se constată că în timp 
ce în eprubeia cu apă curată, suspensia se menţine vreme înde- 
lungată, în cea cu piatră vînătă, argila se precipită rapid și apa 
se limpezeşte. Acest fapt se datoreşte anihilării sarcinilor electro- 
litice ale coloizilor argiloşi de către soluţia electrolitică (CuS0,). 

grafice se pare că radiolarii își extrag cu preferinţă si- 
icea din materialul vulcanic din apele marine, provenit 
din erupțiile submarine. Radiolarii nu trăiesc în ape dulci 
și nici în Marea Neagră nu au fost întîlniţi. 

Dezvoltarea diatomeelor este legată de prezenţa sus- 
pensiilor argiloase şi de cantitatea de fosfaţi şi de azotaţi 
din apa mării. Diatomeele preferă milurile apelor reci po- 
are. O mare cantitate de suspensii argiloase sînt aduse 
de gheţurile plutitoare și de apele de primăvară, bogate 
în azotaţi şi în fosfaţi. De asemenea, s-a observat o legă- 
ură între unele erupții vulcanice şi dezvoltarea diatomiee- 
lor t în coloanele stratigrafice. Pe de altă parte, curenţii 
aerieni aduc de pe continente nori întregi de praf alcătuit 
din schelete (frustule) de diatomee, care se depun în apa 
mării. Marele naturalist Darwin povestește că se afla în 
argul Oceanului Atlantic, la circa 1 600 km distanţă de 
coasta africană, cînd un vînt puternic a adus un astfel de 
nor, care a întunecat cerul și s-a depus pe bordul vasu- 
ui, rănind ochii observatorilor. Praful era constituit în 
bună parte din diatomee continentale. 

În ceea ce priveşte spongierii silicioşi, aceste organisme 
sînt alcătuite dintr-o masă organică, în care se găsește 
un schelet constituit din spiculi de silice, singurii aflaţi 
în sedimente pînă la adîncimi foarte mari (în milurile cu 
radiolari). Ei extrag silicea necesară scheletului din sus- 
pensiile argiloase, ca și diatomeele. 

Majoritatea grupelor mari de animale sînt reprezentanţi 
ai organismelor calcaroase. Dintre plante, algele roşii 
(Florideele) au un rol primordial în construcţiile recifale. 
Ele fixează carbonatul de calciu în celula vegetală. Din- 
tre animale, o mare importanţă litologică prezintă orga- 
nismele unicelulare, cum sînt foraminiferele. Mai bine de 
1/4 din suprafaţa fundului oceanelor este ocupată de mî- 
luri cu foraminifere, cunoscute sub denumirea de miluri 
cu globigerine. 

Dintre organismele pluricelulare, în formaţiile recifale 
se întîlnesc numeroase forme calcaroase. Astfel de aso- 
ciaţii formează spongierii calcaroși, celenteratele (corali), 


1 Rocă alb-gălbuie, nisipoasă, fină, formată din valve silicioase 
de diatomee. 

briozoarele (polipi), bivalvele, foraminiferele și chiar vier- 
mii tubicoli, care își introduc corpul moale în tuburi cal- 
caroase protectoare. 

Alte forme de fund aparţin echinodermelor, moluștelor 
(scoici, melci, amoniţi), brachiopodelor și artropodelor 
(erustacei). Toate aceste organisme au o importanţă mare 
atît în litogeneză, cît și în stratigrafie, multe forme fiind 
fosile. 

Între formele de suprafaţă se găsesc, în primul rînd, 
foraminiferele şi cîteva organisme superioare cum sînt 
gasteropodele din grupele pteropodelor şi heteropodelor, 
care acoperă uneori fundul mărilor cu scheletele lor (mî- 
luri cu pteropode). 

În numeroase organisme calcaroase se găseşte carbonat 
de magneziu. Calcarele recifale sînt cele mai bogate în 
magneziu ; ele au dat naştere, în coloana stratigrafică, 
principalelor roci dolomitice. 

Fosfatul de calciu, care alături de carbonatul de calciu, 
participă la alcătuirea scheletului organismelor (oasele, 
dinţii vertebratelor, precum şi părţi ale unor crustacei 
și ale viermilor tubicoli), rezultă și din descompunerea 
materiilor organice în lipsă de oxigen și sub influența 
bacteriilor. Procentul de substanţă organică a sedimen- 
telor este cu atît mai ridicat cu cît granulaţia lor este mai 
fină. Nisipurile conţin de circa două ori mai puţină sub- 
stanță organică decît milurile grosiere, iar acestea sînt 
mai sărace în materie organică decit argilele !. 

În apele izolate, materia organică se poate acumula însă 
în cantităţi foarte, mari, astfel că în fiorduri ajunge pînă 
la 23%; în sedimentele sulfuroase de pe fundul Mării 
Negre există peste 30%/, substanţă organică. Această can- 
titate descrește de la suprafaţa apei către zonele adinci, 
datorită alterării. 

Și lumea bacteriilor participă la alcătuirea sedimente- 
lor. În sedimente, cantitatea de bacterii prezentă în apele 


1 Cantitatea de materie organică din sedimentele marine nor- 
male variază între 0,50% şi 100/0. Depozitele litorale sînt, în gene- 
ral, mai bogate în substanță organică decît cele din largul oceanic, 
iar cele de pe taluzul continental conțin cele mai mari cantități 
de substanță organică (5,6%/0). 

oceanice se poate ridica pînă la mai multe miliarde pe cm?. 
Mult mai puţine bacterii se întîlnesc în apa marină. But- 
kevici, care a studiat această problemă, ajunge la con- 
cluzia că dezvoltarea bacteriilor este favorizată de întîl- 
nirile curenților reci cu curenţi calzi. În miîluri, cantitatea 
de bacterii creşte de la suprafaţă spre adincime, pînă la 
un anumit nivel, după care bacteriile se împuţinează şi 
dispar complet. 

Reducerea sulfaţilor reprezintă efectul acţiunii bacte- 
riilor anaerobe în prezența materiei organice bogate în 
carbon. Fundul Mării Negre, așa numitul „mediu euxinic“, 
este caracteristic acestui proces. 


3. Radioactivitatea mediului marin 
și a sedimentelor 


După cum se știe, hidrogenul obișnuit are în natură încă 
doi izotopi, H? (deuteriu) şi H? (tritiu). 

Deuteriul se găsește în apele obișnuite în proporţie de 
circa 1 :5 500 molecule, în raport cu H. Datorită evapo- 
rării mai rapide a componentei uşoare, deuteriul se acu- 
mulează: în apele din largul oceanic (care devin astfel mai 
dense) şi în ghețarii regiunilor alpine (în care raportul 
de mai sus este de 1: 3500). Din cauza evaporării, în apa 
mării se găseşte și mai mult oxigen greu (015) decît în 
apele dulci. În atmosferă însă, O!8 este mai abundent 
decît în apele marine și se admite că provine din foto- 
sinteza plantelor verzi. Este important de știut că depo- 
zitele silicioase marine fixează izotopii oxigenului în si- 
licea scheletului în proporție mai mare decît depozitele 
continentale. După acest criteriu se poate determina ori- 
ginea marină sau continentală a unui anumit sediment 
silicios. Organismele marine fixează în materia organică 
izotopii carbonului (CP și C£) într-un raport diferit (sche- 
letele carbonate conțin mai mult C1). 

S-a constatat că alcătuirea izotopică a sedimentelor este 
în funcţie de timp; de aci, posibilitatea calculării 
vîrstei lor. 

Apele marine conţin, în totalitatea lor, circa 20 000 tone 
radiu. În sedimentele marine, însă, conţinutul în radiu 

este invers proporţional cu cantitatea de carbonat de cal- 
ciu. Din cele trei elemente radioactive mai cunoscute 
(radiu, uraniu, toriu) organismele le fixează pe primele 
două cu precădere, compușii toriului fiind foarte greu 
solubili. 

Cele mai radioactive depozite marine sînt cele care con- 
ţin cantităţi mari de minerale grele, de tipul zirconiului 
(cu radioactivitate recunoscută), cele care fixează izotopul 
radioactiv al potasiului (K*0) în cantităţi mai ridicate, 
precum și depozitele argilo-bituminoase, în care elemen- 
tele radioactive sînt fixate atît prin procese de absorbţie, 
cât și prin intermediul organismelor. La suprafaţa sedi- 
mentelor de pe fundul apei, radioactivitatea are valoarea 
maximă. Ea scade apoi treptat în masa sedimentelor, de 
la suprafaţă către zonele adînci. 


4. Sedimentarea în mediul marin 


Clasificarea sedimentelor marine actuale. Orice continent 
este mărginit de o zonă mai lată sau mai îngustă de se- 
dimente, produse prin distrugerea uscatului, din care 
cauză asemenea sedimente se numesc sedimente terigene. 

Există depozite de sedimente terigene ale zonei litorale 
(formate din blocuri de piatră, bolovani, pietriș și mai 
ales din nisipuri), care se dispun de la țărm înspre largul 
mării, pînă la o adincime de 200 m, și depozite de nămo- 
luri continentale (albastre, cenușii, roșii, verzi etc). 

Sedimentele organice, formate din detritusuri de ori- 
gine animală (scoici, melci, viermi, corali etc.) și vegetală 
(alge) ocupă un loc important în depozitele litorale. Ele 
sînt numite uneori și sedimente neritice! pentru a se 
deosebi de cele de origine terestră. 

Sedimentele pelagice 2 sînt la rîndul lor de două cate- 
gorii. Organogene (cînd provin din acumularea scheletelor 
calcaroase și silicioase ale minusculelor organisme vega- 


1 Nerites (gr.) = scoici de mare ; neritic = de țărm. Zona ne- 
ritică se întinde de la țărm pînă la taluzul continental. 

2 Pelagos (gr.) = ocean. Sistemul pelagic cuprinde zona neritică 
= platoul continental, zona batială = taluzul platoului continen- 
tal şi zona abisală = fundul oceanului. 

tale și animale : diatomee, pteropode, globigerine, radio- 
lari) și minerale formate din argila roșie a fundurilor 
abisale. 

În ceea ce priveşte mărimea particulelor. componente 
ale sedimentelor detritice, ea este destul de variată. lată 
datele prezentate în această privinţă de Institutul de 
oceanografie al U.R.S.S.: 


blocuri 1000 mm 

bolovani mari 1000  —500 mm 
bolovani mijlocii 500 —250 mm 
bolovani mici 250 —100 mm 
fragmente mari 100- — 50.mm 
fragmente mijlocii 50 — 25 mm 
fragmente mici 25 — 10 mm 
pietriş mare 10 — 5mm 
pietriş mijlociu 5 —-25 mm 
pietriș mărunt 2,5 — -1,0 mm 
nisip mare 1,0 — 0,5 mm 
nisip mijlociu 0,5 — 0,25 mm 
nisip fin 0,25— 0,10 mm 
aleurit mare (particule 

pulverulente) 0,10— 0,05 mm 
aleurit fin 0,05— 0,01 mm 
pelit mare 0,01— 0,001 mm 
pelit fin 0,001 mm 


Separat de aceasta, este necesară și o clasificare, pri- 
vind atit granulaţia şi natura sedimentelor, cît și distri- 
buirea lor zonală. Sînt utilizate mai ales două clasificări 
una datorită colaborării dintre Murray şi Renard (stabi- 
lită în urma expediției de pe nava Challenger) şi a doua, 
prezentată de Thoulet. Ambele clasificări neglijează însă 
tocmai sedimentele de adincime mică, principalele com- 
ponente ale coloanelor stratigrafice din trecutul scoarței. 
Omul de ştiinţă sovietic Șveţov a completat această lipsă, 
prezentînd clasificarea unitară de mai jos. 

CLASIFICAREA SEDIMENTELOR 


Grupa 


Depărtarea 
de țărm 
şi adîncimea 


Tipurile de sedimente 
stabilite de Murray, 
rectificate de Şveţov 


Compoziţia 


I. Sedimente 
de mare 
puțin adîncă 
(neritice și 
litorale) 


Depozitele 
litorale 


I. Terigen (predo- 
minant categoric) 


Blocuri, pietriș, 
nisipuri, mîluri, 
argile. Depozite 
calcaroase de scoici, 
recife și alte depo- 
zite organogene. 
Depozite chimice 
(calcaroase) 


Depozitele 
platoului 
continental 


Pietriș mare-rar, 
pietriş mărunt, ni- 
sipuri, nămoluri, 
argile. Calcare de 
scoici şi recife și 
alte depozite orga- 
nogene 


Depozite chimice 
(calcaroase etc.) 


II. Sedimen- 
te hemipela- 
gice (terigene 
de adîncime 
sau batiale) 


Depozitele 
taluzului 
continental 
şi ale mărilor 
interne 
adînci 


II. Predominant 
terigen 


1. Nămolul albas- 
tru sau de culoare 
închisă 
2. Nămolul glaciar 
3. Nămolul vulcanic 
4. Nămolul roșu 

5. Nămolul și ni- 
sipul glauconitic 
(verde) 

6. Nămolul şi ni- 
sipul calcaros (in- 
clusiv coralier și de 
foraminifere) 

7. Diferite alte 
sedimente nesepa- 
rate de Murray 


Rare nisipuri fine, 
argile, nămoluri or- 
ganogene (de orga- 
nisme pelagige). 
Rare depozite chimi- 
ce (sedimente cal- 
caroase) 


(continuare) 


Depărtarea | Tipurile de sedimente 
Grupa de țărm stabilite de Murray, Compoziţia 
şi adîncimea | rectificate de Şveţoy 


III. Sedimen- | Depozitele III. Predominant Argile, mîluri orga- 
te pace adîncimilor | pelagic nogene (acumulări 
(de adîncime, | oceanice ; de organisme pela- 
abisale san 1; MII cu globige- gice) 

eupelagice) Ang Sendimente chimice 
2. Mil cu pteropode | problematice 

3. Argilă roşie 

4. Mîl cu radiolari 
de adîncime 

5. Mîl cu diatomee 


5. Sedimentele mediului, litoral 
și neritic 


Sedimentele mediului litoral şi neritic acoperă 28,8 mil. 
km? (8%/) din suprafaţa oceanului planetar. Ele cuprind 
atît sedimentele terigene predominante în zona prelito- 
rală, care rezultă din acţiunea abrazivă a valurilor asupra 
țărmului (blocuri, pietre, nisip) și a aporturilor fluviatile 
(suspensii de argilă), cît şi sedimentele neritice (cochilii, 
recife, alge și alte depozite organogene), distribuite pe 
întreg cuprinsul platoului ` continental. 

Spre larg, granulele sedimentelor scad uniform ca mă- 
rime : lîngă țărm se găsesc acumulări de sfărîmături și 
bolovani, mai departe pietriș și nisip grosier, iar și mai 
departe, nisip fin, care înspre largul mării este înlocuit 
treptat prin depozite tot mai fine, pînă la miluri. O parte 
din particulele miloase în suspensie sint duse de curenți 
departe de țărm ; vînturile care suflă dinspre uscat duc 
în largul mării praful și cenușa vulcanică, iar pe fund se 
depune o parte din praful cosmic (meteoritic). Nisipul şi 
substanţele minerale sînt purtate spre larg de gheţurile 
plutitoare. 

Principala sursă de sedimente în porțiunile adînci ale 
mării sînt organismele inferioare care cad în permanenţă 
pe fund sub forma unei ploi mărunte. 

6. Sedimentele mediului batial 


Mediul batial acoperit cu sedimente ocupă 43,4 mil. km? 
(12%) din suprafața oceanului planetar. Majoritatea se- 
dimentelor prezintă un caracter terigen, pămiîntos, de 
nămol. Principalele tipuri de sedimente sînt ; 

— Nămolul albastru, cel mai răspîndit depozit hemi- 
pelagic, caracteristic zonelor de reducere, este întîlnit pe 
taluzul platoului continental, între 200 m şi 5214 m. El 
are un ritm slab de depunere (circa 2 cm în 1000 de ani). 
Culoarea sa provine din amestecul materiei organice cu 
sulfura de fier (hidrotroilit), din care cauză degajă un 
miros neplăcut, de hidrogen sulfurat. Conţinutul mîlului 
în carbonat de calciu este în medie de 12%. Resturile 
organice prezente provin din foraminifere, moluște, echi- 
noderme, crustacei. 

O variantă a nămolului albastru este așa-numitul nă- 
mol cu coprolite, descoperit la gura fluviului Congo 
(100 m) de expediţia vasului Challenger, şi spre țărmul 
mării Caraibilor (214 m) de expediţia vasului Valdivia. 
Are o culoare închisă, brună-cenușşie, cu pete albe și o 


Organisme inferioare calcaroase 
(mărite de 30 de ori) 

Mil cu coprolite 


consistență fin granulată. Acest nămol este compus. în 
cea mai mare parte din dejecţii de organisme de fund 
(echinoderme), de forma unor corpusculi ovali (d = 0,04— 
0,08 mm) de culoare brună sau verzuie. 

Nămolul roşu acoperă fundul oceanului pe o suprafaţă 
de cca 25 mil. km?, atît pe platou, cît și pe taluzul pla- 
toului continental, fiind întîlnit mai ales la gura unor 
mari fluvii (Amazon, Orinoeco, Colorado, lanţzi). Culoa- 
rea sa (roșie-brună) se datoreşte oxidului feric anhidru 
(hematit : Fe0O3) și dovedește în același timp că este 
format dintr-un mediu bogat în oxigen (produs al sedi- 
mentelor fluviatile). Nămolul roșu conţine mult mai pu- 
ține materii organice decît nămolul albastru ; din alcă- 
tuirea lui mațerialul calcaros (resturi de foraminifere) 
ajunge pînă la 60/0. 

Cercetările oceanografice sovietice din Oceanul Arctic 
(expedițiile navelor : Sedov, Perseu și Knipovici şi ale 
spărgătorului de gheață Sadko) au arătat existenţa aces- 
tui nămol pînă la adîncimea de 4000 m (în regiunea 
Spitzbergen, în Țara lui Franz Joseph și în regiunea Gro- 
enlandei. 

Nămolul și nisipul verde ocupă circa 3 mil. km? din 
suprafața oceanului planetar fiind răspîndit în vecină- 
tatea ţărmurilor abrupte (2 000 m). Se află și în regiunea 

platoului continental (între 50 şi 100 m). Prezenţa lui 
furnizează indicii asupra discontinuităţilor de fund și 
asupra perioadelor de ridicare a fundurilor marine. Cu- 
loarea sa provine de la abundența granulelor de glau- 
conit (argilă ce se formează numai în mediul marin). 

Nămolurile și nisipurile verzi sînt alcătuite în cea mai 
mare parte din granule precipitate de glauconit. Ele mai 
conţin : CaCO; (32%), granule de cuarț şi puţine resturi 
de foraminifere. 

Nămolul şi nisipul vulcanic ocupă circa 2 mil. km? din 
suprafaţa Oceanului Planetar. Conţine depuneri bogate 
în material piroclastice provenit din erupțiile vulcanice, 
în amestec cu mangan și detritusuri organice (foramini- 
fere și pteropode) avînd o culoare cenușie închisă. Răs- 
pîndirea acestor sedimente este legată de vulcanismul 
din mediul oceanic. Expediția vasului Nero a dragat ase- 
menea sedimente pe întreg traseul parcurs de la Guam 
la lokohama, iar expediţia vasului Perseu — în Marea 
Groenlandei, la est de insula Jan Mayen (la 443 m). 

Nămolul și nisipul coraligen reprezintă tipul special de 
sedimente care înconjoară țărmurile și insulele de corali. 
Ele ocupă suprafeţe întinse : în Oceanul Pacific circa 
5,5 mil. km?, în Oceanul Atlantic 3 mil. km? iar în Ocea- 
nul Indian 1,5 mil. km?. Granulaţia depozitelor scade de 
pe flancul insulei recifale respective către adincime, în- 
tre nisipuri și nămoluri existind o tranziţie gradată (nă- 
molurile se dezvoltă sub 600 m adincime). În afară de 
acţiunea mecanică a valurilor, la sfărîmarea acestor par- 
ticule mai contribuie organismele perforante și o seamă 
de animale de fund (de ex. castraveţii de mare se hrănesc 
cu nisipuri, pe care le triturează, reducîndu-le la nămo- 
luri). 

Dintre sedimentele terigene, nămolul și nisipul coraligen 
prezintă o importanţă asemănătoare cu cea a nămolului 
albastru. Ele prezintă o culoare alb-trandafirie și sînt for- 
mate din calcar amorf, cu sfărîmături de corali, cu fora- 
minifere şi unele resturi de organisme silicioase ; conți- 
nutul în CaCO; atinge 85%. 

Nămolul calcaros are o culoare cenușie-deschisă brună. 
Rezultă din procese de alterare continentală sau din 
precipitarea calcarului în zonele de contact dintre apele 
oceanice calde și reci. În aceste nămoluri se găsesc din 
abundență resturi de schelete organice (foraminifere, 
moluște, radiolari, alge calcaroase). Este răspîndit pe ta- 
luzul continental din oceanele Pacific, Atlantic și Indian, 
precum și în Marea Mediterană și în Marea Roșie. 


Depozite glaciaro-marine. Provin din topirea aisber- 
gurilor desprinşi de pe continentul Arctic sau Antarctic 
şi care sînt purtaţi de curenţi pînă la latitudini uneori 
destul de mici (40°). Asemenea depozite au fost întilnite 
în emisfera australă la adîncimi de 315—3 670 m. Une- 
ori, în alcătuirea acestor sedimente predomină miluri 
fine, de culoare cenușiu-verzuie, rezultate din alterarea 
materialului continental („lapte glaciar“, cum sînt cele 
găsite în Marea Ross). 


7. Sedimentele mediului abisal 


Ocupă cca 288,8 mil. km? (800% din suprafața oceanului 
planetar). La alcătuirea lor participă mai ales resturile 
organismelor planctonice, particule fine de natură teri- 
genă (care n-au fost precipitate) și produse vulcanice și 
minerale de precipitare chimică, formate în masa sedi- 
mentului. Fracţiunea fină (pelitică) crește în raport invers 
cu cantitatea de CaCO, din mil. 


Milul cu globigerine t este cel mai răspîndit sediment 
eupelagic calcaros. El ocupă o suprafaţă de 128 mil. km? 
(35%) din suprafața oceanului planetar. Este alcătuit din 
resturi ale organismelor calcaroase (65%) şi din substanțe 
anorganice (35%). Milul cu globigerine este alb-gălbui 
şi se întîlnește pe fundul mărilor reci, acolo unde deasu- 
pra trec curenţi calzi (de ex. între Islanda şi Norvegia — 
după constatările expediției de pe nava sovietică Sedov). 
Milurile calcaroase cu globigerine dau creta naturală. 


F ! Globigerinele sînt foraminifere aparținînd clasei rhizopode — 
încrengătura protozoare. 

Mîl cu globigerine fără 
spiculi calcaroși 


Resturile globigeninelor planctonice cad încet pe fund 
iar cochiliile lor suferă o dizolvare parţială. Acest fapt 
limitează depunerea milului cu globigerine la adincimi 
de 4500—6000 m, deoarece, parcurgînd o distanţă mai 
mare decît aceasta, devine posibil să li se dizolve cochi- 
liile pe drum. Milul cu globigerine se depune extrem de 
încet (1,2 cm în 1000 de ani). El acoperă mai ales fundul 
Oceanului Atlantic, fundul părţii de vest a Oceanului In- 
dian şi al părţii de est a Oceanului Pacific (la sud de 
ecuator). 


Milul cu pteropode t este un sediment al mărilor calde. 
El ocupă o suprafaţă mică a fundului oceanic (cca. 1 mil. 


Rhabdolite (puternic 
mărite) 


iMoluște pelagice de suprafață (de ex. Limacina, Paraclis, 
Clio). Formează o subdiviziune a moluştelor gasteropode cu pi- 
cior necomplet. Pteropodele înoată cu faţa în sus. 


1914 


Radiolari : 
a—xiphacanta; b-—haliomma 


km?) şi se întilnește la adîncimi de 700—3500 m (din 
cauza dizolvării mai rapide a cochiliilor de pteropode). 
Are o culoare albicioasă și este mult mai granulos decit 
milul cu globigerine (80%, sînt foraminifere calcaroase). 

Milul cu pteropede acoperă principalele platouri sub- 
marine din Oceanul Atlantic (în regiunea insulelor Azore, 
Bermude, Antile, Canare). În Oceanul Pacific se află în 
estul Insulelor Fidji. În Oceanul Austral e întîlnit între 
insulele Kerguélen și Tristan da Cunha. 


Mâlul cu radiolari 1, cel mai profund sediment eupelagic 
(4 300—8 200 m), acoperă o suprafață de 16 mil. km? 
(1,7% din suprafața oceanului planetar). La alcătuirea 
acestui mil, pe lîngă radiolari, participă foraminifere, 
echinoderme, crustacei, diatomee și alte organisme cal- 
caroase. 

Radiolarii se dezvoltă exclusiv în regiunile tropicale 
ale Oceanului Indian și Pacific și mai ales în regiunile 
cu erupții submarine, unde aceste organisme își găsesc o 
sursă optimă de silice. În Oceanul Pacific se întilneşte 
mil cu radiolari pe țărmurile de vest ale Americii (din 
regiunea Panama, pînă la 165° long. vestică), iar în Ocea- 
nul Indian — în nord-vestul Australiei. 

Mîlul cu diatomee 2, de culoare galbenă, este caracte- 
ristic pentru fundul mărilor reci (1100—5700 m). El 
acoperă cca 28 mil. km? (8%, din oceanul planetar). Res- 


1 Ca şi foraminiferele, radiolarii aparţin clasei rhizopode, în- 
crengătura protozoare. Radiolarii sînt rhizopode exclusiv marine, 
cu un schelet construit regulat, radiar şi cu numeroși spiculi sili- 
cioşi sau fără schelet (Thalasicola, Sphaerazom). 

2 Alge microscopice, de culoare brună, îmbrăcate în două 
căpăcele de silice, aparţinînd diatomeelor. S 

turile organismelor calcaroase din acest mîl constituie 
23%, resturile de diatomee-silicioase — 4100, iar sub- 
stanțele organice — 36%. 

Milul cu diatomee formează o bandă lată pe fundul 
din jurul Antarcticei. O bandă asemănătoare se găsește 
şi în nordul Oceanului Pacific (de la insulele Honșiu — 
Japonia, de-a lungul insulelor Kurile, peninsulelor Kam- 
ciatka și Alaska, pînă la Vancouver). 


Milul de argilă roșie. Fundurile oceanice cu adîncimi 

mari, unde scheletele calcaroase ale organismelor pelagice 
nu mai pot ajunge datorită dizolvării lor, sînt acoperite 
de o argilă roşie în Oceanul Atlantic (pînă la 7 500 m) și 
brun-deschisă în Oceanul Pacific (pînă la 9439 m). La 
o adîncime medie de 5000 m argila roşie ocupă peste 
28 mil. km? (35%, din suprafața oceanului planetar). 
Granulometric, argila roşie se aseamănă cu nămolul 
albastru. Între mineralele argiloase ce o compun intră 
silicatul de aluminiu hidratat sau carolinitul și o canti- 
ate ridicată de oxizi ferici, care o colorează în roșu. Cu- 
oarea închisă a sedimentului este dată de granulele de 
mangan. 
În afară de materialul argilos pigmentat cu oxizi, în 
compoziţia acestui sediment se găsește şi material piro- 
clastic rezultat din erupțiile submarine (sub formă de 
eldspaţi, augit, sticlă vulcanică și fragmente de piatră 
ponce), din care — prin alterare — rezultă oxizi de man- 
gan şi pelagonit. 

În argila roșie uneori se mai găseşte și material detri- 
ic adus de aisbergurile plutitoare sau praf purtat de 
vînturi, apoi sferule de magnetit (Fe30,) şi de bronzit t, 
de origină cosmică, precum şi diferite organisme calca- 
roase (foraminifere, oase de pești etc). 

Cercetările expedițiilor sovietice au indicat existența 
pe fundurile mărilor nordice (Marea Kara, Marea Groen- 
landei) a unor miluri cu o componenţă foarte asemănă- 
toare argilei roșii abisale. 


1 Mineral din grupa piroxenilor (silicat de magneziu, mai 
mult sau mai puţin feruginos). 


13 — Mările şi oceanele pămîntului 193 


Diatomee pelagică (mărită de 300 de ori) 


Material cosmic din argilă roşie 


a, b— granule de magnetit (Oceanul Pacific la 4346 și 5765 m 
adincime); c—chondră meteoritică (Oceanul Pacific de la 6400 m 
adincime) 


* 


Rezultatele studiilor întreprinse în domeniul sedimente- 
lor marine, a căror repartizare statistică a făcut și obiectul 
unor cunoscute tablouri de repartizare cum este cel dat 
de Murray și Renard, au permis tragerea unor concluzii 
cu privire la legea generală a distribuirii sedimentelor 
pe fundul oceanic. 

În general se constată că în apropiere de țărm şi în re- 
giunea apelor de mică adincime (platoul continental) pre- 
domină activitatea dinamică a valurilor asupra depozitelor 
de origine continentală, formate din fragmente din ce în 
ce mai mici, separate și depuse pe fund : în regiunea ape- 
lor pelagice se manifestă puternic acţiunea vînturilor și a 
organismelor minuscule de origine vegetală și animală 
care, în detrimentul elementelor dizolvate, 'creează la su- 
prafață o mare masă de globisedimente. Globigerinele, 
după moarte, se mineralizează și cad la fund, unde se de- 
pun în straturi. 


Clasificarea lui Murray şi Renard 


Sedimente terigene 20%% din suprafața o- 
ceanică 

Mil cu globigerină 35% din suprafaţa o- 
ceanică 

Mil cu pteropede 0,3%% din suprafața o- 
ceanică 

Mil cu diatomee 8/o din suprafața. o- 
ceanică 

Mîl cu radiolari 1,790 din suprafața o- 
ceanică 

Argilă roşie 35%% din suprafața o- 
ceanică 


Ca rezultat al eroziunii continentale, fluviile și rîurile 
transportă anual în oceane şi în mări aproape 10 km” de 
substanţe în disoluţie (aluviuni). Dacă se adaugă și mate- 
rialele eroziunii marine, se găsește un total de 13 km’, 
depozite sedimentate pe fundul oceanic. Dacă depozitele 
terigene s-ar răspîndi în mod uniform pe suprafața ocu- 
pată de ele (73 mil. km?), cei 13 km” de material ar tre- 
bui să constituie anual un strat gros de cca 0,2 mm. De- 
punerile nefiind însă uniforme ci mai numeroase în apro- 

pierea țărmului, s-a calculat că în această regiune ele ating 
0,5 mm/an, adică 500 m într-un milion de ani. 

Nu toate mările sînt însă supuse aceluiași regim de de- 
punere a sedimentelor. În Oceanul Atlantic depunerile sînt 
de două ori mai pronunţate decît în Oceanul Pacific, cu 
toate că acesta din urmă are o suprafață mai mare. 

Pe fundul Oceanului Indian cercetări recente (1965) au 
stabilit existenţa unor canale submarine săpate de fluvii 
gigantice de noroi, provenit din povîrnișul continental a- 
propiat şi depus de fluviile care se varsă în Golful Ben- 
gal. Canalele se ramifică mai departe pe fundul oceanului. 

Cercetări seismice au stabilit că grosimea scoarţei teres- 
tre pe fundul oceanului variază între 10 şi 13 km. Se știe 
că scoarţa terestră are grosimea minimă în partea cea mai 
adincă a fundului oceanic. În Oceanul Pacific grosimea a- 
ceasta are în medie 6,31 km. Grosimea scoarţei terestre 
crește repede sub catenele muntoase oceanice. 

Regiunile de acumulare abisale sînt situate în sectoarele 
cele mai de jos și neaccidentate ale fundului bazinelor 
oceanice, în care se îngrămădesc sedimentele pe timp înde- 
lungat. Ne putem da seama de acest lucru după grosimea 
mare a sedimentelor afînate care ating doi sau mai mulţi 
km. Acestea constituie adevărate bazine oceanice de acu- 
mulare a sedimentelor. 

Evaluările geologice asupra duratei epocilor glaciare în 
funcţie de grosimea diferitelor sedimente, în medie, în 
adîncimile oceanice, au arătat că sedimentele se depun 
într-un strat de 1—2 cm în 1000 ani (deci un strat gros 
de 2 metri se poate realiza în 100 000 de ani). 


8. Sedimentarea euxinică din Marea 
Neagră 


Între actualele bazine de sedimentare, Marea Neagră pre- 
zintă unele caractere cu totul deosebite. Aceasta se dato- 
rește faptului că pe fundul ei, sub 160 m adincime (în 
unele regiuni mai sus, iar în altele sub 200 m), apele fiind 
lipsite de aerisire, se formează o zonă inferioară reducă- 
toare, în care abundă hidrogenul sulfurat. De altfel, din 
acest motiv Marea Neagră se prezintă ca un biotop (mediu 
de viaţă) specific și ca un mediu unic de sedimentare. 

Semne convenţionale pentru marcarea sedimentelor pe harta litologică 


Sedimentele actuale din Marea Neagră ! sînt rezultatul 
biocenozelor caracteristice diferitelor faciesuri 2 — ade- 
vărate cimitire ale organismelor ce pier (tanatocenoze) ?. 
Astfel, în zona prelitorală și cea litorală (30—70 m), bio- 
cenozele sînt formate din midii (Mytilus galloprovincialis), 
din care rezultă un nămol cu mytilus. Între zona litorală 
și cea sublitorală (75—150 m), în locul midiilor se dezvoltă 
o puzderie de scoici mici ca boabele de fasole (Modiola 
Phaseolina), sedimentul fiind numit nămol cu faseoline. 
Ambele nămoluri intră în compoziţia unei argile grosiere, 
de culoare cenușie-închis, cunoscută sub numele de argilă 
aleuritică — sediment caracteristic Mării Negre. 

Studii recente au stabilit prezenţa unor mari cantităţi 
de coprolite în sedimentele (nămoluri) găsite în zona lito- 
rală a țărmului românesc al Mării Negre și reprezentînd 
dejecţiile organismelor de fund (scoici). 

În Marea Neagră, sedimentele grele (nisip cu pietriș) 
au în general o distribuţie foarte limitată (rezultatul expe- 
diţiei din 1890—1891). Nisip de cuarț se găsește numai în 
zona prelitorală, între 18 și 33 m. Numai în partea de 
nord-vest a mării, nisipul se aşterne pe o lăţime mare 
(60 km) şi ajunge pînă la adîncimea de 104 m (în faţa gurii 
Bosforului). Bancuri de scoici se găsesc de obicei în zona 
nisipului. Tot restul fundului este acoperit de nămol și 
mil. 

Cercetătorii români au mai constatat că în zonele litorale 
și sublitorale (de la 60 m la 180 m), de jur-imprejurul Mă- 
rii Negre există un fund uniform acoperit cu nămol fin de 
culoare albastră (cînd este proaspăt), plin de scoici și de 
organisme vii (Mediola Phaseolina). 


1 În Marea Neagră procesul de sedimentare este rapid. Depo- 
zitele fluviale se sedimentează cu o viteză de 1 cm/an. Istoricul 
grec Polyb (205—125 î.e.n.) a calculat că pentru umplerea Mării 
Negre cu sedimente ar fi necesari circa 200 000 ani — previziune 
corectă. 

2 Straturi care pe toată întinderea lor au același conţinut lito- 
logic sau de faună și floră. 

3 Diversele medii de viață (biotopi), caracterizate prin diferite 
asociaţii de organisme adaptate condiţiilor lor specifice (bioce- 
noze) ; după moarte, nu reprezintă altceva decît resturi organice 
sau tanatocenoze. 

Raportul dintre sedimentele de adîncime din Marea Neagră: 


substanță organică (negru); carbonaţi (steluțe); material detritic (hașură încli- 
nată); alte sedimente (haşură dreaptă) 


Începînd de la 180 m şi pînă la adîncimea de 1 300 m, 
întreg taluzul continental este acoperit cu o pătură unifor- 
mă de nămol negru, caracteristic adîncimilor medii. El nu 
mai conţine moluște vii, ci numai scoici subfosile, bine 
conservate, de forme asemănătoare cu cele ce trăiesc în 
apa salmastră. 

De la adîncimea de 1 300 m în jos, pe întreaga suprafaţă 
care constituie fundul plan al mării adinci se găsește un 
nămol fin albastru, cu sferule albe. 

Cercetările ulterioare întreprinse de Gr. Antipa și, mai 
tîrziu, de colectivele Institutului de cercetări piscicole 
(1948—1955) și de cele ale Academiei (1955—1958), pre- 
cum și studiile făcute de Arhanghelski (1924—1933) şi de 
alţi specialiști sovietici (Zernov, Șveţov, Klenova etc.), ara- 
tă că sedimentele Mării Negre pot fi împărţite în două 
grupe : sedimente din stratul regiunii de oxidare (platoul 
continental) și sedimente din regiunea de reducere (talu- 
zul continental și fundul mării). Repartizarea sedimentelor 
reflectă schema circulaţiei apelor marine : în apropierea 
țărmului predomină nisipurile, iar treptat, spre adînc, 
scoicile și nămolurile ; în regiunea curenților ce străbat 
marea în direcţia Crimeei şi spre partea de nord a ţărmu- 
lui caucazian, sedimentele sînt mai grosiere, iar nămolul 
fin este legat de regiunile liniștite ; spre adincimile mari 
crește treptat stratul de mîl calcaros. 

Sedimentele actuale sînt de trei feluri : argilă cenușie, 
nămol de tranziţie şi nămol calcaros, alcătuite din același 
material, însă în proporții diferite. 

Sub 150—200 m adîncime (pe taluzul continental şi 
în albia mării), caracterul sedimentelor se schimbă cu to- 
tul. În alcătuirea sedimentelor intră numeroase resturi de 
organisme planctonice (de suprafaţă) şi nectonice (activ 
înotătoare), căzute din regiunea superficială a mării sau 
aduse de pe continent. În afară de diatomee se menţionea- 
ză resturi de foraminifere, embrioni de moluște, resturi de 
pești, spiculi de spongieri etc. 

Deosebit de importante pentru studiul sedimentării ac- 
tuale, sînt milurile subfosile aflate sub cele calcaroase. 
Acestea sînt mîluri negre sapropelice, semilichide-gelati- 
noase (conţin 35°/ materie organică). Între sedimentele 
vechi se găsesc argile și miluri microstratificate, toate a- 
vînd o cantitate mai mare de materie organică decît cele 
actuale, ceea ce dovedește că organismele planctonice au 
fost cîndva mult mai numeroase ca astăzi. Probele de 
faună veche scoase de pe fundul mării, care conţin moluște 
de tipul celor existente pe fundurile Mării Caspice, au dus 
la concluzia că numai prăbuşirea Bosforului a fost cauza 
etajării actuale a zonelor specifice Mării Negre. Pe de altă 
parte, perechile de straturi care se depun anual, permit 
evaluarea vîrstei acestor depozite (în ani). 

VII 


I. TEMPERATURA APEI DE MARE 


Masa lichidă a oceanului are temperatura variabilă atît la 
suprafaţă, cît și în adîncime. 

Temperatura apei de mare este în general mai ridicată 
decît temperatura stratului de aer de deasupra. 

De multe ori temperatura apei de la suprafaţă dă indi- 
caţii asupra direcţiei curenților şi apropierii ghețarilor 
plutitori 1. 

Uneori, pe vreme de ceaţă, se practică navigația termo- 
metrică şi chiar transatlanticele se servesc de termometre 
pentru a determina poziţia lor faţă de Curentul Golfului 
(Golfstream) și față de aisberguri (munţi de gheaţă pluti- 
tori). Determinarea poziţiei unei nave prin măsurarea tem- 
peraturii apei cu termometrul și-a avut epoca sa de im- 
portanță, către sfîrşitul secolului al XVIII-lea. 


1 În anumite cazuri, cu ajutorul termometrului se poate de- 
termina cu aproximaţie punctul unde se găsește nava. Astfel în 
cazul unei nave care trece pe timp de ceață pe la nord de Capul 
Ras Hafun de pe coasta de est a Africii, în apropiere de para- 
lela de 10° N, dacă se constată că temperatura apei a crescut 
de la 20 grade la 28° C, se poate preciza că ea se găseşte pe lati- 
tudinea Capului Guardafui ; prin urmare nava poate să ia drum 
vest, pentru a intra în Golful Aden. 

Cauzele încălzirii apelor oceanice și maritime formează 
obiectul unor importante studii. O primă cauză a încălzirii 
apei oceanelor este primirea unei anumite cantități de căl- 
dură prin conductibilitate de la scoarța pămîntului. Aceas- 
ta face ca straturile de apă, în contact eu scoarța pămîn- 
tului, să aibă o temperatură puţin mai ridicată decît cele 
de deasupra lor. Astfel, Nansen a găsit în Oceanul Arctic, 
la adîncimea de 2 200 m, o temperatură de — 0,82°C, pe 
cînd la 3 800 m, în contact cu fundul, termometrul a ară- 
tat — 0,69°C, prin urmare o diferenţă de 0,13*C pentru 
1 600 de metri. De asemenea, în apele daneze s-a găsit un 
plus de 3°C la adîncimea de 1 metru în nămolul din fund, 
faţă de temperatura apei în contact cu fundul. Așa se ex- 
plică și faptul că iarna anumiţi peşti se ascund în nămolul 
din fundul mărilor. O altă cauză a încălzirii apelor ocea- 
nelor este radiaţia solară. Înainte de a ajunge pe pămînt, 
razele solare sînt absorbite de atmosferă. 

Căldura specifică a apei de mare, în mod obișnuit, nu 
coboară sub 0,9" f. Aceasta arată că un metru cub de apă 
de mare care se răceşte cu 1°C cedează o cantitate de 
căldură care poate să ridice cu 1°C temperatura a 3 118 
metri cubi de aer uscat. 

Aceste valori explică rolul mării de regulator al clima- 
tului globului ; căldura înmagazinată de ocean în timpul 
zilei (și pe timpul verii) este redată atmosferei în timpul 
nopţii (și în timpul iernii) 2. 

Conductibilitatea termică a apei de mare? este de 
0,00134 u.c.g.s. Deci, apa de mare conduce căldura de 120 


1 Apa de mare cu densitatea medie 1,0280 are o căldură spe- 
cifică de 0,931. Între apa de mare cu densitatea de 1,0280 şi aerul 
cu densitatea 0,00129, luate la acelaşi volum, raportul între can- 
titățile de căldură care ridică cu 1 grad temperaturile celor 
două corpuri este : 

1,02800 Xx 0.931 


0,00129 X 0,238 

2 Este binecunoscut exemplul lacului Geneva, care emană iar- 
na, în timp de 24 de ore, o cantitate de căldură echivalentă cu 
aceea produsă prin arderea a 250 000 tone de cărbuni. 

3 Conductibilitatea termică a apei de mare este cantitatea de 
căldură transmisă într-o secundă printr-un centimetru cub de 
apă de mare, ale cărei fețe opuse sînt menținute la temperaturi 
care diferă între ele cu un grad. 


= 3 118 în care 0,238 este căldura specifică a aerului. 

de ori mai slab decît fierul, de 7 000 de ori mai puţin decît 
arama și'de două ori mai slab decît gheaţa de mare. Trans- 
miterea căldurii în apa de mare prin conductibilitate di- 
rectă de la suprafață la fund este aproape complet ne- 
glijabilă. Astfel, s-a calculat că dacă suprafaţa apei unei 
mări adînci de 5 000 m ar fi încălzită pînă la 30° C, la 
adîncimea de 100 m nu s-ar înregistra vreo creștere a 
temperaturii nici după 100 de ani; după 1000 de ani 
temperatura de la 100 m s-ar ridica cu 7°C, la 200 m 
— cu 0,6°C, iar la 300 m nu s-ar observa nici o creştere 
de temperatura. 

Intervin însă aici fenomene de convecţie, adică se reali- 
zează un schimb de căldură între straturile superioare și 
cele inferioare de apă, schimb care accelerează transmite- 
rea de căldură în mediul marin. Astfel între 200 și 10900 
m adincime, la ecuator, cantitatea de căldură transmisă 
într-o zi este de 50 la 100 de calorii-gram pe centimetru 
pătrat. 

Din cauza căldurii specifice mici a materialelor scoarţei 
terestre (în medie 0,4), aceasta se încălzește și se răcește 
repede. Căldura specifică a apei de mare fiind mai mare 
(cca 0,9) marea se încălzește mai încet decît uscatul și se 
răcește mai încet, prin radiaţie. 

Prin urmare, variațiile de temperatură ale oceanului 
sînt mai mici decît ale uscatului. 

Temperatura apei mării este influenţată şi de evapora- 
rea la suprafaţă. Ea provoacă răcirea stratului de apă în 
contact cu aerul. În unele regiuni intertropicale, răcirea 
prin evaporare poate să scadă temperatura apei la 
suprafaţă pînă la 5°C. 

Apa de ploaie, după unele observaţii făcute în regiunile 
tropicale ale Atlanticului și Pacificului, nu scade tempera- 
tura apei de mare la suprafaţă. Valurile produc un ames- 
tec al apelor de suprafaţă cu acelea ale straturilor infe- 
rioare ; pe timp de furtună, amestecul se poate realiza 
pînă la adîncimea de 30 m şi chiar mai mult. Din această 
cauză, temperatura apei în regiunile temperate și tropicale 
coboară cu aproximativ o jumătate de grad. 

În regiunile polare, unde temperatura apei creşte adesea 
cu adîncimea, o mare agitată are ca efect o ușoară ridicare 
a temperaturii apei de la suprafaţă. 

Vîntul nu acţionează numai asupra temperaturii de la 
suprafaţa mării prin valurile pe care le creează, ci antre- 
nează către larg apele costiere (cînd bate dinspre uscat), 
făcînd să se ridice la suprafață apele .reci din adincime. 
Exemplul coastelor Republicii Peru este bine cunoscut. În 
apropiere de Callao, pe latitudinea de 12*$, temperatura 
apei de mare nu trece de 18°C, în timp ce la 50 de mile 
marine în larg este de 23*C, iar la 100 de mile — de 27*C. 

Pe coastele Angolei, situată cam pe aceeași latitudine, 
ridicarea apelor reci din adîncime provoacă o micșorare 
a temperaturii la suprafaţă cu 10°C. 

Vînturile alizee au un efect analog pe coastele Marocu- 
lui. La Mogador, în plină vară, temperatura mării este 
adesea sub 17°C. De altfel toată coasta de vest a Africii, 
pînă în apropiere de Capul Verde, păstrează această carac- 
teristică. 

Un alt exemplu. În timpul musonului de sud-vest, care 
bate dinspre coastele Somaliei, la înălțimea Capului Ras 
Hafun (8° — 10° lat. nordică) se observă cîteodată tempe- 
raturi de 16°C, care sînt foarte joase pentru această lati- 
tudine (cu 10°C mai mici decît temperatura apei din veci- 
nătatea Capului Guardafui, situat cu 2° mai la nord). 
Aceasta se datorește unui aflux de ape submarine an- 
trenate de vînt. 

În regiunile maritime temperate, între 40° şi 60° la- 
titudine, unde vînturile de vest sînt dominante, ridica- 
rea apelor reci provoacă scăderea temperaturii pe coas- 
tele de est ale continentelor. 

În regiunile polare, ridicarea apelor adinci are un efect 
invers, de încălzire a straturilor de la suprafaţă. In re- 
giunile antarctice s-a constatat existenţa unor suprafețe 
insulare de apă relativ mai caldă, care provine din adîn- 
cime. 

Cînd vînturile dominante bat de la larg către coastă, 
se produce ridicarea nivelului apei spre coastă și pă- 
trunderea căldurii la mari adincimi. O asemenea situa- 
ţie se întilnește pe coastele Braziliei, pe coastele de est 
ale Madagascarului şi Australiei, expuse alizeului de 
sud-est. Un alt exemplu îl oferă coastele insulelor Ga- 
lapagos, așezate pe ecuator în largul părţii de vest a 


208 


Americii de Sud. Aceste insule sînt expuse alizeelor per- 
sistente de est-sud-est. În timp ce apele coastei de vest ale 
insulelor au temperatura de 15°C, pe coasta de est tem- 
peratura este 'de 26°C. 

Ca şi temperatura aerului, temperatura apei de mare 
are o variaţie sezonieră, însă această variaţie este mult 
mai slabă, ea atingind anual abia 2°C în regiunile ecua- 
toriale și polare şi 5°— 10°C în regiunile temperate. 

Variația anuală medie! în largul mării pentru dife- 
rite latitudini este : 


Latitudine 50*N| 40*N| 30°N| 20°N| 10°N| 0°% | 10*S| 20*8| 30*8| 40*s| 50°S 
Variația °C 
anuală 84|10,2| 6,7 | 3,6| 2,2] 2;3| 2,6| 3,6] 5,1 | 4,8] 29 


Regiunile cu variațiile anuale cele mai mari se gă- 
sese în nord-vestul Oceanului Atlantic și în nord-vestul 
Oceanului Pacific, unde variațiile anuale ating şi chiar 
trec de 20°C și unde amplitudinea anuală a valorilor 
extreme este uneori de 28°C. Acestea sînt regiuni în 
care curenţii reci se învecinează cu cei calzi, ale căror 
limite sînt foarte variabile în cursul anului, astfel încît 
aceeași regiune este străbătută cînd de un curent rece, 
cînd de un curent cald. 

Regiunile costiere şi mările interioare au variaţii a- 
nuale mai mari decît largul oceanului, putînd atinge 
20°C sau chiar mai mult. În această situaţie sînt: Me- 
diterana europeană de est, Marea Neagră, Marea Nor- 
dului, Marea Roşie, Golful Persic și Marea Chinei de 
Sud, unde în anumite puncte temperatura apei de mare 
variază în cursul anului de la —10C la +27°C. 

Variația zilnică a temperaturii la suprafaţă este foarte 
slabă în largul mării; în general, ea nu trece de 1°C. 
În regiunile puţin adinci de coastă sau pe plajă, varia- 
ţia este mult mai importantă și poate atinge 5°C. 


1 Variația anuală a temperaturii la suprafață este diferența 
dintre temperatura medie stabilită în luna cea mai caldă și aceea 
din luna cea mai rece. Intervalul dintre temperaturile extreme 
observate în timpul unui an se numeşte amplitudine anuală. 

Izoter mele 
medii anuale 
ale oceanelor 


Variația zilnică slabă a temperaturii apei de mare 
prezintă o importanţă deosebită din punct de vedere 
meteorologic și biologic. În timp ce pe uscat temperatu- 
ra solului este supusă la variaţii considerabile de la un 
loc la altul, și de la o oră la alta, variaţia zilnică a tem- 
peraturii mării în larg abia atinge 1°C. Variaţiile tem- 
peraturii uscatului sînt așa de repezi încît de cele mai 
multe ori exercită numai o influenţă momentană şi cu 
totul locală asupra atmosferei. Pe mare însă, o schim- 
bare de temperatură, chiar de o fracțiune de grad, influ- 
enţează asupra vremii și asupra vieţuitoarelor marine — 
foarte sensibile la cele mai mici variaţii de temperatură. 

Măsurarea temperaturii apei de la suprafața mării 
nu prezintă astăzi nici o greutate. Ea se măsoară de o- 
bicei în probe luate cu un ghiordel! de pînză din afara 
bordului. Această metodă este cea mai răspîndită. Lua- 
rea apei cu ghiordelul este posibilă la viteze ale navei 
de sub 15 noduri. În cazul vitezelor mari se folosesc 
aparate speciale. Cînd nava se află în derivă sau cînd 
este la ancoră, ca şi atunci cînd observaţiile se fac la 
coastă în stratul de apă superficial, temperatura se mă- 
soară cu un termometru obișnuit, cu montură. Pentru 
observaţii precise asupra temperaturii de la suprafaţă, 
sint folosite termometre foarte precise cu rezervoare 
în formă de ac sau termometre electrice. Pentru insta- 
larea termometrelor în apă se folosese flotoare speciale. 

Un instrument special, numit batitermograf, servește 
să se măsoare foarte repede variaţia de temperatură 
pînă la 200 şi chiar 300 de metri adincime, nava putînd 
avea viteza de 15 noduri. Ușurinţa de manevră a bati- 
termografului și siguranţa sa de funcționare au contri- 
buit la cunoașterea structurii termice a oceanului. 


A. TEMPERATURA LA SUPRAFAȚA 
OCEANELOR ȘI A MĂRILOR 


Temperatura apei la suprafaţă variază de la un punct 
al oceanului la altul, în funcţie de latitudine, de apro- 


1 Ghiordel de lemn sau de pînză = găleată 

pierea sau de depărtarea coastelor, de prezența curen- 
ților marini calzi sau reci. 

În regiunile polare, temperatura nu poate să scadă 
sub punctul de îngheţ al apei sărate (cca —2*C). 

În regiunile ecuatoriale, temperatura trece de 25°C 
și atinge în anumite locuri, în plin ocean, 27°C şi 28°C. 
Aceste temperaturi sînt depășite în mările închise și în 
apropierea unor coaste. Astfel, s-au observat tempera- 
turi de 32°C în golful Mexic şi de 35°C în Marea Roșie 
și în golful Persic. 

Deci diferenţa între temperaturile extreme ale mării 
este de 37°C, iar între acelea ale aerului — de circa 
120°C. 

La latitudini egale, media temperaturilor este mai ri- 
dicată în emisfera nordică decît cea sudică, deoarece 
cele trei oceane — Atlantic, Pacific şi Indian — sînt 
larg deschise spre continentul Antarctic, prin oceanul 
Austral, pe cînd Atlanticul de nord și mai ales Pacificul 
de nord comunică cu Oceanul Arctic prin treceri mult 
mai înguste. 

Temperatura medie a apelor de suprafață este evalu- 
ată la 17°C. Aproape un sfert din apele de suprafață au 
temperaturi mai mari de 25°C. 

În mările de sud, izoterma 1 medie anuală este de 
0°C, iar în Pacificul occidental de 28°C. 

Apa Curentului Gulfstream prezintă o diferență de 
temperatură considerabilă față de apa învecinată și în 
special față de aceea a Curentului Labradorului. Iarna, 
temperatura acestuia din urmă este de + 6°, iar la cî- 
teva mile mai spre est, în apa Curentului Golfului, tem- 
peratura atinge + 18°C. 


1. Temperatura apelor Oceanului 
Atlantic 


După Krummel, temperatura apei Oceanului Atlantic 
pentru diferite latitudini este următoarea : 


1 Izoterme = curbe cu aceeaşi temperatură a apei. 

Latitudinea TA ie nord T medie sud Diane 
700 — 609 49,3 198 5,6 
602 — 509 89,9 199 7,0 
50° — 40° 129,9 99,5 3,4 
409 — 309 209,3 WT 32 
30° — 20° 239,9 210,2 2,7 
209 — 199 250,6 230,2 2,4 
109— 0° 260,8 250,7 11 


Pe toate latitudinile, şi mai ales pe cele mai mari, 
apele Oceanului Atlantic de nord au în medie o tempe- 
ratură mai ridicată decît cele ale Atlanticului de sud. 
Aceasta se datoreşte faptului că Atlanticul de nord co- 
munică cu Oceanul Arctic prin treceri relativ înguste, 
în timp ce Atlanticul de sud comunică liber prin Ocea- 
nul Austral, cu apele antarctice. Bineînţeles, la acest e- 
fect trebuie adăugat şi acela al temperaturilor foarte di- 
ferite ale celor două părţi ale oceanului, datorită con- 
diţiilor geografice existente. În Antarctica, toată regiu- 
nea cuprinsă între cercul polar şi Polul Sud este for- 
mată de uscat, acoperit tot timpul cu zăpadă și cu ghea- 
tă. În nord însă, marea polară este înconjurată de us- 
cat, fără zăpadă în timpul verii, pe care temperatura 
este mai ridicată; curenţii de aer care circulă pe deasu- 
pra uscatului se încălzesc și pot să transporte pînă în 
regiunea polului mase de aer relativ calde. Din această 
cauză, Oceanul Arctic are în timpul verii temperaturi 
mai mari de 0°C. 

Curenţii marini contribuie şi ei la menţinerea acestei 
diferențe de temperatură. Curentul Golfului transportă 
pînă la latitudini ridicate apele calde ecuatoriale și tro- 
picale. Dacă, spre exemplu, Capul San Roque nu s-ar 
găsi cu 5° la sudul ecuatorului, ci cu 5° la nord, atunci 
imensa cantitate de ape ecuatoriale s-ar îndrepta spre 
Atlanticul de sud, ceea ce ar face ca temperaturile O- 
ceanului Atlantic să fie complet modificate. 

Contrastele dintre estul și vestul Oceanului Atlantic 
sînt mai pronunţate decît acelea dintre nord și sud. În 
tabelele de mai jos este arătată temperatura medie a 
apei de mare pe aceeași latitudine, pe coastele euro- 
pene, africane și americane : 


Latitudinea 79°N | 69°N | 50°N | 40*N | 30°N | 20*N | 10°N |. 0°N 
America =1,5°C|- 20| 40| 11,5] 25,5 | 27,5 4527,7 | 266 
Europa 5,0°C| 90 | 12,5 | 16,0 | 18,0 | 19,8 | 26,8 | 265 
Atrica 


Diferenţa (°C)|—6,5°C E +45 [75 | -7,2 |09 | 01 


Latitudinea 10°S | 20°S 30°S | 40°S | 50°S | 60°S. 
America 26,30C 24,3 19,5 13,0 8.2 2,0 
Europa 23,50C 16,2 14,0 16,0 2.0 —1,3 
Africa 
Diferența 

(°C) 2,800 8,1 5,5 13.0 6,0 3,3 


Diferenţele se datoresc mai cu seamă circulaţiei de la 
suprafaţă și ridicărilor de ape adinci produse de vînturi. 

În nord, de la latitudinea de 70° şi pînă la latitudinea 
de 40°, temperaturile în lungul coastelor americane și 
groenlandeze sînt mult mai joase decît în lungul coas- 
telor europene, din cauza expansiunii apelor calde ale 
Curentului Golfului, care udă coastele Europei pînă la 
capătul de nord al Norvegiei și pînă la Marea Barent; 
pe aceleași latitudini, un curent rece coboară din mă- 
rile arctice în lungul coastelor Groenlandei și ale La- 
bradorului, pînă la sud de Terra-Nova. La efectul aces- 
tui curent rece se adaugă ridicările apelor adinci și reci 
provocate de vînturile de vest. Ele formează în lungul 
coastelor Statelor Unite, pînă la sud de New-York, un 
„perete” rece, aşa de precis delimitat încît între prova 

și pupa unei nave se observă diferențe de temperatură 
de peste 10°C. 

Contrastul dintre temperatura de pe coastele Ame- 
ricii și cea de pe coastele Europei este mai accentuat pe 
latitudinea de 50°N (latitudinea Canalului Mînecii), în 
timpul lunilor de iarnă, cînd se atinge o diferenţă de 
1176; 

La sud de paralela 40°N, diferența între cele două 
parți ale Atlanticului — orientală și occidentală — se 
schimbă; coastele europeană și africană devin mai reci 
decît coasta americană. În lungul coastei africane se 
formează un curent spre sud, apoi spre sud-vest, care 
pleacă de pe coastele Portugaliei. Partea principală a 
acestui curent se numește Curentul Canarelor. El pro- 
voacă scăderea temperaturii apei de mare. La efectul 
acestui curent se adaugă acela al ridicării de ape adinci, 
fenomen care se observă vara pe coastele Portugaliei, 
pînă în apropierea Capului Finisterre, unde temperatu- 
rile apei de mare sînt inferioare acelora din Golful 
Gasconiei. 

Temperaturi mai joase în vecinătatea coastei decît în 
larg se observă pe coasta africană pînă la latitudinea 
insulelor Bissagos, în faţa Guineei portugheze. 

În apropierea ecuatorului și către 5° latitudine nor- 
dică, temperaturile sînt cam aceleași pe ambele coaste. 


Afluxul sli lea 
Venirea apel suprafata (+ 
de ina 15°) 


4e- t- 


Efectul vîntului asupra temperaturii oceanului lîngă insulele Galapagos 

Însă, începînd de la 5° latitudine sudică, apare din nou 
un contrast între coastele africane și cele americane. Pe 
acestea din urmă, în lungul coastei Braziliei şi pînă la 
latitudinea de 30° S, Curentul Braziliei transportă spre 
sud apele calde ale regiunilor ecuatoriale. Pe coastele 
africane, Curentul Benguelei transportă către nord apele 
reci ale Oceanului Austral ; transportul de ape reci de pe 
coastele. Angolei coboară temperatura apei de mare de 
la suprafață ; această răcire se manifestă pînă în apro- 
pierea Capului Bunei Speranţe. 

Variația anuală în regiunile ecuatorului este minimă. 
Între coastele Africii şi Americii, pe latitudinea de 5°N, 
temperatura mării rămîne aproape constantă (27°C) şi 
nu variază mai mult de 1°C, pe cînd în apropiere de 
coaste variaţia anuală a temperaturii atinge 3°C. Astfel, 
în Golful Guineei, în timpul verii, temperatura este a- 
desea sub 25°C, iar în celelalte luni atinge 28C; 
aceasta se datorește temperaturii scăzute a aerului în 
anotimpul ploios din iulie-august. 

La nord şi la sud de tropice, cam pe latitudinea de 
35° variaţia anuală atinge și depăşeşte în medie 8°C. 
Ea scade spre latitudinile mari şi este de 6°C în re- 
giunea Islandei. 

Pe lîngă coaste, variația anuală a temperaturii apei 
de suprafaţă este mult mai mare : atinge 18*C pe coas- 
tele Americii, între Capul Hatteras și Terra-Nova. În 
apropiere de Rio de la Plata, variaţia anuală este de 
11°C, la Dakar trece de 8°C, iar în Golful Gasconiei a- 
tinge 9°C. 


2. Temperatura apelor Oceanului 
Pacific 


Temperatura medie a apei de la suprafața Oceanului 
Pacific este dată în tabelul de mai jos. 

În Oceanul Pacific au fost efectuate mai puține mă- 
surători decît în Atlantic, ceea ce face ca datele din ta- 
bel să nu fie prea sigure. 

Temperatura apei de mare pe o fișie largă în vecină- 
tatea ecuatorului este în medie de 29°C. 

atitudinea | Rei | Bate | Dierente 
ec C: 
70° — 60° — —19,3 — 
609 — 50° 509,7 590 +0°,7 
50° — 40° 109,0 noa = 
40° — 30° 189,6 1790 + 16 
30° — 209 239,4 219.6) +19 
209 — 10° 269,4 250,1 TIS 
109 — 0° 279,2 269,0 +1,2 


Nava oceanografică sovietică Viteaz, în călătoria sa 
din 1958 în timpul A.G.I., a măsurat în regiunea ecua- 
torului și pe longitudinea de 170 grade E o temperatură 
a apei la suprafaţă de 30°C şi în aer, la umbră, tot de 
30°C ; umiditatea aerului depășea 90%. 

În partea de est, aproape de coasta Americii Centrale, 
se observă adesea temperaturi care trec de 30°C. În 
1939, în lunile iulie şi august, între Canalul Panama și 
Capul San Lucas de la intrarea Golfului Californiei, 
s-au observat temperaturi ale apelor de suprafață mai 
mari de 30°C (în unele locuri chiar peste 31°C), iar în 
largul coastei Salvadorului, temperatura mării a atins 
34°C. 

Aceste temperaturi ridicate se datoresc faptului că o 
parte din apele mării nu mai participă la circulația ge- 
nerală și pot să se încălzească mai mult decit apele în- 
vecinate, care sînt mișcate de marile circuite oceanice. 
Totuşi, uneori, sub influența vînturilor de nord, se pro- 
duc ridicări de ape reci care fac ca temperatura să co- 
boare sub 20°C. 

Dăm mai jos o comparație între temperaturile lunare 
ale apei observate în larg la Iokohama (latitudine 35°N) 
şi la San Francisco (latitudine 37°N) : 

Aceste diferențe care reamintesc de acelea din Ocea- 
nul Atlantic, observate între coasta Statelor Unite şi 
coasta Africii, se datorese acțiunii curentului rece din 

I | F M | A M|I 1 | A 

Yokohama (°C) 16,9| 16,6 | 17,0| 17,7 18,7 20,3| 22,7| 26,1 
San Francisco (°C) 12,5| 11,7 | 11,6| 11,3] 113| 13,8| 13,5| 130 
Diferența (°C) aal 49| sal sal zal 65| 92| 131 

s o N D 
Iokohama (°C) 26,2 23,8 21,4 19,8 
San Francisco (°C) 13,8 14,6 13,8 13,4 
Diferența (°C) 12,4 92 7,6 6,4 


lungul Californiei, care vine de la nord, precum și ri- 
dicării apelor din adincime. Temperatura mării pe coas- 
tele Californiei este cea mai joasă observată vara pe a- 
ceastă latitudine în toate oceanele, așa se explică clima- 
tul rece din timpul verii la San Francisco, ca şi ceţurile 
din acest anotimp de pe coastele Californiei. 


O altă anomalie de temperatură se observă în Golful 
Alaska. Mai jos sînt date temperaturile, în °C, la Sitka 
(57*N), pe coasta americană și la Petropavlovsk (53*N), 
pe coasta asiatică. 

De astă dată, marea este mai caldă pe coasta ameri- 
cană. În timp ce în golful Alaska temperatura nu co- 
boară niciodată la 0°C, pe coasta asiatică marea este în- 
gheţată timp de trei luni pe iarnă. Curentul cald Curo- 
Șivo trece pe lîngă Alaska și are un efect analog cu al 
Curentului Golfului din Atlantic asupra coastelor Nor- 
vegiei, însă mult mai redus, pe cînd coasta Asiei este 
scăldată de un curent rece asemănător Curentului La- 
brador. 

În Pacificul de Sud de la ecuator și pînă la 40° lati- 
tudine sudică, în lungul coastelor Americii, apa de mare 
este mult mai rece decît în largul și în partea occiden- 
tală a oceanului. 

T F M A M i 
Sitka (°C) 5,0 4,8 4,9 5,5 7,0 9,0 
Petropavlovsk (°C) | —0 ==) —0 
sub sub sub 
1 A s o N D 
| 
Sitka (°C) LLE 12,8 12,3 9,9 7,5 6,1 
Petropavlovsk (°C) 7 10 9 7 3 2 
Apele care scaldă coastele Americii de Sud sînt foar- 


te reci, pentru aceste latitudini, datorită Curentului 
Humboldt, care aduce pînă la ecuator apele Oceanului 
Austral și mai cu seamă din cauza ridicării apelor din 
adincuri. 

Temperatura mării variază mult de la un punct la 
altul în special în regiunile situate în Pacificul de nord, 
în locul de separare a apelor calde ale Curentului Curo- 
Șivo de cele ale apelor reci ale  Curentului Oya-Șivo 
(40° latitudine, în estul Japoniei; aici, temperatura va- 
riază cu peste 3°C pe o distanță de 30 de mile marine). 

Variația anuală a temperaturii apei de mare este a- 
preciabilă în vecinătatea coastelor de nord ale Japoniei, 
unde atinge 20°C. În schimb, în regiunile ecuatoriale, 
această variaţie este foarte slabă. 


3. Temperatura apelor Oceanului 
Indian 


Între paralela care uneşte sudul Australiei cu Capul Bu- 
nei Speranţe şi părţile cele mai nordice ale Oceanului 
Indian, temperatura apei de mare la suprafaţă rămîne 
aproape întotdeauna superioară lui 20*C. 

Cu toate acestea, extremităţile de nord ale Mării Ro- 
şii şi ale golfului Persic dau în ianuarie-februarie tem- 
peraturi sub 20°C. De asemenea, pe timpul iernii aus- 

trale (în iulie-august), în apropierea Capului Bunei Spe- 
ranţe și a Capului de sud-vest al Australiei, tempera- 
tura apei de mare coboară la 15°C. 

Temperatura medie (în °C) a apei de mare în lunile 
ianuarie şi iulie pe diferite latitudini este indicată în 
tabela de mai jos : 


Latitudine 20° N | 15°N | 102N | 5°N o | 55*s| 108S 
Ianuarie (°C) 25,2 | 26,0 | 26,9 | 27,3 | 27,5 | 27,7 | 27,9 
Iuiie (°C) 27,5 | 27,4 | 27,1 | 27,6 | 27,6 | 27,0 | 26,2 
Diferența (°C) —2,3 |—1,4 |—0,2 |—0,3 |—0,1 0,7 EI: 

Latitudine 15 S | 20°S | 25°S: | 30°S | 35°S | 40°S | 45°S | 50°S 


Ianuarie (°C) | 27,3 | 26,2 | 24,5 | 22,6 | 19,5 | 16,0 | 10,7 6,3 
Iulie (°C 25,4 | 23,5 | 21,4 | 19,0 | 15,9 | 13,2 8,9 5,0 


Diferenţa (°C)| 1,9 2,7 3,1 3,6 3,6 2,8 1,8 1,3 


Variația anuală este aproape nulă la ecuator, crește 
spre tropice şi scade din nou spre şi, în Oceanul Austral. 

În golfurile Oman şi Bengal variaţia anuală prezintă 
două maxime și două minime. Această variaţie semi- 
anuală se datorește atit faptului că în regiunile tropi- 
cale Soarele culminează de două ori la zenit (creează 
deci două maxime de temperatură), cît și invaziei de 
apă rece care se observă din mai și pînă în septembrie 
în această regiune, adusă de curenţii marini de pe coas- 
ta Somaliei. 

În regiunea Capului Bunei Speranţe, temperatura va- 
riază cu 1°C pe lună, între februarie (luna cea mai cal- 
dă) și august (luna cea mai rece). Vara, în vecinătatea 
capului, apa de mare este mai rece decît în largul ocea- 
nului, pentru că vînturile suflă atunci dinspre uscat și 
creează la suprafaţă un aflux de ape reci provenite din 
adîncime. 

4. Temperatura apelor în 
Oceanul Austral 


Oceanul Austral, care este o continuare a celor trei o- 
ceane : Atlantic, Pacific și Indian, își întinde apele pînă 
la marginile continentului Antarctic. Apele sale prezin- 
tă în general descreșteri foarte regulate de temperatu- 
ră, de la nord spre sud. 

Apele Oceanului Austral sînt reci, cu toate că afluxul 
de ape mai calde din regiunea tropicelor, ca și regimul 
de depresiuni atmosferice, ar avea tendinţa să le mai 
îndulcească temperatura. Ca şi în alte mări, și aici pare 
a exista o tendinţă de egalizare a temperaturii apei de 
suprafaţă cu aceea a straturilor inferioare ale atmosfe- 
rei. Totuși, în sudul oceanelor Atlantic şi Indian se con- 
stată o anomalie termică negativă, adică o tendinţă a 
apei de a fi mai rece decit aerul de deasupra. Astfel, în 
martie şi aprilie, în sudul Oceanului Indian, tempera- 
tura aerului este de + 12,4*C, iar a mării — de numai 
+ 8°C. Pe latitudinea de 54°S s-a măsurat în aer o tem- 
peratură de 3,18"C, iar în apă, de 2,90*C. 

Aceste anomalii termice negative se prelungesc spre 
sud-vestul Africii și spre vestul Americii de Sud şi 
Australiei. 

Din contră, o anomalie termică pozitivă (apa mai cal- 
dă decît aerul) s-a observat în cîteva puncte din sudul 
Pacificului între Capul Horn și Noua Zeelandă, unde 
temperatura apei este cu 3°C şi chiar cu 4°C superioară 
celei a aerului. 

Dacă în Oceanul Arctic, în timpul verii, temperatura 
apei trece de 0°C, în sudul Oceanului Austral ea este 
totdeauna sub zero, datorită faptului că pe continentul 
Antarctic se găsește tot timpul un acoperămînt de ghea- 
ță și zăpadă, ceea ce influenţează (prin vînturile reci) 
climatul mării înconjurătoare. 

Temperatura de suprafaţă a apei de mare scade spre 
sud de Capul Bunei Speranţe (0°C) mai repede decît la 
sud de Capul Horn (6°C). 

Pe latitudinea de 65'S, temperatura apei este în tot 
cursul anului sub 0°C și coboară pînă la —3°C sau chiar 

pînă la —4°C; gheaţa de mare nu se poate forma decît 
în perioada frigului foarte intens, a unei presiuni at- 
mosferice stabile şi a unei mări calme. 

Variația anuală în Oceanul Austral descrește destul 
de regulat și foarte repede spre Antarctica. Astfel, în 
vecinătatea Georgiei de sud, pe paralela de 55°S, varia- 
ţia anuală este de 5°C, iar la Orcadele de Sud, pe lati- 
tudinea de 60°S, abia atinge 2°C. În apropierea coastei 
continentului, pe latitudinea de 60°S, s-a măsurat iarna 
o temperatură a apei de mare de —1,9C și vara de 0°C. 


5. Temperatura apelor în mările 
secundare 


Oceanul Arctic, ca și mările marginale antarctice, este 
un ocean înghețat și prezintă cea mai mare întindere 
de apă sub formă de gheață de pe glob (temperatura de 
suprafaţă este sub 0°C). Totuşi, unele regiuni sînt supu- 
se influenţei curenților marini calzi, curenților de aer 
încălzit de uscatul înconjurător, care fac ca unele mări 
adiacente Oceanului Arctic să fie libere de gheaţă în tot 
cursul anului, sau numai în timpul lunilor de vară. 

Marea Baffin prezintă o temperatură medie de 
+3,5°C (în luna iulie, în Golful Disco, temperatura me- 
die este de +9,5"C, iar în partea occidentală a mării, 
media de temperatură este de —1,5*C, pe latitudinea de 
59°N, din cauza unui curent rece care coboară de la 
nord în lungul coastei Țării lui Baffin). 

Marea Barenţ este uneori tot anul liberă de gheaţă și 
prezintă în partea sa de vest temperaturi medii de +11°C 
și de +6'C. 

Marea Albă, care este mai mult un golf al Mării Barenţ, 
are o temperatură medie la suprafaţă de +8" la 4+9C 
vara și de —1,9° iarna. 

Mările platoului continental siberian sînt acoperite 
tot timpul cu gheaţă, însă vara există spaţii întinse cu 
apă liberă, care au temperatura la suprafaţă foarte a- 
proape de 0°C. 

6. Temperatura apelor în mările 
marginale 


În Marea Bering temperatura rămîne sub 0°C din de- 
cembrie pînă în aprilie, atingînd în multe părți punctul 
de îngheț; în partea de sud-est și în vecinătatea Aleuti- 
nelor, însă, în timpul lunilor de iarnă, temperatura mă- 
rii trece de +1°C şi chiar de +2°C. Vara în strîmtoarea 
Bering, temperatura depășește +-5"C. 

Marea Ohoţk este rece în timpul iernii. Vara însă, 
temperatura apei trece de 10°C (atinge +13*C la larg 
de Ohoţk). Pe latitudinea de 50°N, în largul insulei Sa- 
halin, temperatura minimă lunară este de —1,6*C (în 
februarie) iar cea maximă de +11,5*C (în august). 

Marea Japoniei prezintă în toate anotimpurile foarte 
mari variaţii de temperatură de la un punct la altul. 
Iarna, în partea de nord, temperatura la suprafaţă este 
sub 0°C, pe cînd în sud trece de +10°C și chiar de +120C. 
Vara se observă o temperatură de +17°C în partea de 
nord şi de +26*C în sud. 

Mai jos este arătată variaţia anuală a temperaturii apei 
de mare la Vladivostok, în °C : 


| 1 | F M | A | M | 1 | I | A 
Vladivostok | | | 
(26) —1,4| —1,8 | —0,8 | +22] -+6,4| 11,3 | 16.3 | 20,4 
| oma aj iea, | | 
Vladivostok (°C) | 18,0 | 12,0 | 5,3 | —0,5 


Această variație anuală considerabilă este depăşită în 
Marea Galbenă, unde, în anumite puncte ale golfului 
Liaodun, temperatura atinge 26°C. Această mare îngheață 
iarna ; vara, temperatura ei trece de 250C. 

În mijlocul Mării Galbene, pe latitudinea capului de 
sud al Coreei, temperatura este de 8°C în februarie și 
de 26°C în august. 

În Marea Chinei de est, temperatura mării se ridică 
iarna la 10° (între coastele Chinei și insulele Riukiu). În 
strîmtoarea Taivan, în februarie se observă o temperatură 
de 11°C pe coastele Chinei continentale și de 18°C pe 
aceeași latitudine pe coastele Taivanului ; distanţa dintre 
aceste regiuni este de 100 mile. Vara, această mare are 
o temperatură uniformă de 27°C. 

La nord de strimtoarea Taivan, temperatura este de 
10°C, iar la sud, trece de 20°C. În mijlocul strimtorii, 
în apropierea insulelor Penhuledao, în luna februarie, 
temperatura variază cu 8°C pe distanţa de 60 de mile 
marine, aceasta fiind cea mai mare variaţie de tempera- 
tură a Pacificului de la un punct la altul. 


7. Temperatura apei în mările 
mediterane 


În mările Arhipelagului Sondelor, variaţia anuală este 
slabă (abia depăşeşte 2°C). Ea atinge 10°C pe coastele 
de est ale Australiei. 

În Marea Antilelor, temperatura apei de mare variază 
în cursul anului între 270 şi 29°C. Pe coastele Venezu- 
elei și ale Columbiei, temperatura este adesea inferioară 
cu 2°—3°C, temperaturii observate în largul mării. 

Golful Mexicului are temperaturi mult mai variate. 
Între nordul și sudul golfului, temperatura poate varia 
pe timpul iernii cu 7°C—8°C. Astfel, în luna martie, în 
apropiere de delta fluviului Mississippi temperatura este 
de 16°C, pe cînd în apropiere de peninsula Yucatan, 
depășește 25°C. În timpul verii însă, golful are aproape 
aceeași temperatură pe întreaga sa suprafață (13°C); 
aceasta este regiunea cea mai caldă din tot Oceanul 
Atlantic. 

În nordul golfului, variaţia anuală trece de 120C. 

Marea Roşie are temperatura medie, vara, de 30°C; 
temperatura maximă, de 35,5°C, a fost observată pe 
latitudinea localităţii Assab. Iarna, temperatura nu trece 
de 25°C și scade pînă la 18°C în împrejurimile Suezului. 
Variația anuală este mai mare de 50°C (depăşeşte 8° C) 
în golful Suez. Este marea cea mai caldă de pe glob. 

Marea Mediterană are aproape aceeaşi- temperatură pe 
toată suprafaţa ei. 

În luna februarie (luna cea mai friguroasă), tempera- 
tura este de 12°C pe coasta de sud a Franţei, de 10° C 
în nordul Mării Egee și de 17° C pe coastele Egiptului și 
ale Siriei. În luna cea mai călduroasă, august, tempera- 
tura atinge 210 C în strimtoarea Gibraltar, 22° C pe coas- 
tele Franţei, 25° C la Malaga, 270 C pe coastele Egiptului 
și Siriei și 29°C pe coastele Izraelului. 

Amplitudinea variaţiei anuale este în medie de 12°C 
(130C pe coastele Algeriei şi 14°C pe coastele Siriei). 

În Marea Mediterană, temperatura de suprafaţă în tim- 
pul verii este mai ridicată decît temperatura Oceanului 
Atlantic, pe aceeași latitudine, din cauza căldurii conti- 
nentale. Temperatura este mai joasă în vestul Meditera- 
nei decît în estul aceleiași mări, datorită schimbului de 
apă dintre mare și ocean prin strimtoarea Gibraltar. 

Temperatura ridicată a acestei mări, chiar în timpul 
iernii, face climatul ţărilor ce o înconjoară să fie moderat 
în sezonul friguros. 

În Marea Adriatică, temperatura la suprafaţă variază 
în cursul anului de la 13°C la 24,5° C. În împrejurimile 
porturilor Veneţia și Pola, iarna temperatura este mai 
mică de 8 C. 

Marea Neagră are o temperatură supusă condiţiilor 
climaterice continentale. Astfel, în timpul iernii, tempe- 
ratura crește de la nord la sud, fiind de 2°C în vecină- 
tatea Constanţei, de 7° C la Sevastopol, de 6°C în mijlo- 
cul mării şi de 8° C în partea sa de sud-est ; în iulie 1954, 
a atins 28°C la SE de Sulina. 

În Marea Azov şi în vecinătatea Odesei, temperatura 
scade în fiecare an sub 0°C. Vara, temperatura este 
aproape aceeași la nord şi la sud. În acest anotimp, izo- 
termele urmează destul de exact conturul mării, astfel : 
în luna mai, temperatura atinge 16°C—17°C, în iunie, 
210 C, în iulie, 23°C ; în luna iulie în bazinul de nord- 
vest, temperatura apei se ridică pînă la 250 C. Începînd 
din luna august, sistemul izotermelor se modifică, curbele 
coborînd spre sud. În octombrie, în bazinul de nord-vest 
temperatura medie nu este decit de 11°C, pe cînd în 
bazinul de sud-est atinge 17° C—18° C. În ianuarie izo- 

termele se deplasează către sud, temperatura medie 
scade la +3°C pe coasta de nord-vest, la 4,5” C la Ros- 
tov și la +6°C pe coasta de sud-est. În februarie izoter- 
mele încep să se deplaseze în sens invers. 

În general, în Marea Neagră predomină un fenomen 
de temperatură bine cunoscut : în timpul sezonului cald, 
din aprilie și pînă în iulie, temperatura aerului de dea- 
supra mării este inferioară celei observate pe continent, 
pe cînd în anotimpul rece (decembrie, ianuarie, februarie) 
vemperatura este mai ridicată pe mare decit pe uscat. 


8. Temperatura apelor în mările 
cu adâncimi mici 


Marea Baltică are temperatura de 0°C iarna pe toată în- 
tinderea ei. Vara, temperatura este de 12°C în golful 
Botnic, de 14°C în golful Finic, de 17°C la larg de 
Gdansk (aici temperatura este mai ridicată decît în Ca- 
nalul Minecii, situat cu 5° latitudine mai la sud). În apro- 
pierea coastei de sud a Balticii, variaţia anuală a tempe- 
raturii apei de mare atinge 17°C (cea mai mare variaţie 
de temperatură observată în Atlantic). 

Marea Nordului are temperatura medie de suprafaţă 
cuprinsă între 9°C, pe latitudinea Scoției, și 11,5"C, în 
apropiere de Calais. Iarna temperatura mării crește de 
la coastă către larg, iar vara, fenomenul se produce in- 
vers. Astfel, pe timpul iernii, temperatura apei de mare 
descrește de la coastele Scoției spre coastele Danemarcei ; 
în luna februarie, în regiunea Insulelor Orcade, tempe- 
ratura este de 6,5”C (față de 2,5°C la Helgoland), pe 
cînd vara, în aceeași 'regiune, temperatura este de 12° C 
(17°C la Helgoland). 

Aceste diferențe se explică prin efectul combinat al 
curenților calzi eare pătrund pe la nord în Marea Nordului 
şi pe la sud prin pasul Calais. 

Canalul Mînecii prezintă temperaturi medii în des- 
creştere, de la intrarea în canal pînă la pasul Calais ; de 
obicei, vara, marea este mai caldă la Calais decît la intra- 
rea în canal. Îngustarea canalului și scăderea adîncimilor 
sînt cauze ale temperaturii mai ridicate la Calais. Din 

acelaşi motiv, apa de mare în apropierea uscatului este 
mai caldă pe coastele Olandei și în Baia Germană decît 
pe coastele franceze ale Canalului Minecii (Baia Germană 
este porțiunea de sud a Mării Nordului cuprinsă între 
coasta de vest a Danemarcei și țărmul de nord al R. F. a 
Germaniei). Astfel, temperatura băilor de mare la 
Schewenningen este mai plăcută decît la Trouville. 

Pe țărmurile Angliei și ale Franţei, care sînt față în 
faţă, temperatura este aceeaşi în toate anotimpurile; 
iarna, în mijlocul canalului temperatura este mai ridicată 
cu 1°C față de temperatura din apropierea coastelor. 

Strîmtorile daneze prezintă la suprafața apei tempera- 
tura de +2,8*C în februarie, şi de 16,1 C în august (la 
nord de Kattegat). 

Strîmtorile britanice au temperatura aibă la suprafață, 
iarna, de +7°C pînă la 4+9C, iar vara, de +14C pînă 
la + 16*C. 

Marea Hudson este ceţoasă în timpul verii şi acoperită 
cu gheaţă iarna. 

Golful Persic prezintă o variaţie anuală de temperatură, 
la suprafaţă, care trece de 150 C. În nordul golfului s-au 
măsurat 15°C în februarie și 33°C (chiar 35°C) în august. 
În timpul iernii, temperaturile sînt inferioare celor obser- 
vate în Oceanul Indian, pe cînd vara sînt mai ridicate. 


B. TEMPERATURA APEI DE MARE 
ÎN ADINCIME 


Măsurarea temperaturii straturilor adinci ale oceanului 
a necesitat rezolvarea a două probleme importante : una 
privitoare la păstrarea indicaţiilor termometrului pe tot 
timpul traversării straturilor de apă care au alte tempera- 
turi, iar a doua, relativă la rezistența aparatului la pre- 
siunea apei. Cam la 10 metri adîncime, presiunea exer- 
citată de coloana de apă de deasupra este de o atmosferă ; 
ea crește cu o atmosferă pentru fiecare 10 m. La 10 000 m 

adîncime, termometrul va fi supus unei presiuni de 1 000 
kg/cm?. În acest caz instrumentul ar putea fi zdrobit £. 

Cu anumite excepții, temperatura mării descrește cu 
adîncimea. -În regiunile tropicale și ecuatoriale,- această 
descreștere se face rapid în tot cursul anului, între supra- 
față şi 200 m adincime. În regiunile temperate, unde se 
observă o variaţie anuală foarte mare a temperaturii la 
suprafaţa apei, scăderea temperaturii cu adîncimea este 
mai mare în timpul verii decît iarna. 


Începînd de la adîncimea de 200 metri, descreșterea 
temperaturii este în general mai înceată şi rămîne cam 
aceeași în tot cursul anului. 


1 Termometrul folosit pentru măsurarea temperaturii apei de 
mare în adincime este format dintr-un rezervor (1) umplut cu 
mercur și prelungit cu un tub subţire gradat (2). Rezervorul este 
închis într-o cămașă de sticlă groasă (3), în care se introduce 
mercur (6). Această cămașă apără rezervorul şi tubul său contra 
presiunilor exterioare, fără ca prin aceasta să stînjenească mă- 
surarea temperaturii. 

Cînd termometrul se găseşte cu rezervorul în jos. acesta 
comunică cu coloana de mercur printr-o parte gîtuită şi curbată 
(5) care prezintă o mică umflătură în formă de sac. 

Dacă însă se întoarce termometrul cu rezervorul în sus, 
atunci coloana de mercur se rupe la partea gîtuită și cade în tu- 
bul subţire. Înălțimea acestei coloane, citită la scara termome- 
trică, va indica temperatura. Dacă în timpul ridicării, termome- 
trul ar trece prin straturi de apă mai calde decît acela a cărui 
temperatură a indicat-o, atunci mercurul care ar ieși din rezervor 
ar cădea în umflătura în formă de S şi deci nu s-ar mai putea 
adăuga coloanei de mercur din tubul subţire (2). În interiorul 
tubului protector se mai află un termometru obișnuit (7), care 
serveşte pentru măsurarea temperaturii aerului, în momentul ci- 
tirii, în scopul aplicării unor eventuale corecţii. 

Instrumentul este închis într-un tub de cupru R, perforat, 
pentru a permite circulaţia apei. Acest tub poate să oscileze în 
jurul unui ax orizontal A, aşezat sub centrul de greutate al apa- 
ratului. Axul se sprijină pe un cadru metalic E, în care tubul 
de aramă R este menţinut în poziţie verticală cu ajutorul unui 
şurub V, comandat de o elice H. Această elice are palele astfel 
construite încît prin învîrtirea ei în timpul coboririi instrumen- 
tului se produce fixarea şurubului în tub, iar în timpul ridicării 
lui se trage şurubul în afară. Prin aceasta tubul devine instabil 
și se întoarce cu rezervorul termometrului în sus; imediat se 
rupe coloana de mercur din termometru, deci înregistrarea se 
păstrează pînă la suprafaţă. Instrumentul se coboară în adincime 
cu o sondă, la care se leagă cu urechea U. 

Cu începere de la 1000 metri adîncime, temperatura 
continuă să scadă, dar mult mai încet, pînă la cele mai 
mari adîncimi. 

De exemplu, între suprafață și 200 metri a dilicii ăi în 
regiunile tropicale şi în cele temperate, vara se observă 
o scădere de temperatură de pînă la 20°C ; între 200 m și 
1000 m, temperatura scade cu 10°C; între 1000 şi 
3000 m — cu 4°C; între 3000 şi fundul mării (8 000 sau 
10 000 m) — cu numai 1°C. 

Aceste consideraţii nu se aplică decit oceanelor. În 
mările închise, precum și în cele îngheţate, variaţia tem- 
peraturii cu adîncimea urmează legi diferite. 

În timp ce apele de suprafaţă prezintă diferenţe de 
temperatură cuprinse între —2°C şi +30°C, la adîncimea 
de 400 metri aceste diferenţe scad simţitor (de la +2*C 
la +79C). La adîncimea de 1000 metri, diferența maximă 
între temperaturi atinge 7°C (de la 1°C la+8'C), iar la 
fund se reduce la 3°C (de la 0°C la +3*C); temperatura 
pe fund este cu atît mai joasă cu cît comunicaţia cu mările 
polare este mai liberă. Astfel, temperatura de adincime a 
Atlanticului de sud (0°C la 2° C) este mai joasă decit a 
Atlanticului de nord (2°C la 4°C). 

În mările polare aproape închise, temperatura de la 
fund se apropie de punctul de îngheţ al apei de mare 
(—2°C). În Marea Arctică, la adincimi de sub 300 metri, 
temperatura este cuprinsă între 0,5°C şi —1°C, iar în 
unele bazine închise ale Oceanului Austral, în vecinătatea 
fundului se înregistrează —1,5"C şi chiar —1,7°C. 

Mai multe sondaje făcute la mari adîncimi au arătat o 
ușoară creștere a temperaturii în vecinătatea fundului. 
Astfel, în groapa abisală de la Mindanao, la 10035 m 
adîncime s-a observat o temperatură de +2,48°C, faţă de 
+1,58*C, de la adîncimea de 3500 m. 

Această. reîncălzire a apei de mare în vecinătatea 
fundului se datorește transmiterii căldurii interne a globu- 
lui pămîntesc sau compresiunii ce se exercită asupra 
maselor de apă de la această adincime. 

Temperatura medie a mării este cam de 4°C. În general, 
oceanul constituie deci un mediu rece. 

Aceste temperaturi joase au consecinţe importante din 
punct de vedere biologic. 

Variația zilnică a temperaturii în adincime este foarte 
slabă și de obicei nu se constată decit pină la 30 m. 
Astfel, pentru o variaţie zilnică a temperaturii aerului de 
25°C, nu s-a înregistrat nici o schimbare în temperatura 
apei la 5 m adîncime. 

Variația anuală a temperaturii în adîncime descrește 
repede. Astfel, în diferite puncte ale Mediteranei s-a 

observat că dacă la suprafață variaţia era de 12°C, la 
100 m se reduce la 2°C, iar la 200 m — la mai puţin de 
1°C. Pînă la 1000 metri adincime variaţia anuală de 
temperatură nu trece de 1 la 2 zecimi de grad adică, 
practic, temperatura rămîne constantă în adincime pînă la 
fund și este foarte aproape de 13°C în toate anotimpurile. 

În Atlantic, începînd de la 300 m adincime, variaţia 
anuală de temperatură este nulă. 

În Oceanul Arctic s-a observat o variaţie anuală foarte 
distinctă pînă la adîncimea de 150 m. La această adincime, 
iarna temperatura este de —0,7*C, pe cînd vara, creşte 
la +0,4°C. La suprafaţă, în același loc, amplitudinea 
variaţiei anuale atinge 3°C. 


1. Temperatura apelor de adincime 
din Oceanul Atlantic 


Un rezultat surprinzător obţinut prin măsurătorile de 
temperatură efectuate în Oceanul Atlantic, este diferența 
temperaturii apelor adinci la ecuator faţă de regiunile 
tropicale : între 150 şi 800 m, apa este mult mai caldă în 
Eemil tropicale decît în zona ecuatorială. 


n tabela de mai jos sînt arătate rezultatele a trei 
sondaje de temperatură efectuate în vecinătatea meri- 
dianului de 30°V. 

Adîncime (m) 
Punctul i 
0 50 100 150 200 
30°56'N — 27°56'V 20,1 | 20,1 | 19,0 | 18,0 | 17,0 
1901'$ — 30°00 V 26,4 | 25,5 | 19,1 | 12,9 | 12,3 
29°15’S — 30°00 V 18,5 | 18,5 | 18,3 | 17,1 | 15,6 
Adincime (m) 
Punctul 
400 600 | 900 1000 2000 
30%56'N — 27°56'V 14,1 | 12,1 | 10,4 | 8,9 | 46 
19015 — 30°00'V 83| 52| 44| 42| 35 


29915'S — 30900V 12,5 8,5 4,9 3,6 2,3 

Temperatura Atlanticului în adîncime la 400 m şi la”1 000 m 


Sondajele făcute în apropierea insulelor Bermude arată 
că temperatura la 400 m este de 17°C şi chiar de 18°C, 
pe cînd în anumite puncte ale ecuatorului abia atinge 
8°C. Diferenţa medie a temperaturilor între ecuator și 
tropice, la 400 m adîncime, este de aproximativ 8°C. Tem- 
peratura cea mai mare este la tropicele Atlanticului de 
nord. 

O particularitate a izotermobatelor ! de la adîncimea de 
1000 m din Atlantic este că la această adincime tempera- 
turile cele mai ridicate (11°C) se observă în vecinătatea 
coastelor Spaniei. Aceste temperaturi ridicate se datoresc 
faptului că pe fundul strîmtorii Gibraltar se formează un 
curent de apă mai caldă dinspre Mediterana, care pro- 
voacă, la această adincime, o diferență de temperatură de 
aproximativ 7°C între latitudinea de 35° nord și ecuator ; 
temperatura este mai mare în regiunile temperate. Cea 
mai caldă regiune din tot Oceanul Atlantic — „ecuatorul 
termic“ de la 1000 m adincime — este situată pe o curbă 
care porneşte din vecinătatea insulelor Azore și se 
îndreaptă către Capul Sao Vicente. În tot lungul acestui 
ecuator termic, temperatura variază de la 10°C la vest, la 
12°C la est, prezentînd către mijlocul oceanului temperaturi 
mai joase de 7°C. Această variaţie de temperatură face 
să iasă în evidenţă influența apelor adinci ale Curentului 
Golfului la vest și ale Mediteranei la est. 

La nord de „ecuatorul termic“ de la 1000 m adincime, 
temperatura descrește repede în partea de vest a Oceanu- 
lui Atlantic și mult mai încet în partea de est. unde, în 
vecinătatea Islandei, se observă temperaturi mai mari de 
5°C. La sud de „ecuatorul termic“, temperatura la 
1000 m descrește regulat pînă la latitudinile cele mai 
australe (de la 5°C, în jurul latitudinii de 18"nord, și 
pînă la 0,5*C, la cercul polar antarctic). 

La adincimi mai mari, pînă la fundul oceanului, numai 
către latitudinile de 35°—40° nord se găsesc temperaturi 
cele mai ridicate din tot Oceanul Atlantic. Astfel, 
4 000 m, temperatura este de 2,5"C în vecinătatea Bermu- 
delor, în fundul Mării Sargaselor și în adîncimea abisală 
a insulelor Canare. În alte puncte ale Atlanticului de sud, 
la aceeași adincime, temperatura este de 1°C. În Atlanticul 
de nord, la 5 000 m adincime, se observă temperaturi mai 
mari de 2°C. Temperaturile mai joase din Atlanticul de 
sud se explică prin libera comunicaţie a fundului său 
(sub 4000 m) cu Oceanul Austral, pînă în mările An- 
tarctice, pe cînd în Atlanticul de nord, comunicaţia este 


e 
a 


1 Curbe care unesc punctele de aceeaşi temperatură în adîn- 
cime. 

intretăiată cu Oceanul Arctic la 600 m adîncime, prin 
pragul submarin dintre Groenlanda, Islanda și insulele 
britanice. 


2. Temperatura apelor de adâncime 
din Oceanul Pacific 


Ca şi în Atlantic, la 200 m adincime temperaturile sînt 
mai ridicate sub tropice decit sub ecuator. În Pacificul de 
nord, la această adincime, pe latitudinea de 20° tempera- 
tura este mai mare de 20 C, atingînd în unele locuri chiar 
23°C. În Pacificul de sud, pe latitudinea de 15°, în veci- 
rătatea arhipelagului Samoa, temperatura depăşeşte 
21°C. Între aceste două zone de temperaturi ridicate se 
întinde o fișie strîmtă, situată între 5° şi 8° latitudine 
nordică, unde, la 200 m, temperatura este mai joasă de 
11°C, datorită curentului Cromwell. 

Acest contrast între temperaturile tropicale și cele 
ecuatoriale la 200 m adîncime se observă mai ales în 
partea occidentală a Oceanului Pacific. 

Şi mai evidentă este această diferență de temperatură 
în regiunea celor două mări pe care le separă istmul 
Panama. În Marea Antilelor și în golful Panama tempera- 
turile variază foarte mult în adincime (pînă la 500 m). Pe 
cînd de la suprafaţă şi pînă la 75 m adincime coborirea 
temperaturii nu este decît de 1° la larg de localitatea 
Colon, ea este de 12° la larg de localitatea Panama. 

De asemenea, un contrast pronunţat există şi între apele 
de suprafaţă ale coastelor Japoniei și acelea ale Californiei, 
pe aceeași latitudine, contrast care se manifestă şi în 
adîncime (pînă la cel puţin 600 m). 

Apele foarte adinci ale Pacificului sînt în medie mult 
mai reci decît ale Oceanului Atlantic. 

Pe de altă parte, observaţii recente arată că un curent 
rece de adincime cu originea în Marea Ohoţk își face 
simțită influența pînă în vecinătatea ecuatorului. 

În bazinele izolate din lungul coastelor Americii, Asiei 
și Australiei, temperatura fundului este mai mare de 2°C 
(peste 3°C în Arhipelagul Malayez). 

În unul din aceste bazine, în groapa Mindanao, din 
depresiunea Filipinelor, nava daneză Galateea a executat 

o serie de sondaje pînă la adîncimea maximă de 10 540 m, 
măsurînd și temperaturile la diferite adîncimi. Astfel a 
găsit că temperatura de la suprafață (29,40°C) a scăzut 
treptat cu adîncimea, atingînd 28,109C la o sută metri 
adîncime, 7,12*C la 500 metri și +4,22°C la 1000 m. 
Continuînd să scadă, ea a atins la 3500 m adîncime, o 
valoare de 1,57*C. Începînd de aici şi pînă la fund tempe- 
ratura a crescut regulat, conform cu legea de compresiune 
adiabatică. Pe fund! s-a înregistrat valoarea de 5,6*C. 

Nava Galateea cercetînd gropile Tonga și Kermandek 
din Pacific a găsit temperaturi mult inferioare față de 
groapa Mindanao (1,74*C la adîncimea de 9318 m în 
groapa Tonga şi 1,68*C la adîncimea de 8 845 m în groapa 
IKermandek). 


3. Temperatura apelor de adîncime 
din Oceanul Indian 


Şi în Oceanul Indian temperatura apei la adincimi cu- 
prinse între 200 m și 1 000 m este mai ridicată în vecină- 
tatea tropicelor ; la ecuator, la 400 m adincime, tempera- 
tura este de 10°C. Pe măsură ce ne îndepărtăm de ecuator 
către nord sau spre sud, temperatura crește. La tropicul 
Capricornului, între Madagascar și Australia, la 400 m 
adincime, temperatura este de 15°C. 

La aceeași adincime, la sud de bancul de la Capul 
Acelor, temperatura este de 14°C iar la 1000 m adincime 
e de peste 5°C. Pe fund, în această regiune, ca și în sudul 
Oceanului Indian, la aceeași latitudine, temperatura nu este 
mai mică de +1“C, iar pe fundul părţii tropicale a acestui 
ocean este cuprinsă între +1°C și +2°C. 


4. Temperatura apelor de adincime 
din mările secundare 


Mările polare. Bazinul polar arctic prezintă în adincime 
condiţii de temperatură apropiate de acelea ale unei mări 
interioare. La suprafaţă, temperatura este de —1°C. Între 


1 În apropierea fundului oceanului se observă o ușoară încăl- 
zire care se datorește transmisiei căldurii interne a globului. 

100 m>şi 300 m adincime ea crește repede. Aici se 
observă `o temperatură de peste +1*C, care apoi se mic- 
șorează. Începînd de la 1000 m, temperatura scade sub 
0°C, pentru a atinge din nou —1°C la 3.000 m adîncime. 
Prin urmare, între două straturi de apă rece, unul de 
suprafaţă și altul de adincime, se află un strat de apă 
caldă. Temperaturile mai mari de 0°C ale stratului inter- 
mediar se datoresc aportului de apă caldă adusă de 
Curentul Golfului care, pătrunzînd peste pragul Thompson, 
se lasă spre fund, din cauza salinității sale mai mari. 

În Oceanul Austral, temperatura la suprafață este de 
—1"C şi scade treptat, atingînd valoarea de —1,6*C, la 
aproape 100 m adîncime, de unde începe apoi să crească 
sistematic pînă la adîncimea de 1000 m, înregistrîndu-se 
aici cea mai ridicată valoare (+1,6"C). Pînă la fund, tem- 
peratura scade din nou, fără a depăși —0,4°C. 

La nord de cercul antarctic, la 100 m adincime se 
observă un strat de apă rece cuprins între două straturi de 
apă mai caldă. Anomalia provine de la încălzirea apelor 
de suprafaţă. 

Mările interioare. O excepţie, dar numai aparentă, de la 
legile generale ale variației temperaturii cu adîncimea, 
se manifestă în mările sau în' bazinele interioare, precum 
și în mările parţial închise. În aceste mări separate de 
ocean printr-un prag, temperatura rămîne constantă, de 
la adîncimea pragului și pînă la fund, dacă temperatura 
oceanului la înălțimea pragului este egală sau inferioară 
temperaturii minime observate la suprafaţa bazinului. 

Dacă însă temperatura oceanului la nivelul pragului este 
superioară temperaturii minime observate la suprafaţa 
bazinului, atunci temperatura apelor din bazin va scădea 
în mod normal pînă la fund ; aici se va apropia de tem- 
peratura minimă observată la suprafaţă. 

În Marea Sulu, între Borneo şi Filipine, temperatura se 
menţine constantă (10,2*C) începînd de la adîncimea de 
700 m şi pînă la 4000 m spre deosebire de Pacific, unde 
la aceeași adîncime (4 000 m) temperatura are valoarea de 
aproape 2°C. 

În Marea Mediterană, straturile adinci oferă oceano- 
grafilor un exemplu de homotermie (temperatura con- 
stantă începînd de la o oarecare adincime și pînă la fund). 


237 


Adincimea de la care temperatura rămîne constantă 
(13°C) este cam de 300 m. 

Între suprafaţă și această adincime se produc în cursul 
anului variaţii termice a căror amplitudine poate depăși 
la suprafaţă valori de 10°C. Vara, temperatura apelor la 
suprafaţă este de 22°C: Ea scade treptat pînă la 300 m, 
unde măsoară doar 13°C ; această temperatură se menţine 
pînă la fund. Iarna, temperatura la suprafaţă fiind de 
13°C, va exista o homotermie aproape completă, în toată 
adîncimea mării. 

De altfel, adîncimea de la care temperatura rămîne 
constantă nu este peste tot de 300 m ; ea este de 200 m 
în bazinul occidental şi de 400 m în bazinul oriental al 
Mediteranei. Nici homotermia nu este peste tot aceeași. 
În bazinul Balearelor este de 12,8*C, în Marea Tireniană 
de 13,2*C, în Marea Ionică de 13,5 C, iar în Marea 
Mediterană orientală de 13,7°C. 

Fenomenul acesta de păstrare a temperaturii constante 
de la 300 m adîncime pînă la fundul mării se explică prin 
faptul că Marea Mediterană comunică cu Oceanul Atlantic 
prin strimtoarea Gibraltar, pe fundul căreia se găseș 
un prag situat la o adîncime de 350 m. Temperatura 
la suprafaţa Mării Mediterane este în general superioari 
aceleia din Oceanul Atlantic, de la aceeași latitudine. D: 
la suprafaţă și pînă la nivelul orizontal al pragului de 
Gibraltar, temperatura scade la ambele părți ale pragului. 
La această adincime însă, temperatura apelor Atlanticului 
este de 12,7*C, așa că apele care trec pragul în Mediterana 
au tocmai această temperatură (apele mai reci sînt oprite 
de bariera stincoasă). 

Temperatura pragului este determinată de apele mai 
calde ale Mediteranei, care, datorită unor curenţi de 
adincime din strîmtoare, se răspîndese pînă destul de 
departe în ocean. În acest fel apa caldă a Mediteranei nu 
este influențată de apa rece a Atlanticului, fapt care con- 
tribuie la climatul dulce al coastelor acestei mări. 

Marea Neagră prezintă unele caracteristici specifice în 
ce privește repartiţia temperaturii în adîncime. 

Cercetările întreprinse aici începînd din anul 1890 au 
condus la o explorare integrală a bazinului acestei mări. 
Ea a fost de fapt realizată între anii 1923—1926 cînd au 

N 
fost parcurse cca 950 de mile, executîndu-se 8259 de 
observaţii și cca 1950 de analize chimice. 

Aceste cercetări au permis să se tragă concluzia că 
distribuţia temperaturii în straturile superioare ale Mării 
Negre pînă la adîncimea de 300 m este mult diferită la 
sfîrşitul iernii față de perioada de la sfîrșitul verii. Astfel 
în luna martie se pot găsi la suprafaţă temperaturi puţin 
peste 6,5*C. O dată cu creşterea adincimii, creşte regulat 
și temperatura pînă la fund (2000 m) unde atinge 8,95°C 
sau în unele părţi chiar 9,12°C. 

Vara, scăderea temperaturii pe verticală în straturile 
superioare, pînă la 200 m, are cu totul o altă înfăţişare. 
La suprafaţă, temperatura poate să atingă chiar 25°C și 
rămîne constantă pînă la adîncimea de 15—20 m. Mai 
spre adînc, temperatura scade foarte repede; la 25 m 
atinge 15°C iar între 50 și 100 m coboară pînă la 8,5°C. 
Începînd de la această adincime, temperatura creşte încet 
pînă la fund. În timpul verii cea mai joasă temperatură 
se găseşte între 50 și 100 m (în mijlocul mării). 

Distribuţia verticală a temperaturilor este mai compli- 
cată în vecinătatea coastelor, unde din cauza micilor 
adîncimi este modificată de schimbările care se produc în 
direcţia vîntului. În largui mării la adîncimi mari, această 
distribuţie nu se face deloc, deoarece apele grele de la 
fund, de provenienţă mediteraneană, cu temperatură. și 
salinitate mare, nu se pot ridica și deci nu se poate realiza 
un schimb de ape între suprafață și adincime. Prin urmare, 
în larg, temperatura apelor adinci nu se modifică; 
variaţia anuală de temperatură în acest caz nu se produce 
decît în stratul de apă de la suprafaţă, adînc de 50 de 
metri. 

Marea Baltică reprezintă tipul mărilor continentale reci. 
Aici, la adîncimea de 50 de metri, temperatura crește, ca şi 
în bazinul polar, din cauza rămiînerii pe fund a apelor 
Atlanticului, mai sărate și mai calde, pătrunse prin 
strîmtori din Marea Nordului. Există o analogie între 
această mare și lacurile adinci cu apă dulce, a căror tem- 
peratură la fund este +4°C, corespunzînd celei mai mari 
densități a apei dulci ; şi pe fundul Mării Baltice, tempe- 
ratura rămîne constantă (+4°C). 

Marea Roșie este cu puţin mai adîncă de 2000 m. Ea 
comunică cu Oceanul Indian prin strimtoarea' Bab-el- 
Mandeb, al cărei prag are 200 m adîncime. Temperatura 
acestei mări! este staţionară (aproape 22°C, începînd de 
la adîncimea de 300 m) şi coincide cu temperatura de la 
suprafața mării, din partea ei nordică, măsurată în iuna 
ianuarie (exceptînd golful Suez). 

În luna iulie 1963 un batiscaf francez a stat 20 de zile 
sub apa Mării Roșii, la adîncimea de 25 m, înregistrînd 
temperaturi de 33°—35°, în timp ce pe uscat temperatura 
atingea 45 de grade la umbră. 

Marea Japoniei este o mare interioară aproape complet 
închisă (nu comunică cu exteriorul decît prin patru 
strîmtori puţin adînci, dintre care cea mai adincă, strîm- 
toarea 'Țușima, are abia 167 m adincime). Cea mai mare 
adîncime a acestei mări este de 3000 m. Marea Japoniei 
prezintă o anomalie față de celelalte mări despărțite de 
ocean prin praguri. Astfel, în strimtoarea 'Țușima, tempe- 
ratura de la fund (167 m) este de 15°C. Dacă nu ar fi 
decît această comunicaţie a Mării Japoniei cu Oceanul 
Pacific prin Marea Chinei, temperatura de 15°C ar trebui 
să se păstreze pînă la fundul mării. Şi totuşi, lucrurile nu 
se petrec așa. Partea de nord a acestei mări este supusă 
unui climat foarte aspru, astfel că temperatura apei de 
suprafaţă în luna ianuarie atinge punctul de îngheţ. În 
partea centrală, temperatura mării la 200 m adîncime este 
sub 1°C, coborînd spre fund, unde atinge valoarea de 
0,1*C. Marea prezintă în timpul verii cele mai mari 
variaţii de temperatură. Între suprafaţă și adîncimile de 
20 m și 50 m, gradientul vertical atinge 15°C şi 20°C, fiind 
cel mai mare gradient întîlnit la aceste adîncimi. 

Marea Chinei de sud este o mare închisă între con- 
tinentul Asiei şi numeroasele insule ale Indoneziei și 
Filipinelor. Ca toate mările marginale, ea păstrează pînă 
la fund aceeaşi temperatură de 2,3°C a pragului despăr- 
ţitor de ocean (aflat la 2 000 m adincime). 


1 Temperatura Oceanului Indian (27°C, la adîncimea strîm- 
torii Bab-el-Mandeb) nu influenţează asupra temperaturii ape- 
lor adinci ale Mării Roșii. 

II. DENSITATEA APEI DE MARE 


A. METODE ŞI INSTRUMENTE 


Ca și temperatura, densitatea este o importantă carac- 
teristică a apei de mare. Ea nu se poate măsura direct, 
ci numai prin analiza unei probe de apă din stratul res- 
pectiv. În acest seop, pentru determinarea densităţii apei 
de suprafață este suficientă întrebuințarea unui ghiordel. 
Pentru colectarea apei din adincime, însă sînt necesare 
aparate speciale (butelii de apă). Aceste aparate trebuie să 
se umple cu apă la adîncimea dorită, să se închidă ermetic 
după ce s-au umplut și să fie ridicate apoi la suprafaţă, 
fără ca conţinutul lor să se amestece cu apa din straturile 
prin care trece. 

Pînă în prezent s-au realizat multe tipuri de butelii 
colectoare pentru probe de apă de mare. Butelia Petters- 
son-Nansen, destul de cunoscută, este izolată cu ajutorul 
unui cilindru dublu și care conţine apă de mare. Capacul 
și fundul buteliei sînt mobile. Ele sînt îndepărtate de 
cilindru în timpul coborîrii în apă; o declanșare cu arc 
comandată de un mesager trimis pe saulă, închide cilindrul 
la ambele capete, atunci cînd butelia a atins adîncimea 
dorită. Această butelie cîntăreşte 16 kg. Capacul ei este 
prevăzut cu un termometru, pe care se citește tempera- 
tura cînd butelia ajunge la suprafaţă. În literatura de 
specialitate se menţionează că un asemenea tip de aparat 
se poate întrebuința pînă la 3 000 m adîncime, cu condiţia 
ca butelia să fie adusă la suprafaţă cu viteza de 150 m 
pe minut. 

Deoarece apa de mare nu se poate conserva prea mult 
timp, se iau măsuri pentru păstrarea probelor în recipiente 
de sticlă astupate cu dopuri parafinate. Înmulțirea foarte 
rapidă a microorganismelor de plancton în suspensie 
modifică conţinutul de gaze, reduce sărurile nutritive sau 
alterează mediul colectat. În multe cazuri este esenţial 
să se facă analizele îndată după colectarea apei, ceea ce 
impune organizarea unui laborator special la bordul navei. 

După cum se știe, densitatea apei de mare, mai ridicată 
decît a apei dulci, se datorează salinităţii. 

Variaţii foarte mici de densitate sînt de o mare impor- 
tanţă în circulaţia generală a apelor din oceane. Dacă se 

cunosc densităţile unei serii de probe de apă de suprafaţă, 
recoltate în timpul unei traversade și dacă se cunoaște 
exact punctul de unde a fost luată fiecare probă de apă, 
precum și temperatura sa, atunci se poate obţine relieful 
suprafeţei apei pe drumul urmat de navă. 

Se știe că înălțimea la care se ridică un lichid într-una 
din ramurile unui vas comunicant depinde de densitatea 
sa; dacă lichidul are o densitate mai mică, el urcă mai 
sus, și invers. Apele mai grele, adică mai dense, vor avea 
un nivel inferior față de apele mai ușoare. Ca urmare, se 
naște un curent care va circula de la apele mai ușoare, cu 
nivel mai ridicat, către apele mai grele, cu nivelul mai 
coborit. Astfel se explică curgerea generală a apelor 
oceanice de suprafață de la coaste (unde ele au devenit 
mai uşoare prin amestecul cu apele dulci fluviale) spre 
centrul oceanelor (unde evaporarea produce concentrarea 
lor). Tot așa apele Mării Negre, cu o densitate mai mică, 
se scurg la suprafaţă prin strimtori spre Marea Medi- 
terană care are densitatea mai mare. 

În oceanografie se consideră două feluri de densități : 

1. densitatea așa-zisă în situ — densitatea la tempera- 
tura și la presiunea pe care apa o are în masa oceanică ; 

2. densitatea normală sau la zero — greutatea unităţii 
de volum a probei de apă la temperatura de 0°C. 

Deoarece greutatea centimetrului cub de apă distilată 
la 0°C este aproape 1 gram, partea zecimală a numărului 
prin care se exprimă densitatea normală reprezintă greu- 
tatea tuturor materialelor saline din acest volum. Spre 
exemplu, dacă densitatea normală a unei probe de apă 
este 1,02935, atunci într-un centimetru cub al acestei ape 
la 0°C se vor afla 0,02935 grame de diferite săruri. 

Măsurarea densităţii apei de mare se face cu picno- 
metrul, în felul următor : 

Se determină cu precizie greutatea unui anumit volum 
de apă de mare la temperatura t, după care se compară 
cu greutatea unui volum egal de apă distilată, la tempera- 
tura de +4°C sau de 0°C (0,99987). 

Metoda picnometrului constă în determinarea greutăţii 
apei de mare la 0°C și în împărţirea valorii găsite la 
greutatea unui volum egal de apă distilată la +4°C. 

Picnometrele întrebuințate de institutele de oceano- 
grafie au o capacitate care variază de la 30 la 150 cm’. 

Metoda picnometrului — descrisă în toate tratatele de 
fizică — este complicată, însă asigură o mare precizie în 
determinarea densității apei de mare. Inconvenientul ei 
este că nu se poate întrebuința la bordul navelor, unde 
trebuie să se folosească alte instrumente şi metode mai 
expeditive. 

Măsurarea densității apei de mare cu areometrul se 
poate face chiar la bord, fiind cea mai simplă, dar și cea 
mai puțin exactă dintre metodele de determinare practică 
a densității apei de mare. 

Areometrul este un flotor cilindric de sticlă, lestat cu 
plumb sau cu mercur, de greutate cunoscută. Din corpul 
cilindric al instrumentului iese o tijă cu un diametru mai 
mic, gradată în unități de volum pe care se citeşte valoa- 
rea volumului imers. 

Cunoscînd greutatea și volumul, se determină densitatea 
apei la o anumită temperatură. 

Neajunsurile todei sînt legate de faptul că feno- 
menul capilarităţii îngreunează citirea valorii pe tubul 
gradat şi că operaţia necesită un mare volum de apă 
(circa 1 litru). Din acest motiv, areometrul este folosit 
numai pentru determinarea densităţii apei de suprafaţă. 

Pentru a se elimina inconvenientele, a fost elaborată 
metoda indicelui de refracție. 

Măsurarea densităţii apei de mare cu refractometrul se 
bazează pe refracție, adică pe devierea razelor de lumină 
la trecerea lor dintr-un mediu mai puţin dens într-altul 
mai dens, spre exemplu, din aer în apă. Indicele de re- 
racţie (raportul dintre sinusul unghiului de incidenţă în 
aer și sinusul unghiului de refracție în apă) este o 
constantă pentru fiecare lichid. Indicele de refracție al 
apei distilate este 1,333. 

Pe acest principiu se bazează construcția refractometre- 
or. Cu ajutorul unei prizme care are în interior apă de 
mare se determină indicele de ` refracție al ei și prin 
urmare i se află densitatea. Operația necesită o mică can- 
itate de lichid (10 cm”), iar precizia obținută la măsurarea 
densităţii este comparabilă cu aceea dată de cele mai 
bune areometre. 

Variația densităţii apei de mare cu temperatura prezintă 
o mare importanţă. 

Apa de mare, care are densitatea de 1,0270 la tempera- 
tura de 0°C, va avea la 10°C o densitate de 1,02588, iar 
a 30*C — o densitate de 1,02070. Densitatea cea mai mare 
se realizează la temperatura de — 3,5"C pentru o valoare 
a salinităţii de 35%. 
Ca și apa dulce, apa de mare prezintă un maximum de 
densitate. În timp ce apa dulce are cea mai mare densitate 
a +4*C, apa de mare are densitatea maximă la o tempera- 
tură mai mică de 0°C. 

Pentru apele cu densitate medie, temperatura maximu- 
ui de densitate nu poate fi atinsă, deoarce apa îngheaţă 
mai înainte de a căpăta densitatea maximă. Cu alte cu- 
vinte, volumul apei de mare în stare lichidă crește 
continuu, pe măsură ce temperatura se ridică. În oceane, 
apa de mare devine deci din ce în ce mai grea, pe măsură 
ce temperatura sa scade coborînd spre punctul de îngheţ. 
Din acest motiv se pot găsi pe fundul oceanelor tempera- 
turi care se apropie de punctul de îngheț, cum este cazul 
în mările polare. Apele din cele mai mari adîncimi ale 
oceanelor au temperaturi sub +4*C. 

Densitatea apei de mare poate fi modificată de materiile 
vii sau moarte aflate în suspensie. Printre materiile vii 
se consideră în primul rînd planctonul, care nu influen- 
ţează în mod categoric densitatea, deoarece densitatea sa se 
aproprie de aceea a apei de mare. 

Pulberea minerală, sub formă de grăunţi, poate avea o 
densitate mai mare de 3. Aceşti grăunţi cad foarte încet, 
din cauza rezistenţei pe care o opune apa, şi în felul acesta 
ei contribuie la mărirea densităţii mediului în care se 
găsesc. 

Un alt factor care influențează considerabil asupra 
densităţii apei de mare în regiunile adinci ale oceanelor 
este presiunea. Suprafaţa mărilor suportă presiunea at- 
mosferică (în medie 1033 kg pe cm?), la care se adaugă 
greutatea straturilor de apă superioare. Astfel, în apă 
dulce, presupunînd lichidul incompresibil, presiunea crește 
cu o atmosferă pentru fiecare 10,33 m adincime. În apa 
de mare, presiunea creşte cu o atmosferă la o imersiune 
mai mică (10,051 m, pentru salinitatea medie de 35 g/kg). 

De aici rezultă că în marile adîncuri presiunea trebuie să 
fie considerabilă. La adîncimea de 10 000 m care a fost 
atinsă şi chiar depăşită astăzi prin sondaje, presiunea trece 
de 1000 de atmosfere. Datorită acestei apăsări enorme, se 
produce o compresiune moleculară, care are ca efect mă- 
rirea densităţii apei de mare şi bineînţeles micșorarea vo- 
lumului ei. Coeficientul de compresibilitate (fracțiunea de 
volum cu care aceasta se reduce sub presiunea unei at- 
mosfere, la temperatura de 0°C) este de 0,0000485. 

La o adincime de 5000 metri, unde presiunea este de 
aproape 500 atm, greutatea unui litru de apă creşte cu 
aproape 23 g. La adîncimea de 10000 metri, un litru de 
apă îşi măreşte greutatea cu 50 gt. 

Această densitate reală, considerată la locul unde se 
găseşte în ocean și care e mărită prin compresibilitate, in- 
tervine în dinamica mărilor, provocînd mișcări de la un 
punct la altul în mediul lichid. 

Presiunile și densităţile apei de mare variază astfel, 
în funcţie de adîncime : 


Adincimea în Presiunea în Presiunea în 3 
metri atmosfere kg/cm? Densitatea 
100 9,95 10,28 1,02856 
500 49,81 51,45 1,03041 
1 000 99,74 103,06 103274 
2 000 199,94 206,60 1,03747 
3 000 300,63 310,65 1,04222 
4000 401,90 415,29 1,04704 
5000 503,48 520,25. 1,05195 
6 000 605,70 625,88 1,05694 
7 000 708,60 732,20 1,06196 
8 000 811,75 838,80 1,06713 
9 000 915,45 945,95 1,07233 
10 000 1019,25 1 053,20 1,07758 


1 Creşterea densității cu adîncimea ne arată că orice corp cu 
densitatea egală sau mai mare decît 1,1 trebuie să ajungă la 
fundul oceanului fără să rămînă în suspensie la o oarecare a- 
dîncime. 

Harta izopicnelor oceanelor 


Studiul densităţii apei de mare și al variațiilor sale este 
important pentru navigaţie. Dacă un corp care dislocă 
1000 kg apă dulce, deci care are flotabilitatea de 1 000 kg, 
este introdus în apă de mare cu densitatea de 1028, atunci 
flotabilitatea lui creşte pînă la 1028 kg;-o navă care în 
apă! dulce ar pluti cu o încărcătură de 1000 tone, în apa 
de mare ar putea, în aceleași condiții de flotabilitate, să 
suporte 1028 tone, deci ar putea să ducă o supraîncărcă- 
tură de 28 tone, ceea ceeste important. Așase explică și 
faptul că navele care ies din Dunăre complet încărcate pot 
să mai adauge încărcătură în Marea Neagră și să se supra- 
încarce în Marea Mediterană, exact cu diferenţa care re- 
zultă din densitatea apei în cele trei regiuni amintite. 

Din punctul de vedere al flotabilității submarinelor în 
imersiune, studiul variațiilor densităţii apei de mare are 
o importanţă enormă. O diferenţă de o miime în densitatea 
apei de mare poate să producă asupra unui submarin de 
1 000 de tone o variaţie de flotabilitate de 1 000 kg. 


B. REPARTIȚIA DENSITĂȚII 
LA SUPRAFAȚA APELOR 


La suprafaţa oceanelor, în larg, densitatea variază între 
limitele : 1,02 și 1,03. 

Cele mai mari densități se găsesc în mările polare și în 
vecinătatea lor (1,027 și 1,028, iarna). Spre ecuator, densi- 
tatea scade pînă la circa 1,023 în Atlantic şi pînă la 1,022 
în Pacific. 

În această distribuţie regulată a izopicnelor, variațiile 
salinității provoacă totuși unele anomalii locale. Unele 
din aceste anomalii se produc în Atlantic în apropierea 
golfului Sf. Laurenţiu, unde densitatea scade în medie la 
1,023 ; în vecinătatea gurii fluviului Amazon, unde den- 
sitatea ajunge chiar pînă la 1,015 ; în vecinătatea coastelor 
fluviului La Plata, unde seconstată densitatea de 1020; 
pe țărmurile Africii, în fundul golfului Guineei, unde 
densitatea este de sub 1,015. 

În Oceanul Pacific se observă o anomalie importantă 
în golful Panama, unde, ca șiîn golful Guineei, efectul 
temperaturii şi scăderea simțitoare a salinităţii fac ca 

densitatea să fie de sub 1,018. Densitatea este de ase- 
menea coborită în Marea Galbenă și în golful laodun. În 
ot lungul coastei asiatice, din Coreea şi pînă la strîmtoa- 
rea Malacca, densitatea apei de mare este de sub 1,021. 
În Oceanul Indian, golful Bengal prezintă o anomalie 
importantă : densitatea este mai mică de 1,022 și coboară 
pînă la 1,018 aproape de gura Gangelui și a fluviului 
rawadi. 

Mările închise prezintă adesea diferențe foarte mari de 
salinitate și de densitate faţă de largul oceanelor. Se în- 
împlă însă ca temperatura mai ridicată să compenseze 
salinitatea mai mare. Așa este cazul cu Mediterana euro- 
peană în timpul verii, unde cu toate că salinitatea este 
mai ridicată decît în Atlantic, totuși densitatea este a- 
proape egală cu cea din ocean. 

Nu același lucru se constată în Marea Roşie. Aici, cu 
toate că temperatura este foarte ridicată, densitatea trece 
de 1,028 (în partea de nord). 

În golful Persic, densitatea atinge 1,025, o valoare su- 
perioară aceleia a apelor din golful Oman. 

În Marea Baltică, apele fiind aproape dulci, densitatea 
scade în luna august la 1,004, în timp ce în aceeași pe- 
rioadă în Marea Nordului este de 1,026. 

Variația anuală a densităţii în largul oceanelor se dato- 
rește variaţiei anuale de temperatură și variaţiei anuale 
a salinităţii şi, prin aceasta, variaţiei anuale a debitului 
fluviilor. Astfel, în Atlantic, variaţia anuală este de 0,0015 
în regiunile tropicale și temperate, trece de 0,0050 în 
fundul golfului Guineei şi în Rio de La Plata şi atinge 
0,0100 în apropierea gurii Amazonului. 


C. VARIAŢIA DENSITĂȚII 
ÎN ADÎNCIME 


În adincime, densitatea apei de mare în situ crește în mod 


Repartiția densităţii de la un punct la altul poate să fie 
foarte diferită la suprafaţă și în adîncime. Spre exemplu, 

în Atlantic, la 400 m adîncime, hărţile indică un minimum 
(relativ) de densitate sub tropice (1,027), în timp ce în 
regiunea ecuatorială densitatea este de 1,0272, iar în re- 
giunile polare mai mult de 1,0275. 

Repartiția densităţii are o influență importantă asupra 
circulaţiei marine și în adîncime. 

Diferenţa de densitate influențează și asupra nivelului 
mărilor, determinînd formarea curenților marini. Astfel, 
diferența de nivel de 2 metri dintre apele polare şi cele 
ecuatoriale se datorește inegalității densităţii lor. 

Comparaţia mersului  izohalinelor! și al izopicnelor 
Mării Negre arată că aceste curbe sînt aproape paralele. 
La adîncimile de 150 şi 200 m densitatea straturilor atinge 
1,01650—1,01678, adică valori care nu pot fi observate 
niciodată la suprafaţă. Din această cauză, în larg curenţii 
de convecţie nu pot cobori în adincime mai jos de 200 m. 
Cu totul alta este situaţia în apropierea coastelor, unde 
circulaţia verticală este influențată deo cauză dinamică : 
vînturile care, suflind din larg, obligă apa de la suprafață 
să coboare spre adînc; vînturile care bat dinspre uscat 
împing un strat superficial de apă spre larg și obligă ast- 
fel straturile adinci să se ridice la suprafață. Aceasta 
explică curbura  izotermobatelor, care indică o  coborîre 
mai înceată a temperaturii în adincime lîngă coastă. Curen- 
ţii de convecţie nu ating în general o adincime mai mare de 
150 m (la coastă ajung totuși pînă la 220 m). 


III. TRANSPARENŢA ȘI CULOAREA 
APEI DE MARE 


A. "TRANSPARENŢA 


Transparenţa apei de mare și pătrunderea luminii în mare 
joacă un rol foarte important pentru vieţuitoarele din 
acest mediu. 

Anumite mări tropicale sau subtropicale — ca : Marea 
Antilelor, Marea Mediterană și Marea Roșie — sînt renu- 
mite pentru limpezimea lor. 


1 Curbe de egală salinitate. 

Transparenţa apei de mare depinde în primul rînd de 
impezimea ei, adică de cantitatea materiilor pe care le 
are în suspensie ; aceste materii provin atît din sedimentele 
ine aduse de apele curgătoare sau răscolite din fund de 
valuri, cît și din descompunerea substanțelor organice. 
Însăși prezența organismelor microscopice vii influențează 
coloritul apei de mare. 

Transparenţa apei de mare creşte în general cu salini- 

atea și cu temperatura apei ; se ştie că materiile în sus- 
pensie se depun mai repede în apa caldă decît în cea rece, 
de unde rezultă că apele polare sînt mai puţin transparente 
decît cele ecuatoriale. 
Faptul că apa de mare se limpezeşte repede chiar în 
apropierea coastelor, unde ea este tulburată de sedimentele 
luviale sau de mișcarea valurilor petimp furtunos, se 
datorește numai acţiunii salinităţii. S-a determinat experi- 
mental că apa de mare tulburată depune toate materiile 
ce le are în suspensie în timp de 30 de minute, pe cînd apa 
dulce tulburată nu se limpezește complet decît în 30 de 
uni. 

Oricît de limpede ar fi însă apa de mare, totuși ea nu 
este un mediu optic pur şi deci nu poate fi pătrunsă decît 
în parte de razele luminoase celelalte fiind absorbite pro- 
porțional cu adîncimea lichidului. La o anumită distanță 
de suprafaţă, razele de lumină sînt absorbite complet 
(transparenţa nu este aceeaşi pentru diferitele lungimi de 
undă). 

Sub o adîncime de cîțiva metri apa este opacă tuturor 
formelor de radiaţii electromagnetice. Lungimile de undă 
întrebuințate în telegrafia fără fir și în radar nu pot pă- 
trunde în apa de mare din cauza conductibilității sale 
electrice. 

Razele intraroşii sînt absorbite foarte repede. Razele 
solare ultraviolete nu pot pătrunde în mare mai mult de 
cîteva zeci de metri. Această penetraţie variază de altfel 
de la un loc la altul, tot așa cum variază și transparența 
pentru radiaţiile vizibile. 

În cursul expediției navei suedeze Albatros 
(1947—1949) s-a măsurat cu un fotometru fotoelectric 
lumina care pătrunde în apele cele mai transparente, adică 
în cele ale Mării Sargaselor, și s-au găsit radiații albastre 

la 220 m adîncime. Începînd de la 500 m nu mai pătrunde 
nimic. Impresionarea plăcilor fotografice, la adincimi mai 
mari, se datorește luminescenţei organismelor marine. 

De cîțiva ani oceanografii au pus la punct aparate au- 
tomate, care suportă presiunea marilor adincimi și sînt 
înzestrate cu sursă de energie şi de lumină proprie. Foto- 
grafiile acestor aparate au adus o contribuţie importantă 
la cunoașterea structurii fundului submarin și a vieții 
acvatice din adîncurile mărilor. 

Există un mijloc nou, imaginat în 1965 în Franţa, pen- 
tru a obţine fotografii precise ale fundului submarin, în- 
trebuinţind un emițător complex de ultrasunete dirijate 
oblic spre fund. Un asemenea dragaj de ultrasunete per- 
mite să se recepţioneze ecourile retransmise de diferitele 
asperităţi ale fundului. Imaginile înregistrate pe o bandă 
de hîrtie sînt foarte precise. 

Pentru determinarea gradului de transparenţă a apei de 
mare se întrebuinţează un disc alb cu diametrul de 30 cm, 
care se scufundă în mare ; transparenţa este indicată de 
adîncimea de la care discul nu mai este vizibil. Acest 
instrument, care are în partea de jos o greutate, este sus- 
ținut prin trei fire, legate de o sondă gradată în metri. 
Discul se scufundă în mare, ziua, pe timp 
liniștit și se lasă să intre în apă pînă cînd 
încetează de a mai fi vizibil. Observarea 
discului se face cu o lunetă specială. Lun- 
gimea saulei filate arată transparența. 

Se constată că în Marea Sargaselor, la 
mijlocul Atlanticului de nord, discul înce- 
tează de a mai fi văzut la adîncimea de 
67 de metri. În Mediterana de vest, apa 
este transparentă pînă la adîncimea de 
45 m, iar în cea de est, pînă la 60 de metri. 
În Pacific, apa este transparentă pînă 
la adîncimea de 40—45 m; în Marea 
Japoniei pînă la 30 de metri adincime. 
Dacă în partea centrală a Mării Nordului 
discul este vizibil pe timpul verii pînă la 
15 m, în regiunea coastelor, vizibilitatea 
abia atinge 5 m adincime şi uneori chiar Discul Secchi 

numai 1 metru. În Marea Neagră, maxima de vizibilitate 
este de 30 de metri. 

Cercetări întreprinse de Staţiunea oceanografică de la 
Constanţa în regiunea apelor marine dintre Sulina şi 
Portiţa pînă la meridianul de 30°E au stabilit că transpa- 
renţa apei este foarte redusă, valoarea tuturor măsurători- 
lor făcute fiind sub 3,50 m. Pînă la 8 mile pe paralela 
Sulinei transparenţa a fost 0,40 m. Cea mai mare transpa- 
rență semnalată a fost de 12,25 m în extremitatea sud- 
estică a zonei. 

Schimbînd culoarea discului, s-a constatat că discul alb 
rămîne vizibil pînă la cea mai mare adîncime, iar discul 
roşu dispare foarte repede sub apă ; dacă discul alb este 
vizibil la 20m, discul galben se vede numai pînă la 17 m, 
iar discul roșu pînăla 15 m. Prin urmare, apa de mare 
absoarbe mai mult razele roșii. 

Cînd marea este calmă, obiectele se pot vedea în adîn- 
cime, chiar de la o înălţime de cîțiva metri, astfel că din 
avioane se pot descoperi minele ancorate sau submarinele 
în imersiune. 

Transparenţa poate fi măsurată și cu lumina unei lămpi 
electrice, de intensitate luminoasă cunoscută, scufundind-o 
vertical în apă. 

Din experienţele efectuate rezultă că un obiect încetează 
de a mai fi vizibil, chiar și în apa de mare cea mai transpa“ 
rentă, dacă trece de adîncimea de 50 de metri. Aşadar, un 
submarin care navighează în imersiune aproape de supra- 
faţă, cu viteza de 10 noduri, nu poate evita ciocnirea cu un 
obstacol situat la o depărtare mai mare de 50 m. De aceea 
submarinele sînt obligate să meargă cu periscopul scos 
afară, dacă nu dispun de aparate speciale de detecție. 

Pentru un scafandru aflat la 30 m adincime, obiectele 
dobîndese o nuanţă albăstruie, tonurile roșii apar negre, 
iar algele verzi sau albastre-verzui apar mai deschise. 
Privind vertical în sus, el vede un con luminos cu margi- 
nile întunecate. leșind din apă, scafandrul, obișnuit să 
vadă albastru, este surprins de coloritul general roșu al 
peisajului. 

Experiențele sînt prea puţine pentru a putea cunoaște 
legile de variaţie a transparenţei în adîncime, legi care par 
afi foarte complicate. În largul mării, transparenţa este 


252 


mai slabă în apropiere de suprafaţă din cauza existenţei 
planctonului. În apele de lîngă coastă, transparenț ase 
micşorează cu creşterea  adîncimii, din cauza mişcării 
mării, care agită fundul. 

Transparenţa apei de mare este un factor important în 
operaţiile militare. În timpul primului război mondial pe 
cînd combaterea submarinelor se baza exclusiv pe obser- 
vare vizuală din arboradă! sau avion, ori pe folosirea unei 
aparaturi de detecție primitivă, transparența apei de mare 
era un factor de o foarte mare importanţă. Începînd cu cel 
de al doilea război mondial însă, aparatele de detecție au 
fost perfecţionate așa de mult, încît transparența apei de 
mare prezintă o importanță mult mai redusă din punct de 
vedere militar. 


B. CULOAREA 


Un strat subțire de apă de mare curată este limpede şi 
fără culoare, întocmai ca şi apa dulce. Într-un strat mai 
gros însă, apa mării prezintă diferite nuanţe. 

În general, culoarea mării este foarte schimbătoare. Ea 
depinde de culoarea cerului (albastru, cenuşiu sau cenușiu 
închis), de înălţimea soarelui deasupra orizontului, de ora 
cînd se face observarea, de direcția valurilor sau de încre- 
țiturile suprafeței apei, de contrastul obiectelor dimpre- 
jur, de materiile minerale sau organice în suspensie, de 
plancton, de curenţii marini din regiunea considerată și 
de structura fundului mării. Marinarii știu că sub același 
cer nu toate mările au aceeași culoare : pe un cer limpede, 
Mediterana este albastră-azurie ; Canalul Mînecii — gal- 
ben-verzui ; Marea Baltică — verde. Se poate spune că în 
regiunile tropicale ale oceanelor domină culoarea albastră, 
iar în mările polare, cea verde. 

De obicei, culoarea mării este albastră, aceasta fiind o 
consecinţă a proprietăţilor optice ale apei de mare. Tre- 
cînd prin apa de mare, lumina este descompusă în cele 
șapte culori spectrale, întocmai ca la trecerea printr-o 
prismă. Razele albastre şi violete nu sînt absorbite de apă. 


1 Totalitatea catargelor şi vergelor unei nave. 

Ele sînt reflectate și difuzate în toate direcțiile de particu- 
lele în suspensie, dînd astfel amintitul colorit albastru. 

Culoarea verzuie a apelor din regiunile polare se atri- 
buie influenţei materiilor vegetale, ahimale sau minerale 
aflate în suspensie aici (în special, diatomee). De altfel, 
aceeași culoare (verzuie) se observă și în apropierea gu- 
rilor fluviilor, pe lingă coastele plane, în zonele curenților 
reci, precum şi în mări cu țărmurile destul de mari, ca 
Marea Baltică sau Marea Nordului. 

O culoare verde de diferite nuanţe (între albastru-verde 
închis pînă la verde-smarald deschis) se observă şi în apele 
puţin adinci și limpezi, cu fund de nisip sau cu corali. 

Cind fundul mării este acoperit cu nămol sau cu muşchi, 
atunci coloritul ei apare  verde-măsliniu cu diferite 
nuanţe. 

Sint cazuri cînd anumite organisme microscopica sînt 
așa de multe într-o regiune oarecare, încît modifică cu- 
loarea generală a mărilor pe spaţii întinse. De exemplu, 
în golful Californiei, diatomeele sînt atît de numeroase, 
încît produc un colorit galben pe toată suprafaţa golfului ; 
în unele părţi, noctilucile” colorează apele în roşu-porto- 
caliu, iar anumite alge microscopice, în roșu închis (cazul 
Mării Roșii). Amazonul și Congo roșese Atlanticul pînă 
la o mare distanță de coastă; Marea Galbenă datorează 
culoarea sa apelor galbene ale fluviului Huanho. 

În apa limpede și puţin adîncă, un navigator poate să-și 
dea bine seama de adîncimea și de configuraţia fundului, 
după colorit. Așa, de exemplu, în mările cu formaţiuni 
coraligene, culoarea apei verde este de multe ori singurul 
indiciu pentru conducerea navei. 

în Oceanul Atlantic, culoarea albastră închis a apei se 
constată în special în regiunile tropicelor Cancerului și 
Capricornului. Mai departe, în regiunea insulelor Azore, 
Madera și Canare, culoarea albastră a apei devine mai 
deschisă. De-a lungul coastei Africii, apele prezintă un 
colorit verde-albăstrui şi devin chiar verzi la gurile fluvii- 
lor Niger şi Congo și la intrarea în strimtoarea Gibralta - 
rului, din cauza conţinutului de materii silicioase și de 
diatomee. 

Oceanul Pacific este caracterizat în general prin ape de 
un albastru închis, mai cu seamă în regiunile fără curenţi, 

cu excepția coastelor, Americii, unde se întîlnesc ape de 
diferite nuanţe verzi, datorită prezenţei în mare cantitate 
a diatomeelor. 

Ceea ce impresionează mai mult pe navigatori în traver- 
sarea Oceanului Indian pe la tropicul Capricornului este 
claritatea apelor şi coloritul lor în albastru azur. Lipsa 
apelor de scurgere şi a curenților face să se menţină neal- 
terat acest albastru minunat. Totuşi în partea de nord-vest 
a Australiei, în regiunea insulelor Sonde, coloritul mării 
devine verde-albăstrui. 

Mările antarctice şi mările arctice se caracterizează, în 
general, prin culoarea verde a apelor lor, datorită abun- 
denţei diatomeelor, care preferă apele reci. În strîmtoarea 
Bering apa este colorată în verde, din cauza erupţiilor vul- 
canice din insulele Aleutine. 

În mările Indoneziei, adeseori se întîlnesc regiuni bo-- 
gate în alge tropicale, colorate în galben-cafeniu. 

Apele golfului Persic sînt verzui, iar fosforescența lor 
activă din timpul nopţii scoate în evidenţă abundența 
microplanctonului. 

Pe latitudinile mari se pot întilni zone cu ape reci și 
totuși albastre (diatomeele lipsesc). 

Apele Mării Baltice sînt verzi și puţin transparente. 

Apele Mării Nordului, încărcate cu sedimente aluvionale 
și cu organisme planctonice, răscolite pînă la fund de cu- 
renţi, sînt tulburi, verzi, gălbui sau cenușiu închis. 

Marea Mediterană este caracteristică prin apele sale 
albastre și limpezi și în regiunea Siciliei prin strălucirea 
lor orbitoare, fapt atribuit slabei cantități de microplancton 
și puţinelor transporturi de sedimente fluviale. Dacă 
golful Siriei, Marea Ionică și bazinul oriental de la sud 
de insulele Creta și Cipru sînt de un albastru întunecat, 
în schimb bazinul insulelor Baleare și Marea Tireniană 
sînt albastre deschis, regiunea Gibraltarului este dominată 
de ape verzi și chiar gălbui iar în regiunea gurii Ronului 
apele pămîntoase cenușii se răspîndese printre apele 
albastre. 

Apele Mării Negre, în regiunea gurilor fluviilor din 
partea sa de nord-vest, pînă foarte departe de coastă, pre- 
zintă culori variate, trecînd de la gălbui la cenușiu, apoi 
la verde-măsliniu și, în fine, la albastru de diferite nuanţe. 

IV. FOSFORESCENȚA APEI DE MARE 


Fosforescenţa este proprietatea pe care o au unele corpuri 
sau fiinţe vii de a răspîndi lumină în întuneric fără pro- 
ducere de căldură sau combustiune. Fosforescența este 
mult răspîndită la vegetale și animale. 

Printre ființele marine care produc fosforescență sînt 
unele a căror luminozitate este difuzată în tot corpul; 
altele au localizată această funcţiune în anumite puncte 
speciale ale corpului lor. 

Protozoarele ocupă de asemenea un loc important prin- 
tre ființele producătoare de lumină. Între acestea de 
remarcat este noctiluca. Aceste ființe se reproduc cu o 
repeziciune de necrezut și dacă condiţiile atmosferice sînt 
favorabile, în cîteva ore toată marea se transformă într-o 
masă de lumină. Adeseori valurile oceanelor apar lumi- 
nate feeric din cauza noctilucelor. 

Alte fiinţe care emit lumină de diferite culori, în special 
în zona tropicală, sînt radiolarele, celenteratele, unele me- 
duze şi chiar caracatițele (cefalopode). 

O tosforescenţă a apei se observă şi prin simplul fapt 
al mișcării valurilor, care crește în intensitate la lovirea 
lorde stînci, de corpul unei nave sau cînd ramele unei 
bărci în mișcare lovesc apa sau cînd elicea unei nave se 
învîrteşte. În acest caz, în urma navei rămîne o diră lu- 
minoasă ce pare că iese dintr-un cazan uriaș în fierbere. 

În apele Mării Negre, ca şi în toate mările cu salinitate 
scăzută, fostorescenţa este de obicei slabă. 

În oceane fenomenele de fosforescență sînt pline de 
strălucire în apropiere de ecuator și devin mai rare cu 
creșterea latitudinii. Mult mai intens, mai măreț şi de un 
colorit mai variat apare fenomenul în mările calde tro- 
picale. 

În Oceanul Indian, la larg de capul Guardafui, navi- 
gatorii au observat adesea un aspect al mării, căreia i s-a 
dat numele de „marea de lapte“, din cauza asemănării 
oceanului cu un imens cîmp de zăpadă la lumina lunii, 
care se întinde pe distanţe chiar și de peste 1 000 de kilo- 
metri. Fenomenul se datorește scînteierii vieţuitoarelor 
luminoase și fosforescente. 

Marea este de asemenea fosforescentă în porturi și în 
golfuri închise, cu apa limpede şi cu fundul nămolos în- 
căreat cu materii în putrefacție și formînd hrana ființelor 
fosforescente. 

Cercetările oceanografice din timpul A.G.I. au dovedit 

„prin dragajele executate la cele mai mari adîncimi că pe 
fundul abisal există o faună destul de variată, printre care 
și specimene cu ochi, ceea ce ne face să credem în exis- 
tența unei luminozităţi datorită nu Soarelui, ci anumitor 
animale, căci într-altfel la cear folosi ochii vieţuitoarelor 
pescuite în acele regiuni ? 


V. ALTE ÎNSUȘIRI FIZICE ALE 
APEI DE MARE 


Deoarece apa de mare conţine în soluţie diferite corpuri, 
punctul său de îngheţ este sub acela al apei distilate. 

În funcţie de salinitate temperaturile de îngheţ scad 
după cum se arată în tabela de mai jos : 


Salinitate %0 0 10 20 30 35 
Punct de îngheț °C 0° 0,5 II 19,6 9 


Punctul de fierbere al apei de mare creşte cu salini- 
datea, ca în tabela de mai jos : 


Salinitate %o 5 10 15 20 25 30 35 


Punct de 
fierbere °C | 1009,08 | 100°,16 | 100%,2:] 1009,31} 100%,30| 100°,47| 100°,56 


O altă proprietate fizică importantă a apei de mare este 
presiunea osmotică. Dacă se scufundă în apă un recipient 
umplut cu o soluție salină, închis cu o membrană de per- 
gament, se constată că apa pătrunde prin membrană, 
determinînd creşterea presiunii din recipient. În tabela de 

mai jos se dau presiunile osmotice, în atmosfere, ale apei 
de mare pentru diferitele grade de salinitate, la tempe- 
ratura de 0°C. 


Salinitate °/o 5 10 15 20 25 30 35 40 


Presiunea 
osmotică 
(n atm.) 3,2 6,4 9,7 |13,0 | -16:3 19,7| 23,1| 26,6 


Pentru biologia ființelor marine cunoaşterea presiunii 
osmotice prezintă o mare importanţă. 

Astfel o broască transportată în apa de mare pierde prin 
osmoză, prin pielea ei, o cantitatea mare de apă și îşi mic- 
șorează simţitor greutatea. 

Invers, un peşte de mare, transportat repede în apă 
dulce, se umflă și moare, deoarece în corpul său intră, prin 
osmoză, o mare cantitate de apă. 

Apa de mare se evaporă mai încet decît apa dulce, din 
cauza salinităţii ei. 

Evaporarea creşte cu temperatura şi cu activitatea vîn- 
tului. Creșterea presiunii atmosferice întîrzie evaporarea, 
pe cînd scăderea presiunii o accelerează. Saturaţia aerului 
deasupra mării nu se iveşte decît în regiuni ceţoase 
ca acelea de la Terra-Nova. Zonele de evaporare maximă 
sînt situate în regiunile tropicale, uscate.  Evaporarea 
activă din Mediterana face ca această mare să fie foarte 
sărată şi să întreacă în unele părți ale ei (între Italia și 
Africa) salinitatea normală a Atlanticului.  Evaporarea 
apei de la suprafaţa mărilor este în ultimă analiză cauza 
principală a difuzării căldurii solare către straturile adinci 
ale apei prin fenomenul convecţiei. 

Grosimea stratului de apă de mare evaporată într-un 
an la suprafața tuturor oceanelor este de aproximativ 
80 cm. 

Evaporarea la suprafața oceanelor este în medie de 
2,9mm (maximum 4 mm pezi între latitudinile de 10° şi 
minimum 0,3 mm pe zi, la nord şi la sud de paralela 
de 60%). 

Ceaţa pe mare se formează prin scurgerea aerului umed 
și relativ cald pe deasupra suprafeţei reci a mării. 

În regiuni întinse ale oceanelor se găsesc curenți reci 
care favorizează producerea - ceţurilor. Astfel, partea de 
est și sud-est a Islandei, Marea Groenlandei, strîmtoarea 
Davis, partea de est şi de sud a insulei Terra-Nova și în 
special bancurile acestei insule, în lungul coastei Statelor 
Unite pînă la capul Hatteras, sînt bîntuite de ceţuri. Re- 
giunea cea mai  bîntuită de ceață se întinde din estul 
insulei Terra-Nova, peste partea sudică a marilor bancuri, 
pînă departe spre vest—sud-vest. 

Ceaţa se mai formează deasupra apei reci de fund care 
se ridică la suprafaţă. Regiuni cu asemenea ape se găsesc 
în special pe latitudinile mici ale coastelor vestice ale 
continentelor unde există vînturile alizee. Aşa se întim- 
plă pe coasta de vest a Africii, din Maroc pînă la gura 
fluviului Gambia, pe coasta de sud-vest a Africii și pe 
coasta de vest a Americii de Sud în faţa republicilor Chile 
şi Peru. Pe coasta Somaliei în estul Africii, musonul de 
sud-vest princinuieşte ridicarea apei reci la suprafaţă ; 
fenomenul este însoțit uneori de lăsarea unei ceţi dense. 

Ceaţa mărilor litorale și a insulelor învecinate provine 
de pe continente cu latitudini mijlocii și mari, cînd stra- 
tul de aer rece inferior se acoperă cu aer mai cald şi umed. 
Ceaţă și mai frecventă se semnalează mai mult vara în 
Marea Nordului. 

Mai există o ceaţă de aer cald, în special în largul ocea- 
nelor, care se ivește cind mase subtropicale de aer se scurg 
spre poli; atunci aerul cald se poate răci așa de mult că 
apare condensarea sub formă de ceaţă. Aceasta se întîmplă 
mai ales vara în partea nordică și sudică a Oceanului At- 
lantic şi în partea nordică a Pacificului. Așa se explică 
numărul mare de zile de ceaţă — 174 în timpul verii — 
la intrarea din Atlantic în Canalul Miînecii, față de 90 de 
zile în timpul iernii, de 76 zile, primăvara şi 76 zile 
toamna. i 

În Marea Neagră ceață frecventă se întilneşte mai ales 
primăvara. 

Cînd marea este tumultuoasă, stratul inferior al aerului 
de deasupra ei, amestecat cu pulberea de apă suflată de 
vînt, întunecă vizibilitatea sub formă de ceață uraganică 
şi estompează limita între mare și atmosferă. 

Un fenomen de turbulență de praf, provenind de la 
uscat şi care întunecă vederea navigatorilor, se produce 
pe partea oceanică a Africii de vest, în prelungirea Saha- 
rei, pînă la longitudinea de 40 de grade vest și latitudinea 
de 30 de grade nord. Fenomenul acesta se datorește ali- 
zeului de NE și durează din decembrie pînă în martie. 

Suprafaţa liberă a apei de mare se comportă ca o mem- 
brană elastică înzestrată cu o anumită tensiune superfici- 
ală. Măsurîndu-se aceasta, prin ridicarea apei de mare în 
tuburi capilare, s-au obţinut următoarele valori. 


Salinitate %o 0 10,1 194 27,6 37,0 
Tensiune 

superficială 

dină/em 73,6 74,1 74,6 75,0 75,5 


Viscozitatea apei de mare scade repede o dată cu creș- 
terea temperaturii. În regiunile tropicale, unde tempera- 
tura variază cu mai mult de 20°C, între suprafaţă și 
1000 m adincime, viscozitatea creşte repede cu adîncimea, 
pe cînd la latitudinile mari, variaţia de temperatură fiind 
mică, viscozitatea este aproape aceeași la suprafaţă și în 
adîncime. Vîscozitatea creşte cu salinitatea. 

Valorile relative ale vîscozităţii apei de mare sînt date 
în tabela de mai jos, unde 100 reprezintă viscozitatea apei 
distilate la 0°C : 


Salinitatea */u 


(iu ieretuze, 
0 | 5 | 10 15 20 | 25 | 30 | 35 
0° 100,0 |100;S [101,7 |102,5 |103,2 [103,9 [104,5 |105,2 
10° 73,0 | 73,8 | 74,5 | 75,2 | 75,8 | 76,5 | 77,2 | 78,5 
20° 56,2 | 56,8 | 57,4 | 58,0 | 58,6 | 59,3 | 59,9 | 61,1 
30° 44,9 | 45,4 | 46,0 | 465 | 47,0 | 47,5 | 48,0 | 49,1 


Vîscozitatea este importantă nu numai din punctul de 
vedere al oceanografiei dinamice, ci și din punct de vedere 

biologic, pentru că ea reglează în oarecare măsură mișcă- 
rile animalelor din mare, în special viteza de cădere a 
organismelor planctonice. 

Coeficientul de dilatare al apei de mare depinde de 
temperatură ; este mai ridicat decît al apei dulci, pentru 
aceeași temperatură. 


A. ÎNSUŞIRI ELECTRICE ALE APEI 
DE MARE 


Apa de mare conţine în soluţie diferite săruri, care se 
găsesc în stare de disociaţie electrolitică, în așa fel încît 
corpurile dizolvate sînt, în mare parte, separate în ionii 
lor respectivi. 

Adăugirea de săruri metalice în apă face ca aceasta să 
dobîndească o anumită conductibilitate electrică, care se 
poate măsura (conductibilitatea electrică a apei pure este 
considerată nulă). 

Kriimmel a măsurat (cu un alternator și un telefon) 
conductibilitatea cîtorva probe de apă de mare, la diferite 
temperaturi. Valorile obţinute sînt rezumate în tabela 
următoare. Conductibilitatea este exprimată în ohmi re- 
ciproci (inversul unităţii care exprimă rezistivitatea). 


Temperatura *C 


Salinitatea 
(în of) | | 
0° 10° 20° 30° 
5 0,0048 0,0063 0,0079 0,0097 
15 0,0135 0,0178 0,0225 0,0273 
25 0,0216 0,0283 0,0357 0,0433 
35 0,0293 0,0382 0,0482 0,0585 


În apa de mare, bătaia undelor electromagnetice nu 
depăşeşte 500 de metri pentru o lungime de undă în aer 
de 1000 m. Pentru o lungime de undă de 1 m, bătaia nu 
atinge decît cîțiva metri. 

Emisiunile cu lungime mare de undă pătrund însă sufi- 
cient de mult în adincime pentru -a fi folosite în operaţii 
militare navale, cum ar fi, de pildă, transmiterea continuă 
de informaţii submarinelor aflate . în - imersiune. 

Curentul electric este totdeauna. însoțit de un cîmp 
magnetic care înfășoară conductorul prin care trece cu- 
rentul. 

În jurul Pămîntului există un cîmp magnetic perma- 
nent, care acționează asupra acului magnetic al busolei. 
Cu toate că noi nu percepem direct acest cimp magne- 
tic totuși dispariţia lui ne-ar aduce multe inconveniente. 
În primul rînd, navigația pe întinsul mărilor şi oceane- 
lor ar fi considerabil stingherită, dacă n-ar fi alt mijloc 
de conducere a navelor. 

Cercetări ale magnetismului terestru întreprinse cu 
magnetometre pînă la adîncimi de 10 000 de metri au 
condus la descoperirea anomaliilor magnetice. Acestea 
se atribuie în bună parte prezenţei unor meteoriți e- 
normi în stratul de sedimente al fundului oceanic. 


B. RADIOACTIVITATEA APEI DE MARE 


Apa de mare este radioactivă, însă radioactivitatea sa este 
foarte slabă, mult inferioară aceleia a sedimentelor care 
acoperă fundul mărilor. Unele observaţii făcute în a- 
ceastă privinţă arată că radioactivitatea medie exprimată 
în grame de radiu variază în anumite regiuni între 
0,23.10-11, 2,64.10-11 și 5,40.10-1! grame de radiu 'la un 
litru de apă de mare. 

În partea de nord a Oceanului Pacific, radioactivitatea 
apei de mare, exprimată în grame de radiu la litru, varia- 
ză de la 0,39.10-11 la 0,77.10-41. În Oceanul Atlantic de 
nord, radioactivitatea este mult mai mare, fiind cuprinsă 
între 4,05.10-11 și 4,74.10-11. Radioactivitatea este mai 
mare în adîncime decît la suprafaţă şi crește cu aproape 
1/5 pentru o adîncime de 300 m. 

După cel de al doilea război mondial, numeroasele ex- 
periențe nucleare făcute în Oceanul Pacific au determi- 
nat creşterea radioactivităţii apei de mare și infectarea 
faunei. 

C. PROPRIETĂȚI ACUSTICE 
ALE APEI DE MARE 


Sunetul se propagă mai repede în apa de mare decît în 
aer. Primele măsurători precise ale vitezei sunetului în 
aer s-au efectuat în 1822. Au fost utilizate apoi nume- 
roase procedee, din ce în ce mai perfecționate, al căror 
rezultat se concentrează în jurul valorii de 331 metri pe 
secundă în aer uscat la 0°C. 

O simplă lovitură cu un ciocan pe un bloc de oţel în 
apa de mare produce o undă foarte puternică, al cărei 
ecou venind din fundul oceanului de la 11000 m 'adîn- 
cime poate să fie înregistrat la suprafaţa apei. Zgomotul 
detonării unui cartuş de numai 100 de grame, în apa mă- 
rii, poate fi înregistrat de microfoane de la mai multe 
sute de kilometri. Undele sonore puse în vibraţie în O- 
ceanul Indian de explozia unei încărcături de 22 kg au 
fost înregistrate 144 de minute mai tîrziu în insulele Ber- 
mude, după ce au parcurs 19000 km. Sunetul urmează 
în masa de apă a mării o cale delimitată de diferențele 
de densitate și temperatură ale apei. 

Măsurători ale sunetului în; apă s-au efectuat în lacul 
Geneva în 1827, cînd s-a găsit viteza de 1435 metri pe 
secundă la 8*C. 

Newton a dat formula fundamentală care permite să 
se calculeze viteza sunetului V într-un mediu a cărui 
densitate și compresibilitate se cunoaște : 


V= JA z 1, în care ò reprezintă densitatea . și u coefici- 
Xp 

entul de compresibilitate. În acest caz, pentru apa dulce 

cu densitatea ô=1, coeficientul u, la presiunea unei at- 

mosfere și la temperatura de 0°C, fiind egal cu 50X 10-78, 

s-a găsit viteza sunetului egală cu 1420 metri. 

În 1919, măsurători făcute cu multă îngrijire în apa 
mării au dat pentru viteza sunetului valoarea de 1 503,5 
m ; pe cînd după formula lui Newton, a rezultat doar va- 
loarea de 1 500,9 metri. 

La temperatura de 15°C şi pentru o salinitate de 34 
grame la kilogram, viteza de propagare a sunetului în apă 

este de 1500 m/sec. Ea crește în acelaşi timp cu salinita- 
tea şi cu presiunea. În general viteza sunetului în apa de 
mare creşte cu 2,3 m/sec, cînd temperatura creşte cu 1°C, 
cu un m/sec cînd salinitatea crește cu un gram la kg și 
cu 1,5 m/sec pentru o creştere a presiunii cu 10 atmos- 
fere, adică pentru 100 m adîncime. 

Pe aceste considerente s-au întocmit tabele pentru vi- 
teza sunetului în apa de mare la orice adincime. 

Studiind proprietăţile acustice ale apei de mare, s-a 
văzut că undele de înaltă frecvenţă sînt mai repede ab- 
sorbite decît cele de joasă frecvenţă. Din calcule a reieșit 
că nu trebuie să se treacă de frecvenţa de 60 000 de pe- 
rioade pe secundă. Însă, pe de altă parte, undele de joasă 
frecvenţă și de mare lungime de undă nu pot fi dirijate, 
cum se procedează cu un proiector de lumină, pe cînd un 
fascicul cu lungimi foarte scurte, pînă la 3 cm, poate fi 
foarte ușor dirijat. 

Undele sonore, fiind foarte slab absorbite în apa de 
mare, sînt cele mai potrivite la executarea de sondaje 
prin folosirea ecoului din fundul mării, produs de sune- 
tul unor aparate la suprafața apei. Cu aceste unde însă 
se poate afla numai distanţa de la obiectul asupra căruia 
se lovese pentru a produce ecoul, dar nu și direcţia de 
unde vine ecoul. 

Undele sonore au frecvența cuprinsă între 50 şi 18 000 
de perioade pe secundă și sînt perceptibile urechii omu- 
lui. Dincolo le 18 000 de perioade, sunetul nu mai este 
perceptibil de ureche și asemenea oscilațiuni poartă nu- 
mele de ultrasunete. Cu asemenea sunete, avînd lungimi 
de undă între 3—4 cm, concentrate într-o sursă de emi- 
tere de 20 cm diametru, se poate produce un fascicul de 
energie ultrasonoră, care poate fi dirijat spre fundul mă- 
rii sau asupra unui obiect care trebuie cercetat. 

Cu aparate construite pe acest principiu sînt înzestrate 
aproape toate navele moderne şi în felul acesta s-a făcut 
și se fac nelimitate sondaje în mări şi oceane; acestea 
servesc la cunoaşterea reliefului fundului și la întocmirea 
cît mai detaliată a hărților batimetrice. 

D. CONCENTRAȚIA IONILOR DE 
HIDROGEN (pH) ÎN APA DE MARE 


Din punctul de vedere al oceanografiei fizice, tempera- 
tura şi salinitatea sînt caracteristicile. principale ale apei 
de mare, deci apa de mare este o soluţie salină. Pentru 
studiile biologice însă, aceste caracteristici nu sînt sufi- 
ciente. Una din condiţiile principale ale vieţii marine este 
starea, de ionizare (particule încărcate cu electricitate po- 
zitivă sau negativă) a soluţiei saline. Starea de ionizare a 
soluţiei se defineşte prin concentraţia „ionilor“ liberi pe 
care ea îi conţine. Concentrația de ioni se determină prin 
ionul pozitiv de hidrogen (H+) și se notează cu pH (pH 
este logaritmul cu semn schimbat al concentraţiei ionilor 
de hidrogen dintr-o soluţie). Menţionăm că pH-ul apei 
distilate are valoarea 7. 

Cînd pH = 7, atunci reacţia apei este neutră ; cînd va- 
loarea pH-ului este zero, atunci soluția apoasă conţine 
maximum de ioni de H și are prin urmare cea mai mare 
aciditate ; cînd pH-ul = 14, atunci soluţia conţine mini- 
mumul posibil de ioni de H şi are deci cea mai mare al- 
calinitate. Valorile extreme ale pH-ului, adică 0 și 14, 
sînt aproape imposibil de găsit în practică. Așadar, sub 
pH = 7 soluţia prezintă o aciditate crescîndă. Aciditatea 
și alcalinitatea apei depind de natura sărurilor dizolvate 
în ea și de concentrarea lor. 

Valoarea pH-ului în apa de mare variază între 7,85— 
8,35 la suprafaţă şi scade spre adînc. 

În Atlanticul de nord, pH-ul atinge pe latitudinea de 
35° valoarea 8,25, în centrul Mării Nordului 8,13, în Ma- 
rea Baltică 8,05, iar în Golful Finlandei 7,5. În Marea Ba- 
renţ, pH-ul are valoarea 8,3. În Atlanticul de sud, valo- 
rile cele mai mari (8,25) se întîlnesc între insulele Falk- 
land şi America de Sud. În Mediterana, pH-ul este aproa- 
pe peste tot egal cu 8,15. În Marea Neagră valoarea pH- 
lui este 8,35 la suprafaţă și scade foarte repede în adîn- 
cime, atingînd valoarea 7,50 în regiunile unde hidrogenul 
sulfurat este abundent ; această abundență de hidrogen 
sulfurat nu ajunge totuşi să facă apa de mare complet 
neutră. 

Variația pH-ului prezintă o mare importanţă în biolo- 
gia vieţuitoarelor marine, căci creşterea acidității are 
drept consecinţă scăderea bruscă a consumului de oxigen. 
S-a constatat că icrele de hamsii din Marea Neagră se 
dezvoltă normal la pH = 6,92 — 8,9 şi pier în două ore 
cînd pH coboară la 5,12; cînd valoarea pH trece peste 
8,7 icrele şi larvele mor. Un pH inferior lui 4,7 împie- 
dică complet înmulţirea vieţuitoarelor. 


E. FOTOGRAFIA ÎN APA DE MARE 


De cîţiva ani oceanografii au pus la punct aparate de fo- 
tografiat automate care suportă presiunea marilor adîn- 
cimi şi sînt înzestrate cu sursă de lumină proprie. Foto- 
grafiile acestor aparate au adus o contribuţie importantă 
la cunoașterea structurii fundului submarin şi a vieţii ac- 
vatice dn adîncurile mărilor şi oceanelor. La adîncimile 
mici, pînă la care pătrund scafandrii autonomi, aceștia au 
putut să filmeze în culori regiunile din jur, realizînd 
imagini care interesează nu numai marele public, ci și 
pe biologi, geologi și arheologi. 

În 1952 nava americană Caryn a făcut fotografii sub- 
marine în Atlantic, obţinînd clișee pe funduri de mai 
multe mii de- metri adîncime. 

În 1958 nava sovietică Viteaz a fotografiat pe fundul 
Oceanului Pacific la adîncimea de 2970 m urma enig- 
matică a unui animal necunoscut. Aparatul întrebuințat 
în acest scop este introdus într-un înveliş rezistent la 
presiunea apei, în care se găseşte și un tub producător de 
impulsuri puternice fixat pe un cadru. La coborîre, cadrul, 
lovindu-se de fund, se aprinde o lumină care servește la 
imprimarea pe peliculă a imaginii fundului. Un dispozi- 
tiv automat mută pelicula, cadrul se ridică puţin în sus 
și loveşte din nou fundul. În felul acesta la o singură co- 
borîre se fac zeci de fotografii. 


VI. GHEAȚA MĂRILOR 


Dintre toţi agenţii naturali care influenţează fenomenele 
oceanului, climatul polar este cel mai puternic. Astfel 
coastele ocupate continuu sau temporar de gheață au un 

aspect aparte iar gheaţa plutitoare transportă la distanţe 
mari bucăţi de material rupt din pereţii stîncoși ai coastei 
sau nisip smuls de pe plajă, material care se depune 
apoi pe fundul mării şi formează sedimente specifice. 
Răspîndirea gheţurilor polare către latitudinile medii are 
o influență directă asupra climatului regiunilor tempe- 
rate și asupra traseului depresiunilor barometrice. De a- 
semenea, gheaţa împiedică navele să străbată oceanele pe 
latitudini înalte și le obligă să renunţe la anumite dru- 
muri directe de la un punct la altul. 

Gheaţa mării are o compoziţie chimică identică cu a 
apei din care s-a produs. Apa de mare care îngheaţă de- 
vine mai bogată în sulfați. Din această cauză, unii explo- 
ratori arctici s-au îmbolnăvit grav de pe urma consumă- 
rii apei din gheața topită (lipsită de sare). 

Densitatea gheții de mare este cam de 9/10 din den- 
sitatea apei de mare, adică 0,9—0,95 faţă de apa dulce 
deasupra căreia plutește. 

„Cînd temperatura apei de mare scade la valoarea 
—2°C, începe fenomenul îngheţării la suprafaţă. Se for- 
mează o pînză de gheaţă numită gheaţă tînără. 

Uneori, la suprafața mării calme se formează un strat 
subţire de gheață elastică și transparentă, pe care vîntu- 
rile o rup în bucăţi. Dacă apa este mult răcită (aproape 
de punctul de îngheţ) și se produc abundente căderi de 
zăpadă, la suprafața mării se formează o masă vîscoasă. 

Cînd plăcile de gheaţă se unesc și se lipesc unele de 
altele prin înteţirea frigului (la cimentarea lor mai con- 
tribuie și căderile de zăpadă în straturi mai mult sau mai 
puţin groase) atunci se formează cîmpuri de gheaţă de 
sute de kilometri pătraţi, alcătuind așa-numitele ban- 
chize. 

În general, în mările cu ierni foarte friguroase, apa în- 
gheață mai întîi pe lîngă coastă, unde masa de apă este 
mai puţin adîncă și deci se poate răci mai ușor în contact 
cu continentul. 

Marginile banchizei costiere sau cîmpurile de gheaţă 
din larg se rup în bucăţi (sloiuri) care pot avea dimen- 
siuni de mai multe sute de metri; grosimea lor variază 
în general de la 30 la 60 de centimetri. 

Unirea mai multor sloiuri poate crea piedici navigaţiei. 

Sub influenţa curenților, a vînturilor, a temperaturii 
și a dilataţiei, diferite părți ale banchizei se comprimă, 
dînd naștere la movile de gheaţă, care rareori depășesc 9 
metri înălțime. Tot prin aceste comprimări se explică 
zgomotele continue ale mărilor polare, care se manifestă 
prin bubuituri izolate, gemete stranii, urlete, pocnete, ți- 
pete. îndepărtate, care nu se pot distinge nici în direcţie, 
nici ca distanţă. 

Presiunile considerabile din regiunile polare pot sfărî- 
ma navele prinse în gheaţă. Spre exemplu, la 13 iunie 
1881, pe cînd naviga în marea polară arctică, a fost stri- 
vită de gheţuri nava Jannette ; acelaşi sfîrşit l-a avut şi 
nava Hansa, în octombrie 1869, în timp ce înainta spre 
coasta de est a Groenlandei. 

Nava Antarctic a dispărut în gheţurile din apropiere 
de insula Joinville, în februarie 1903, iar nava Endurance 
a fost prinsă între ghețuri în Marea Weddell, în octombrie 
1915. Astăzi, navele destinate cerecetărilor în regiunile 
arctice şi antarctice sînt construite după profiluri specia- 
le, care asigură ridicarea navei în momentul împreunării 
sheţurilor. 

Acest principiu a fost stabilit de Nansen, la construirea 
navei sale Fram. El s-a bazat pe studiul catastrofei na- 
vei Jannette. Studiind și consecinţele pierderii acesteia 
din urmă, din ale cărei resturi o parte s-au găsit pe coas- 
ta de sud-vest a Groenlandei, a ajuns la concluzia că e- 
norma banchiză arctică, care este cea mai mare de pe 
glob, nu poate fi pătrunsă de nici o navă, dar că poate 
fi folosită deriva ei, care are direcţia est-vest, din cauza 
unui curent polar de la strîmtoarea Bering spre Groen- 
landa. 

Pe întinsa suprafaţă a Oceanului Arctic sînt forme rare 
de aisberguri tabulare, cu o grosime de 30 la 50 m și su- 
prafaţă regulată de mai multe mii de metri pătraţi 
(chiar pînă la 500 km pătraţi). Ondulaţiunile care se ob- 
servă pe suprafaţa lor au crestele distanţate între ele de 
300 la 1000 m, iar văile dintre ele rareori întrec 3 m. 

Primăvara, banchiza începe să se topească, elementele 
sale se desfac, bucăţi din cîmpul de gheață pornesc în de- 
rivă, lăsînd între ele spărturi libere. 

Sfărîmăturile plutitoare ale banchizei coboară vara 
de-a lungul coastei Americii de Nord pînă la 'Terra-Nova, 
împinse de curentul polar de apă rece.  Coborînd spre 
Europa, blocurile de gheaţă întîlnesc Curentul Golfului, 
care le topește puţin cîte puţin. 

La latitudinea insulei Terra-Nova, care se află pe ace- 
eași paralelă cu intrarea în Canalul Mînecii, transatlanti- 
cele întîlnesc adesea gheață plutitoare și pe timpul navi- 
gaţiei de vară. 

Gheaţa de apă dulce provine din revărsările fluviilor 
îngheţate ale Americii de Nord și ale U.R.S.S. Ea ajunge 
pînă în Oceanul Arctic, în Marea Kara și în Marea Barenţ. 

În mările antarctice nu se întîlnește gheață de apă 
dulce. 

Gheaţa de apă dulce este foarte periculoasă chiar pen- 
tru navele mari de pescuit. 

Pe coastele de nord ale Siberiei. în anumite regiuni, 
se găsește gheaţă de apă dulce şi pe fundul mării. Fluviile 
aduc grăunţi de nisip prinşi într-o peliculă de apă dulce, 
care, trecînd în apa de mare, cad la fund și îngheaţă. 

Printr-un fenomen asemănător, picături mari de apă 
de ploaie sînt transformate în gheaţă, în contact cu apa 
de mare rece, după cum s-a observat pe coasta de est a 
Groenlandei. 

În Marea Baltică, la începutul iernii, pescarii văd cîte- 
odată bărcile lor înconjurate bruse de sloiuri de gheaţă 
cenușie, venită de la fund și de care sînt prinse diferite 
alge și pietre. Acelaşi fenomen a fost semnalat şi în mă- 
rile polare puţin adinci și nu prea sărate. Fenomenul se 
explică prin faptul că apa răcită sub punctul său de în- 
gheţ poate să cadă la fund fără să îngheţe, însă imediat 
ce se găseşte în contact cu obiecte de pe fund se transfor- 
mă în gheaţă. Cînd această masă de gheaţă are o flotabili- 
tate suficientă, ea se rupe și se ridică la suprafaţă. 

Gheaţa arctică. Crusta solidă care acoperă Oceanul Arc- 
tic cuprinde trei mari categorii de gheaţă : banchiză cos- 
tieră, pack şi gheaţă polară. 

Banchiza costieră se formează în fiecare iarnă în lun- 
gul coastei şi rămîne pe locul unde s-a format. Ea dis- 
pare vara prin topire sau prin transportul sloiurilor spre 

larg, datorită vîntului. Această gheaţă nu trece de izo- 
bata de 20 de metri. În; anumite ierni, gheața se întinde 
pînă la-275 de mile marine de coastă. Cea mai mare par- 
ve a strimtorilor arhipelagului nord-american conţine -o 
astfel de gheaţă. În general, grosimea ei nu trece de 2 m; 
în anumite băi bine adăpostite, banchiza costieră nu dis- 
pare nici vara şi constituie timp îndelungat o gheaţă 
foarte groasă, căreia eschimoşii îi spun „sikussak“. 

Packul este o gheaţă pe care curenţii o transportă de- 
parte de locul ei de origine. Ea este formată din sloiuri 
mici, cu suprafața orizontală, aproape plată. În timpul 
verii, cele mai subţiri dintre aceste sloiuri se topesc. 

Gheaţa polară este formată în decurs de mai mulţi 
ani, prin urmare este o gheaţă veche, stratificată, groasă 
de peste 2 metri. 

Banchiza costieră ocupă cam 5% din suprafaţa Oceanu- 
lui Arctic, packul — 25%/0, iar gheaţa polară — 70%. 

Gheaţa antarctică prezintă caractere deosebite de cele 
ale gheții arctice. 

Gheaţa de pe lîngă coastă, gheaţa tare sau banchiza 
costieră, se menţine în toate anotimpurile. Rămînînd pe 
loc mai mulţi ani, ea creşte în grosime și, în împrejurări 
favorabile, se transformă într-o barieră de gheaţă. 

Caracterul deschis și liber al Oceanului Austral, la care 
se mai adaugă violenţa tempestelor, mareele, propagarea 
ușoară a hulei, nu dă timp gheții să se consolideze. A- 
ceastă nestabilitate a gheții în regiunile antarctice este un 
pericol permanent pentru exploratorii care se aventurea- 
ză în sănii pe banchiza costieră în aparenţă solidă, căci 
fără nici un indiciu prealabil sloiuri imense de gheaţă se 
dezlipesc și pleacă în derivă. Așa au pierit doi membri 
din expediţia lui Shackleton în anul 1916 aproape de 
Țara Victoria, în Marea lui Ross. 

În regiunile antarctice, packul blochează în perma- 
nenţă unele coaste ale continentului cu sloiuri puțin 
groase, de dimensiuni mici și uneori separate unele de 
altele. 

Gheaţa continentală care se întilnește în mare provine 
fie din dezgheţul fluviilor Americii și ale Siberiei, care 
se varsă în Marea Arctică, fie din dizlocarea frontului 
dinspre mare al ghețarilor. 

Pentru a se forma astfel de gheţuri, este necesar un 
climat oceanic cu precipitaţii abundente. 

Formaţiile glaciare sînt de mai multe feluri : calote gla- 
ciare, ghețari ai văilor, terase de gheaţă, limbi de gheaţă, 
bariere de gheaţă, aisberguri ete. 

Calotele glaciare sînt formate din mase de gheaţă care 
acoperă regiuni întregi (scut de gheaţă). 

Pe întinsele suprafeţe ale Groenlandei, ale Spitzber- 
gului și ale Antarcticii se găsește un scut de gheaţă veş- 
nică, format în decurs de mulţi ani. În anumite porţiuni, 
gheața este groasă de 2700 m. Zăpada îngrămădită pe 
suprafaţa Groenlandei se solidifică prin fenomenul în- 
gheţului și al dezgheţului (se întărește și se îngroașă), 
iar sub influenţa presiunii și gravitaţiei se mișcă şi co- 
boară în pantă spre mare. 

Ghețarul groenlandez acoperă o suprafață de 1 800 000 
km?. Topirea acestei mase de gheaţă ar determina crește- 
rea nivelului oceanelor de pe glob cu 6 metri și ar pro- 
voca inundarea coastelor mai joase ale continentelor. 

Suprafaţa ghețarului antarctic este de aproape 10 mi- 
lioane kilometri pătraţi. 

După părerea geofizicienilor sovietici, stratul inferior 
al calotei de gheață din Antarctida, aflat la o adincime 
care variază între 2 000 și 4000 de metri, s-ar fi format 
acum aproape 100 000 de ani. 

În timpul expedițiilor făcute în cadrul A.G.I. s-a sta- 
bilit în mod definitiv că Antarctida nu este un arhipelag, 
ci un continent. 

Gheţarii de văi se întîlnesc în regiunile polare. Ei sînt 
asemănători ghețarilor alpini. 

Acești ghețari ating cea mai mare întindere pe partea 
de vest a Groenlandei, între latitudinile de 69 și 729N. 
Unii dintre ei se întind pe un front de circa 110 km și 
se termină în mare parte printr-o faleză de 90 de metri. 
Gheţarii Groenlandei se mișcă adesea foarte repede, de- 
pășind 10 m pe zi și atingînd în anumite puncte chiar 30 m 
pe zi, pe cînd ghețarii alpini progresează numai cu 1—2 m 
pe zi: 

În insulele Svalbard există ghețari al căror front atin- 
ge 20 km şi se termină prin faleze cu înălţimi de 50 m. 

În arhipelagul Franz Joseph, formaţiile ghețarilor se 
desfășoară pe fronturi de aproape 60 km. 

Arhipelagul polar american posedă cîţiva ghețari mai 
puţin dezvoltați, la fel ca și văile peninsulei Alaska. 

Gheţarii Antarcticii formează pe fundul văilor fluvii 
îngheţate, care coboară în pantă repede către mare, fără 
să aibă lungimi prea mari. În Țara Victoria, lungimea lor 
variază între 10 şi 100 km, iar lățimea este cuprinsă în- 
tre 5 şi 15 km. Ghețarul Beardmore, peste care a trecut 
Scott în 1911—1912, spre Polul Sud, este cel mai mare 
ghețar de vale cunoscut, avind 200 km lungime şi 
25—55 km lăţime. Acest ghețar coboară pe latitudinea de 
84°S, spre bariera de gheaţă a lui Ross. 

Gheţarii antarctici, chiar cînd au panta foarte repede, 
se mișcă destul de încet; de obicei, viteza lor se reduce 
la cîţiva centimetri pe zi. 

Ajungînd în mare, ghețarul produce un munte de ghea- 
tă de dimensiuni medii şi de formă dantelată. Munţii de 
gheaţă, de dimensiuni gigantice, sînt produşi de marile 
bariere, a căror suprafață este orizontală şi care se întind 
în lungul coastelor pe sute de kilometri. 

Terasele de gheață sînt ghețari formaţi la baza munți- 
lor. Gheaţa se întinde pe suprafețe mari, acoperă toate 
accidentele terenului și coboară spre mare în pantă dul- 
ce. Formaţiuni de felul acesta acoperă adesea în conti- 
nentul Antarctic teritorii întinse. 

Terasele de gheaţă se întind aproape neîntrerupt în tot 
lungul coastei acestui continent, în afară de locurile unde 
peretele stîncos coboară aproape vertical în mare. O 
asemenea stîncă de gheaţă are înălțimea de 20—30 metri 
și poate atinge chiar 100 metri. 

Limbile de gheaţă. Uneori, ghețarii ating coasta în pan- 
tă ușoară și se prelungesc în larg prin limbi de gheaţă 
care plutesc pe apă. În Antarctica, aceste limbi iau o 
mare dezvoltare și se întind în larg pe distanţe de pînă 
la 300—400 km. Forma lor variază de la un an la altul. 

Barierele de gheaţă. În unele părţi ale Antarcticii exis- 
tă ghețari întinși, perfect onizontali, care se termină în 
mare prin faleze verticale, situate la mari depărtări de 
coastă. Acești ghețari speciali, numiţi bariere de gheaţă, 

Continent 


Formarea aisberguri lor din frontul unui ghețar polar 


acoperă suprafeţe întinse de apă. Un exemplu este cu- 
noscuta barieră a lui Ross, care se întinde pe 900 km 
lungime ; faleza prezintă aici înălțimi de 3—60 m şi pă- 
trunde în apă pînă la 300 m adîncime. Bariera se sprijină 
lateral pe uscat şi plutește pe cea mai mare întindere a 
ei, urmînd mișcările mareei. Sub presiunea ghețarilor 
care coboară din scutul de gheaţă (cazul ghețarului Beard- 
more), bariera înaintează către nord cu 400 m pe an. 

Asemenea bariere de gheaţă există în multe puncte ale 
Antarcticii. 

Aisbergurile (munţii de gheaţă). Oricare din formele 
de ghețari descrise mai sus iau contact cu marea prin 
blocuri enorme cu pereţii abrupți, numite aisberguri (Ice- 
berg). Aisbergurile se formează mai cu seamă cînd faleza 
terminală a ghețarului pluteşte în mare și se rupe sub 
efectul furtunilor, al mareelor sau sub împingerea hidro- 
statică (presiunea este din ce în ce mai mare, pe măsură 
ce ghețarul înaintează spre larg) t. 

Din cauza cantităților de aer prinse în ghețar la forma- 
rea lui, densitatea aisbergului este foarte mică, iar pesca- 
jul său nu întrece de mai mult de 4—5 ori înălţimea păr- 
ţii dinafara apei. Înălţimea munţilor de gheaţă deasupra 
apei, în general, nu trece de 50 de metri. 

Temperatura mării în adincime fiind mai mare de 
0°C, aisbergul se topește încet. Pe de altă parte, curenţii 
submarini rod treptat partea imersă a aisbergului, iar 


1 Cel mai rapid ghețar este acela de la Uperniwik din Gro. 
enlanda, care înaintează zilnic cu circa 38 de metri. 

soarele, ploaia și ceața provoacă topirea părţii sale de 
deasupra apei. Se produce astfel un dezechilibru și ais- 
bergul se răstoarnă, luînd o nouă linie de plutire. 

Adesea, masa de gheaţă poate exploda sub efectul unei 
presiuni interne provocate de bulele de aer cuprinse în 
interiorul ei. Presiunea acestor bule de aer ar putea a- 
tinge 10 atmosfere. Sub influența acestei presiuni inter- 
ne, gheaţa se sparge cu zgomot puternic. 

Munţii de gheaţă — adevărate insule plutitoare — re- 
prezintă un mare pericol pentru navigaţie. Ei nu se în- 
tîlnese numai la latitudini mari, ci și la cele medii, unde 
sînt transportaţi de curenţi marini, pînă la paralela 40°N. 
În general, munţii de gheaţă sînt mai numeroşi primă- 
vara. 

Aisbergurile arctice se evaluează la aproape 15 000. A- 
proape toţi ghețarii din regiunile arctice provin din Gro- 
enlanda, atît de pe coasta de est cît și de pe cea de vest. 
Numai Jackobshavn, una din cele mai mari limbi de 
gheaţă din vestul Groenlandei, trimite anual în mare 
peste 1 300 de aisberguri, cu un volum mediu total de 
circa 10.000 000 m?. Pierderile de gheaţă cauzate de for- 
marea aisbergurilor se compensează necontenit prin de- 
punerile de zăpadă. 

De pe coasta occidentală a Groenlandei pleacă anual 
mai mult de 4000 aisberguri. În timpul marilor maree, 
ei fac să se audă mugete puternice pînă la o depărtare de 
mai mulți kilometri. 

Luminate de soare, aisbergurile strălucesc, împrăștiind 
o lumină albăstruie. Aproape de apusul soarelui, ele se 
colorează în nuanţe gălbui, roz şi portocaliu. 

De obicei aisbergurile se fărîmiţează, lăsînd în urma 
lor un drum de gheaţă. Cînd navele se apropie de ele, 
pot să constate scăderea temperaturii aerului cu un grad 
sau două. 

Aisberguri antarctice. Numărul munţilor de gheaţă an- 
tarctici pare să fie de mai multe mii. Mulţi dintre. ei au 
forme prismatice regulate, cu partea de deasupra aproa- 
pe orizontală. Ei provin din barierele de gheaţă, care a- 
coperă suprafeţe considerabile. Munţii de gheaţă antarc- 
tici păstrează mult timp aspectul lor cu suprafaţa supe- 

rioară plană — așa cum s-au rupt din barieră —, însă va- 
lurile mării îi macină, sapă în ei grote şi le provoacă răs- 
turnarea, făcîndu-i să-și piardă formele lor geometrice. 

Aisbergurile pot avea dimensiuni considerabile, nu atît 
în înălțime, cât mai cu seamă în lungime ; înălţimea nu 
trece de 50 metri, în schimb lungimea lor depăşeşte 400 
metri, atingînd chiar 1500 metri și mai mult. 

În Antarctica sînt numeroși ghețari de văi care produc 
aisberguri aproape asemănătoare cu acelea din Groen- 
landa t. 

Cercetări minuțioase în timpul A.G.I. au stabilit că 
gheața este depusă în Antarctica ca o masă continuă pe 
un fundament stîncos, uneori sub nivelul mării, formînd 
un continent nefragmentat, unitar. Gheaţa aici este, de 
fapt, o rocă ; ea are mai multe asemănări cu unele roci 
decît cu straturile de nisip sau de argilă moale. Ea în- 
săși, împreună cu rocile dure peste care s-a aşternut, for- 
mează continentul Antarctidei. Cupola enormă de gheață 
are centrul în regiunea Polului inaccesibilității relative. 
Sub acțiunea propriei sale greutăți ea se scurge radial, 
încet. În punctele sale centrale există gheața cea mai ve- 
che, a cărei vîrstă s-a apreciat a fi de cca 100 000 de ani. 

Mai aproape de marginile continentului viteza gheții 
creşte, totuşi vor fi necesari circa 8000 de ani pentru ca 
gheața ce s-a format la 200 km de marginea continentu- 
lui să ajungă pînă la litoral. 

Pe sectoarele marginale ale ghețarului viteza gheții se 
măreşte şi mai mult. 

Procesul de desprindere a unui aisberg din masa ghe- 
țarului durează uneori mult timp. În grosimea gheții apar 
numeroase crăpături, care apoi se contopesc într-o mare 
fractură și atunci un munte întreg de gheață începe să se 
balanseze în apele marine. Separarea lui se produce alte- 
ori repede, și atunci o zguduitură puternică, asemănătoare 
cu un cutremur, se resimte în pătura de gheaţă. 


1 Adeseori se văd bolovani prinşi în gheaţă, care mai devreme 
sau mai tîrziu sînt sortiţi să cadă pe fundul oceanului. Ei dezvă- 
luie structura continentului Antarctic sau a insulei din care s-au 
desprins. 

Consumul total anual al gheții din Antarctida, conform 
ultimelor date, este de circa 1500 km?. În momentul de 
faţă, acumularea gheții depășește consumul ei. 


A. RĂSPINDIREA GHEȚURILOR 
MARINE ÎN REGIUNILE TEMPERATE 


Există mări care, deși nu se găsesc în regiuni polare, totuși 
pot îngheţa în timpul iernii. 

În Marea Baltică și mai cu seamă în golful Botnic şi 
în cel al Finlandei, îngheţul este favorizat de slaba den- 
sitate a apei. În fiecare iarnă, temperatura scade pînă 
la —15*C la Gdansk și la Stockholm, pînă la —23*C la Le- 
ningrad, pînă la —20*C la Helsinki, pînă la —24°C la 
Ulianovsk. 

În strîmtoarea Skagerrak, multe fiorduri interioare ale 
coastei norvegiene şi suedeze sînt blocate de gheaţă de la 
sfîrşitul lui decembrie pînă în primăvară. 

În Kattegat, unde clima este mai temperată, gheaţa se 
formează mai rar și ocupă întinderi foarte mici, astfel că 
nu devine obstacol pentru navigaţie un timp prea înde- 
lungat. 

În Marea Baltică gheaţa începe să se formeze în porturi 
și în golfuri în a doua jumătate a lunii decembrie şi du- 
rează pînă în luna aprilie. Gheaţa se întinde mai rar de- 
parte de coastă, însă și în larg există cîmpuri de gheaţă în 
derivă, care împiedică navigația. Spărgătoarele de gheaţă 
sînt capabile să menţină accesibile aproape toată iarna 
multe porturi din Baltica. Portul Leningrad rămîne închis 
pentru navigaţie numai între 15 noiembrie și 15 mai. 

Golful Sf. Laurenţiu. În acest golf, pe latitudinea de 
50° nord, unde apa este puţin sărată și clima aspră, în 
timpul iernii se formează gheaţă abundentă. De obicei, 
către sfîrşitul lui noiembrie fluviul Sf. Laurenţiu este 
complet îngheţat ; golful Sf. Laurenţiu se blochează atît 
cu gheaţa care se formează în el, cît și cu packul care pă- 
trunde prin strimtoarea Belle Isle t. 


1 Strîmtoarea Belle Isle, între Terra-Nova și Labrador, nu 
este navigabilă înainte de sfîrşitul lunii iunie. 

Gheaţa care provine din golful Sf. Laurenţiu blochează 
cîteodată complet strîmtoarea Cabot, dintre Terra-Nova 
și insula Cape Breton. De la jumătatea lui aprilie pînă 
la începutul lui decembrie, golful Sf. Laurenţiu este na- 
vigabil prin strîmtoarea Cabot. Portul Quebec, a cărui 
temperatură medie din timpul iernii este de —12*C, nu 
este deschis anual navigaţiei decit între 27 aprilie și 
26 noiembrie. 

În Marea Neagră, navigația este uneori împiedicată de 
gheaţă în regiunea gurilor Dunării și în partea sa de 
nord-vest. 

Navigaţia pe Dunăre poate fi întreruptă nu numai de 
îngheţul fluviului, dar şi de curgerea sloiurilor de gheaţă 
sau de sudarea sloiurilor între ele, în care caz grosimea 
gheții poate atinge 30 de cm. 

Întreruperea navigaţiei se produce rareori mai mult 
de două luni pe an (ianuarie-martie). La Sulina, Dunărea 
nu îngheaţă decît în iernile cele mai aspre. 

Un fenomen ieșit din comun s-a întîmplat în iarna 
1931—1932. Pe Dunăre curgeau sloiuri, iar un vînt de 
est a oprit scurgerea acestora în mare prin multiplele 
ramificații ale gurii Chilia, barînd complet gura fluviului 
în această parte și făcînd să se ridice nivelul apei la Vil- 
cov cu 1,5 metri şi să inunde orașul și toată regiunea 
brațului Chilia. S-a încercat distrugerea zăporului de 
gheaţă prin explozii de dinamită și fulmicoton, care nu 
au avut nici un efect, Numai cînd apa a atins un nivel 
mai înalt, atunci a pornit la asalt asupra zăporului de 
gheaţă, pe care l-a rupt și a eliberat delta de apa ame- 
nințătâare. 

În partea de nord-vest a Mării Negre, în iernile geroase 
se formează un strat de gheaţă întins uneori de la Capul 
Tarhankut (Crimeea) pînă la Insula Şerpilor. 

În iarna anului 1928—1929, care a fost extrem de fri- 
guroasă, în lunile ianuarie și februarie, avînd tempera- 
turi de sub —15°C şi atingînd chiar —26*C, o gheaţă 
groasă de 30 cm a umplut nu numai porturile şi băile, 
ci s-a întins pe distanță de cîteva mile în largul mării, 
îngreunînd foarte mult navigația. Portul şi digurile din 

Constanţa erau acoperite de gheaţă, avînd aspectul unei 
regiuni polare. Gheaţa transportată de curenţi și de vînt 
a barat Bosforul, producînd mari greutăţi navigaţiei prin 
strîmtori. F 

În luna februarie a anului 1954 marea a înghețat pînă 
la orizont. Blocurile de gheață s-au suprapus pînă la un 
metru grosime. Navele n-au mai putut intra în port. 

Marea Azov. În această mare, gheața durează 3—4 luni 
pe an și atinge grosimea de 70 cm. 

În strîmtoarea Kerci, gheața se formează foarte rar. 

În golful Taganrog, bancurile de nisip, mai puţin adinci 
şi foarte întinse, favorizează formarea gheții. 

Pacificul de nord. Pe coastele peninsulei Alaska şi la 
sud de insulele Aleutine, ghețurile nu se depărtează de 
locul de origine și nu constituie, decît foarte rar, un pe- 
ricol serios pentru navigație. Toate porturile, cu excepția 
părții superioare a strîmtorii Cook, sînt deschise tot anul 
pentru navigație. 

Marea Bering. Deşi această mare se găseşte complet 
la sud de cercul polar, este totuşi o adevărată mare po- 
lară. În tot timpul iernii ea rămîne complet, înghețată 
la nord de latitudinea de 60” N. Banchiza de coastă atinge 
grosimea de 2 m în golful Anadîr. 

În toate anotimpurile se întîlnesc pe această mare 
sloiuri de gheaţă, mai cu seamă la nord de linia care 
uneşte insulele Pribilov cu golful Bristol. Partea de sud 
a Mării Bering și toată regiunea insulelor Aleutine sint 
în permanenţă navigabile. 

Poriul Petropavlovsk de pe coasta orientală a Kam- 
ciatkăi este prins de gheaţă în general din octombrie pînă 
în mai. 

În vecinătatea insulelor Komandorskie îngheţul se pro- 
duce pentru cel mult cincizeci de zile pe an. 

Marea Ohoţk. Din noiembrie și pînă în mai, gheaţa se 
întinde pînă la 40—50 mile de coastă, blocînd băile şi gol- 
furile. În nordul Mării Ohoţk grosimea banchizei de coastă 
atinge 150 de cm. 

Unele băi de pe coasta de sud-est a insulei Hokkaido 
nu sînt accesibile în timpul iernii; portul Nemuro, din 
nord-estul insulei, este complet prins de gheaţă iar în 

largul mării adeseori se întîlnesc sloiuri voluminoase de 
gheaţă, care pot prezenta pericol pentru navigaţie. 

Marea Japoniei. Coastele Japoniei, pînă la strimtoarea 
La Perouse (între Sahalin și Hokkaido) sînt libere de 
gheaţă în tot timpul anului. Cîteva porturi de pe coasta 
de est a Coreei sînt însă acoperite cu gheaţă subţire 
aproape două luni pe an. În partea de nord a Golfului 
Coreei, unele porturi sînt prinse de gheaţă timp de patru 
luni, gheaţa avînd grosimea de 50 cm. În medie o dată la 
30, de ani, portul Vladivostok — situat pe aceeași latitu- 
dine cu Toulon — îngheaţă! către sfîrşitul lui decembrie, 
pentru o perioadă de 90 de zile; în unele locuri gheaţa 
atinge grosimea de 1 metru. Totuși, cu ajutorul spărgă- 
toarelor de gheaţă, vapoarele pot intra în port oricînd în 
timpul iernii. Mai spre nord, grosimea gheții crește. Băile 
de pe aceeași latitudine cu Canalul Minecii sînt blocate 
de gheaţă timp de 4 luni. 

Coasta insulei Sahalin este toată iarna prinsă de gheaţă, 
însă: în acest timp strîmtoarea La Perouse rămîne liberă 
pentru navigaţie. 


B. DERIVA GHEŢURILOR MARINE 
ÎN REGIUNILE TEMPERATE 


Influenţa curenților calzi ai Atlanticului. Din cauza de- 
rivei calde a Atlanticului, care este o continuare a Gulf- 
streamului, marea este liberă de gheaţă tot anul, nu numai 
pînă la capul nord, situat la latitudinea de 72*N, dar chiar 
și pe toată coasta Murmansk. lama navele pot pătrunde 
în baia Pecenga, cu toate că în lungul coastei se formează 
o centură de gheață care se menţine din octombrie pînă 
în iunie. 

Portul sovietic Murmansk este accesibil tot anul pen- 
tru navigaţie. 

Ușurinţa accesului în aceste porturi situate pe latitu- 
dinea de 70*N este de-a dreptul surprinzătoare dacă se 
compară cu regiunile aflate pe latitudini mai mici, care 
îngheață în timpul iernii. Aceasta se datorește exclusiv 
influenţei curenților calzi din Atlantic. 

Marea Albă, care se află pe latitudinea Mării Bering, 
este acoperită cu gheaţă din noiembrie pînă în mai. Strîm- 
toarea Gorlo este complet prinsă de gheaţă, totuși portul 
Arhanghelsk este accesibil navelor (și cu ajutorul spăr- 
gătoarelor de gheaţă) de la 15 mai pînă la 25 noiembrie. 

Marea Kara este îngheţată în cea mai mare parte a 
anului. Aici curenţii Atlanticului sînt abia perceptibili. 
Totuși din iunie pînă în septembrie există unele părți 
libere de gheaţă, iar cîteodată în august marea este com- 
plet liberă ; este de ajuns să bată un vînt de nord însă 
pentru ca marea să fie blocată de gheaţă arctică. 

Pe toată coasta siberiană a Oceanului Arctic, navigația 
este asigurată printr-o protecţie specială. Au fost insta- 
late staţii meteorologice şi oceanografice de-a lungul 
coastei tocmai în vederea asigurării protecţiei navigaţiei. 
Adeseori, convoaie de nave comerciale încadrate şi aju- 
tate de spărgătoare de gheaţă pleacă din Siberia occiden- 
tală spre gurile fluviilor Ienisei, Lena, Indighirka sau 
Kolima, apoi prin strimtoarea Bering pînă la Vladivostok. 

Deriva banchizei. Fridtjof Nansen a stabilit că banchiza 
arctică se mișcă încet de la est la vest, descriind aproape 
un cerc, cu centrul în vecinătatea polului geografic. Ciclul 
complet pare să dureze aproape trei ani. 

Banchiza iese din Marea Arctică, în cea mai mare parte 
prin poarta deschisă dintre Spitzbergen şi Groenlanda. Ea 
este purtată spre sud de curentul Groenlandei, care co- 
poară din Oceanul Arctic şi urmăreşte coasta orientală a 
Groenlandei. Această banchiză este compusă din sloiuri 
enorme de gheaţă, dintre care unele sînt foarte periculoase 
pentru navigaţie. 

Gheaţa blochează coastele de nord şi de est ale arhi- 
pelagului Spitzbergen în cea mai mare parte a anului ; 
coasta occidentală este aproape totdeauna liberă de gheaţă. 
Banchiza atinge iarna și primăvara țărmurile insulei Med- 
veji, însă vara se limitează spre nord pînă la coasta de 
sud a Spitzbergenului. 

Centura de gheaţă care înconjoară coasta de est a 
Groenlandei şi care face inabordabilă aproape toată 
această regiune are o lărgime şi o densitate variabile. 
Foarte rar, ea atinge vara insula Jan Mayen. 

Deriva ghețurilor în zona Terra-Nova 


Partea de est a strimtorii Danemarcei, între Islanda și 
Groenlanda, este în general liberă de gheaţă tot anul. 
Uneori, gheaţa în derivă poate să atingă și coastele Is- 
landei. 

În larg de capul Farvel, punctul cel mai sudic a] Groen- 
landei, gheţurile au tendinţa să se îngrămădească și să 
se întindă pînă la 200 de mile de coastă. Gheaţa încon- 
joară Capul Farvel, iar curentul de pe coasta occidentală 
a insulei o transportă spre nord, în Marea Baffin. Numâi 
excepțional gheaţa poate să ajungă de pe coasta orientală 
a Groenlandei pînă pe bancurile de nisip de la Terra- 
Nova. 


281 


Gheţurile arctice blochează porturile de pe coasta La- 
bradorului şi pe cele de pe coasta de est a insulei Terra- 
Nova, la date variabile, cuprinse între începutul lui oc- 
tombrie și sfîrşitul lui ianuarie. 

Procesele atmosferice care se produc deasupra gheţa- 
rului Groenlandei, precum și în Marea Groenlandei, acolo 
unde Gulfstreamul se întilneşte cu șuvoiul de gheaţă, 
sînt factori importanţi în determinarea stării atmosferice 
și a climei Europei apusene. 

Dacă zona îngheţată a Mării Groenlandei pătrunde în 
Marea Norvegiei, tot nord-vestul Europei se resimte ; 
urmează o vară rece şi umedă. 

Deriva munţilor de gheaţă. Aisbergurile care provin 
din ghețarii Groenlandei sînt transportate spre sud de 
aceeași curenţi care poartă packul sau banchiza. În fie- 
care an, mai mult de 400 de ghețari derivează pînă la 
paralela 48°N (Terra-Nova), iar 35 de ghețari ajung pînă 
la paralela 43*N. Numărul lor variază de la an la an; 
el depinde de condiţiile meteorologice de pe latitudinile 
mari şi, într-o mare măsură, de predominarea vînturilor 
de nord și de nord-est. 

Munţi de gheaţă reduși pînă la blocuri destul de mari 
au fost zăriţi şi în Atlanticul de nord pînă la latitudinea 
de 30°. Limita extremă a gheţurilor trece spre sud de 
Azore. 

În noaptea de 14 spre 15 aprilie 1912, pe drumul trans- 
atlanticelor, dintre Europa și America, în punctul de lati- 
tudine 41°16'N și longitudine 50”14'V, nava de pasageri 
Titanic, aflată în prima sa cursă între Europa și America, 
a întîlnit un aisberg cu care s-a ciocnit. Nava s-a scufun- 
dat. În anul următor s-a întrunit la Londra prima Con- 
ferință internaţională pentru asigurarea securităţii na- 
vigaţiei pe mare. La această conferinţă s-a hotărît ca pe 
spezele tuturor naţiunilor care frecventează Atlanticul 
de nord să se organizeze o permanentă patrulare în re- 
giunea unde gheaţa prezintă mari pericole pentru navi- 
gaţie. Navele au misiunea să determine limita gheţurilor, 
să le urmărească mișcarea și să avertizeze pe navigatori 
în caz de pericol. Patrula gheţurilor se ocupă şi cu dis- 
trugerea ghețarilor prin explozie, precum și cu cercetări 
oceanografice, în special cu mișcarea ghețarilor și a cu- 

renţilor care. îi transportă. La aceeaşi conferință s-au 
făcut recomandări asupra drumurilor care trebuie urmate 
în fiecare anotimp, în Atlanticul de nord, la sud de Terra- 
Nova. 

Deriva gheţurilor în mările australe. Limita naturală a 
mărilor marginale antarctice către Oceanul Austral este 
desemnată prin deriva extremă către nord a sloiurilor 
de gheaţă rupte din banchiză. O asemenea limită nu poate 
fi indicată pe hartă, deoarece variază după anotimpuri și 
după condiţiile meteorologice. Totuşi, este posibil să se 
dea cîteva puncte de reper pentru vara australă, epocă 
de cea mai mare amplitudine a derivei în ceea ce pri- 
vește limita de nord a banchizei și a aisbergurilor. 

Pare să existe un mare curent de gheață din Marea 
Weddell, care transportă aisbergurile dincolo de Insulele 
Orcade și Shetland de sud pînă în nordul Insulelor Falk- 
land ; aici tot anul se întîlnesc insule de gheaţă plutitoare. 
Cîteodată, în timpul lunilor de vară, se observă munţi 
de gheaţă pînă la 150 de mile de Rio de La Plata. 

În acea parte a Oceanului Austral cuprinsă între me- 
ridianul Capului Bunei Speranţe şi cel al Noii Zeelande, 
munţii de gheaţă sînt rari la nord de paralela 60°S. în 
schimb, între Noua Zeelandă și Capul Horn, ei au fost 
semnalaţi destul de des. 


Semne indicatoare de apropiere a gheţurilor. Deasupra 
munţilor de gheaţă care au întinderea packului sau mai 
mare, apare o pată albicioasă, observabilă de pe puntea 
navei. 

Cînd noaptea este senină, fără lună, aisbergurile se pot 
zări abia cînd se găsesc la un sfert de milă depărtare de 
navă. Dimpotrivă, în nopţile senine și cu lună, aisbergu- 
rile pot fi observate cu ochiul liber de la distanţa de 
8 mile marine. 

Ecourile reflectate de un aisberg sînt foarte nesigure ; 
de aceea, nu se poate conta pe sirena unei nave pentru 
a demasca prezenţa muntelui de gheaţă. 

Radiolocaţia este mijlocul cel mai eficace pentru des- 
coperirea gheţurilor plutitoare de la mari depărtări. Ea 
este folosită de serviciile hidrografice din multe ţări ale 
lumii. 


283 


C. NAVIGAŢIA ÎN GHEȚURI 


Navigaţia în gheţuri este foarte dificilă și de la o anu- 
mită limită nu mai este recomandabilă decît pentru na- 
vele cu maşini puternice şi de construcţie specială, pentru 
a putea rezista presiunii gheţurilor. În condiţii grele, na- 
vigaţia nu mai este posibilă decît cu ajutorul spărgătoa- 
relor de gheaţă. 

Spărgătorul de gheaţă atomic Lenin navighează în con- 
diţiile grele ale iernii arctice, cînd cimpuri de gheaţă cu 
o grosime pînă la 5—8 m îi barează drumul. Totuși, 
pentru a învinge rezistența gheții, spărgătorul de gheață 
este nevoit să dea înapoi și să o spargă prin lovituri cu 
corpul său de oţel. 

Contribuţia aviaţiei, ca şi în alte domenii de activitate 
ale omului, se face și aici simțită. 

De pe un avion de la înălţimea de 600 de metri, care 
este cea mai propice pentru observaţii, se dirijează prin 
televiziune spărgătorul de gheaţă pe traseul Marelui drum 
maritim de nord-est. Lăţimea fişiei proiectate de pe avion 
este de aproape 5 km, suficientă pentru alegerea de către 
vas a celui mai bun drum printre gheţuri. 


PROPRIETĂȚILE CHIMICE 

ALE APEI DE MARE. 
COMPOZIȚIA CHIMICĂ 

ȘI SALINITATEA APEI DE MARE 


VIII 


A. SALINITATEA 


Salinitatea apei de mare se definește prin cantitatea de 
săruri pe care o conţine. Dintre acestea, mai mult întîlnite 
sînt : sarea de bucătărie (clorura de sodiu), sarea amară 
(sulfatul de magneziu), sulfatul de calciu, clorura de mag- 
neziu. Gustul sărat îl dă clorura de sodiu, iar cel amar, 
sulfatul de magneziu. 

Dintre elementele cunoscute în chimie, 35 (14 metaloizi 
și 21 metale) au fost identificate pînă acum în apa de 
mare. 

Într-un kilogram de apă de mare din ocean se găsesc 
aproape 35 grame de săruri diferite. Acest număr repre- 
zintă tocmai ceea ce se numește salinitate. 

Dintre toate substanţele dizolvate în apa de mare, clo- 
rura de sodiu se găsește în cantitatea cea mai mare. Deo- 
sebit de apa fluviilor, apa de mare conţine mai multă 
clorură de sodiu (88%) decît carbonat de calciu (0,30/0). 
(În mare calcarul se depune prin procese organice — 
bancuri de corali, scoici şi schelete de animale moarte — 
pe cînd clorura de calciu nu se separă din apa de mare.) 

CONȚINUTUL DE SĂRURI AL APEI DE MARE ESTE: 


Săruri | În grame Procentual 

Clorură de sodiu (NaCl) 27,21 77,76 
Clorură de magneziu (MgCl) 3,81 10,88 
Sulfat de magneziu (MgS0,) 1,66 4,74 
Sulfat de calciu (CaS0,) 1,26 3,60 
Sulfat de potasiu (K»S0,) 0,86 2,46 
Carbonat de calciu (CaCO;) 0,12 0,34 
Bromură de magneziu (MgBrə) 0,08 0,22 

Total 35,00 100,00 


Afară de aceste săruri, apa de mare mai conține mici 
cantități de oxigen, hidrogen, azot, argon, clor, brom, 
sulf, potasiu, sodiu etc., precum şi unele metale : aramă, 
fier, zinc, argint, plumb, nichel, cobalt, aur etc. 

Chimiștii oceanografi au împărţit în două clase elemen- 
tele care intră în compunerea apei de mare. Prima clasă 
cuprinde elementele principale, a căror greutate într-un 
kilogram de apă de mare trece de 10 ml la litru. Acestea 
sînt : clorul, sodiul, sulfaţii (S$0,), magneziul, calciul, po- 
tasiul, carbonaţii (CO3), bromul şi stronţiul. 

A doua clasă cuprinde corpurile din care apa de mare 
conţine în disoluţie numai urme. Aceste substanţe au o 
slabă influenţă asupra salinităţii și densităţii apei de mare 
și în general asupra economiei oceanelor. 

Un cub de apă cu latura de 1 kilometru, cantitate ne- 
glijabilă în masa oceanică, ar depune, dacă s-ar putea 
evapora toată apa din el, 35 milioane de tone de materiale 
diferite (din care o jumătate de- tonă aur, reprezentînd 
abia 0,000006 miligrame la un kilogram). 

Rezerva de sare din apa mărilor și oceanelor este cam 
de 47 de ori mai mare decît aceea care se găsește în pă- 
mînt și ar putea asigura nevoile actuale de consum ale 
omenirii pentru cel puţin 6 milioane de ani. 

Dacă s-ar reuși să se producă evaporarea întregii can- 
tităţi de apă de mare existentă în Oceanul Planetar, atunci 
toate sărurile ce ar rămîne depuse pe fund ar forma un 
strat gros de 60 de metri. Acest strat ar fi constituit din 

47,50 m clorură de sodiu, 5,80 m clorură de magneziu, 
3,90 m sulfat de magneziu, 2,20 m sulfat de calciu și 
040 m alte săruri. Întinsă pe toată suprafaţa globului, 
masa de săruri conţinute în ocean ar forma un strat gros 
de 47,50 m. 

Măsurarea salinităţii. Din experienţe s-a putut deduce 
că dacă cantitatea de săruri dizolvate într-un kilogram 
de apă de mare este foarte variabilă de la un loc la altul 
(ea este de 40 de grame în Marea Roșie, de mai puţin de 
10 grame în Marea Baltică), proporţia diferitelor săruri 
principale rămîne totdeauna aceeași. De exemplu, oricare 
ar fi cantitatea totală de săruri, clorura de sodiu va intra 
cu 77,8% în totalul sărurilor dizolvate în oricare mare, iar 
celelalte săruri — clorura de magneziu, sulfatul de calciu, 
sulfatul de potasiu etc. — vor păstra la fel procentul lor. 
Dacă se face dozarea cu precizie a unui element conţinut 
într-o cantitate de apă de mare, se va putea apoi să se 
deducă cu ușurință numărul total de grame de săruri con- 
ţinute într-un kilogram de apă de mare, adică salinitatea 
acestei cantităţi de apă. 

În practică, operaţiunea constă în a doza cantitatea de 
clor, adică în a măsura clorurația apei de mare, care este 
de 55,3% din materia totală dizolvată în apa de mare. 
Odată cantitatea de clor determinată (aici se înţelege 
clorul şi bromul la un loc), se poate deduce salinitatea 
totală Q, înmulţind greutatea clorului cu un număr con- 
stant numit coeficientul de clorurație, a cărui valoare dată 
de Ferchhammer este 1,811 şi atunci se obţine relaţia : 
Q = 1,811 X CI, Q şi CI fiind exprimate în miimi. 

Influența salinității asupra condițiilor fizice şi de miş- 
care ale apei de mare. Din cauza conținutului de sare, apa 
de mare este modificată nu numai la gust, dar și în alte 
privințe, proprietățile sale sînt supuse la multe schimbări. 

Astfel, apa de mare este mai grea decît apa dulce t. 


1 Cînd concentrația în săruri. este mai mică de 1 gram la li- 
trul de apă, atunci apa se numeşte dulce. Dacă cantitatea de să- 
ruri la 1 litru de apă este între 1 gram şi 24,7 grame, apa este 
salmastră, iar dacă trece de 24,7 grame, ea se numeşte sărată. 
Această valoare de 24,7 g/l de apă este limita între apele salmas- 
tre şi cele sărate, întrucît la acest grad de salinitate temperatura 
de îngheț a apei şi temperatura densității maxime sînt egale. 

La o răcire continuă, apa de mare devine mai densă, 
însă nu ca apa dulce, numai pînă la 4°C, ci şi atunci cînd 
temperatura coboară mai departe, pînă la punctul de cof- 
gelaţie. Apa de mare îngheaţă între temperaturile de 
—2"C şi —3°C, totuși ea poate, ca și apa dulce, să fie 
răcită sub punctul de înghețare, cu condiția numai ca să 
fie în perfectă liniște. 

După cum am mai menţionat, apa de mare are proprie- 
tatea specială de a depune în timp foarte scurt cele mai 
mici părticele în suspensie. 

Evaporarea apei de mare măreşte procentul de sali- 
nitate. 

Diferenţa de salinitate între suprafaţă și adincime face 
ca apa de mare să se deplaseze în sens vertical. Prin eva- 
porare intensă apa devine mai sărată şi deci mai grea şi 
atunci coboară, pe cînd părticelele de apă din stra- 
turile inferioare fiind mai puţin sărate și deci mai ușoare 
se vor ridica la suprafaţă pentru a lua locul celorlalte. 
La fel se produc mișcări de apă și în sensul orizontal din 
cauza diferenţei de salinitate, dînd naştere la curenţii 
marini. 


1. Repartiția geografică a salinităţii 
la suprafaţa oceanelor 


Prin salinitate se modifică densitatea apei și se face 
schimbul de căldură între straturile de apă ale oceanului. 

Marea în general este homohalină, adică cam de la 
1000 de metri adincime în jos și pe trei părţi din masa 
sa totală, ea prezintă de obicei aceeași salinitate. 

Dacă se face abstracţie de mările închise, de mările 
secundare și de regiunile de coastă, salinitatea medie a 
mării este de 35% şi ea variază în mările deschise de la 
32% la 38%. 

Compoziția chimică a apelor oceanice diferă de la o re- 
giune la alta, de la un ocean la altul, de la zona litorală 
la zona pelagică. Factorii care influențează concentrația 
sărurilor depind de condițiile climatice și hidrologice : 
vînturile, evaporarea, curenții verticali și orizontali, pre- 
cipitaţiile. 

19 — Mările şi oceanele pămîntului 


Zonele cu cea mai mare salinitate sînt regiunile tro- 
picale, unde se observă o coincidență precisă între regiu- 
nile de salinitate și zonele de maxim barometric (anti- 
cicloane tropicale). În afară de aceasta evaporarea este 
aici foarte mare iar umiditatea este destul de slabă (ploi 
rare). La ecuator, unde ploile sînt abundente și cerul este 
adesea acoperit, salinitatea este mai slabă decît la tropice 
(34%o faţă de peste 36%). 

Pe aceleași latitudini, salinitatea este mai mare în 
emisfera de sud decît în aceea de nord. Cauza principală 
a acestei diferențe, care se observă în special în Oceanul 
Pacific, se datorește repartiţiei uscatului și apei ; uscatul 
ocupă o suprafaţă mai mare în emisfera nordică, iar flu- 
viile sînt mai numeroase și varsă în ocean o cantitate 
de apă dulce mai mare decît cele din emisfera sudică. 

În Oceanul Atlantic există două regiuni de mare sali- 
nitate. În Atlanticul de nord, salinitatea maximă se 
constată în Marea Sargaselor. Aici, salinitatea este de 
37,5%. De o parte și de alta a ecuatorului se observă 
izohalinele (curbe de egală salinitate) de 36%. Izohalina 
de 35,5 se ridică spre nord pînă la înălțimea Scoției și de 
acolo coboară în Golful Gasconiei ; izohalina de 35 se 
ridică spre nord în lungul meridianului de 40°V și. se 
încovoaie către nord-est, paralel cu coasta orientală a 
Groenlandei ; izohalina de 34 atinge această coastă. in ce 
privește izohalinele de 33 și de 32, ele conturează coastele 
Americii. În lungul coastei de est a Groenlandei se con- 
stată o salinitate de 31%. 

Ceea ce s-a arătat despre Oceanul Atlantic se observă 
și în celelalte oceane. 

În Oceanul Pacific, pe latitudinea de 30” nord, între 
meridianele 140“E şi 1559V se întinde o zonă de salini- 
tate maximă (35,5%). Apoi, la nord de ecuator se mai 
găsește o zonă cu salinitate de 34%, care acoperă regiu- 
nea cuprinsă între coasta americană și meridianul de 
160*V. 

Pe latitudinea de 20° sud se află o nouă zonă de sali- 
nitate maximă, care atinge 36,5% între meridianele 
1109V şi 140%V. 

În Pacificul de nord salinitatea descrește mai mult 
decît în Atlanticul de nord. La înălțimea peninsulei 

Alaska se întilneşte izohalina 32%, care cuprinde și gol- 
tul de la sudul acestei peninsule. În Marea Bering se 
găseşte izohalina de 31%. 

În Pacificul de sud, în partea sa de est, se găsesc mai 
multe insule de salinitate maximă, a cărei valoare atinge 
36% ; una se află la est de Australia, alta, la est de Noua 
Guinee, iar a treia este tăiată de ecuator. 

În Oceanul Indian, pe latitudinea de 30°S și longitu- 
dinea de 90°E se găseşte o zonă cu salinitate maximă 
(36,490), înconjurată de o zonă alungită de 36%. în jurul 
acesteia se găsește o izohalină de 35,5%, care se întinde 
din Madagascar pînă aproape de Australia. La nord de 
ecuator, în golful Arabiei, se găseşte izohalina de 36%. 
În golful Bengal, salinitatea este de numai 34%% și chiar 
33%, aproape de gura Gangelui. 

Influențele locale pot să modifice foarte mult valoarea 
salinităţii. 

Astfel, în regiunile polare, salinitatea este redusă prin 
aportul de apă dulce care rezultă din topirea munţilor 
de gheaţă (aisberguri) și prin masele enorme de gheaţă 
de apă dulce rupte din ghețarii Groenlandei sau ai Spitz- 
bergului, în emisfera de nord, și din continentul Antare- 
tic, în emisfera de sud. 

Atluxul de apă dulce al marilor fluvii produce același 
efect. Un exemplu în această privinţă îl prezintă fluviul 
Congo, a cărui vărsare în mare face să scadă salinitatea 
acesteia la suprafaţă la 35% și chiar la 32% pe o supra- 
faţă de 100 000 km?. 

Fluviul Sf. Laurenţiu produce scăderea salinităţii între 
Terra-Nova şi coastă la 31%, iar Rio de La Plata coboară 
salinitatea apelor oceanului, în regiunea sa de vărsare, 
pînă la 32%. 

Pe coasta africană se observă două zone de salinitate 
slabă : una în apropiere de Sierra Leone, cu salinitatea 
sub 33,5% şi alta în fundul golfului Guineei, unde sali- 
nitatea scade sub 20 şi chiar sub 14%. 

În apropierea golfului Panama, în partea de est a Pa- 
cificului și în apropiere de coastele Americii Centrale, 
există o regiune cu salinitate mică, a cărei valoare co- 
boară în luna august pînă la 30%. Această coborîre con- 

siderabilă a salinităţii într-o regiune unde nu se varsă 
nici un fluviu important se datorește ploilor abundente 
din anotimpul cald. 

Salinitatea la suprafața mărilor secundare. În mările 
închise, salinitatea se prezintă sub aspecte diferite. Aici, 
influenţa coastelor continentale şi a temperaturii lor se 
face simțită mai mult decît în oceane ; de asemenea, in- 
fluenţa regimului pluviometric şi a fluxului de apă dulce 
al fluviilor se resimte mai puternic ca în ocean. 

Mările platoului continental siberian, a căror tempe- 
ratură este de aproape 0° C, au o salinitate foarte slabă 
la suprafaţă ; de la 0,4 la 14,59% și adeseori chiar sub 
10%, din cauza aportului marilor fluvii siberiene. De la 
adîncimea de 15 la 20 de metri însă, salinitatea se apro- 
pie de valoarea medie oceanică (32,8—330%). 

Marea Galbenă, în care se varsă fluviile Huanho şi 
Ianțzî, este mai puţin sărată. Ea are o salinitate de 33%p 
în partea de vest şi de numai 25%, în golful Lisedun și 
în apropierea Șanhaiului. 

Marea Mediterană este o mare foarte sărată, din cauza 
intensei sale evaporări. 

În apropiere de Gibraltar, salinitatea este de 36%, ca 
și în Atlantic, pentru ca apoi să crească repede către est 
şi să atingă valori foarte mari în regiunea Balearelor, 
pe lîngă Monaco și în bazinul central şi oriental. 

Creșterea apelor Nilului face să scadă salinitatea mă- 
rii de la 38,11 — cît era în vecinătatea coastelor Izrae- 
lului — la 35,88%. 

Apele Vardarului fac să coboare salinitatea în golful 
Salonicului pînă la 18%. 

De asemenea, curentul Dardanelelor împrăștie la su- 
prafaţa Mării Egee un strat subțire cu salinitate slabă. 
În general, însă, apele sînt mai puţin sărate în partea de 
vest a Mării Egee decît în partea de est; la capul Su- 
nion, la sud de Atena, salinitatea este de 37,5%, pe cînd 
în apropierea coastelor Asiei Mici, pe aceeași latitudine, 
trece de 39%. 

Marea Adriatică are în partea de sud o salinitate com- 
parabilă cu aceea din vecinătatea Mediteranei (37 și 
380). În partea sa de nord însă, fluviul Po și alte ape 
fac să coboare salinitatea la 33%. 

Pe coastele Istriei și ale Dalmației există multe izvoare 
de apă dulce chiar pe fundul mării, care reduc salinitatea 
pînă la 18%. 

Marea Neagră prezintă în straturile superioare o apă 
diluată prin aportul unei mase considerabile de apă dulce 
al fluviilor și al precipitațiilor atmosferice. Numai Du- 
nărea aduce anual, în medie, 228 de miliarde m” de apă 
și aproape 4 milioane tone de săruri. 

Acest aport de apă dulce coboară salinitatea la supra- 
față, în partea centrală, la 19%; salinitatea este mai 
mică de 16%, pe coastele Bulgariei și României și sub 
10% în vecinătatea Odesei. Primăvara marea este îndul- 
cită pe o distanţă de zeci de kilometri de la gurile marilor 
fluvii ; atunci marea teritorială este populată cu peşte 
de apă dulce. 

Cercetările efectuate în 1954 de Staţiunea oceanogra- 

ică de la Constanţa în apele platoului continental între 
Sulina și Gura Portiţei, pînă la meridianul 30°E, au con- 
dus la concluzia că salinitatea este foarte redusă la supra- 
aţă, coborînd uneori pînă sub 10y şi menţinindu-se 
adeseori sub 10%. Efectul apelor dulci dunărene s-a re- 
simţit mai slab în partea sudică şi sud-estică a zonei 
cercetate, datorită faptului că direcția curenților super- 
iciali de la sud către nord a împiedicat deplasarea ape- 
or dulci către est şi sud. De aceea se explică valorile 
mai ridicate ale transparenţei apei de mare şi îndeosebi 
ale salinităţii, care atinge la suprafață, în octombrie, 
5,36%, valoare ce depăşeşte apreciabil mediile din iulie 
şi septembrie (9,14%, respectiv 11,81%0). 
Marea Azov, care este alimentată de fluviul Don, este 
și mai dulce decît Marea Neagră, astfel că salinitatea sa 
a suprafaţă nu trece de 11% în nici un punct, iar în 
golful Taganrog coboară chiar la 7%y. 

Salinitatea la suprafață este de 18% în Bosfor, de 
21—22% în Marea Marmara, de 25% în Dardanele. 
Apele de suprafaţă care trec din Marea Neagră spre Me- 
diterana se amestecă deci destul de repede cu apele adinci 
și sărate care curg în sens invers. 

Marea Roşie este una din cele mai sărate mări de pe 
glob. Salinitatea sa la suprafaţă descrește de la nord spre 

sud. Ea atinge 41%, în golful Suez şi 43% la intrarea în 
canal. Salinitatea rămîne la valori ridicate (peste 40%) 
pînă la latitudinea de 20%, iar mai la sud scade pînă la 
37% (la Perim, în strîmtoarea Bab-el-Mandeb). 

Golful Persic prezintă, de asemenea, o salinitate foarte 
ridicată, care atinge cifra de 40% în apropiere de Buşir 
şi 38%% în strîmtoarea Ormuz. În prezent în Kuweit, lîngă 
golful Persic se construieşte cea mai mare instalație din 
lume pentru desalinizarea apei de mare. Ea va furniza 
la finele anului 1968 cca. 3600 tone de apă dulce pe zi. 
La gura Tigrului și Eufratului (Zet-el-Arab) salinitatea 
coboară la 35%. 

Marea Baltică are salinitatea la suprafață de 30% (în 
regiunea unde ea comunică cu Marea Nordului prin strîm- 
torile Skagerrak și Kattegatt, cu un maxim în luna 
ianuarie și cu un minim în mai). Însă, de îndată ce s-au 
trecut strîmtorile daneze (de ex. Beltul Mare şi Beltul 
Mic), valoarea salinităţii scade repede sub 10% (la est 
de Copenhaga). În golfurile Botnic şi al Finlandei salini- 
tatea scade chiar pînă la 1%% (apa devine deci aproape 
dulce). Cauzele acestei salinități așa de mici sînt aportul 
de apă dulce al fluviilor, ploile abundente și evaporarea 
foarte slabă. În general, salinitatea este mai mare în estul 
mării decît în vest şi mai mare în sud decît în nord. 


2. Salinitatea în adincime 


Salinitatea variază în adincime foarte diferit de la o re- 
giune la alta. Astfel, în zonele tropicale și ecuatoriale 
ale oceanelor, salinitatea scade cu adîncimea. În mările 
închise, cum este Mediterana europeană, apele dulci aduse 
de fluvii și ploile au tendinţa să reducă salinitatea apelor 
de suprafaţă, astfel că se observă o creştere a salinităţii 
în adîncime. 

în regiunile polare, apele de suprafaţă sînt îndulcite 
prin topirea gheții. Aceste ape mai ușoare rămîn în mod 
normal la suprafaţă, deci şi aici se observă o mărire a 
salinităţii cu adîncimea. 

În Mediterana de est, unde apa Atlanticului abia dacă 
se simte, salinitatea este foarte mare la suprafaţă, dar 
scade încet pe măsură ce creşte adîncimea. În această 
zonă, salinitatea rămîne pînă la fund superioară aceleia 
din Mediterana de vest (38,7 față de 38,4%). 

În partea de nord, ca şi în cea de est a Mării Egee, 
unde salinitatea este redusă la suprafaţă de către apele 
provenite din Dardanele, salinitatea crește cu adîncimea 
pînă la 200—300 metri. 

În Marea Adriatică, salinitatea în adincime este ceva 
mai ridicată decît la suprafaţă și își menţine aproape ace- 
eași valori în tot cursul anului. 

În Marea Neagră salinitatea crește în mod regulat de 

a suprafaţă pînă la fund, unde atinge 22,38—22,39%0. 
zohalinele se apropie între ele în martie, între adînci- 
mile de 25 și 100 metri, iar în august între 50 și 100 
metri. 
Marea Neagră este alimentată cu apa sărată pe care 
o primeşte în adîncime prin Bosfor. Curentul adînc din 
Bosfor, care apare de la adîncimea medie de 20 de metri, 
aduce ape cu salinitatea de 35%, pe cînd apa de la su- 
prafaţă are o salinitate de numai 18—199y. Apa venită 
din Bosfor, mai sărată și mai grea, se scurge spre fund, 
se amestecă cu apele existente și le mărește salinitatea 
pînă la 23%. 

În strîmtoarea Kerci, adîncă de 7,3 m, care uneşte 
Marea Azov cu Marea Neagră, se stabilește un dublu cu- 
rent, analog situaţiei din Bosfor : un curent de suprafaţă, 
care pătrunde pînă la adîncimea de 5 metri, transportă 
apa îndulcită a Mării Azov către Marea Neagră iar dede- 
subt, un curent contrar, cu salinitatea de 17%, transportă 
apa Mării Negre în Marea Azov. 


B. GAZELE DIZOLVATE ÎN 
APA DE MARE 


În afară de săruri, apa de mare mai conţine în disoluţie 
gazele aerului: azot (Nə), oxigen (0) şi acid car- 
bonic (CO), acesta din urmă în stare de carbonate ale 
diferitelor metale, precum și în stare gazoasă, dizolvat. 

În unele regiuni de coastă, unde putrezese numeroase 
materii organice, și în apele adinci ale unor mări se în- 
tilneşte și hidrogenul sulfurat (HS). 

Compoziţia gazelor ! din apa de mare variază cu pozi- 
ţia, cu ora zilei, cu temperatura, cu salinitatea și cu 
amplitudinea mareelor. 

Aerul absorbit la suprafaţă şi răspîndit în toate stra- 
turile apei este de o importanţă vitală pentru fauna și 
flora mării. Flora se mărginește numai la straturile supe- 
rioare, pînă la 200 de metri adîncime, pe cînd fauna nu 
are limite în adincime. 

Oxigenul. Cantitatea de oxigen dizolvat în apa de mare 
dă indicaţii asupra abundenței vieţii vegetale și animale şi 
asupra condiţiilor de stagnare a apelor de adincime. Do- 
zarea oxigenului în apa de mare scoate și mai mult în 
evidenţă circulaţia marină din adîncuri. 

Oxigenul dizolvat în apa de mare provine din contactul 
ei cu atmosfera. La suprafaţă apele sînt adesea saturate 
cu oxigen şi conţin, potrivit cu temperatura și salinitatea 
lor, cam 4—8 cm? la un litru de apă. Distribuţia oxige- 
nului dizolvat în apele oceanelor variază foarte mult de 
la o regiune la alta (în regiunile cu alge abundente se 
produce o suprasaturaţie cu acest gaz). Cantitatea de 
oxigen dizolvat variază în sens invers cu temperatura, 
astfel că apele de suprafaţă din regiunea ecuatorială con- 
țin mai puţin oxigen decît apele polare (aproape 4 cm? 
de oxigen se găsesc într-un litru de apă la ecuator și 
7—8 cm? la latitudinile mari). 

În adîncime, variațiile cantităţii de oxigen dizolvat sînt 
și mai mari. Ca regulă generală, la tropice, oxigenul scade 
cu adîncimea, atingînd cea mai mică cantitate la 400— 
700 m, după care crește din nou. La ecuator sînt numai 
1—2 cm? de oxigen la litru de apă, iar cîteodată chiar 
mai puţin. În regiunile temperate şi polare, cantitatea 
minimă de oxigen se întilnește la adîncimi cuprinse între 
500 m şi 1500 m. La adîncimi mari, cantitatea de oxigen 
dizolvat este mai mare decît la adîncimile medii. 


1 În oceanografie, gazele se exprimă în volum, a cărui unitate 
este mililitrul (1 centimetru cub), într-un litru de apă de mare 
(1 000 centimetri cubi), la o temperatură bine definită şi sub pre- 
siunea de 1 atmosferă. 

La latitudini și adîncimi egale, cantitatea de oxigen 
dizolvat este mai mare în Oceanul Atlantic decit în 
Oceanul Pacific, 


În Oceanul Indian există un minim de oxigen la adin- 
cimea de 600—1 500 metri. Către sud și la adincimile 
mai mari ale acestui ocean, cantitatea de oxigen dizolvat 
creşte. 

În urma explorărilor efectuate în Marea Neagră în 1924 
de serviciul hidrografic al U.R.S.S. sub conducerea lui 
I. Sokalski și B. Nikitin s-a constatat că apa de la supra- 
față este totdeauna saturată cu oxigen ; curenţii de con- 
vecţie transportă acest gaz în straturile inferioare. 

La suprafață, cantitatea de oxigen variază cu anotim- 
pul, fiind mai mare în timpul iernii (martie 1924 : 7,62 
cm? într-un litru de apă) și mai mică vara (august 1923: 
4,66 cm'/litru). Oxigenul scade repede la larg pînă la adin- 
cimea de 50 de m, iar în apropierea coastelor, pînă la 100 
m ; la adîncimi mai mari, oxigenul continuă să scadă, însă 
destul de încet. În mijlocul mării s-a găsit 1 cm” de oxi- 
gen într-un litru de apă la adîncimea de 50 de metri; 
mai puţin de 0,5 cm? la 100 m; la 150 de metri nu se 
mai găsesc decît urme de oxigen dizolvat în apă. În apro- 
pierea coastelor, curbele izooxigene coboară pînă la 200 
m. Adevărata limită inferioară a oxigenului n-a putut fi 
încă determinată, din cauza prezenţei la această adincime 
a hidrogenului sulfurat. 

Contrar celor observate în alte mări, în Marea Neagră 
oxigenul încetează de a mai exista de la adîncimea de 
aproximativ 150—200 m din cauza lipsei curenților de 
convecţie în adincime. Toată masa de apă cuprinsă între 
această adîncime şi fundul mării rămîne aproape complet 
nemișcată, iar puţinul oxigen adus de apele Mării Egee 
este repede consumat şi nu poate fi reînnoit. 

Acidul carbonic. Izvorul principal de acid carbonic di- 
zolvat în apa de mare este atmosfera. Respirația ființe- 
lor vii aflate la diferite adîncimi constituie o altă sursă 
de acid carbonic, la care se adaugă produsele de descom- 
punere a materiilor organice, precum și acidul carbonic 
rezultat prin manifestaţiile vulcanice submarine. Vege- 
taţia de la suprafața apei fixează acidul carbonic. Prin 

analize s-a stabilit că aerul de deasupra mărilor și ocea- 
nelor conţine cu o zecime mai puţin acid carbonic decît 
aerul de deasupra continentelor. 

Hidrogenul sulfurat este prezent în acele mări ale că- 
ror straturi adinci nu comunică cu apă de la suprafaţă. 
Exemplul cel mai caracteristic este Marea Neagră. De 
asemenea, în părţile adinci ale unor fiorduri despărțite 
de mare prin praguri ridicate, apele stătătoare sînt în- 
cărcate cu hidrogen sulfurat. 

La 150 m adincime, în mijlocul Mării Negre, și la 200 
m aproape de coaste se constată încă prezenţa hidroge- 
nului sulfurat, deși în cantităţi mici. Începînd de la 150— 
200 m cantitatea de hidrogen sulfurat crește repede, ast- 
fel că la 2000 m se apropie de 7 cm? pe litru. 

Hidrogenul sulfurat din apele Mării Negre provine 
atît din descompunerea resturilor organice care se adună 
pe fundul mării, cît și din activitatea bacteriilor (acţiunea 
de reducere a sulfaţilor). 

Cercetările bacteriologice făcute de B. Isacenko asupra 
diferitelor probe de nămol, luate din cîteva părți ale fun- 
dului Mării Negre, pînă la adîncimea de 2 120 m au sta- 
bilit că toate probele conţineau bacterii. Au fost identifi- 
cate bacterii care produc hidrogen sulfurat în dauna sul- 
fului albuminelor, însă în cantitate extrem de mică. 

În general bacteriile sînt abundente în straturile su- 
perioare ale mărilor. Astfel s-a constatat că numărul de 
bacterii într-un mililitru de apă de mare este de 200 la 
1 m adîncime, de 500 la 30 m; nu este decît 20 la 100 m 
și sub această adîncime aproape nu mai există, pentru a 
crește în apropierea fundului la mai multe milioane. 
Bacteriile au o influenţă foarte mare în apa de mare și în 
sedimentele marine, căci ele transformă materia organică 
în diverse minerale și pot servi la nutriția multor 
animale. 


C. MATERII ORGANICE 
În afară de săruri și gaze, apele oceanelor conţin și ma- 


terii organice. Sub acest termen se înţeleg toţi compușii 
complecși care cuprind carbon, hidrogen, azot și adesea 

sulf și fosfor. Între aceşti compuși azotul joacă cel mai 
important rol. El se găseşte de fapt sub formă de amo- 
niac, liber sau combinat. 

Pe suprafața mărilor calde plutesc numeroase vietăți 
care au scheletul calcaros; totalitatea lor constituie 
planctonul. În apele polare, planctonul este lipsit aproa- 
pe complet de elementele calcaroase. 

Mirosul specific al apei de mare, gustul ei neplăcut, 
precum şi unguenţa sa cînd vine în atingere cu pielea se 
datoresc materiilor organice ; de altfel, proprietatea apei 
de mare de a fi foarte spumoasă se explică tot prin 
prezenţa acestor organisme. 

În mările tropicale, unde viața animală este foarte răs- 
pîndită, cînd marea este calmă se adună la suprafață 
cantităţi considerabile de produse, care se întind ca un 
lichid uleios. 

Pe coastele plane din regiunile calde, unde la mareea 
înaltă apa mării înaintează mult în interiorul uscatului, 
din cauza temperaturii înalte materiile organice din apă 
putrezesc repede și răspîndesc adesea miasme care îm- 
bicsesc aerul. 

Chiar pe coastele Mării Negre şi anume pe litoralul 
nostru, în timpul verii, cînd vînturile de la larg bat mai 
mult timp, valurile scot pe plajă cantităţi mari de vege- 
taţie și animale marine, care se descompun sub influenţa 
căldurii și răspîndesc un miros greu. 

Cu toate acestea, în largul mării, valurile, curenţii ma- 
rini şi circulaţia verticală produc mişcări intensive, a- 
mestecă straturile de apă între ele și împiedică îngrămă- 
direa substanţelor organice şi descompunerea lor, absor- 
bind şi distribuind apei cantități abundente de oxigen, 
care oxidează complet organismele aflate în descompu- 
nere. 

Tot materiile organice, dintre care multe au proprietăţi 
luminoase, contribuie prin structura lor la producerea 
unui interesant fenomen : fosforescența apei de mare. 

Acum mai bine de un deceniu, savanţi americani și en- 
glezi au descoperit în apele oceanului vitamina C şi vita- 
mina B> prin procedee foarte minuţioase și precise. Cu 
toată cantitatea infimă a vitaminei Bo, aceasta stimulează 
procesele de dezvoltare a unor vieţuitoare și plante. 

Aceste exemple ne arată cît este de vast cîmpul de cer- 
cetări oceanografice în viitor. 


D. SPUMA MĂRII 


Cînd valurile mării deferlează, adică atunci cînd creasta 
formează „berbeci“ şi se prăbuşeşte sub acţiunea vîntu- 
lui, se produce spuma. Aceasta este uneori așa de abun- 
dentă încît poate schimba chiar culoarea mării. Spuma 
se formează prin îngrămădirea bulelor de aer la supra- 
fața mării. Apa dulce agitată nu face spumă. Spuma 
este produsă nu numai de vînturarea energică a mării 
sub formă de valuri, ci şi de întîlnirea curenților cu mase 
de apă de natură diferită. Materiile organice în soluţie 
măresc posibilitatea ca apa de mare să facă spumă. Apele 
mai alcaline l produc relativ mai multă spumă. 

Anumite benzi de spumă sînt foarte persistente și se 
regăsesc totdeauna în aceleaşi regiuni. Spre exemplu, în 
strîmtoarea Messina, ele se formează la limita curenților 
de mare și în regiuni așa de bine determinate, încît au 
putut fi trecute pe hartă. Aceste benzi de spumă se mai 
întîlnesc la limita curenților ecuatoriali și a contracuren- 
tului ecuatorial, la întîlnirea apelor reci ale fiordurilor 
Norvegiei cu apele relativ mai calde aduse de curentul 
Atlanticului de nord şi, în fine, în strîmtoarea Gibraltar, 
în Marea Neagră etc. Adesea se întîmplă ca de o parte şi 
de alta a unei benzi de spumă, apele să aibă aceeași tem- 
peratură şi aceeași salinitate, încît nu se observă nici o 
diferență pronunţată de curenţi. 


* 


Omenirea are nevoie de tot mai multă apă dulce pentru 
băut, pentru cerințele industriei și ale agriculturii. În a- 
cest scop, oamenii de ştiinţă îşi îndreaptă tot mai mult 
atenţia spre a obține din apa mărilor și oceanelor, prin 
desalinizare, apa dulce trebuitoare. În unele ţări ale lu- 
mii ca U.R.S.S. şi S.U.A, s-au iniţiat cercetări obţinîn- 


1 Alcalinitatea creşte direct proporţional cu salinitatea. 

du-se rezultate promițătoare. În Grecia s-a reuşit prin 
mijloace convenabile să se obţină destulă apă prin dis- 
tilarea apei de mare, pe insula Rhodos, cu ajutorul căl- 
durii solare. În oraşul Buckeye, într-o regiune aridă din 
Arizona (S.U.A.), s-a construit o instalaţie de desalinizare 
a apei de mare care furnizează 2 500 000 litri apă dulce 
pe zi. 

Un mijloc de separare a sării din apă îl constituie fri- 
gul. Dacă apa de mare este congelată, gheaţa formată nu 
conţine decît apă pură, lipsită de sare şi care se poate 
separa. 

Dacă distilarea apei de mare este un procedeu arti- 
ficial de evaporare pentru obţinerea apei de băut, apoi 
evaporarea naturală este un procedeu pentru extragerea 
sării din apa de mare. 

Pe studiul procesului depunerilor de săruri prin căl- 
dura solară se bazează industria extragerii sării din 
mare. Apa se răspîndește într-un strat subțire pe supra- 
feţe mari, ceva mai jos decît nivelul mării. Sulfatul și 
clorura de magneziu se depun în acelaşi timp. Cînd re- 
ducerea volumului de apă atinge 1/33, depunerea sulfa- 
tului de calciu s-a terminat și clorura de sodiu apare sub 
formă de cristale. 

Minele de sare gemă nu sînt decît depozite de sare ale 
vechilor oceane, care au cristalizat în trecutele epoci geo- 
logice. 

A. VINTURILE OCEANICE 


Vînturile oceanice constituie obiect de studiu al meteo- 
rologiei marine, ramură a meteorologiei care s-a dezvol- 
tat foarte mult în ultimele decenii. 

Soarele reprezintă principala cauză a mișcărilor atmos- 
ferei, care dă naştere vînturilor. El încălzește în mod di- 
ferit aerul și apa. Dacă marea este mai caldă decît aerul, 
straturile atmosferice în contact cu marea se vor încălzi, 
vor deveni mai ușoare și se vor ridica; în straturile in- 
ferioare se va produce o mișcare activă de înlocuire a 
aerului cald cu aer rece. În caz contrar dacă marea este 
mai rece decît aerul, straturile atmosferice în contact, cu 
marea vor deveni mai reci, deci mai grele; atmosfera 
va fi mai stabilă, fără precipitaţii. 

Diferenţa de temperatură, denumită inversiune, poate 
deveni considerabilă în regiunile arctice, unde tempera- 
tura apei de mare nu scade sub — 2°C, în timp ce tem- 
peratura aerului coboară iarna mult sub această valoare. 
În unele regiuni ale oceanelor, în apropierea coastelor, 
diferența de temperatură între aer și mare poate trece 
de 10°C; în timpul zilei, aerul este mai cald decît ma- 
rea ; în schimb, în timpul nopții, aerul este mai rece. În 
plin ocean marea este în mod normal mai caldă decît 
aerul. 

Cînd aerul se încălzește puternic, devine mai ușor 
face ca presiunea în acel loc să fie mică. În consecinţă, 
dacă o regiune de pe glob se încălzeşte mai mult decit 
altele, ea se transformă într-un centru spre care converg 
curenţii de aer. Pe glob există o regiune încălzită mai 
mult decit restul suprafeţei pămîntului și anume porţiu- 
nea dintre ecuator și cele două tropice, denumită în cli- 
matologie zona toridă. Spre această zonă se scurg nein- 
cetat masele de aer rece din regiunile polare, astfel încît 
dacă Pămîntul nu s-ar roti în jurul axului său, aceste 
mase de aer s-ar mișca direct de la nord la sud în emis- 
fera boreală și de la sud la nord, în cea australă. Ca ur- 
mare a rotației Pămîntului, masele de aer nu merg în 
lungul meridianelor, ci sînt deviate spre dreapta în emis- 
fera nordică și respectiv spre stînga, în emisfera sudică, 
căpătînd aspectul unor vînturi de nord-est în emisfera 
de nord (alizeul de nord-est) şi de vînturi de sud-est, în 
emisfera de sud (alizeul de sud-est). 

Cauza producerii acestor vînturi, numite alizee, fiind 
permanentă, iar direcţia lor constantă, aceste vinturi sînt 
constante. 

Alizeele încep să se simtă în. Atlanticul de nord de la 
Madera, cîteodată chiar la sud de Portugalia. Ele suflă 
cu regularitate pînă aproape de ecuator timp de opt luni 
pe an. 

Vînturile oceanice smulg în permanenţă apelor oceanu- 
lui planetar vapori de apă şi cristale de sare minuscule 
pentru a le transporta la mare distanţă, dînd naștere 
acolo la picături ce formează nori. Prin producerea unor 
fenomene meteorologice ca : ploaia, grindina sau zăpada, 
oceanul atmosferic restituie lichidul oceanului, fie direct, 
fie prin intermediul fluviilor. 

Calmuri ecuatoriale şi subtropicale. Între alizeul de 
nord-est şi cel de sud-est se găsește o regiune unde une- 
ori aerul nu are nici o mișcare orizontală și unde un timp 
oarecare domnește un calm total. Pînă în prima jumătate 
a secolului al XIX-lea, această zonă era foarte periculoa- 
să pentru navele cu vele, deoarece o dată intrate în ea, 
navele nu o mai puteau părăsi. Astăzi însă zona calmu- 
rilor se determină cu regularitate, așa că navele cu vele 
o pot evita. 

Atît în Oceanul Atlantic, cît şi în Oceanul Pacific, exis- 
tă cîte o zonă calmă ecuatorială ; în Oceanul Indian, re- 
gimul vînturilor face ca această zonă să aibă un aspect 
diferit. 

Soarele fiind cauza calmurilor ecuatoriale, acestea vor 
urma mișcările anuale ale astrului, adică variaţia anuală 
a declinaţiei sale. Astfel, vara, cînd declinaţia Soarelui 
este nordică, zona calmurilor urcă deasupra ecuatorului, 
în timp ce iarna coboară sub ecuator. 

Aici vînturile sînt variabile şi marea evaporaţie pre- 
zintă un cer acoperit şi ploios, adesea însoțit de furtuni 
și uragane violente. Partea oceanică din această regiune 
cuprinde totdeauna curba de maximă temperatură a apei 
de mare exprimată prin 28°C. Acesta este ecuatorul ter- 
mic. În Oceanul Atlantic calmurile sînt totdeauna dea- 
supra ecuatorului şi din această cauză nu există cicloni 
în Atlanticul de Sud. 

În calmurile ecuatoriale temperatura este sufocantă şi 
greu de suportat. Pe uscat, temperatura chiar de 50° se 
suportă mai ușor, pentru că acolo sudoarea se usucă, ră- 
corind pielea. La tropice însă, mai cu seamă pe mare, 
pielea este mereu umedă şi lipicioasă, parcă ar fi înăbușită. 

În afară de calmurile ecuatoriale, în marile oceane, că- 
tre latitudinile de 35° nord și sud, există așa-numite cal- 
muri tropicale. | 

Contraalizeele. După ce masele de aer s-au ridicat la 
ecuator în straturile superioare ale atmosferei, ele se 
îndreaptă spre poli, pentru a înlocui masele de aer ale 
atmosferei care au venit către ecuator prin straturile in- 
ferioare. 

Aceste mase de aer constituie vînturi numite contra- 
alizee, care, ca şi alizeele, din cauza rotației Pămîntului, 
sînt deviate spre dreapta în emisfera de nord și spre 
stînga în emisfera de sud, devenind astfel vinturi de 
sud-vest, la nord de ecuator, şi vînturi de nord-vest, la 
sud de ecuator. 


1 Latitudinile calmurilor tropicale au fost numite de primii 
navigatori spanioli latitudinile cailor. 

Un caz special și interesant este acela al vîntului de 
sud-vest, care se observă pe vîrful Tenerife, din Insulele 
Canare, situat la 3710 m deasupra nivelului Oceanului 
Atlantic. La poalele acestui vîrf de munte suflă în tot 
timpul anului alizeul de nord-est, iar spre virf bate în 
permanenţă un vînt violent de sud-vest, care are exact 
direcţia contraalizeului. Multă vreme s-a crezut că acest 
vînt este adevăratul contraalizeu. Cercetările făcute în 
anii 1904—1905 au dovedit însă că vîntul constant de 
sud-vest de pe vîrful Tenerife este un vînt local, care su- 
flă de la ocean spre deşert, pe deasupra alizeului de nord- 
est, pe cînd contraalizeul de sud-vest bate mai sus. 


Vânturile de vest. Ajungînd în regiunea polară, contra- 
alizeele încep să coboare treptat către suprafața pămîn- 
tului, pentru a înlocui golul produs de masele reci care 
se scurg către ecuator. Aceste vînturi, ajunse la supra- 
fața oceanului, au o direcţie generală de la vest spre 
est, de unde şi numele lor de vinturi de vest. Ele se mai 
numesc și „vinturi bune de vest“, denumire rămasă de 
pe vremea folosirii navelor cu vele, cînd permiteau a- 
cestora să se reîntoarcă în Europa, venind dinspre Ame- 
rica. 

Vînturile de vest din Oceanul Austral bat aproape con- 
tinuu în jurul paralelei de la 40° latitudine sudică. 


Musonii. Oceanul Indian nu are un regim de vînturi 
atît de regulat ca oceanele Atlantic și Pacific, din cauza 
așezării sale (este larg deschis către regiunile australe și 
complet închis la nord, de țărmurile continentului asiatic). 

Iarna, cînd continentul asiatic este rece, fenomenele 
din Oceanul Indian sînt asemănătoare celor din Atlantic 
și Pacific. În acest anotimp, regiunea supraîncălzită a 
ecuatorului atrage masele de aer rece de la nord și de 
la sud, ceea ce face ca în ocean să se creeze un dublu 
regim de alizee : nord-est, la nord de linie! și sud-est, 
la sud de aceasta. 

Vara, lucrurile se petrec altfel. Uscatul se încălzeşte 
mai mult şi mai repede decit marea. Continentul asiatic, 


1 „Linie“ — veche expresie marinărească pentru ecuator. 

în special peninsulele Indiei şi Indochinei, are o tempe- 
ratură ridicată, de unde rezultă o scădere de presiune 
deasupra acestor regiuni. Scăderea presiunii este aici mult 
mai importantă decît în regiunea ecuatorială și are ca 
efect atragerea maselor de aer vecine. Astfel, în timpul 
verii, aerul se scurge de la mare spre uscat. La nord de 
ecuator se formează deci vînturi de sud-vest (opuse vin- 
turilor constante de nord-est din Atlantic și Pacific). 

Vînturile de sud-vest din Oceanul Indian se numesc 
musoni de vară ; ele suflă din aprilie pînă în septembrie. 
Vînturile care suflă în mod natural în timpul iernii, din 
octombrie pînă în martie, se numesc musoni de iarnă. 

În timp ce musonii de vară, fiind vînturi care bat din- 
spre mare spre uscat, sînt vînturi umede, însoţite de ploi 
și de vreme închisă, musonii de iarnă, suflînd de la us- 
cat spre mare, sînt vînturi uscate și însoţite de vreme 
senină. 

La sud de ecuator, Oceanul Indian prezintă un regim 
regulat al alizeelor de sud-est, ca și Pacificul și Atlanti- 
cul, pe cînd partea nordică a acestui ocean este supusă 
regimului musonilor. 

În timpul acestor schimbări periodice ale musonilor, 
atmosfera din nordul oceanului este sediul tempestelor. 
Atunci iau naştere ameninţătoarele taifunuri din mările 
Indiei, din golfurile Bengal și Persic. 

În general, ori de cîte ori o coastă supraincălzită se 
găsește în apropierea unei mări mai puţin calde, această 
coastă atrage spre ea masele atmosferice maritime şi dă 
naștere la musoni locali. Astfel de musoni, de o formă 
mai redusă, se întîlnesc în Golful Guineei, pe coasta Ve- 
nezuelei, pe coasta Braziliei, în Indonezia, pe coastele 
Australiei. Aici, în timpul anotimpului cald, navigatorii 
intră în porturi totdeauna cu vîntul din pupa. 

Musonii și alizeele sînt vinturi pe care pot să conteze 
navigatorii. Din acest motiv, Oceanul Indian a fost par- 
curs intens de către vase diferite încă din timpurile 
vechi, cînd arabii şi malaezii, profitind de regimul regu- 
lat al musonilor, întrebuinţau, ca mijloc de locomoţie, 
forţa vîntului. 

B. REGIMUL GENERAL AL 
VÎNTURILOR OCEANICE 


Este important de cunoscut cum se produce circulaţia 
generală atmosferică deasupra oceanelor. 

La formarea alizeelor, masele de aer cald se ridică 
vertical la ecuator, pentru ca apoi să meargă către poli, 
formînd contraalizele. Din cauza rotației Pămîntului însă, 
contraalizeele sînt deviate, astfel că pe latitudinile mari, 
unde ele se apropie de pămînt, devin vînturi de vest. 
Ele se învirtesc în jurul polilor cu o viteză mai mare 
decît viteza de rotaţie a Pămîntului în jurul axei sale. 
Prin urmare, ele sînt supuse la o forță centrifugă mare, 
care ar trebui să producă un gol în regiunile polare, adică 
un minim de presiune. Pe de altă parte și la ecuator exis- 
tă un minim de presiune produs prin încălzirea aerului. 
Între aceste regiuni trebuie să existe un maxim de 
presiune. Observațiile arată că există într-adevăr un 
maxim de presiune pe toate oceanele, între latitudinile 
30° şi 40° N şi S. 

Maximele barometrice sînt situate mai aproape de coas- 
tele de vest ale continentelor decît de cele de est şi sînt 
supuse unor mici modificări anuale atît în ce privește 
presiunile barometrice cît şi în privinţa poziţiei lor. Ele 
se mută în timpul verii pe latitudini ceva mai mari și re- 
vin în timpul iernii pe latitudini mai mici. 

În centrul lor se simt calmuri şi vînturi slabe, varia- 
bile. De aici pornesc spre ecuator alizeele de NE şi de 
SE, iar spre poli, așa-numitele vînturi de SV, în emisfera 
de nord şi vîntul de NV, în emisfera de sud, din zonele 
temperate. În părţile vestice ale zonelor cu maxim baro- 
metric predomină vînturile de SE, iar în cele de est, vîn- 
turile de NV, în emisfera de nord; în emisfera de sud 
sînt dominante vînturile de NE și SV. Prin urmare, exis- 
tă într-adevăr o circulaţie de vînturi anticiclonică. 

În Atlanticul de nord centrul anticiclonic se găseşte în 
vecinătatea insulelor Azore şi se numește anticiclonul A- 
zorelor. 

Pe suprafața oceanelor există cinci anticicloane : unul 
în Atlanticul de nord, altul în Atlanticul de sud, un altul 

în Pacificul de nord, un al patrulea în Pacificul de sud, 
și în fine, al cincilea în Oceanul Indian. 

Din fiecare din aceste maxime barometrice, masele de 
aer pornesc în sensul acelor unui ceasornic în emisfera 
de nord şi în sens invers în emisfera de sud. Urmărind 
direcţiile vînturilor, indicate astfel prin săgeți, se vede 
că acestea se racordează la alizee spre ecuator şi la con- 
traalizee spre latitudinile mari. Se mai vede apoi, în 
emisfera de sud, cum din cei trei anticicloni se alimen- 
tează vînturile de vest în mările de sud ale Oceanului 
Austral. În prima jumătate a secolului al XIX-lea, după 
studiile și aplicaţiile savantului Maury, s-a ajuns ca na- 
vele cu pînze să execute drumul din Anglia în Australia 
și înapoi în medie de 125 de zile în loc de 250, realizin- 
du-se o navigaţie circulară în Oceanul Austral prin în- 
trebuințarea vînturilor de vest, adică înconjurul Pămîn- 
tului. 

Datele necesare asupra vînturilor oceanice sînt reu- 
nite în hărţi speciale (hărţi-pilot), publicate lunar sau 
trimestrial, după importanța oceanului respectiv. În a- 
ceste hărți sînt reprezentate vînturile dominante, direc- 
ţia și forţa lor, precum și procentul de calmuri în regiu- 
nea considerată probabilă a cicloanelor, limita gheţurilor 
plutitoare, izogonele (curbele care unesc punctele cu a- 
ceeași declinaţie magnetică). Pe ele sînt trasate drumu- 
rile navelor cu vele și ale navelor cu propulsie mecanică, 
zonele pentru care se dau avize speciale pentru naviga- 
tori. Pe margini şi pe dos, hărţile-pilot conţin instruc- 
ţiuni, sfaturi, observaţii privind fenomene interesante 
pentru navigatori. 

În același scop se publică și cărţi-pilot ale oceanelor, 
care conţin instrucțiuni nautice pentru diferite drumuri 
oceanice. Ele conţin date meteorologice şi hidrografice 
asupra drumului recomandat, asupra pericolelor even- 
tuale etc. 


C. CICLOANE 
'Ciclonul este un vînt puternic care depășește forța 12 


din scara Beaufort şi care circulă în jurul unei depre- 
siuni importante. Un astfel de vînt mai poartă numele 

de uragan în Atlantic, de taifur în mările Chinei şi Japo- 
niei şi de hurican în golful Mexic. 

Într-un ciclon izobarele au în general forma circulară, 
deformată spre exterior, în direcţia de propagare a ciclo- 
nului. În centrul ciclonului se observă o zonă calmă 
(din punct de vedere al vîntului) numită calmul centrai, 
cu un diametru de 0—20 mile marine. În orice ciclon, 
virturile se învirtesc în jurul centrului în sens direct 
(invers acelor unui ceasornic) în emisfera de nord și în 
sens retro (sensul acelor unui ceasornic) în emisfera de 
sud. Vânturile fac un unghi de aproximativ 20° cu tan- 
genta la izobare, acest unghi micșorîndu-se către centrul 
ciclonului. 

Din punct de vedere nautic, un ciclon se împarte în 
două semicercuri : cel din dreapta traiectoriei, denumit 
semicercul periculos, iar cel din stînga, semicercul ma- 
nevrabil sau navigabil. 

Cadranul dinainte al semicercului periculos se numește 
cadran periculos. El reprezintă într-adevăr partea cea 


M 


Ciclon 

mai periculoasă a cielonului. Denumirile de mai sus, sta- 
pilite de pe vremea navelor cu vele, sînt justificate, de- 
oarece în semicercul din dreapta se întîlnesc vînturile 
cele mai violente ; în cadranul periculos, vînturile tind 
să ducă nava spre centru (ţinînd seama și de mișcarea 
de translație a întregului sistem) ; vînturile din semicer- 
cul navigabil tind să împingă nava în afara centrului. 

Observaţii făcute în diferite localităţi de pe coastă sau 
de pe insule au arătat peste tot că viteza vîntului dea- 
supra mării și oceanului în general este mai mare pe 
mare decît pe uscat. 

Ciclonii tropicali se formează numai pe suprafeţe ocea- 
nice, la tropice. Ei îşi pierd repede energia lor cînd trec 
pe continente. La origine ei apar în Atlanticul de nord, 
în Pacific și în Oceanul Indian, luînd naștere în calmu- 
rile ecuatoriale. În Atlanticul de sud, acești meteori lip- 
sesc pentru că calmul ecuatorial este totdeauna dincolo 
de ecuator. Ciclonul Atlanticului de nord pleacă din zona 
calmă ecuatorială, urmează o traiectorie parabolică, tre- 
ce peste Antile, se curbează spre coasta Statelor Unite 
sau pătrunde în golful Mexic, după care se îndreaptă spre 
nord-est în largul oceanului. El apare în lunile de vară 
și la începutul toamnei și nicidecum în lunile de iarnă 
pînă la sfîrşitul lui aprilie. Uraganele Antilelor au în me- 
die un diametru de 300 de mile. În golfurile Oman şi 
Bengal din Oceanul Indian frecvența mai mare a ciclo- 
nilor este în lunile mai și octombrie. În octombrie 1963 
a fost un sezon al furtunilor în Oceanul Atlantic. Servi- 
ciul de cercetare a uraganelor de la Miami (Florida) a 
publicat informaţia că din 8 furtuni dezlănţuite în Marea 
Caraibilor, 7 au fost uragane cu viteza vîntului de cca 
180 km pe oră. Ele au provocat moartea a 6 800 de per- 
soane şi pagube materiale în valoare de 500 milioane do- 
lari. Acesta a fost, după rapoarte, cel mai distrugător 
sezon de uragane în Oceanul Atlantic. 

Printre formele de cicloni se numără şi tornadele. şi 
trombele, de dimensiuni mult mai mici, primele avînd un 
diametru mediu de 300 metri ; trombele cu un diametru 
pînă la 20 metri apar sub formă de viltori. Acești meteori 
înaintează totdeauna către nord-vest cu viteza de 25 mile 

Trombă marină 


pe oră în medie și adesea sînt însoțiți de ploaie toren- 
țială sau grindină. În mijlocul lor se produc uneori ex- 
plozii de aer din cauza presiunii barometrice foarte scă- 
zute și a mișcării ascendente foarte violente a apei. 


D. VÎNTURI LOCALE 


În afară de vînturile oceanice generale, în diferite mări 
există vînturi neregulate, care se datoresc unor cauze 
locale, în special reliefului sau depresiunilor secundare. 
Astfel de vînturi sînt : sirocco, bora, mistralul, crivățul, 
fâhnul etc. 

În sudul Europei, în special în Italia, Grecia și pe coas- 
tele dalmatice ale Iugoslaviei, bate vîntul din sud și sud- 
est, un vînt cald, umed. Sirocco, de pe coasta Algeriei, 
este un vînt cald, de sud, care-și ridică temperatura cu 

încă 102 la 15°C atunci cînd se precipită de pe munți în 
jos spre coastă (aici temperatura este de 39°C). Spre 
coasta de nord a Spaniei bate de asemenea um vint cald 
şi uscat, de sud, care face să se ridice temperatura pînă 
la 38°C; în Franţa, acest sirocco se numește vint de 
Spania. 

Bora este un vînt rece, anticiclonic, care bate în inte- 
riorul uscatului rece şi cade de pe uscatul înalt și abrupt 
către marea caldă. Cel mai cunoscut este vîntul bora al 
coastei istriene, cu direcția NE, care se face simțit prin 
răceala şi violența sa. 

La fel de rece şi de violent este şi bora care coboară de 
pe coasta abruptă spre marea caldă, la Novorossiisk. A- 
cest vînt local nu trebuie confundat cu crivățul, care 
bate pînă pe coasta de nord-vest a Mării Negre și peste 
Dobrogea. În Marea Adriatică, bora face să coboare tem- 
peratura numai rareori sub zero grade, pe cînd la Novo- 
rossiisk, unde vîntul bate dintr-o regiune mult mai rece, 
temperatura atinge mai multe grade sub zero, astfel că 
stropii de apă ai valurilor mării lovind puntea navelor se 
prefac în gheaţă. Efectul vîntului bora nu se întinde prea 
departe în largul mării, însă acolo unde vîntul bate, ri- 
dică repede valuri mari, ale căror creste sînt transfor- 
mate într-o pulbere fină de apă, care se întinde ca o cea- 
tă pe suprafaţa mării. 

Bora se formează cînd interiorul uscatului este supus 
unei ridicări repezi de presiune atmosferică, iar pe ma- 
rea mai caldă s-a stabilit o depresiune care absoarbe cu 
repeziciune aerul rece de pe litoral. Violenţa vîntului 
este cu atît mai mare, cu cît şi diferența de temperatură 
dintre interiorul uscatului rece şi marea caldă este mai 
mare. 

Adesea se întîmplă ca în sudul Adriaticei să bată 
sirocco chiar sub formă de tempestă sud-estică, pe cînd 
la Triest şi la Fiume să domnească bora, vint însoţit 
chiar de ploaie sau zăpadă. 

Mistralul este un vînt de NV, care se manifestă cu 
deosebită forță în nordul Mediteranei occidentale și în 
special în golful Lyon. El se produce ori de cîte ori în 
golful Lyon se stabilește o depresiune care absoarbe 
aerul de pe platoul înalt și rece din centrul Franţei. 

Cînd diferența de presiune barometrică dintre platoul 
central al Franţei și golful Lyon apare brusc, vîntul de- 
vine la fel de violent ca un uragan. Dacă depresiunea 
atmosferică se formează în centrul: sau în nordul Italiei, 
atunci pe coastele Dalmației bate sirocco și este vreme 
caldă, în timp ce pe coasta regiunii Provence bate mis- 
tralul rece. 


Crivăţul este vintul rece de nord-est care bate din 
Ucraina, peste Marea Neagră, și se manifestă în Dobro- 
gea și în sud-estul ţării noastre. El se formează mai cu 
seamă cînd depresiunile din Marea Mediterană înaintea- 
ză în Marea Neagră şi atrag aerul rece din regiunea 
Ucrainei, unde presiunea barometrică este ridicată. 

Fohnul este un vînt cald al Munţilor Alpi. Vînturi de 
acest gen se întîlnesc și în Groenlanda, în Islanda, pe 
coasta de sud a Mării Caspice, pe coasta de est a Coreei, 
în Georgia de sud şi în alte părți. 

Aceste vînturi se formează atunci cînd pe o parte a 
masivului stîncos presiunea atmosferică este ridicată, iar 
pe cealaltă scăzută. Din cauza diferenţei de presiune, 
aerul se mișcă dinspre locul cu presiune ridicată spre 
ocul cu presiune scăzută și trece peste masiv, ridicîn- 
du-se întîi pe un versant şi coborînd apoi pe celălalt. 
Fohnul de pe coasta de vest a Groenlandei este un 
vînt de est și sud, foarte cald și uscat, care suflă peste 
toată Groenlanda și coboară de pe înălțimile acesteia cu 
orță de tempestă peste fiorduri. El se încălzește la co- 
borîre și, ajuns pe coastă, ridică temperatura aerului cu 
12°C şi chiar cu 20°C peste medie în timpul iernii și cu 
11°C primăvara. Au fost ani cînd pe latitudinea de 72° 
Shnul a ridicat temperatura la 10°C, adică cu 25°C peste 
temperatura mijlocie. În alţi ani, făhnul a bătut în ves- 
tul Groenlandei timp de 20 zile, ridicînd temperatura în 
sudul coastei cu 8°C și în nord cu 15°C peste valoarea 
medie. 

Originea fohnului din Groenlanda este următoarea : 
în sudul strimtorii Davis se produce de obicei o depre- 
siune barometrică, iar în nordul Atlanticului, în regiunea 
Islandei, ia naștere un maxim de presiune ; se formează 
astfel vînturi de est şi de sud-est, care trec peste înăl- 

timile de 2 000 m ale interiorului Groenlandei și coboară 
spre mare. Ele îndulcesc climatul regiunii fiordurilor. 

Iarna, pe ţărmul sudic al Mării Caspice, în provincia 
Gilan și în special înspre localitatea Reșt, bate un vînt 
tempestuos, uscat și fierbinte, care coboară de pe înălţi- 
mile de 2400 m, acoperite cu zăpadă, ale Muntelui 
Elbrus. 

Interesant este și fâhnul de pe coasta de est a Coreei. 
De pe înălțimile de 1500 m ale munţilor care se întind 
în lungul coastei coboară dinspre nord-vest, mai ales pri- 
măvara și toamna, vînturi calde şi uscate. 

Pe insula din sud a Noii Zeelande bat vinturi furtu- 
noase de nord-vest, care provoacă ploi abundente pe par- 
tea vestică a munţilor insulei și apoi coboară, supraîn- 
călzite și uscate, de la înălțimile de 2500 m spre coasta 
estică. 

În Georgia de sud, sub influenţa vînturilor föhn, tem- 
peratura maximă din timpul iernii atinge maxima din 
timpul verii din acea regiune. În strîmtoarea Gibraltar 
suflă uneori un vînt atît de puternic, încît poate mătura 
obiectele neancorate de pe puntea vaselor. 


E. BRIZELE DE MARE ȘI DE USCAT 


Tot printre vînturile locale se citează și brizele de mare 
și de uscat, care se formează datorită diferenţei de căl- 
dură dintre mare și uscat. Ele sînt de mare importanță 
mai ales în regiunile tropicale. Sînt vînturi periodice o- 
puse şi se observă zilnic, în special vara. 

În timpul zilei, încălzirea suprafeţei terestre produce 
o scurgere de aer de la mare spre continent (briza de 
mare) ; în timpul nopţii, răcirea mai repede a uscatului 
face să se nască un vînt contrar, de la uscat spre mare 
(briza de uscat). Aceste vinturi suflă de la suprafața so- 
lului pînă la o înălțime oarecare (sub 200 m); la înălțimi 
mai mari, mișcarea aerului este contrară. 

Brizele își întind acţiunea pînă la distanţa de 40 sau 
50 km și nu apar perpendiculare pe direcția mijlocie a 
coastei, ci oblice, în virtutea rotației Pămîntului. Ele nu 

au viteză mare și sînt mascate de vînturile care se pro- 
duc din cauza configurației izobarice. 

Briza de uscat este precedată cîteodată, în largul mării, 
de miros de plante şi flori, care umple deodată atmos- 
fera mai înainte ca să se simtă briza. 

Briza de mare se recunoaşte în larg după încreţirea 
suprafeţei apei și după coloritul ei întunecat (pe cînd, în 
același timp, aproape de țărm marea este încă o oglindă 
cu suprafața strălucitoare). Briza de mare este binefăcă- 
toare nu numai prin răcoarea ei relativă, ci şi prin aceea 
că ea transportă aerul curat al mării în interiorul litora- 
lului și împrăștie miasmele, care adesea sînt așa de ne- 
sănătoase pe coastele plane din regiunile tropicale. Influ- 
ența brizei de mare scade în interiorul uscatului cu cît 
distanţa de la marginea mării se mărește. Vîntul este 
rece la ţărmul mării și scade chiar temperatura mijlocie 
normală a zilei ; el devine însă treptat mai cald în inte- 
riorul uscatului și păstrează în același timp mirosul său 
proaspăt și caracteristic al mării. 

Briza de uscat este, de regulă, mult mai slabă decît 
briza de mare, din cauza rezistenţei pe care o întîmpină 
în drumul ei din partea uscatului. 

Din decembrie pînă în februarie, în epoca cînd alizeul 
de nord-est are cea mai mare regularitate, o ceață deasă 
de nisip saharian acoperă o parte importantă a regiunii 
orientale a Atlanticului, cuprinsă între coasta Africii și 
meridianul de 37° vest. În această zonă atmosfera este 
ploioasă, iar vizibilitatea redusă pînă la două mile ; soa- 
rele nu apare decît ca un disc roșiatic; o pulbere fină 
acoperă puntea navelor. S-a dovedit că numai curenţii 
de aer de la înălțimea de 1 000 la 2000 de metri trans- 
portă această pulbere sahariană deasupra oceanului. Ea 
termină prin a cădea în mare și a se depune pe fundul 
oceanului, îngroșînd sedimentele. 

Marea Neagră este supusă regimului continental al 
vînturilor. Aici, în afară de vînturile dominante din sec- 
torul de nord, în anotimpul rece, și de cele din sectorul 
de sud, în anotimpul cald, se mai formează vînturi de 
litoral între mare și coastă — brize de mare şi brize de 
uscat — care devin periodice în anotimpul de primăvară. 

Pulbere sahariană deasupra Atlanticului în ianuarie 


În acest anotimp marea este rece, iar uscatul e puternic 
încălzit de soare, ceea ce face ca între orele 10—11 să 
înceapă un vînt rece dinspre mare, care bate toată ziua. 


F. CLASIFICAREA VÎNTURILOR 


Vînturile sînt desemnate totdeauna prin direcţia de 
unde vin. 

Direcţia vîntului se arată la bord în carturi (un cart 
are 11°15’). 

Viteza vîntului se măsoară cu anemometrul (sau se 
apreciază după influența sa asupra valurilor, asupra ve- 
lelor, pavilionului, fumului etc.) şi se exprimă în metri 
pe secundă. Marinarii folosesc termenul de „forța vîntu- 
lui“, care înseamnă tăria vîntului (nu are sensul de „for- 

tă“, din mecanică). Forţa vintului se notează după scara 
internaţională Beaufort. 

În apropierea coastelor, vîntul își modifică adesea di- 
recţia și forța. În partea de sub vînt a unei coaste înalte 
se întîlnește de multe ori calm sau o direcţie neregulată 
a vîntului. Cînd vîntul bate spre o coastă înaltă, peste 
care trebuie să treacă, se observă nu numai la poalele 
dealului, ci chiar la o distanţă oarecare pe mare vînt de 
la coastă, provocat de răsfringerea aerului comprimat. 


MIȘCĂRI DE OSCILAȚIE 
ALE MĂRII 


A. VALURILE 


Apa mărilor și a oceanelor este totdeauna în mișcare din 
cauza vîntului, a erupţiilor vulcanice sau a cutremurelor 
de pămînt, din cauza atracției aștrilor apropiaţi și, în 
sfîrșit, din cauza densităţii şi temperaturii apei. 

Unele mişcări ale mării sînt ondulatorii și de scurtă 
durată, ca efect direct al vîntului asupra suprafeţei mă- 
rii. Aceste mișcări constituie hula și valurile. 

Alte mișcări au o perioadă mai lungă: o jumătate de 
zi, o zi întreagă și citeodată chiar mai mult (fenomenul 
mareei). 

În sfîrșit, există mișcări datorite transportului de apă 
pe distanţe diferite, sub acţiunea curenților marini. 

Aceste mișcări diferite influenţează puternic asupra 
climatului, navigaţiei, topografiei litorale, distribuţiei flo- 
rei și faunei marine, pescuitului etc. 


1. Hula și legile ei 
Mișcarea valurilor constă din ridicarea și coborîrea 
ritmică a suprafeţei mării. Cu acest prilej se formează la 


intervale aproape egale îngrămădiri de apă — crestele 
valurilor — urmate de goluri — fundurile valurilor — 

— Directia vîntului 

| Sensul propagării valurilor: | 


Regim de valuri regulate 


care se propagă cu viteză mare pe direcția perpendicu- 
lară a formării lor. 

În general vorbind, agitația suprafeţei mării se dato- 
rește acţiunii vîntului, care pune în vibraţie moleculele 
lichide și le determină să oscileze pe orbite circulare. 

Fenomenul începe, la o adiere ușoară, prin apariţia 
unor mici încreţituri la suprafața mării calme. Apoi, sub 
persistenţa brizei, încreţiturile devin ondulaţiuni ușoare 
în formă de semiluni, în ale căror concavităţi suflă vin- 
tul. Aceasta este marea încrețită. Cînd briza se întărește, 
micile încreţituri cresc în dimensiune şi devin coline, în- 
cadrate de cîte două văi şi care par a se propaga la su- 
prafaţa mării cu linia crestelor perpendiculară pe direc- 
ţia vîntului. Astfel, o mică colină este urmată de o serie 
de alte coline, toate la egală distanţă unele de altele şi 
separate prin văi identice. Atîta vreme cît vîntul își păs- 
trează aceeași intensitate şi nu este prea tare, sistemul 
de valuri este regulat și fiecare colină, denumită creastă, 
prezintă două povîrnișuri, denumite pante aproape sime- 
trice, iar marea este bună. 

Cînd briza devine mai tare, fenomenul își pierde si- 
metria prin faptul că pantele crestelor sînt acoperite de 
alte mici ondulaţiuni secundare. Acum cele două pante 

nu mai sînt identice : cea de sub vînt are o pantă mai 
repede decît aceea din faţa vîntului, adîncimea funduri- 
lor dintre creste creşte și astfel ne găsim într-un regim 
de valuri forţate, cînd valurile cresc în înălțime și marea 
devine agitată. 

Dacă forţa viniului crește în intensitate, atunci valu- 
rile se adîncesc nai mult, panta lor de sub vînt devine 
și mai înclinată și se întîmplă ca unele creste de valuri 
să depășească 1ivelul planului orizontal reprezentat prin 
crestele tuturor celorlalte valuri și apoi molecule de apă 
să fie smulse de vînt și spulberate înainte, constituind 
acea pulbere de apă, care se observă pe marea montată. 

Alteori, sub violenţa crescîndă a vîntului, partea supe- 
rioară a crestei valului este împinsă mult înainte, trece 
peste panta de sub vînt şi, nemaiputînd fi susținută de 
moleculele de dedesubt, se rupe și se rostogolește înainte: 
valul se fringe sau deferlează. Bulele de aer, prinse prin 
această cădere, ies la suprafaţă prin masa de apă și pro- 
duc acea spumă caracteristică a mării cu berbeci. 

Cînd, în fine, vintul atinge intensitatea sa maximă, va- 
lurile ajung și ele la o înălţime limitată, pe care nu o 
mai depășesc din cauza gravitaţiei și fiecare din ele for- 
mează un adăpost pentru cele următoare; numai pică- 

turile de apă smulse din crestele lor spumoase sînt spul- 
berate în direcția vîntului, constituind marea furtunoasă 
sau marea rea, denumire dată suprafeţei oceanice cu în- 
făţişarea acestor caracteristici. 

După ce vintul a trecut printr-un paroxism, forţa lui 
începe să scadă și toate aparențele succesive arătate mai 
sus se reproduc în sens invers, pînă la calmul perfect, 
Atunci nu mai rămîne din regimul de valuri forțate 
decît o hulă regulată, care se propagă majestos de la o 
marg la cealaltă a orizontului oceanic după reguli 
matemiatice bine definite. 

În regiunile calmurilor ecuatoriale și tropicale există 
ondulațiuni fără să fie un suflu de vînt care să încre- 
țească măcar suprafața oceanului. În mijlocul acestor 
calmuri clasice, de o parte şi de alta a ecuatorului se 
produc acei munți de apă care se ridică și coboară în 
mod ritmic. Ei sînt urmele vizibile ale valurilor produse 
de vînt la distanță de mii de kilometri de la locul de 
observaţie. Prin urmare, la aceste ondulaţiuni nu este 
materia care se transportă, ci se transportă mișcarea sub 
formă de energie. 

Un fenomen curent de observaţie ne lămurește acest 
mecanism: dacă privim un lan de grîu copt, cînd 
un vînt bun suflă peste el, atunci observăm că adevărate 
valuri parcurg suprafața cîmpului de griu deși este evi- 
dent că spicele nu sînt transportate, pentru că tulpinele 
grîului sînt fixe în pămînt. 

Ca să înțelegem mai bine mecanismul acestei mișcări, 
să ne închipuim o lungime de undă, care progresează de 
la stînga la dreapta. În figură cele două cercuri mici re- 
prezintă traiectoriile circulare identice a nouă molecule 
de apă de la suprafața mării calme, egal distanţate între 
ele. 

Toate aceste molecule descriu în sensul mișcării ace- 
lor unui ceasornic, unele după altele, cîte o traiectorie 
circulară identică, astfel că într-un moment dat între- 
gul mecanism prezintă aspectul din figură. După cum 
se vede, molecula a a terminat o oscilație şi a ajuns la 
punctul de plecare al traiectoriei, pe linia AB (linia de 
unire a centrelor tuturor traiectoriilor) ; molecula b, care 

Mişcarea orbitală a moleculelor lichide şi profilul hulei 


a început mișcarea sa mai tîrziu cu 1/8 din perioada de 
oscilație P, se află în același moment față de mole- 
cula a, întîrziată cu 1/8 din traiectoria circulară; mole- 
cula C se află întîrziată cu 2/8 etc.; molecula î, în fine, 
se află în aceeaşi fază de oscilație cu molecula a. Linia 
groasă a celor două puncte a, b, c..i reprezintă profilul 
valului sau hulei. 


Masa de apă adunată a, b, c, d, e deasupra liniei AB 
formează creasta valului, cea de dedesubtul liniei, e, f, g, 
k, i, este fundul valului. O creastă şi un fund împreună 
constituie un val simplu sau hulă ; întinderea orizontală 
de la a la i sau distanţa între două creste sau două fun- 
duri succesive, este lungimea valului ; distanţa verticală 
între punctul cel mai ridicat şi cel mai adînc al valului, 
adică diametrul cercurilor traiectoriilor este înălțimea 
valului. Creasta valului compus este formată din totali- 
tatea punctelor celor mai ridicate ale valurilor simple, 
care împreună se găsesc pe o linie perpendiculară pe 
direcţia de propagare a valului ; linia care uneşte punctele 
cele mai coborite ale valurilor simple formează fundul 
valului compus. 

Curba a, b, c, d, e, f, g, h, ìi, care reprezintă profilul 
valului, se cheamă o cicloidă desfășurată sau, mai sim- 
plu, o trohoidă. 


Curba A’, C, B', descrisă de cercul mare cu raza A0=— 


=R= = (L fiind lungimea valului) în timp ce rulează 
T 

fără alunecare pe linia orizontală CD, paralelă cu linia 
AB, este o cicloidă obișnuită. În timpul acesta, punctele 
a și a descriu trohoidele din figură. Dacă r, distanţa 
punctului a de centrul O, creşte, atunci valul creşte în 
înălțime, lungimea rămînînd aceeași. Valul va avea deci 
cea mai mare înălțime cînd r va fi egal cu R, în care caz 
creasta valului devine ascuţită, adică o cicloidă obișnu- 
ită. În practică înălțimea valului este totdeauna mai 
mică decit lungimea valului, 2R < L-. 

Peniru înţelegerea procesului care se petrece în inte- 
riorul unei mase de apă de dimensiuni infinite, pusă în 
oscilație de valuri, să ne închipuim întreaga masă de 
apă liniştită împărțită în straturi subţiri orizontale și în 
nenumărate firișoare verticale şi să examinăm poziţiile și 
mișcările lor sub influența valurilor care trec peste ele. 

'Trohoidele produse de valuri de- 
vin din ce în ce mai plate cu creş- 
terea adincimii și punctele lor din 
poziţiile cele mai înalte şi cele mai 
adînci se propagă în mod uniform 
și rămîn totdeauna vertical, unele 
sub altele. Moleculele firișoarelor de 
apă oscilează în cercuri orbitale, ale 
căror centre se găsesc vertical unele 
sub altele pe linia firului din mijloc ; 
molecula superioară descrie cel mai 
mare cerc, cele inferioare- descriu 
cercuri din ce în ce mai mici, pe 
cînd molecula cea mai de jos ră- 
mîne nemișcată. Fiecare firişor de 
apă se apleacă cu capătul de sus 
cînd într-o parte, cînd în cealaltă, 
în care timp el devine cînd mai 
scurt, cînd mai lung, și rămîne ver- 
tical numai atunci cînd cel mai înalt 
sau cel mai adînc punct al hulei trece 
peste el, în primul caz avînd pozi- 


Orbitele moleculelor în funcţie de adîncime 

ţia cea mai lungă şi fiind mai subțire, iar în celălalt caz 
este mai scurt și mai gros. 

Fiecare masă de apă care în secţiune este mărginită de 
cîte două firișoare alăturate și de cîte două linii de valuri 
suprapuse are acelaşi volum ca şi celelalte și-l păstrează 
în toate fazele de mișcare. 

Între caracteristicile hulei, în afară de lungimea şi înăl- 
ţimea ei, trebuie considerate și noţiunile de viteză de pro- 
pagare şi de perioadă a hulei sau a valului. 

Viteza de propagare corespunde timpului în care un 
punct al valului trebuie să parcurgă un spaţiu determinat 
şi se măsoară în metri pe secundă. În apă foarte adîncă 
viteza V este proporţională cu rădăcina pătrată a lun- 
gimii valului și se exprimă prin 


g-L 
Po 
în care g este acceleraţia gravitaţiei. V la 450 latitudine 


devine 
v= | SBI LI 4,95 VL. 
2 X 3,14 


Perioada, este timpul în care două creste succesive trec 
prin același punct fix sau timpul necesar unei molecule de 
apă să execute oscilaţia completă şi se exprimă prin re- 
laţia : 


V= 


T= jz = 0,80 VL. 
g 

Lungimea de undă se exprimă prin : 


D= ÎI 1,5672. 
T 


În mările cu întindere și adincime limitată, orbitele 
descrise în interiorul masei de apă de moleculele lichide 
încetează de a mai fi cercuri. Afară de cele de la supra- 
faţă, orbitele se turtesc din ce în ce mai mult, devin 
elipse (cu cît moleculele oscilează în straturi de apă din 
ce în ce mai adînci) pentru ca la fund să se miște alter- 
nativ, în linie dreaptă. 

Este important de știut, de asemenea, pînă la ce adîn- 
cime se poate constata existenţa valurilor. Prin cîteva 
experienţe efectuate tocmai în acest scop s-a putut stabili 
că la o adîncime de 40 de metri, particulele de apă pre- 
zintă oscilaţii cu amplitudini de 0,5 metri. 

S-a mai constatat că la adîncimea de 60 de metri, un 
submarin, scufundat se găsește în mod practic la adăpost 
de mișcările produse de valuri; prin urmare echipajul 
său este ferit de efectele neplăcute ale răului de mare. 

Cînd submarinul navighează în imersiune dar aproape 
de suprafaţă, valurile produc asupra lui un fel de împin- 
gere în sus. Aceasta se întîmplă, cînd se află pe o creastă 
de val, din cauza presiunii hidrostatice, care este mai mare 
decît în „fundul“ valului. În felul acesta, presiunea tinde 
să-l readucă la suprafaţă, iar submarinul este obligat să 
pună cîrma orizontală în jos. Dacă această manevră se 
execută prea repede și pe un fund aflat la adincime mică, 
se poate întîmpla ca submarinul să se îndrepte cu prova 
în jos şi să se înfunde în nămol sau în nisip, avariindu-se. 
Un accident de acest fel a dus la pierderea submarinului 
francez Lutin scufundat în rada de la Bizerta, în epoca 
de la începutul folosirii submarinelor. 

Variația presiunii hidrostatice explică şi un alt fenomen 
important pentru ducerea războiului pe apă. Este vorba 
de folosirea minelor submarine pentru constituirea unor 
baraje de apărare a porturilor, a gurilor fluviilor sau a 
regiunilor de coastă. Pe mare calmă, greutatea ancorei 
este suficientă ca să menţină mina în poziţie verticală. 

Deplasarea unei mine sub acțiunea hulei 


Cînd se produce hula, dacă trece creasta unui val peste 
mină, presiunea hidrostatică crește şi ridică ancora de 
pe fund. În acest caz mina este deplasată. Cînd însă pre- 
siunea hidrostatică scade, mina se ancorează din nou de 
fund, însă ceva mai departe. Ea se mișcă astfel din loc 
în loc, şi poate să atingă. funduri mici unde devine peri- 
culoasă chiar pentru navele proprii. 

Pe fundul mărilor, la 180 metri adincime, s-au mai ob- 
servat mici dune, dovadă a existenţei hulei la aceste 
adîncimi. 

S-a constatat, de asemenea, că avariile produse la ca- 
blurile telegrafice submarine așezate pe fund stîncos, la 
adîncimi de 1 200—1800 m se datoresc acțiunii valurilor 
în timpul furtunilor puternice. 

Tot ce s-a spus pînă aici corespunde hulei regulate, 
care se propagă singură şi fără vînt pe ocean. Cînd hula 
simplă întilneşte o altă hulă, tot regulată, se produce un 
fenomen de interferență, care are ca rezultat formarea 
unei noi hule. 

Dacă o hulă directă vine din largul mării și se izbește 
de un chei vertical, ea se reflectă dînd naștere unui al 
doilea sistem de unde (hula reflectată), de aceeași pe- 
rioadă, de aceeaşi lungime și de aceeaşi înălțime cu unda 
incidentă. Aceste două profiluri se combină, rezultînd o 
hulă care are aceeași lungime ca şi precedentele, însă 
înălțime mai mare. 

Hulă directă (n) 


W ulă reflectată (i) 


Fenomenul interferenţei 


Tot prin interferenţă se pot produce unde cu înălțime 
mărită care nu mai efectuează mișcări de propagare, ci 
se ridică şi coboară pe loc, generînd așa-numitele hule 
staţionare. 

Persistența hulei. În largul mării, hula poate înainta 
sute şi mii de kilometri, pînă cînd este distrusă de vîn- 
turi contrare, sau pînă cînd întilneşte o coastă. În pre- 
zent, se poate prevedea sosirea hulei, studiind hărţile 
meteorologice şi urmărind evoluţia stării atmosferice 
deasupra zonelor cercetate. 

Prevederea hulei este foarte importantă în operaţiile 
de debarcare, deoarece o hulă de o oarecare înălţime 
poate interzice apropierea navelor de coastă. 


2. Valurile de vînt 


Valurile provocate și întreţinute de vînt ating înălțimi 
mult mai mari decît hula, devenind periculoase pentru 
nave. Dar valurile sînt şi un transport de materie şi nu 
reprezintă numai o mișcare orbitală a moleculelor de 
apă, cum se petrec lucrurile în cazul hulei. Într-adevăr, 
fiecare val prezintă suprafaţa sa vîntului şi acesta suflă 
în ea ca şi într-o pînză de corabie, pe care o împinge 
înainte, dînd astfel suprafeței mării o mișcare de trans- 
laţie. Această mișcare produsă de vînt creează acea forţă 
care reprezintă o energie formidabilă, cîteodată devasta- 
toare. În cazul acestor valuri, orbitele moleculelor nu se 
închid ca la oscilaţiile hulei teoretice, ci constituie un 
fel de spirală. 

Sub acţiunea vîntului, valurile nici nu mai au profilul 
simetric al hulei; panta lor este mai dulce în partea 
dinspre vînt şi mai abruptă pe partea opusă. 

Hulă și valuri de vînt: 
1— valuri de vînt; 2—hulă; 3 — efectele curenților 
din fundul şi de pe creasta valului asupra navelor 


Cînd un astfel de val s-a format, el creşte în înălțime 
și în lungime, pe măsură ce se intensifică forţa vîntului, 
însă numai pînă la o anumită limită, cînd suprafaţa mării 
dobîndește o stare de regim permanent. 


3. Înălţimea valurilor 


Valurile cresc în înălțime mai ales atunci cînd sînt îm- 
pinse de vînt contra unui curent. 

În ultima vreme s-a reuşit să se pună la punct un 
instrument instalat la bord, cu care se măsoară înălțimea 
valului. Aparatul este fixat în interiorul navei în apro- 
piere de o gaură practicată în corpul ei, sub linia de plu- 
tire, și el indică presiunea apei la nivelul respectiv. Po- 
ziţia navei este supusă oscilaţiei valurilor și este dată 
de un accelerometru instalat şi el în apropiere. Un inte- 
grator electronic combină indicaţiile date de cele două 
aparate instalate în apropiere, pe peretele navei și înscrie 
pe un înregistrator înălțimea valului care a provocat cele 
două mișcări. Aparatul e folosit la bordul mai multor 
nave oceanografice, înregistrind valuri pînă la înălțimi 
de 15 metri. Precizia este de + 100%. 

În apropiere de litoral, pînă la o distanță convenabilă 
de la țărm, înălţimea valurilor se poate mai ușor înre- 
gistra cu ajutorul unui manometru coborit pe fundul 
mării şi legat prin cablu la un indicator așezat la uscat. 

Din toate observaţiile făcute se poate conchide că va- 
luri mai mari de 10 metri înălțime sînt foarte rare, iar 
înălțimea de 15 metri se poate întilni în largul oceanului 
numai în mod excepţional. 

În februarie 1958, nava sovietică Viteaz, în navigația 
sa spre Vladivostok, venind din Oceanul Pacific, la o dis- 
tanță de 1000 de mile de strîmtoarea Sangar, a întîm- 
pinat o furtună cu vînt de nord-vest de forța 10—11, în 
care timp s-au măsurai valuri pînă la 11 metri înălţime. 

În unele strîmtori parcurse de curenţi violenţi de ma- 
ree (Pentland Firth, în nordul Scoției), navele, chiar dacă 
sînt de mare tonaj, trebuie să aștepte ca vîntul și curentul 
să aibă aceeași direcţie pentru a putea trece prin canal. 

În Oceanul Indian, maximul înălţimii observate este 
de 10—11 metri; în Atlanticul de nord, valurile nu trec 
de 8 metri ; în Marea Mediterană, chiar pe un timp foarte 
rău, valurile nu depăşesc 5—6 metri. În Marea Nordului 
s-au măsurat valuri de 4 şi 5 m, în Marea Baltică, de 
3,5 m, iar în Marea Neagră, de cel mult 4 m. 

În urma unor observaţii s-a putut stabili o medie a 
înăiţimii valurilor în cele trei oceane încadrate de con- 
tinente ; această medie este mai mare în Pacificul de 
vest, iar în Atlantic mai mare la vest decît la est. Rezultă 
că America are țărmurile expuse celor mai furtunoase 
mări. În Oceanul Indian, partea centrală este cea mai 
agitată. 

Media generală a înălțimilor valurilor, departe de coaste, 
este de cca 2 metri. 

Probabilitatea, exprimată în procente, de a întilni va- 
luri de o anumită înălţime în diferite mări și oceane 
a fost exprimată — după calcul — într-um tablou com- 
parativ (după Jukovski). 

În mările puţin adînci, ca Marea Nordului, Marea Bal- 
tică, Canalul Miînecii, Marea Galbenă etc., precum şi pe 
lîngă coastele continentelor, apa are un aspect tulbure. 
Aceasta se datorește faptului că mișcarea valurilor, care 
pot avea 3—4 metri înălţime, se resimte pe fundul situat 
la mai puţin de 100 metri adîncime. Astfel, valurile agită 
nisipul și nămolul și dau apei o culoare caracteristică, di- 

PROBABILITATEA VALURILOR DE O ANUMITĂ ÎNĂLȚIME ÎN DIFERITE 
OCEANE ŞI MĂRI (ÎN PROCENTE) 


Înălţimea valurilor, în metri 


Oceanul sau marea $ mai 
0.0—0,910,9—1,2]1,2—2,1[2,1—3,713,7—6,1| mare 
de 6,1 
Atlanticul de nord, între 
Terra-Nova și Anglia 20 20 20 15 10. 15 
Atlanticul ecuatorial 10 30 25 15 5 5 
Atlanticul de sud (latitu- 
dinea Argentinei de sud) 10 20 20 20 15 10 
Pacificul de nord 25 20 20 15 10 10 


Pacificul ecuatorial de est | 25 35 25 10 5 5 


Zona vînturilor de vesta 
Pacificului de sud, pe la- 
titudinea coastei chiliene 5 20 20 20 15 15 


Oceanul Indian de nord, 
în anotimpul musonului 
de NE 55 25 10 5 0 0 


Idem, în anotimpul. mu- 
sonului de SV 15 15 25 25 15 10 


Oceanul Indian de sud, în- 
tre Madagascar şi Austra- 
lia de nord 35 25 20 15 


oi 
o 


Zona vînturilor de vest din 
Oceanul Indian de sud că- 
tre Capul Bunei Speranțe 
și Australia de sud 10 20 20 20 15 15 


Marea Neagră de vest, vara 20 30 


Marea Neagră de vest, iar- 20 
na 


Marea Neagră de est, vara 10 20 |Aproa- 
pe nulă 


Marea Neagră de est, iar- 
na 30 35 | 10 

diferită de culoarea albastră a Mării Mediterane și a mă- 
rilor tropicale adînci. 

Lungimea valurilor depinde de viteza vîntului şi este 
în strînsă legătură cu înălțimea valului. Lungimea medie 
a valurilor în largul oceanului este de aproape 100 m. 


LUNGIMEA DE UNDĂ A VALURILOR DE FURTUNĂ 


Lungimea de undă în metri 


Numărul 
Oceanul sau marea observa- 
maximă minimă medie ţiilor 

Atlanticul de nord 170,4 35,1 92,4 15 
Atlanticul de sud 213,7 25,0 68,9 32 
Oceanul Pacific 233,2 24,4 73,8 14 
Oceanul Indian de sud 341,7 32,9 109,7 23 
Marea Chinei 79,5 48,8 60,0 3 


Cele mai lungi valuri de furtună au fost observate în 
Oceanul Austral, pe latitudinile de 40°S, într-o zonă de- 
numită de navigatori „patruzecile mugitoare“. Aici s-a 
observat o lungime medie de 236 m, iar în anumite mo- 
mente chiar de 360 m și de 390 m. 

Lungimile menţionate se referă la valuri în curs de 
montare, valurile mai vechi putînd avea lungimi mult 
mai mari. Astfel, în Biscaia au fost observate valuri 
lungi de 401 m, pe coasta de vest a Irlandei de 452 m, pe 
coasta de sud a Angliei de 789 m, iar în Atlanticul ecua- 
torial de 827 m. Asemenea valuri lungi nu pot fi întil- 
nite decît pe oceane, unde vîntul poate bate nestingherit 
pe distanțe foarte mari. În mările înguste, ca Marea 
Neagră, Mediterana, Marea Chinei, valurile sînt mult mai 
scurte. 

Dacă un val este cu puţin mai scurt decît lungimea 
navei, aceasta s-ar putea găsi la un moment dat cu prova 
și cu pupa rezemate pe două creste şi cu mijlocul nespri- 
jinit. În acest caz, nava se poate rupe în două sub acţiu- 
nea propriei sale greutăţi. Aceeași situaţie se poate crea și 

cînd mijlocul navei stă călare pe o creastă de val şi ră- 
mîne cu extremităţile libere. Un astfel de accident s-a şi 
produs, acum o jumătate de secol, cînd a fost pierdut 
distrugătorul englez Cobra. 


4. Viteza de propagare a valurilor 


Viteza de propagare a valurilor depinde de viteza vîn- 
turilor care le-au produs. Ea este în medie de 11—12,5 
m/s. În regiunea alizeelor, valurile se deplasează chiar 
cu viteze mai mari (14 m/s). 

Valurile înaintează în general pe grupe. Fiecare grupă 
se compune din valuri de înălțimi diferite ; cele mai înalte 
se găsesc de obicei la mijloc. De mult timp, navigatorii au 
observat că cele mai mari valuri par să se repete cu o 
periodicitate sigură. Între fiecare grupă există un spaţiu 
în care marea este relativ calmă. S-ar părea că aceste gru- 
pe succesive sînt o urmare a vîntului care bate în rafale. 
Nu există însă nici o regulă care să indice numărul de 
valuri mari după care urmează o pericadă de acalmie 
relativă. 

Pentru studiul valurilor se folosește un aparat stereo- 
fotogrametric, care permite nu numai să se traseze profi- 
lul valurilor, dar să se și construiască planul reliefului 
lor cu izohipse (curbele care unesc punctele de aceeași 
înălțime) și intervale echidistanţate, la fel cum se fac 
hărţile topografice pentru relieful terestru. 


- a NNE N ez T 


NAND 
ea Sego 


Navă cu centrul pe un val 

Aprecierea gradului de agitaţie a mării se face după 
o scară internaţională (de la 0 la 9), menţionind în același 
timp și direcţia hulei sau valurilor (spre ex. NE — 4). 
În cazul agitaţiei slabe sau moderate (pînă la forța 5), 
hula poate fi deosebită de valurile de vînt şi se urmă- 
rește ușor. În cazul agitaţiei puternice (peste forţa 5), 
hula este depășită de valurile de vînt şi din această 
cauză nu mai este necesară aprecierea ei separată. 

Lungimea de undă a hulei se apreciază după cum ur- 
mează : scurtă (pînă la 25 m), mijlocie (25—50 m), lungă 
(50—100 m) și foarte lungă (peste 100 m). 


TA 


Profilul stereofotogramelor unui val 

Observațiile privind starea mării trebuie să fie însoţite 
de notarea direcţiei și a forţei vîntului după scara Beau- 
fort, precum și de consemnarea stării generale a timpului 
(cer senin, nebulozitate, cer acoperit, ploaie, zăpadă etc.) 
şi a gheții, dacă există. 

Panta valurilor nu se măsoară, ci se calculează din ele- 
mentele observate (lungime și înălțime). Este un element 
important, deoarece influenţează rezistența navei și con- 
fortul la bord. Panta este de regulă mai mare la începu- 
tul furtunii. 

În medie, în cazul valurilor de vînt, panta, exprimată 
prin raportul dintre lungimea și înălţimea valurilor, este 
cuprinsă între 7: 1 şi 25: 1, iar în cazul hulei, între 
25:1 şi 100:1. La o hulă bătrînă, panta ajunge pînă la 
1 000:1. 


5. Interferenţa valurilor de vînt 


Fenomenul interferenţei apare și în cazul valurilor de 
vînt. Contactul valurilor cu uscatul dă naştere la un sis- 
tem de unde reflectate, care se combină cu undele di- 
recte, producînd întărirea valurilor în anumite puncte. 
Marea va fi, prin urmare, mai „rea“ spre coastă decît în 
larg. 

În cazul coastelor plane, fenomenul de interferenţă se 
observă chiar pe timp calm, pe plajă, unde valurile, cum 
vin de la larg se pierd pe nisip. într-o masă de spumă. 

Reflectarea valurilor după ce lovesc un obstacol ver- 
tical, cum ar fi un chei sau un dig, are ca urmare for- 
marea de valuri foarte înalte. 

Farul de la Eddystone (o stîncă din sudul Angliei), a 
cărui lantermă se află la 52 metri deasupra mării, este, 
uneori în timpul tempestelor de vest și sud-vest, complet 
acoperit de valuri. 

Cînd obstacolul ce se opune valurilor este mobil (o 
navă mare) şi se mișcă, spre exemplu, în sens contrar 
propagării valurilor, atunci ele pot trece pe deasupra ob- 
stacolului (puntea navei). Au fost cazuri cînd valurile 
au inundat suprastructurile, au smuls bărcile de la locul 


342 


lor şi au trecut chiar peste coșurile navelor aflate în larg 
în Atlantic, pe o mare excepţional de rea. 

Fenomenul de interferenţă se manifestă puternic în cen- 
trul cicloanelor. Aici, vînturile extrem de violente dau 
naștere unei mări foarte confuze, denumită de marinari 
„mare demontată“, periculoasă chiar pentru navele mari. 

Acest fenomen se produce uneori și în Marea Neagră, 
unde valurile sînt destul de scurte. Deși înălțimea valuri- 
Jor nu este prea mare, totuși distanța mică dintre ele 
face navigația foarte dificilă pentru nave de tonaj mic şi 
mijlociu. 

Datorită formei Mării Negre (ca o căldare), cînd se pro- 
duce un vînt puternic de nord-est, regimul de valuri care 
ia naștere se propagă pînă la coastă și se reflectă înapoi, 
totul repetîndu-se de foarte multe ori. Aspectul valurilor 


i 

Interferenţă de valuri în golful Gasconiei 

din Marea Neagră pare o imagine mai redusă a valurilor 
din centrul unui ciclon. În anul1937 un distrugător româ- 
nesc a suportat o tempestă, în larg de capul Caliacra. 
Valurile i-au rupt gruiele bărcilor şi i-au produs grele 
avarii. 

Tot fenomenului de interferenţă i se datorește și repu- 
taţia de „mare rea“ pe care o au unele golfuri larg des- 
chise, cum ar fi golful Gasconiei (Biscaia). În acest golf 
se produc două sisteme de valuri reflectate, în afară de 
sistemul de valuri incidente, care vin din larg, unul de 
pe coastele Franţei, celălalt de pe țărmurile Spaniei. 
Aceste două sisteme de valuri se combină cu cele inci- 
dente ale Atlanticului şi dau naștere la valuri foarte 
mari de interferenţă. 

Ca zone de „mare rea“ se pot cita: Bancul Acelor, din 
sudul Africii, zona Capul Horn, din sudul Americii de 
Sud, zona Atlanticului dintre meridianul Azorelor și me- 
ridianul Terra-Nova etc. 


6. Brizanţii 


Brizanţii sînt un fenomen al interferenţei, cînd valuri- 
le se izbesc de un dig sau de bordajul unei nave, cînd 
valurile se frîng trecînd peste un fund mic sau se izbese 
de o stîncă și, în fine, cînd valurile întîlnesc în progresiu- 
nea lor un curent. Brizanţii nu trebuie confundați cu 
„berbecii“ — creste sfărîmate ale valurilor din larg. 

Caracteristicile brizanţilor sînt foarte variabile. Ele de- 
pind de raportul dintre înălțimea și lungimea hulei, de 
forma și natura fundului, de natura coastei, de obstacolele 
existente (stînci etc.), de maree, de curenţi și de vînt. 

Înălţimea brizanţilor depinde de înălțimea și lungimea 
hulei în apa adîncă. 

Vîntul dinspre uscat întirzie brizanţii, iar vîntul din- 
spre larg îi grăbeşte. Ca regulă generală, pentru un fund 
cu panta de 1/40 (înălţime pe lungime), la vînt dinspre 
larg brizanţii apar la o adincime egală cu de două ori 
înălțimea hulei, iar cînd vîntul bate dinspre uscat, la o 
adîncime egală cu 3/4 din înălţimea hulei. 

Brizanţii nu sînt totdeauna de același tip. 

Uneori se pot întîlni pînă la 6 linii de brizanţi sau chiar 
mai mult. Numărul lor este determinat de variaţia lungi- 
mii și înălţimii undelor care se succed, precum şi de 
panta fundului. Valurile lungi şi înalte se sfărîmă mai 
departe decît cele scurte şi joase. 


Resacul este și el un fenomen al interferenţei, produs 
de valurile venite din largul mării pe o plajă unde defer- 
lează, chiar dacă marea nu prezintă un aspect de agita- 
ție. Această particularitate se explică mai simplu prin 
frecarea moleculelor lichide pe fundul din ce în ce mai 
ridicat spre țărm. 

Oricare ar fi forța valurilor, nu poate să existe resac 
pe un fund orizontal limitat brusc de un perete vertical, 
un dig sau cheiurile dintr-un port. Aici hula intrată ma- 
nifestă mișcări ritmice de ridicare şi scoborire a nivelului 
apei, însă nicidecum un resac. 


Clipoticiul este și el un fenomen de interferenţă, care 
se produce în porturi sau rade, cînd vîntul suflă mai tare 
dintr-o direcţie. Mișcarea orbitală produsă se reflectă de 
toate părţile bazinului, dind naștere unor sisteme de va- 
luri care se combină între ele și formează unde scurte şi 
ascuţite în mijlocul cărora circulaţia ambareaţiunilor este 
grea și neplăcută. 

Un val care sosește din larg pe funduri din ce în ce 
mai mici nu schimbă de perioadă, însă viteza și lungi- 
mea sa descresc, pe cînd înălțimea crește. 

Întîrzierea produsă în progresia unui val în contact cu 
fundul are ca consecinţă că apropiindu-se oblic de o plajă, 
efectuează o conversiune ca pe urmă să deferleze paralel 
cu ţărmul. 

Mişcarea alternativă a valurilor spre coastă şi înapoi, 
pe fundurile mici, produce undișoare (ripple-marks în 
englezește). 

Depunerile litorale care prin greutatea lor nu se fixează 
pe fundul mării sînt aruncate de valuri afară pe țărm. 
Referindu-se la acestea, marele geograf grec Strabon 
scria acum 2000 de ani în memorabila sa geografie: 
„Valul în mișcarea sa progresivă, dobîndeşte forța nece- 
sară pentru a expulza din sînul mării orice corp străin 

și se numește epurația mării acel efort al ei, de a arunca 
pe țărm cadavrele și sfărîmăturile de orice natură, ale 
navelor naufragiate.“ 


7. Bara şi pororoca 


Configuraţia și orientarea coastelor Africii și ale Ameri- 
cii de Sud în strîmtoarea Atlanticului, precum și abun- 
dența de apă dulce a fluviilor din această parte, produc 
pe coastele ecuatoriale brizanţi foarte puternici. 

Barele sînt un fel de brizanţi amplificaţi prin configu- 
raţia țărmului ; ele sînt permanente și se produc în tot 
lungul coastei Guineei și pe o parte a coastei Braziliei. 

Pororoca este un produs al mareei ; apare intermitent, 
în general, o dată cu mareele echinocţiale. Acest feno- 
men se observă la toţi curenţii principali sau secundari 
ai oceanului și în estuarele fluviilor. 

Cuvîntul pororoca înseamnă apă tunătoare. Înălțimea 
valului atinge cel puţin 4,50 metri, ajungînd pînă la 6 
metri (în anumite puncte ale gurii Amazonului). Apare ca 
un val înalt, al cărui front seamănă cu un zid drept. 
Brizanţii durează cam o jumătate de oră și sînt in 
loși chiar pentru navele de mare tonaj. 

Bara numită kalema 1, de pe coasta Guineei, se pro- 
duce în tot timpul anului; ea creşte în intensitate din 
iunie pînă în septembrie. 

Cînd valuri cu aceeași perioadă ca și valurile incidente 
(care sosesc din larg) radiază în dosul unui dig de apă- 
rare (spre ex. la intrarea în portul Constanţa) se întîm- 
plă ca hula să fie mai tare la adăpostul diguivii decît în 
larg. 

În unele puncte ale oceanului se întîmplă, cum este ca- 
zul cu Bancul Acelor, din sudul Africii, ca hula, venind 
din larg și ajungînd pe adîncimi mai mici, să se micșoreze 
în loc să crească. 


1 Kalema este un fel de rulou lichid, un val larg cu următoa- 
rele caracteristici : perioada medie — 15 s, lungimea — 350 m, vi- 
teza — 23 m/s. Pe țărmurile Ghanei, kalema formează un singur 
rulou, în timp ce pe coasta Dahomeiului, se prezintă sub forma a 
trei rulouri. 

Se știe că alunecări de teren pe fundul mării pot să 
dea naștere la valuri solitare. Acestea se produc în gropile 
depresiunilor oceanice. La nord de Porto-Rico, în Oceanul 
Atlantic se găseşte adîncimea de 1 200 metri în depre- 
siunea acestui ocean. Hula stranie care s-a produs la 
țărmurile insulelor Porto-Rico și Barbados în 1951 și 
1952 nu este decît rezultatul alunecărilor de teren sub 
formă de avalanșe de sedimente de pe pantele gropii din 
această regiune. Atunci se produce retragerea mării și 
scăderea nivelului foarte repede cu cîțiva metri, după 
care urmează un zgomot surd și adînc, apoi o fierbere a 
mării demontate cu valuri încrucișate, timp îndelungat, 
care produc la țărm mari pagube. 


8. Puterea valurilor 


Valurile de tempestă dispun de o energie enormă, care 
se manifestă prin stricăciuni materiale produse asupra 
coastei și asupra construcţiilor litorale. O tempestă care 
s-a produs în 1862 a dărîmat faleza Capului Heve, de 
lîngă Le Havre, pe o adîncime de 15 metri. 

Coasta Dobrogei a suferit modificări importante în de- 
cursul secolelor trecute. Astăzi ea se prezintă aproape în 
formă rectilinie faţă de capurile şi golfurile ce le avea pe 
timpul - întemeierii coloniilor grecești (Histria, Tomis, 
Callatis) de acum vreo 2 400 de ani. Ca dovadă sînt încă 
resturile! din stînca de la Agigea, erodată de valurile mă- 
rii, care se întind în larg pînă la sute de metri, fiind pe- 
riculoase pentru navigaţie. 

La începutul construcţiei portului Mangalia (1897), ţăr- 
mul în această regiune era aproape în linie dreaptă, fără 
nidi un golf și fără promontoriu (deci fără plaja actuală). 
În această situaţie, grecii din Heraclea Pontică, astăzi 
Eregli, pe coasta de sud a Mării Negre, la 200 km est de 
Bosfor, nu ar fi găsit o poziţie favorabilă ca să înteme- 
ieze colonia lor Callatis. pentru că coasta nu le-ar fi pre- 
zentat nici un adăpost pentru triremele lor. Și totuşi, a- 
dăpostul pe atunci exista, format de ţărmul mării, care 
se întindea în larg la o distanță de două ori cît lăţimea 
plajei de astăzi, cu un promontoriu care proteja baia ce 
se forma spre vest şi pătrundea sub formă de golf în us- 

cat, peste terenul de astăzi al Sanatoriului balnear și la 
vest de el, pînă la clădirea poştei din Mangalia. De altfel, 
într-o hartă a Europei Orientale, întocmită de Joh. Bapt. 
Hoduno și publicată în secolul al XVI-lea la Niirnberg, 
ţărmul mării la Pangala Nova (aşa se numea pe atunci 
Mangalia) prezintă încă destul de pronunţat promonto- 
riul dispărut. Resturile unui dig de apărare al portului 
Callatis, la sud de portul actual, marcat prin interferența 
valurilor, se întindeau pînă la promontoriul dispărut. 

Între digul construit după 1897 pentru apărarea por- 
tului Mangalia și coastă s-a format un golf, care, umplut 
cu nisipul adus de valuri, a dat naştere plajei de astăzi. 
sub care se află vestigiile a ceea ce a fost cîndva orașul 
Callatis. 

Singura din Marea Neagră, insula Şerpilor reprezintă 
urmele unei manifestări colosale a energiei valurilor, care 
i-au modificat conturul prin eroziune, reducînd-o aproxi- 
mativ la un sfert din volumul pe care-l avea cu cca 2 400 
de ani în urmă, pe cînd vechii greci au întemeiat coloniile 
lor pe țărmurile Mării Negre şi vizitau insula cu corăbiile 
lor, ancorînd în golfurile ei. Stincile înconjurătoare, de 
sub apă, evocă întinderea insulei (a cărei erodare finală 
este prevăzută după alţi 1500 de ani de acum înainte). 

Coasta Atlanticului este, de asemenea, supusă unor pu- 
ternice asalturi din partea valurilor. Este cunoscut dezas- 
trul provocat în 1894 prin spargerea digului de la Cher- 
bourg, din nordul Franţei. Valurile de tempestă au tăiat 
în două acest dig și au aruncat în mare, la zeci de metri 
depărtare, blocuri de granit grele de zeci de tone. 

De altfel, coastele Europei de vest sînt zdrenţuite și 
roase, ca rezultat al atacului neîncetat al mării, în decurs 
de secole, asupra continentului. 


Solicitările unei nave supuse la tangaj şi ruliu 

Tangajul şi ruliul. Agitaţia valurilor comunică unei 
nave aflate pe mare mișcări complexe, dintre care două 
sînt principale : tangajul (oscilaţiile navei în sens longi- 
tudinal) şi ruliul (oscilaţiile transversale). Fără nici 2 
legătură cu aceste mișcări, nava mai suportă ridicări și 
coboriri, datorită trecerii pe sub ea a crestelor și a fundu- 
rilor valurilor. Toate aceste mişcări se combină şi dau 
navei o mișcare complicată, solicitînd-o violent. 


9. Valuri de origine seismică 


În afară de valurile. studiate pînă acum, adică de valu- 
rile care se produc în număr foarte mare, care constituie 
o rețea la suprafața mărilor, se întîmplă uneori să apară 
un singur val, provocat, spre exemplu, de un cutremur de 
pămînt produs pe fundul mării, sau de o erupție vulca- 
nică. Acest val unic poartă numele de undă de translație 
seismică. Ajungînd la țărm, o asemenea undă produce 
mari distrugeri. Cînd un cutremur de pămînt zguduie fun- 
dul mării, în locul unde el se produce, marea formează un 
„deal“ de apă, care se ridică pînă la suprafaţă. De fiecare 
parte a dealului apar excavații, care determină o retragere 
a mării de la coastă, pe distanţă foarte mică. După un timp, 
dealul undei pornește violent spre coastă, sub forma unui 
val colosal, cu înălțimea de pînă la 30 metri, şi inundă 
interiorul coastei. Navele surprinse în port sau lîngă 
coastă sînt izbite şi sfărîmate de stînci sau sînt aruncate la 
distanță de cîțiva kilometri în interiorul coastelor plane. 

Uneori, coastele orientale ale Japoniei sînt devastate 
de aceste unde, denumite acolo „tsunami“ și care sînt 
precedate de cutremure de pămînt distrugătoare. La 22 
decembrie 1854, orașul japonez Simoda a fost distrus 
complet de un cutremur. Puțin timp după aceea, un val 
uriaș a inundat coasta, acoperind ruinele orașului cu apă. 
Unda a traversat apoi Oceanul Pacific (în 12 ore a parcurs 
9 000 kilometri) și s-a năpustit asupra coastelor Califor- 
niei, însă mai potolit. Și puternicul tsunami din 15 iunie 
1896 a fost precedat de un cutremur. El a făcut 30 000 
de victime și a devastat coastele Japoniei pe o întindere 
de 700 mile. 

Valurile oceanice dezlănțuite în timpul erupției explo- 
zive a vulcanului Krakatao, ia 10 august 1883, au distrus 
orașe de pe coastele insulelor Djava şi Sumatera. Ele au 
străbătut oceanele Indian, Pacific şi Atlantic, ocolind 
Africa. Pe țărmurile Djavei, înălțimea valurilor a atins 40 
de metri. 

Imediat după primele zguduiri ale cutremurului de 
pămînt de la Lisabona, din 1 noiembrie 1755, apa oceanu- 
lui s-a retras ; portul a secat. După scurt timp, apa s-a re- 
întors sub forma unui val imens de 15 metri înălțime. 
Coastele occidentale ale Portugaliei și Spaniei au fost de- 
vastate ; în acest dezastru au pierit 40000 de oameni. 
Valurile s-au propagat apoi spre sud, către Africa, spre 
nord, pînă în Islanda și de cealaltă parte a oceanului pînă 
în Antile. 

Mai menţionăm urmările cutremurului de pămînt care 
s-a produs pe coasta de sud a Italiei în 1908, cînd orașele 
Messina și Reggio au suferit mari distrugeri din cauza 
undei de inundație ; înălțimea valului a atins 13 metri. 

Viteza de propagare a valurilor de translație poate 
atinge 750—800 de kilometri pe oră. 

O deosebită importanţă pentru studiul ştiinţific prezintă 
cutremurele recente (21—29 mai 1960) pe care Institutul 
seismologic din Caracas le-a înregistrat, cu epicentrul în 
regiunea Anzilor chilieni ; ele au fost de o forță catastro- 
fală, capabile să schimbe complet configuraţia solului 
(două au fost de gradul 10 și 11). 

Spre deosebire de Agadir (Maroc) și Lars (Iran) unde 
zguduiturile — înregistrate în același an — au fost loca- 


Producerea valurilor seismice 
a—ridicare; b—prăbuşire 

lizate,. cutremurul din Chile a cuprins o regiune foarte 
întinsă, fără localizări puternice. Violenta undă seismică 
(„salidas de la mar“ — invazie a mării) provocată prin 
repetarea cutremurelor timp de mai multe zile, n-a ferit 
nici un țărm al Oceanului Pacific. După catastrofa din 
Chile, din California şi din insulele Hawaï, apele dezlăn- 
ţuite s-au revărsat peste coasta japoneză cu o viteză de 
800 km pe oră. Valuri de o putere considerabilă, unele 
atingînd înălţimea de 10 m, s-au succedat din zorii zilei 
pînă la amiază, inundind 10 localităţi ; apele furioase au 
distrus casele, au smuls navele din port. aruncîndu-le spre 
interiorul uscatului și au înghiţit o populaţie numeroasă 
care n-a avut timp să se refugieze pe locuri mai înalte. În 
mod practic, totul a fost distrus în regiunea costieră Toka- 
șigava. Numai în Republica Chile au fost peste 6 000 
morţi, mai multe mii de răniţi, iar circa 2000000 de 
locuitori au rămas fără locuinţe. 

Cutremurele au provocat activizarea a 9 vulcani din 
estul țării, consideraţi stinși, și naşterea a încă doi vul- 
cani. Situaţia cea mai gravă a fost în poovincia chiliană 
Cautin. 

În urma cutremurelor s-au semnalat schimbări- pro- 
funde în regiunea insulelor chiliene de coastă şi pînă la 
strîmtoarea Magellan. Navigaţia maritimă a fost între- 
ruptă în această regiune pînă la întocmirea unor hărți 
marine. 

Cataclismul s-a resimţit și în Australia, Noua Zeelandă, 
Indonezia, Insulele Marchize şi la nord de Alaska. În re- 
giunea Filipinelor, valuri de peste 6 metri înălţime s-au 
abătut pe ţărmul dinspre est de insula Luzon, provocind 
pagube considerabile la Camarines și insula Polillo. În 
Mexic, marea a inundat o localitate, iar în alte regiuni 
apele mării s-au retras cu 100—300 metri. 


10. Unde interne. Apa moartă. 
Hulă de însoţire 
Toate mişcările oscilatorii arătate se produc la supra- 


fața liberă a mărilor, formată dintr-o masă de apă omo- 
genă. 

În regiunile polare se găsesc adesea două straturi de 
apă suprapuse : stratul superior — de salinitate mai slabă 
— aproape dulce, care provine din topirea munţilor de 
gheață sau din scurgerea fluviilor -siberiene, și stratul 
inferior, mult mai sărat. Cîteodată, stratul superior, mai 
puţin sărat, este foarte subţire, astfel că o navă care plu- 
tește într-o asemenea apă va avea o parte din corpul 
său cufundat în apă sărată, iar partea superioară, în apa 
cu salinitate slabă. În aceste condiţii, valurile produse la 
suprafaţa liberă a stratului superior transmit o parte din 
energia lor stratului inferior ; această energie va face să 
se producă valuri la suprafaţa de separație a celor două 
straturi. Stratul superior va avea oscilaţiile sale proprii, 
diferite de oscilaţiile stratului inferior. 

În legătură cu apariţia undelor interne, se mai constată 
un fenomen interesant, cunoscut sub numele de apă 
moartă. În anumite puncte ale mărilor polare, nava își 
pierde brusc viteza și rămîne imobilizată, ca și cum ar 
pluti într-o gelatină groasă. Pe timpul efectuării expe- 
diţiei sale cu vasul Fram, Nansen a întâlnit de trei ori apa 
moartă în drumul său. 

Fenomenul se explică prin marea rezistenţă pe care o 
întîimpină nava în mersul ei, datorită energiei întrebuin- 
țate ca să producă undele interne amintite. Apă moartă 
a fost observată și pe coastele Norvegiei, în nordul Pacifi- 
cului și în Mediterana (în apropiere de insula Cerigo, în 
sudul Greciei, şi în Bosfor). 

O navă în mers pe mare calmă provoacă ea însăşi un 
regim de hulă specială, numită hulă de însoţire şi care se 
observă prin două serii de valuri în escortă, reprezentate 
prin forma literei V, al cărei virf coincide cu etrava (pre- 
lungirea în sus a chilei pentru a forma prova navei). Între 
cele două braţe ale V-ului și înapoia navei, marea este 
totdeauna mai calmă și constituie fenomenul de siaj, pro- 
vocat de vîltoarea apei, prin învirtirea elicei, în care timp 
moleculele lichide forfotesc ca să umple golul produs de 
înaintarea navei. Acest gol joacă rolul de apă calmă, în 
raport cu valurile vecine care vor fi amortizate la tre- 
cerea lor peste acest siaj. 

Se 

Marinarii ştiu că o ploaie violentă linişteşte marea agi- 
tată. De asemenea, ei cunosc că gheaţa plutitoare și ierbu- 
rile marine se opun la formarea berbecilor, fără însă a 
împiedica apariţia hulei. Aceste mijloace nu sînt însă la 
îndemîna omului, așa că pentru a calma violența valuri- 
lor trebuie găsite alte soluţii. 

O metodă de calmare a valurilor este filarea uleiului. 

Marea cu berbeci se poate transforma într-o ondulaţie 
asemănătoare hulei, care nu mai deferlează. 

Dacă se răspîndește sau, cum spun marinarii, se „filea- 
ză“ ulei pe suprafața mării, lucrurile se petrec ca și cum 
pe această suprafaţă s-ar întinde o foaie de cauciuc. Ten- 
siunea superficială a stratului de ulei face ca suprafaţa 
apei să se acopere cu un tapet elastic, pe care valurile pot 
să-l deformeze, prin întindere, fără însă să-l rupă. Așa se 
explică efectul amortizant al uleiului pe o mare rea. Cu 
doi litri de ulei picurat în mare, se pot înfrunta valurile 
timp de două ore. 

Uleiul se filează din săculeţe de pinză de vele umplute 
cu stupă îmbibată cu ulei. Uleiul se răspindește î în ambele 
borduri şi în pupa. 


B. SEIȘELE 


Seisele sînt unde staţionare (nu valuri, nici maree) care 
pot fi reproduse foarte ușor în laborator. Astfel, coborînd 
sau ridicînd bruse una din extremităţile unui vas cu apă, 
se produc oscilaţii care nu se propagă în sens orizontal, ci 
în jurul unui ax orizontal (cc). Suprafața apei trece de 
la poziţia AB la poziţia A'B’. Aceste oscilaţii, denumite 
seișe, au fost studiate de profesorul Forel pe lacul Leman 
din Elveţia, și rezultatele stabilite acolo au fost aplicate 
şi la mările închise, înguste şi lungi, ca Mediterana, Adri- 
atica, Canalul Evripu ete. 

Pe malul lacului Geneva, se poate observa zilnic cum 
apa se ridică și coboară continuu într-un interval de 
timp care poate să varieze între 30 și 70 de minute. Pe 
acest loc, seişele se produc atât în lungul său, între Ge- 
neva și Villeneuve, precum şi transversal, între Lausanne 

și Evian. (Seișele transversale sînt mai slabe, deoarece şi 
distanţa între Lausanne şi Evian este mai mică — 12 km ; 
între Geneva și Villeneuve sînt 72 km.) 

Formarea seișelor se datorește variațiilor de presiune 
locale, cu mișcare verticală (de sus în jos). Prin aceste 
perturbații se produc variaţii alternative ale nivelului lacu- 
lui, care se ridică la un capăt și coboară la celălalt. Ampli- 
tudinea seișelor scade la fiecare oscilație, pînă la dis- 
pariţia totală. Durata de timp după care are loc dispariția 
totală a oscilaţiei este variabilă. S-au observat oscilaţii 
care nu se amortizau decît după 4—5 zile. 

În mările închise fenomenul formării seişelor este mai 
complicat. Astfel, Mediterana, cu toate că este o mare 
închisă, este totuși supusă influenței mareei oceanice, 
Aceste maree se suprapun seișelor, producîndu-se, în 
anumite cazuri, interferența lor. Uneori, fenomenul seișe- 
lor întăreşte o maree astronomică. Această particularitate 
se observă foarte precis în strimtoarea Evripu, cuprinsă 
între Grecia continentală și insula Eubeea, a cărei lun- 
gime este de peste 150 de km. 

În timpul sizigiilor, adică în momentul aflării în linie 
dreaptă a centrelor Pămîntului, Soarelui și Lunii, atrac- 
tiile Soarelui și Lunii se adună și formează interferenţe, 
din care cauză în canal există numai patru seișe pe zi. Cînd 
însă Soarele și Luna sînt în cuadratură, adică cînd aceşti 
aștri ocupă cele două laturi ale unui unghi drept și Pă- 
mâîntul se află în vîrful unghiului, atunci mareea este 
foarte slabă și numai seișele se manifestă. 

În afară de strîmtoarea Evripu, s-au mai observat seișe la 
Malta (perioada 20—25 minute, amplitudinea 22—40 mm), 

la Alger şi pe coasta de vest a Siciliei, unde feno- 
menul se numeşte marrobbio. Violentele oscilaţii ale mă- 
rii sînt atribuite, în parte, tot seișelor marine de pe coas- 
tele Marocului. S-au mai identificat seișe în Scoţia și în 
Olanda. t Ë 


C. MAREELE 


Un observator aflat pe coasta oceanului sau pe ţărmul 
unei mări legate cu oceanul constată la un moment dat 
o creştere a nivelului mării pînă la o înălțime maximă, 
urmată de o perioadă scurtă de staționare, apoi de o 
scădere a nivelului mării pînă la un nivel minim și iar 
de o staţionare de scurtă durată. Prima perioadă, aceea a 
creşterii nivelului mării, se numește maree înaltă (flux), 
iar perioada de scădere a nivelului mării poartă numele 
de maree joasă (refiux). Perioada de staționare corespun- 
de cu mareea staţionară. 

Observaţii mai de aproape ale mareelor, în legătură cu 
mișcările diurne ale Lunii şi ale Soarelui, arată legătura 
existentă între fenomenul terestru și fenomenul ceresc, 
căci două treceri consecutive ale Lunii la meridian sînt 
separate printr-un interval de timp de 24 de ore și 50 de 
minute. Așadar, această identitate între perioadele aces- 
tor două fenomere (trecerea Lunii și Soarelui la meridian 
şi producerea mareei) ne explică imediat relaţia strînsă 
între cauză și efect. 

Încă dim cele mai vechi timpuri s-a observat că există 
o relaţie strînsă între Lună și maree. În anul 1200 s-au 
publicat tabele de maree care arătau ora mareei înalte 
în zilele cu lună nouă și indicau corecţiile zilnice ce tre- 
buiau aplicate în funcţie de schimbarea fazelor lunii. 

Numai mai tîrziu, Newton (1642—1727) a dovedit, în 
mod strălucit, că acest fenomen are o bază teoretică elă- 
dită pe principiul atracției universale, emis de el, că o- 
biectele materiale se atrag reciproc proporţional cu ma- 
sele lor şi invers proporțional cu pătratul distanței care 


le separă, adică F (forţa de atracţie) = A 


ent foarte mic). 


Pentru înţelegerea mecanismului mareelor, să ne ima- 
ginăm trei sfere din care una, înfăţișind Pămîntul, va fi 
acoperită peste tot de un înveliș fluid, Oceanul Planetar. 
Pe lîngă această sferă cu masa 1, vom avea a doua sfe- 
ră, de 300 000 de ori mai mare, reprezentînd Soarele. Cea 
de-a treia sferă va fi de 80 de ori mai mică decît prima 
(Pămîntul) şi va reprezenta Luna. 

Să presupunem aceste sfere aşezate în spaţiu așa fel 
încît cea mai mare, Soarele, să fie de 400 de ori mai în- 
depărtată de sfera Pămîntului decit va fi mica sferă lu- 
nară. Cu toată diferența uriașă a masei Soarelui față de 
aceea a Lunii, această diferență colosală de depărtare va 
face ca, în conformitate cu legea lui Newton, preponde- 
rența puterii de atracţie să fie de partea satelitului nostru 
și aceasta în raport de 1 la 2,17. 

Mareele lunare. Conform legii atracției universale, 
Pămîntul și Luna se atrag reciproc. Mareea este provo- 
cată de diferenţa dintre forţa de atracţie a Lunii, apli- 
cată în centrul Pămîntului și aceeași forţă exercitată a- 
supra fiecărei molecule de apă de pe suprafaţa globului. 

Această diferență se numeşte forţă generatoare de ma- 
ree. Pentru înţelegerea fenomenului, Pămîntul este con- 
siderat ca o sferă acoperită peste tot cu apă P ; luna este 
în L. Luna exercită atracția sa asupra Pămîntului în sens 
invers cu pătratul distanței dintre ele; prin urmare, 
punctul A al Pămintului, îndreptat către Lună, va fi mai 
mult atras decît punctul A”, situat în partea opusă Lunii. 


Explicaţia mareelor. Acţiunea lunei 

Conjuncţie 


Sizigii 


Soarele 


Pâmiîntul 
Luna 
Opozitie , e 


Solicitate de masa atrăgătoare, moleculele de apă cele 
mai apropiate (în A) sînt ridicate către această masă, în 
așa fel încît ridicarea nivelului lor mijlociu va forma o 
umflătură în această direcție, ele sînt în avans faţă de 
centrul Pămîntului. 

Deoarece e vorba de o cantitate de apă limitată, vo- 
lumul acestei umflături provine din acela a] părţilor de 
ocean care rămîn, după ce se produce o depresiune, în 
cele două direcţii perpendiculare B și B'. 

Se observă însă că se formează o a doua umflătură, în 
emisfera opusă A’. Cauza este că atracţia asupra moie- 
culelor în punctul A se exercită mai puternic aici decît 
atracţia față de centrul Pămîntului P. Acest lucru este 
evident, deoarece P e mai departe de masa atrăgătoare 
L decît A. 

În schimb și față de emisfera opusă, centrul Pămîntu- 
lui P e mai aproape decit A”, unde moleculele solicitate 
mai puţin de către atracţie au tendința să rămînă în 
urmă, fiind în întîrziere faţă de celelalte părţi ale glo- 
bului. 

De aici urmează că, datorită atracției lunare, se pro- 
duce în A și A” cîte o maree înaltă şi la 90° de acestea, 
adică în B şi B’, cîte o maree joasă. 

Aceste unde circulă împrejurul globului în timpul în- 
trebuințat de Lună ca să parcurgă orbita sa, adică în 24 
de ore și 50 de minute. Din această cauză, un punct de pe 
Pămînt primește de două ori pe zi, la intervale de circa 
12 ore, trecerea unei unde de maree, adică la fiecare 6 
ore va alterna o maree înaltă cu o maree joasă. 


Maree luni-solară la sizigii 

Luna ` 


Soarele 


Pămintul 


Maree luni-solară la cuadratură 


Mareea lunisolară. Să presupunem mai întîi că Luna, 
Soarele şi Pămîntul sînt așezate în linie dreaptă. Soarele, 
care este mult mai departe, exercită totuşi acţiunea sa 
de atracţie din cauza mărimii lui şi produce o mică um- 
flătură în masa lichidă a Pămîntului, analogă cu aceea 
a atracției Lunii. Deşi masa sa este de 26 milioane ori cît 
a Lunii, totuși, din cauza distanţei sale considerabile (400 
de ori distanţa între Pămînt și Lună), și potrivit legii de 
atracţie universală, atracţia sa la suprafața Pămîntului 
nu va fi decit aproape 3/7 din aceea a Lunii. Aşadar, 
cînd centrele Pămîntului, Soarelui și Lunii sînt în linie 
dreaptă, atunci efectele de atracţie ale Lunii și Soarelui 
în poziţia lor de conjuncție (Lună nouă) şi în opoziţie 
(Lună plină), adică atunci cînd sînt la sizigii, se însu- 
mează ; mareea solară se adună la mareea lunară și va 
rezulta o maree înaltă lunisolară la sizigii. 

La mareele apelor joase, dimpotrivă, adică în epoca 
sferturilor de lună, Luna și Soarele se găsesc în unghi 
drept față de poziţia Pămîntului (ceea ce se numește pă- 
trar, sau cuadratură) ; atracțiile lor gravitaționale sînt 
contrare, iar apele nu suferă decît mișcări minime. În 
acest caz mareea este lunisolară la cuadratură. 

Combinația undelor lunare şi solare poate fi reprezen- 
tată și în mod grafic, după cum se vede în figură, în care 
linia întretăiată a sinusoidelor reprezintă unda lunară, 
linia punctată este unda solară și linia plină este re- 
zultanta. 

Graficul combinării undelor luni-solare 


Se înțelege că dacă acţiunea Lunii predomină și dă 
fenomenului un sens general, acţiunea Soarelui intervine 
ca o cauză modificatoare și dă ocazie la variațiile ce se 
observă de la o zi la alta în intensitatea manifestărilor 
mareei. 

Observațiile făcute în diferitele puncte ale oceanelor au 
arătat că perioadele de oscilație ale undei de maree se 
încadrează în trei categorii. Astfel, oscilaţiile dominante 
în Atlantic se produc de două ori în timpul zilei lunare 
(24h 50m) adică se formează cite o apă înaltă şi una 
joasă la fiecare 12% 25m aceasta este mareea de tip se- 
midiurn. Mareea care se produce numai o dată într-o zi 
solară (242) este de tip diurn ; acest tip de maree este 

Tipuri de maree mixte 


dominant în nordul Pacificului şi în Oceanul Indian (în 
special în Golful Tonkin). Al treilea tip de maree este 
tipul mixt, la care se observă două maree joase și două 
înalte într-o zi lunară ; mareele de dimineaţă diferă apre- 
ciabil de cele de după-amiază. Acest tip de maree se pre- 
zintă sub foarte numeroase variante. 

Maree de tip diurn 


În fiecare an se publică table de maree, în care se dau 
pentru fiecare zi ora şi înălțimea apei înalte și a apei 
joase deasupra nivelului zero al hărţii, pentru anumite 
porturi, numite porturi standard sau porturi etalon. Pen- 
tru alte porturi decît cele standard, numite porturi se- 
cundare, se indică diferenţele de timp şi diferențele de 
înălțime față de un port standard; cu ajutorul acestor 
valori se pot calcula ora și înălțimile apei înalte și ale 
apei joase. Pentru calcule mai precise tablele de maree 
dau și unele constante armonice, precum și amănunte a- 
supra curenților de maree. (Date despre acești curenţi 
se mai găsesc în atlase speciale ale curenților de maree, 
în table speciale, în cărțile-pilot și pe hărţile marine.) 

Hărțile cotidale. S-au întocmit şi hărţi pe care sint 
trasate curbele cotidale (care unesc punctele suprafeţei 
mării atinse la aceeaşi oră de unda de maree). În largul 
oceanelor, liniile cotidale sînt foarte nesigure, pe cînd în 
mările strîmte ele sînt destul de precise, deoarece în a- 
ceste mări coastele sînt aproape una de alta și numărul 
de staţii înzestrate cu maregrafe (aparate automate care 
măsoară nivelul apei într-o anumită regiune) este ade- 
seori apreciabil. 

Cercetînd o asemenea hartă se constată că există 
puncte în jurul cărora liniile cotidale par a se învîrti și 
care se numesc puncte amfidromice (fără maree). 

În Oceanul Austral, mareea nu întîlnește aproape nici 
un obstacol care să-i modifice amplitudinea. Cu ajutorul 
maregrafului de adincime s-a determinat aici un punct 
amfidromic. 

Maree de tip semi-diurn 


Observînd cu atenție o hartă cu linii cotidale, se con- 
stată că mareea trece mai repede peste fundurile mari 
decît pe lîngă coastă. 

Cînd, unda de maree părăseşte oceanul adînc de mai 
multe mii de metri şi ajunge pe fundurile mici ale pla- 
toului continental, energia sa se comunică unei mase de 
apă cu grosimea mai mică. De aci rezultă o ridicare con- 
siderabilă a nivelului mării în lungul coastelor atlantice 
ale Europei. Această ridicare este uneori favorizată și de 
existența canalelor, a golfurilor, a estuarelor şi a deschi- 
derilor spre largul mării, care permit nivelului apelor 
să crească și mai mult în înălțime. 

Un exemplu îl constituie Canalul Miînecii, care se pre- 
zintă ca un fel de pilnie, a cărei deschidere între Capul 

Mareele în Oceanul Austral. Linii cotidale 


Finisterre- și Capul Lizard este orientată către largul O- 
ceanului Atlantic, de unde primeşte unde de maree. A- 
ceastă pîlnie se îngustează repede către est, iar adincimile 
sale scad simţitor pe această direcţie. Aici unda de maree 
produce cele mai mari amplitudini ale mareei în Europa 
continentală : 15 metri la Mont Saint-Michel, în momen- 
tul echinocţiilor. 

La fel, estuarul Severn, din Marea Irlandei, produce 
maree cu amplitudinea de 16,3 în timpul echinocţiilor. 

În strîmtoarea Magellan, marea poate să se ridice pînă 
la 18 metri. În Baia Fundy, din Noua Scoţie, de pe 
coasta orientală a Canadei, amplitudinea mareei este de 
aproape 20 m — cea mai mare înălțime de maree de pe 
glob. 

În unele localităţi din Oceanul Atlantic, mareea atin- 
ge, la echinocţii, înălţimi însemnate. Astfel, la Grand- 
ville, în Franţa mareea este de 14,70 m ; la gura fluviu- 
lui Koksoak, în nordul Canadei — de 15 m; în insulele 
Canare — de 3,90 m ; în insulele Lofoten, în Norvegia — 
de 3,70 m. 

În ziua de 27 martie 1967 pe coastele de vest ale Euro- 
pei s-a produs cea mai mare maree a secolului al XX- 
lea. Marea s-a retras timp de 12 ore. În această zi Luna 
şi Soarele se găseau la ecuator aproape de sizigiile echi- 
nocţiului de primăvară, iar Luna era la cea mai mică dis- 
tanţă a ei de Pămînt. 

Linii cotidale şi punct amfidromic în Marea Nordului 


În Oceanul Indian, mareea pătrunde în golful Arabiei 
a Bhaunagar (nord-vestul Indiei) şi se ridică pînă la 
12,40 m înălţime ; la gura fluviului Fitzroy, din vestul 
Australiei, mareea urcă pînă la 14 m. 

Mareea de la Rio Colorado, din golful Californiei, se 
ridică pînă la 12,30 m, iar aceea din strîmtoarea Hainan, 
din Marea Chinei, atinge o înălţime de 9,30 m. 

Un fenomen curios de maree se produce în golful Car- 
pentaria, din nordul Australiei. Aici, mareea nu se mani- 
festă decît o dată pe zi şi are un ritm așa de variabil că 
pare a nu se supune nici unei legi. 

În Oceanul Austral, pe coasta Patagoniei, la Puerto- 
Gallegos, unda de maree crește pînă la 18 m în timpul 
echinocţiilor. 


364 


În celelalte părţi ale oceanului, amplitudinile totale 
ale mareelor sînt foarte reduse și se apropie de acelea 
care s-ar produce pe un ocean care ar acoperi întreg 
globul. Astfel, maregrafele au înregistrat 1,20 m la insula 
Tristan da Cunha, 70 de cm la Georgia de sud, 1,04 la 
insula Campbell şi 1,76 m la Dunedin, în Noua Zeelandă. 

În Marea Albă, mareea pătrunde din Oceanul Arctic 
și se ridică lîngă unele insule pînă la 7,80 m. 

Marea Mediterană, ca toate mările închise, nu are o 
maree apreciabilă. Pentru ca acțiunea Lunii să producă 
o denivelare, trebuie ca o suprafață foarte mare să fie 
supusă atracției sale. Mediterana are o suprafaţă relativ 
mică, din care cauză mareele sînt foarte slabe. Astfel, 
pe coastele de sud ale Franţei, mareea atinge numai cîțiva 
centimetri. Totdeauna însă aceste maree sînt influențate 
de factorii meteorologici (dacă presiunea aerului crește, 
apa scade). 

Pe coasta africană a Mării Mediterane și în special în 
Golful Gabes, se observă o maree care atinge cîteodată 
chiar doi metri (la echinocţii). 

Aceste maree se datorese mai mult undei care pătrunde 
din Atlantic prin strîmtoarea Gibraltar, decît atracției 
lunare directe. În Marea Adriatică, la Pola, mareea. în- 
registrată atinge la echinocţii 1,40 m ; această amplitudine 
pare a fi rezultatul combinării seişelor cu mareea. 

În Marea Neagră există o maree cu amplitudine foarte 
redusă. Evident, o maree cu amplitudine aşa de mică 
trece neobservată, fiind de regulă acoperită de variaţii 
ale nivelului apei, datorite altor cauze (vînt, presiune 
atmosferică). 

În celelalte mări închise ale Europei, mareele sînt foarte 
slabe. Zuyderzee nu are maree mai mare de 1,20 m la 
echinocţiu, iar în Marea Baltică amplitudinea verticală 
a mișcării apei abia atinge cîţiva centimetri. În partea 
de sud a Mării Nordului, variaţia regimului apelor este 
mai complicată, deoarece unda de maree care vine din 
Marea Nordului o întîlnește pe aceea din Canalul Minecii. 

La gurile fluviilor, mareele se manifestă mai vizibil 
decît pe coastele plane ; timp de mai multe ore, apa pă- 
trunde şi se ridică în amonte. La Calcutta, pe fluviul 

Gange, la o depărtare de 83 de mile de la gură, apa se 
ridică pînă la 6 metri înălțime ; în acest fluviu, de altfel, 
influenţa mareei se observă pînă la mai mult de 160 de 
mile distanţă de la mare. 

Pe fluviul Amazon, apa înaltă se RE în amonte — 
la 250 de mile depărtare de gură — pînă la 6—9 metri 
înălțime ; pare o cascadă care înaintează cu zgomote asur- 
zitoare, zguduind malurile fluviului. 

În anumite împrejurări, pe fluvii se petrec fenomene 
denumite „bore“ în Anglia și „mascaret“ în Franţa ; valul 
de maree împinge în sus fluviul, sub forma unei bare sau 
a unui front spumegînd, care se deplasează cu viteza 
de 20—25 mile pe oră. După primul val. urmează alte 
două sau trei, mai mici. Valul deferlează numai deasupra 
adîncimilor mici, pe cînd în apele mai adinci ale flu- 
viului înaintează ca un zid. 

Mareele influenţează și mișcarea Pămîntului. 

Atracția Lunii, care produce mareele, frînează Pămîntul 
aflat în neîntreruptă mișcare de rotaţie și, prin urmare, 
lungește durata zilei (cu circa 18 s în 100 de ani). Tot- 
odată contractarea scoarței Pămîntului măreşte viteza de 
învîrtire a globului terestru şi face să scadă durata zilei. 

Curenţii de maree sînt mișcări orizontale periodice ale 
apei produse de maree. Momentul începerii mareei înalte 
coincide cu un curent de la larg spre uscat — curentul 
mareei înalte — în timp ce mareea joasă începe o dată 
cu un curent de la coastă spre largul mării — curentul 
mareei joase. 

Pe coasta de vest a Scoției există o strîmtoare în care 
la fiecare schimbare de maree se naște un curent alter- 
nativ de mare viteză, între coastă și largul mării. Nici o 
ambarcaţie nu riscă să navigheze într-un astfel de curent 
în momentul apei înalte, mai ales cînd vîntul suflă de 
la larg. 


x 


Mareea este un fenomen perfect regulat și perpetuu 
care poate fi utilizat drept sursă de energie cu condiţia 
să fie suprimate variațiile de intensitate ale fluxului și 
refluxului, pentru a-i da un ritm constant. 

Deoarece energia este proporțională cu pătratul am- 
plitudinii undei de maree pentru că aceasta intervine în 
același timp în cădere şi în debit, energia obținută de la 
o maree poate însă să varieze foarte mult. 

Dacă acest factor al energiei potenţiale a mareei, înăl- 
țimea de cădere, se găseşte în fiecare regiune a lito- 
ralului, pe care nu o putem modifica, celălalt factor, 
însă, debitul, pcate fi mărit. 

S-au expus mai înainte localităţile de pe glob cu am- 
plitudinile de maree care ar putea fi folosite în scopuri 
energetice. Dintre toate, coastele franceze ale Minecii 
sînt privilegiate în ce privește utilizarea mareelor și în 
special estuarul fluviului Rance este cel mai favorabil, 
dispunînd de un vast bazin natural de acumulare. 

Aici a fost construită prima uzină maremotrică din 
lume. Principiul ei de funcţionare este fondat pe utili- 
zarea mai multor grupe de turbogeneratoare conținînd 

cuplate în același bloc. turbina și alternatorul. Sistemul 
are avantajul că turbina dă randamente în ambele sen- 
suri,. atît în timpul cînd mareea umple bazinul, cît şi în 
cazul invers, cînd bazinul se golește la scăderea mareei. 
Uzina, de 240 000 kW, a început “să livreze energie în 
cursul anului 1966. 

Pe aceleași principii, în Uniunea Sovietică se studiază 
construirea mai multor centrale maremotrice în diferite 
golfuri din Marea Albă, unde mareea are amplitudini 
favorabile. Planurile de viitor ale constructorilor sovietici 
au în vedere crearea complexului energetic „Canalul Mî- 
necii— Marea Albă—Obi“, care ar reuni centralele fran- 
ceze cu cele sovietice. Un astfel de plan ar fi un exemplu 
de colaborare internaţională în domeniul energeticii. 


D. CUREN 


ŢII MARINI 


Cauza principală a formării curenților care parcurg 
oceanele sînt vînturile regulate, constante şi periodice. 
Modificările acestor circuite se produc din cauza rotației 
Pămîntului, a obstacolelor continentale și a frecării mo- 
leculelor lichide (unele de altele, sau de fundul mării), 
Uneori, obstacolele continentale pot da naștere la cu- 
renţi de compensație. 

S-a constatat o concordanţă între direcţiile mișcărilor 
atmosferice și mișcările oceanice. 

Straturile superioare ale apei sînt puse în mişcare de 
vînt, iar frecarea interioară a moleculelor de apă de- 
termină la rîndul său o mișcare a moleculelor situate 
sub primul strat de apă, de ia suprafaţă. 

Curenţii succesivi provocaţi în adincime își schimbă 
mereu direcţia, din cauza rotației Pămîntului, și anume 
spre dreapta în emisfera nordică şi spre stînga în emisfera 
de sud. În consecinţă, la o adincime oarecare, direcţia cu- 
rentului poate fi mult diferită de aceea a vîntului care 
i-a dat naștere. 

Vînturile alizee, prin acţiunea lor comună de o parte 
și de alta a ecuatorului, împing apele oceanice în direcția 
rezultantei, de la est spre vest. 

Acţiunea vînturilor nu se manifestă însă numai în re- 
giunea ecuatorului. După cum s-a arătat, pe latitudinile 
medii există vînturi de vest. Aceste vinturi împing ma- 
sele de apă oceanice de la vest la est, formînd astfel ra- 
murile exterioare de închidere ale circuitelor curenților 
ecuatoriali. Vînturile de vest dau naştere în Oceanul 
Austral marelui curent austral, care circulă în jurul 
globului. 

Variația densităţii apei de mare este, de asemenea, o 
cauză a formării de curenţi marini. Ori de cîte ori vin 
în contact straturi orizontale de apă de densități diferite, 
particulele de apă se pun în mișcare. 

La suprafață, această mișcare este îndreptată de la 
straturile mai puţin dense către cele mai dense. Din 
cauza distribuţiei neegale a căldurii, a evaporării şi a 
ploilor pe suprafața oceanelor, rezultă că densitatea nu 
este niciodată constantă, ceea ce face ca straturile de apă 
să fie în continuă mișcare. 

Deoarece strîmtorile unesc uneori mări cu densități 
diferite, ele pot fi sediul unor curenţi puternici. 

Astfel, în Marea Mediterană, al cărei nivel este cu o 
jumătate de metru mai jos decît al Oceanului Atlantic, 
există un curent de suprafaţă care vine din ocean prin 
strimtoarea Gibraltar ; în adincime, circulaţia apei este 
în sens invers (apa mai sărată a Mării Mediterane se 
scurge prin strîmtoare în ocean). 

De asemenea, în strîmtorile Bosfor și Dardanele există 
un curent de suprafaţă stabilit de la Marea Neagră, mai 
puţin sărată, către Marea Egee. 

O schimbare de apă analogă se produce între Marea 
Roşie și Oceanul Indian, prin strîmtoarea Bab-el-Man- 
deb, precum și între Marea Nordului şi Marea Baltică, 
prin Belturi și Sund. 

Cînd un curent loveşte coasta, se produce o schim- 
bare a direcţiei sale ; din ciocnire poate rezulta chiar un 
curent cu direcţie contrară curentului incident. Aseme- 
nea curenţi se întîlnesc la ecuator, în Oceanul Atlantic 
și în Pacific, sub numele de contracurenţi ecuatoriali. 

Din această categorie de curenţi, denumiți de compen- 
saţie, fac parte aproape toţi curenţii care circulă în mă- 
rile marginale, ca Marea Bering sau Marea Japoniei. 

Menţionăm şi curenţii verticali — an schimb de ape 
între suprafaţă şi adincime — produşi de vînt. Există și 
curenţi verticali de convecţie, care iau naștere prin ră- 
cirea apelor de la suprafaţă ; devenind mai grele apele 
reci cad și sînt înlocuite cu altele mai ușoare, provenite 
de la adîncimi mai mari. 

În general, curenţii care transportă cantități enorme 
de apă influenţează sau determină repartiţia faunei și 
florei de suprafaţă sau de adincime, alimentează cu oxi- 
gen adincimile apelor. Masele de apă caldă care pătrund 
la latitudini mari și curenţii reci care pătrund în zonele 
temperate și subtropicale exercită, la rîndul lor, o in- 
fluență asupra atmosferei, determinind particularitățile 
dlimei diferitelor regiuni ale planetei. 


Principalele sisteme de curenţi marini. De-a lungul 
ecuatorului, de o parte şi de alta a sa, se găsesc o serie 
de curenţi calzi, prezenţi în fiecare din cele trei oceane, 
care merg de la est la vest; aceștia sînt curenţii ecuato- 
riali. Între ei se găsesc contracurenţi ecuatoriali, cu di- 
recţie contrară, adică de la vest la est. Astfel, toată re- 
giunea ecuatorială este sediul unei duble circulații, pa- 
ralelă cu ecuatorul ; atît la nord, cît şi la sud de ecuator, 
apele sînt împinse de la est la vest, iar între aceste două 
circuite se constată o circulaţie a apei de la vest la est. 

În afară de Oceanul Indian de nord, limitat și închis 
de continentul asiatic, în fiecare din cele cinci mari ba- 
zine oceanice. — Atlanticul de nord, Atlanticul de sud, 
Pacificul de nord, Pacificul de sud și Oceanul Indian — 
se găsesc curenţi importanţi. 

Acesta este aspectul general pe care-l prezintă circu- 
laţia oceanică. Să ne oprim puţin asupra curenților spe- 
cifici fiecărui ocean. 

Curenţii Atlanticului de nord. Cel mai important cu- 
rent al acestui ocean este Curentul ecuatorial, care 
pleacă din regiunea vestică a Africii, spre coasta de est 
a continentului sud-american. Acest curent se compune 
din două ramuri : una la sud de ecuator și alta care taie 
ecuatorul, ambele fiind separate de contracurentul ecua- 
torial, cu direcția de la vest la est. 

Curenţii ecuatoriali își modifică poziţia față de ecua- 
tor potrivit variaţiei declinaţiei Soarelui, astfel că în 
luna martie ei se găsesc la limita extremă de sud, iar în 
luna septembrie — la cea de nord. 


Din cauza rotației Pămîntului, ramura de nord a cu- 
rentului ecuatorial este abătută spre dreapta și ia direc- 
ţia V—NV, de-a lungul coastei de nord a Americii de Sud. 

Curentul ecuatorial, la rîndul său, se împarte în două : 
o ramură care este mereu deviată spre dreapta, dato- 
rită mișcării de rotaţie a Pămîntului, trece în exterior pe 
la nordul lanţului insulelor Antile, sub numele de Cu- 
rentul Antilelor, şi altă ramură care înconjoară insula 
Trinidad, pătrunde pe la sudul Antilelor în Golful Mexic, 
sub numele de Curentul Guianelor. Cea mai mare parte 
a apelor acestei a doua ramuri pătrund însă printre insu- 
lele Antile în Marea Caraibilor şi dau naștere puterni- 
cului Curent al Caraibilor. Acest curent este format din 
apele Mării Caraibilor. Strins între peninsula Yucatan 
și insula Cuba, Curentul Caraibilor își răsfiră o parte din. 
ape pe bancul Campâche, în timp ce cea mai mare parte 
a sa urmează coasta nordică a Cubei și intră cu viteză 
crescîndă în Canalul Floridei ; izbindu-se aici de apele 
ce ies din golful Mexicului, formează marele Curent al 
Golfului sau Gulfstream. Așadar, apele de origine ale 
acestui curent sînt ecuatoriale. Ele pătrund de la est la 
vest, prin Marea Antilelor, în strimtoarea Yucatan, şi de 
aici trec în strîmtoarea Floridei, unde Curentul Golfului 
se simte pînă la 800 m adincime. Deoarece spre nord-est 
strâmtoarea Florida se îngustează, viteza curentului care 
pătrunde în strâmtoare se mărește. Aici, Gulfstreamul pre- 
zintă toate trăsăturile sale cunoscute ; datorită polului de 
căldură al Antilelor şi structurii strîmtorilor Florida și 
Bahama, curentul se prezintă ca un fluviu cu apele albas- 
tre, foarte limpezi, sărate și calde (+28°C). 

Imediat după ieșirea din Canalul Bahama, Curentul 
Golfului se lărgește. El își continuă drumul spre nord, 
pe mai multe grade de latitudine, fără o deviaţie apre- 
ciabilă spre est. 

Dacă direcţia și omogenitatea relativă a Curentului 
Golfului nu sînt îndoielnice pînă la longitudinea de 50°V, 

Mai putin de 
30m adincime 


Bati metria canalului Florida în ianuarie 


nu același lucru se poate spune despre partea sa de la 
est de acest meridian, unde curentul se lărgeşte în evan- 
tai (se identifică fişii orientate în aproape toate direc- 
ţiile). Această zonă nesigură se numește uneori Delta 
Gulfstreamului. Ea se prelungește pînă în nordul Euro- 
pei („deriva Atlanticului“). 

Dintre toți curenţii marini, Gulfstreamul prezintă ca- 
racterele fizice cele mai bine studiate ; instrucţiunile nau- 
tice din cărţile-pilot cuprind datele practice necesare ra- 
vigaţiei. 

La înălțimea Golfului Gasconiei, din deriva Atlanti- 
cului se desface un curent spre sud, care scaldă coastele 
Spaniei și Portugaliei și se unește cu Curentul ecuatorial, 
închizînd astfel marele circuit al Atlanticului de nord, în 
mijlocul căruia se află Marea Sargaselor. 

O deviaţie a acestui curent pătrunde prin Gibraltar în 
Marea Mediterană, unde dă naștere unui curent circular 
slab. 

O ramură a curentului pătrunde în Canalul Minecii şi 
în Marea Irlandei ; alta face înconjurul Insulelor Brita- 
nice, se unește cu ramura care a ocolit pe la est aceleași 
insule și împreună scaldă coastele Norvegiei pînă la Capul 
Nord. O parte a apelor acestei ramuri ocolește pe la nord 
Peninsula Scandinaviei și ajunge cu viteză foarte redusă 
pînă la Novaia Zemlea ; o altă parte se ridică spre nord 
pînă la Svalbard, ale cărei coaste sud-vestice devin astfel 
libere de gheaţă timp de cîteva săptămîni pe an. 

La sud de Islanda, o ramificaţie cunoscută sub numele 
de Curentul Irminger ocolește coastele de sud și de vest 
ale insulei; o ultimă ramură a acestui curent se ridică 
de-a lungul coastei de vest a Groenlandei, pe care o face 
accesibilă în fiecare an, timp de una sau două luni (vara). 

Un curent rece din Oceanul Arctic coboară din Baia 
lui Baffin prin strîmtoarea Davis și se unește cu un alt 
curent care vine de pe coasta de est a Groenlandei ; îm- 
preună, ei formează Curentul Labradorului. Acesta 
scaldă coasta de est a Canadei, înconjoară Terra-Nova pe 
la est (şi pe la sud) și depune pe bancurile acestei insule 
cea mai mare parte din ghețarii plutitori cu care vine 
încărcat din regiunile nordice. Viteza lui este mică 
(6—10 mile pe zi). În largul oceanului (la înălțimea insulei 
Terra-Nova) temperatura este de +18°C, pe cînd la cîţiva 
kilometri spre vest, în Curentul Labradorului, tempera- 
tura atinge abia +5°C. 

Din cauza conţinutului lor bogat în diatomee, apele 
Curentului Labradorului sînt verzi-măslinii, ca apele din 
regiunile arctice. 

Curentul Gulfstreamului se ramifică deci foarte mult 
spre nord. Aceasta se datorește, în parte, influenţei vîn- 
turilor circulare din jurul Islandei, unde se formează un 
minim de presiune precum şi atracției: determinate de 

curenţii polari, care coboară pe coasta de est a Groen- 
landei și a Americii de Nord, realizînd astfel schimbul 
de ape între ecuator și regiunile polare. 

Apele Gulfstreamului transportă cantităţi enorme de 
căldură. De aici, acţiunea sa binefăcătoare asupra clima- 
tului regiunilor Europei occidentale, ale cărei coaste sînt 
scăldate de apele sale calde. 

În strînsă legătură cu Gulfstreamul acţionează Curen- 
tul Labradorului. Astfel, raritatea gheţurilor la Terra- 
Nova este un indiciu că Europa va avea o iarnă şi o 
primăvară rece. Din contră, abundența munţilor de gheață 
la Terra-Nova (aduși de curentul polar) va fi urmată de 
o atracţie a apelor calde ale Gulfstreamului, de o împin- 
gere a lor către nord. Iarna este atunci ploioasă și dulce, 
iar primăvara sosește de timpuriu. 

Aceste observaţii prezintă o oarecare importanţă prac- 
tică deoarece permit să se prevadă cu un an mai înainte 
caracterele generale ale anotimpului rece (apelor Atlan- 
ticului le trebuie mai mult de un an pentru a ajunge de 
la coasta americană la aceea a Europei). 

Datorită Gulfstreamului regiunea bancurilor, insulei și 
gurii Sf. Laurenţiu este dominată de ceaţă aproape în tot 
timpul anului (mai cu seamă primăvara și vara), din cauza 
întîlnirii apelor arctice cu apele calde. Această regiune 
poate fi numită polul de ceaţă al Pămîntului, fiind partea 
cea mai ceţoasă de pe glob. 

În toată această regiune de ape polare, în. general reci, 
amestecate cu ape salmastre, aduse de fluviul Sf. Lau- 
renţiu, și în contact cu apele calde ale Gulfstreamului, 
fumică atîtea viețuitoare marine, că ea este cea mai 
populată şi cea mai exploatată în pescuit. Datorită aces- 
tui fapt, navele noastre pescărești „Constanţa“ și „Galaţi“ 
au făcut acolo o bogată recoltă de peşte felurit în vara 
anului 1965 şi iarna anului 1966. 

De-a lungul țărmului Guineei este un curent cald nu- 
mit Curentul Guineei, care nu este decît terminarea spre 
est a contracurentului ecuatorial. 

Curenţii în Oceanul Arctic. Apele bazinului polar au 
o mișcare generală de translație, prin care se asigură 
transportul banchizei de gheaţă de la strîmtoarea Bering 
către Groenlanda. 

Nansen `a stabilit existenţa unei derive de ape polare 
din regiunea Insulelor Noii Siberii spre Groenlanda și 
Spitzbergen. Acestei derive polare i se datorește transpor- 
tul de bucăţi de lemne (rămășițe ale brazilor smulși de 
pe coastele Siberiei), care eșuează pe coastele de la Sval- 
bard şi Jan Mayen. 

De-a lungul coastei de vest a Groenlandei circulă un 
curent care trece apele atlantice sărate și călduţe prin 
strîmtoarea Davis (+3,5° C) şi le transportă pînă la Baia 
Melville. Mai există și un al doilea curent, contrar pri- 
mului, care circulă spre sud, de-a lungul coastelor occi- 
dentale ale Mării Baffin. Acest curent este format din 
apele nordice care vin prin strîmtorile Smith, Jones și 
Lancaster şi care se unesc în apa liberă de gheaţă din 
faţa Băii Melville. El atinge viteza de 12 mile marine pe 
zi în strîmtoarea Davis. De aici curentul pornește mai 
departe, spre sud, de-a lungul coastei Labradorului sub 
numele de Curentul rece al Labradorului (are tempera- 
tura de —1,5° C). 

În timpul cercetărilor A.G.I. s-a stabilit că prin tre- 
cătorile lanţului submarin din partea sudică a Oceanului 
Arctic se produce o revărsare de apă care este supusă 
unor oscilații importante. Schimbul de apă între Atlan- 
ticul de nord și bazinul Arctic este în funcţie de multe 
cauze, de care este strîns legat pescuitul din această 
regiune. 

Foarte multe nave pescărești din Islanda, Norvegia, 
Anglia, U.R.S.S. circulă prin aceste ape în căutarea 
bancurilor de scrumbii, morun, biban de mare etc. In 
aceste regiuni au pescuit și navele noastre „Constanţa“ 
și „Galaţi“ în iarna anului 1964—1965, continuîndu-și 
apoi pescuitul în regiunea dintre coasta de vest a Africii 
și Insulele Capului Verde. 


Curenţii Atlanticului de sud. Și Atlanticul de sud este 
parcurs de un sistem de curenţi calzi și reci. Curentul 
ecuatorial de sud circulă spre sud-vest de coasta Brazi- 
liei (pe la Capul San Roque) de-a lungul coastei Ame- 
ricii de Sud, sub numele de Curentul Braziliei. La nord 
de Santos apar adesea curenţi de sens contrar celui 
brazilian. 

La înălțimea gurii fluviului La Plata, Curentul Brazi- 
liei este deviat din ce în ce mai mult spre est, atît din 
cauza rotației Pămîntului, cît şi datorită vînturilor de 
vest. Această deviaţie este pricinuită într-o oarecare mă- 
sură şi de acţiunea Curentului rece al Antarcticului, care 
se înfige ca o pană între continent și Curentul Braziliei și 
care joacă, așadar, același rol ca și Curentul Labrador din 
Atlanticul de nord. 

Partea principală a Gurentului Braziliei își continuă 
cursul spre S—SV, pînă la latitudinea de 43°S, de unde 
este deviată complet spre est. 

Pe la Capul Horn intră în Oceanul Atlantic un curent 
rece din Oceanul Pacific, care are o viteză de o milă pe 
oră, devenind Curentul Falklandului. Acest curent se în- 
dreaptă spre nord-est și după întîlnirea cu Curentul Bra- 
ziliei îl acompaniază pe acesta spre est. O parte a Curen- 
tului Falkland se răsfrînge însă îndată spre nord, după 
ce a trecut grupul de insule cu același nume și, de-a 
lungul coastei Patagoniei, în direcţia spre N—NV, împin- 
gînd spre est curentul cald al Braziliei. În apropiere de 
coastă curentul rece al Falklandului se încălzește la su- 
prafaţă în timpul verii, însă departe de coastă el rămîne 
totdeauna rece și se deosebește prin culoarea sa verzuie 
de culoarea albastră închisă a Curentului Braziliei. Apa 
rece a Curentului Falkland se mai caracterizează printr-o 
abundență de pește, ceea ce face ca stoluri de diferite 
păsări să zboare deasupra acestor ape. Ceţuri groase 
plutesc în această regiune, aduse de vînturile de est peste 
apele calde ale Curentului Braziliei. Din cauza diferenţei 
de temperatură a apelor se nasc aici furtuni, ceea ce face 
să existe o analogie cu regiunea de la sud de Terra-Nova. 

Curentul Falklandului transportă cantităţi considera- 
bile de aisberguri provenind din ghețarii continentului 
Antarctic. 

Între Capul Horn și Capul Bunei Speranţe circulă, de 
la vest la est, un mare curent rece, compus din Curentul 
Braziliei, din ramura răsfrîntă a Curentului Falklandului 
și dintr-o parte a marelui circuit care transportă masa 
generală de ape a Oceanului Austral, sub acţiunea per- 
manentă a vînturilor de vest. Acest curent de legătură 

al Atlanticului de sud întilneşte la sudul Africii un alt 
curent cald, care vine din Oceanul Indian. Acesta din 
urmă este împins spre sud-est și spre est. Curentul de 
legătură este deviat apoi spre nord, de-a lungul coastei 
de vest a Africii, sub numele de Curentul Benguelei. El 
se îndepărtează spre NV, mărindu-și treptat viteza, pînă 
la 30 mile pe zi, din cauza vînturilor alizee de SE. La 
ecuator apele sale se adaugă la Curentul ecuatorial ; cir- 
cuitul Atlanticului de sud este astfel închis. 

O curiozitate a Curentului Benguelei este că în apro- 
piere de coastă și în special în golfuri apa sa este mai 
rece decît în largul oceanului, existînd diferențe de 
3°—7° C, cu toate că sub coasta tropicală a Angolei și 
Benguelei ar trebui ca apa să fie mai caldă. Astfel, în 
Golful Angra Pequena (25°,5 latitudine sudică) apa are 
o temperatură de numai 10° C în timpul verii, cînd razele 
Soarelui sînt aproape perpendiculare, adică aceeași tem- 
peratură ca a apei în timpul iernii în Bosfor. 

Apa rece din această regiune, fără îndoială, provine 
din adincime. Culoarea sa este verde, produce ceaţă dea- 
supra şi este cauza lipsei de ploaie şi a recifurilor cora- 
liene de lingă această coastă. 

Ridicarea apei din adincime la suprafaţă este atribuită 
aspiraţiei de la distanță produsă de vînturile alizee și 
abaterii din cauza rotației Pămîntului, care provoacă o 
îndepărtare de coastă a Curentului Benguelei. Atunci 
golul produs se completează cu apa rece din adincime. 

Curenţii din mările care comunică cu Oceanul Atlantic. 
În Marea Baltică, îngrămădirea de ape dulci determină 
o ridicare a nivelului mării la Haparanda — în nordul 
Golfului Botnic — cu 14 cm iar la Kronstadt, cu 37 cm. 
Din această cauză se nasc curenţi de suprafaţă, prin scur- 
gerea apelor puţin sărate din Baltica în Marea Nordului, 
şi curenţi de adîncime, prin aducerea apelor de compen- 
sare, sărate, din Marea Nordului în Marea Baltică. 

În Marea Mediterană se observă doar cîţiva curenţi 
permanenţi, foarte slabi şi neregulaţi. Acești curenţi par 
să aibă originea în Curentul Gibraltarului. În strîmtoarea 
Gibraltar, largă de 14 km, există un curent de suprafaţă 
care circulă cu viteză medie de 2,5 noduri, pătrunzînd 

pînă la 100 metri în adincime, pe sub care trece un altul, 
de adincime, mai rapid decît primul (4,4 noduri), care 
transportă în Atlantic apele sărate ale Mediteranei. 

De fapt Mediterana prezintă în general un circuit în- 
chis de ape, cu direcţia în sens opus acelor unui ceasornic. 
De-a lungul coastei africane, Curentul Gibraltar se pre- 
lungește spre est, ajungînd pe coastele Siriei. El trece 
apoi spre vest, de-a lungul coastei Asiei Mici și a insulei 
Creta. La capul Matapan, curentul circular al Meditera- 
nei se îndepărtează spre vest cu viteza de 1 nod. În 
această zonă, navigatorii întîlnesc adeseori apă moartă 
(cînd bate vintul din sectorul vestic, acesta anulează 
efectul curentului). În partea occidentală a Mediteranei 
domină un curent de vest, adesea modificat de acţiunea 
mistralului. 

În Marea Neagră, din cauza diferenţei de densitate 
dintre partea sa nord-vestică și cea sudică, a luat naștere 
un curent de apă puţin sărată, care circulă de la nord 
spre Bosfor; în strîmtoare. se suprapune unui curent 
foarte sărat, de proveniență mediteraniană. 

O parte din apa care vine din nordul Mării Negre nu 
poate trece prin Bosfor şi își continuă drumul de-a lun- 
gul coastei Anatoliei. Apare, așadar, un curent care face 
ocolul Mării Negre în sens contrar acelor unui ceasornic 
și care încheie circuitul curentului plecat spre sud din 
regiunea gurilor Dunării. 

În afară de acest curent circular general, în lungul 
coastelor Mării Negre mai există alţi doi curenţi circulari 
unul în jumătatea vestică a mării, celălalt în jumătatea 
estică, ambii formînd două bucle. 

Forma circulară a curenților se datorește salinităţii 
slabe din zona litorală şi sensului circular al vînturilor 
de aici. 

Curgînd spre Bosfor, apa din nord-vestul mării, ames- 
tecată cu apa fluviilor, formează un curent litoral cu di- 
recţia nord-sud, care are o influenţă importantă în depu- 
nerea aluviunilor la gurile Dunării. În adincime există 
un curent care se îndreaptă în direcție contrară celui de 
la suprafaţă, adică spre nord. 

Curentul de suprafață, cu direcţia sud, care transportă 
apele Dunării atinge uneori adîncimea de 25 m. 

Curenţii Mării Negre 


Curentul de nord, a cărui temperatură variază între 
22°C şi 15°C, atinge viteza de 1 nod la distanţa de 2 
mile S—SV de Sf. Gheorghe, de 0,6 noduri în dreptul 
Capului Midia, de 0,4 noduri la 19 mile est de Constanţa. 

În strâmtoarea Kerci (adîncă de 7,30 m) se stabilește un 
dublu curent, analog cu cel din Bosfor: un curent de 
suprafaţă (pînă la 5 m adîncime) cară apele mai dulci 
ale Mării Azov în Marea Neagră, iar sub el, un curent 
contrar, cu salinitatea de 16—17%y, transportă apa din 
Marea Neagră în Marea Azov. 


Curenţii Oceanului Indian. În Oceanul Indian mişca- 
rea apelor se conformează legii generale a curenților o- 
ceanici sub latitudinea de 10°S. 

Astfel, Curentul ecuatorial de sud începe la 1050 lon- 
gitudine estică și se întinde spre sud pînă la paralela 
27*S. După ce a parcurs oceanul de la est la vest, cu o: 
viteză de 24 de mile marine pe zi, el se lovește de Ma- 
dagascar. De aici, o parte trece peste Insulele Mascarene 
și coboară spre sud, de-a lungul coastei Madagascarului 
după care se încovoaie spre SE și spre est în dreptul 
latitudinii de 35°S. O altă parte ajunge pînă în regiunea 
insulelor Kerguélen, care din această cauză rămîn libere 
de gheaţă. 

Ramura de NV înconjoară nordul insulei Madagascar 
și curge spre vest pînă la Capul Delgado al coastei Afri- 
cii, unde are loc o nouă împărţire. O parte merge spre 
nord, și, vara, întărește curentul musonului de SV, după 
care se ridică de-a lungul coastei Somaliei pînă la Capul 
Guardafui, avînd viteza de aprox. trei noduri. În timpul 
iernii, această ramură întăreşte contracurentul ecuato- 
rial. Apele care se îndreaptă spre sud de la Capul Del- 
gado formează Curentul Mozambicului ; în golfurile din- 
tre Mozambic și Corientes se formează contracurenţi pu- 
ternici. 

Curentul Mozambicului continuă spre sud, cu numele 
de Curentul Agulhas, sau de Curentul Acelor, a cărui lă- 
time nu este mai mare de 60—100 mile. Apa din curent 
are o temperatură mai ridicată cu 4—5°C decit apa în- 
conjurătoare. Curentul Agulhas se întîlnește cu curentul 
rece al Atlanticului de sud, fiind împins de acesta spre 

est. Se formează astfel o parte din marele curent al vîn- 
turilor de vest, rezultat din alipirea acestor ape (fără să 
se amestece). Pînă la longitudinea de 75°E se observă o 
diferență de temperatură și de culoare între acești doi 
curenţi. Pe acest traseu, la curentul Agulhas se mai ali- 
peşte și curentul Madagascarului, care se scurge printre 
Madagascar și Insulele Mascarene. 

Influența acestui curent se simte pînă la latitudinea 
de 42°S de Capul Bunei Speranţe, unde în tot timpul a- 
nului apa este mai caldă decît aerul. 

Curentul sud-indian reprezintă o continuare a curen- 
ților de mai sus. Datorită rotației Pămîntului, curentul 
este deviat spre nord-est în dreptul insulei Amsterdam. 
Ajungînd la înălțimea Capului Leeuwin, din sudul Aus- 
traliei, curentul sud-indian se îndreaptă spre nord, sub 
numele de Curent Australian de vest (deși nu atinge 
coasta de vest a Australiei), apoi se varsă în Curentul 
ecuatorial, închizînd marele circuit al Oceanului Indian 
de sud. Din cauză că acest curent relativ rece nu atinge 
coasta de vest a Australiei, aici nu există ceţuri ca în re- 
giunile din vestul Africii și Americii de Sud, unde cu- 
renții reci de sud scaldă coastele acestor continente. Tem- 
peratura de pe coasta de vest a Australiei este egală cu 
aceea de pe coasta de est, care este scăldată de Curentul 
cald Australian de est. 

În mările de la sudul Oceanului Indian, adică în Ocea- 
nul Austral, marele curent datorit vînturilor de vest își 
continuă drumul spre est, pe la sudul Australiei și trece 
apoi spre sudul Oceanului Pacific. 

În Oceanul Indian de nord, dincolo de paralela 10° 
sud, condiţiile curenților se modifică cu anotimpurile 
(depind de regimul musonilor). Vara, la sud de ecuator 
domnește musonul de SE, iar la nord, musonul de SV. 

La sud de insula Socotra se constată o sporire a vite- 
zei curentului, care se îndepărtează spre est (pînă la 5 
noduri) ; ramura curentului care se îndreaptă spre nord, 
între insula Socotra și Capul Guardafui, are viteza de 
2—3 noduri. La sud și la est de Ceylon, curentul atinge 
viteza sa maximă (130 de mile pe zi). 

Temperatura anormal de joasă (+25°C) înregistrată 
pe coastele Somaliilor, începînd de la Capul Guardafui 
spre sud, pînă la latitudinea 3°N a regiunii tropicale, se 
datorește afluxului de apă rece de la fund (în contrast 
cu temperatura apei vecine, din Golful Aden, care este 
de + 30*0). 

La sud de ecuator, din cauza musonilor se dezvoltă un 
sistem de curenţi îndreptaţi spre vest. Curentul ecuato- 
rial, a cărui limită nordică se găsește mai spre sud în 
timpul iernii decît în timpul verii, are direcţia tot spre 
vest. Se constată, de asemenea, formarea unui contracu- 
rent ecuatorial de est, cu viteza foarte variabilă (atinge 
uneori 3 noduri). 

În Oceanul Indian de nord curentul produs de muso- 
nul de NE este în general mai slab decît acela produs de 
musonul de SV. La est de insula Ceylon, iarna, curentul 
atinge viteza de 4—5 noduri, avînd direcţia sud, adică 
contrară celei din timpul verii. 

Pe coasta de est a Golfului Bengal şi mai departe spre 
sud, curenţii sînt foarte neregulaţi. 

În strîmtoarea Bab-el-Mandeb, între Marea Roșie și 
Oceanul Indian există un regim al curenților analog cu 
cel de la Gibraltar : un curent de adincime, din Marea 
Roșie în Oceanul Indian și un curent de suprafaţă, în 
sens invers. 

Curenţii Oceanului Pacific de nord. În Oceanul Paci- 
fic există un regim de curenţi asemănător cu cel din 
Atlantic. Ca și în Atlantic, şi aici există un curent ecua- 
torial de nord moderat (cu viteza de 15 mile pe zi) care 
pleacă de la insulele Revilla-Gigedo, traversează tot O- 
ceanul Pacific, pînă în Filipine și se îndreaptă spre NV, 
către insula Taivan, luînd apoi direcţia nord, pentru a 
forma Curentul Japoniei sau Curo-Șivo (curentul negru). 
O parte mai mică a apelor din Curentul ecuatorial de 
nord se îndreaptă întîi spre sud, de-a lungul insulei Min- 
danao, apoi spre est, formînd, împreună cu o altă ramură 
a Curentului ecuatorial de sud, contracurentul ecuato- 
rial. Acest contracurent merge spre est cu o viteză me- 
die de 20 de mile pe zi. El circulă între paralelele de 3°N 
și 8°N, pînă la golful Panama, de unde se răsfringe spre 
sud, pentru a se uni cu Curentul ecuatorial de sud. 

Curo-Șivo este curentul principal al Pacificului de 
nord. El joacă un rol analog cu al Gulfstreamului din 
Atlanticul de nord. 

Ca origine a acestui curent se poate considera insula 
Taivan, de unde apele pornesc cu o viteză medie de 40 de 
mile marine pe zi. Curentul are aici lărgimea de 100 de 
mile și direcţia generală N—NE. Începînd, însă, de la 
insulele Kiuşiu, viteza sa creşte, atinge 70 mile marine 
pe zi, și curge la oarecare distanţă de insulele Kiușiu, 
Sicocu şi Honsiu, sub adevăratul nume de Curo-Șivo. 
El se îndreaptă spre nord, ramificîndu-se în două: e 
parte porneşte spre Marea Galbenă iar alta trece prin 
strîmtoarea Coreei, în Marea Japoniei. Din cauza rota- 
iei Pămîntului, curentul ia direcţia NE, traversează 
paralela de 40*N, de unde apoi se îndreaptă spre est, 
sub numele de Curentul Pacificului de nord (viteza me- 
die 15 mile marine pe zi). După Makarov, limita spre 
nord a lui Curo-Şivo este latitudinea de 41°. 

Ajuns la coasta de vest a Americii de Nord, o mică 
ramură din curent se îndreaptă spre nord și urmează 
coasta pînă la Insulele Aleutine. Partea principală a cu- 
ventului se îndreaptă însă spre SE şi urmează în larg 
coastele Statelor Unite și Mexicului, pînă la Tropicul 
Cancerului, sub numele de Curentul Californiei. La Ca- 
pul San Lucas (sudul Californiei) curentul se îndepăr- 
tează de coastă și se alipește Curentului ecuatorial de 
nord, închizînd marea buclă a circuitului din Pacificul 
de nord. 

În 1963 s-a constatat deplasarea spre sud a curentului 
cald Curo-Șivo, care a cauzat în acel an schimbări con- 
siderabile în clima Japoniei, provocînd mari pierderi a- 
griculturii. 

Ca și pe coasta de NV a Africii, și pe coasta de vest a 
Americii de Nord, între Capul San Lucas și San Fran- 
cisco, se află o regiune cu apă rece, care provine din 
straturile adînci, formîndu-se sub influenţa musonilor din 
regiune. 

Apele costiere ale insulelor Kurile şi ale Arhipelagului 
Japoniei (pînă la Kiușiu) sînt mult mai reci decit acelea 
din Curentul Curo-Șivo ; ele se prezintă sub forma unui 

curent slab, cu tendința de a curge spre sud și numit 
Oya-Șivo. Temperatura apei acestui „curent“ este cu 
9—11"C mai scăzută decit a apei din larg a curentului 
Curo-Șivo (23—30*C); ceţuri dese” şi aproape neîntre- 
rupte plutesc peste apele acestea reci și sărace în peşte, 
iar furtunile bintuie adesea această regiune, aşa cum se 
petrece și în Atlantic deasupra Curentului Florida. 

Un alt curent rece se scurge de la gura fluviului Amur, 
de-a lungul coastei Manciuriei, pînă la strîmtoarea Coreei. 
Din această cauză în Marea Japoniei există vara o dife- 
renţă de temperatură de 10—20°C între apele coastei de 
vest şi ale celei de est; coasta răsăriteană este încălzită 
de ramura amintită a Curentului Curo-Șivo. 

În Marea Chinei de Sud, curenţii sînt influenţaţi de 
musonii regiunii, ca şi în Oceanul Indian de nord. Totuşi, 
curenţii mareelor adeseori întăresc (opresc sau chiar răs- 
toarnă) curenţii normali din strîmtori sau din părţile pu- 
ţin adinci ale acestei mări. La fel se petrec lucrurile şi în 
apele arhipelagului austral-asiatic. 


Curenţii Oceanului Pacific de sud. În această parte a 
Oceanului Pacific, ca şi în Atlanticul de sud, se constată 
o reţea largă de curenţi, care circulă în sens invers sensu- 
lui acelor unui ceasornic. Partea superioară a acestui cir- 
cuit este formată de Curentul ecuatorial de sud, care por- 
nește de la Insulele Galapagos, traversează tot oceanul de 
la est la vest și ajunge pînă la insula Noua Caledonie. 
Aici, o parte a curentului se îndreaptă spre NV, prin Ma- 
rea Coralilor şi prin strimtoarea Torres, iar cealaltă curge 
de-a lungul coastei orientale a Australiei, sub numele de- 
Curentul est-australian, În timpul iernii, această bifurcaţie 
dispare, deoarece toată apa este împinsă de-a lungul 
coastei Australiei spre sud. 

Acest curent are cea mai mare viteză la nord de ecuator 
(între 0° şi 3° lat. N). 

S-a constatat că în zona de la sud de ecuator, unde 
există curentul constant provocat de alizee cu direcţia de 
la est la vest apa se deplasează și în sens invers, de la 
vest la est. Un fluviu submarin enorm, în lăţime de circa 
400 kilometri și în „grosime“ de circa 200 m, curge la o- 

adîncime de peste 100 m- cu viteza de circa 1,5 m/s, adică 
de două ori mai repede decît curentul cauzat de alizee, ce 
curge deasupra lui, spre vest. Curentul Cromwell se în- 
tinde pe o suprafață de peste 4 500 km și dispare în apro- 
pierea insulelor Galapagos. 

Ceea ce este însă și mai surprinzător — sub curentul 
Cromwell se constată încă un curent, slab, avind direcţia 
curentului celui mai „de sus“, spre vest, adică direcţia ali- 
zeelor. 

Fișiile de apă rece venite din adincime la suprafaţă au 
suprimat complet viața și construcţiile coraliene pe coas- 
tele celor 16 insule ale arhipelagului Galapagos, cu toată 
poziţia lor ecuatorială. 


Pe latitudinea de 3*36'N şi longitudinea de 85°V s-a 
descoperit un adevărat zid de apă, datorită unirii celor 
doi curenţi ecuatoriali (de nord și de sud), care au aceeași 
direcţie spre vest. Între cei doi curenţi apare vizibilă o 
linie de zigzag, care atrage păsările ; este o fișie din su- 
prafaţa apei formată din spumă cu microorganisme, din 
rupturi și cioturi de copaci, din cochilii de diferite forme. 

Curentul est-australian este un curent cald, lat cam de 
100 de mile, a cărui viteză atinge aprox. 1—2 noduri ; este 
deviat spre stînga de rotația Pămîntului, se curbează mai 
întîi spre sud și apoi spre est şi se alătură marelui Curent 
austral. Curentul cald est-australian ajunge pînă în drep- 
tul strimtorii Bass (între Tasmania și Australia) abăiîn- 
du-se apoi către NE, pînă în partea de nord a Noii Zeelan- 
de. De aici, curentul porneşte spre est. 


Curenţii Oceanului Austral. În Oceanul Austral există 
trei forţe principale care dau naştere curenților : scurgerea 
spre nord a apelor reci și a gheţurilor antarctice, vînturile 
dominante de vest și, parţial, coborîrea spre sud a apelor 
tropicale mai calde. 

Observațiile efectuate asupra compoziției apei în apro- 
pierea țărmurilor Antarcticii au permis să se pună în evi- 
denţă regiunea principală de formare a apelor antarctice ; 
aceasta cuprinde Marea Weddell și zona de şelf adiacentă. 
Aici se produce topirea ghețarilor, iar temperatura, sali- 
nitatea și cantitatea de fosfor, siliciu și alte substanţe con- 
ţinute în apă crește de la sud spre nord. Aceeași creștere 

Curenții Oceanului Austral în ianuarie 


a conținutului de oxigen și de săruri în apă dovedește 
existența unui curent circular (se spune și circumpolar) 
în jurul ţărmurilor Antarcticii. Acest curent, cel mai mare 
din oceanul planetar, denumit Deriva de est sau Curentul 
vînturilor de vest, a fost studiat în mod detaliat în timpul 
A.G.I. S-a constatat că lăţimea lui în Marea Bellingshau- 
sen este de 1300 de kilometri. Viteza curentului atinge 
20—30 cm/s în păturile superficiale. Apele superficiale 
duse de acest curent înconjoară tot continentul Antarcti- 
dei în timp de 2 ani. O viteză considerabilă se observă și 
la adîncimea de citeva sute de metri, dar la adîncimea de 
2 km viteza scade în așa măsură, încît apele de adîncime 

trebuie să-și facă drumul lor circular în timp de peste 100 
de ani. Volumul total de apă transportat de acest curent 
este evaluat la 6 000 000 km?. Aceasta înseamnă că în miş- 
care este antrenată a 200-a parte din întregul volum al 
oceanului planetar. Chiar renumitul Gulfstream transpor- 
tă de opt ori mai puţină apă decît Curentul vînturilor de 
vest. 

Uneori, curenţii sînt puternic împinși de apele tropicale, 
cum se întîmplă la nord de arhipelagul imsulelor Marion 
și Crozet, unde curenţii pot să atingă 80 de mile marine 
pe zi. În general, însă, vitezele lor sînt mult mai mici (5 
la 30 de mile marine pe zi între Kerguélen şi Noua Zeelan- 
dă și 10 la 20 de mile marine pe zi între Noua Zeelandă și 
punctul cel mai de sud al Americii). 

Îngrămădirea de ape tropicale, acolo unde există, accele- 
rează în bună parte curenţii de suprafaţă. Această îngră- 
mădire se constată numai pe coastele sud-estice ale extre- 
mităţilor continentelor și ale marilor insule din Oceanul 
Austral (America de Sud, Africa, Australia, Tasmania, 
Noua Zeelandă) unde deriva apelor calde către sud este o 
urmare a curenților tropicali. Aceste derive sînt foarte ne- 
regulate şi dau naștere în sud-estul Africii la cel mai mare 
curent din Oceanul Austral, Curentul Agulhas sau Cu- 
rentul Acelor despre care am amintit mai înainte. 

Curenţii de suprafaţă din regiunile tropicale dau naş- 
tere la mișcări mai puţin pronunțate pe coastele Americii 
de Sud, Australiei și Noii Zeelande. În larg de La Plata, 
curentul de SV înaintează cu viteza de 10 la 45 mile ma- 
rine pe zi. El întîlnește Curentul Capului Horn, care se 
îndreaptă spre NE cu viteza de 10 la 50 mile marine pe zi. 


Curenţii reci de adincime. Aşa cum s-a arătat mai îna- 
inte, uneori, pe lîngă coastele occidentale ale continentelor 
circulă o serie de curenţi reci acolo unde poziţia geogra- 
fică ar indica curenţi calzi. Aceşti curenţi reci, întâlniți pe 
lîngă coasta Perului, a Guineei și a Saharei, provin din 
apele adînci ale oceanului, ca urmare a unei circulații ver- 
ticale a apei. Masa de apă caldă transportată de curenţi 
de la ecuator spre poli este incomparabil mai mare decît 
masa de apă rece adusă de curenţii de întoarcere. Această 
diferenţă este completată de apa care vine din adîncurile 

oceanului la suprafață, formînd astfel circulația verticală. 
Apa rece din regiunile polare, adusă de gheţuri în stra- 
turile intermediare, este împinsă spre fund, către latitu- 
dinile calde, de unde se ridică la suprafaţă prin circulația 
verticală. Se formează un circuit complet între ecuator 
și latitudinile medii. 

Aceste stabiliri de curenţi verticali se fac numai prin 
mijloace de deducție a măsurării de temperatură, deoare- 
ce aplicarea sistemului de a identifica curenţii prin cu- 
rentometre nu este posibilă la mișcarea foarte înceată a 
apelor în sens vertical. 

O descoperire oceanografică a navei sovietice Viteaz 
realizată în decembrie 1958 a A.G.I. a lămurit o problemă 
foarte importantă pentru știință, pînă atunci destul de 
confuză. Se credea că în marile adîncimi oceanice apele 
sînt stagnante, deci nu există curenți de adincime, nu 
există oxigen și, prin urmare, adincimile sînt lipsite de 
viaţă. 

Prin lucrările de sondaj efectuate cu sonda-ecou în de- 
presiunea Tonga s-a demonstrat neîndoielnic că depresiu- 
nea Tonga, ca și alte depresiuni studiate la fel, este bine 
spălată de apele oceanului atît în lungime, cît şi de jos în 
sus printr-o lentă circulaţie a apelor și că există un 
schimb intens între cele mai adînci straturi de apă. 


Studiul experimental al curenților se face în diferite 
moduri, după cum se cercetează curenţii de suprafaţă sau 
cei de adîncime. 

Cea mai simplă metodă pentru determinarea direcţiei 
și vitezei curentului este de a ancora (dacă adîncimea per- 
mite aceasta) și a măsura timpul necesar pentru ca un plu- 
titor oarecare (o bucată de lemn) să parcurgă lungimea 
navei. Acest procedeu nu este aplicabil pentru adîncimile 
mari. 

Cea mai veche metodă pentru măsurarea curenților este 
metoda comparării punctului. Ea se mai folosește și as- 
tăzi. Plecînd dintr-un punct cunoscut, situat la suprafaţa 
mării, marinarul navighează mai întii prin „estimă“, adică 
ținînd seama de drumul indicat de compas şi de distanța 
parcursă de navă — determinată cu ajutorul lohului sau 
prin numărul de rotații ale mașinii. Cu aceste două ele- 

mente se înseamnă pe hartă punctul estimat (unde se a- 
preciază că se găsește nava). Dacă între timp intervin cu- 
renţi marini, punctul navei stabilit prin estimă nu cores- 
punde cu punctul ridicat cu ajutorul mijloacelor astrono- 
mice (punctul astronomic). Distanţa dintre punctul astro- 
nomic și cel estimat este proporțională cu mărimea curen- 
ţilor. Se pot deduce astfel viteza și direcţia medie a cu- 
rentului care a derivat. Această metodă nu prezintă des- 
tulă precizie, din care cauză nu se folosește decît în ca- 
zuri cu totul speciale, în lipsa altor mijloace mai precise. 


Un alt procedeu este acela al flotoarelor. Metoda a- 
ceasta constă în aruncarea în mare a cîtorva flotoare bine 
închise (sticle, butoaie sau sfere de metal), care conţin în 
interior. datele punctului de aruncare (data, ora, latitudi- 
nea și longitudinea locului). Întîlnind în cale aceste flo- 
toare, navigatorii notează ora, ziua și locul unde le-au gă- 
sit și stabilesc astfel drumul străbătut și timpul scurs din 
momentul aruncării lor în apă. Pe baza acestor elemente 
se deduc caracteristicile curentului care le-a transportat. 

Un sistem care servește 
la măsurarea curenților de 
adincime este  flotorul cu 
două bidoane. Bidonul su- 
perior este închis ermetic 
și poartă de obicei un mie 
pavilion, pentru a fi mai 
vizibil. În interior se intro- 
duc documentele cu datele 
menţionate. Flotorul infe- 
rior este găurit, astfel că PE EST A 
în el pătrunde o cantitate — — 
de “apă. Cele două sisteme 
sînt reunite printr-un fir 
subțire, lung de 5 m. Flo- 
torul superior este supus 
acțiunii curenților marini 
existenți pînă la 5 metri a- 
dîncime, dar nu și acțiunii 
vînturilor. 

Pentru determinarea e- Determinarea direcţiei şi vitezei cu- 
lementelor unui curent de renţilor de adîncime 

adincime trebuie măsurate mai întîi caracteristicile cu- 
rentului de suprafață din regiunea aleasă. Aceasta se face 
prin urmărirea deplasării celor două corpuri legate între 
ele cu firul de 5 metri. Pentru măsurarea curenților de 
adîncime se schimbă lungimea firului, alegîndu-se — spre 
exemplu — un fir lung de 200 metri. În acest caz, 
sistemul se mișcă în altă direcţie — direcţia rezultantă. 
Aplicînd regula paralelogramului forţelor, se obțin direc- 
ţia şi viteza curentului de adincime. 

Indicaţii mai precise despre direcţia și viteza curenților 
se obțin cu ajutorul curentometrelor. 

Un astfel de aparat se compune dintr-o elice (1) a cărei 
învîrtire sub acţiunea curentului apei se transmite prin- 
tr-un șurub fără sfîrşit la un înregistrator cu două cadra- 
ne (5). Aparatul are un sistem de orientare (7), aflat în 
legătură cu un tub în care se introduc alice de bronz de 
mărimea unui bob de mazăre. Acest dispozitiv indică di- 
recţia curentului. Adîncimea la care se face măsurătoarea 
este dată de lungimea saulei gradate (3) de care se atirnă 
aparatul. 

Aparatul se lansează la adîncimea aleasă și se lasă în 
repaus cîteva minute, pentru a se așeza pe direcţia curen- 
tului. Se trimite un mesager pe saulă care, lovind o pîr- 
ghie, angrenează dispozitivul de măsurare. După un timp 
bine stabilit se trimite un al doilea mesager pe saulă, care 
închide capacele din partea elicei, astfel că măsurătorile 
încetează. Curentometrul se trage apoi la bord și se notează 
viteza și direcţia curentului ; adîncimea este dată de' lun- 
gimea saulei, viteza este arătată de numărul de învirtituri 
înregistrate de contor, iar direcţia — de numărul de com- 
partimente din compas ocupate de alice. Aparatul dă indi- 
caţii precise asupra valorii parametrilor măsuraţi, însă are 
dezavantajul că pentru citire trebuie ridicat la bord. 

Un aparat care indică neîntrerupt viteza curentului este 
și fluctometrul lui Makarov. Aparatul cuprinde un ax ori- 
zontal, orientat în sensul curentului cu ajutorul unei cîr- 
me (1). La un capăt al axului se găseşte o elice (4) pusă în 
mișcare de curentul apei, iar la celălalt capăt este fixat un 
clopot (5), pentru marcarea prin sunet a fiecărei învîrti- 
turi, Sunetul se transmite printr-un cablu, de la adînci- 

Curentometru 


mea la care este scufundat aparatul. Aparatul este etalo- 
nat în laborator ; după numărul de lovituri în unitatea de 
timp se poate determina cu precizie viteza curentului ; di- 
recţia curentului este indicată de planul și de unghiul de 
înclinare a unei saule de atirnare. 

Distanţa de audibilitate se mărește dacă se întrebuin- 
ţează un ascultător mecanic. Cu un dispozitiv de ascul- 
tare, destul de simplu, audibilitatea a fost asigurată chiar 
pentru o adincime de 500 de metri. Astăzi aparatele reali- 
zate pot funcţiona neîntrerupt, pînă la terminarea ope- 
raţiei. 

După fluctometrul Makarov, care are neajunsul de a nu 
putea indica adevăratul sens al curentului, au fost con- 
struite și alte tipuri de curentometre, mai perfecţionate. 
Astfel, a apărut un curentometru construit în 1926 de V. 
Kuzneţov și apoi alte cîteva modele îmbunătăţite. 


Fluctometrul Makarov 

Un alt curentometru (Korobko) este construit special 
pentru lucrări de pe gheață. Mecanismul său principal 
este montat într-un corp de formă cilindrică. Numărul în- 
vîrtiturilor unei turbine cu șase palete se înregistrează cu 
ajutorul unui contor. Direcţia curentului se stabilește după 
repartiția unor bile aflate în cutia busolei. 

Aceste curentometre permit să se facă numai observaţii 
de scurtă durată şi doar la cîteva adîncimi, ceea ce limi- 
tează mult posibilităţile lor de întrebuințare. 

Nava sovietică Viteaz a folosit dispozitive speciale pen- 
tru studierea curenților : moriști hidraulice, care coborite 
la anumite adîncimi înregistrau automat viteza și direcția 
curentului. Nava dispunea de diferite tipuri de curento- 
metre, printre care și de acela al lui Alekseev, extrem de 
perfecţionat și cu înregistrare automată. 

Tot de pe nava Viteaz s-a folosit un aparat electromag- 
netic foarte modern de măsurare a curenților, care se cu- 
fundă în apă de pe bordul navei. Schimbiînd direcţia na- 
vei, se deduce prin calcule deplasarea ei și se măsoară cu 
aparatul viteza și direcţia curentului fără a se opri mersul 
navei, chiar cînd marea este agitată. 

În ultimul timp s-au construit și curentometre cu indi- 
caţii continue. Aceste curentometre sînt ancorate la o gea- 
mandură, prevăzindu-se cu un post de emisie, care, la 
orele fixate, transmite direcţia și viteza curentului. Emi- 
siunile sînt recepționate de un aparat de radio care le în- 
registrează automat. 

Studiul curenților prezintă importanță nu numai din 
punct de vedere oceanografic, ci și din punctul de vedere 
al vieţii generale de pe glob. 

Cunoașterea -curenților este foarte importantă pentru 
industria pescuitului, deoarece curenţii transportă hrana 
necesară diferitelor specii de peşte. Curenţii calzi sînt 
unul din factorii dezvoltării polipilor și a coralilor. Ei asi- 
gură transportul acestor mici animale în diferite puncte, 
unde ele construiesc insule ; în acest fel, curenţii pot con- 
tribui la modificarea formei continentelor. De asemenea, 

curenţii calzi pot să aducă diferite seminţe pe aceste insu- 
le, ajutînd deci și la dezvoltarea vieţii vegetale pe supra- 
faţa globului. 

Curenţii exercită o acţiune importantă și asupra clima- 
tologiei continentale. Așa, de exemplu, Gulfstreamul trans- 
portă o cantitate de căldură care se comunică aerului de 
deasupra lui. Se îndulcește astfel climatul regiunilor către 
care se îndreaptă curentul (insulele britanice, Franţa, Nor- 
vegia). El provoacă ploi abundente în Peninsula Scandi- 
naviei, care alimentează lacurile Suediei, Finlandei şi cele 
din nordul Uniunii Sovietice. 

După cum rezultă din datele menţionate, pentru navi- 
gatori cunoașterea curenților este de o importanță excep- 
ţională, precizia estimei depinzînd de curenţii întîlniți în 
mare. 


Partea Ne BIOOCEANOGRAFIA 

Biologia marină este o ramură o biogeografiei, care stu- 
diază repartiţia pe glob a ființelor vieţuitoare și morfolo- 
gia lor. = 

Biologia marină poate fi definită drept știință a organi- 
zării generale a vieţii din acest mediu (marin). (Legătura 
cauzală și relaţiile reciproce dintre organismele marine și 
mediul înconjurător constituie obiectul de studiu al hidro- 
biologiei.) 

Bionomia este o ştiinţă relativ nouă, care studiază legile 
după care se desfășoară întreaga viață din apele mărilor și 
oceanelor. 

Bioeconomia studiază rolul ce revine fiecărei specii sau 
fiecărei varietăţi etc. în activitatea generală a populaţiei 
marine. Însușirile biologice, condiţiile de viaţă şi necesită- 
țile fiziologice ale speciilor de organisme care populează 
mările şi oceanele (în diferite faze ale ciclului evoluţiei lor 
individuale), precum şi migrațiile acestor specii formează 
obiectul de studiu al biologiei speciale. 

Ihtiologia studiază distribuţia ihtiofaunei, caracterele 
ecologice ale peştilor, migrațiile lor pentru hrană şi repro- 
ducere, comportarea lor ete. 

A. MAREA, „LEAGÂNUL VIEȚII“ 


Desigur, nu întimplător apa a devenit un biotop ! pentru 
organismele acvatice şi chiar primul biotop în care s-a 
dezvoltat viaţa organică pe planeta noastră. Că viața a 
luat naștere la început în mare ne-o dovedesc datele geo- 
“logici istorice. Pe de altă parte, dacă împărțim toate cla- 
sele şi subclasele regnului animal şi vegetal după regiu- 
nile lor de dezvoltare (mare, apă dulce, uscat), constatăm 
că numai 25%/, dintre ele s-au dezvoltat pe uscat iar restul 
de 75%/ — în apă (69/0 în mare și doar 6% în apele dulci). 

De aici rezultă că rezervorul cel mai bogat de materie 
vieţuitoare pe globul nostru este domeniul apelor. 

Condiţiile de viaţă în mare sînt mult mai favorabile de- 
cît pe uscat. Primul care a demonstrat că marea este o so- 
luţie care conţine în mod practic toate elementele consti- 
tutive a tot ce este organic și anorganic a fost marele chi- 
mist rus Mendeleev. 

În afară de faptul că apa este element indispensabil vie- 
ţii, în mediul acvatic prana se găsește mult mai ușor, fie 
sub formă de soluţii nutritive (apa de mare fiind mult mai 
bogată în săruri, predominînd CINa și ClyMg în proporţie 
de 890%), fie sub formă de hrană animală și vegetală. De 
asemenea, apa, fiind un mediu mult mai dens decît aerul, 
susţine mai bine corpul vieţuitoarelor [scufundate în apă 
ele devin mai ușoare și necesită, pentru a se mișca, un 
efort de 10 ori mai mic decît ar avea nevoie pe uscat]. 
Așa se poate explica faptul că în mări trăiesc animale și 
plante gigantice (balena este de 40 de ori mai mare decît 
elefantul, iar alga Macrocystis ajunge pînă la 395 m lun- 
gime). 

Excepţional de importante pentru viaţă sînt caracteris- 
ticile termice ale mediului marin și oceanic. Astfel, în me- 
diul terestru, temperatura are o amplitudine mare (de 
+ 58°C în Tripolitania și de — 94,39C pe continentul An- 
tarctic), în timp ce în mediul acvatic variațiile sînt mai 
mici (de la —3,3°C la +40°C). Cu cît coborim spre inte- 


1 Bios (gr.) — viaţă ; topos (gr.) — loc 

riorul solului (de ex., într-o mină) temperatura creşte cu 
1°C la 33 m ; dimpotrivă, coborînd în adîncul mării, tem- 
peratura scade treptat (la început mai mult şi apoi din ce 
în ce mai puţin) pînă la aproximativ 1 000 m, unde dom- 
nește o temperatură de +4°C. Sub această adincime ră- 
cirea apei continuă mult mai încet, ajungînd în apele po- 
lare la — 3,3*C. În adîncimile Oceanului Atlantic, tempe- 
ratura medie este de 0°C. 

În mări, apa nu îngheaţă decit la suprafaţă şi în apro- 
pierea țărmului ; la fund, temperatura rămîne aproape 
constantă. Toate aceste condiţii de viață explică existenţa 
unei bogate faune marine, cu mult mai bogată și mai va- 
riată decît aceea a uscatului. Dacă sub influența energiei 
solare, uscatul constituie domeniul vieţii vegetale, mediul 
acvatic este caracteristic prin dezvoltarea vieţii animale. 

Bazele repartiţiei organismelor marine. Oceanul Plane- 
tar reprezintă cel mai mare „cadrul de viață“ al Pămîntului 
iar planctonul t marin constituie, fără îndoială, cea mai 
vastă „comunitate de viaţă“, sau biocenoza actuală. 

De la apariţia vieţii, fiecare organism acvatic a fost a- 
daptat la un anumit fel de viaţă (la un anumit biotop), 
care i-a imprimat anumite caractere. În fiecare bazin, ca 
şi în cel oceanic, deosebim mai multe medii de viaţă, 
populate cu diferite asociaţii de organisme (biocenoze). 
Astfel, fundul este numit bental?, iar organismele ce-l 
populează, bentonice, în opoziție cu masa apei sau largul 
mării — pelagialul, în care se găsesc organisme pelagiale. 

Bentalul este împărţit în două regiuni : litorală, pînă la 
adîncimea de 200 m și abisală — peste 200 metri. 

În pelagial se disting de asemenea două regiuni : neri- 
tică, situată deasupra platoului continental (iluminată) și 
oceanică — regiune care cuprinde restul largului mării 
(atât stratul superior, iluminat, al apei, cît şi regiunea abi- 
sală pelagică, situată dedesubt şi lipsită de lumină). Pe 
verticală, pelagialul se împarte, de obicei, în trei zone : pe- 
lagică, mezopelagică și batipelagică. 


1 Plagtos (gr.) — rătăcitor 
2 Benthos (gr.) — fund, adîncime. 

Forme semiacvatice (pleustonice) 

Principalele grupări ale biocenozelor marine 


În clasificarea făcută de dr. Gr. Antipa, litoralul se con- 
fundă cu platoul continental și se împarte în trei zone.: 
prelitorală, litorală și sublitorală. În fiecare zonă există 
unul sau mai mulţi biotopi (de ex. în zona prelitorală sînt 
biotopii stîncilor, ai nisipului și ai nămolului nisipos). O 
dată cu creșterea adincimii, variaţia biotopilor scade, de 
obicei, reducîndu-se totodată și variaţia biocenozelor. 

În largul mării (pelagial) plutesc în voia valurilor și a 
curenților o puzderie de organisme mărunte care alcătu- 
iese planctonul. Spre deosebire de plancton, la diverse ni- 
veluri înoată o lume de animale care formează nectonul. 

B. INFLUENȚA MEDIULUI MARIN 
ASUPRA ORGANISMELOR 


Organismele acvatice primare, adică cele care parcurg 
toată evoluţia lor în mare, au o respiraţie acvatică, adică 
pot să-și extragă oxigenul din apă. 

Viaţa ce se desfășoară în mare în apropierea ţărmuri- 
lor, ca și în adîncimile oceanice, este determinată de o 
serie de factori ca mișcarea apei, temperatura, lumina pă- 
trunsă în ea şi salinitatea ei. 


1. Importanța mişcării apei 


Mișcarea apei — sub formă de valuri, curenţi, circulaţie 
verticală — influenţează asupra repartiţiei temperaturii, 
salinităţii, substanţelor nutritive, schimbului de gaze, adi- 
că asupra factorilor care joacă un rol important în viaţa 
organismelor marine. 

În zona mareelor, la organisme apar adaptări la secare 
și inundare periodică. 

Pe țărmurile stincoase, bătute de valuri, organismele 
care nu posedă mijloace adecvate de fixare sînt desprinse 
și purtate de apă la prima agitaţie a mării. Tipice în a- 
csastă privinţă sînt moluștele, care se fixează de stinci, 
crustaceii mici (Balanus) înveliţi cu. o cochilie calcaroasă, 
algele (Fucus, Laminaria). Chiar şi unii pești, în regiunea 
țărmurilor stîncoase sau de-a lungul plajelor întinse, spă- 
late continuu de valuri, posedă organe speciale de fixare 
(de ex. guvizii au o ventuză de fixare). 

Curenţii contribuie la răspîndirea organismelor marine 
planctonice şi chiar a celor nectonice. Rolul curenților în 
distribuirea planctonului oceanic este divers, în funcţie de 
natura și de caracteristicile lor. 

O acţiune directă a curenților se manifestă și prin 
transportul formelor planctonice dintr-o regiune în alta. 
Astfel, deriva atlantică duce departe spre nord formele 
mai sudice : sifonoforul de apă caldă (Physophora hydro- 
statica) ajunge pînă la insulele Lofoten, iar în unii ani 
(începînd din 1921) se întilnește și lîngă Novaia Zemlea. 

Invers, Curentul est-islandic, polar, aduce speciile arctice 
(de ex. Ceratium arcticum şi Clione borealis) pînă la ţăr- 
murile Norvegiei. 

Multe alge planctonice litorale au spori și chiști care 
cad la fund. De aceea, algele neritice trăiesc normal numai 
în apa de mică adîncime, lîngă ţărmuri. Dar datorită cu- 
renţilor, ele sînt duse departe în marea deschisă, deseori 
pînă la 200—300 mile de țărm. Diatomeea Biddulphia mo- 
biliensis, care este o specie litorală, este adusă de curenții 
fluviului Amazon în Oceanul Atlantic, întîlnindu-se chiar 
lîngă insulele Azore (la o distanță mai mare de 4 000 km). 

Curentul Guineei, care merge spre vest, de-a lungul 
malurilor Guineei, este bogat în forme neritice. Dimpo- 
trivă, Curentul Canarelor, care vine din largul oceanului 
spre țărm, este sărac în asemenea forme. Prezenţa forme- 
lor neritice în planctonul mării deschise constituie, dese- 
ori, un indiciu sigur al apropierii țărmului. 

De curenţi sînt legate nu numai organismele mici, 
planctonice, ci și cele mari, nectonice. Astfel, rechinul gi- 
gant (Cetorhinus maximus) aproape că nu iese din limitele 
marelui circuit al Derivei nord atlantice. Cea mai mare 
parte din populaţia de Gadus morrhua şi Gadus euxinus, 
de lîngă țărmurile Murmanskului, nu este indigenă, ci 
vine de la vest, împreună cu apele Curentului Capului de 
Nord și cu ramificaţiile lui spre Murmansk. 

Zernov arată că în golful Kiel dezvoltarea maximă (de 
toamnă) a planctonului este influenţată în unii ani de dia- 
tomee, iar în alţi ani de peridinee (îndeosebi de genul Ce- 
ratium). Diatomeele necesită o mai mare cantitate de 
substanțe nutritive decit peridineele ; de aceea, diatome- 
ele se dezvoltă foarte mult în anii cînd suflă vinturi pu- 
ternice din vest şi sud-vest, care pentru golful Kiel sînt 
vînturi ce alungă apa de la țărm spre larg și, prin urmare, 
determină ridicarea straturilor inferioare ale apei, bogate 
în substanţe nutritive ; în anii de dominație a vînturilor 
nordice şi estice, care acţionează în sens contrar, se dez- 
voltă foarte mult peridineele. 

Din aceeași cauză, sînt bogate în organisme vegetale și 
animale anumite regiuni ale oceanului planetar în care 
se înregistrează ridicări ale straturilor de apă de la fund, 
precum și regiunile mai puţin adinci unde, în general, exis- 

tă o circulaţie verticală puternică şi un puternic amestec 
al straturilor de apă. De aici, bogăţia generală de vietăţi 
a zonei litorale în comparaţie cu regiunile de mare adin- 
cime şi o deosebită bogăţie în peşte a așa-ziselor „bancuri“ 
(lîngă țărmurile Americii de Nord, unde se întîlnesc apele 
reci ale Curentului Labrador cu apele calde ale Gulf- 
streamului). 

Locurile bogate în pescuit de lingă țărmurile Algeriei, 
țărmurile Perului, țărmurile chiliene (unde se găsesc 
mari depuneri de guano) și țărmurile vestice ale Patago- 
niei (cu imensele păduri de alge mari — Macrocistis) sint 
o consecință a unei abundente vieţi submarine. Această 
abundență se datorește ridicării straturilor inferioare de 
apă din regiunile amintite. 

în cadrul circulaţiei verticale există nu numai curenţi 
ascendenți, care ridică straturile de apă bogate în săruri 
nutritive (fosfaţi, azotaţi), ci și curenţi descendenţi. Rolul 
curenților descendenţi este, de asemenea, foarte impor- 
tant, întrucît ei duc în adîncimi straturile de apă de la 
suprafaţă, bine aerisite. În marile adîncimi oceanice, oxi- 
genul este adus de curenţii reci descendenţi, care vin din 
regiunile polare ; acolo unde nu există curenți descendenţi 
se înregistrează fie sărăcirea vieţii submarine, ca în unele 
regiuni abisale din partea de est a Mării Mediterane, fie 
degajarea de hidrogen sulfurat, ca în adîncimile Mării 
Negre. 

Mișcarea apei, datorită căreia se realizează transportul 
principalelor substanţe nutritive și al oxigenului, joacă 
un rol esenţial în dezvoltarea vieţii în apele mării. La 
18 martie 1967 petrolierul american Torrey Canyon de 
61 000 tone deplasament, încărcat cu petrol, a eșuat la 
vest de capul Longs End al peninsulei engleze Cornwall. 
Petrolul revărsat a inundat marea amenințînd întreaga 
regiune costieră cu dispariția peștilor și a stridiilor. Acolo 
unde mișcarea este slabă, intensitatea vieţii scade con- 
siderabil, chiar și în straturile de la suprafață; așa se 
întîmplă în Marea Sargaselor, regiune liniștită și lipsită 
de curenţi. 

2. Importanţa. temperaturii 


În viaţa animalelor marine, temperatura joacă un rol 
deosebit de important, deoarece în afară de mamifere 
(Cetacee, Pinipede, Sirenide), care au temperatura cor- 
pului constantă (homeotermie), celelalte organisme ale 
hidrosferei oceanice sînt poikiloterme, adică au o tem- 
peratură variabilă şi sînt dependente de regimul termic 
al mediului de viaţă. Dintre ultimele, unele organisme 
sînt stenoterme t (de ex. coralii, organismele bipolare 
concentrate în regiunea polilor etc), iar altele, uriterm 
(în general, populaţia zonei neritice). În Marea Neagră, 
hamsia (Engraulis encrassicholus) părăsește totdeauna 
țărmurile Crimeei, în cazul scăderii temperaturii de la 
+7°C la +5°C. 

Prin ciocnirea curenților reci și calzi se realizează o 
temperatură pe care nu o pot suporta nici organismele 
iubitoare de frig, nici cele iubitoare de căldură, care popu- 
lează curenții respectivi. Ca rezultat se observă pieirea 
în masă atît a unora, cît şi a celorlalte. Aceasta se în- 
tîmplă, de ex. la marginea Gulfstreamului (lîngă Terra- 
Nova), lîngă țărmurile Japoniei şi lîngă limita calotei 
glaciare a Polului Sud. Această pieire în masă, mai ales 
a organismelor planctonice, în regiunile arătate, se pro- 
duce în mod neîntrerupt şi este deseori însoţită. de dez- 
voltarea abundentă a unei ihtiofaune care se alimentează 
cu cadavrele acestor organisme stenoterme şi care, la rîn- 
dul ei, devine şi ea o pradă uşoară a uneltelor de pescuit. 

Numeroase fenomene din viața unor organisme marine 
sînt sezoniere şi strîns legate, direct sau indirect, de mer- 


Hamsia 


1 Se dezvoltă în mediu cu temperatură constantă. 
2 Se acomodează la variațiile bruşte de temperatură. 

sul anual al temperaturii. În general, se poate spune că 
majoritatea organismelor se reproduc în timpul cel mai 
cald și mai liniştit al anului. Peștii care au icre fixate, 
apărate de un înveliș tare (de ex., Crenilabrus tinca și go- 
biidele) se înmulţesc la începutul primăverii. Cei mai 
mulţi pești, cînd ajung din condiţii mai favorabile în 
condiţii mai puţin favorabile, îşi reduc durata perioadei 
de reproducere. Astfel, după cum arată Zernov, barbunul 
(Mullus barbatus), pește de apă caldă, se înmulțește în 
Marea Mediterană timp de 4 luni (mai—august), iar în 
Marea Neagră (lingă Sevastopol) numai timp de 1,5 luni 
(din mai pînă la mijlocul lunii iunie). 

S-a constatat că organismele marine care trăiesc în 
mările reci și la adîncimi mari depăşesc considerabil prin 
dimensiunile lor atît indivizii aceleiași specii din apele 
calde, cît și genurile și speciile înrudite ce populează re- 
giunea tropicală şi subtropicală. Multe din ele sînt ade- 
văraţi giganţi. Agassiz a găsit exemplare de meduze 
(Canaea arctica) cu un diametru de 2 metri și cu tenta- 
culele de peste 30 metri. S-au descoperit giganți, 
cum este celebrul crab japonez Kaempfferia kaempifferti, 
care are anvergura cleştilor de 2 m și Nymphon robustum 
de 1 m lungime. Un mare număr de specii gigant se găsesc 
în apele reci, deşi forme gigant se întîlnesc şi la tropice. 

De multe ori s-a constatat în mările reci că viaţa este 
mult mai intensă și că apele sînt populate de un număr 
mai mare de vegetale şi de animale și mai cu seamă de 
plancton decît în apele ecuatoriale. Temperatura rece a 
curentului insulelor Canare explică abundența peștelui 
pe coastele Senegalului ; în această regiune traulerele 
noastre Constanţa și Galaţi au recoltat o cantitate im- 
portantă de peşte în iarna anului 1964—1965. Curentul 
rece al Falklandului se caracterizează de asemenea prin- 
tr-o abundență de pește, ceea ce face ca stoluri enorme 
de diferite păsări să zboare deasupra acestor ape. La sud 
de Capul Acelor, unde se întiinește Curentul cald al 
Acelor cu cel rece al Atlanticului, păsările nu lipsesc din 
aceste regiuni bogate în peşte şi bintuite de rafale. 

Un fenomen caracteristic în repartiţia organismelor 
marine în funcţie de temperatură îl constituie așa-zisele 

„forme bipolare“, adică organisme care se întîlnesc atit 
în regiunea temperată a emisferei nordice, cît și în re- 
giunea temperată a emisferei sudice, lipsind însă com- 
plet din apele regiunilor tropicale. Între alte organisme 
care aparţin acestor forme se citează 7 specii de mami- 
fere, dintre care amintim balena (Balaena gracilis) și ca- 
șalotul (Physeter catodon). 


3. Importanța luminii 


Lumina este o condiție indispensabilă a existenței în apă 
a plantelor verzi (autotrofe). În strînsă legătură cu aceasta, 
ea condiționează și existența organismelor ce se hrănesc 
cu plante verzi. 

În apă este mai puțină lumină decît în aer. Sub apă, 
ziua este mai scurtă iar noaptea este mai lungă decît pe 
uscat ; cu cît Soarele are o poziţie mai joasă deasupra 
orizontului, cu atît razele lui vor fi reflectate mai mult, 
ceea ce face ca lumina să pătrundă mai puţin în apă. 

Numai stratul de la suprafața apei pînă la 100 m (în 
funcţie de transparenţă) este adevăratul „laborator de 
producţie al vieţii marine“. În acest „etaj de lumină“ se 
dezvoltă intens procesele de asimilaţie clorofiliană la 
plante ; aici este limita algelor verzi. Mai jos de acest 
etaj, însă nu sub 500 m, se găsesc reprezentanţii florei 
rezistente la umbră, iar la adîncimi și mai mari pot exista 
numai animale care nu au neapărat nevoie de lumină 
ca să trăiască. 

Din punct de vedere al iluminării, apele marine se îm- 
part în trei zone : o zonă bine luminată — eufotică (de 
la suprafaţă și pînă la 80—100 m adincime, bogată în 
plancton); o zonă slab luminată — disfotică (între 100 
și 500 m adincime, săracă în organisme vegetale) și o 
zonă a întunericului -— afotică (sub 500 m adîncime, 
lipsită complet de organisme vegetale). Bineînţeles, fie- 
care din aceste zone este populată cu anumite animale ; 
astfel în timp ce în primele două zone găsim și pești 
vegetarieni, în ultima zonă toţi peștii sînt carnivori. 

În funcţie de adincime şi de pătrunderea razelor spec- 
trului solar se repartizează și algele : în etajul superior 
predomină algele verzi, mai jos, cele brune, și mai în 
adînc, algele roşii. În procesul de fotosinteză se folosesc 
cel mai mult razele suplimentare culorii plantei : la al- 
gele verzi, razele roșii ; la algele roșii, razele galben- 
verzui. 

Fototropismul sau fototactismul. Fenomenul orientării 
organismelor animale și vegetale față de direcţia unei 
surse de lumină se numește fototropism sau fototactism. 
Acest fenomen prezintă două aspecte : pozitiv cînd or- 
ganismul respectiv se îndreaptă spre sursa de lumină și 
negativ, cînd fuge de lumină. În această privinţă, un in- 
teres practic prezintă pescuitul cu ajutorul luminii elec- 
trice, care se bazează pe fototactismul pozitiv al unor 
pești pelagici (hamsii, sardele, zargani etc.). La noi în 
țară, această problemă a fost cercetată și introdusă în 
practica pescuitului marin de un colectiv de specialiști 
din cadrul Institutului de cercetări piscicole, în anii 1951— 
1955, pe pescadoarele flotei de pescuit în larg Nisetrul 
şi Zarea. 

Curba obișnuită a fototactismului la pești cuprinde de- 
seori ambele aspecte. La început, peştele se îndreaptă 
către sursa de lumină; cu timpul, această sensibilitate 
slăbește, putînd să se schimbe chiar în fotofobie, cînd 
peștii se retrag spre locuri întunecate. Pe de altă parte, 
atracția sau repulsia peștilor faţă de lumină se schimbă 
în funcţie de intensitatea sursei de lumină; o lumină 
puternică uneori îndepărtează peştele, în timp ce alta 
de o intensitate mai redusă îl atrage. 

Această comportare se observă la majoritatea peștilor 
pelagici din regiunea litoralului marin. Larvele și puietul 
de pești prezintă, de obicei, un fototactism pozitiv, adică 
lumina îi atrage; ei se îndreaptă către straturile supe- 
rioare ale apei şi către cele de la maluri, mai bine lu- 
minate. Această impulsie se micşorează, mai devreme 
sau mai tirziu, după specie. Ea se transformă în indife- 
renţă, apoi în fotofobie sau în fototactism negativ. Pe 
măsură ce peștii se dezvoltă, ei caută locuri slab lumi- 
nate sau chiar întunericul, spre adîncul apelor. 

Un Hipocamp și o ramură de Sargassum bacciiferum 


Culoarea și adaptarea organismelor la întuneric. De re- 
gimul de lumină al hidrosferei oceanice depinde în mare 
măsură culoarea organismelor marine. În cele mai multe 
cazuri, aceasta este o culoare de protecţie, adică cores- 
punde culorii mediului înconjurător. În straturile supe- 
rioare ale apei, unde se găsește multă lumină, animalele 
márihė sînt aproape transparente sau au culoarea apei 
(albastră sau argintie). Unii pești, ca cel în formă de 
panglică (Nemichithys), sînt atît de transparenţi încât 
prin ei se pot citi litere destul de mărunte. 

Animalele care trăiesc pe funduri de culoare închisă 
au și ele o culoare. închisă. Căluțul de mare (Hippocam- 
pus) și acul de mare (Syngnythus), care plutesc "printre 
alge, sînt de culoare brună sau brun-verzuie. 

Unele animale își pot schimba culoarea în raport cu 
mediul înconjurător. Astfel, crevetele (Hippolyte varians) 
cînd stă pe alge verzi capătă și el culoarea verde ; dacă 
se mută pe alge roşii, devine roșu, iar pe înserat, indi- 
ferent de locul în care se găseşte, devine albastru. Co- 
loritul său este în strinsă legătură cu organele vizuale : 

œ dată cu pierderea vederii, animalul pierde şi capacitates 
de a-şi schimba activ culoarea. 

Cu adîncimea, scade și diversitatea coloritului, însă și 
în acest caz culorile se schimbă uniform, în concordanță 
cu reducerea luminii. Stelele de mare sînt roşii-purpurii, 
portocalii sau cărămizii ; tot roşii sînt dediţeii de mare 
:şi gorgonele. Săgeata mării (Sagitta), un fel de vierme 
mic, în forma unei torpile mult alungite, este transpa- 
rentă cînd trăiește în zona luminată şi roşie în adînc. 

La unii pești de mare adincime, întreaga suprafaţă a 
“corpului devine luminoasă, pe cînd la alții, concentrările 
luminescente sînt răspîndite pe laturile corpului, pe cap 
sau pe vîrful cozii, ca niște mici lampioane. 

Sub influența întunericului, ochii animalelor din 
adincuri regresează deseori, ca la animalele din peșteri 
de genul proteus din grota de la Adelsberg. Reducerea 
ochilor se poate constata cîteodată chiar la indivizii ace- 
leiaşi specii, însă de la adincimi diferite. Ochiul se mic- 
șorează în dimensiuni, apoi degenerarea atinge părțile 


Peşte transparent în formă 
de panglică (Nemichitys 
diaphana) 


Peștele boa vînînd sepii. Vrînd să se apere sepiile 
aruncă un lichid luminos 


exterioare. Crabul (Cymonomus granulatis) cînd se gă- 
seşte pe platforma continentală prezintă ochi mari, așe- 
zaţi pe cîte un peduncul destul de lung, în timp ce in- 
div care s-au coborit la 400 m adincime formează o 
populaţie oarbă ; în sfîrșit exemplarele pescuite la 1 000 m 
adîncime au pierdut atît ochii cît și pedunculii respectivi. 

Se pare însă că animalele abisale nu trăiesc în întu- 
neric complet, cel puţin nu peste tot. Printre ele sînt 
destule înzestrate cu organe luminoase, așa că se poate 
închipui fundul oceanelor ca o imensă obscuritate și pus- 
tietate unde se ivesc ici și colo licăririle unei colonii de 
organisme luminoase în vecinătatea cărora trăiesc o gră- 
madă de fiinţe diferite. Dacă fosforescența nu este așa 
de răspîndită la speciile de organisme de suprafaţă, ea 
este în proporţie mult mai dezvoltată în marile adîncimi. 
La unii rechini şi gorgoni (în care se cuprind polipii) 
pielea este toată fosforescentă ; la alte animale, şi mai 
cu seamă la cele luminoase, există sub pielea lor organe 
variabile ca formă și ca dispoziţie, dacă nu chiar de 

Peștele de adînc Scopelus scos la suprafaţă. 
Din cauza presiunii scăzute bruse îşi aruncă 
pe gură viscerele 


structură, cu care ele pot, după voinţă, să mărească sau 
să stingă radiaţiile. Este cazul la crustacei, la cefalo- 
pode și la unii peşti. 


4. Importanţa salinităţii 


Organismele marine își extrag din apă sărurile necesare 
vieţii. Comportarea organismelor față de salinitate este 
foarte diferită. 

Organismele care pot trăi numai în apa de mare sau 
numai în apă dulce ori salmastră și care nu suportă os- 
cilaţiile salinităţii mediului înconjurător se numesc ste- 
nohaline. Așa sînt, spre exemplu, organismele planctonice. 
Ca organisme marine tipic stenohaline se menţionează 
coralierii și unii reprezentanţi ai claselor și ai grupurilor 
de animale ce se întîlnesc exclusiv în mare (radiolari, 
echinoderme, gasteropode etc.). Dintre peşti, specii steno- 
haline sînt cele de larg, unde variaţia de salinitate este 
slabă (de ex. pălămida, scrumbiile albastre, barbunul, 
stavrizii ș.a.). Cînd plouă, formele stenohaline se afundă 
la cîţiva metri, pentru a evita schimbarea de salinitate. 
Organismele din zona litorală, care trăiesc departe de 

gurile de vărsare a fluviilor, cele fixate pe fund (la adă- 
post de curenţi),. ca de altfel toate animalele de adîncime, 
fac parte din categoria stenohalinelor. _ 

Organismele care pot trăi în bazine cu o salinitate di- 
ferită și care suportă variațiile salinităţii mediului se 
numesc eurihaline. Ele trăiesc de obicei în zona litorală 
și pot suporta influenţa apelor dulci aduse de fluvii. Unele 
din ele migrează din mare în fluvii, trăind alternativ în 
mediul marin și în cel dulcicol ; așa sînt somonii, anghilele, 
sturionii (morunul, nisetrul, păstruga), scrumbiile de Du- 
năre, chefalul ete. care în timpul reproducerii migrează 
din mare în fluvii și apoi se întore în mediul marin. În 
aceeași situaţie sînt crabii verzi, midiile, o parte din 
viermi și unele plante și animale din estuare, care sînt 
acoperite alternativ de apa dulce a fluviilor sau de apa 
sărată, adusă prin mareele înalte. 

În ceea ce priveşte repartiţia organismelor în funcţie 
de salinitatea diferită a apei, un exemplu tipic îl consti- 
tuie Marea Baltică. Cercetările întreprinse de biooceano-— 
grafii sovietici au arătat că la intrarea în Marea Baltică 
fauna este compusă din organisme stenohaline ; spre 
partea centrală se găsesc numai organisme eurihaline ; 
spre partea de nord, fauna este caracteristică apelor sal- 
mastre, iar la extremitatea ei nordică se întîlnesc orga- 
nisme specifice mediului dulcicol (chiar și batraciene ca 
Rana esculenta). 

Mările cu salinitate mai redusă decît salinitatea ocea- 
nică posedă un număr mic de specii. O dată cu mic- 
șorarea salinităţii se reduc şi dimensiunile organismelor 
tipic marine. Astfel, midia comestibilă (Mytilus) din Gol- 
ful Botnic, în stare adultă, este de cinci ori mai mică 
decît exemplarele din Golful Kiel; midia din Marea 
Neagră este de 30 de ori mai mică decît aceea din ca- 
nalul Evripu (Grecia). 


C. DISTRIBUȚIA VIEŢII ÎN MARE 
Marea constituie un excelent mediu de viaţă. Contrariu 


cu viaţa de pe uscat, unde masa formelor şi a indivizilor 
se repartizează aproape egal între cele două regnuri, în 

mediul marin organismele vegetale sînt mai slab repre- 
zentate, comparativ cu cele animale. Cu excepția bacte- 
riilor de pe fundurile adinci, flora marină, ca și flora 
terestră, are nevoie de lumina solară pentru asimilația 


Animale matine abisale 


413 


Peștele-spadă (Xiphias gladius) capturîndu-și prada 


clorofiliană ; dar, dintre radiaţiile acestei lumini, cele 
necesare organismelor vegetale nu pătrund mai adînc de 
100—200 m, ceea ce face ca manifestările vieţii să fie 
destul de limitate în această direcţie. Lumea vegetală 
nu este, deci, în mediul marin, decît o lume de suprafaţă 
și de litoral: de suprafaţă — în larg, pentru formele 
plutitoare, cele mai multe fiind smulse de pe stîncile ţăr- 
murilor ; de litoral — de la țărm pînă la 40—50 m adin- 
cime, pentru formele fixate (domeniul pădurilor sub- 
marine de alge). 

În afară de aceste păduri submarine fixate de fundul 
litoralului, mai trebuie adăugate algele unicelulare și 
microscopice care constituie, pe întinsul suprafeţelor mă- 
rilor, produsul nutritiv marin denumit plancton vegetal 
(fitoplancton). 

Studierea conţinutului de plancton al apei, de la su- 
prafaţa oceanului și pînă la fundul lui, a arătat că în 
apele reci ale zonelor temperate mase mari de organisme 
planctonice trăiesc şi în straturile foarte adinci, coborînd 

pînă la mii de metri. Spre deosebire de aceasta, în apele 
calde ale subtropicelor, tropicelor şi ale regiunii ecuato- 
riale, planctonul se găsește în primul rînd în straturile 
superioare ale oceanului, în timp ce adîncimile apei sînt 
foarte sărace în plancton. Astfel pe suprafața Oceanului 
Atlantic, între 10—20* latitudine sudică, într-un litru de 
apă se găsesc peste 10 000 microorganisme planctonice ; la 
adîncimea de 100 m microplanctonul scade de la 2700 
exemplare la litru de apă, la 1000 m — la 90/litru, iar 
de la 5 000 m în jos se întîlnesc doar pînă la 15 exem- 
plare la litru. 


Ca urmare a acestei situaţii, fauna de mare adincime, 
bentosul, care trăieşte pe seama organismelor planctonice 
vii şi moarte, vegetale și animale căzute din straturile 
superioare ale apei, este abundentă în zona temperată 
și devine din ce în ce mai săracă pe măsura înaintării în 
regiunile subtropicale. Apele albastre și calde de la tro- 
pice și ecuator nu sînt în stare să hrănească o faună ceva 
mai bogată. 


Peşti pîndari cu prelungiri tactile: 
1—Gigantaxis maronema; 2—Lasiognathus saccostoma; 
3— Lynophryne arboriier; 4 —- Lophius piscatorius 

(se întilneşte foarte rar şi în Marea Neagră) 

Lumea animală prezintă, între limitele sale extreme, 
aceleași contraste de mărime ca şi lumea algelor, însă 
superioare contrastelor de aceeași natură din lumea vie- 
ţuitoarelor de pe uscat. Să ne gîndim numai la micile 
globigerine, alături de gigantele balene, de 33 metri lun- 
gime, care sînt cele mai mari animale de pe planeta 
noastră. 


1. Flora și fauna litorală 


În mediul marin, viaţa este concentrată îndeosebi în zona 
litorală. O primă însușire a acestei zone constă în abun- 
denţa de hrană, furnizată de algele şi de ierburile marine 
de aici sau transportată în mare de apele curgătoare. A 
doua însușire o formează diversitatea speciilor, condi- 
ționată de varietatea biotopilor platoului continental. 
Alte particularităţi ale zonei litorale sînt : 

— existența substratului pe care se fixează diferite 
organisme animale și vegetale ; 

— mișcarea apei, produsă de valuri, izbirea valurilor 
de țărm — una din cauzele principale ale eterogenităţii 
fundului marin. 

Flora. Factorul determinant în dezvoltarea și în re- 
partiţia vegetației marine este lumina. Potrivit puterii 
de pătrundere a diferitelor radiaţii luminoase în adin- 
cime se prezintă și distribuţia grupelor de vegetaţie : la 
adîncimi mici trăiesc alge verzi (Cloroficee), în locuri 
mai adinci, alge albastre (Cianoficee) și brune (Feoficee), 
iar la adîncimi și mai mari, alge roşii (Rodoficee). 

— Cloroficeele sînt caracteristice zonei prelitorale ; ele 
se fixează pe stînci şi pe fundurile tari. 

În general, algele verzi au o mare afinitate pentru 
nitrați și pentru amoniac; de aceea, ele furnizează (în- 
deosebi Ulva) un îngrășămînt potasic și azotat foarte 
căutat (substanţa uscată conţine 2% N şi 5% K»0). 

— Cianoficeele sînt cele mai simple alge ; ele se găsesc 
mai ales în apa murdară a porturilor, plutind la supra- 
față sau stînd fixate de stinci, de pietre, de cochilii sau 
în asociaţie cu alte alge. Culoarea lor, albastră, albastră- 
verzuie, se datorește pigmentaţiei cu ficocianină. 

— Feoficeele folosesc radiaţiile albastre. Culoarea lor 
variază de la galben murdar la brun închis, datorită 
pismentului ficofeina ; se disting două familii : Fucaceele 
și Laminariile. 

Fucaceele sînt mai răspîndite în zona prelitorală, la 
adîncimi de 2—3 m, pe țărmurile stîncoase. Dintre cele 
mai răspîndite și cu valoare economică, amintim Himan- 
thalia lorea, care atinge 2—3 metri. Toamna, ea este 
aruncată de valuri pe țărm în cantităţi mari, de unde se 
adună şi se foloseşte ca îngrășămînt agricol. 

Algele calcaroase nu pot trăi decit pe funduri tari, 
stincoase, pînă la adîncimea de 30 m. De aceea se întil- 
nesc mai ales pe țărmurile Scoției, Irlandei, Islandei, 
Alaskăi, Norvegiei, Japoniei, Statelor Unite (Oc. Pacific), 
insulelor Hawaï etc. Unele specii au lungimea de 4—5 
metri iar altele de 100—200 metri şi chiar de 305 m 
(Macrocistis pyrifera). Laminariile se folosesc pentru ex- 
tragerea iodului, ca furaje pentru vite și ca îngrășăminte ; 
de asemenea ele se utilizează în medicină şi chiar în 
alimentaţie (de ex., Laminaria saccharina se foloseşte ca 
aliment în R. P. Chineză și în Japonia). 

În afară de alge, vegetaţia marină este formată şi din 
ierburi ca Zoostera (plantă fanerogamă — graminee mo- 
nocotiledonată). Iarba de mare are o largă răspîndire în 
Marea Neagră și aproape în toate mările interioare. Crește 
pe fundurile nisipoase și mîloase, la o adincime de pînă 
la 30 m, îndeosebi în regiunile bine adăpostite, formînd 
adevărate „prerii submarine“. Valurile mării aruncă pe 
țărm cantităţi enorme de Zoostera, care constituie un 
loc bun de refugiu pentru fauna submarină. 

Producţia mondială de alge depăşeşte 10 mil. m” din 
care o treime se folosese pentru extragerea iodului. 

Fauna. Lumea animală este reprezentată prin nume- 
voase organisme bentonice sedentare (sesile) şi prin 
forme libere (vagile). În general, corpul lor este înalt, 
alungit, pentru ca animalele să nu poată fi acoperite de 
mil sau de nisip. Organele de locomoţie sînt atrofiate sau 
îndeplinesc alte funcțiuni noi, fiind adaptate pentru prin- 
derea sau pentru atragerea hranei ; unele organe de simţ 
dispar, iar altele se dezvoltă (mirosul). Neavînd posibili- 

tatea să evite duşmanii, organismul sedentar posedă or- 
gane de protecţie corespunzătoare (cochilii, culoare pro- 
tectoare, organe urzicătoare). 

Metodele de capturare a hranei sînt foarte variate ; 
spongierii folosesc acele silicioase îndreptate în toate 
direcţiile, crinii de mare, actiniile şi coralii întrebuinţează 
în acest scop cununile de tentacule din jurul orificiului 
bucal. 

În zona de izbire a valurilor, în afară de formele seden- 
tare, predomină animalele cu cochilie groasă şi rezis- 
tentă, precum și organismele coloniale (colonia este o 
formă rezistentă la acţiunea mecanică a valurilor). 

Pe fundul moale se găsesc mult mai puţine forme 
sedentare decît pe fundul stîncos. Pe de altă parte, în 
terenul nisipos viața este mai bogată decît într-un teren 
argilos ; deşi într-un teren argilos se găsesc mai multe 
substanţe nutritive, accesul oxigenului este mai dificil 
și adesea se dezvoltă gaze dăunătoare. 

Între formele care se îngroapă în substrat se disting 
trei grupe : 

a) Forme temporar îngropate (peşti — cambule şi limbi 
de mare, Cefalopode — sepii, Echinoderme — steaua de 
mare, Artropode etc.). 

b) Forme permanent îngropate, care trăiesc în nisip 
și în mî, păstrîndu-şi însă capacitatea de deplasare 
(echinoderme — arici de mare, moluște, gasteropode, 
moluște lamelibranchiate şi brachiopode). 

c) Forme cu adăpost permanent (în special viermii). 
Formele care se mișcă liber pe fundul mării (tirîtoare) 
cuprind în general moluștele univalve, bivalve, crabii, 
crevetele, langustele, homarii, stelele de mare etc. 

Deosebit de interesante sînt însă animalele cu înfăţi- 
șare de plante (de floare), ca : actiniile, polipii coralieri, 
crinii de mare, castraveţii de mare, stelele de mare și 
ghindele de mare. 

Actiniile sau dediţeii de mare (Actinia equina) sînt 
fixate cu partea inferioară pe stinci printr-o ventuză (pi- 
cior); la partea superioară au gura înconjurată cu o 
coroană de braţe subțiri și lungi (tentacule), ca niște pe- 
tale frumos colorate, ademenitoare, dar acoperite cu mii 

de celule urzicătoare. Actiniile se hrănesc cu mici vie- 
tăți ; orice vietate mai mică ce le atinge tentaculele este 
pe loc paralizată și trasă spre gura flămîndă, ascunsă în 
mijlocul buchetului de petale. Cînd trebuie să înfrunte 
o primejdie, dedițelul de mare se strînge ghem și, într-o 
clipă, floarea se preface în mugure. 

Actinia se deplasează numai cînd este fixată de cochilia 
unui melc în care se găsește de obicei un răcușor (pagur) 
care nu are arme de apărare. Deplasîndu-se încet pe fun- 
dul mării, pagurul duce în spate căsuţa cu frumoșii de- 
diței prinși de ea. Cele două animale trăiesc în simbioză : 
actinia își asigură mijlocul de a se deplasa și își poate 
găsi o hrană mai abundentă, iar prin frumuseţea izbitoare 
a florilor sale îl apără pe pagur, ascunzîndu-i locuinţa de 
numeroși dușmani. Actiniile mai au încă o însușire inte- 
resantă : trăiesc mai mulţi ani (în acvariile marine acti- 
niile au trăit chiar peste 60 de ani). 

Polipii coralieri sînt rude apropiate ale actiniilor și 
formează nenumărate bancuri ce intră în alcătuirea reci- 
telor. Ca înfățișare şi după ramificaţia lui bogată, un banc 
coralier pare o pădurice de copaci frumoși, cu coroană 
bogată ; steluțe mărunte le acoperă crengile. 

Fiecare din aceste „flori“ reprezintă un săculeţ gela- 
tinos, înzestrat cu o cununiţă de tentacule mișcătoare. 
Așadar, „copacul“ este o colonie de organisme marine 
minuscule — „polipi“ — asemănătoare actiniilor. La cel 
mai mic semnal de alarmă, micile fiinţe cu trupul moale 
se ascund în ceșcuţele lor. Cu toate că organismele nu 
sînt în stare să se mute din loc, noii membri ai coloniei 
extind din ce în ce ramurile coralului, pînă la o lungime 
de 7,5 m și la o lăţime de 4,5 m. Coloniile, sau tufele 
de corali, au aspectul unor poieni, acoperite fie de o 
iarbă măruntă, fie de una înaltă, fie de niște arbuști de 
diferite mărimi. 

Depunerea calcarului în trupul coralului și întărirea 
anumitor părţi ale lui duc la formarea scheletului, care 
se adaugă importantelor depozite de pe fundul mărilor — 
colonia de corali. Coloniile sau bancurile de corali dau 
naştere recifelor coraligene. 

O crinoidă (redusă la 1/2 
mărime) Holoturie 


Crinii de mare (Pentacrinus) au forma de disc sau de 
cupă (floare de crin), din care pornese numeroase tenta- 
cule, terminate spre vîrf cu prelungiri subţiri (pinule). 
Sînt fixaţi pe stînci sau pe fundurile din adincuri cu aju- 
torul unui peduncul lung, format din cîteva porţiuni 
calcaroase. La începutul dezvoltării lor, crinii de mare 
duc o viaţă sedentară. Mai tîrziu se desprind de pe fund 
și înoată liberi; mișcîndu-și ușor braţele, ei împing ast- 
fel micile vietăţi spre orificiul lor bucal. Prin pielea sub- 
țire care le acoperă ramificaţiile tentaculelor, crinii res- 
piră oxigenul din apă; în aceleași ramificații se dezvoltă 
şi organele lor reproducătoare. 

Holoturiile sau castraveţii de mare (Holothuria) se 
deosebesc de celelalte echinoderme prin învelișul moale 

al corpului lor. Ele nu rămîn legate de terenul tare al 
fundului : ori stau în scobiturile stîncilor, ori înoată liber 
în valurile mării (pentru aceasta holoturia absoarbe apă 
și o azvirle pe la unul din capete). Modul lor de hrănire 
este foarte interesant. Tentaculele holoturiei, dispuse în 
formă de inel în jurul orificiului bucal, sînt acoperite cu 
o substanță mucoasă, de care se lipesc mici organisme 
marine şi părticele de hrană. Cînd se adună o cantitate 
suficientă de hrană, rînd pe rînd, tentaculele holoturiilor 
se retrag înăuntrul orificiului bucal ; între timp alte ten- 
tacule speciale, ca miște furci, dispuse câte unul de fiecare 
parte a orificiului bucal, desprind toată hrana. care s-a 
lipit. 

Nu mai puţin interesante sînt și unele forme mari de 
holoturii comestibile, care preparate (uscate) sînt cunos- 
cute sub denumirea de „trepang“. Acestea locuiesc în 
special pe fundul milos al mării și sînt acoperite de o 
crustă groasă de culoare brună sau galbenă. Diametrul 
celor mai mari holoturii comestibile ajunge pînă la 7,5 
cm, iar lungimea lor atinge 30—35 cm sau chiar aproape 
un metru (în mările calde, trăiesc printre recifele . de 
corali). 

În R. P. Chineză și în Japonia există părerea că prin 
consumul trepangului se stimulează și se tonifică siste- 
mul nervos al omului. În Orientul îndepărtat, pescuirea 
holoturiilor comestibile constituie o ramură importantă 
a industriei marine. 

Asteroidele sau stelele de mare au corpul turtit, în 
formă de stea cu cinci braţe (raze) sau chiar cu mai 
multe ramificații (cu 12 — Solaster ; cu 40 — Heliaster). 
Steaua de mare nu are nici tentacule ademenitoare, nici 
dinţi, nici foarfece, dar dispune totuși de un aparat spe- 
cial de prins prada. Pe mijlocul feţei inferioare a fiecă- 
ruja din cele cinci braţe se înșiruie șănţuleţe, tivite pe 
ambele părți cu numeroase piciorușe ambulacre, care se 
termină! cu ventuze. Aceste ambulacre ale stelei de mare 
sînt în strînsă legătură cu un complicat sistem de canale, 
dispuse în corpul ei sub forma unui disc. Canalele sînt, 
pline cu apă, care fie că este pompată în interiorul lor 
și astfel ajunge în ambulacre, fie că iese din canale, da- 
torită contracţiei lor alternative — prin care se asigură 

Steaua de mare pescuită la 2 000 m Ofiura 
(redusă la 1/2) 


absorbţia sau evacuarea apei. Cînd se tîrăsc pe fund, 
stelele de mare devorează tot felul de animale accesibile 
lor, apucînd prada cu ambulacrele. Dacă se întîmplă ca 
steaua de mare să nu fie în stare să înghită o pradă! ce 
o depăşeşte ca dimensiuni, ea își azvirle afară stomacul 
prin orificiul bucal și învăluie cu el victima. Mijlocul 
acesta de a se hrăni al stelei de mare o face să fie un 
dăunător al bancurilor de stridii și midii, cu atît mai 
mult cu cît ea își paralizează prada și cu ajutorul unui 
puternic lichid otrăvitor. Stelele de mare se înmulțesc 
prin ouă, care se transformă în larve. 

Ofiuridele se înrudesc cu steaua de mare, însă, spre 
deosebire de aceasta, ele nu au șănțulețe ambulacrale pe 
partea ventrală. Braţele ofiuridelor sînt subţiri, cilin- 
drice, lungi şi cu multe ramificații (tentacule), fiind bine 
separate de discul central. Ele se mișcă cu ajutorul bra- 
telor, care sînt foarte mobile. Ofiurida lunecă ușor pe 
fundul mării şi dacă vreun crab flămînd sau un alt ră- 
pitor îi mănîncă unul sau chiar mai multe tentacule, 
acestea se regenerează destul de reped?. Ofiuridele popu- 
lează toate mările, începînd din apele litoralului pînă la 
adîncimea de 6 000 m, unde au fost pescuite. 

„Ghindele de mare“ (răţuştele de mare) sînt, de ase- 
menea, animale cu aspect de plante. Ele seamănă într-ade- 
văr cu ghinda. Din deschizătura situată deasupra ghindei 
iese un smoc de apendice subțiri, tivite cu perișori. Cu 
ajutorul acestor perișori, apa este împinsă în interiorul 
ghindei şi iese apoi filtrată (sînt reţinute organismele 
mici). 

Aceste animale sînt de fapt crustacei-cirripezi la care 
multe din membre au apendice foarte lungi, cornoase, 
prevăzute cu perișori (cirre). Asemenea crustacei ca Lepas 
anatifera, Balanus improvisus şi alţii sînt mult răspîndiți 
pe corpurile cufundate în apă, pe chila navelor, pe piloţii 
din porturi, pe pietre şi, uneori, chiar pe pielea balene- 
lor. Ei sînt fixaţi cu capul în jos, petrecîndu-și toată viața 
într-o astfel de poziţie ; numai „„cirrele“ lor lungi, care ies 
în afară și care le asigură hrana, stabilese comunicaţia 
răcușorilor cu mediul exterior. 

Multă vreme aceste „ghinde de mare“ sau „răţuşte de 
mare“ au fost considerate drept plante. În antichitate, 
Aristotel susținea că aceste răţuște de mare provin din 
ghinda care cade din stejarii ce crese pe țărmurile mării. 

În afară de unele meduze, pentru zona litorală sint 
caracteristice și numeroase moluște înotătoare (Cefalopode) 
cum sînt : calmarul, caracatița, sepia și argonautul. 

Calmarul (Loligo vulgaris) răspîndeşte în jurul său, 
cînd este atacat, un lichid negru ca cerneala. Trăieşte 
în Marea Mediterană şi în Oceanul Atlantic ; are lungi- 
mea de 10—15 cm ; este comestibil. 

Caracatiţa (Polypus vulgaris) are corpul ca un glob și 
dispune de 8 tentacule lungi (pînă la 10 m). Este un ani- 
mal foarte miîncăcios ; își pindește prada (melci, scoici, 
crabi) printre crăpăturile stincilor. Trăieşte în Marea 
Mediterană și în Oceanul Atlantic. Exemplarele tinere sînt 
comestibile. 

Sepia (Sepia officinalis) are corpul aproape oval, de 20— 
30 cm cu o cochilie internă calcaroasă ; posedă o vezică 
plină cu un lichid negru, din care se obţine culoarea „se- 
pia“ pentru pictură. 

Argonautul (Argonautus argo) este un mic cefalopod ; 
femela este mult mai mare decît masculul, avind o cochilie 
frumos colorată, îndoită în spirală. Masculul este mic, fără 

Argonauţi. Femelă înotînd; mascul 


cochilie, însă prevăzut cu un braţ lung și cu o vezică pen- 
tru reproducere ; în timpul copulaţiei, vezica se desprinde 
de corpul masculului, rămînind mai mult timp în cavi- 
atea mantalei de la femelă, ceea ce a făcut pe vechii natu- 
raliști să creadă că este un animal parazit (Hectocotylus). 
Argonauţii trăiesc în mările calde, mai mult la supra- 
faţa apei. Cind se deplasează, argonautul deschide în vint 
o pînză cu care este prevăzut unul din tentaculele sale. 

Peștii litorali sînt foarte diferiţi în ceea ce privește 
orma și coloritul lor. Ca exemplu de astfel de pești 
amintim locuitorii tipici ai apelor litorale, diferitele specii 
de guvizi (Gobius) și de hanuși (Gobius batracocephalus), 
a care înotătoarele ventrale sînt deplasate mult în faţă 
şi transformate într-o ventuză, cu ajutorul căreia ei pot 
să se fixeze de pietre, de stinci și de fundurile nisipoase, 
în cazul unei agitaţii puternice a mării. 

Mulţi pești au capul turtit, ceea ce le permite să stea 
ipiți de fund. Așa sînt diferitele cambule (Pleuronoctes 
flesus), limba de mare (Solea nasuta), calcanul (Rhombus 
maeoticus) care stau culcaţi pe fundul de nisip. 

Pe fundurile de nisip și pe cele cu sedimente faseolinoi- 
de (40—60 m adincime) se întîlnesc : rindunica de mare 
(Trigla lucerna), vulpea de mare sau vatosul (Raja clavata) 
şi pisica de mare (Trygon pastinaca), din ficatul căreia se 
extrage un ulei foarte bogat în vitamina D. 

În apele de coastă ale Noii Caledonii trăieşte un peşte 
otrăvitor numit peştele piatră. El stă ascuns printre alge 
și seamănă mai mult cu o piatră decit cu un peşte. Dacă 
cineva calcă pe el, este înțepat numai decît de ghimpii ari- 

pii dorsale. Otrava puternică care pătrunde în piele pro- 
voacă dureri de nesuportat și chiar moartea. 

La adîncimi de 30—60 m și chiar mai mult, pe fundurile 
cu faciesuri mitiloide și faselinoide trăiesc sturioni, pești 
de mare valoare economică (cu icre negre), caracteristici 
Mării Negre: morunul (Huso huso), nisetrul (Acipenser 
giildenstaedti) şi păstruga (Acipenser stellatus). 

Deși acești peşti au biotopul lor în apele coastei de 
vest a Mării Negre şi mai ales în regiunea gurilor Dunării, 
totuși, în octombrie 1963 s-a prins un morun în greutate 
de 500 kg şi lung de 4 metri în apele litoralului Gruziei, 
din estul Mării Negre. 

În biotopul recifelor de corali sint caracteristici peștii 
coralofili, cu un colorit deosebit de frumos ; în general, 
sînt mici (10—20 cm), au capul mult turtit lateral, cu 
înotătoarele franjurate şi cu botul ascuţit, adaptat pen- 
tru ciugulirea ramurilor de corali. 

Deosebit, de interesante sînt unele specii de pești capa- 
bili să meargă fie pe fundul apei, fie în afara mediului ac- 
vatic, însă niciodată repede. Printre primii sînt de citat 
Triglii, care se pescuiesc pe coastele din vestul Europei 
pentru carnea lor foarte gustoasă. Acești pești au capul 
mare, remarcabil prin conturul său geometric. Ei sint 
capabili să înoate și să meargă pe fundul apei servindu-se 
de cele două înotătoare dispuse imediat înapoia capului 
şi care sînt prevăzute şi cu o pereche de gheare libere 
și independente, rigide și mobile, pe care animalul le 
folosește ca să se sprijine pe fund şi să se deplaseze cu 
ele; 

Mai remarcabil decît acesta este Periophtalamus Koel- 
reuteri care trăieşte în lagunele salmastre de pe coastele 
de vest ale Africii. Cu ajutorul înotătoarelor pectorale 
musculoase, acești peştişori lungi pînă la 15 cm ies din 
găurile lor pe timp de maree înaltă, urmăresc pe nisipul 
uscat micile animale rămase după retragerea mării și se 
urcă chiar pe rădăcinile și pe tulpinile copacilor de Man- 
grove ca să vîneze insecte. Caracteristică este respirația 
cutanată a acestor peşti şi structura ochilor lor volu- 
minoși, apropiaţi unul de altul, proeminenţi şi mobili, 
astfel dispuşi, parcă pentru a inspecta împrejurimile, un 

fel de ochi telescopici asemănători cu ai peştilor de mari 
adincimi. 

Mijlocul întrebuințat de acești peşti pentru a se adapta 
la respiraţia în aer liber, fără a avea plămiîni, constă în 
a menţine bronchiile umede, ceea ce permite animalului 
să vieţuiască timp de mai multe ore în aer liber și să ab- 
soarbă oxigenul direct din aer. Anghila (ţiparul) din regi- 
unile noastre și din toată Europa este în această privință 
specia cea mai caracteristică. În nopţile furtunoase și plo- 
ioase, cînd aerul este plin de umezeală, ea iese din lacul 
sau din riul său şi se aventurează peste cîmp în căutarea 
unui alt adăpost. 

Zona litorală este săracă în mamifere strict acvatice. 
Se găsesc totuși reprezentanți ai Sirenidelor, lamantinul 
(Manatus manatus), de 3 m lungime. Primul trăieşte la 
confluența Orinocului cu Amazonul, iar celălalt, în apele 
Indiei, Filipinelor, Australiei şi Canalului Mozambic. Se 
vînează pentru carne, piele, fildeș şi grăsime. Dintre Pini- 
pedele litorale amintim : morsa (Odobaenus rosmarus), care 
se hrănește cu moluștele de pe fundul mării, foca obișnuită 
(Phoca vitulina) și nerpa (Phoca isipida). 

În Marea de corali, între coastele Australiei şi Marea 
Barieră, trăieşte o moluscă comestibilă gigantică în formă 
de cădelniță, care cîntărește mai mult de 200 kg şi are 
un diametru de 1,50 m. Dacă întîmplător un pescar de 
stridii, perliere atinge animalul, acesta închide scoica sa 
enormă și își reține victima în fundul mării. 

Dintre cetaceele odontocete litorale se întilnese delfinii, 
iar dintre Mystacocete — balena cenușie (Rhachianectes 
glaucus), care trăiește în apele puţin adinci, unde îi este 
mai uşor să-și procure hrana (crustacei de fund). 


2. Viaţa în largul mării 


Pelagialul constituie un cadru ecologic mult mai mare și 
mai variat, care se întinde de la limita inferioară a plato- 
ului continental (200 m) şi cuprinde tot largul mării. 
Particularităţile mai importante ale acestei zone sînt 
mult deosebite de cele ale zonei litorale. Temperatura și 
salinitatea apei sînt mai uniforme, mareele nu au o impor- 

tanţă atît de mare, iar rolul fundului dispare cu totul. 
Lipsa substratului face să nu mai existe forme sedentare. 

Organismele pelagice îşi petrec viaţa aici într-o perma- 
nentă stare de suspensie, adaptindu-se la plutire sau la 
deplasări pasive, așa cum se întîmplă cu planctonul. Dim- 
potrivă, celelalte organisme posedă organe de mișcare 
adaptate înotului activ, deplasîndu-se independent de cir- 
culaţia apei; ele compun nectonul și sînt caracteristice 
acestui cadru de viaţă. 

În largul mării, hrana nu este atit de concentrată ca în 
zona litorală, fapt ce determină ca reprezentanţii nectonu- 
lui să întreprindă numeroase migrații în căutarea resur- 
selor de hrană, ca și a celor mai bune locuri de reproducere. 

Întreaga viață de la suprafață și din straturile superi- 
oare ale pelagialului este legată de prezenţa luminii şi se 
bazează pe fitoplancton, reprezentat mai ales prin alge 
unicelulare. Masa principală a planctonului servește ca 
hrană zooplanctonului, care, la rîndul lui, este consumat de 
formele mici ale nectonului, iar acesta din urmă, de către 
animalele nectonice mai mari. 

Astfel, algele formează hrana de bază în apele mărilor 
și oceanelor. Dar, ca şi pe pămînt, producţia de hrană 
vegetală poate varia foarte mult de la un loc la altul, după 
cantitatea sărurilor nutritive, care nu este de loc uniformă 
în mări şi oceane. În regiunile polare şi pe coastele de 
vest ale continentelor (unde sînt curenţi ascendenți reci), 
algele sînt așa de numeroase că dau apelor o coloraţie 
verde ; în regiunile tropicale şi pe coastele de est ale 
continentelor (unde sînt curenţi descendenţi), apele sînt 
calde, tranparente și albastre ca cerneala, din cauza 
lipsei de alge şi a absorbției părţii roşietice a spectrului 
luminos. 

Ca să învingă mai ușor rezistența apei, animalele nec- 
tonice au corpul alungit sub formă de torpilă. Şi. cum aici 
ele nu au adăposturi în care să se poată ascunde, ca în 
zona litorală, culoarea lor de protecţie se confundă cu 
nuanţa mării. 

Planctonul. Viaţa organismelor mari se bazează pe exis- 
tenţa planctonului ; de aceea cunoașterea planctonului 
prezintă o deosebită importanţă în economia resurselor 
naturale din mări. - 

Planctonul înglobează totalitatea organismelor vegetale 
și animale ce rătăcese întimplător în largul mării, purtate 
de valuri și de curenţi. (În apropiere de insulele Faro& 
s-a dozat cantitatea de plancton de 3 cm? la litrul de apă.) 

După dimensiuni, organismele planctonice se împart în 
trei grupe : mezoplanctonice, microplanctonice și nano- 
planctonice. Din grupa organismelor mezoplanctonice fac 
parte crustaceii (copepode și cladocere) și alte organisme 
mici care se văd cu ochiul liber (1—5 mm lungime). Or- 
ganismele microplanctonice cuprind masa principală a 
fitoplanctonului, iar din grupa organismelor nanoplanc- 
tonice fac parte crustaceii mai mici, rotiferii şi protozoa- 
rele. 

În ceea ce priveşte repartiţia planctonului, se distinge 
un plancton neritic deasupra platoului continental și un 
plancton oceanic deasupra fundurilor abisale, fie la supra- 
față, fie la diferite adincimi. Primul este mai bogat și mai 
variat, pentru că se compune din animale provenite din 
largul mării și dintr-un mare număr de ouă, de larve şi de 
alevini aparținînd fiinţelor care își petrec viaţa fixate de 
fundul litoralului. 

Fitoplanctonul sau planctonul vegetal este reprezentat 
prin alge unicelulare microscopice, unicelulare, avînd 
membrana formată din două valve silicioase. În mările 
arctice și antarctice, diatomeele constituie cea mai mare 
parte a planctonului, formînd hrana principală a nume- 
roase animale plutitoare sau fixe. În mările Antarcticei 
ele dau apei un colorit verde. 

Zooplanctonul sau planctonul animal este format din 
cele mai variate ființe, cuprinzînd reprezentanţii multor 
încrengături. 

Cu ochii liberi abia se disting în masa de apă mici 
crustacei ; cu instrumente optice se disting protozoare di- 
ferite, alge, diatomee, mici meduze ; larvele de anelide, de 
moluște, de crustacei ; numeroase ouă de pești, precum şi 
alevini. Printre forme de talie mai mare se capturează 
şi diferite specii de meduze. Printre foraminifere se re- 
marcă globigerinele. Celenteratele sînt reprezentate prin 
Scifozoare, Ctenofore şi numeroase meduze pelagice. 
Echinodermele au reprezentanţi în holoturii pelagice, 
viermii în Nemerţieni, iar moluștele în cefalopode, pte- 

zopode și heteropode. Artropodele au reprezentanţi în 
plancton prin numeroase specii de crustacei mici. Tunici- 
erji sînt transparenţi și se aglomerează la suprafața mării 
în imense bancuri plutitoare. Într-un cuvînt, regiunea 
pelagică adăposteşte în apele sale marine o faună şi o 
floră extrem de abundentă, în special în indivizi. 

Mulţi pești de fund au o fază a vieţii lor pelagică,-sub 
formă de icre și ouă, larve, alevini. Un exemplu caracte- 
ristic în această privinţă îl constituie calcanul (Rhombus 
maeoticus) ; icrele, larvele și alevinii acestuia sînt pelagice. 
Numai după o perioadă de timp puietul de calcan suferă 
o metamorfoză, se lasă la fund și ia forma părinţilor. Tot 
astfel, icrele și larvele (leptocefalii) anghilei de mare 
(Anguilla vulgaris), fac parte din plancton, pînă cînd meta- 
morfozarea lor, în timpul migraţiilor spre țărmurile 
Europei, le dă forma adulţilor. 

Peștii formează partea cea mai numeroasă și cea mai im- 
portantă a nectonului, cu seriile lor de familii, de genuri 
şi de specii de toate mărimile. Peștii pelagici sînt înotători 
excelenți. Majoritatea lor au corpul fusiform, adeseori cu 
botul ascuţit şi cu înotătoare dezvoltate proporţional. Ca 
exemple pot servi majoritatea 'rechiniior, serumbia 
albastră, tonul, somonul etc, 

Dintre peştii pelagici foarte specializaţi menţionăm 
peştele cu „pînze“ (histiophorus grey) şi peştii zburători 
(Exocoetus volitans). 

Peștele cu „pînze“ sau peştele plutitor (Histiophorus) 
are o înotătoare dorsală foarte lungă și înaltă; cînd peştele 
înoată la suprafaţa mării, înotătoarea se găseşte în afara 
apei și, în cazul cînd bate vîntul, poate îndeplini rolul 
unei pînze. Pentru a se apăra de dușmani, peștii zburători 
sar cu putere din apă şi întinzîndu-și înotătoarele pecto- 
rale, planează în zbor deasupra mării, pe distanţe de pînă 
la 200 de metri și chiar mai mult ; alţii, ca Dactylopterus 
orientalis, sar din apă pînă la 4—5 metri înălțime, căzind 
uneori pe puntea nave!or aflate în larg. 

Pentru peştii pelagici este foarte caracteristic şi colo- 
ritul ; în multe cazuri, ei au spinarea de culoare închisă, 
adeseori albăstruie, iar partea inferioară a corpului, de 
culoare deschisă, argintie. Datorită acestui colorit, peștii 
nu pot fi observați în apă. 

În lumea peştilor pelagici se întîlnesc o serie de parti- 
cularități biologice deosebit de interesante. 

În ceea ce privește mărimea peştilor, contrastul este 
izbitor : peștișorul mistichtys luzonensis are zece pînă la 
paisprezece mm lungime, iar rechinii pot măsura 15--20 
de metri. 

Rechinul din Marea Neagră măsoară pînă la 1,8 m și nu 
are mai mult de 9—12 kg. Este un peşte comestibil. Are 
pielea aspră din cauza solzilor placoizi (plăcuţe cu un 
Shimpe), care este folosită în industrie ca rașpel fin 
(„chagrin“). 

Dintre rechinii mari amintim peştele Charcharias 
glaucus, de 4 m lungime, cu spatele albastru şi cu pînte- 
cele albicios (trăieşte în Marea Mediterană, în Oceanul 
Atlantic și în Pacific). Un rechin periculos (spaima mărilor 
calde, care se întilneşte din Mediterana pînă în Australia 
și în Noua Zeelandă) este Characharodon rondeletei, de 
12 m lungime ; el are dinţii zimţuiţi pe margini. 

Nava Viteaz în călătoria sa din 1958 în Oceanul Pacific 
a găsit în stomacul unui rechin bucăţi de carne de rechin, 
două păsări, o fregată şi un cormoran, foi de varză 
aruncate de pe navă şi un ziar. Lăcomia rechinilor cînd 
este vorba de hrană este uimitoare. 

Rechinul-balenă este cel mai mare dintre peştii cu- 
noscuţi. El are lungimea între 6 și 20 m şi cîntărește 
70—150 de tone. Un specimen adult poate să aibă 10 000 
de dinţi şi chiar mai mult. Cînd se hrăneşte, el deschide 
gura sa enormă și un torent de apă încărcat cu peștișori, 
crabi, sepii, meduze ete. pătrunde în gură. Rechinii-balenă 
trăiesc în cîrduri de 20—30 de indivizi și se asociază şi 
cu altfel de rechini. În 130 de ani, de la 1829 pînă la 
1850 nu s-au putut prinde decit cea 100 de rechini de 
acest soi. 

O formă puţin obișnuită are peștele-ciocan (Zygaena 
malleus) din regiunile tropicale, un rechin care atinge 
4 metri lungime şi are capul foarte lat, ceea ce îi dă 
aspectul de ciocan. 

Trecerea între Selacoideni (rechini) şi Batoide (vulpea 
de mare, pisica de mare) o face peștele fierăstrău (Pristis 
antiquorum), răspîndit în mările tropicale şi subtropicale. 

El atinge 6 m lungime şi botul (rostru) lung de 2 metri 
îi este prevăzut pe margini cu dinţi triunghiulari. 

Ca mijloace de apărarea sau pentru capturarea prăzii, 
unii pești se folosesc de o spadă lungă (Xiphias gladius) 
(134), alţii de spini veninoși (Synancea verrucosa) sau de 
dinţi tăioşi (Charax puntazzo). Mult mai eficace este 
însă arma de apărare și de atac a peștilor electrici 
(Torpedo marmorata, Electrophorus electricus) £. 

Peştii electrici trăiesc în mările calde, inclusiv în Marea 
Mediterană. În general, ei sînt puțin mobili şi slabi înotă- 
tori. Există şi în Marea Neagră un peşte electric — vulpea 
de mare (Raja clavata) —, amintit între peștii din zona 
litorală. 

La torpila de mare (Torpedo marmorata), organele elec- 
trice sînt voluminoase şi ating 1» din greutatea corpului. 
Ele pot produce o tensiune a descărcării electrice de 
8—100 volţi. Electrophorus poate produce un curent 
electric cu tensiunea de pînă la 360 volţi. 

Remora prezintă o altă particularitate. Acest peştișor 
de 20—25 cm, răspîndit mult în mările calde, posedă pe 
cap o ventuză ovală, care îi permite să se prindă de 
obiectele din apă (de fundul vapoarelor, de rechini etc.). 
Aşa se explică răspîndirea mare a remorei. Proprietatea 
ei de a se lipi cu ventuza de corpurile din apă este 
folosită de locuitorii de pe țărmurile Cubei și Zanzibaru- 
lui pentru pescuitul broaștelor țestoase uriașe (Chelonia 
mydas). Remora se leagă de coadă și i se dă drumul din 
barcă în regiunea unde se găsesc broaște țestoase; acestea 
de obicei plutesc la suprafața apei, dormitind. Cînd sînt 
în apropierea bărcii, se scufundă imediat. Remora însă se 
apropie pe nesimţite de broască şi se lipește de carapacea 
ei, după care peştele este tras în barcă cu broască cu tot. 

Dorada sau scrumbia aurie este un pește mare, de 70 cm 
lungime, spaima peștilor zburători. Carnea lui e foarte 


1 Peştii electrici erau cunoscuţi încă din antichitate. Astfel, se 
recomandau peştii electrici pentru vindecarea durerilor de cap 
cronice şi a gutei. Bolnavii de reumatism erau aşezaţi pe un peşte 
electric. Mult mai tîrziu (1751), Michel Adamson, reîntors dintr-o 
călătorie făcută în Africa, a descris peștele electric Malopterurus. 
Aceste observaţii au determinat pe mulți oameni de ştiinţă (de 
exemplu pe Galvani) să se ocupe de studiul electricităţii din orga- 
nismele animale. 

Migraţiile heringului norvegian (Clupea herengus) 


gustoasă și a fost peştele preferat al navigatorilor de pe 
pluta Kon-Tiki. 

Peștii industriali constituie o imensă bogăţie naturală 
a mării. În primul rînd, amintim bancurile sau cîrdurile 
de scrumbii, de heringi, de pălămidă, de ton, de hamsii, 
de salmonide (somoni), de gadide ete. 

Morua sau batogul (Gadus morrhus) face parte din 
familia gadidelor. Este un pește robust, rapace, care se 
hrănește cu tot soiul de animale marine. El trăiește în 
regiunile arctice la adincimi chiar peste 1 300 de metri în 
timpul iernii și în vecinătatea curenților calzi inferiori. 

Heringul este reprezentat în Atlanticul de nord, Marea 
Nordului și mai puţin în Marea Baltică. El trăiește în 
cîrduri la larg unde se hrănește cu plancton. Icrele le 
aruncă lîngă țărmurile Norvegiei în februarie şi martie, 
sau toamna, după specii. 

Cu toate că acest peşte este al mărilor nordice, totuși 
specialiști sovietici estimînd că apa rece din regiunea 
Antarcticei este bogată în plancton şi ar conveni foarte 
bine heringului, au încercat în anul 1959 să populeze 
apele australe cu acest pește, operaţiune care a reușit din 
plin. 

Tonul este un mare peşte carnivor al apelor pelagice, 
foarte abundent în Marea Mediterană, deși este un pește 

al Atlanticului. El este un mare vinător al sardelelor, 
hamsiilor și altor peşti. 

Pelagialul constituie, de asemenea, cadrul de viață pen~ 
tru cele mai multe mamifere și îndeosebi pentru balene 
(Cetacee). Dintre Mistacocete, al căror număr de specii 
este de 10, amintim balena albastră (Ballenoptera 
musculus), care atinge lungimea de 33 de metri şi o; 
greutate de 120 de tone. Este cel mai mare animal din 
cîte au trăit vreodată. Greutatea acestei balene este egală 
cu greutatea a 25 de elefanţi sau cu greutatea a 150 de 
tauri. Inima ei cîntărește 600—700 kg, iar cantitatea totală, 
de sînge ajunge la 8 000 litri. Lungimea intestinului de- 
pășeşte 250 m, iar volumul stomacului este de 3000 dm?. 
Femela care alăptează, produce zilnic 200—300 litri de 
lapte. Balena consumă în 24 ore 4—5 tone de crustacei, 
moluşte şi pești. Acest gen de balenă în stare adultă nu 
are dinți; colții dentari nu s-au dezvoltat şi gura nu 
prezintă decît fanoane, piese mari cornoase în formă de 
coasă, prinse pe maxilarul superior (din care se fac 
„balenele“ industriale). Fanoanele, în număr de 300—350, 
ajung pînă la 5—6 m lungime. O balenă de 18 metri și 
în greutate de 70 de tone, poate produce în medie 1 600 kg 
fanoane şi 30 000 kg grăsime, din care se extrag 24 000 kg 
ulei. Din carnea şi din organele sale interne se prepară 
făină furajeră. 


Somonul — Onchorhyncus 
gorbuscha: 

i-—înainte de reproducere; 
2—după reproducere; -~ 

Tot în mările Antarctice trăieşte şi balena sudică 
feubalaena australis) de o talie mai mică decît balena 
albastră. 3 

Marsuinii și alte cetacee detectează obstacolele şi prada 
lor emiţind ultrasunete pe frecvenţe de 23—100 kilocicli 
pe secundă. Pînă în prezent, un asemenea dispozitiv nu 
era cunoscut decît la lilieci. 

Dintre Odontocete (balene cu dinţi), caşalotul (physeter 
catodon) ajunge la 21 m lungime. Este răspîndit în mările 
calde, cu excepția Oceanului Arctic. Se hrănește cu dife- 
rite cefalopode şi, mai rar, cu pești. Se cufundă pînă la 
300 m adincime şi poate rămîne sub apă mai mult de 
o oră. 

În mările Oceanului Arctic şi în mările nordice ale 
Oceanului Pacific este răspîndit delfinul alb sau beluga 
(Delphinapterus leucas), lung de 6 metri. 

Foca, otaria, viţelul de mare, morsa și alte cinci genuri 
asemănătoare sînt mamifere pinipede, amfibii şi foarte 
bine adaptate la viaţa acvatică. Sînt abundente în regiunile 
polare. Totuși, sînt şi regiuni calde care au focile lor, 
numite monacus [din care unele locuiesc în Adriatica]. De 
aici pare să provină şi focile din Marea Neagră, care în 
număr de vreo 25 de perechi se adăpostesc în grotele de 
stîncă roşie de la Capul Caliacra. Cu toate distrugerile ce 
le fac în bancurile de pește, totuși s-au luat măsuri de 
cruțare a lor. Mai curios este cazul focilor care se găsesc 
chiar la ecuator, în apele insulelor Galapagos. 

Tot în mările nordice trăieşte și narvalul, un animal 
marin lung de 6 m, care se vînează pentru carnea şi pen- 
tru grăsimea lui. 

Foarte curioşi peşti se găsesc în Marea Sargaselor. Aici 
plutesc o sumedenie de alge, care cu timpul mor și se duc 
la fund. Printre aceste alge vieţuitoare se întilnește un 
Hipocamp, care se distinge prin antenele sale desfășurate 
în formă de ciucuri ; acestea împodobesc corpul său şi-l 
fac în aparenţă să semene cu algele în mijlocul cărora 
trăieşte. 

Nu toți peştii se înmulțesc prin icre. 

Peste 200 de specii nasc pui vii. În țara noastră nu este 
cunoscut decît un singur reprezentant al lor — Gambusia 

— care trăieşte în apele lacului Mangalia, unde a fost 
adus din America. 

Reptilele nu sint reprezentate în necton decit numai 
prin diferite specii de broaște țestoase, care în mările 
calde ating mărimi de cîțiva metri. O broască ţestoasă 
uriașă, în greutate de 1 000 kg, a fost prinsă în aprilie 1965. 
în apropiere de Sydney (Australia). 

În Marea Neagră s-a prins o singură dată, la coasta. 
țării noastre, un exemplar mai deosebit, în lungime de 
un metru, care a fost preparat şi expus în Muzeul de: 
istorie naturală Gr. Antipa din București. 


3. Viaţa în adîncurile mării 


Regiunea abisală cuprinde toate porțiunile mării situate: 
mai jos de limita pînă unde pătrunde lumina; ea. 
constituie o adevărată albie oceanică sau fundul propriu- 
zis. Pătura ei superioară, corespunzînd aproximativ cu 
înălţimea taluzului continental, formează o regiune de- 
sine stătătoare : zona batială. Atît prin condiţiile mediu- 
lui, cît și prin populaţia animală, aceasta reprezintă o» 
treaptă intermediară, între zona pelagică și cea abisală. 
propriu-zisă. 

Zona abisală începe aproximativ sub 1 500 m. Ca dimen- 
siuni, ea întrece de mai multe ori celelalte două zone prin~ 
cipale ale Oceanului Planetar. Zona abisală, care con- 
stituie de fapt albia oceanică, reprezintă 78,5 din supra- 
fața fundului marin, iar depresiunile abisale — doar 3,10/9.. 

Condiţiile de viaţă din zona abisală sînt extrem de uni- 
forme, mai uniforme decît în toate celelalte regiuni ale 
mării şi chiar ale globului pămîntesc ; ele nu sînt supuse: 
nici variaţiei diurne şi nici celei sezoniere. Datorită con- 
diţiilor grele de viaţă, zona abisală este foarte săracă în 
specii şi în indivizi, majoritatea acestora fiind de dimen- 
siuni mici. Hrana se reduce simţitor spre adînc şi o dată cu 
ea scade și desimea populaţiei. Sursa de hrană a animalelor: 
abisale o formează mai ales „ploaia de cadavre“ căzută 
din straturile superioare. Animalele din etajele inferioare: 
migrează în etajele superioare în căutarea hranei. Aceste: 

migrații zilnice sau sezoniere, pe verticală, sînt foarte 
frecvente, formîndu-se astfel un complicat lanţ nutritiv, 
ale cărui verigi leagă în cele din urmă lumea vegetală de 
la suprafața mării cu lumea animală de pe fundul-abisal. 

Animalele fixate care trăiesc totuşi în această zonă au, 
de obicei, pedunculi sau piciorușe (suporturi lungi), care 
le susțin corpul deasupra miîlului. Astfel, holoturiile sau 
castraveţii de mare posedă ambulacre lungi și cu un fel 
„de talpă lată, pe care corpul alunecă la suprafața milului 
ca pe o sanie ; corpul aricilor de mare este globiform. și 
acoperit cu spini subțiri alungiţi ; paianjenii sau picno- 
gonidele de mare şi crustaceul-păianjen au picioare foarte 
lungi și subțiri. 

Crinii de mare, spongierii și brachiopodele au cîte un 
peduncul lung, în vîrful căruia se leagănă corpul în formă 
de floare, de cupă sau de scoică. 

Întunericul deplin a făcut ca animalele de adincime să 
fie fosforescente şi să-și dezvolte organele tactile. Unele 
şi-au pierdut organele vizuale, cum este peştele orb 
(Bathymicrops regis), iar altele, dimpotrivă, au ochi foarte 
mari, cum este  crustaceul amiipod Cyrtisoma neptunii. 

Majoritatea animalelor sînt colorate în nuanţe de alb, 
cenușiu, negru sau roșu. Pe fundul oceanic nu s-au găsit 
niciodată animale albastre sau verzi, iar cele pestriţe sau 
vărgate sînt extrem de rare. 

În general animalele abisale au o structură fină și 
ajurată, sînt lipsite de un schelet solid și de mușchi 
puternici. 

Aruncînd o privire generală asupra populaţiei din 
regiunile lipsite de lumină (afotice) ale oceanelor, consta- 
tăm existența tuturor grupelor mari de animale, de la 
cele mai simple protozoare şi pînă la vertebrate. Proto- 
zoarele sînt reprezentate prin foraminitere. Spre deosebire 
de foraminiferele obişnuite, formele abisale au corpul 
învelit cu fire de nisip şi sînt, de regulă, colorate în negru. 

Dintre animalele primitive, cu origine geologică stră- 
veche, se numără spongierii. Forme abisale caracteristice 
au bureţii sticloși, în formă de cupă și bureţii calcaroși. 
Mulţi dintre ei trăiesc în simbioză cu polipii hidroizi. 

Celenteratele sînt reprezentate prin numeroase forme. 
Polipii hidroizi sînt, de obicei, destul de mici. Ei formează 

colonii frumoase, cum sînt cele în formă de pană (plumu- 
larii). Polipul hidroid  Monocaulus imperator atinge 
mărimea de 2 m. 

De asemenea, există multe meduze fosforescente şi 
actinii frumos colorate, cu braţele subțiri și lungi ca niște 
petale ademenitoare, însă acoperite cu mii de celule 
urzicătoare. 

Coralul negru, răsucit ca un tirbușon, coboară pînă la 
3.000 metri; rudele coralului roșu, printre care și gorgo- 
nele, sînt reprezentate prin numeroase specii, unele ajun- 
gînd să trăiască pînă aproape de 10000 m adincime. 

Cei mai mulţi viermi abisali trăiesc în căsuțe tubulare 
şi se hrănesc cu resturi organice. 

Spre adînc, moluștele (melcii şi scoicile) au dimensiunile 
din ce în ce mai mici şi cochilia tot mai subţire și mai 
transparentă. Sepiile sînt reprezentate prin forme cu cel 
mult zece braţe. 

Crustaceii sînt reprezentaţi prin lătăuși cu ochii enormi, 
prin paguri și diferiţi crabi cu spini lungi, care ajung pînă 
la o adîncime de 4 000 metri. 

Cele mai numeroase animale abisale sînt echinodermele. 
Aricii de mare, holoturiile şi alte echinoderme s-au 
răspîndit mai uşor spre adînc, datorită faptului că mulţi 
dintre ei se hrănesc cu mil. Aproape la toate adîncimile 
se întîlnesc stelele de mare şi rudele lor apropiate, ofiuri- 
dele, cu braţe lungi, subţiri, şerpuitoare. Aricii de mare 
coboară pînă aproape de 6 000 metri, în timp ce crinii de 
mare depășesc 8000 de metri. În apele Antarcticii se 
găsesc stele de mare cu un diametru de 44 cm precum 
şi diferite ofiuride. 

Peștii sînt şi ei numeroși şi cuprind specii variate, cu 
deosebire în regiunile tropicale. 


4. Viaţa în Marea Neagră 


O particularitate a Mării Negre constă în faptul că viaţa 
vegetală și animală este reprezentată numai în straturile 
superficiale, începînd de la țărm și pînă la adîncimea de 
150—200 m. Mai jos, apa este infectată cu hidrogen 
sulfurat, în care pot trăi numai bacteriile anaerobe, 

ceea ce face ca 85—909% din întreaga masă de apă să fie 
lipsită complet de viaţă. Din cauza salinităţii reduse, nu- 
mărul speciilor din Marea Neagră este-de patru ori mai 
mic decît în Marea Mediterană. Sifonoforele, cefalopodele, 
pteropodele, heteropodele, gorgoniaceele, echinodermele 
lipsesc aproape complet de aici cu excepţia a trei specii : 
un ofiurid (amphiura florifera) și două holoturide (cucu- 
maria orientalis şi synapta digitata). Dintre ctenofori, în 
Marea Neagră trăieşte numai pleurobrachia pileus, iar 
dintre actinii — trei specii (actinia equina, cyliste viduata 
și cerianthus vestitus). 

Biocenozele Mării Negre au fost mult studiate de S. A. 
Zernov. La noi ele au fost cercetate de Prof. I. Borcea, 
C. Motaș și de colaboratorii lor. 

În Marea Neagră nu există o zonă litorală dezvoltată ; 
organismele mediteraniene corespunzătoare acestei zone 
s-au răspîndit în zona prelitorală și sublitorală. 

În zona prelitorală se găsesc două biocenoze importante 
legate de diferite faciesuri ; biocenoza stincilor şi bioce- 
noza nisipului. Astfel, stîncile şi pietrele fixe de la ţărmul 
mării (întilnite pînă la 28 metri adîncime) sînt pline de 
crustele răcușorului cirriped Balanus și de cochiliile 
melcului în formă de pălărie chinezească [patella pontica]; 
în crăpături se ascund crabi mici (Pachygrapsus). Stincile 
sînt acoperite cu tufișuri dese de alge brune (Cystoseira), în 
care se întlnesc midiile (Mytilus). Printre aceste aglomerări 
de alge se ascund peştişori ţepoşi, ca Scorpaena ; tot aici 
sînt şi alge verzi cu valuri late, în formă de frunze, iar 
pe porțiunile de stîncă fără vegetaţie sînt fixate acţiunile. 

Lumea animală legată de nisip este reprezentată prin 
diferiţi viermi (Linaeus, Saccocinrus) şi crustacei-amphi- 
pozi, care se viră în nisipul umed de pe țărm, iar în apa 
cu fundul nisipos, pe care-l scormonese cu mustăţile, 
înoată barbunii (Mullus barbatus); pe fund, fiecare pagur 
(Diogenes) trage după el scoica în care își introduce 
abdomenul său moale ; alături de pagurii mici stau culcate 
sau îngropate — în parte — cambulele turtite (Pleure- 
nectes). 

Mai jos (10—30 m), unde pe fundul nisipos sau milos, 
crește o iarbă de mare înaltă (zoostera), se ascund peștișori 
viu colorați (Crenilabrus) și acul de mare (Syngnathus). 

Pe tulpinile de zoostera se agaţă cu vîrful codiţelor căluţii 
de mare (hippocanpus). Tot aici înoată multe crevete 
(leander, hippolyte). 

Mai departe de zona cu zoostera, de-a lungul țărmului, 
pînă la adîncimea de 50 m se întinde zona fundului 
nămolos, pe care se găsesc numeroase cochilii moarte și 
vii de stridii (Ostrea) și de midii (Mytilus). 

La adîncimea de 50—80 m predomină midiile ; bioce- 
noza nămolului mitiloid constituie o particularitate carac- 
teristică a Mării Negre ; nicăieri, în alte mări, midiile nu 
se strîng în număr atît de mare la o astfel de adincime. 
În afară de midii, sînt caracteristice algele roşii (phyl- 
lophora), spongierul Suberites și ascidiile (ciona, molgula). 
Mai jos de biocenoza midiilor (de la adîncimea de 
55—65 m şi pînă la 180—185 m), adică în cuprinsul zonei 
sublitorale, se găsește biocenoza nămolului cu faseoline, 
reprezentată prin lamelibranchiate, ca phaseolina și 
trophomopsis ; în această biocenoză se găseşte și amphiura, 
singurul reprezentant al echinodermelor. 

Zooplanctonul, care are origine mixtă (marină şi de apă 
dulce) este format în special din crustacei inferiori 
(Copepode și Cladocere), flagelate fosforescente (Nocti- 
luca), meduze mari ca aurelia aurita şi rhizostoma 
pulmo etc. 

htiofauna Mării Negre (150 specii) este mult mai săracă 
decît aceea a Mării Mediterane (550 specii). În majoritatea 
cazurilor ea este formată din pești eurihalini (105 specii) 
veniţi din Mediterana. Așa sînt: barbunul, vulpea de 
mare, chefalul, ghiborţul de mare, lapina, căluțul de mare 
etc. Dintre peştii pelagici se întîlnesc : hamsia, serumbia 
albastră, rechinul ete. Din grupa relictelor din Marea 
Neagră şi din Marea Caspică amintim scrumbiile și guvizii. 

Mamiferele marine sînt reprezentate prin 3 specii de 
delfini : delfinul propriu-zis, porcul de mare și afalenul. 


D. MIGRAȚIILE PEȘTILOR 
Cu regularitate, în anumite perioade, cîrdurile sau bancu- 
rile de peşti întreprind mari călătorii, dintr-un bazin 
hidrografic în altul. Peştii circulă atît din mare în fluvii, 

cît şi din fluvii în mare (de ex. migrațiile întreprinse de 
sturioni — morun, nisetru păstrugă și scrumbiile de 
Dunăre — din mare în Dunăre și invers). Acestea sînt 
considerate migrații tipice, spre deosebire de migrațiile 
obişnuite, care sînt călătorii mai lungi sau mai scurte în- 
treprinse de“ pești numai în mare (de ex., migrațiile de: 
reproducere ale heringilor spre țărmurile Norvegiei). 

Migraţiile peştilor se pot grupa în două categorii : 

— migrații pasive, cînd icrele, larvele, puieţii și uneori 
chiar peștii adulţi se lasă antrenați de curentul apei şi de 
valuri și sînt duși în alte locuri prielnice vieţii lor ; 

— migrații active, care se desfășoară împotriva rezis- 
tenţei stratului de apă sau a curenților, pe un drum și 
spre o ţintă bine definită. După felul cum peştii înfruntă 
curentul, migrațiile pasive se mai numesc și migrații 
denatante sau catodrome, iar cele active — migrații 
contranatante sau anadrome. În afară de migrațiile pasive 


Schema răspîndirii anghilei europene în Oceanul Atlantic (cifrele încer- 
cuite indică lungimile în mm): 

1— larvă imediat după eclozare; 2, 3— leptoceiali de-1 an; 4 — leptocefali înainte 
de metamorfoză; 5 — civele; 6 — anghilă adultă. 

şi de cele active care pot urmări o direcţie orizontală în 
masa apei (sau de-a lungul curentului) migrațiile se desfă- 
şoară şi pe linie verticală. În acest caz, peştii străbat în 
drumul lor straturile de apă de la suprafaţă spre adincime 
sau urmăresc curenţii verticali, de convecţie (migrații des- 
cendente și ascendente). 

Peştii care trăiesc în mod obișnuit în mediul dulcicol și 
în anumite perioade trec în cel marin se numesc pești 
thalassotoci (de ex. anghila), spre deosebire de peștii 
potamotoci, care migrează din mare în apele dulci (de ex. 
sturionii, somonii, scrumbia de Dunăre). 


E. PESCUITUL ÎN ECONOMIA 
PISCICOLĂ MONDIALĂ 


Popoarele maritime şi insulare consumă o mare cantitate 
de pește, îndeosebi în Japonia, unde pămîntul nu poate 
hrăni în mod îndestulător populaţia în continuă creștere. 
De asemenea, scrumbia reprezintă un aport de hrană 
foarte important pentru ţările nordice. 

Pescuitul focilor și balenelor ocupă un loc important în 
pescuitul mondial. 

Oamenii au început să vineze balena din timpuri 
străvechi. Înarmaţi cu harpoane şi lănci, eschimoşii au 
fost primii care au îndrăznit să atace uriașele animale. 

Vînarea balenelor a contribuit în bună parte și la 
descoperirile geografice. Celebrul navigator englez Cook, 
în expedițiile sale în căutarea pămîntului din regiunea 
Polului Sud (1768—1771), a semnalat prezenţa în apele 
australe îngheţate a numeroase foci şi balene. A început 
atunci, pe timpul marinei cu pînze, cu corăbii pînă la 
400 tone deplasament, o vînătoare foarte activă a cetacee- 
lor și pinipedelor, de către ţările maritime (Anglia, Franţa 
şi Portugalia). 

Viînătorii de cetacee şi de foci au colonizat temporar 
toate insulele Oceanului Austral, care erau deşerte la 
sosirea lor și pe care astăzi se găsesc ruinele instalațiilor 
de tot felul ale așezărilor din vremurile acelea. 

Pînă în 1820 vinătoarea a fost aşa de intensă, că ani- 
malele au dispărut cu desăvîrşire de prin acele locuri. 

În căutarea unui drum spre Extremul Orient prin 
Oceanul Arctic s-au descoperit numeroase cetacee în 
regiunea Insulelor Spitzbergen. S-a pornit şi aici o vină- 
toare aprigă a cetaceelor de către navigatorii englezi, 
olandezi, francezi, scandinavi, germani care au navălit 
spre Spitzbergen. Olandezii au fost aici cei mai activi 
vinători, care și-au instalat baze pe mica insulă Jan 
Mayen, la nord de Islanda. Numai în decurs de 80 de ani 
olandezii singuri au vînat peste 57 000 de cetacee. După 
1830 corăbiile au părăsit şi aceste locuri din cauza dis- 
pariţiei totale a acestui soi de vînat. 

După ultimul război mondial vînătoarea de balene a 
reînceput în Oceanul Austral, întinzîndu-se pînă în mările 
Weddell, Bellingshausen şi Ross şi este de remarcat că, 
numai într-o singură campanie, nava engleză Balena, 
însoţită de 24 vase auxiliare, a capturat 2 500 de balene, 
ceea ce este un record în pescuitul de cetacee. 

Pentru a pune o regulă în vînătoarea acestor animale, 
în 1946, reprezentanţii mai multor ţări au semnat o con- 
venţie internaţională prin care se stipulează că vînătoarea 
de balene este permisă numai între 15 decembrie și 
aprilie şi limitată la sud între Patagonia şi Noua 
Zeelandă, iar la nord, în Oceanul Pacific de la latitudinile 
Japoniei şi Californiei pînă la strimtoarea Bering. S-a 
stabilit numărul total de balene ce pot fi vinate într-un 
an. Un centru special, stabilit în Oslo, înregistrează în 
fiecare seară numărul cetaceelor vînate într-o zi. Aceste 
date sînt comunicate prin radio de fiecare navă-vînătoare. 
Ca rezultat al cercetărilor privind migrațiile peştilor, ale 
zonelor de pescuit, urmate de descoperirea unor noi zone 
de pescuit, o dată cu dezvoltarea şi cu perfecţionarea 
tehnicii pescuitului industrial, producţia mondială de pește, 
e animale şi de plante marine a crescut simţitor (de la 
22,3 miliarde kg în 1938 la 30 miliarde kg în 1961, 
potrivit anuarului statisticilor pescăriilor publicat de 
Organizaţia Naţiunilor Unite). Anuarul dă următoarele 
cifre pentru primele șase ţări : Japonia — 5 390 000 tone; 
Statele Unite (inclusiv Alaska) — 2 741 000 tone; Republica 
Populară Chineză — 2 640 000 tone (1956); U.R.S.S. — 
2535000 tone; India — 1233000 tone și Anglia — 
1014 000 tone. 

_O contribuție la dezvoltarea pescuitului constituie 
descoperirea unui procedeu al savanților japonezi, care 
în anul 1961 au captat cu ajutorul microfoanelor subma- 
rine vibraţiile produse de anumiţi peşti. Amplificînd și 
apoi difuzînd din nou sub apă aceste vibrații, s-a reușit 
ca mari cantităţi din acest peşte să fie îndrumat direct 
în plasele pregătite pentru pescuit. 

În U.R.S.S. s-a echipat o flotă de pescuit de 25 de 
vase-uzine capabile să stea pe mare continuu trei luni, 
în care timp să trateze 600 de tone de heringi. În acest 
scop sînt aplicate cele mai reuşite metode de pescuit. 
Pentru aceasta U.R.S.S. a echipat numeroase vase de 
studiu, printre care un submarin (Severianka), însărcinat 
în special cu depistarea heringilor. 

În ultimii ani, în orbita pescuitului mondial au intrat 
noi zone de pescuit în emisfera sudică, care de la 5% au 
ajuns să furnizeze 20%, din recolta mondială de peşte. În 
regiunile sudice s-a intensificat mai ales pescuitul sar- 
dinei, tonului și mamiferelor marine. La aceasta a con- 
tribuit dezvoltarea industriei frigorifice și a extracţiei de 
grăsimi, direct pe vasele de pescuit. 

Pe plan mondial, pe lîngă peşte şi mamifere marine, se 
mai pescuiesc și nevertebrate (moluște, crustacei, echino- 
derme), se recoltează alge şi diferite plante acvatice. 

Langustele și tonul formează bancuri pe coasta Mauri- 
taniei, care sînt cele mai importante şi mai renumite din 
tot Oceanul Atlantic. 

Pentru că algele submarine reprezintă un important 
produs nutritiv şi industrial, în insula Tasmania la Tris- 
bunne există o fermă submarină unde se cultivă diferite 
alge bogate în acid alginic și în sodiu. Recoltarea se face 
cu ajutorul unui vas echipat cu o cositoare submarină. 

Noua navă oceanografică franceză Coriolis va efectua 
cercetări legate de „ciclul alimentar“ în zona australă a 
Oceanului Pacific, care constituie una din cele mai impor- 
tante rezerve de proteine din lume. 

Producţia mondială de peşte, mamifere, diferite animale 
și plante marine reprezintă efortul a circa 8 000 000 de 
pescari permanenţi, fără cei sezonieri. Toţi acești pescari 
folosesc în practica pescuitului industrial o flotă de 

cea 1000 000 de vase pescărești, cele mai multe fiind 
ambareaţii motorizate și pe care se folosesc unelte și 
metode de pescuit din ce în ce mai perfecţionate. 

În anul 1965 (statistica O.N.U.), producţia mondială de 
peşte a fost de 51,6 milioane de tone. Asia participă cu 
370% din această cantitate, urmată de America de sud 
(24%), Europa (190%) şi America de nord şi centrală 
cu 8%. 


F. SITUAȚIA PESCUITULUI 
ÎN ȚARA NOASTRĂ 


Pescuitul marin din ţara noastră a luat o mare dezvoltare 
în ultimele două decenii. Pînă în anul 1944, pescuitul se 
limita numai la litoral, prin instalarea carmacelor de 
sturioni, a paragatelor de guvizi şi de calcan și a cîtorva 
taliene rudimentare, fără nici un vas motorizat şi cu o 
producţie anuală de numai aproximativ 1 000 000 kg pește. 
Astăzi, pescuitul nostru marin a înregistrat progrese mari. 
La litoral, pescuitul se practică astăzi cu 100 taliene tip 
gigant (majoritatea fiind instalate pe flotori), față de 5 
din trecut, apoi cu numeroase șire de carmace, paragate, 
setci fixe, năvoade, gripuri etc. 

Talienele, năvoadele și setcile sînt larg folosite la 
pescuitul scrumbiilor albastre, stavrizilor, hamsiilor, gin- 
giricii ; pălămida se pescuieşte cu plasa-pungă. 

Cu toate că sîntem la început și ne lipsește o tradiţie în 
tehnica pescuitului marin de larg, totuşi eforturile depuse 
au fost încununate de succes, obţinîndu-se o producţie 
anuală de peste 5 milioane kg pește, adică o cantitate de 
peşte de 5 ori mai mare decît înainte de 1944. 

În ultimii ani au fost elaborate o serie de măsuri eficace 
menite să ridice pe o treaptă superioară activitatea de 
cercetare ştiinţifică ce se desfăşoară în domeniul piscicol 
în ţara noastră, în vederea sporirii producţiei de pește. 

Dintre specii, sturionii (morun, nisetru, păstrugă) —— 
pești valoroși — sînt în atenţia specialiștilor. S-au luat 
măsuri eficace pentru ocrotirea sturionilor în vederea 

înmulţirii lor, organizîndu-se totodată reproducerea lor 
artificială. 

În anul 1957, a fost creată o staţiune de reproducere și 
de creştere a puietului de sturioni la Litcov, pe braţul. 
Sf. Gheorghe. 

Prin studiile şi cercetările efectuate de specialiştii noştri 
s-a putut determina mai exact fondul pisicol al Mării 
Negre, ajungîndu-se la concluzia că rezervele de peşte ale 
acestei mări nu sînt în nici un caz pe cale de epuizare, 
cum se credea pînă nu de mult. Pe baza acestei concluzii 
a fost elaborat un plan ştiinţific de cunoaștere și de valori- 
ficare a resurselor piscicole ale Mării Negre, plan extrem 
de important în acțiunea de intensificare a pescuitului. 

Cercetătorii noștri din domeniul piscicol se preocupă în 
permanenţă de studierea biologiei speciilor industriale de 
peşti marini și a drumurilor lor de migraţie. 

Se fac intense cercetări pentru cunoaşterea cît mai 
exactă a răspîndirii și comportării peștilor din Marea 
Neagră în vederea depistării aglomerării acelor specii care 
pot fi pescuite în cantităţi cît mai mari, pentru asigurarea 
unei creşteri simţitoare a producţiei de peşte. În acest 
scop cercetătorii români acordă o atenţie deosebită cu- 
noaşterii biologiei peștilor industriali, aplicării celor mai 
avansate metode de descoperire a aglomerărilor de pește 
(cum este reperarea din avion a cîrdurilor migratoare) și 
perfecționării tehnicii pescuitului. 

În ultimii ani, România a început să-și exercite dreptu- 
rile de exploatare a apelor oceanului planetar. În acest 
scop pescadorele „Constanţa“ şi „Galaţi“ au întreprins o 
campanie de pescuit în vara anului 1964 în nordul 
Oceanului Pacific și între Australia şi Noua Zeelandă. 

În toamna aceluiași an, pescadorele au sosit la Galaţi, 
unde au descărcat o bogată cantitate de pește. În cursul 
iernii 1964—1965, ele au pescuit în nordul Oceanului 
Atlantic şi între insulele Azore și coasta de NV a Africii, 
aducînd în primăvara anului 1965 o altă cantitate însem- 
nată de peşte. După golire, pescadorele au plecat în cam- 
pania de vară a anului 1965 în apele Terrei-Nove. De 
atunci campaniile de pescuit oceanic în Atlantic au devenit 
sistematice. 


AVIFAUNA MARINĂ s 

Studiul vieţii marine trebuie completat cu cercetarea vieţii 
păsărilor care trăiesc pe coastele mărilor şi deasupra lor 
şi cărora apa mării le oferă toate elementele nutritive. 

La rîndul lor, păsările îndeplinesc o funcțiune de 
curățire nu numai a litoralului, dar şi a apelor de supra- 
față din larg. 

Avifauna marină, cu toate că este nutrită de mări, nu 
trăiește în mod permanent pe apă. Zonele de răspîndir 
a păsărilor marine sînt destul de limitate. Astfel de pă 
ca petrelele, fregatele, albatroşii nu pot să se lipsească de 
baze continentale și insulare : şi unele și altele se dezvoltă 
în regiunile latitudinilor mari, cele de la nord prin extin- 
„derea continentelor, iar cele de la sud prin apropierea 
marginilor continentului Antartic. 

Unele din aceste păsări de mare nu ating uscatul decit 
“o dată pe an, în timpul clocitului. 

Din punctul de vedere al nutriţiei păsărilor, regiunile 
apelor verzi și reci, ale mărilor subarctice și ale mărilor 
australe, foarte bogate în vieţuitoare sînt superioare 
regiunilor calde şi chiar regiunilor temperate. Nu este 
deci de mirare că avifauna marină prezintă o creştere de 
la ecuator către poli atît ca număr de specii cît și ca 
indivizi, pînă către 80° latitudine nordică şi 70° latitudine 

sudică. Naturalistul Milne Edwards consideră mările 
australe ca locul de origine a albatrosului, a petrelului, 
a stercorarului, a porumbelului de mare şi a pinguinului ; 
mările boreale ca patrie a pescărușului, a goelandului, a 
rîndunelei de mare, a cormoranului, a nebunului sau peli- 
canului de mare, a pinguinului arctic; mările calde ca 
patrie a faetonului şi a fregatei. În contrast cu sărăcia. 
avifaunei terestre, avifauna marină este abundentă, atit 
în extremul nord, cît și în extremul sud. Din cele 90 de 
specii de păsări stabilite în Groenlanda, 70 de specii sînt. 
păsări de mare. 

de zbor, cum este albatrosul, păsările de mare se tem de 
lungile treceri oceanice, ca și păsările terestre, care în 
călătoriile lor evită pe cît pot trecerile peste mări. 
Adeseori, toamna, în Egipt, pe țărmurile Mării Mediterane, 
locuitorii prind cu plasele potirnichile ajunse pe coastă 
în completă stare de epuizare, după trecerea mării. Păsă- 
rile de mare se adună în mare număr pe coastele conti- 
nentale, pe insule, pe stîncile de lîngă coastă. Stincile din 
zonele calde — din golful Aden, de pe Capul Guardafui, 
de pe insula Martinica din Antile, de pe insulele Aves 
(Venezuela), de pe coastele Republicii Peru — sînt 
acoperite de guano. 

Mult populate de păsări sînt și insulele din zonele reci 
ale globului — din Groenlanda și Norvegia, insulele 
Pribilov din Marea Bering și insulele Oceanului Austral, 
Întîlnirile de curenţi— locuri foarte bogate în vieţuitoare— 
atrag păsările tot așa de bine la ecuator ca și în mările 
reci. 

Pe lîngă coasta Americii de Sud, în regiunea de între- 
tăiere a curenților calzi cu cei reci, păsările consumă 
anual, cu aproximație, pînă la 25 000 000 chintale de pește. 
Aceasta reprezintă cam 10% din cantitatea de peşte 
pescuită în întreaga lume. Regiunile mărilor lipsite de 
agitație la suprafață şi cu mai puține viețuitoare sînt 
sărace şi în avifaună. Aceste regiuni, situate pe aceleași 
latitudini ca deșerturile terestre (Sahara), au fost numite, 
destul de impropriu, deșerturi marine. 

În Oceanul Austral trăiesc diferite specii de păsări care 
devin mai numeroase de la nord spre sud, începînd de la 

paralela de 35°S. Printre acestea se numără și marele 
albatros, ale cărui aripi, cînd se desfac, măsoară 3 m. 
Oricît de lungi ar fi zborurile acestor păsări, totuşi ele 
trebuie să aibă undeva loe de staţionare. Albatroșii își 
„aleg locurile de clocit pe micile insule din Oceanul Austral 
— Marion, Campbell, Crozet — unde construiesc cuibu- 
rile lor. 

Alte păsări care populează în cîrduri mai numeroase 
apele Oceanului ' Austral sînt: pufinul, de pe insula 
Campbell (ia sud de Noua Zeelandă), conmoranii, goelanzii 
„dominicani, stercorarii, petrelul gigantic și petrelul de 
furtună. Porumbeii de mare zboară de la sudul Africii și 
de la insula Madagascar pînă la banchiza antarctică. Ei 
colonizează nu numai insulele australe, dar se stabilesc 
«chiar și pe aisberguri. Pe insulele australe ca și în con- 
t;nentul antarctic, se găsesc numeroși pinguini. Observaţii 
făcute în cîteva rînduri pe insulele St. Paul și Macquarie 
au arătat că aceste păsări dispar de pe insulă în timpul 
iernii australe (de la începutul lunii mai pînă în octombrie). 
Se crede că ele își petrec iarna pe mare, dar nu au fost 
văzute nici o dată aici în cîrduri numeroase. Momentul 
„cel mai critic al existenţei lor este cînd sosesc în apele 
vecine cu coasta insulelor, unde leoparzii de mare le 
atacă cu furie. Coloniile de pinguini numără uneori foarte 
mulți indivizi. De exemplu, pe insulele Macquarie a fost 
descoperită o colonie de pinguini care numără 750 000 de 
indivizi, acoperind 6 hectare. 

În regiunea Aleutinelor se găsesc păsări arctice, în 
:special rața boreală. Aceasta a fost mult vînată (cu toate 
că își face cuibul în locurile cele mai prăpăstioase) pentru 
puful ei foarte fin, cu care femela își împodobește și 
cuibul. De aceea s-au luat măsuri de protecţie a acestei 
păsări, nu numai în regiunea Pacificului de nord, dar și 
în țările scandinave şi în Islanda. 

Fregatele regale nu se găsesc decît în regiunea insulelor 
“Galapagos. 

Atmosfera Oceanului Indian este mai puţin populată. 
Aici păsările nu se prea depărtează de coloniile lor, ceea 
ce face ca pe cerul din largul oceanului să nu apară nici 
albatrosul, însoțitor de vapoare, nici petrelul de mare. În 
'schimb, nebunul și rîndunica de mare — foarte rare în 

largul mării — sînt destul de numeroase în punctele unde 
se pot..fixa, începînd de la Capul Guardafui pînă în 
Australia. 

Insula Keeling este așa de populată de păsări că pare 
pur şi simplu construită din cuiburi. Atmosfera este 
îmbiesită de mirosul gunoiului acestor păsări. Pe insula 
Christhmass păsările de mare contribuie în bună parte 
la hrănirea micii populaţii a insulei. 

În Oceanul Atlantic pe cerul ecuatorial nu se văd decit 
rareori păsări. Din cînd în cînd, în largul oceanului apare 
cîte un faeton, cîte o fregată sau rîndunică de mare. 
Totuşi, şi regiunile ecuatoriale și regiunile temperate, pre- 
cum şi cele reci au stîncile lor de păsări, unde trăiesc o 
mulţime de fiinţe înaripate, care călătoresc mai mult sau 
puţin departe pe apele învecinate. 

În nordul Atlanticului domină păsările arctice și 
subarctice ca : rața boreală, petrelul și goelandul albastru, 
care își prelungesc zborurile iarna pînă pe coastele 
peninsulei Florida. Peste tot se întilnește însă pescărușul 
argintat, care pare să fie cea mai caracteristică pasăre a 
Atlanticului de nord. 

De remarcat este pufinul major, care-şi petrece primă- 
vara în regiunea Terra-Nova, de unde la începutul lunii 
iunie își ia zborul spre est. În iulie el se găseşte în Scoţia, 
de unde zboară spre sud, în august trece pe lîngă Irlanda, 
în septembrie zboară deasupra Capului Ouessant, conti- 
nuîndu-și drumul spre sud, unde îl așteaptă resturile unui 
cuib din iarna precedentă pe una din insulele pustii ale 
arhipelagului 'Tristan-da-Cunha. De aici, după creșterea 
puilor, se îndreaptă spre capul San Roque al Americii de 
Sud, peste insulele Antile și spre nord, pînă la insula 
Terra-Nova. Această emigrare se produce în sensul acelor 
unui ceasornic, de la vest spre est şi în direcţia vînturilor 
dominante. Nu se ştie însă ce atavism îl mînă dintr-o 
regiune friguroasă în alta tot friguroasă. 

În Atlanticul de nord coloniile păsărilor sînt stabilite 
pe numeroasele stînci ale coastelor, în Islanda, Jan Mayen, 
Svalbard, Finmark. 

Rața de gheţuri cuibăreşte în jurul Polului Nord, pe 
coastele eurasiatice şi americane ale Oceanului Arctic. 
Mică, alburie și cu o coadă foarte lungă, apare rar şi în 

țara noastră, în timpul iernii. Întîmplător, un exemplar a 
fost vînat și la noi și se găsește într-o Filială de vînătoare 
din Capitală. 

În mările marginale antarctice, îngheţate, avifauna pare 
să fie mult mai bogată decît în părțile septentrionale şi 
australe ale oceanelor, pentru că stîncile și insulele mări- 
lor polare sînt mai bogate în puncte de instalare de colonii. 
Este adevărat însă că albatrosul nu se ridică niciodată 
pînă în regiunile îngheţate, cum nici porumbelul de mare 
nu trece de Georgia de sud. Însă goelanzii dominicani, 
petrelele. şi cormoranii ajung în cîrduri în aceste regiuni la 
sfîrşitul -ierpii, în care perioadă vin acolo şi pinguinii de 
diferite -forme să. se stabilească în coloniile lor, fără să 
se ştie unde au fost pînă atunci. 

Numărul și activitatea păsărilor de mare arctice, care 
se hrănese numai cu organisme marine, arată bogăţia 
planctonului.. Toate marginile continentale şi insulare, în 
special ale insulei Novaia Zemlea, ale Svalbard-ului, ale 
Arhipelagului american și ale coastelor strîmtorii Bering, 
sînt populate de petreli arctici, de nebuni, de pinguini și 
de rațe de mare, pe care le vinează locuitorii din Novaia 
Zemlea pentru renumitul lor puf. Păsările terestre călă- 
torese și ele pe banchiză și chiar destul de departe de 
coastă. 

Antarctida este lipsită de animale și păsări, în schimb 
țărmurile ei sînt populate de numeroase mamifere și 
păsări care se hrănesc cu crustacei și alte mici viețuitoare. 
Aici se întîlnesc albatroşi, pescăruşi şi mai ales pinguini. 

Cei mai înverșunaţi dușmani ai pinguinilor sînt focile- 
leopard, care-i atacă și-i devorează cu ferocitate. 

În Marea Neagră, singura colonie pentru păsările de 
mare este insula Şerpilor. Aici se adună toţi pescărușii 
argintii (Larus argintatus) de pe tot întinsul mării şi chiar 
cei din Marmara, constituind frumoasa colonie a insulei, 
loc de clocire a acestei faune zburătoare. Cuiburile lor 
acoperă, în perioada clocitului, din aprilie pînă către finele 
lui iunie, o bună parte a insulei, fiind atît de dese și 
numeroase încît îţi trebuie multă atenţie la trecerea prin 
colonie spre a nu strivi puii sau ouăle. Păsările au foarte 
dezvoltat sistemul de apărare colectivă, încît prin gălăgia 
infernală manevrele de atac în picaj și baia de escremente 

viscoase rău mirositoare ce o administrează nepoftitului 
fac ca trecerea prin colonie să fie practic imposibilă. Ouăle 
lor sînt foarte gustoase şi sînt considerate de unii marinari 
ca un aliment ales. 

Ei nu lasă alte păsări să se așeze pe insulă în timpul 
clocitului lor, afară de cormorani, care-și fac cuiburile 
între stîncile din nord-vestul insulei. 

La finele lunii iunie colonia se destramă, ridicîndu-se 
în stoluri imense. Pescărușii își iau zborul într-un balet 
spectaculos şi interesant, spre a împinzi litoralul con- 
tinental de nord-vest sau a se îndrepta spre regiunile 
sudice ale mării. În primăvară, punctuali, pescăruşii se 
reîntorc la vechiul loc de clocire. 

Spre toamnă, insula devine un loc de popas pentru miile 
de călători aripaţi ai drumului sarmatic de migraţie. 

Către finele lunii iunie, cînd se instalează seceta pe 
insulă, apar și şerpi de apă, foarte buni înotători, care 
constituie o sursă suplimentară de hrană a pescărușilor. 

Iarna, stîncile mohorite și golașe sînt neacoperite de 
mantia zăpezii, căci marea le oferă un climat aparte. 

Marele grup al pescărușilor din Marea Neagră este 
reprezentat iarna și prin trei specii nordice, dintre care 
cel mai mare, Larus marinus, atinge 1,70 m cu aripile 
întinse. El cuibăreşte însă în nordul Europei și vine rar 
pe ţărmul Mării Negre. 

Un alt centru important al lumii păsărilor de apă de la 
noi este Delta Dunării. Aici, în luna aprilie, apar din 
Asia, Africa, Europa sudică și uneori chiar din regiunea 
arctică păsări acvatice care transformă locurile într-un 
veritabil rai avifaunistic. 

